
PRÉFACE. 


our  se  rendre  compte  de  toutes  les  qualités 
si  brillantes  et  en  même  temps  si  solides  de 
Henry  IV,  il  faut  V étudier  dans  sa  corres- 
pondance. Comme  plus  que  tout  autre  a  droit  de  V  af- 
firmer M.  Berger  de  Xivrey,  «  aucun  de  ces  heureux 
traits  dont  se  compose  V image  que  nous  nous  sommes 
tous  faite  de  Henry  IV,  nest  effacé  par  ses  écrits  :  cette 
noble  figure  historique,  en  restant  aussi  aimable  d'es- 
prit, d'ardeur  et  de  bonté,  y  laisse  voir  de  plus  en  plus 
r homme  supérieur,  le  prince  vraiment  digne  du  trône, 
le  héros  françois  par  excellence1  ».  Une  des  plus  judi- 
cieuses pensées  de  M.  Villemain  a  été  de  faire  ras- 
sembler ces  écrits  dispersés  non-seulement  en  France 
mais  dans  toute  V Europe ,  et  on  sait  avec  quelle  éru- 
dition, quelle  constance  et  quel  légitime  succès  le  sa- 
vant académicien  que  nous  venons  de  citer  a  accompli 
cette  tâche  patriotique.  Toutefois,  quelques  lettres  lui 

1.  Recueil  des  Lettres  Missives  de  Henri  IV,  publié,  par  ordre 
du  Roi,  par  M.  Berger  de  Xivrey,  membre  de  l'Institut  de  France, 
t.  I,  p.  XXX. 

a. 

ont  échappé  ;  puis ,  il  na  pas  cru  devoir  publier  toutes 
celles  qui  lui  ont  été  connues  ou  signalées.  C'est  un 
foible  travail  supplémentaire,  mais  loin  d'être  défi- 
nitif, que  nous  offrons  aujourd'hui  à  ceux  qui,  comme 
nous,  sont  attentifs  à  recueillir  tout  ce  qui  peut  aug- 
menter la  bonne  réputation  du  seul  Bourbon  que  la 
Révolution  ait  respecté. 

La  partie  la  plus  animée  de  nos  Lettres  est  extraite 
des  Manuscrits  de  Théodore  et  Denis  Godefroy.  Ces 
'  Manuscrits  forment  une  collection  de  546  portefeuilles 
et  volumes  in-folio  et  in-k°.  Commencée  dans  la  pre- 
mière moitié  du  XVIIe  siècle,  par  Théodore  Godefroy 
et  son  fils  Denis,  historiographe  de  France,  con- 
tinuée par  les  fils  de  ce  dernier,  Denis  et  Jean ,  elle 
fut  acquise  après  la  mort  de  celui-ci  (1732)  par  An- 
toine Moriau,  procureur  du  Roi,  qui  mourut  le  20  mai 
1  749  et  la  légua ,  avec  ses  livres ,  à  la  bibliothèque  de 
la  ville  de  Paris,  d'où  elle  passa,  après  1793,  à  celle 
de  l' Institut1.  Nous  ne  nous  flattons  pas  d'avoir  épuisé 
cette  source  dont  nous  devons  l'obligeante  indication 
à  M.  Ludovic  Lalanne ,  qui  voudra  bien  agréer  ici  nos 
plus  sincères  remercie  mens. 

Notre  honorable  devancier  a  copié  et  mentionné  plu- 
sieurs lettres  du  Manuscrit  1549  de  la  Bibliothèque 
Mazarine,  toutes  relatives  aux  affaires  du  domaine 
royal.  Nous  avons  trouvé  dans  ce  manuscrit  quelques 
autres  lettres  qui  n'ont  pas  fixé  son  attention;  elles  ont 

1.  V.  Lud.  Lalanne  et  H.  Bordier.  Dictionnaire  des  pièces 
autographes  volées  aux  Bibliothèques  de  la  France  ;  Paris,  1 851 , 

attiré  la  nôtre ,  parcequ  elles  rappellent ,  en  même 
temps  que  les  imperfections  de  V antique  magistrature 
françoise,  sa  puissance,  contre-poids  salutaire  de  toute 
monarchie,  et  ses  franchises,  depuis  longtemps  effacées 
avec  tant  d'autres. 

Pour  éviter  d'être  soupçonné  d'avoir  fabriqué  des 
pièces  apocryphes  attribuées  à  un  tiers,  nous  avons 
scrupuleusement  désigné  V origine  de  chacune  de  nos 
lettres ,  en  marquant  d'un  astérisque  celles  qui  n'ont 
point  été  publiées  par  M.  Berger  de  Xivrej,  quoi- 
qu'elles soient  indiquées  dans  la  Table  des  lettres  de 
Henry  IF;  plus  de  cent  cinquante  ne  rentrent  pas 
dans  cette  dernière  catégorie.  Nous  n'y  avons  ajouté 
que  peu  de  notes,  parce  que  M.  Berger  deXivrey  ne  nous 
a  laissé  rien  à  compléter  en  fait  d'érudition.  Au  sur- 
plus ,  ceux  qui  voudront  bien  parcourir  ce  volume , 
connaissent,  sans  aucun  doute,  le  splendide  Recueil 
des  Lettres  Missives  de  Henry  IF,  dont  nous  ne  nous 
permettons  de  combler  quelques  lacunes  que  pour  le 
faire  mieux  goûter  et  apprécier. 

C'est  notamment  la  lecture  de  ce  Recueil  qui  nous 
a  convaincu  que,  sauf  S.  Louis,  idéal  du  monarque 
chrétien,  la  Finance  n'a  vraiment  pas  eu  de  meilleur 
Roy,  qui  l'aima  plus  et  «  doubta  moins  hasarder  pour 
elle  sa  vie1.  »  Si  Louis  XI F  est  le  grand  Roi,  Henry  IF 
demeurera  le  type  du  bon  Roi. 

Il  n'étoit  point  ami  feint  ni  froid;  il  n'alloit  point 
par  soubresauts  et  saccades,  il  savoit  ce  qu'il  vouloitet 


\  .  V.  sa  harangue  au  Parlement  du  1er  octobre  1  595. 

le  faisait.  Ployable  seulement  à  clémence,  il  prenoit 
plaisir  à  faire  le  bien  que  d'autres  se  contentaient  de 
promettre.  Aussi  sincère  catholique  quil  avoit  été  zélé 
huguenot,  il  avoit  coutume  de  répéter  quil  voudroit 
avoir  perdu  un  bras  et  pouvoir  réunir  tous  ses  sujets 
en  une  même  croyance^.  Il  ne  croyoit  pas  que  la  li- 
berté nétoit  uniquement  bonne  qu'à  couronner,  en 
temps  opportun,  F  édifice  de  l'Etat;  il  entendoit  quelle 
en  fût  la  base  et  le  fondement ,  comme  Fa  parfaite- 
ment établi  son  historien  le  plus  récent*  ;  il  pouvoit , 
enfin,  réellement,  se  vanter  que  la  France  devait  lui 
être  bien  obligée,  car  il  avait  bien  travaillé  pour  ellez. 
Et  puisque  son  ombre  a  été  de  nos  jours  invoquée 
pour  lancer  F  Europe  divisée  dans  des  complications 
dont  on  n'aperçoit  pas  encore  F  heureuse  solution, 
remarquons  qu'il  est  également  celui  des  Rois  de 
France  qui  a  le  mieux  mérité  de  V Italie ,  dont  il  ne 
séparoit  pas  F  indépendance  de  son  union  sécula  ire 
avec  le  Saint-Siège,  occupé  alors,  comme  aujourd'hui, 
par  un  homme  mûri  dans  F  exil,  d'une  piété  régu- 
lière et  consciencieuse ,  ayant  le  goût  des  réformes 
et  le  désir  du  bienh.  «  L'alliance  de  F  Église,  dont  je 
suis  le  fils  aisné,  disoit-il  à  un  ambassadeur  de  la  Ré- 
publique de  Venise,  m'est  plus  précieuse  et  plus  es- 

1.  V.  Daniel  Charnier,  par  M.  Ch.  Read;  Paris,  1858,  p.  59. 

2.  V.  Histoire  du  règne  de  Henri  IV,  par  M.  Poirson,  préface, 
p.  XXX  et  s. 

3.  V.  son  billet  à  la  marquise  de  Verneuil  du  11  octobre  1600. 
k.  V.  le  portrait  qu'a  tracé  de  Clément  VIII  M.  Prevost-Para- 

dol  dans  sa  charmante  étude  sur  Elisabeth  et  Henri  IV ;  Paris, 
1855,  p.  10. 

troicte  que  toutes  les  autres.  Personne  ne  voudra  quit- 
ter Rome  pour  Venise,  nj  Sainct-Pierre  pour  S  aine  t- 
Marc,  et  moj  moins  que  tous,  de  qui  les  prédécesseurs 
ont  passé  les  Alpes  tant  de  fois  pour  secourir  les  Papes. 
Ne  doutez  point  qu'en  vous  roidissant  contre  les  cen- 
sures vous  ne  perdiez  parties  de  vos  peuples.  Les  princes 
voisins  et  surtout  le  roj  d'Espagne  profiteront  volon- 
tiers de  vostre  débris  y  car,  en  moindre  occasion ,  Flo- 
rence, Sienne  et  Pise  ont  perdu  leur  première  liberté. 
C'est  une  invention  de  Satan  qui  tasche  d'affaiblir  les 
chrestiens  par  leur  division,  lorsque  leur  commun  en- 
nemy  tend  aux  abois.  Tous  jour  s  faudra-t-il  venir  à 
quelque  composition  ou  demeurer  à  jamais  schisma- 
tique.  En  fin  je  ne  trouve  point  dans  la  revocation  de 
vos  décrets  tant  d' inconveniens  que  clans  le  divorce 
d'avec  la  chaire  apostolique^.  »  Et,  comme  V ambassa- 
deur, après  s'être  longuement  étendu  sur  le  danger  que 
faisoient  courir  ci  ï autorité  civile  les  prétentions  des 
Papes,  demandoit  à  Henry  IV  ce  qu'on  pourroit  at- 
tendre de  lui  si  on  en  venoit  aux  armes,  il  lui  dit  nette- 
ment en  la  galerie  du  Louvre,  le  25  janvier  1607, 
«  qu'il  seroit  tousjours  pour  le  Pape  ,  mais  qu'il  fer  oit 
tout  ce  qu'il  pourroit  pour  ne  réduire  les  affaires  en 
ces  extremitez  ;  que  si  les  Vénitiens  refusoient  les  con- 
ditions que  Von  jugeoit  raisonnables ,  on  les  verroit, 
dans  peu  de  temps,  la  proie  de  leurs  voisins*.  »  Ce  qui 
ne  manqua  pas,  en  effet,  d'arriver. 

1 .  Matthieu,  Histoire  de  Henry-îe-Grand,  1.  III,  p.  746. 

2.  M.  Ch.  Mercier  de  Lacombe  a  admirablement  retracé  la  véri- 
table politique  de  Henry  IV  en  Italie  dans  quelques  pages  insérées 

A  la  nouvelle  de  V assassinat  de  Henry  IV,  S.  Fran- 
çois de  Sales  adressa  à  un  sien  ami  cette  épitre  peu 
connue  : 

«  Ahl  Monsieur  mon  amy,  il  est  vray,  V  Europe  ne 
pouvoit  avoir  aucune  mort  plus  lamentable  que  celle 
du  Grand  Henry  IV.  Mais  qui  n  admireroit  avec  vous 
ï  inconstance ,  la  vanité  et  la  perfidie  des  grandeurs 
de  ce  monde?  Ce  Prince  ayant  esté  si  grand  en  son 
extraction,  si  grand  en  la  valeur  guerrière,  si  grand 
en  victoires,  si  grand  en  triomphes ,  si  grand  en  bon- 
heur, si  grand  en  paix,  si  grand  en  réputation,  si 
grand  en  toutes  sortes  de  grandeurs,  hé!  qui  n'eust 
dict,  a  proprement  parler,  que  la  grandeur  estoit  in- 
séparablement liée  et  colée  a  sa  vie  ;  et  que  luy  ayant 
juré  une  inviolable  fidélité  elle  esclateroit  un  feu  cY  ap- 
plaudissement a  tout  le  rnonde,  par  son  dernier  mo- 
ment, qui  la  ter  miner  oit  en  une  glorieuse  mort;  non 
certes ,  Monsieur,  il  sembloit  bien  qu'une  si  glorieuse 
vie  ne  devoit  finir  que  sur  les  despouilles  du  Levant, 
après  une  finale  ruine  et  de  Y  hérésie  et  du  Turcisme, 
Ces  quinze,  ou  dixhuict  ans,  que  sa  forte  complexion 
et  santé,  et  que  tous  les  vœux  de  la  France  et  de  plu- 
sieurs gens  de  bien  hors  de  la  France  luy  promeltoient 
encores  de  vie  vigoureuse  ,  eussent  esté  suffisans  pour 
cela  :  et  voila  qu'une  si  grande  suitte  de  grandeurs 
aboutit  en  une  mort  qui  na  rien  de  grand  que  d'avoir 
esté  grandement  funeste,  lamentable,  misérable  et  des- 

dans  l'Union  du  31  janvier  1859,  qui  mériteroient  bien  de  ne  pas 
y  demeurer  enfouies.  V.  aussi  le  Correspondant  du  25  juin  1857  et 
celui  du  25  août  1858. 

plorable.  Et  celuy  que  Von  eust  jugé  presque  immor- 
tel, puisqu'il  navoit pu  mourir  parmy  tant  de  hazards, 
desquels  il  avoit  si  longuement  fendu  la  presse  pour 
arriver  a  l'heureuse  paix  de  la  quelle  il  avoit  esté  jouis- 
sant ces  dix  années  dernières,  le  voila  mort  dun  con- 
temptihle  coup  de  petit  couteau,  et  par  la  main  d'un 
jeune  homme  incogneu ,  au  milieu  d'une  rue,  Enfans 
des  hommes,  jusques  a  -quand  serez-vous  si  peusans  de 
cœur?  pourquoy  chérisse z-vous  la  vanité  ?  et pourquoy 
pourchassez-vous  le  mensonge  ?  Tout  ce  que  ce  monde 
nous  fait  voir  de  grand ,  ce  iiest  que  phantosme,  illu- 
sion et  mensonge.  Qui  eust  dicl,  je  vous  supplie,  Mon- 
sieur mon  cher  amj,  quun  fleuve  dune  vie  royale 
grossi  de  Vaffluence  de  tant  de  rivières  d honneurs,  de 
victoires,  de  triomphes,  et  sur  les  eaux  duquel  tant  de 
gens  estoient  embarquées ,  eust  deu  périr  et  s'esva- 
nouir  de  la  sorte ,  laissant  sur  la  grève  et  a  sec  tant 
de  navigeans  ?  N'eust-on  pas  plustost  jugé  qu'il  devoit 
allé  fondre  dans  la  mort,  comme  dans  une  mer  et 
océan,  par  plus  de  triomphes  que  le  Nil  na  dembou- 
cheures?  Et  maintenant  les  enfans  des  hommes  ont 
esté  trompez  et  deceuz  en  leurs  balances,  et  leurs  pré- 
sages ont  esté  vains.  Mon  Dieu,  Monsieur,  que  sommes- 
nous  sages  par  tant  d  expériences  ?  que  ne  mesprisons- 
nous  ce  monde,  lequel  en  tout  est  si  fresle  et  si  imbe- 
cille?  que  ne  nous  tenons -nous  aux  pieds  de  '  ce  Roy 
immortel ,  qui  a  triomphé  de  la  mort  par  sa  mort,  et 
duquel  la  mort  est  plus  amyable  que  la  vie  de  tous  les 
Roy  s  de  la  terre?  Vous  estes  bien-heureux ,  Monsieur, 
de  faire  ces  considérations  :  mais  vous  serez  très-heu- 

veux  si  à  la  suitte  dicelles  vous  entrez  es  resolutions 
convenables,  exhalan  t  le  reste  de  vos  vieux  jours  comme 
un  encens  par  le  feu  de  F  amour  unique  du  Roy  de  Fê- 
te mite'.  V a  ffection  que  j'ay  a  vostre  chère  et  belle  ame 
me  fait  dire  cela  sans  nécessité.  Au  demeurant  le  plus 
grand  bon-heur  de  ce  Roj  deffunct  fut  celuy  par  lequel 
se  rendant  enfant  de  ï Eglise,  il  se  rendit  père  de  la 
France  :  se  rendant  brebis  du  grand  Pasteur  de  tant 
de  peuples  :  et  convertissant  son  cœur  à  Dieu ,  il  con- 
vertit celuy  de  tous  les  bons  Catholicques  a  soy.  Cest 
ce  seul  bon-heur  qui  me  fait  espérer  que  la  douce  et 
miséricordieuse  providence  du  Pere  céleste  aura  insen- 
siblement mis  dans  ce  grand  cœur  royal,  en  ce  dernier 
article  de  sa  mort,  la  contrition  nécessaire  pour  une 
heureuse  mort.  Aussi  prie-je  ceste  souveraine  bonté 
quelle  soit  pitoyable  a  celuy  qui  le  fut  à  tant  de  gens; 
quelle  pardonne  a  celuy  qui  pardonna  a  tant  d'enne- 
mis ,  et  qu'elle  reçoive  ceste  ame  reconciliée  a  sa  gloire, 
qui  en  receut  tant  en  sa  grâce  après  leurs  reconcilia- 
tions. Pour  moy,  je  le  confesse,  les  faveurs  de  ce  grand 
Roy  en  mon  endroict  me  sembloient  infinies ,  mettant 
en  considération  ce  que  festois,  lors  qu'en  l'année  1 602, 
il  me  fit  des  semonces  d'ar rester  en  son  Royaume,  qui 
estoient  capables  d'y  retenir,  non  un  pauvre  Prestre, 
tel  que  festois,  mais  un  bien  grand  Prélat.  Or  Dieu 
disposoit  autrement  ;  et  fay  esté  extrêmement  consolé 
que  ce  royal  courage,  m' ayant  une  fois  des  par  ty  sa 
bien  vueillance ,  ayt  si  longuement  et  gracieusement 
persévéré  a  m  en  gratifier,  comme  mille  tesmoignages 
qu'il  en  a  faicts  a  diverses  occasions  m'en  asseurent  : 

et  bien  que  je  riaye  jamais  receu  de  sa  bonté'  que  la 
douceur  destre  en  ses  bonnes  grâces,  si  rrH  estime- je 
extrêmement  redevable  a  continuer  mes  foibles  prières 
pour  son  ame,  et  pour  le  bon-heur  de  sa  postérité.  Je 
ne  fini  roi  s  pas  ay sèment  de  parler  d'un  Prince  digne 
de  tant  de  mémoire  ;  mais  me  voicy  pressé  de  donner 
ma  lettre.  Dieu  soit  vostre  tout,  Monsieur,  je  suis  tout 
en  luy  vostre  très- affectionné  serviteur. 

k  Françoys,  E.  de  Genève.  » 

«  A  Nessy,  le  27  may  1610.  » 

A  ï instar  de  S.  François  de  Sales ,  nous  estimons 
que  peu  de  Princes  sont  plus  dignes  de  mémoire  que  le 
Béarnois,  et  cest  sous  V opinion  de  ce  grand  Saint  que 
nous  abritons  notre  travail  infime ,  ainsi  que  la  juvé- 
nile ardeur  de  notre  enthousiasme  pour  Henry  IV,  qui 
ne  va  pas  cependant  jusquà  atténuer  ses  célèbres  foi- 
blesses. 

DE  HENRY  TV 


I 

4569,  18  MARS. —AU  DUC  D'ANJOU. 

Le  prince  de  Navarre  mande  au  duc  d'Anjou  de  luy  envoyer  un 
rôle  des  gentilshommes  prisonniers  à  la  bataille  de  Jarnac,  afin 
qu'on  les  faces  penser,  et  de  permettre  qu'on  leur  envoyé  de 
leurs  serviteurs  et  chirurgiens  pour  les  servir.  Quant  aux  pri- 
sonniers, si  on  les  veut  mettre  à  rançon  ou  eschanger,  il  en 
faira  de  mesmes. 

onsieur,  Daultant  que  depuis  la  dernière  ren- 
contre des  deux  armées  il  se  trouve  a  dire 
de  ce  party  quelques  gentilshommes  dont 
on  n'a  encores  heu  aucunes  nouvelles  qui  faict  juger 
quils  sont  morts  ou  prisonniers,  cella  me  faict  despe- 
cher  devers  vous  ce  trompeté  vous  suppliant  très 
humblement  de  commander  que  par  luy  me  soit  en- 

1 


2  LETTRES  INÉDITES 

voyé  ung  Roolle  desdicts  morts  et  prisonniers,  entre 
lesquels  il  ne  peult  estre  quil  n'en  y  ait  qui  sont 
blesses  et  ausquels  j'estime  pour  estre  gentilshommes 
françois  bons  subgects  et  serviteurs  du  Roy  que  vous 
vouldrez  bien,  Monsieur,  quil  soit  donné  secours  pour 
leur  guerison.  Monsieur,  encore  vous  en  veulx  je  bien 
supplier  très  humblement  et  quil  vous  plaise  comman- 
der bien  expressément  quils  soyent  penses  et  traittes 
en  leurs  nécessites,  et  d'avantaige  de  permettre  que 
de  leurs  gens  et  serviteurs  les  puissent  aller  trouver 
avec  des  cirurgiens  pour  leur  faire  service  et  si  ainsie 
vous  plaist  laccorder,  envoyer  ung  trompeté  de  votre 
armée  pour  seurement  conduire  ceulx  qui  yront  trou- 
ver leurs  maistres.  Au  reste,  Monsieur,  nous  avons  en 
noz  mains  quelques  prisonniers  des  vôtres  comme 
aussi  vous  en  avez  bien  des  nôtres,  sil  vous  plaist  trou- 
ver bon  de  les  mettre  a  rançon  ou  d'en  faire  eschange 
nous  y  entendrons  voluntiers  comme  aussi  le  devoir 
de  la  guerre  le  requiert  bien  ainsie.  El  vous  plaira 
m'en  mander  votre  volunté,  attandant  laquelle  je  pre- 
senteray  mes  1res  humbles  recommandations  a  vos 
bonnes  grâces ,  suppliant  le  Créateur  vous  donner, 
Monsieur,  heureuse  et  longue  vie. 

A  St  Jehan  dangely  ce  xvme  de  mars  1569. 

Votre  très  humble  et  très  obéissant  frère  et  serviteur 

Henry. 


(Bibl.  de  l'Institut,  portefeuille  Godefroy,  257.  Le  recueil  de  M.  Berger 
de  Xivrey  ne  renferme  pas  une  seule  lettre  datée  de  cette  année.) 

II 

1569,  23  JUIN.  — AU  DUC  D'ANJOU. 


Henry,  Prince  de  Navarre ,  mande  au  Duc  d'Anjou  quil  consent 
l'Eschange  de  Pons,  sa  femme  et  sa  famille,  pour  Languiller, 
de  Montandre  et  de  Chaumont. 


r|  onsieur,  il  y  a  trois  jours  que  jay  receu  la  lettre 
!ï>  quil  vous  a  pieu  mescrire  par  ce  trompette 
Jf  présent  porteur  sans  dacte  :  Et  quant  a  ce 
que  mescrivez  que  vous  accordez  que  les  sieurs  de  Lan- 
guillier, baron  de  Montandre  et  de  Chaumont  soient 
mis  en  liberté  et  quictes  de  leur  foy,  pourveu  que  je 
face  de  mesmes  au  sieur  de  Ponts,  sa  femme  et  famille, 
ce  que  voluntiers  j'accorde  pour  la  bonne  affection  que 
je  porte  ausdits  sieurs  de  Languillier,  de  Montandre 
et  de  Chaumont  et  partant  vous  plaira  il  me  renvoyer 
ledit  sieur  de  Languillier  qui  doibt  estre  encore  pri- 
sonnier en  votre  camp  et  renvoyer  descharge  pour  les- 
dits  sieurs  de  Montandre  et  de  Chaumont  :  Et  en  fai- 
sant cela  ledit  sieur  de  Ponts,  sa  femme  et  famille 
demeureront  quictes  et  deschargés  de  leur  foy  et  pro- 
messe :  Il  y  a  aussi  un  nommé  le  sieur  du  Verger  Beau- 
lieu,  lequel  a  payé  sa  rançon  et  neantmoins  on  la  faict 
obliger  de  sa  foy  de  ne  porter  les  armes.  Il  vous  plaira 
l'en  descharger,  comme  au  semblable  feront  ceulx  qui 
sen  retourneront  de  deca. 

Et  sur  ce,  après  mestre  très  humblement  recom- 
mandé a  vos  bonnes  grâces,  je  prieray  Dieu  vous 
donner, 

Monsieur,  en  parfaicte  santé  très  bonne  vie  et 
longue. 

Au  camp  deSainct  Iriez  ce  xxiii6  jour  de  juing  1 569. 
Votre  très  humble  et  très  obéissant  frère  et  serviteur 

Henry . 

(Port.  Godefroy,  257.) 


III 

1569,  12  JUILLET.  —  AU  DUC  D'ANJOU. 


Henry,  Prince  de  Navarre,  mande  au  Duc  d'Anjou  que  la  lettre 
quon  luy  a  escrite  touchant  l'eschange  du  sieur  Strozzy  n'est 
point  de  ses  secrétaires  ordinaires,  mais  de  personne  qui  semble 
n'avoir  autre  fin  que  de  le  taxer  et  les  seigneurs  qui  sont  auprès 
de  luy,  a  cause  du  party  que  la  Reine  sa  mere  et  luy  ont  esté 
contraints  de  prendre  pour  la  desfense  de  la  Religion.  Il  se 
plaint  des  mauvais  traictements  quil  luy  fait,  et  de  ceux  de 
Guibe  qui  prétendent  que  le  Royaume  a  esté  usurpé  sur  leur 
prédécesseurs  pour  en  priver  ceux  de  Bourbon,  que  ce  sont  eux 
qui  désirent  la  ruine  du  Royaume  affin  d'establir  leur  grandeur. 


^IMfi  oksietjr,  je  neusse  si  long  temps  différé  a 
&  vous  faire  responce  aux  lettres  quil  vous  a 
jgjf  pieu  mescrire  du  xvine  et  dernier  du  passé, 
sinon  que  sur  la  prière  que  je  vous  avois  faicte  de  me 

vouloir  octroyer  ung  sauf  conduict  pour  Monsieur  de 
Lestiange,  il  vous  avoit  pieu  me  mander  que  vous 
aviez  depesché  ung  courier  exprès  devers  sa  Majesté 
pour  scavoir  si  elle  auroit  pour  agréable,  estimant 
que  telle  ouverture  seroit  mise  en  plus  grande  consi- 
dération quelle  na  esté  veu  limportance  dont  elle  est 
et  quelle  regarde  le  bien  et  repos  de  ce  Royaulme  et 
que  cela  seroit  cause  que  nous  en  aurions  response 
incontinant.  Toutesfois  voyant  les  choses  tirer  en  plus 
grande  longueur  que  je  neusse  pensé  ny  désiré  et  nen 
ayant  entendu  depuis  aulcunne  nouvelle,  je  nay  vou- 
leu  différer  plus  long  temps  de  faire  response  a  vos 
dites  lettres.  Les  premières  faisans  mention  seullement 
de  leschange  du  sieur  de  Strosse  avec  autres  nos  pri- 
sonniers qui  sont  encore  détenus  en  votre  camp  ou 
desquels  vous  avez  la  foy.  Ce  que  j'avois  a  bien  fort 
grand  plaisir  pour  satisfaire  a  votre  désir  et  contente- 
mant  sil  y  en  avoit  encore  des  nôtres  qui  fussent  de 
pareille  qualité  que  le  dit  sieur  de  Strosse  et  dont  les- 
change se  peust  trouver  sortable.  Pour  le  regard  de 
vos  dernières,  daultant  que  cy  devant  il  men  a  esté 
escript  qui  contenoient  en  substance  presque  pareil  et 
semblable  subject  ausquelles  je  me  suis  abstenu  dy 
respondre  particulièrement,  maintenant  comme  fere 
jenepuys,  Monsieur,  que  je  ne  vous  dys  que  sachant 
fort  bien  que  vous  navez  faulte  de  secrétaires  qui  sa- 
vent et  bien  dire  et  bien  escrire,  il  seroit  fort  difficille 
de  pouvoir  remarquer  ou  recongnoistre  en  vos  lettres 
quelque  chose  qui  approchast  de  leur  stile  pour  estre 
le  langaige  fort  obscur  et  confus  et  tant  esloigné  des 
phrases  accoustumées  en  la  langue  francoyse  et  de  la 
vulgaire  et  comune  façon  de  parler  quil  est  trop  aysé 

a  voir  que  lautheur  est  estranger  se  demonstrant  tant 
affecté  qui!  semble  qui!  nayt  eu  autre  fin  et  intention 
que  de  me  taxer  et  blasmer  et  les  seigneurs  que  jay 
près  de  moy  ausquels  on  faict  tort  et  a  moy  de  leur 
vouloir  imputer  quils  empruntent  mon  nom,  veu 
quon  scait  assez  par  les  déclarations  qui  en  ont  esté 
faictes  par  escript  les  très  justes  et  très  nécessaires 
occasions  pour  lesquelles  la  Roy  ne  de  Navarre  ma 
mere  et  moy  avons  esté  non  seullement  obligez  a  nos 
consciances  mais  contrains  a  notre  très  grand  regret 
de  nous  voir  joindre  a  la  deffence  et  tuition  de  ceste 
tant  juste  et  saincte  cause  si  mieulx  nous  neussions 
voulu  estre  veus  déserteurs  de  lhonneur  de  Dieu,  de 
ceste  couronne ,  de  notre  propre  rang,  de  nos  hon- 
neurs, de  nos  vies  et  de  nos  biens.  Et  combien  que  je 
recongnoisse  bien  ce  que  vous  me  manday,  Monsieur, 
que  jay  bien  peu  daage  encore  qui  ne  soit  pas  fort 
esloigné  du  votre  et  que  par  ce  moyen  on  puisse  dire 
quil  est  malaysé  que  je  puisse  encore  asseoir  grand 
jugement  sur  les  affaires  qui  soffrent ,  si  ay  je  pour- 
tant desja  assez  vescu  pour  congnoistre  que  ceulx  qui 
ont  donné  les  occasions  de  ces  remuemens  et  renou- 
velle ces  troubles  contre  le  gré  et  volonté  de  sa  Ma- 
jesté et  des  principaulx  officiers  de  sa  couronne  et  de 
son  conseil  sont  aultant  ennemys  et  envieux  du  bien 
et  repos  publicq  de  ce  Royaulme  que  ceulx  qui  sont 
maintenant  a  mon  conseil  en  sont  amateurs  et  désireux 
et  que  silz  ont  este  honnorez  destatz  et  dignités  ce  na 
point  esté  pour  avoir  demouré  a  ceste  fin  près  les 
personnes  des  prédécesseurs  Roys,  mais  pour  les  avoir 
méritez  en  grands  et  notables  services  quils  ont  faicts 
a  ceste  couronne,  et  tels  qung  chacun  scait  au  bien , 

grandeuret  avancement  de  laquelle  ils  ne  sont  moins 
affectionnes  quils  ont  tousjours  esté  ny  moins  prestz 
dexposer  pour  la  conservation  dicelle  leurs  vies, 
leurs  biens  et  tous  les  moyens  que  Dieu  leur  a  donnes 
comme  ils  désirent  faire  de  mesmespour  votre  service 
particulier.  De  façon,  Monsieur,  que  je  ne  puis  bonne- 
ment penser  avec  quelle  apparence  de  vérité  on  nous 
veult  faire  croire  que  nous  voulions  ruyner  et  renver- 
ser cest  estât  auquel,  oultre  que  jay  cest  honneur  da- 
partenir  de  bien  près,  on  scait  assez  que  tous  les  hon- 
neurs ,  grandeurs  et  dignitez  que  nous  avons  et  que 
nous  pouvons  jamais  espérer  sont  tellement  conjoinctz 
avec  le  salut  et  conservation  de  ceste  couronne  quelles 
en  sont  inséparables ,  si  ce  nest  quau  lieu  que  nous 
ne  recherchons  que  les  moyens  de  nous  conserver, 
on  nous  veulle  faire  croire  que  nous  soyons  tant  aveu- 
glez que  de  nous  vouloir  perdre  et  nous  diffamer 
nous  mesmes.  Cela,  Monsieur,  se  pourroit  beaucoup 
mieulx  adresser  a  ceulx  qui  ont  tant  de  foys  avec  si 
justes  occasions  esté  nottez  et  remarquez  daffecter  cest 
estât  et  jusque  a  faire  faire  une  recerche  de  leur 
généalogie  par  le  moyen  de  laquelle  ils  ont  bien  osé 
mectre  en  avant  que  ceste  couronne  avoit  esté  usurpée 
sur  leurs  prédécesseurs  par  nos  ancestres  :  et  non  pas 
a  ceulx  sur  lesquels  la  suspicion  du  désir  de  régner 
ne  peult  justement  tumber,  et  qui  ne  craignent  rien 
plus  que  de  veoir  les  justes  et  légitimes  possesseurs  de 
ceste  couronne  estre  dechassez  pour  en  investir  une 
race  estrangere.  Sont  ceulx  la,  Monsieur,  qui  désirent 
et  pourchassent  la  subversion  et  ruyne  de  ce  royaulme 
daultant  quavec  icelle  leur  grandeur  y  est  conjoinct  et 
qui  pour  y  parvenir  nont  trouvé  moyens  plus  propre 

que  de  susciter,  entretenir  et  augmenter  les  divisions 
et  parcialitez  qui  ont  jusques  a  cest  heure  eu  cours  en 
ce  royaulme ,  et  qui  par  artifices  merveilleusement 
subtils  ont  bien  sceu  vandre  le  sang  de  la  maison  de 
France  contre  soy  mesmes,  et  comme  contrainct  le 
Roy  Monseigneur  de  se  servir  de  son  braz  gaulche 
pour  coupper  son  bras  droict ,  pour  puis  après  plus 
aysence  luy  ravir  son  septre,etnon  pas  ceulx  qui  nont 
jamais  rien  tant  désiré  ny  procuré  que  le  repos  et 
tranquilité  de  ce  royaulme  et  qui  naguère  encore  vous 
ont  supplié  de  leur  vouloir  octroyer  sauf  conduict 
pour  envoyer  le  sieur  de  Lestiange  vers  sa  Majesté 
aiïin  de  luy  proposer  des  ouvertures  et  moyens  de 
parvenir  a  la  paix.  Ce  sont  ceulx  la,  Monsieur,  qu'il  faut 
craindre  quils  veuillent  introduire  une  autre  puis- 
sance et  autorité  en  ce  royaulme  que  celle  qui  y  est 
maintenant  et  que  Dieu  y  a  légitimement  establye,  et 
qui  ont  des  communications  et  intelligences  si  estroic- 
tes  avec  les  estrangers  ennemys  naturels  et  conjurez 
de  cest  estât  qui  ne  hayssent  rien  plus  que  la  prospé- 
rité et  transquillilé  dicelle  et  non  pas  ceulx  qui  non 
intelligeance  sinon  avec  estrangers  qui  de  tous  temps 
et  ancienneté  ont  este  amys  aliez  et  confederez  de 
ceste  couronne  de  laquelle  ils  ne  désirent  rien  plus  que 
la  conservation  et  grandeur.  Surquoy,  Monsieur,  je 
pourrois  déduire  beaucoup  dautres  choses  si  je  ne 
craignois  vous  ennuyer  dune  longueur,  je  laisseray 
doncques  ce  propos  pour  respondre  au  surplus  con- 
tenu en  votre  lettre  et  mesmement,  Monsieur,  de  ce 
que  vous  inescripvez  quil  na  esté  tué  en  votre  Camp 
aulcun  prisonniers  de  sang  froid  que  le  feu  sieur  de 
Stuard  avec  lequel  jen  pourrois  nommer  beaucoup 

dautres.  Mais  je  me  contenteray  seullement  de  remen- 
tevoir  la  façon  dont  a  esté  traicté  feu  Monsieur  le 
Prince  de  Condé,  daultant  que  cela  vous  touche,  Mon- 
sieur, et  cest  chose  assez  certaine  et  hors  de  doubte, 
et  que  sa  mort  a  laissé  ung  exemple  a  la  postérité  dune 
insigne  lascheté,  infidélité  et  cruaulté  sil  en  fut  jamais, 
veu,  Monsieur,  que  ceulx  qui  le  massacrèrent  ne  peu- 
rent  estre  retenus  et  divertis  de  lexecution  dung  si 
meschant  acte  pour  le  respect  quils  dévoient  avoir  a 
la  grandeur  de  votre  sang  duquel  il  avoit  cest  honneur 
destre  si  proche  et  quils  en  ont  faict  comme  du  plus 
pauvre  et  misérable  soldat  de  toute  larmee.  Et  quant 
audit  feu  Stuard  je  mesbahisbien  fort,  Monsieur,  puis- 
que vous  délibériez  le  faire  mourir  par  voye  de  justice 
quayant  esté  mené  devant  vous,  ainsi  quon  ma  dict, 
vous  ne  le  feisiez  bailler  en  garde  pour  cest  effect, 
estimant  bien  neantmoins  que  sil  eust  esté  coulpable 
du  meurdre  du  présidant  Minard  et  dautres  crimes, 
comme  on  vous  a  faict  entandre,  on  neust  attendu  si 
long  temps  a  len  faire  punir,  veu  mesme  quil  a  esté 
entre  les  mains  de  la  justice  et  mis  a  la  question  pour 
ce  regard  sans  que  neantmoins  il  ay  jamais  esté  at- 
tainct  ny  convaincu  du  meurdre  dudit  Minard  ny 
dautres  crimes  quelscuonques  et  quon  sceu  assez  quil 
a  esté  depuis  six  ans  ordinairement  a  la  Court,  estant 
bien  vraysemblable  que  sil  y  eust  eu  quelque  couleur 
ou  apparence  seullement  pour  le  fascher  et  travailler, 
comme  on  a  cherché  tous  les  moyens  de  ce  faire,  on 
neust  pas  attendu  a  luy  improperer  ledit  meurtre  ny 
dautres  crimes  a  sa  mort.  Car  quant  a  feu  Monsieur  le 
Connestable,  oultre  ce  que  je  ne  voudrois  dire  que  cuyt 
estre  ledit  feu  Stuard  qui  layt  tué  pour  nen  scavoir 

rien,  il  est  bien  hors  de  doubte  et  assez  commung  quil 
fut  blessé  en  pleine  bataille  et  en  combattant  et  non 
pas  de  sang  froid  et  quil  cleceda  depuis  en  sa  maison. 
Quant  a  ce  que  vous  mendez,  Monsieur,  que  vous  avez 
renvoyé  la  plus  part  des  nôtres  qui  estoient  prison- 
niers en  votre  Camp  sur  leur  foy,  nous  en  avons  faict 
de  mesme  a  beaucoup  des  vôtres  et  ne  puis,  Monsieur, 
que  je  ne  me  pleigne  du  sieur  du  Pons  duquel  il  vous 
avoit  pieu  accorder  leschange  avec  les  dits  Sieurs  de 
Montandre,  de  Languillier  et  de  Chaulmont  parce  quil 
na  satisfaict  a  sa  promesse  en  ce  quil  na  renvoyé  ledit 
Sieur  Languiller,  lequel  on  ma  rapporté  estre  encore 
en  votre  Camp.  Et  entant  que  touche  La  Barbe,  il  est 
toujours  demouré  en  suspens  de  sa  délivrance  a  cause 
quil  vous  avoit  pieu  escripre  cy  devant  que  vous  ac- 
cordiez quil  fust  eschangé  avec  S1  Genyes  lequel 
je  vous  puis  assurer  sur  mon  honneur  navoir  esté  en- 
core ny  veu  en  ceste  armée  et  quil  fault  quil  soit  aux 
trouppes  des  vicontes  ou  jay  expressément  depesché 
pour  en  scavoir  des  nouvelles.  Quant  au  Sieur  de 
Primes,  je  vous  supplye  1res  humblement,  Monsieur, 
croire  quil  ne  se  trouvera  point  quil  ayt  este  traicté  de 
la  façon  quon  vous  a  rapporté  ny  quil  ayt  esté  seulle- 
ment  veu  après  le  combat,  estant  bien  certain  quil 
fut  tué  sur  le  champ  comme  aussi  a  esté  S1  Loup  a 
la  dernière  escarmouche  et  que  je  ne  voudroit  en  fa- 
çon quelconque  consentir  ny  même  advouer,  ny  ap- 
prouver tels  actes  qui  sont  du  tout  esloignez  de  toute 
générosité  et  de  toute  humanité  ne  doubtant  point  que 
Dieu  ne  les  ayt  en  horreur  et  detestacion  et  qui!  nen  face 
la  justice  et  vengence.  Lequel  je  supplye,  après  mestre 
très  humblement  recommandé  a  vos  bonnes  grâces, 

vous  donner,  Monsieur,  bonne  et  longue  vie.  Escript 
au  Camp  d'Availle  le  xne  jour  de  juillet  \  569. 

Votre  très  humble  et  très  obéissant  frère  et  serviteur 

Henry. 

(Port.  Godefroy,  257.) 


IV 

1570,  14  AOUT.  —  AU  ROI  DE  FRANCE. 

Le  prince  de  Navarre  prie  le  Roy  de  vouloir  conserver  levesché 
de  Cominge  a  son  frère  Bastard ,  nestant  vaccant  par  la  mort 
de  d'Albret,  lequel  le  pretendoit  le  Bastard  de  Lansac,  le  dit 
Dom  Petro  nen  ayant  esté  que  le  gardien  nommé  au  Pape 
accause  du  bas  aage  de  son  dit  frère  Bastard. 

onseigneur,  je  croy  que  votre  Majesté  se 
souviendra  comme  par  la  mort  du  feu  Car- 
dinal Caraffa,  il  vous  pleut  en  faveur  du  feu 
Roy  de  Navarre  mon  pere  accorder  levesché  de  Com- 
mence a  mon  frère  Bastard  et  nommer  au  pappe  pour 
gardien,  jusques  a  ce  que  mondict  frère  feust  en  aage, 
Dom  Pedro  d'Albret,  du  vivant  duquel  mondict  frère, 
en  vertu  de  vos  patentes  a  jouy  du  revenu  comme 
depuis  son  deces  il  a  faict  suivant  la  confirmation  du 
sus  dict  don  quil  pleut  a  vostre  Majesté  luy  en  faire 
en  faveur  de  la  Royne  ma  mere  et  moy,  par  la  mort 
du  dict  Dom  Pedro  ?  et  jusques  a  ces  troubles  que  le 

Bastard  de  Lansac,  saichant  mon  dict  frère  estre  près 
de  moy,  princt  ce  prétexte  pour  commancer  a  briguer 
cest  evesché.  Toutesfois  voiant  que  ce  moyen  ne  luy 
scauroit  estre  vallable,  il  auroit  changé  daction  et 
donne  faulx  a  entendre  a  votre  Majesté  le  dict  evesché 
estre  vacquant  par  la  mort  du  dict  Dom  Pedro,  de  qui 
ne  peult,  veu  quil  ny  a  eu  jamais  aulcun  droict  que 
de  garde.  Et  par  ces  moyens  le  dict  bastard  de  Lan- 
sac se  jacte  avoir  obtenu  certaines  provisions  dont  il 
se  veult  ayder  pour  priver  mon  dict  frère  du  juste 
droict  quil  y  a.  Qui  me  faict  vous  supplier  très  hum- 
blement, aiant  souvenance  des  services  du  feu  Roy 
mon  pere  en  considération  desquels  le  dict  evesché  fut 
donné,  quil  vous  plaise  declairer  que  mon  dict  frère 
continue,  suivant  vos  lettres  de  provision  et  confirma- 
tion, la  jouyssance  du  dict  evesché,  en  cassant  etanul- 
lant  celles  qua  obtenus  de  vous  le  dict  bastard  de 
Lansac  soûls  faulx  donné  a  entendre,  et  luy  en  faire 
nouveau  don  an  tant  que  besoing  seroit  en  ma  faveur. 
Et  ce  faisant  vous  luy  donneray  le  moyen  de  vous 
faire  comme  il  désire  très  humble  service.  Et  moy  je 
mettray  ce  bien  au  nombre  des  aultres  que  jay  receus 
de  votre  Majesté  pour  vous  en  recongnoistre  par  ser- 
vice lobligation  que  je  vous  en  doibts  daussi  bon  cuer, 
Monseigneur,  que  je  supplie  Dieu  vous  donner  en 
santé  très  heureuse  et  longue  vie. 

De  Risse  ce  xxiiii6  daougst  1 570. 

Votre  très  humble  et  très  obéissant  subject  et 
serviteur 

Henry. 

(Port.  Godefroy,  257.  Selon  M.  Berger  de  Xivrey,  qui  donne  une 
lettre  datée  dulendemain  de  celle-ci,  ce  Risse  ou  Rissay  devoit  être  un 

des  trois  Riceys  qui  se  touchent  aujourd'hui  et  forment  un  des  chefs- 
lieux  de  canton  du  département  de  l'Aube. 

Le  frère  bastard,  qui  fait  l'objet  de  cette  lettre,  étoit  Charles  de  Bour- 
bon, fils  naturel  d'Antoine  de  Bourbon  et  de  Louise  de  La  Beraudière; 
il  mourut  en  1616,  à  l'abbaye  de  Marmoutiers.) 


V 


1570,  24  AOUT.  —  AU  DUC  D'ANJOU. 


Le  prince  de  Navarre  prie  le  Duc  d'Anjou  de  prier  le  Roy  que  le 
Bastard  son  frère  soit  tousjours  maintenu  dans  les  provisions  de 
l'Evesclié  de  Cominge,  nonobstant  son  bas  aage,  ayant  appris 
que  le  Bastard  de  Lansac  en  avoit  obtenu  des  provisions  accause 
de  la  mort  de  Dom  Petro  d'Albret  qui  nen  estoit  que  le  gardien 
pour  son  frère  Bastard. 


onsieur,  Il  a  cy  devant  pieu  au  Roy  pour- 
I  veoir  mon  frère  le  bastard  de  levesché  deCo- 
^l^yilJf  minges  et  attendu  son  bas  aage  nommer  au 
pape,  pour  gardien  du  dit  evesché  Don  Pedro  d'Albret, 
ainsi  quil  apert  par  les  provisions  que  sa  dite  Majesté 
luy  en  a  faict  expédier  mesmes  depuis  la  mort  du  dit 
Don  Pedro  par  lesquelles  le  don  du  dit  evesché  luy 
est  confirmé.  Néanmoins  jay  entendu  que  le  bastard 
de  Lansac  a  durant  ces  troubles,  par  faulx  donné  a 
entendre,  obtenu  de  sa  Majesté  le  don  du  dit  evesché 
comme  vaccant  par  la  mort  du  dit  Don  Pedro,  qui 
nen  estoit  que  garde,  taisant  que  mon  dit  frère  en  fut 
le  propriétaire,  comme  il  est,  au  moyen  de  quoy  le  dit 

de  Lansac  nen  peult  estre  pourveu  a  bon  droict.  A 
ceste  cause  jescrips  a  sa  Majesté  et  la  suplit  très  hum- 
blement de  declairer  que  les  provisions  et  confirma- 
tions de  don  que  sa  dite  Majesté  en  a  baillées  a  mon 
dit  frère  en  faveur  du  feu  Roy  de  Navarre  mon  pere 
comme  de  moy  aient  lieu  et  portent  leur  effect,  et 
suyvant  icelles  quil  joysse  comme  il  a  cy  devant  faict 
du  dict  evescbé.  En  quoy  je  vous  suplie  très  humble- 
ment, Monsieur,  luy  vouloir  estre  aydant  envers  sa  dite 
Majesté,  afin  quil  ait  le  moyen  de  vous  pouvoir  faire 
très  humblement  service  et  recompense  comme  il  de- 
sire  ;  comme  de  ma  part  je  recevray  ce  bien  et  mettray 
au  nombre  des  autres  dont  je  vous  doibs  lobligation 
et  recongnoissance ,  priant  Dieu, 

Monsieur,  vous  donner  en  santé  très  heureuse  et 
longue  vie. 

De  Rissay  ce  xxive  jour  de  Aoust  1570. 

Votre  très  humble  et  très  obéissant  serviteur  et 
frère 

Henry. 


(Port.  Godefroy,  257.) 

Mémoire  des  Princes  de  Navarre  et  de  Condé  et  autres  seigneurs 
et  gentilhommes  envoie  au  Sr  de  Biron  pour  faire  entendre  au 
Roy  pour  la  rançon  du  Sr  Dacier  qui  est  de  10000  escus,  et  l'es- 
largissement  de  la  Fons  prisonnier  a  Langres,  que  les  provi- 
sions de  l'Evesché  que  le  bastard  de  Lansac  a  obtenu  contre 
celles  du  bastard  de  Bourbon  soient  nulles ,  que  le  Moine  de 
Bussi  rende  ie  chasteau  de  la  Fanche  appartenant  au  marquis 
de  Rinet  son  frère,  que  les  garnisons  d'Orléans  et  autres  villes 
soient  licentiées ,  puisquon  a  la  Paix,  que  puisque  le  Parlement 
de  ïolose  ne  veut  veriffier  labolition  de  ceux  de  Pamiers  que 
sa  Majesté  donne  des  lettres  patentes  adressantes  a  un  Maistre 
desReqles  pour  les  mettre  en.  exécution,  que  le  Roy  face  execut- 
ter  larticle  porté  dans  l'Edict  que  tous  commandans  es  villes  et 
chasteaux  qui  appartiennent  a  ceux  de  la  Religion  ayent  a  en 
sortir  car  celluy  de  Tanlay  na  voulu  obéir  sur  la  lettre  du 
Roy,  prient  le  Sr  de  Biron  descrire  au  mareschal  d'Amville  de 
mettre  hors  de  prison  le  Baron  et  Chevallier  de  Paulin  et  aussi 
descrire  a  sa  Majesté  que  quands  ils  auront  reconduits  les  trou- 
pes estrangeres  sur  les  frontières  du  Royaume  quil  leur  soit 
envoié  un  Seigneur  pour  les  accompagner  jusq.  a  la  Rochelle 
ou  ils  doivent  aller  retrouver  la  Reyne  de  Navarre. 

émoire  de  ce  que  Messieurs  les  Princes  de 
Navarre  et  de  Condé  et  les  Seigneurs  et 
gentilzhommes  qui  les  accompagnent  ont 
requis  Monsieur  de  Biron  voulloir  faire  entendre  au 
Roy  de  leur  part  pour  y  estre  par  sa  Majesté  pourveu 
selon  sa  bonne  volonté  et  intention. 

Premièrement  fere  entendre  a  sa  dite  Majesté 
comme  ayans  mes  dits  sieurs  princes  entendu  que  Ion 
avoit  mis  a  rançon  le  sieur  Dacier  a  dix  mil  escus 
pour  la  recongnoissance  des  services  notables  quil 
avoit  faicts  a  ceste  cause,  mes  dits  sieurs  princes  et  les 
dits  seigneurs  assistans  près  deux  estimèrent  quil 
estoit  bien  raisonnable  le  rellever  de  ceste  charge  qui! 
eut  recours  de  payer  sa  dite  rançon  et  résolurent  de 
la  payer  pour  le  ravoir  comme  il  luy  feront  entendre. 
Toutefois  le  dit  sieur  Dacier  ayant  promis  a  sa  Majesté 
de  ne  bouger  et  ne  retourner  au  service  de  ceste 
cause  est  a  ceste  occasion  demeuré  obligé  a  ses 
maistres  de  la  dite  somme  de  4  0  000  escus  de  laquelle 
il  plaira  a  sa  Majesté  le  faire  tenir  quicte  et  deschargé 
ensemble  messieurs  les  duc  Duzez  et  de  Chaunes  ses 
respondans,  pleiger  et  cautions,  puisque  ce  a  esté  par 
son  commendement  quil  est  demeuré  et  quil  en  reste 
aujourdhuy  chargé. 

Supplier  sa  Majesté  de  la  part  de  mes  dicts  Sieurs 
princes  commander  que  ung  nommé  Lafons  détenu 
es  prisons  de  Langres  qui  fut  pris  allant  en  Allemaigne 
par  leur  commandement  soit  eslargy  et  mis  a  plaine 
et  entière  liberté  et  a.  ceste  fin  ordonner  leur  en  estre 
expedyers  au  gouverneur  et  lieutenant  gênerai  de  sa 
Majesté  en  Champaigne,  au  gouverneur  et  comman- 
dant audict  Langres,  juges  et  officiers  du  Roy  audict 
lieu,  et  advertir  sa  Majesté  quinze  jours  après  de  ce 
qui  y  aura  esté  par  eulx  faict. 

Aultre  ce  que  monsieur  le  prince  de  Navarre  escript 
purement  au  Roy  et  a  la  Royne  du  faict  de  la  sur- 
prime faicte  par  le  bastard  de  Lansac  en  la  provision 
de  levesché  de  Commenge  appartenant  au  bastard  de 

Bourbon ,  mon  dict  sieur  le  prince  requiert  mon 
dict  sieur  de  Biron  remonstrer  a  leur  Majestez  le  peu 
de  fondement  quil  y  a  es  demandes  et  prétentions  que 
faict  le  dict  bastard  de  Lansac  au  dict  evesché,  daul- 
tant  que  par  les  deux  moyens  quil  met  en  avant  il  ny 
a  apparence  quil  y  puisse  aucune  chose  prétendre. 
Car  en  premier  lieu  pour  estre  venu  ledict  bastard 
de  Bourbon  trouver  mon  dict  sieur  le  prince  de  Na- 
varre lordre  purement  faict  par  sa  Majesté  y  pourveoy. 
Aussi  ne  si  arreste  beaucoup  le  dict  bastard  de  Lan- 
sac ains  au  second  moyen  qui  luy  semble  bien  estre 
plus  fort  et  ferme  que  le  précèdent.  Asscavoir  par  le 
trespas  de  feu  Dom  Pedro  qui  en  estoit  titulaire,  chose 
qui  ne  peult  audict  bastard  de  Bourbon  prejudicier, 
dautant  que,  comme  leurs  Majestez  se  souviennent 
vaccant  le  dict  Evesché  par  le  trespas  du  feu  cardinal 
Caraffa,  le  feu  Roy  de  Navarre  lobtint  de  sa  Majesté 
en  faveur  et  par  recongnoissance  de  ses  services  pour 
et  au  nom  du  dict  bastard  de  Bourbon.  Mais,  dautant 
quil  nestoye  encorre  en  aage  pour  le  tenir,  fut  nommé 
au  Pappe  le  dict  Dom  Pedro,  lequel  se  voulant  aucun- 
nement  prevalloir  de  la  dicte  provision  se  voulut  im- 
miscer en  la  jouyssance  des  fruictz  et  rendemens  du 
dict  Evesché.  Ce  qui  luy  fut  denyé  et  comme  se  sou- 
vient très  bien  la  Royne  fut  declairé  au  dict  Dom  Pe- 
dro quil  estoye  seullement  gardien  du  dict  evesché  en 
actendant  que  le  dict  bastard  eust  acquis  aage  suffisent 
pour  le  remectre  entre  ses  mains  comme  lintention 
du  Roy  estoyt.  Tellement  que  par  le  trespas  du  dict 
Dom  Pedro  ne  peult  icelluy  bastard  de  Lansac  ny 
autre  prétendre  aucun  droict  au  dict  evesché,  atendu 
mesmement  la  confirmation  que  sa  Majesté  en  a  faicte 

au  dict  bastard  après  le  trespas  du  dict  Dom  Pedro. 
Sasseurant  bien  mon  dict  sieur  le  prince  que  leurs 
Majestez  en  ung  faict  si  clair  et  notoire  auront  tous- 
jours  du  dict  bastard  de  Bourbon  pour  autant  recom- 
mandé que  le  requiert  son  bon  droict  et  la  maison 
dont  il  est  sorty  sans  permectre  que  ung  bastard  de 
Lansac  puisse  contendre  de  parité  avec  celluy  de 
Bourbon. 

Pour  ce  quil  y  a  long  temps  que  le  Moyne  de  Bussy 
sest  emparé  du  chasteau  de  la  Fanche  appartenant  au 
sieur  marquis  de  Rinet  son  frère  duquel  lieu,  quelques 
arrestz  du  conseil  privé  quaye  peu  obtenir  le  dict  sieur 
marquis  pour  len  faire  sortir  et  vuyder  es  mandemens 
du  gouverneur  et  lieutenant  au  pais  de  Cbampaigne 
pour  y  mener  le  canon,  il  ne  luy  a  este  possible  de  le 
faire,  lequel  crainct  que  le  dict  Moyne  voulzist  encore 
continuer  mainctenant,  mes  dicts  sieurs  les  princes 
requièrent  le  dict  sieur  de  Biron  vouloir  de  leur  part 
supplier  sa  Majesté  escripre  a  monsieur  le  marescbal 
de  Cossé  pour  commander  de  par  sa  Majesté  au  dict 
Moyne  de  Bussy  vuyder  et  sortir  du  dict  chasteau  de 
la  Fanche  et  en  resfuz  y  mener  le  canon,  faire  bat- 
terie et  tout  autre  acte  de  guerre  pour  ce  néces- 
saire pour  réintégrer  le  dict  sieur  marquis  au  dict 
chasteau . 

Mes  dicts  sieurs  les  princes  bien  recrandz  et  memo- 
ratifz  que  les  premières  et  principalles  occasions  de 
desfiances  et  interruptions  de  la  paix  nagueres  faicte  a 
Long  Jumeau  ce  furent  les  grandes  garnisons  qui  fu- 
rent soudain  mises  dedans  Orléans  et  les  oultrageux 
et  viollens  depportemens  de  ceulx  des  dictes  garni- 
sons envers  ceulx  de  la  relligion  de  la  dicte  ville,  pour 

ce  quils  craignent  que  continuant  les  dictes  garnisons 
tant  en  icelle  ville  que  autres  du  royaume  ou  aupara- 
vant les  troubles  il  ny  en  souloit  avoir  cela  peust  ap- 
porter quelques  desfiances  dont  pourroit  en  suivre 
aucune  altération  du  repos  quils  désirent  estre  par 
tout  mainctenu,  ils  en  ont  bien  voulu  faire  souvenir 
sa  Majesté  et  la  supplier  très  humblement  quen  y 
pourvoyant  il  luy  plaise  poyser  et  bien  considérer  ce 
que  dessus. 

Pour  ce  que  ceulx  de  la  relligion  de  la  ville  de 
Pasmiers  nont  peu  joyr  de  labolition  a  eulx  par  sa 
Majesté  accordé  auparavant  les  seconds  troubles  a 
raison  de  ladresse  qui  fut  faicte  de  lexpedition  a  la  court 
de  parlement  deTolose  qui  se  sont  tousjours  desmons- 
trez  leurs  ennemis  cappitaulx,  mesdicts  sieurs  princes 
supplient  très  humblement  sa  Majesté  vouloir  com- 
mander lettres  patentes  leur  estre  expedyers  suyvant 
lecdit  et  les  précédentes  lettres  de  déclaration  par  eulx 
comme  dict  est  obtenus,  et  adresser  au  premier  mais- 
tre  des  requestes  de  son  hostel  pour  les  mectre  a 
expédition.  Et  ce  pendant  et  en  actendant  la  dicte 
depesche  requièrent  que  sa  dicte  Majesté  escripve  a 
monsieur  le  mareschal  de  Dampville  pour  faire  suyvant 
le  dict  ecdit  remectre  et  réintégrer  tous  ceulx  de  la 
relligion  du  dict  lieu  de  Pasmier  en  leurs  maisons, 
biens  et  estats. 

Encore  que  par  lecdit  il  aye  pieu  a  sa  Majesté  or- 
donner que  toutes  les  forces  et  garnisons  qui  sont  ou 
seront  es  maisons,  places,  villes  et  chasteaulx  apparte- 
nant a  ses  subjectz,  de  quelque  relligion  quils  soient,  en 
vuyderont  incontinant  après  la  publication  de  lecdit 
pour  en  laisser  la  libre  et  entière  jouyssance  a  ceulx 

a  qui  ils  appartiennent,  toutesfois  voyans  le  resfuz 
que  celluy  qui  commande  a  Tanlay  a  faict  dobeyr  aux 
lettres  closes  et  particullieres  de  sa  Majesté  pour  deslo- 
ger du  dict  Tanlay,  se  remectant  a  ce  qui  lui  en  seroit 
ordonné  par  le  sieur  de  Barbezieulx  quil  dict  lavoir 
mis  au  dict  lieu,  mesdicts  sieurs  princes,  prevoyans  les 
mesmes  difficultez  que  pourront  faire  lesdicts  gou- 
verneurs et  commandans  ausdicts  chasteaux,  maisons 
et  places  fortes  de  ceulx  de  la  dicte  relligion,  mesme- 
ment  ceulx  qui  sont  es  chasteaulx  et  maisons  apparte- 
nant a  Monsieur  le  prince  de  Condé  et  a  Chastillon, 
supplient  très  humblement  vouloir  sur  ce  imposer  son 
auctorité  et  tellement  y  pourveoirque  cessant  toutes 
telles  difficultez  qui  son  de  très  pernicieuse  consé- 
quence et  fort  dommaigables  a  ses  subjectz,  son 
intention  porter  que  le  dict  ecdit  soit  entière- 
ment suivys  sans  longueur,  delaiance  ny  remise  quel- 
conque. 

Mesdicts  sieurs  princes  prient  le  dict  sieur  de  Biron 
supplier  très  humblement  sa  Majesté  de  leur  part  vou- 
loir escripre  a  monsieur  le  mareschal  de  Dampville 
pour  leur  faire,  suyvant  lecdit,  eslargir  et  délivrer  hors 
de  prison  les  baron  et  chevalier  de  Paulin  qui  sont 
prisonniers,  cest  assavoir  le  dict  baron  entre  les  mains 
du  mareschal  de  la  Foy  de  Mirepoix  qui  est  en  la 
cité  de  Garcassonne  et  le  chevalier  de  Paulin  es  mains 
du  cappitaine  Clayrac  au  palais  d'Avignon. 

Désirent  aussi  mesdicts  sieurs  princes  que  le  dict 
sieur  de  Biron  supplie  très  humblement  sa  Majesté  leur 
envoyer  quelque  notable  seigneur  pour  leur  faire  com- 
paignye  jusques  a  la  Rochelle  ou  ils  sen  retourneront 
trouver  la  Royne  de  Navarre  après  avoir  conduict 

leurs  estrangers  sur  la  frontière  ainsi  quils  leur  ont 
promis. 

Faict  a  Risse  le  xxive  jour  dAoust  lan  mil  cinq  cens 
soixante  dix 

Henry. 

Henry  de  Bourbon. 

(Port.  Godefroy,  257.) 


VII 

1570,  29  AOUST.  —  A  LA  ROYNE. 

Le  Roy  de  Navarre  et  le  Prince  de  Condé  prient  la  Royne  de 
prendre  créance  a  ce  que  lui  dira  de  leur  part  le  Sr  de  la  Roque 
au  sujet  du  retardement  des  Reystres  dans  le  royaume. 

adame,  vous  entendrez  sil  vous  plaist  par  le 
Sr  de  la  Roque  présent  porteur  une  difficulté 
qui  sest  encore  présentée  en  la  resolution 
des  affaires  qui  restent  a  traicter  avec  noz  Reistres  qui 
retarde  leur  partement  de  ce  royaulme.  Il  nous  donne 
beaucoup  de  peine  et  dennuy  pour  ne  pouvoir  promp- 
tement  satisfaire  èn  cest  endroict  a  la  volonté  du  Roy 
mon  seigneur  et  vostre.  Vous  suppliant  très  humble- 
ment, Madame,  que  comme  vous  avez  cy  devant  em- 
ployé voz  moyens  a  nous  ayder  et  secourir  en  cest  af- 
faire vous  les  y  veuillez  constinuer.  Et  pour  ce  que  le 
ditSr  de  la  Roque  est  instruict  de  toutes  choses  pour 

les  vous  faire  plus  particulièrement  entendre,  nous 
vous  supplierons  très  humblement  le  vouloir  croire 
de  ce  quil  vous  dira  de  nostre  part,  et  vous  asseurer 
que  nous  navons  rien  de  plus  singulier  que  de  vous 
faire  très  humble  recommandation. 

Priant  le  Créateur,  Madame ,  que  vous  donne  en 
santé  parfaite  très  heureuse  et  longue  vie. 

De  Montigny  ce  29e  Aoust  1570. 

Voz  très  humbles  et  très  obeissans  subjects  et  ser- 
viteurs 

Henry. 

Henry  de  Bourbon. 

(Port.  Godefroy,  257.) 


VIII 

15*70,  29  AOUST.  — AU  DUC  D'ANJOU. 

Les  Princes  de  Navarre  et  de  Condé  prient  le  Duc  d'Anjou  de 
prendre  créance  a  ce  que  lui  dira  de  leur  part  le  Sr  de  la  Roque, 
qui  est  envoyé  par  eux  au  Roy  sur  le  payement  des  Reystres. 

onsieur,  nous  envoyons  présentement  le  Srde 
la  Roque  présent  porteur  par  devers  leurs 
Majestés  pour  leur  faire  entendre  les  dificul- 
tés  qui  se  sont  présentées  en  la  resolution  des  affaires 
que  nous  avons  avec  les  Reistres  lesquelles  nous  don- 
nent beaucoup  de  peine  et  dennuye  pour  ne  pouvoir 

suivant  la  volonté  et  commandement  de  leur  Majestés 
les  mettres  promptement  hors  le  Royaulme.  Se  pource 
Monsieur,  que  nous  avons  chargé  le  dit  Sr  de  la  Roque 
de  vous  faire  plus  particulièrement  entendre  lestât  et 
disposition  des  dites  affaires.  Nous  vous  supplions 
très  humblement  le  croire,  nous  y  estre  favorable  et 
nous  y  ayder  comme  avoit  faict  jusque  icy  et  vous  aug- 
menterez lobligation  que  nous  avons  a  voz  services. 

Prions  le  Créateur,  Monsieur,  que  vous  donne  en 
santé  parfaicte  heureuse  et  longue  vie. 

De  Montigny  ce  29  Aoust  1 570. 

Vos  très  humbles  et  très  obeissans  serviteurs 

Henry. 

Henry  de  Bourbon. 

(Port.  Godefroy,  257.) 


IX 


1570,  23  SEPTEMBRE.  —  AU  ROY. 


)M  on  Seigneur,  ce  qui  a  retardé  jusques  apre- 
sent  la  reddition  de  la  ville  Dorlhac  entre  les 
mains  de  votre  Majesté  a  esté  les  menaces 
et  emportemens  dont  usoit  le  Sr  de  Montai  tant  contre 
le  Sr  d'Ambres  qui  commendoit  soubs  nous  aux  pays 
d'Auvergne  et  Rouergues  que  contre  tous  ceulx  de 
la  religion  qui  y  sont,  comme  votre  Majesté  l'aura  peu 

entendre  par  le  Sr  de  Briquemault  le  fils  qui  est  allé 
devers  vous.  Si  est  ce  que  elle  n'empeschera  point  que 
de  tout  notre  pouvoir  ne  vous  facions  rendre  l'obéis- 
sance que  vous  demandez  aux  dits  pays  et  ville  Dorl- 
hac  et  a  ceste  fin  nous  asceurons  au  dit  Sr  d'Ambres  que, 
toutes  difficultés  cessant,  il  ayt  a  satisfaire  de  poinct 
en  poinct  au  contenu  de  lesdict  de  pacificacion,  et  en 
ce  faisant  quil  remette  ladite  ville  Dorlhac  et  aultres 
lieux,  places  et  chasteaux  qui  pourroient  estre  encore 
tenus  par  nos  commandemens  en  ces  quartiers  la  es 
mains  de  tel  gentilhomme  quil  plaira  a  votre  Majesté  y 
envoyer,  a  quoy  nous  nous  asseurons  que  le  dit  d'Am- 
bres ne  fera  aulcune  difficulté.  Mais,  Monseigneur, 
nous  vous  supplions  très  humblement  vouloir  mander 
au  dit  Sr  de  Montai  de  se  comporter  de  telle  sorte  aux 
dits  pays  que  l'animosité  quil  pourroit  avoir  conceu 
et  les  menaces  dont  il  use  ne  puyssent  causer  aulcun 
inconveniens  au  préjudice  dudit  esdict  et  de  la  dite  re- 
ligion ny  pour  aulcimes  plaintes  de  ses  actions.  Si  nous 
assurons  que  vous  metrez  en  cela  ung  expédient,  nous 
ne  vous  ferons  afection  plus  longue,  mais  nous  priions 
le  Créateur  que  vous  donne, 

Monseigneur,  en  santé  parfaite  très  heureuse  et 
longue  vie. 

A  Chatillon  ce  23  septembre  1570. 

Vos  très  humbles  et  très  obéissants  subjects  et  ser- 
viteurs 

Henry. 

Henry  de  Bourbon. 

(Port.  Godefroy,  257.) 

X 

1570,  21  NOVEMBRE.  — AU  ROY. 

Le  Roy  de  Navarre  mande  au  Roy  qu'il  a  fait  une  levée 
de  deniers  sur  les  villages  despendant  de  la  Rochelle  sans 
commission  de  S.  M.  pour  la  subsistance  de  quelques  Lans- 
quenets mais  du  consentement  toutefois  des  peuples  poul- 
ie redimer  des  desgats  qu'ils  font,  que  cette  levée  ne  monte 
qu'a  4000  1. 

onseigneur,  A  mon  arrivée  de  deçà  je  trou- 
vay  quelque  bon  nombre  de  lansquenetz 
qui  vivoient  a  discrétion  escartez  ça  et  la 
chargeans  et  foulans  grandement  le  pauvre  paysan. 
Et  dautant  que  nous  navions  moyen  quelconque  de 
les  envoyer  et  licencier,  je  les  feiz  ramasser  et 
mettre  ensemble  et  leur  baillay  commissaires  qui 
auroyent  l'œil  sur  eux  pour  empescher  les  ruynes 
et  degastz  qui  se  pou  voient  faire.  Et  neantmoins 
telle  observation  na  peu  garantir,  comme  jeusse  bien 
désiré,  ce  pauvre  peuple  d'en  estre  grandement  chargé 
et  foullé,  comme  il  ma  esté  remonstré  par  plusieurs 
foys,  et  a  quoy  pour  le  devoir  de  la  charge  quil  a 
pieu  a  vostre  Majesté  me  commettre  par  deçà  jeusse 
très  volontier  pourveu  par  une  ouverture  qui  se  fai- 
soit  de  lever  sur  les  villages  de  La  Rochelle,  les- 

quels  pendant  les  troubles  derniers  avoient  receu 
quelque  secours  et  service  de  ceste  nation,  certaine 
somme  pour  leur  nourriture,  chose  que  jay  au- 
tant quil  ma  esté  possible  différée  et  récullée  encore 
que  jy  veisse  ung  manifeste  soullagement  pour  le 
peuple,  scachant  bien  comme  il  nest  aucunement 
loisible  aux  gouverneurs  des  provinces  de  faire  le- 
ver des  deniers  pour  quelconque  occasion  que  ce 
soit  sans  commission  et  ordonnance  de  vostre  Ma- 
jesté. Toutesfois,  Monseigneur,  voyant  nostre  im- 
puissance de  les  envoyer  continuer,  pressé  aussi 
du  domaige  que  recepvoyt  ce  pauvre  peuple  qui 
s'est  volontairement  offert  estre  contribué  pour  leur 
nourriture,  jay  accepté  leur  offre  et  commandé  la 
levée  en  estre  faicte  selon  le  département  que  eux 
mesmes  en  avoient  faict  et  ce  pour  ung  moys  pen- 
dant lequel  nous  espérons  quil  se  présentera  quel- 
que occasion  et  moyen  de  les  envoyer.  Vous  ayant 
cependant  bien  voulu  advertir  de  ce  que  dessus  pour 
prévenir  toute  calompnye ,  ne  doubtant  pas  quil 
ny  en  ayt  quelques  ungs  qui  eussent  volontiers 
travaillé  a  vous  faire  recepvoir  de  mauvaise  odeur 
ce  mien  depportement  que  jay  faict  seullernent  pour 
le  soulagement  de  voz  subjects  et  devoir  de  la 
charge  dont  je  suis  honnoré  de  vostre  Majesté  en 
ces  pays  de  Guyenne  et  de  Poictou ,  vous  sup- 
pliant très  humblement  ,  Monseigneur  ,  comman- 
der auctorization  et  approbation  estre  expédiés  du 
département  faict  sur  les  dictz  villaiges  et  du  com- 
mandement et  ordonnance  que  jay  faict  faire  la- 
dite levée  qui  ne  montent  seullernent  que  a  quatre 
mil  tant  de  livres  ainsy  que  pouray  veoir  par  icelluy 


DE   HENRY  IV.  27 

département  que  je  vous  envoyé.  Et  sur  ce  je  feray 
fin  priant  Dieu  vous  donner, 

Monseigneur,  en  parfaicte  santé  très  heureuse  et 
longue  vie. 

De  La  Rochelle  ce  21e  Novembre  1 570. 

Vostre  très  humble  et  très  obéissant  subject  et 
serviteur. 

Henry. 

(Port.  Godefroy,  257.) 


XI 


1582,  14  JANVIER.  — A  MM.  LES  PRESIDENS  ET  CONSEIL- 
LERS DE  LA  COURT  DU  PARLEMENT  DE  PARIS,  EN  LA 
CHAMBRE  DE  LA  JUSTICE  ORDONNÉE  ET  ESTABLYE 
PAR  LE  ROY  MON  SEIGNEUR  EN  GUYENNE. 


}TÛ  ess1s.  M'ayant  faict  entendre  le  Sr  de  Thou 
s>  vostre  arrivée  en  ce  pays  de  Guyenne  et  la 
bonne  volonté  et  affection  que  vous  avez  de 
bien  dignement  et  fidellement  administrer  la  justice 
qui  vous  a  esté  commise  par  le  Roy  Mon  Seigneur, 
pour  l'exécution  de  son  Edict  de  pacefïication  en  ce- 
dit  pays,  s'en  retournant  ledit  Sr  de  Thou,  j'ay  bien 
voulu  vous  tesmoigner  par  ceste  cy  l'ayse  et  conten- 
tement que  j'en  ai  receu  ;  m'asseurant  tant  de  vostre 
droiture  et  intégrité  que  vous  la  vouldrez  faire  pa- 
roistre  en  la  conservation  du  droict  de  tous  ceulx  qui 

auront  à  faire  à  vous'  sans  différence  ne  distinction  de 
relligion,  suivant  la  volonté  et  intention  du  Roy  mon- 
dit  Seigneur,  declairée  par  sondict  Edict;  qui  me  gar- 
dera pour  ce  regard  d'user  d'aulcune  persuasion  en 
voz  endroictz,  si  ce  n'est  pour  vous  pryer  d'aller  faire 
vostre  première  séance  en  la  ville  de  Libourne,  et  vous 
asseurer  que  je  vous  tiendray  la  main  et  assisteray  de 
tout  mon  pouvoir  en  l'exécution  de  voz  arrestz  et  ju- 
gemens  contre  tous  ceulx  qui  y  vouldront  desobeyr 
et  y  mettre  du  trouble  et  empeschement,  afin  que  l'au- 
thorité  qui  vous  apartient  vous  en  demeure  et  a  moy 
le  gré  et  contentement  de  m'y  estre  employé  comme 
je  doy  ;  ainsi  que  je  ferai  semblablement  en  tout  ce  qui 
concernera  linterest  gênerai  de  vous  tous  et  de  cha- 
cun de  vous  en  particulier,  avec  la  mesme  affection 
qu'ayant  pryé  ledict  Sr  de  Thou  de  vous  en  rendre 
d'aultant  plus  certains  et  asseurez  je  me  remetray  sur 
luy  pour  prier  Dieu,  Messrs,  vous  avoir  en  sa  sainte 
garde. 

Escript  à  Nerac  le  xini*  jour  de  janvier  1 582. 
Vostre  byen  affeclyonné  amy 

Henry. 

(F.  Dupuy,  569,  f°  32,  r°.) 

XII 

1587,  JUIN.  —  PROTESTATION  ET  DÉCLARATION  DU  ROY 
DE  NAVARRE  SUR  LA  VENUE  DE  SON  ARMÉE  EN 
FRANCE. 

omme  nous  ayons  des  la  première  revocation 
de  l'Edict  de  Paix  assés  particulièrement 
faict  entendre  par  nostre  déclaration  et  pro- 
testation à  tous  ceux  qui  sont  de  sain  et  entier  juge- 
ment, et  lesquels  ne  sont  prévenus  d'aulcune  pas- 
sion, l'occasion  de  la  prise  de  noz  armes,  n'avoir  esté 
que  pour  guarantir  et  deffandre  le  Roy  nostre  souve- 
rain Seigneur,  ceux  de  nostre  Maison  et  tous  les  bons 
François  de  l'oppression  des  ennemys  conjurés  de 
ceste  Couronne  et  de  l'Estat;  et  que  noz  actions  et  de- 
portemens  à  rencontre  des  assaulx  et  orages  de  quatre 
ou  cinq  années,  que  nous  avons  eu  sur  les  bras  par 
l'espace  de  dix  huit  mois  et  plus,  nous  servent  de 
certain  et  asseuré  témoignage  de  nostre  dicte  inten- 
tion ;  n'ayans  jusques  icy  opposé  contre  les  susdictes 
forces  contraires,  ainsi  que  nous  en  avions  bien  les 
moiens,  mais  une  guerre  deffensive,  nous  contenans 
en  noz  places  sans  nous  mestre  aucunement  aux 
champs,  tant  pour  soulager  le  pauvre  peuple  des  mi- 
sères et  calamités,  que  les  gens  de  guerre,  quelques 
disciplinés  qu'ilz  soient,  luy  causent;  comme  aussy 

pour  l'espérance  que  nous  avions  que  ceste  nostre  pa- 
tience atiediroit  la  fureur  et  rage  de  ceux  de  la  Maison 
de  Lorraine,  et  que  ce-pendant  Sa  Majesté  recognois- 
troit  la  vérité  de  leurs  pernicieux  dessains,  qui  est  de 
totalement  exterminer  la  Maison  de  France  et  se  faire 
place  à  l'usurpation  de  ce  jadis  tant  florissant  Royaume, 
suivant  la  trace  que  leurs  prédécesseurs  leur  ont  frayée, 
dont  les  Mémoires  trouvez  entre  les  papiers  prins  à 
Auxonne  font  ample  foy,  oultre  les  aultres  preuves 
très  certaines  que  l'on  en  a  d'ailleurs,  pour  l'avoir  co- 
gnue,  y  estre  par  Sa  Majesté  le  remède  apporté, 
qu'Elle  estimeroit  le  plus  nécessaire  et  salutaire.  Ce 
nonobstant  sadicte  Majesté,  par  les  artifices  des  parti- 
sans de  ceux  de  la  Ligue,  se  trouve  tellement  possé- 
dée par  ces  Ligueurs  et  l'audace  d'iceux  si  accreùe 
qu'ilz  ont  despuis  trois  ou  quatre  mois  en  ça  par  plu- 
sieurs et  diverses  fois  ozé  entreprendre  contre  sa  per- 
sonne et  sur  la  capitale  ville  de  son  Royaume,  esmeu 
et  faict  armer  de  nuict  a  cest  effect  leurs  partisans  de 
la  populace ,  se  sont  saisis  de  quatre  ou  cinq  places  au 
gouvernement  de  Picardie,  et  desfaict  les  forces  que 
le  Roy  envoioil,  pour  contregarder  le  reste  de  leur 
surprise;  mesme  ont  détenu  prisonnier  celuy  qui  les 
conduisoit;  et  lorsque  Sa  Majesté  a  pancé  les  sommer 
de  rendre  lesdictes  places,  ilz  ont  commancé  à  capitu- 
ler avec  Elle,  luy  faisant  demande  d'Angers  et  de  Val- 
lence,  qu'il  disent  leur  avoir  esté  ostees,  comme  s'ilz 
y  avoient  quelque  droict,  de  sorte  que  pour  avoir  leur 
amytié,  Sa  Majesté  a  esté  forcée  leur  laisser  les  places 
de  Picardie,  qu'ilz  luy  ont  prinses  et  leur  rendre  les 
prisonniers  qui  avoient  attenté  sur  Boulongne,  au  lieu 
d'en  faire  punition  exemplaire  telle  qu'ilz  lameritoyent, 

comme  criminelz  de  leze  Majesté  aussi  bien  que  leurs 
aucteurs.  Pourquoy,  Nous,  Henry  de  Bourbon,  Roy 
de  Navarre,  Henry  de  Bourbon,  prince  de  Condé, 
Henry  de  Montmorency,  premier  officier  de  la  Cou- 
ronne et  mareschal  de  France,  craignans  que  l'ambi- 
tion de  ces  Ligueurs  n'apporte  une  ruine  totale  à  cet 
Estât  duquel  la  conservation  nous  est  en  singulière  re- 
commendation,  comme  nostre  devoir  nous  y  oblige 
pour  le  rang  qu'il  a  pieu  à  Dieu  de  nous  y  donner; 
constrainctz  à  nostre  très  grand  regret  en  une  maladie 
extrême  et  déplorée  de  laquelle  ceste  pauvre  France 
est  affligée,  user  de  remède  et  moyen  extraordinaire 
qui  est  la  force,  déclarons  et  protestons  que  les  ar- 
mées que  nous  délibérons  mestre  aux  champs  par 
l'aide  et  secours  des  anciens  aliez  et  confederez  de  ce 
Royaume,  très  affectionnés  au  repos  et  bien  d'icelluy 
comme  ilz  ont  faict  paroistre  par  les  ambassades  qu'ilz 
depescherent  vers  Sa  Majesté  l'année  passée,  ne  sont 
point  par  nous  dressées  pour  nous  opposer  à  Sa  Ma- 
jesté, de  laquelle  nous  ferons  par  effect  cognoistre  que 
nous  sommes  très  humbles  et  très  obeissantz  subjectz 
et  serviteurs  ;  mais  pour  la  délivrer  de  la  tyrannie  de 
ces  Lorrains  ces  conjurés  ennemys  et  les  nostres  et 
luy  faire  rendre  l'auctorité  qu'ilz  luy  ont  usurpé  et 
usurpent  tous  les  jours,  à  ce  qu'elle  puisse  estre  obeie 
de  tous,  remestre  tous  les  princes,  seigneurs  et  gentils- 
hommes vrais  et  bons  François  en  leur  auctorité,  pre- 
eminances,  honneurs  et  dignitez,  et  par  une  assemblée 
générale  et  libre  des  Trois  Estais  de  ce  Royaume,  légi- 
timement convoquez,  pourvoir  au  soulagement  de  ce 
pauvre  peuple  par  l'abolition  de  tant  d'impostz  mis  sur 
icelluy  à  la  suggestion  de  ces  estrangers,  et  establir 

une  bonne  et  ferme  paix  en  ce  Royaume.  Supplions  Sa 
Majesté  avoir  pour  agréable  la  prise  de  noz  armes  et 
croire  que  nous  ne  les  prenons  que  pour  luy,  pour  sa 
liberté  et  pour  son  service,  prests  de  les  tourner  là 
part  (sic)  ou  il  luy  plaira  nous  commander.  Prions  aussi 
tous  Rois,  Princes,  Seigneurs,  Gentilshommes,  Courts 
de  Parlement,  Bourgeois,  Villes  et  Communaultez., 
tant  voisins  et  aliez  que  subjectz  de  ceste  Couronne , 
nous  vouloir  asister  et  secourir  en  ceste  tant  saincte  et 
louable  entreprise,  soit  de  leurs  personnes,  vivres, 
armes  ou  autres  moyens,  à  ce  que  par  leur  négligence 
nostre  si  hault  dessain  ne  demeure  à  exécuter;  décla- 
rants tous  ceux  qui  s'y  opposeront  directement  ou  in- 
directement pour  ennemys  conjurés  de  cest  Estât  et  de 
la  tranquilité  d'icelluy;  et  tous  ceux  qui  ne  s'y  oppo- 
seront tant  Ecclesiasticques  que  aultres  Catholiques , 
nous  protestons  les  prendre  en  nostre  protection  et 
sauvegarde,  et  les  maintenir  et  conserver  au  mesme 
Estât  de  religion  qu'ilz  sont  de  présent,  et  en  tous 
leurs  biens,  droictz,  privilleges  et  Hbertez,  sans  y  rien 
innover,  ny  altérer  en  aucune  manière,  tout  ainsi  que 
nous  faisons  en  Guyenne ,  Languedoc  et  Dauphiné. 

Donné  à  Fontenay  le  Conte  le....  juin  mil  cinq 
centz  quatre  vingtz  et  sept. 

Henry. 

L ALLIER. 

(Fonds  Dupuy,  322,  f°  271.  Quoique  M.  Berger  de  Xivrey  ait  publié 
cette  protestation  d'après  le  Recueil  A,  B,  C,  nous  la  reproduisons,  parce 
que  ce  texte  présente  quelques  différences  et  semble  moins  retouché.) 

XIII 


1588,  DÉCEMBRE.  —  DÉCLARATION. 

ous  Henry,  par  la  grâce  de  Dieu,  Roy  de 
Navarre,  premier  prince  du  sang  et  protec- 
teur des  églises  reformées  de  France,  et  nous 
députez  des  dictes  églises,  seigneurs,  gentilhommes  y 
appartenant  et  auitres  soubs  signés,  sachant  et  ayant 
cogneu  par  expérience  et  tesmoignage  constant  com- 
bien l'union  et  concorde  est  nécessaire  pour  la  con- 
servation des  dictes  églises  reformées  et  de  Testât  de 
ce  royaulme  qui  ne  pouroit  longuement  subsister  sans 
une  bonne  harmonie  et  correspondance  telle  quelle  a 
esté  pardevant  jurée  en  l'assemblée  de  Montauban 
tenu  par  authorité  et  permission  du  Roy  le  septiesme 
de  septembre  mil  vc.  quatre  vingtz  quatre,  désirant 
remédier  et  obvier  aux  inconvénients  qui  pourroient 
advenir  par  une  division  et  desunion  que  les  ennemis 
de  la  dicte  religion  reformée  et  de  cest  estât  taschent 
de  semer  contre  nous  en  confirmant  la  dicte  union  cy 
devant  jurée  en  tant  que  besoing  est  et  que  la  rupture 
des  edictz  de  paciffications  et  troubles  despuis  suscités 
en  ce  royaulme  et  Testât  des  temps  présent  le  peu- 
vent requérir,  protestons  et  jurons  devant  Dieu  de 
demeurer  inséparablement  unis  en  la  religion  com- 
prime en  la  confession  de  foy  auctorisée  par  la  disci- 

pline  ecclésiastique  des  dictes  églises  et  aussy  en  tout 
ce  qui  deppendra  de  la  légitime  association,  a) de, 
support  et  assistance  mutuelle  des  uns  envers  les  autres 
selon  la  nécessité,  afin  de  nous  pouvoir  plus  aisément 
maintenir  contre  les  efforts  et  violances  des  ennemis 
de  Dieu  eslevés  contre  l'authorité  du  Roy  et  convaincre 
la  France  et  avancer  unanimement  le  règne  de  nostre 
Seigneur  Jesus-Christ.  À  cest  fin,  Nous  Henry,  parla 
grâce  de  Dieu,  Roy  de  Navarre,  premier  prince  du 
sang  et  protecteur  des  églises  reformées,  recognois- 
sant  nostre  vocation  légitime  tant  par  le  tesmoignage 
intérieur  de  l'Esprit  de  Dieu  que  par  l'unanime  con- 
sentement et  eslection  des  dictes  églises  et  par  la  loy 
naturelle  de  ce  Royaulme,  a  la  deffance  et  protection 
de  la  dicte  religion  vrayment  reformée  et  conservation 
de  ce  dict  Estât,  protestons  devant  Dieu,  duquel 
avons  esprouvé  l'assistance  en  tant  de  manières  et 
lequel  aussy  nous  supplions  nous  vouloir  fortifier  de 
plus  en  plus  par  son  Esprit  ez  une  tant  sainte  pour- 
suite, que  nous  dépendrons,  maintiendrons  et  avan- 
cerons la  vraye  religion  et  les  susdictes  églises  reformées 
de  cedict  royaulme  de  nostre  cœur  et  pouvoir,  et 
comme  jusques  icy  nous  ny  avons  espargné  nostre 
authorité,  nos  moiens  ne  nostre  propre  vie,  aussy 
avons  estimé  a  grand  gain  d'exposer  le  tout  pour  son 
service,  aussy  sommes  nous  résolus,  moyenant  la  grâce 
de  Dieu,  de  persister  jusques  au  dernier  soupir,  en 
oultre  que  nous  employerons  tout  ce  qui  sera  nostre 
ou  en  nous  pour  le  restablissement  de  cest  Estât  et 
restauration  des  bonnes  loix ,  bien  et  conservation 
des  bons  subjectz  de  ce  Royaulme  et  au  contraire  nous 
nous  opposerons  de  tout  nostre  pouvoir  a  ceulx  qui 

soubz  quelque  prétexte  que  ce  soit  les  vouldroient 
envahir  et  troubler,  en  somme  nous  nous  porterons 
envers  les  dictes  églises  reformées  comme  nous  avons 
toujours  tasché  de  faire  en  bon  protecteur  et  vrayement 
reconnaissant  le  mérite  de  ceste  charge,  désirant  nous 
conduire  en  icelle  par  l'advis  du  conseil  des  églises 
qu'avons  désiré  résider  près  nostre  personne,  lequel 
nous  prions  Dieu  vouloir  bénir  a  sa  gloire.  Et  nous 
députez  des  dictes  églises  et  seigneurs  et  gentilshommes 
et  autres  représentais  en  ceste  assemblée,  tout  le 
corps  des  dictes  églises,  recognoissant  pareillement  la 
vocation  divine,  l'ellection  divine,  et  la  qualité  divine 
du  dict  seigneur  Roy  de  Navarre  au  throsne  et  con- 
firmé par  plusieurs  notables  bénédictions  a  la  deffance 
des  dictes  églises  reformées  et  de  cest  Estât,  nous 
soubmettons  au  nom  que  dessus  a  la  protection  et 
conduite  légitime  de  sa  Majesté  et  promettons  de  ne 
nous  en  despartir  a  jamais  moiennant  la  grâce  et  bonne 
volonté  de  Dieu,  ainsi  au  contraire  luy  obéir,  servir 
et  subvenir  de  nos  vies,  biens  et  moiens  en  une  tant 
juste  et  nécessaire  défense  sans  y  rien  espargner.  Et 
pareillement  encore  de  l'assister  et  secourir  de  tous 
nos  pouvoirs  contre  tous  ceux  qui  vouldroient  le  trou- 
bler en  la  jouissance  des  dictz  droictz,  authorités  et 
qualités  que  Dieu,  la  nature  et  la  loy  donnent  en  ce 
Royaulme  comme  premier  prince  du  sang,  attendu 
que  les  empeschemens  qui  lui  pourroient  estre  donnés 
ne  sont  que  en  haine  de  ladicte  religion  reformée,  dont 
nous  prenons  tous  Dieu  à  tesmoing  et  le  prions  d'en 
faire  la  grâce,  le  tout  par  protestation  expresse  de  ne 
nous  despartir  de  la  naturelle  subjection  que  nous  de- 
vons au  Roy  nostre  souverain  seigneur  auquel  nous 

jurons  et  protestons  devant  Dieu  vouloir  rendre  toute 
obéissance  et  fidellité  deue,  l'empire  souverain  de 
Dieu  demeurant  en  son  entier.  Faict  en  rassemblée 
generalle  des  Eglises  reformées  de  France  tenue  a  la 
Rochelle  au  mois  de  Décembre  l'an  mil  cinq  cens 
quatre  vingt  huict. 

Henry. 

(Bibl.  Mazarine,  n°  2379.  Ordonnances  de  Henry  IV  comme  roi  de 
Navarre,  p.  26.  Quoique  cette  curieuse  pièce  n'ait  pas  sa  place  indiquée 
dans  ce  recueil,  on  ne  nous  reprochera  pas  de  l'y  avoir  admise.  Elle 
prouve  une  fois  de  plus  que  ceux  qui  ne  reconnoissent  pas  le  chef  que 
Dieu  a  établi  lui-même  à  la  tête  de  la  chrétienneté  sont  fatalement  ame- 
nés à  en  élire  un  à  leur  guise,  et  à  confier  trop  humblement  leurs  inté- 
rêts spirituels  à  une  main  séculière,  partant  parfaitement  incompétente  à 
les  diriger.) 


X 


XIV 


15S8,  45  DÉCEMBRE.  —  A  NOSTRE  AMÉ  ET  FÉAL  CONSr 
TRÉSORIER  ET  RECEPVEUR  GENERAL  DES  DENIERS  DE 
L'EXTRAORDINAIRE  DE  LA  GUERRE  ESTABLY  PRES 
NOTRE  PERSONNE  Me  SIMON  BELLE NGIE. 


ous  vous  mandons  et  ordonnons  que  des  de- 
niers de  vostre  charge  vous  payez,  baillez  et 
délivrez  doresnavant  par  chacun  an  a  com- 
mencer de  ce  premier  jour  de  janvier  prochain  au 
Sr  des  Rousieres  1  la  somme  de  dix  neuf  cens  trente 


1 .  Pierre  Durcot ,  seigneur  de  la  Roussière ,  des  Chaunes  et  de  Saint- 
Denis  de  la  Chevasse,  en  bas  Poitou. 

cinq  escus,  que  nous  avons  ordonné  tant  pour  la  des- 
pense ordinaire  de  la  maison  de  nos  cousins  et  cou- 
sines que  pour  les  gaiges  de  leurs  serviteurs ,  domes- 
tiques et  officiers  dénommez  au  présent  estât  rappor- 
tant lequel  avec  quittances  dudict  Sr  des  Roussieres 
seront  suffisantes.  Tout  ce  qui  payé,  baillé  et  délivré 
luy  aura  esté  a  ceste  occasion  sera  passé  et  alloué  en 
la  despense  de  voz  comptes  par  les  Srs  auditeurs  d'i- 
ceux  que  nous  prions  ainsy  le  faire  sans  difficulté. 
Donné  a  la  Rochelle  le  xve  jour  de  décembre  mil  cinq 
cens  quatre  vingtz  huict. 

Henry. 

Arthuys. 

(Bibl.  Mazarine,  n°  2379.  Ordonnances  de  Henry  IV,  roi  de  Navarre, 
p.  30,  verso.) 


XV 


1589,  28  JANVIER.  —  A  NOSTRE  CHER  ET  BIEN  AMÉ 
Me  GOUSSARD,  RECEVEUR  DES  DENIERS  DE  LA  CHAM- 
BRE PAR  NOUS  COMMIS  ET  ESTABLY  EN  LA  VILLE 
DE  PONS1. 


ous  vous  mandons  et  ordonnons  que  des  de- 
niers de  vostre  charge  et  commission,  vous 
payez,  baillez  et  délivrez  comptant  doresna- 
vant  par  chacun  moys,  a  commencer  du  premier  de 
janvier,  aux  partyes  mentionées  au  présent  estât  la 


1 .  Petite  ville  de  Saintonge. 

somme  de  quatre  mil  deux  cens  quarante  deux  escus 
deux  tiers  a  quoy  monte  leur  solde  et  appointemens 
selon  qu'il  est  spécifié  par  icelluy,  rapportant  par  vous  - 
lequel  avec  ces  présentes,  ou  le  vidimus  dernièrement 
collationné  et  les  rooles  de  la  monstée  signé  et  vérifié 
par  les  commissaires  et  controlleurs  par  nous  a  ce  dep- 
puttez  comme  ils  auront  esté  payez  a  la  banque,  la- 
dicte  somme  de  imm  11e  xlii°  11%  ou  ce  qui  payé  et 
baillé  aura  par  vous  estés  sera  passé  et  alloué  en  la 
despeche  de  \oz  comptes  par  les  auditeurs  d'iceulx 
ausquels  mandons  ainsy  le  faire  sans  difficulté.  Donné 
a  Niort  le  xxviuc  jour  de  janvier  mil  cinq  cens  quatre 
vingtz  neuf. 

Henry. 

Berziàn. 

(Bibl.  Mazarine,  n°  2379.  Ordonnances  de  Henry  IV  comme  roi  de 
Navarre,  p.  37,  verso.  Le  même  recueil  (p.  43)  renferme  une  lettre  de  la 
même  date  adressée  au  receveur  de  Beau-voir-sur-mer,  à  l'effet  de  déli- 
vrer comptant  au  gouverneur  de  cette  ville  la  somme  de  sept  cens  quatre 
vingtz  troyes  escus  six  sols  huict  deniers.) 

4589,  2  AOUST.  —  AU  SIEUR  DE  BOURNAZEL,  CHEVALIER 
DE  MOIN  ORDRE,  CAPPITAINE  DE  CINQUANTES  HOMMES 
D'ARMES  DE  MON  ORDONNANCE,  SENESCHAL  ET  GOU- 
VERNEUR DE  MON  PAYS  DE  ROUERGUES. 


Le  Roy  Henry  IV  au  Sr  de  Bournazel ,  seneschal  et  gouverneur 
de  Bourgogne ,  par  laquelle  il  luy  donne  advis  de  l'as- 
sassinat d'Henry  III  par  un  jacobin,  et  du  dessein  de  toute 
l'armée  et  bons  François  de  venger  sa  mort ,  ensemble , 
comme  il  a  etté  recogneu  par  toute  l'armée,  que  le  serment 
luy  a  esté  presté,  qu'il  a  promis  de  maintenir  la  Religion 
catholique  et  les  ecclésiastiques  dans  leurs  biens  et  fonctions, 
dont  il  envera  déclaration  plus  ample ,  se  promet  qu'il  contri- 
buera à  la  vengence  de  son  prédécesseur  et  au  maintien  de 
l'Estat,  à  quoy  il  l'exhorte. 


onsieur  de  Bournazel ,  Vous  avez  toujours 
monstre  tant  d'affection  envers  le  feu  Roy 
mon  seigneur,  que  je  m'asseure  que  vous 
serez  de  ceulx  qui  sentiront  plus  griefvement  le  mal- 
heur advenu  de  sa  mort,  et  d'autant  plus  quant  vous 
scaurez  de  quelle  façon  elle  a  esté  advancée  par  la 
meschanceté  des  ennemys  de  cest  Estât  qui  ont  rendu 
le  meurtre  de  leur  Roy  d'autant  plus  remarquable 
d'impiété,  qu'ilz  l'ont  faict  commectre  par  ung  jaco- 
bin ,  abusans  de  la  pureté  de  conscience  qui  doibt 
animer  davantage  tous  les  bons  et  vrays  Francoys  à 

poursuivre  la  justice  et  pugnition  de  ceste  cruauté 
plus  que  barbare  contre  les  malheureux  conspira- 
teurs d'icelle ,  comme  moy  et  tous  les  bons  serviteurs 
dudict  Seigneur  qui  sont  en  ceste  armée ,  avons 
résolu  d'y  emploier  tout  ce  qui  sera  en  nostre  puis- 
sance ,  m'ayans  les  Princes ,  Marechaulx  de  France 
et  autres  officiers  de  la  Cour,  ensemble  tous  les  Sei- 
gneurs et  autres  de  la  Noblesse,  qui  sont  icy,  presté 
le  serment  de  fidélité  et  promis  toute  assistance  et 
service,  tant  en  cela  que  en  la  conduicte  des  affaires 
de  ce  roiaulme,   comme  je  leur  ay  pareillement 
promis  de  m'y  gouverner  par  le  bon  et  prudent  con- 
seil des  Princes  de  mon  sang  et  aultres  Princes  et 
Seigneurs  qui  ayment  le  bien  de  cet  Estât  et  ne  rien 
innover  en  la  religion  catholique ,  apostolique  et 
romaine ,  ains  la  conserver  de  tout  mon  pouvoir,  en- 
semble les  ecclésiastiques  en  leurs  biens,  fonctions 
et  dignitez,  ainsi  que  j'en  feray  en  brief  publier  une 
plus  ample  déclaration;  attendant  laquelle  je  vous 
ay  bien  voulu  faire  entendre  mon  intention  par  la 
présente ,  et  vous  prier  comme  je  fais  vouloir  con- 
tinuer la  mesme  fidélité  et  bonne  volonté  envers 
moy  que  vous  avez  toujours  tesmoignée  au  service 
du  Roy  ,  mondict  Seigneur ,  et  par  un  bon  moïen 
disposer  à  un  semblable  devoir  ceulx  qui  sont  soubz 
vostre  charge,  tant  de  la  Noblesse  que  aultres, 
et  asseurant  qu'ilz  recevront  de  moy  le  plus  favorable 
traictement  qui  sera  possible.  Pour  vostre  regard 
vous  verrez  aussy  que  je  recongnaistray  les  bons  ser- 
vices que  vous  avez  cy  devant  faictz  et  que  vous  me 
ferez  cy  après  ,  par  toutes  les  gratifications  que  je 
pourray.  Priant  Dieu,  Monsieur  de  Bournazel,  vous 

avoir  en  sa  saincte  garde .  Escrit  au  camp  de  Saint- 
Cloud  le  11e  jour  d'aoust  1 589. 

Henry. 

Revoi*. 

(Port.  Godefro}-,  n°  262,  lr<*  pièce,  original.) 


XVII 


4589,  4  AOUT.  —  SERMENT  DU  ROI  DE  MAINTENIR  EN 
SON  ROYAUME  LA  RELIGION  CATHOLIQUE  ,  APOSTO- 
LIQUE ET  ROMAYNE,  SUIVI  DE  LA  RECONNAISSANCE 
DES  PRINCES  DU  SANG. 


Nous 

romettons  et  jurons  en  foy  et  parolle  de  Roy 
par  ces  présentes  signées  de  nostre  main  à 
tous  nos  bons  et  fîdelles  subjetez  de  mainte- 
nir et  conserver  nostre  Royaume,  la  Religion  catholic- 
que,  apostolique  et  romayne  en  son  entier  sans  y  rien 
innover  ny  changer  aucune  chose  en  la  police  et  exer- 
cice d'ycelle  ou  aux  personnes  et  biens  des  ecclésias- 
tiques, provision  et  œconomie  d'yeeulx,  à  personnes 
capables  et  catholicques  selon  qu'il  a  esté  cy  devant 
accoustumé  et  que  suivant  la  déclaration  présente  par 
nousfaicte  avant  nostre  advenement  à  ceste  Couronne 
nous  sommes  tous  près,  ne  desirons  rien  davantage 
que  d'estre  instruict  par  un  bon,  légitime  et  libre  Con- 
cilie gênerai  ou  national  pour  ensuivre  et  observer  ce 
qui  sera  conclud  et  arresté  qu'à  ces  fins  nous  ferons 

convoquer  et  assembler  dans  six  mois  ou  plus  tost  si 
faire  se  peult,  cependant  qu'il  ne  s'exercera  aucune 
exercice  d'au] tre  religion  que  de  la  dicte  catbolicque, 
apostolicque  qu'ailleurs  qu'es  villes  et  lieux  de  nostre 
dit  royaume  ou  elle  se  fait  à  présent,  suivant  les  arti- 
cles accordez  au  mois  d'avril  dernier  d'entre  le  feu 
Roy  Henry  3  de  bonne  mémoire  nostre  très  honoré  sei- 
gneur et  frère,  jusques  à  ce  que  aultrement  en  eust 
esté  advisé  et  arresté  par  une  paix  generalle  en  nostre 
Royaume  ou  par  les  Etatz  généraux  d'icelle  qui  sont 
par  nous  pareillement  convocquez  et  assamblés  dans 
ledict  temps  de  six  mois;  nous  promettons  en  outre 
que  les  villes,  places  et  forteresses  qui  seront  prinses 
sur  nos  rebelles  et  reduicte s  par  forces  non  aultrement 
en  nostre  obéissance  ny  seront  nommez  par  nous  aux 
gouvernemens  et  cbarges  d'icelle  que  nos  bons  sub- 
jets calholicques  et  non  autres,  sauf  et  réservé  à  celles 
qui  par  les  susdicts  articles  furent  réservées  par  ledit 
feu  sieur  Roy  à  ceux  de  la  Relligion  Reformée  en  cha- 
cun baillage  et  senescbaussée  aux  conditions  y  con- 
tenues ;  nous  promettons  que  à  tous  offices  de 
gouvernement  venans  à  vacquer  ailleurs  que  dans  les 
villes,  places  qui  sont  au  pouvoir  de  ceux  de  ladicte 
Relligion  Reformée,  il  sera  par  nous  durant  le  mesme 
temps  de  six  mois  pourveu  de  personnes  catbolicques 
suffisantes  et  capables  qui  nous  sont  fidelles  subjetz, 
d'aultant  que  nous  promettons  conserver  garder  et 
maintenir  les  princes  de  ce  pays,  officiers  de  la  Cou- 
ronne, seigneurs,  gentilhommes  et  tous  autres  nos 
bons  et  obeissans  subjetz  indifféremment  en  leurs 
biens ,  charges  et  dignitez,  estatz,  offices,  privilleges, 
prééminences,  prérogatives,  droictz  et  debvoirs  ac- 

coustumez,  pareillement  de  recognoistre  et  pratiquer 
en  tout  ce  que  nous  pourrons  les  bons  et  fidelles  ser- 
viteurs dudit  feu  sieur  Roy;  finablement  d'exposer,  sy 
besoing  est,  nostre  vie  et  moiens  avec  l'assistance  de 
tous  nos  bons  et  fidelles  serviteurs  pour  faire  justice 
exemplaire  de  l'énorme  mérite  et  meschante  félonie 
des  deloiaux  commise  en  la  personne  dudit  feu  sieur 
Roy.  Faicl  au  camp  de  Sainct  Cloud  le  quatriesme 
aoust  1589.  Ainsy  signé  :  Henry;  et  plus  bas:  Ruzé. 


Nous,  Princes  du  sang  et  autres,  Ducz,  Pairs  et  ofî- 
ciers  de  la  Couronne  de  France,  Seigneurs,  gentil- 
hommes  et  autres  soubsignez,  attendant  une  assemblée 
des  Princes,  Ducs,  Pairs  et  Officiers  de  la  Couronne 
et  autres  Seigneurs  qui  estoyent  fidelles  serviteurs  et 
subjelcz  du  feu  Roy  Henry  3e  de  ce  nom,  que  Dieu  ab- 
solve, lors  de  son  decedz,  recognoissons  pour  nostre 
Roy  et  Prince  naturel  selon  les  Loix  fondamentales  de 
ce  Royaume  Henry  4e  de  ce  nom,  roy  de  France  et  de 
Navarre,  et  luy  promettons  tout  service  et  obéissance, 
sur  le  serment  et  promesse  que  nous  a  faict  cy  decus 
escript  et  austres  conditions  que  dans  deux  mois  Sa 
Majesté  fera  interpeller  et  assembler  les  Princes,  Ducz, 
Pairs  et  officiers  de  ladicte  couronne  et  autres  sei- 
gneurs qui  estoient  fidelles  serviteurs  dudict  defunct 
Roy  lors  de  son  decedz  pour  tous  assemblez  prendre 
plus  ample  déclaration  et  resolution  sur  les  affaires  de 
ce  Royaume,  attendant  les  décisions  des  Concilies  et 
Estatz  Généraux  ainsy  qu'il  est  porté  par  la  promesse 
de  Sadicte  Majesté,  laquelle  nous  avons  aussy  agréable 

que  nous  l'en  supplions  bien  humblement  que  de 
nostre  part  soyent  déléguez  quelques  notables  person- 
nages vers  nostre  sainct  Pere  le  Pape  pour  luy  repré- 
senter particulièrement  les  raisons  qui  nous  ont  meu 
de  faire  ceste  promesse  et  sur  ce  impetrer  de  luy  ce  que 
nous  congnoissons  estre  aussy  nécessaire  pour  le  bien 
de  la  Chrestienté,  utillité  et  service  de  Sa  Majesté  que 
conservation  de  cest  Estât  et  Couronne  en  leur  entier. 
Nous  supplyons  aussy  humblement  Sa  Majesté,  suivant 
ce  qu'il  nous  a  offert  et  promis  volontairement  comme 
chef  de  la  justice  et  Pere  commun  de  nous  tous  ses 
subjectz  intéressez  en  leur  dommage ,  de  faire  justice 
exemplaire  de  l'énorme  meschanceté,  felonnie,  des- 
loyauté et  assassinat  commis  en  la  personne  dudict 
feu  Roy  Henry  nostre  bon  Roy  dernier  deceddé,  que 
Dieu  absolve  ;  promettons  à  Sadicte  Majesté  toute  as- 
sistance et  le  très  humble  service  qu'il  nous  sera  pos- 
sible de  nos  vies  et  de  nos  biens  pour  en  faire  pour- 
chasser et  exterminer  les  rebelles  et  ennemis  qui 
veulent  usurper  cest  Estât.  Faict  au  camp  Sainct  Cloud 
le  quatriesme  aoust  M  Ve  IIII"  IX.  Ainsy  signé  :  Fran- 
coys  de  Bourbon;  Henry  d'Orléans;  Francoys  de 
Luxembourg;  Loys  de  Rohan,  Biron,  d'Aumont,  d'ïn- 
teville,  Charles  Martel,  François  Martel,  de  Renty,  vi- 
comte d'Auchi,  d'Angesnnes,  C.  d'Angesnnes  la  Curce, 
Francoys  du  Plessis  Clermont ,  Matiou ,  Chasteau- 
vieux  *. 

(Fonds  Dupuy  (copie),  317,  f°  95  (verso),  au  crayon;  f°  99  (verso),  à 
l'encre.) 

1 .  Dans  le  premier  écrit  où  Henry  IV  fait  acte  de  roi  de  France ,  le 
2  août,  il  promit  «  de  n'y  rien  innover  au  faict  de  la  religion  catholi- 
que, apostolique  et  romaine,  mais  la  conserver  de  nostre  pouvoir,  comme 

XVIII 

1589,  DÉCEMBRE.  —  MÉMOIRE  BAILLÉ  PAR  LE  ROY  AUX 
SIEURS  DE  SCHOMBERG  ET  DE  SANCY,  DÉPUTÉS  PAR 
LUI  VERS  QUELQUES  PARTICULIERS  POTENTATS  DE 
L'ALLEMAIGNE  DE  LA  NOUVELLE  OPINION. 

l  y  a  trente  ans  que  l'Espagnol  myne  le 
Royaulme  de  France  par  les  guerres  civilles, 
lesquelles  il  a  toujours  fomentées  et  entre- 
tenues par  les  partisans  qu'il  y  a  trouvez,  sans  obmettre 
aucune  sorte  d'artiffice,  espérant  que  après  avoir  osté 
cet  obstacle  rien  ne  luy  pourra  empescher  la  monar- 
chie de  la  chrestienté  à  laquelle  luy  et  son  pere  ont 
toujours  eu  leur  principal  but,  et  que  les  aultres  estatz 
voysins,  ausquels  la  France  en  son  entier  a  toujours 
esté  un  asseuré  rampart  et  reffuge  à  leur  besoing,  la 
France  estant  dissipée,  luy  demoureroyent  à  descou- 
vert et  de  plus  facile  invasion  et  conqueste. 

Enfin  après  nous  avoir  par  la  continuation  des- 
dictes guerres  tellement  affoibly  qu'il  ne  nous  restoit 

nous  en  ferons  plus  particulière  et  expresse  déclaration.  »  Cette  expresse 
déclaration  est  le  serment  que  nous  imprimons  ici,  pour  la  première  fois, 
ce  nous  semble,  au  sujet  duquel  il  mandoit,  le  18  août,  au  président  de 
Gremonville  :  «  Vous  verrés  la  déclaration  que  j'ay  faicte  en  faveur  de 
mes  subjects  catholiques,  laquelle  je  seray  bien  ayse  que  vous  faciès  en- 
tendre à  mon  peuple;  et  l'asseurés,  de  ma  part,  que  je  feray  pour  leur 
contentement  et  soulaigement  plus  que  je  leur  promets.  » 

plus  qu'un  timbre  de  royaume  quy  consiste  en  ceste 
antienne  révérence  que  les  Francoys  ont  de  tout  temps 
portée  à  leurs  Roy  s,  il  a  estimé  qu'il  failloit  encor 
mettre  la  main  à  ce  fondement,  et  ayant  trouvé  un 
instrument  propre  à  son  desseing  en  la  personne  du 
feu  duc  de  Guise  ?  il  luy  fist,  cinq  ans  y  a,  lever  les 
armes  ouvertement  contre  la  propre  personne  du  Roy; 
lesquelles  il  ne  posa  jamais  depuis;  et  après  avoir 
chassé  sa  Majesté  hors  la  ville  capitalle  du  Royaume, 
il  l'a  reduist  en  telle  extrémité  en  l'assemblée  de  ses 
Estatz  faicte  à  Bloys  que  sy  elle  n'eust  prévenu  ledict 
feu  duc  de  Guise  en  le  faisant  mourir,  il  estoit  sur  le 
point  de  se  saisir  de  la  personne  de  Sa  Majesté  et  de 
sa  couronne,  dont  le  duc  de  Mayenne  et  le  reste  de  sa 
Maison  ont  tellement  poursuivy  le  desseing  que  ce  que 
ledict  duc  de  Guise  avoit  failly  a  faire  à  Bloys,  cestuy- 
cy  là  faict  devant  Paris,  ayant  suborné  un  détestable 
moyne  de  l'ordre  des  Jacobins,  auquel  il  feist  plusieurs 
veynes  promesses  pour  l'encourager  d'entreprendre 
de  tuer  le  Roy  ;  et  luy  ayant  baillé  une  lettre  supposée 
du  premier  président  qu'il  sçavoit  estre  fidelle  servi- 
teur de  Sa  Majesté,  détenu  prisonnier  à  la  Bastille  pour 
cet  occasion  l'envoya  le  dernier  jour  de  juillet  en  l'ar- 
mée du  Roy,  s'asseurant  que  la  dicte  lettre  luy  donne- 
roit  entrée  en  sa  chambre,  comme  il  advint  :  car  luy 
ayant  faict  dire  qu'il  avoit  lettres  du  premier  prési- 
dent à  luy  bailler,  le  Roy  le  fist  incontinant  entrer  ; 
et  après,  luy  ayant  présenté  les  lettres,  disant  avoir 
quelque  chose  de  secret  à  luy  dire,  il  le  fit  approcher; 
quant  il  en  fust  près,  feignant  de  tirer  un  billet  de  sa 
manche,  il  en  tira  un  cousteau,  duquel  il  luy  donna 
dans  le  ventre,  dont  il  mourut  le  lendemain  au  matin, 

encor  qu'au  commencement  le  coup  ne  fust  pas  jugé 
mortel  par  les  chirurgiens  et  médecins;  laissant  au 
Roy  un  extrême  regret  de  sa  mort  pour  la  singulière 
bienveillance  qu'il  luy  monstroit  depuis  qu'il  avoit  ra- 
proché  de  sa  personne. 

Ce  détestable  attentat  doict  estre  en  horreur  à  tous 
les  Princes  de  la  chrestienté;  mais  ceux  quy  sont 
intéressez  en  ceste  querelle,  voyant  la  viollence  de 
noz  ennemys  communs,  ont  ce  me  semble,  grand 
subject  penser  à  eulx  et  considérer  que  sy  le  Roy 
contre  lequel  il  semble  qu'ilz  sont  maintenant  aheur- 
tez  n'avoît  moyen  de  repoulser  leur  rage  ilz  auroient 
beaucoup  d'affaires  à  ce  conserver  en  leurs  propres 
Eslatz. 

Àussy  y  avez  vous  sagement  preveu  par  la  resolution 
qu'aviez  prise  d'assister  le  Roy,  dont  Sa  Majesté  vous 
remercie  affectueusement,  s'asseurant  bien  que  cest 
bonne  vollonté  que  vous  portiez  à  la  personne  du  feu 
Roy  ne  diminuera  pas  en  son  endroict,  et  qu'au  con- 
traire comme  sa  cause  et  sa  conservation  est  encore 
plus  conjoinctes  à  la  vostre  par  la  profession  que  faict 
de  l'Evangille,  que  c'estoit  celle  du  feu  Roy,  vous  ad- 
joustois  encore  quelque  chose  au  désir  que  vous  avez 
de  veoir  la  pauvre  France  en  repos  soubz  son  règne  ; 
ne  doubtant  point  que  s'estant  toujours  opposé  au  mal, 
comme  il  faict  au  hazard  de  sa  vye  et  de  tous  ses 
moyens  ;  maintenant  qu'il  a  pieu  à  Dieu  l'appeller  au 
gouvernement  de  cette  couronne,  il  n'est  pas  pour 
décerner  de  ceste  bonne  volonté  et  de  faillir  à  l'es- 
tant isse  ment  de  ce  qu'il  a  cy  devant  sy  hardyment 
poursuivy  avec  tant  d'incommoditez  et  affîn  que 
vous  puissiez  comparer  un  ferme  fondement  de  l'es- 

peranceque  vous  pouvez  avoir  de  ses  affaires,  il  m'a 
commandé  les  vous  représenter  naifvement  sans  en 
rien  desguiser. 

Les  ennemys  quy  avoyent  mis  toute  leur  espérance 
en  la  mort  du  Roy  ne  faillirent  pas  des  aussy  tost  qu'elle 
fust  advenue  de  faire  couller  diverses  personnes  en 
l'armée  pour  mettre  la  division,  dissuadans  les  ungs 
soubz  prétexte  de  recongnoistre,  promettant  aux  aul- 
tres  beaucoup  de  grandz  avantages  pour  suivre  leur 
party,  sans  obmettre  aucun  artiffice  soit  de  menaces 
ou  de  faux  bruictz  qui  peust  servir  à  dissiper  l'armée, 
de  laquelle  ilz  estoyent  pressez  de  sy  près  que  sans  ce 
misérable  accident  Paris  se  rendoit  et  n'avoit  donné 
que  six  jours  au  duc  de  Mayenne  pour  pourvoir  à  ses 
affaires,  dont  les  troys  estoyent  desjà  expirez,  et  y  avoit 
des  depputez  de  vingt  deux  des  meilleures  villes  du 
Royaume  qui  traistoyent  avec  le  feu  Roy  ;  mais  il  ad- 
vint entièrement  contre  leur  desseing,  car  les  Princes, 
Mareschaux  de  France  et  grandz  de  l'armée  ne  lais- 
sèrent pas  pour  le  différend  de  la  Relligion  de  recon- 
gnoistre le  Roy  que  Dieu  avoit  appellé  par  légitime 
succession  au  gouvernement  de  la  Couronne,  leur 
prestant  le  serment  de  fidellité  qu'ilz  debvoyent  à 
leur  vray  et  légitime  Prince,  à  la  charge  de  ne  rien 
changer  de  six  mois  au  faict  de  la  Relligion,  jusques 
à  ce  que  par  une  assemblée  des  Princes  et  Estatz 
ou  par  un  libre  Concilie  gênerai  ou  national  il  y  ayt 
esté  pourveu  comme  vous  avez  veu  par  la  déclara- 
tion du  Roy  et  le  serment  desditz  Princes,  officiers  de 
la  Couronne. 

Bien  est  vray  que  quelques  particuliers  furent  per- 
suadez, non  de  prendre  leur  party,  mais  de  se  retirer 

en  leurs  maisons,  pour  attendre  quel  seroyt  l'achemy- 
nement  de  ceste  guerre, 

Le  Roy  voyant  le  préjudice  que  le  voisinage  de  Pa- 
ris pouvoit  apporter  à  son  armée,  ayant  et  perdu  l'es- 
pérance de  rien  esmouvoir  dans  la  ville  de  Paris,  que 
ce  nouvel  accident  avoit  intimidé  ce  qui  y  restoit  de 
gens  de  bien  et  encouragé  les  meschans,  il  se  résolut 
esloigner  son  armée  un  peu  de  Paris  pour  veoir  de 
quel  nombre  de  gens  elle  pourroit  estre  diminuée, 
affin  de  pouvoir  puis  après  à  ses  affaires,  selon  qu'il 
verroit  estre  à  faire  pour  le  mieux. 

Et  voyant  le  duc  de  Nemours  s'approcher  avec  les 
Reistres  Suisses  et  ce  qu'il  avoit  peu  ramasser  d'aultres 
forces,  et  que  plusieurs  des  siens  demandoyent  congé 
pour  s'aller  rafraischir  en  leurs  maisons  et  en  tirer 
quelques  commoditez  pour  s'entretenir  puis  après  à 
son  service,  il  se  résolut  par  l'advis  de  tous  les  chefz 
et  cappitaines  que  le  plus  expédiant  seroit  de  séparer 
l'armée  en  troys,  dont  une  partye  composée  de  regi- 
mens  de  Suisses,  cinq  mil  arquebusiers  Françoys  et 
mil  chevaux  demeureroyent  près  de  sa  personne  pour 
faire  la  guerre  en  Normandye,  Anjou  et  Tourayne, 
ayant  toujours  la  rivière  Loyre  à  son  commandement 
pour  se  garantir  de  combattre  mal  à  propos  ;  l'aultre 
partie  composée  d'un  régiment  de  Suisses,  de  troys 
mil  arquebusiers  Francoys  et  sept  ou  huit  cens  chevaux 
se  retireroyent  pour  faire  la  guerre  en  Picardie,  soubz 
la  charge  de  Mr  le  duc  de  Longueville  ;  et  le  reste  com- 
posée de  mesmes  forces  yroit  faire  la  guerre  en  Gham- 
paigne  soubs  la  charge  de  Mr  le  mareschal  d' Au  mont, 
en  attendant  que  quelque  prompt  secours  de  troys  ou 
quatre  mii  chevaux  que  vous  luy  pouriez  envoyer 

d'Allemaigne  luy  donnassent  le  moyen  de  se  rendre 
le  plus  fort  en  campagne  et  ramasser  ses  forces  qu'il 
a,  comme  dict  est,  esparces  par  les  provinces,  tant 
pour  les  faire  vivre  que  pour  incommoder  l'ennemy 
en  divers  endroictz.  Il  y  a  moyen  de  les  serrer  plus  que 
jamais. 

Et  pour  ceste  occasion  m'a  il  depesché  par  deçà 
vous  prier  que  pour  la  bonne  affection  que  vous  por- 
tiez au  Roy  deffunctluy  aviez  cy  devant  faict  entendre, 
au  cas  que  l'ambassade  mentionnée  en  vos  lettres  ar- 
ryvast,  ne  faudriez  vous  comporter  en  sorte  que  Sa 
Majesté  eust  peu  juger  combien  vous  avez  à  cueur  la 
conservation  de  son  estât  et  le  bien  universel  de  son 
Royaulme,  qu'aussy  maintenant  luy  prestant  tout  ayde 
et  secours  en  ce  temps,  plus  qu'il  faict  mesme  profes- 
sion que  vous  de  la  Relligion  pure  et  reformée,  vueil- 
liez  tenir  la  main  a  ce  que  promptement,  veu  le  dan- 
ger qu'il  y  a  le  long  delay,  il  puisse  estre  secouru  de 
la  moictié  des  trois  cens  mil  escuz  qu'il  a  demandez, 
et  ce  pour  paier  quatre  mil  cinq  cens  ou  quatre  mil 
chevaux  avec  quelque  infanterie  par  ce  moyen  l'on 
pourra  aussy  entretenir  quelque  moys  ;  lesquelles 
trouppes  en  toutes  dilligences  l'on  aura  à  envoyer  à  son 
secours  parceque  le  desordre  est  tel  en  France  qu'il  ne 
se  reçoit  rien  des  finances  ordinaires  du  Royaume  ; 
mais  ce  moyen  que  vous  donnerez  à  Sa  Majesté  pour 
entretenir  quelque  moys  ce  secours  empeschera  le 
desordre  que  par  faulte  de  payement  se  mettroit  parmy 
eux,  pour  faire  que  le  Roy  par  leur  moyen  et!a  bonne 
pollice  qu'au  moyen  des  paiemens  sera  dans  son  ar- 
mée puisse  nettoyer  une  province  de  laquelle  il  le 
puisse  puis  après  contenir;  n'estant  pas  moingtz 

dangereux  de  retarder  ce  secours  pour  peu  que  ce 
soit  que  le  desnyer  entièrement;  car  vous  voyez  les 
grandz  effors  que  font  les  ennemys  pour  jetter  de  tous 
costez  leurs  forces  sur  les  bras  du  Roy,  affin  de  l'acca- 
bler devant  qu'il  s'y  puisse  establir.  Le  ducdeLorayne 
et  le  duc  de  Parme  n'y  obmette  aucune  dilligence; 
et  seroit  impossible  à  Sa  Majesté,  veu  que  ses  ennemys 
unissent  tous  leurs  moyens  et  toutes  leurs  forces  contre 
elle  d'y  résister,  sy  ceux  quy  sont  intéressez  en  mesme 
cause  comme  Elle  n'y  apportent  douleur. 

11  est  à  craindre  que  les  villes  et  plusieurs  particu- 
liers qui  regardent  quy  sera  le  plus  fort  pour  s'y  atta- 
cher, s'ilz  voyent  les  ennemys  tous  les  jours  rafraicbis 
de  nouvelles  forces  et  de  que  le  Roy  n'aye  de  quoy  y 
en  opposer  d'aultres,  estymant  ses  affaires  du  tout 
perdues  et  pensant  à  leur  conservation,  se  jettent  en- 
tre les  bras  de  celluy  qui  semblera  les  pouvoir  conser- 
ver; dont  il  sera  aultant  difficille  puis  après  de  les  re- 
tirer avec  de  grandes  et  puissantes  armées  comme  il 
est  maintenant  facille  avec  de  légères  forces  les  em- 
pescher  d'y  entrer. 

Le  reste  des  troys  cens  mil  escuz  que  Messieurs  les 
Princes  ont  accordé  au  Roy,  avec  ce  qui  pourra  venir 
d'Angletere,  sera  réservé  pour  la  grande  armée  la- 
quelle ne  peult  estre  sy  tost  preste,  comme  le  Roy  a 
besoing  de  secours  promps,  et  semble  que  la  saison 
soit  desjà  tellement  avancée  qu'elle  n'estoit  désormais 
de  guère  prouffiter,  mais  ce  secours  léger  et  prompt 
donnera  moyen  au  Roy  de  préparer  tellement  le  che- 
myn  à  ceste  grande  armée  qu'elle  trouvera  à  ce  prin- 
temps l  ennemy  tout  barrassé  qu'il  n'aura  pas  de  quoy 
faire  grande  résistance. 

Le  Roy  m'a  donné  de  telz  et  si  amples  pouvoirs 
pour  donner  asseurance  de  ce  qui  luy  sera  preste 
qu'on  ne  les  sçauroict  demander  plus  amples  pour  en 
assigner  le  remboursement  sur  les  deniers  ordinaires 
du  Royaume,  ou  sur  telles  villes  qu'on  voudroit  choi- 
sir, ou  sur  son  patrymoyne  quy  est  plus  grand  que 
celluy  que  Roy  ayt  jamais  porté  à  la  Couronne  de 
France,  et  que  n'estant  point  encores  ypothecqué  aux 
debtes  du  Royaume,  augmentera  de  beaucoup  les 
moyens  que  les  Roys  ont  jusques  icy  euz  de  satisfaire 
à  ceux  quy  les  ont  assistez.  Hz  vous  supplyentdoncques 
adjuge  par  ceste  affection  que  vous  avez  tousjours  tes- 
moignée  au  bien  de  la  France,  et  par  l'interest  parti- 
culier que  vous  avez  à  sa  conservation  de  ne  le  point 
habandonner  à  la  poursuicte  d'une  sy  juste  cause  en 
laquelle  il  ne  peult  estre  traversé  d'aultre  prétexte  que 
de  celluy  de  la  Relligion,  par  lequel  voz  ennemys 
maintiennent  que  quy  ne  faict  profession  de  la  leur 
est  incapable  de  tenir  Royaume  et  Principaulté  quel- 
conque. 

-  (Fonds  Dupuy,  317,  f°  197,  r°.  Les  lettres  de  la  même  époque  de 
Henri  IV  au  duc  de  Wertemberg  corroborent  l'authenticité  de  ce  mé- 
moire.) 

4  589,  5  DÉCEMBRE.  —  A  MONSIEUR  DE  SILLERY,  CON- 
SEILLER EN  MON  CONSEIL  D'ESTAT  ET  MON  AMBASSA- 
DEUR EN  SUISSE. 


oivsr  de  Sillery,  le  cappitaine  Sales  de  So- 
h  leurre  ayant  des  affaires  qui  luy  sont  de  nou- 
j?  veau  survenuz  au  pays,  lesquels  luy  sont 
d'importance,  m'a  demande  congé  pour  y  pouvoir 
aller  donner  ordre  ;  ce  que  je  ne  luy  ay  voulu  refuser, 
affinque  sa  pluslongue  absence  ne  luy  portast  en  cela 
quelque  préjudice.  11  m'a  aussy  remonstré  qu'il  luy 
est  dub  une  bonne  somme  d'argent  pour  avoir  par  cy 
devant  faict  service  en  Daulpbiné  avec  une  compagnie 
de  gens  de  sa  nation,  sans  avoir  esté  payé  durant  le 
temps  dudit  service  ny  peu  depuis  estre  dressé  de  la 
dicte  debte,  et  cognoissant  que  Testât  de  mes  affaires 
ne  luy  permet  d'en  poursuivre  à  présent  le  payement, 
il  m'a  supplié  la  vouloir  au  moins  faire  employer  en 
Testât  des  debtes  de  la  Couronne,  avec  celles  des 
autres  cappitaines  de  la  nation,  pour  en  estre  payé 
avec  les  interestz,  tout  ainsy  et  en  la  mesme  forme  et 
manière  qu'il  sera  faict  pour  les  aultres  debtes  de  sem- 
blable nature.  A  ceste  cause,  voulant  lui  faire  raison, 
en  cest  endroict,  je  vous  ordonne  que  si  après  deue 
vérification  par  vous  faicte  de  la  qualité  et  somme  de 

la  debte  par  luy  prétendue,  il  vous  appert  qu'elle  luy 
soit  bien  et  légitimement  deue,  vous  ayez  à  l'employer 
en  Testât  des  aultres  debtes  susdictes  de  semblable  na- 
ture pour  en  estre  payé  avec  les  interetz  à  mesure  qu'il 
sera  faict  fonds  pour  lesdicts  payements,  à  la  mesme 
raison  et  en  la  propre  forme  et  manière  que  le  seront 
les  aultres  cappitaines  employez  audict  estât.  Sur  ce, 
je  prie  Dieu,  Monsr  de  Sillery,  qu'il  vous  ait  en  sa 
sainte  garde. 

Escrit  au  camp  au  Mans  le  ve  jour  de  décembre  1 589. 

Henry. 

Revol. 

(Port.  Godefroy,  n°  262,  4e  pièce.) 


XX 


1590,  5  JANVIER.  —  CIRCULAIRE. 


enry,  par  la  grâce  de  Dieu  roy  de  France  et 
de  Navarre ,  à  tous  ceux  qui  ces  présentes 
jf  verront,  Salut.  Comme  par  ung  bruict  com- 
mun venu  jusques  à  noz  oreilles  nous  ayons  entendu 
que  le  Pape  a  despêché  ung  de  ses  cardinaux 1  qui 
prend  qualité  de  Légat,  pour  venir  en  cestuy  nostre 
roiaulme,  sans  que  nous  sachions  aultrement  à  quelles 
fin  ne  intention,  pour  ne  nous  en  avoir  esté  donné 


1.  Le  cardinal  Gaétan. 

aulcun  advis  de  sa  part,  comme  il  a  toujours  esté  ob- 
servé en  semblables  délégations  à  l'endroict  des  Roys 
noz  prédécesseurs.  Toutesfois  ne  voulant  pendant 
ceste  incertitude  de  la  cause  de  sa  venue  obmettre 
aulcune  chose  qui  puisse  depandre  de  nous,  soit 
pour  ne  laisser  nostre  intention  en  doubte  touchant 
ceux  qui  viennent  de  ladicte  part  ou  pour  précau- 
tion des  entreprises  qui  pourroient  estre  faictes  par 
inadvertance  ou  aultrement  au  prérogatives  de  ce 
roiaulme  et  des  libertez  de  l'Eglise  Gallicane,  Nous, 
pour  ces  causes  et  aultres  à  ce  nous  mouvans,  avons  dé- 
clairé  et  déclairons  par  ces  présentes  que,  sy  ledict  Car- 
dinal a  charge  de  venir  vers  nous,  il  y  sera  receu  avec 
le  mesme  honneur  que  du  temps  desdictz  Roys  noz 
prédécesseurs  a  esté  rendu  à  ceux  de  pareille  qualité 
et  tiltre  que  les  Papes  ont  déléguez  vers  eulx  ;  voulons 
et  ordonnons  audict  cas  à  noz  lieutenans  generaulx, 
gouverneurs  de  noz  provinces  et  à  tous  aultres  ayant 
commandement  de  par  Nous,  tant  en  icelle  que  parti- 
culièrement en  noz  villes  que  en  leur  faisans  apparoir 
de  noz  passeportz  signez  de  Nous  ou  de  l'un  de  noz 
secrétaires  d'Estat  et  scellez  de  nostre  grand  Scel,  les- 
quelz  nous  envoirons  audict  Cardinal  aussy  tost  que 
Nous  en  serons  requis  de  sa  part,  ils  aient  l'accompa- 
gner et  conduire  de  lieu  à  aultre  avec  son  train, 
suitte,  famille  et  équipage,  luy  donnant  si  bonne  et 
forte  escorte  qu'il  se  puisse  rendre  seurement  devant 
Nous  ou  Nous  entendons  qu'il  ait  libre  accès  et  recès, 
sans  que  luy  puisse  en  cela  estre  donné  aucun  empes- 
chement;  et  se  comportans  selon  les  constitutions  con- 
cernant la  dignité  et  prerogatifve  de  ceste  nostre  Cou- 
ronne ;  et  neantmoings  d'aultant  qu'il  a  de  tout  temps 

esté  observé  en  ce  roiaulme  que  nulle  charge  ou  func- 
tion  ne  peult  estre  exercée  par  les  ministres  et  délé- 
guez des  Papes  sans  estre  présentez  au  Roy  régnant, 
et  que  après  luy  avoir  monstré  leurs  pouvoirs  et  facul- 
tez,  ilz  ne  soient  veriffiez  en  sa  Court  de  Parlement  où 
ilz  les  envoyent  avec  leurs  Lettres  Patentes  pour  recon- 
gnoistre  s'il  y  a  rien  desrogeant  aux  droictz  et  libertez 
du  Roiaulme;  Nous  ne  voulons  souffrir  que  durant 
nostre  règne  il  y  soit  préjudicié  en  aulcune  chose, 
avons  de  nostre  plaine  puissance  et  authorité  roial  in- 
hibé et  deffendu,  inhibons  et  deffendons  audict  Car- 
dinal et  à  tous  aultres  qu'il  appartiendra  d'entre- 
prendre aulcune  charge,  function  ou  office  en  ce  dict 
roiaulme  soubz  quelque  tiltre  et  prétexte,  ou  pour 
quelque  occasion  que  ce  soit,  que  préalablement  les 
susdictes  formes  et  solempnitez  n'y  aient  esté  gardées 
et  observées,  sur  peine  de  nullité  de  tout  ce  qui  seroit 
faict  au  contraire,  dont  dès  à  présent  comme  pour 
lors  nous  avons  protesté  et  protestons  comme  d'a- 
temptat  et  de  nous  pourveoir  contre  luy  par  toutes  les 
voies  et  manières  que  voirons  estre  à  faire  par  raison  ; 
deffendant  aussy  très  expressément  à  tous  noz  subjectz, 
tant  eclesiasticques  que  aultres,  de  quelque  qualité  et 
dignité  qu'ilz  soient  qu'ilz  n'ayent  a  recevoir  aulcun 
mandement  ou  aultre  acte  ny  obeyr  et  avoir  esgard  à 
aulcune  chose  procédant  de  luy  en  vertu  de  quelques 
pouvoirs  que  ce  soient,  jusques  à  ce  que  leur  soit  ap- 
paru de  nostre  consentement,  approbation,  hauctori- 
sation  en  la  manière  susdicte,  sur  peine  aux  contreve- 
nans  d'estre  tenuz  pour  criminelz  de  Leze  Majesté 
comme  nous  les  declairons  des  à  présent,  attendu  la 
quallité  et  importance  de  l'affaire,  voulant  qu'il  soit 

proceddé  contre  iceulx  par  les  voies  et  peines  ordon- 
nez en  semblables  crimes;  et  affin  que  la  scéance  qui 
a  esté  par  le  passé  dans  nostre  ville  de  Paris  et  aultres 
qui  nous  sont  à  présent  rebelles  ne  puisse  servir  d'ex- 
cuse à  aulcune  en  ce  qui  pouroit  estre  expédié  pour  le 
regard  de  ce  dit  est,  en  aulcunes  d'icelles,  combien 
que  l'introduction  cy  devant  faicte  par  le  feu  Roy  der- 
nier deceddé,  nostre  très  honoré  seigneur  et  frère,  d'y 
exercer  aulcune  jurisdiction,  et  l'establissement  de 
nosdictes  Cours  faict  en  aulcunes  villes  où  nostre  au- 
thorité  est  recongneue,  leur  oste  toute  cause  de  re- 
cours en  cest  endroict,  Nous  avons  d'abondant  voulu 
déclarer,  comme  nous  declairons  par  ces  présentes 
que  nulle  veriffications  ou  aultres  expéditions  qui  se- 
roient  faictes  sur  lesditz  pouvoirs  chacune  desdictes 
villes  à  nous  rebelles  ny  ailleurs  aultrement,  que  en 
vertu  de  noz  Lettres  Patentes  attachez  sur  iceux,  ne 
doibt  estre  tenue  pour  bonne  et  vallable  et  ne  pourra 
servir  pour  descharger  ou  excuser  du  crime  susdict 
ceux  qui  y  seront  encoui  uz.  Sy  donnons  en  mande- 
ment à  noz  amez  et  féaux  les  gens  tenans  noz  Cours  de 
Parlementz,  baillifs,  senechaulx  ou  leurs  lieutenans  et 
à  tous  noz  aultres  justiciers  et  officiers  qu'il  appartien- 
dra que  ces  présentes  ilz  facent  lire,  publier  et  enre- 
gistrer, et  le  contenu  d'icelles,  garder,  observer  et  en- 
tretenir inviolablement,  sans  y  contrevenir  ny  souffrir 
estre  contrevenu  en  aulcune  manière  ;  enjoignant  à 
nostre  procureur  gênerai  en  chacune  desdictes  Cours 
d'envoier  incontinent  après  la  publication  qui  sera 
faicte  desdites  Lettres  Patentes,  coppies  d'icelles  deue- 
ment  collationnées  en  tous  les  sièges  subalternes  qui 
deppendent  pour  y  en  estre  faicte  semblable  publica- 

tion,  ainsy  qu'il  est  cy  dessus  mandé  à  tous  noz  offi- 
ciers à  qui  se  peult  toucher,  chacun  en  bon  endroict, 
car  tel  est  nostre  bon  plaisir.  En  tesmoing  de  quoy 
nous  avons  signé  ces  présentes  de  nostre  main  et  à 
icelles  faict  mestre  notre  scel.  Donné  au  camp  de  de- 
vant Falaize  le  ve  jour  de  janvier  1 590  et  de  nostre 
règne  le  premier. 

Signé  :  Henry. 

Revol. 

(Fonds  Dupuy,  317,  P  130,  r°.) 


XXI 

1590,  20  MARS.— A  MES  CHERS  ET  RIEN  AMEZ  LES  ESCHE 
VINS  ET  HARITANTS  DE  NOSTRE  VILLE  DE  CAEN. 

hers  et  bien  amez,  Ayant  nos  ennemys  en 
lasseurance  de  venir  en  bataille  rangée  con- 
tre nous  le  xime  de  ce  moys,  il  a  pieu  a 
Dieu  par  sa  grâce  faire  paroistre  comme  il  tient  tous- 
jours  la  protection  de  ceulx  qui  combatent  pour  une 
juste  cause  comme  est  celle  pour  laquelle  nous  avons 
les  armes  en  mains,  Nous  ayant  donné  une  si  grande 
victoire  sur  nos  ennemys  que,  selon  les  hommes , 
ilz  sont  perdus  car  la  pluspart  de  leur  cavallerye  qui 
estoit  composée  de  iiiics  chevaulx  a  esté  deffaicte  et 
toute  leur  infanterye  qui  estoit  denviron  xiiic  hommes 
a  esté  mise  en  pièces  ou  rendue  a  nostre  mercy,  de- 
quoy  nous  vous  avons  bien  voullu  advertir  afin  que 

de  vostre  part  vous  rendiez  grâces  a  Dieu  dun  si  heu- 
reux succez  comme  tous  noz  bons  subjectz  ont  bien 
occasion  de  faire ,  esperans  que  le  fruict  de  ceste  vic- 
toire sera  telle  questant  noz  ennemys  ruynez  la  res- 
tauration de  lestât  s'ensuivra  et  le  repos  de  tous  noz 
bons  subjectz  qui  est  la  chose  du  monde  que  nous 
desirons  le  plus  et  de  les  veoir  aultant  soullaigez  que 
la  misère  des  troubles  les  ont  jusques  a  présent  ap- 
porté doppression  et  de  foulle  :  continuez  neangmoins 
de  veiller  a  vostre  conservation  assistant  de  tout  vostre 
pouvoir  ceulx  qui  commandent  par  delà  pour  nostre 
service  a  faire  la  guerre  a  noz  ennemys  en  espérant 
qu'en  ce  faisant  et  tous  noz  autres  bons  subiectz, 
•Nous  verrons  bientost  la  fin  de  noz  misères.  Donné 
au  camp  de  Vernon  le  xxe  jour  de  mars  \  590. 

Henry. 

Potier. 

(*  Archives  municipales  de  Caen;  original.) 

1590,  23  MARS.  —  A  MONSr  DE  SILLERY,  CONSEILLER  EN 
MON  CONSEIL  D'ESTAT  ET  MON  AMBASSADEUR  EN 
SUYSSE. 

onst  de  Sillery,  Le  bon  rapport  qui  m'a  esté 
faict  du  tesmoignage  que  Vigier  a  rendu  de 
sa  fidellité  et  dévotion  au  service  du  feu 
Roy,  Monsieur  mon  frère,  par  le  devoir  qu'il  a  faict  en 

la  charge  de  son  secrétaire  et  interprète  aux  Ligues, 
m'a  donné  occasion  de  le  retenir  en  la  mesme  charge, 
pour  mon  service,  comme  je  luy  mande  à  présent  de 
les  continuer;  espérant  qu'il  s'en  acquittera  aussy  fi- 
dellement  et  dignement  qu'il  a  faict  par  le  passé.  A 
ceste  cause  vous  le  ferez  et  laisserez  jouyr  dudict  estât 
au  mesme,  appoinctement  et  tout  ainsy  qu'il  a  faict 
par  le  passé.  Et  n'estant  la  présente  à  aultre  effect,  je 
prie,  Monsr  de  Sillery.  qu'il  vous  ait  en  sa  saincte 
garde.  Escrit  au  camp  de  Mante  le  xxiue  jour  de 
mars  1  590. 

Henry. 

Revol. 

(Port.  Godefroy,  262,  pièce  9e.) 

1590,  29  MAY.  —  AUX  ECHEVINS  ET  HABITANS 
DE  SAINT-QUENTIN. 

hers  et  bien  amez,  Ayant  délibéré  de  ranger 
par  la  nécessité  à  leur  devoir  nos  ennemis 
rebelles  qui  occupent  à  présent  nostre  ville 
de  Paris  nous  avons  pris  tous  les  passaiges  des  envi- 
rons de  notre  ville  en  sorte  qu'il  n'y  aura  à  présent 
aucuns  vivres  ny  commodités.  Nous  espérons  avec 
la  grâce  de  Dieu  en  avoir  une  bonne  issue  et  après  la 
prise  de  ladite  ville  establir  tel  ordre  en  nos  affaires 
que  tous  nos  bons  sujets  connaissant  la  volonté  que 

nous  avons  à  leur  conservation  et  soulagement  et  à 
tous  autres  qui  par  leur  fidélité  et  bons  services  ont  ac- 
quis telle  part  en  nos  bonnes  grâces  dont  nous  vous 
ferons  volontiers  sentir  les  effets  en  tout  ce  qui  s'of- 
frira pour  le  bien  et  soulagement  des  habitants  de  nos- 
tre  ville.  Continuez  donc  en  ce  bon  debvoir  et  croiez 
que  n'aurez  jamais  de  Roy  qui  aye  eu  plus  de  volonté 
de  vous  tenir  en  sa  protection  que  vous  donne.  Au 
Camp  de  Gonnesse  le  29e  jour  de  may  1 590. 

Henry. 

(*  Archives  municipales  de  Saint-Quentin.) 

1590,  18  MAY.  —  A  MAD.  DE  GUERCHEVILLE. 

près  avoyr  tant  tourné  autour  du  pot  que 
vous  voudrés,  sy  faut  yl  venyr  à  ce  poynt 
qu'Antoynete  confesse  avoyr  de  l'amour  pour 
Henry.  Ma  mettresse,  mon  cors  commance  à  avoyr  de 
la  santé,  mays  mon  âme  ne  peut  sortyr  d'aflyxyon  que 
n'ayés  franchy  ce  saut  ;  puys  qu'avés  asseurance  de  mes 
paroles,  quelle  dyffyculté  combat  vostre  resolution , 
quy  l'ampeche  de  me  rendre  heureus;  ma  fidelyté 
meryte  que  vous  otyés  tous  obstacles;  fêtes  le  donc, 
mon  coeur,  et  fesons  comme  par  guajure  à  quy  randra 
plus  de  temoygnage  d'une  vraye  et  fidelle  amour.  Sy 

j'use  de  ternies  trop  famy lier  avec  vous  et  qu'yls  vous 
ofansent,  mandés  lemoy  et  me  le  pardonés  en  mesmes 
tamps,  desyrant  etablyr  avec  vous  une  famylyaryté 
éternelle,  je  me  sers  des  termes  que  j'y  estyme  les 
plus  propres.  Je  ne  say  quant  je  seray  sy  heureus  de 
vous  voyr.  Nous  asyegeons  S  Denys  anuyt  quy  m'ata- 
chera  pour  quelque  temps  plus  etroytemant  à  l'armée. 
Vous  usyez  fayt  une  euvre  plus  pye  d'anvoyer  icy 
vostre  amour  an  pèlerinage  que  d'aller  par  ce  chaud 
à  piet  ou  vous  avés  esté.  Jésus!  que  je  l'eusse  bien 
receue.  Sy  le  loysyr  me  le  permetoyt,  je  vous  feroys 
un  dyscours  d'une  feuylle  de  papier  du  tretemant  que 
je  luy  eusse  fayt.  Le  duc  du  Meyne  est  à  Bruselles  et 
ses  reytres  ce  sont  retyrés,  et  tyent  on  au  pays  plus 
qu'autremant  qu'yl  ne  ramènera  personne.  Le  prince 
de  Conty  a  pryns  la  Ferté  Benart  et  vyent  avec  ces 
troupes,  Mon  tout,aymés  moy,  comme  celuy  quy  vous 
adorera  jusques  au  tombeau.  Sur  ceste  veryté  je  bese 
un  mylyon  de  foys  vos  blanches  mayns.  Ce  xxvn^may1. 

(Fonds  Dupuy,  569,  f°  34,  r°.) 

1.  La  lettre  porte  en  guise  d'adresse  des  chiffres  indéchiffrables. 

Le  cachet  en  cire  rouge  paroît  représenter  une  étoile.  On  regardoit 
alors  comme  plus  galant  en  écrivant  aux  femmes,  a  observé  M.  Berger 
de  Xivrey,  de  signer  avec  des  petits  traits  de  plume  agencés  de  dif- 
férentes manières.  Cette  lettre  est  ainsi  signée  avec  des  petits  traits  que  la 
typographie  ne  sauroit  rendre. 

1590,  1  AOUST.  —  A  NOS  AMEZ  ET  FEAULX  LES  GENS 
TENANS  NOSTRE  COURT  DE  PARLEMENT  DE  TOURS. 

a  justice  bien  et  deuement  administrée  faict 
régner  heureusement  les  Roys  et  contenir 
leurs  subjelclz  en  l'obéissance  qu'ilz  lui 
doibvent,  les  faisant  vivre  en  bonne  union,  con- 
corde et  amitié ,  aussi  esse  la  principalle  colonne 
sur  laquelle  nous  vouions  appuyer  les  fondemens 
de  nostre  Estât,  que  nous  penserions  ne  pouvoir 
subsister  aultrement,  n'ayant  rien  en  si  grande  re- 
commandation après  l'honneur  de  Dieu  que  la  faire 
distribuer  esgallement  et  en  toutes  saisons  a  noz  sub- 
jectz,  comme  nous  y  sommes  tenuz  et  obligez  ;  et  par 
ce  que  durant  le  temps  des  vacations  qui  aproche 
maintenant  auquel  vous  avez  accoustumé  vous  retirer 
en  voz  maisons  aux  champs  pour  vacquer  a  voz  affai- 
res particullieres,  et  donner  quelque  relasche  a  la  peine 
que  vous  avez  eue  tout  du  long  de  l'année,  il  se  pourra 
présenter  plusieurs  affaires  dont  le  retardement  im- 
porteroyt  non  seullement  a  aucuns  de  noz  subjectz  en 
particullier,  mais  aussi  generallement  a  tout  nostre 
Royaulme  en  ceste  saison  que  le  mal  qui  l'a  affligé  un 
si  longtemps  continuant  encores,  il  est  nécessaire  que 
chacun  y  mette  la  main  pour  y  apporter  la  garison 

qu'il  semble  que  Dieu  par  sa  grâce  et  bonté  veul, 
bien  lost  envoyer,  pour  ne  rien  oublier  de  nostre 
costé  que  nous  pensions  y  pouvoir  apporter  quelque 
advancement,  nous  vous  mandons,  commandons  et 
expressément  enjoignons  par  ces  présentes  signées  de 
nostre  propre  main  que  vous  ayez  a  continuer  le 
Parlement  sans  aucune  intervention  jusques  a  la  feste 
sainct  Martin  prochain  ;  faisant  les  despeches  et  expé- 
ditions nécessaires  a  nosdictz  subjectz,  poursuivans 
leurs  procez  et  affaires  par  devant  vous,  tout  ainsi  et 
en  la  mesme  forme  et  manière  que  vous  avez  accous- 
tumé  faire,  sans  que  aucun  d'entre  vous  puisse  soubz 
prétexte  dudict  temps  des  vacations  ny  soubz  aultre 
coulleur  ou  par  quelque  occasion  que  ce  soyt  desem- 
parer la  compagnie  ,  et  discontinuer  l'exercice  et  ad- 
ministration de  la  justice  que  nous  voulions  estre  ren- 
due sans  intermission  a  nosdictz  subjectz  ;  car  tel  est 
nostre  plaisir.  Donné  au  camp  de  sainct  Denis  en 
France  le  premier  jour  d'aoust,  Fan  de  grâce  mil  cinq 
cens  quatre  vingtz  dix ,  et  de  nostre  règne  le  premier. , 

Henry. 

Ruzé. 

(Fonds  Dupuy,  215.) 

XXVI 


1590,  30  SEPTEMBRE.  —  AMES  TRÈS  CHERS  ET  GRANS 
AMYS  ,  ALLIEZ  ET  CONFEDEREZ ,  LES  AVOYERS  , 
AMANS,  CONSEIL  DE  COMMUNAULTÉ  DE  LA  VILLE 
ET  CANTON  DE.... 


res  chers  et  grands  amys  alliez  et  confederez, 
Il  n'est  besoing  vous  représenter  l'interest 
que  tous  les  Estatz  voisins  ou  aultrement 
amys  de  la  ville  de  Genève  ont  non  seulement  à  la 
conservation  d'icelle ,  mais  aussy  d'empescher  cest 
accroissement  et  tout  aultre  à  celluy  qui  tasche  de  la 
subjuguer,  estans  choses  que  nous  sçavons  vous  estre 
très  bien  cogneus,  et  dont  vous  jugez  très  prudemment 
la  conséquence  au  moyen  de  quoy  nous  croyons  que 
comme  à  un  mal  commun  vous  y  desirez  le  remède 
et  y  apporterez  volontiers  toute  bonne  assistance; 
c'est  pourquoy  nous  avons  donné  charge  à  nostre  amé 
et  féal  conseiller  d'Etat  et  ambassadeur  par  de  là,  le 
Sr  de  Sillery,  vous  advertyr  du  nombre  des  gens  de 
guerre  que  nous  envoyons  à  présent  pour  le  secours 
de  la  dicte  ville,  soubz  la  conduicte  de  nostre  aussy 
amé  et  féal  conseiller  d'Estat  et  l'un  de  voz  Mares- 
chaulz  de  Camp,  le  Sr  de  Guitry,  et  que  nous  pour- 
rons augmenter  selon  le  besoing ,  et  de  traicter  avec 
vous  de  tout  ce  qui  peult  appartenir  à  cest  affaire  ; 
espérant  que  vous  y  contribuer  ez  volontiers  de  voz 

moyens  pour  le  conduire  à  bonne  fin  et  en  ferez  en- 
tendre vostre  resolution  à  nostre  dict  ambassadeur, 
à  ce  que  selon  les  forces  et  commoditez  dont  ledict 
secours  sera  composé ,  celluy  qui  en  a  la  conduicte 
puisse  compasser  ses  desseings  et  progrez,  ou  de  sa 
part  nous  sommes  asseurez  qu'il  ne  manquera  de 
prudence  à  employer  bien  à  propos  les  moyens  qu'il 
aura,  non  plus  que  de  valleur  et  d'affection  d'y  rendre 
son  service  utile  et  louable,  vous  priant  croire  nostre 
dict  ambassadeur  de  ce  qu'il  vous  dira  sur  ce,  comme 
nousmesmes,  priant  Dieu,  très  chers  et  grands  amys, 
alliez  et  confederez  qu'il  vous  ayten  sa  saincte  garde. 
Escrip  au  camp  de  Clermont  le  derrenier  jour  de 
septembre  1590. 

Henry. 

Revol . 

(Port.  Godefroy,  262,  pièce  \\\) 


XXVIT 


4  591,  16  FÉVRIER.  —  A  MES  TRES  CHERS  ET  GRANDZ 
AMYS,  ALLYEZ  ET  CONFEDEREZ  LES  BOURGMAISTRES, 
AVOYERS,  CONSEILS  ET  COMMUNAUTEZ  DES  TREIZE 
CANTONS  DES  LIGUES  DE  SUISSE. 


îjl^  res  chers  et  grands  amys,  allyez  et  confe- 
derez me  il  n'y  a  rien  que  nous  ayons 

plus  à  souhaiter  en  ce  monde  que  de  veoir 
ce  royaume  paisible  et  nostre  règne  en  icelluy  ac- 

compaigné  d'ung  asseuré        oz  subjectz  ;  et  que  à 

ceste  occasion  nul  ne  doibtdoubter  que  c'est  nostre  plus 
commun  vœu  et  la  prière  plus  ordinaire  que  nous  fai- 
sons à  Dieu,  aussi  nous  ne        recevoir  tesmoignage 

plus  certain  de  vostre  bonne  volonté  en  nostre  endroict 
que  de  convenir  avec  nous,  comme  vous  faictes  en  ce 

mesmes  désir  et  intention,  ainsi  que  pi  très  et 

depesches  de  nostre  amé  et  féal  conseiller  ambassa- 
deur, le  sieur  de  Sillery  nous  en  avons  eu  particulière 
congnoissance,  mesmes  par  l'offre  que  vous  luy  avez 

faictes  y  emploier,  dont  nous  avons  bien  voulu 

vous  remercier  comme  nous  faisons  très  affectueuse- 
ment par  la  présente,  et  d'autant  que  nous  avons 
estimé  dig  e  commune  amitié  et  bonne  intelli- 
gence et  de  ceste  vostre  bonne  inclination  de  vous 
rendre  informez  de  plusieurs  clioses  concernais  ledit 
affaire,  qui  vous  donner  de  lumière  aux  resolu- 
tions que  vous  aurez  à  prendre,  pour  ce  regard  nous 
en  escrivons  les  particularitez  à  nostre  dit  ambassa- 
deur, avec  charge  de  les  vous  faire   En  quoy 

et  en  tout  ce  qu'il  aura  à  vous  dire  sur  ce  de  nostre 
part  nous  vous  prions  luy  adjouster  foy  comme  à  nous 

mesmes,  priant  Dieu,  pour  fin  de  la  présente  s  ait, 

très  chers  et  grandz  amys,  allyez  et  confederez,  en  sa 
très  saincte  et  digne  garde.  Escript  au  camp  devant 
Chartres  le  16e  jour  de  février  15... 

Hen... 

Revol. 

(Fonds  Dupuy,  569,  f°  50^°.} 

XXVIII 

1591,  23  MARS.  —  A  NOZ  CHERS  ET  BIEN  AMEZ  LES 
ESCHEVINS  ET  HAB1TANS  DE  NOSTRE  VILLE  DE 
RENNES. 

h  ers  et  bien  amez,  Nous  avons  faict  veoir  en 
nostre  Conseil  la  requestre  de  Claude  de  Va- 
rennes  sur  des  capitaines  cinquanteniers  de 
nostre  Ville  de  Rennes,  afin  d'avoir  lettresde  grâce  pour 
la  mort  advenue  de  Guillaume  Moulnier,  laquelle  aiant 
esté  trouvée  de  justice  et  raisonnable,  Nous  luy  avons 
faict  depescher  noz  lettres  de  grâce,  vous  assurans 
que  non  seulement  en  ceste  occasion  mais  en  toute 
autre  qui  s'offrira,  Nous  serons  tousiours  bien  aise  de 
vous  faire  paraistre,  soit  en  gênerai,  ou  en  particu- 
lier la  volionté  que  nous  avons  de  vous  gratifier,  en 
considération  de  votre  fidélité  et  affection  et  bon 
devoir  que  vous  faictes  pour  nostre  service.  A  quoy 
Nous  nous  assurons  que  continuerez  toujours  comme 
Nous  vous  exortons  de  faire.  Donné  au  Camp  devant 
Chartres  le  vingt  troisiesme  jour  de  Mars  mil  cinq 
cens  quatre  vingtz  unz. 

Henry. 

Potier. 

XXIX 

1591,  1er  JUIN.  —  AUX  MEMES. 

hers  et  bien  amez,  Le  désir  que  Nous  avons 
de  vous  voir  délivrez  de  l'oppression  de  noz 
ennemys,  ensemble  tous  noz  autres  bons 
subiectz  de  nostre  pays  de  Bretaigne,  Nous  faict  en- 
voyer par  delà  le  Sieur  de  la  Noue,  pour  assiste» 
nostre  Cousin  le  Prince  de  Bombes  à  cbasser  les  Espai- 
gnolz  hors  du  pays  et  vous  mettre  en  repoz,  ne  l'ayant 
voullu  retarder  davantaige  ors  que  sa  presance  nous 
seroit  fort  utile  près  de  Nous,  tant  nous  desirons  de 
veoir  prospérer  noz  affaires  en  Bretaigne,  faites  donc 
de  vostre  part  ce  qui  deppend  du  debvoir  de  bons 
subiectz,  assistant  de  tout  vostre  pouvoir  nostre  dit 
Cousin  en  ce  qu'il  en  aura  besoing,  pour  nostre  service, 
affin  que  tant  plus  tost  ladicte  province  soit  nettoyée 
de  noz  Ennemys,  et  que  vous  puissiez  jouir  de  l'oneur 
du  supple  (repos)  que  nous  souhaitons  parmy  tous 
noz  bons  subiects  et  lequel  nous  espérons  que  Dieu 
nous  fera  la  grâce  avecq  le  temps  d'y  establir.  Donné 
au  Camp  de  Monfort  le  premier  jour  de  juing  mil 
vc  un"  unze. 

Henry. 

Potier. 


*  (Archives  municipales  de  Rennes,  Registre  232  ;  f°  22  et  23.) 

1591,  30  JUIN.  —  A  UN  CANTON  SUISSE. 

res  cliers  et  bons  amys,  Il  y  a  longtemps  que 
nostre  amé  et  féal  conseiller  en  nostre  con- 
seil d'Estat  et  ambassadeur  en  Suisse  nous  a 
faict  entendre  le  moyen  que  vous  luy  avez  ouvert 
d'acquiter  avec  vostre  commodité  et  plus  grande  faci- 
lité pour  nous  ce  que  nous,  vous  pouvons  devoir  de 
deniers  par  vous  prestez  et  dommaiges  souffertz  pour 
le  service  de  ceste  nostre  Couronne,  en  quoy  nous  ne 
desirons  moings  que  vostre  pre tension  soit  accom- 
plye,  que  vous  vous  estes  toujours  montrez  officieux 
et  affectionnez  au  bien  et  advancement  de  noz  affai- 
res, dont  le  temps  ny  aultre  chose  n'effacera  jamais 
en  nous  la  souvenance  et  gratitude  de  l'obligation  que 
nous  vous  en  avons,  ainsy  que  aux  occasions  qui  se 
pourront  offrir  nous  vous  en  donnerons  toute  la 
preuve  qui  pourra  dépendre  de  nous,  n'ayant  la  lon- 
gueur de  vous  faire  responce  du  faict  particulier  sus- 
dict  procédé  d'oubliance  ny  de  faulte  de  bonne  vo- 
lonté de  nostre  part  ;  mais  de  la  dificulté  de  pouvoir 
traicter  avec  ceulx  desquelz  l'affaire  despend  pour 
avoir  le  pays  esté  occuppé  par  noz  ennemys,  si  ce 
n'est  depuis  la  réduction  nagueres  faicte  de  la  ville  de 
Grenoble  soulz  nostre  obéissance  ;  au  moyen  de  la- 

quelle  estant  l'accez  ouvert  à  ceste  négotiation,  nous 
en  donnerons  charge  bien  expresse  à  noz  principaulx 
officiers  et  serviteurs  de  la  province  affin  de  s'y  em- 
ployer et  en  poursuivre  une  resolution  à  vostre  con- 
tentement, s'il  est  possible,  pour  l'effect  de  laquelle  ne 
sera  rien  espargné  de  ce  que  raisonnablement  nous  y 
pourrons  apporter,  comme  en  toutes  aultres  choses 
ou  nous  aurons  moyen  vous  nous  trouverez  tousjours 
pretz  et  disposez  à  vous  gratifier,  priant  Dieu,  très 
chers  et  bons  amys,  vous  avoir  en  sa  saincte  garde. 
Escrit  à  Mante  le  dernier  jour  de  juing  1 591 . 

Henry. 

Revol. 

(Port.  Godefroy,  262,  pièce  20e.) 


XXXI 

1591,  8  JUILLET.  —  ÉDICTS  DE  PACIFICATION. 

De  par  le  Roy. 

oz  amez  et  feaulx,  Nous  vous  envoyons  la 
déclaration  que  nous  avons,  avec  l'advis  des 
Princes,  officiers  de  la  Couronne  et  autres 
grandz  et  notables  personnaiges  de  nostre  Conseil  qui 
sont  icy  près  de  nous,  conclue  et  résolue  pour  la  re- 
vocation des  Edictz  des  années  mvc  un"  V,  et 
mi"  vin,  extorquez  par  violance  pour  la  revocation 
des  Edictz  de  pacification  precedens;  lesquelz  par 

les  malheurs,  ruynes  et  désolations  qui  ont  esté  cau- 
sées par  les  autres  et  sont  encores  trouvez  plus  utiles 
et  nécessaires  qu'ilz  n'avoient  esté  par  cy  devant,  ne 
pensant  avoir  de  rien  tant  à  nous  excuser  envers  noz 
subjectz  que  de  n'avoir  plus  tost  faict  et  publié  ladicte 
déclaration,  comme  sans  doubte  nous  eussions  faict, 
sans  que  nous  espérions  tous  les  jours  de  pouvoir  à  la 
dicte  revocation  joindre  l'establissement  d'une  bonne 
paix  universelle,  dont  Dieu  n'a  pas  voulu  permectre 
que  les  ennemis  rebelles  se  soient  encores  peu  rendre 
capables,  qui  est  cause  que  nous  n'avons  plus  voulu 
laisser  davantaige  subsister  lesdictz  Edictz ,  par  les- 
quelz  non  seulement  nous  et  nostre  dignité,  mais 
l'honneur  et  réputation  de  noz  bons  et  fidèles  subjectz 
sont  injustement  intéressez;  et  sera  de  vostre  devoir 
de  poursuivre  que  ladicte  déclaration  soit  prompte- 
ment  publiée  et  veriffiée  en  nostre  Court  de  Parle- 
ment; à  quoy  nous  vous  mandons  et  enjoignons  de 
vacquer  sans  intermission,  préposant  cest  affaire  à 
tous  autres,  comme  il  n'y  en  peult  avoir  qui  le  puisse 
precedder  estant  de  la  conséquence  dont  vous  jugez 
assez  qu'il  est.  Ce  que  nous  asseurant  que  saurez  bien 
considérer,  nous  n'estimons  icy  nécessaire  de  vous  en 
dire  sur  ce  subject  davantaige,  sinon  que  nous  au- 
rons le  soing  et  la  diligence  que  vous,  y  apporterez 
pour  très  bon  et  très  agréable  service.  Donné  à  Mante 
le  viue  jour  de  juillet  1 591 . 

Henry. 

FORGET. 

(Fonds  Dupuy  (copie),  618,  f°  7,  R°.) 

XXXII 


1591,  4  SEPTEMBRE.  —  A  MON  COUSIN  LE  SIEUR 
D'AUMONT  MARÉCHAL  DE  FRANCE. 


on  cousin,  Le  Sr  de  Sillery,  mon  ambassa- 
&  deur  en  Suisse,  m'a  faict  entendre  que  des 
soixante  et  dix  mil  escus  de  l'empfunct  faict 


audict  pays  pour  lequel  ceulx  de  mon  pays  de  Bour- 
gongrie  entrent  en  obligation  avec  moy,  vous  faictes 
instance  d'en  avoir  trente  cinq  ou  quarante  mil  pour 
les  affaires  dudict  pays,  et  que  cela  estant,  on  demeu- 
reroit  de  beaucoup  court  du  mois  que  doivent  tou- 
cher sur  ladicte  somme  les  collonelz  et  cappitaines  en 
considération  desquelz  principalement  ledict  prest  a 
esté  faict,  comme  aussy  ilz  en  ont  faict  l'ouverture  et 
principale  poursuicte  par  le  moyen  de  leurs  parens  et 
amis  ;  montant  ledict  mois  cinquente  mil  escus,  dont 
si  Ion  leur  retranchoit  quelque  chose,  cela  exciteroit 
un  grand  mécontentement  au  pays,  et  possible  em- 
pescheroient  ilz  la  sortye  de  l'argent.  Toutesfois  il  a 
voulu  sur  ce  sçavoir  ma  volonté,  me  mandant  que  en 
les  satisfaisant  de  ladicte  somme  entière,  il  ne  vous  en 
pourroit  estre  baillé  gueres  plus  de  vingt  mil  escus,  à 
cause  qu'il  y  a  l'année  de  la  rente  à  rabattre  et  quelque 
autre  partye  que  je  luy  ay  ordonné  d'employer  pour 
mon  service.  Vous  sçavez,  mon  cousin,  en  quel  estât 
sont  mes  affaires  de  delà  et  le  besoing  que  j'ay  d'y 

conserver  mes  serviteurs  entre  lesquelz  voulant  éviter 
toute  occasion  de  plaincte  et  crierie  pour  ce  faict  par- 
ticulier, je  mande  audit  Sr  de  Sillery  qu'il  préfère  en 
cela  leur  contentement  à  toute  aultre  chose;  dont  je 
vous  ay  bien  voulu  advertir,  affm  que  sçachant  qu'il  a 
ce  commandement  de  moy,  vous  preniez  en  bonne 
part  ce  qu'il  fera  en  cest  endroict;  comme  je  vous  prie 
aussy  rendre  tellement  cappabîes  ceulx  de  mondict 
pays  de  Bourgongne  de  la  raison  que  j'ay  eu  de  l'or- 
donner et  de  l'interest  que  eulx  rnesmes  ont  à  mainte- 
nir ladicte  nation  en  bonne  intelligence  avec  moy, 
qu'ilz  y  acquiescent  volontairement,  comme  à  chose 
qui  avec  le  gênerai  de  mon  service  regarde  aussy  en 
particulier  le  bien  et  seureté  de  leur  province.  Sur  ce, 
je  prie  Dieu ,  mon  cousin ,  vous  avoir  en  sa  saincte 
garde.  Escrit  à  Noyon  le  1111e  jour  de  septembre  1 591 . 

Henry. 

Revol. 

(Port,  Godefroy,  262,  pièce  21e.) 


XXXIII 

1591,  4  SEPTEMBRE.  —  A  MONSIEUR  L'ABBÉ 
DE  GADUGNE. 


ONsr  de  Gadugne,  Ayant  entendu  que  ma 
b  cousine  la  Grand  Duchesse  de  Toscane  vous 
i  a  despesché  pour  aller  en  Lorraine  et  autres 
endroictz  pour  ses  affaires  particuliers,  et  que  néant- 

moings  vous  desirez  avant  que  passer  oultre  avoir  un 
passeport  de  moy,  je  le  vous  ay  bien  voulu  envoyer , 
le  faisant  adresser  au  Sr  de  Sillery,  mon  ambassadeur 
en  Suisse,  pour  le  vous  bailler,  si  vous  estes  encores 
audict  pays,  comme  Ton  m'a  dict  que  vous  y  pourriez 
attendre  ledict  passeport,  et  vous  veulx  bien  aussy 
asseurer  que  tout  ce  qui  est  de  la  part  de  madicte  cou- 
sine m'est  si  recommandé  que  non  seulement  elle 
peult  attendre  toute  seureté  de  mon  costé  à  ceulx 
qu'elle  y  employera,  mais  aussy  qu'ilz  y  recevront 
toute  la  faveur  et  assistance  dont  ilz  auront  besoing 
de  sorte  que  pour  mon  regard  et  de  ce  qui  deppend 
de  moy  vous  ne  devez  faire  difficulté  de  passer  oultre 
et  aller  ou  bon  vous  semblera,  soit  au  dedans  ce 
royaulme  ou  debors,  selon  l'ordre  et  commandement 
que  vous  avez  de  madicte  cousine,  m'asseurant  que 
comme  elle  n'y  vouidroit  rien  faire  traicter  contre 
mon  service,  que  aussy  vous  ne  le  vouldrez  entre- 
prendre de  vous  mesme.  Sur  ce ,  je  prie  Dieu , 
Monsr  de  Gadugne,  vous  avoir  en  sa  saincte  garde. 
Escrit  à  Noyon,  ce  1111e  jour  de  septembre  1 591 . 

Henry. 

Revol. 

(Port.  Godefroy,  262,  pièce  22*.) 

XXXIV 


1591,  30  SEPTEMBRE. —A  MON  COUSIN  LE  CARDINAL 
DE  LENONCOURT. 


Lettre  du  Roy  Henri  IV  au  card.  de  Lenoncourt;  luy  demande  ad- 
vis  sur  les  poursuittes  qui  se  faisoient  contre  ceux  de  La  Cha- 
ritô>  et  sur  la  translation  du  siège  episcopal  d'Auxerre  audit 
lieu  de  La  Charité;  le  prie  d'y  bien  prendre  garde;  luy  donne 
advis  qu'il  va  combattre  l'armée  du  Pape,  jointe  au  duc  de 
Lorraine,  si  elle  entre  dans  son  Royaume. 


^  on  cousin,  j'ay  esté  adverty  que  Ton  a  com- 
mencé depuis  peu  à  faire  quelque  poursuitte 
|LÇ  contre  aucuns  habitans  de  ma  ville  de  La 
Charité,  recherchans  leurs  deportemens  et  actions  es 
années  imxx  et  lorsque  ceste  guerre  a  commencé,  en- 
core que  depuis  ilz  ayent  faict  le  serment  de  fidellité 
et  faict  congnoistre  en  toutes  occasions  la  volonté  qu'ils 
ont  de  me  servir  et  aider  à  la  conservation  de  madicte 
ville,  et  parce  que  telle  poursuitte  pouroict  tirer  à  con- 
séquence, non  seullement  pour  ceulx  qui  ont  quicté 
le  parti  de  la  Ligue  pour  se  remettre  au  droit  chemin, 
que  pour  les  autres  qui  auroient  volonté  de  faire  le 
semblable  à  F  advenir,  je  vous  prie  arrester  par  vostre 
prudence  le  cours  de  telles  poursuites,  car  je  n'entendz 
auculnement  que  l'on  recherche  mes  subjectz  de  faul- 
tes  qu'ilz  ont  faictes  du  temps  passé,  moiennant  que 
du  depuis  ilz  se  soient  rangez  au  debvoir  qu'ilz  me 

cloibvent.  .Fay  aussy  apris  que  aucuns  desiroient  la 
translation  du  siège  d'Auxerre  en  la  ville  de  La  Cha- 
rité, et  que  mon  cousin  le  duc  de  Nevers  m'a  faict  en- 
tendre qu'il  ne  pouroit  s'accomoder  sans  qu'il  y  eust 
dispute  entre  mes  officiers,  estant  La  Charité  du  res- 
sort de  S1  Pierre  le  Moustier  et  non  de  celluy  d'Auxerre  ; 
oultre  qu'il  crainct  que  telle  nouveauté  aportant  alté- 
ration et  quelque  changement  en  madicte  ville  de  La 
Charité,  laquelle  il  a  par  sa  prudence  et  dextérité  très 
bien  conservée  en  mon  obéissance  et  avec  peu  de  frais 
de  gens  de  guerre,  ainsi  que  vous  mesmes  ,  estant  sur 
les  lieux,  l'avez  peu  congnoistre  et  expérimenter  en 
vostre  particulier.  Je  vous  prie  m'en  envoyer  vostre 
advis;  et  pendant  que  vous  serez  de  par  delà  empes- 
chez  que  en  l'un  et  en  l'autre  des  affaires  susdictes  il 
ne  se  face  aulcune  poursuitte  qui  puisse  altérer  le  re- 
pos demesdictz  subjectz  ny  préjudiciel'  à  mon  service, 
comme  je  m'asseure  que  vous  ferez.  L'armée  du  Pape 
est  joincte  avec  le  duc  de  Lorraine,  où  le  duc  du  Maine 
est  aussy  arrivé;  s'ils  entrent  en  mon  Roiaulme ,  je 
suis  résolu  de  les  combattre.  Je  pars  présentement 
avec  partie  de  mon  armée  pour  aller  voir  la  leur,  la- 
quelle est  logée  à  dix  lieues  de  moy.  S'ilz  me  donnent 
le  loisir  d'approcher  d'eux ,  j'espere  que  ce  ne  sera 
sans  leur  faire  sentir  ma  venue,  et  selon  le  succès  que 
Dieu  m'en  donnera,  je  vous  en  donneray  advis.  Sûr 
ce  je  prie  Dieu,  mon  cousin,  qu'il  vous  ait  en  sa 
saincte  garde. 

D'Attigny,  ce  dernier  septembre  1 591 . 

Henry. 

Potier. 

(Port.  Godefroy,  262,  pièce  23*.) 

XXXV 

1592,  26  MARS.  —  A  MONSIEUR  DE  SILLERY,  CONSEIL- 
LER EN  MON  CONSEIL  D'ESTAT  ET  MON  AMBASSADEUR 
EN  SUYSSE. 


|ÎM  omr  de  Sillery,  j'ay  a  respondre  à  plusieurs 
J  h  de  vos  lettres,  je  y  satisferay  dan  s  peu  de 
k  jours  plus  amplement,  vous  faisant  ce  pen- 
dant ceste  cy  legière  pour  ne  vous  laisser  plus  long 
temps  sans  sçavoir  de  mes  nouvelles  dont  je  ne  doubte 
que  ce  que  vous  aurez  entendu  de  l'apparence  qu'il  y 
a  eu  d'une  prochaine  bataille  entre  deux  armées  qui 
ont  esté  si  voisines  ne  vous  ayt  rendu  l'attente  de  sça- 
voir l'issue  pénible  et  ennuyeuse  ;  le  propre  jour  que  je 
la  tenois  plus  certaine  par  la  démonstration  que  feit  le 
duc  de  Parme  de  se  vouloir  advancer,  ce  que  s'il  eust 
faict,  il  ne  se  pouvoit  plus  desmeler  sans  combatre 
fut  le  commencement  de  sa  retraicte  qu'il  couvrit  par 
quelque  trouppe  qu'il  poulsa  avent  la  nuict  pour  nous 
oster  la  congnoissance  de  son  desseing  et  qui  s'en  re- 
tourna aussy  tost,  nous  tenant  d'aultre  costé  en  ja- 
lousie de  Gournay,  pour  ce  que  en  deslogeant  il  tourna 
la  teste  de  ce  costé  là  ;  mais  il  se  contenta  de  quelque 
avantage  que  les  assiégez  avaient  eu  en  une  sortie 
qu'ilz  avoient  faicte  sur  noz  gens  qui  gardoient  les 
trencbées  contre  le  fort,  ainsy  que  vous  aurez  peu 
voir  par  un  sommaire  discours  qui  vous  en  a  esté  en- 
voyé, ou  pour  mieulx  dire,  de  s'en  servir  pour  excuse 

de  ne  se  bazarder  au  combat,  encores  que  les  assiégez 
n'ayent  senty  aultre  allégement  de  sa  venue,  estant 
toujours  demeuré  le  siège  en  Testât  qu'il  estoit  et  la 
ville  affoiblie  d'hommes  et  de  toutes  commoditez  ; 
comme  j'eus  congnoissance  qu'il  faisoit  retraicte,  je 
me  mis  à  le  poursuivre ,  le  tenant  de  si  près  que  plu- 
sieurs des  siens  sont  demeurez  diverses  fois  pour 
marque  de  la  haste  qu'il  avoit  de  mettre  la  rivière  de 
Somme  entre  deux,  qui  a  este  la  borne  de  ma  pour- 
suite ,  pour  m'habandonner  de  trop  loing  et  par  trop 
longtemps  mon  desseing  d'icy,  ou  peu  de  jours  après 
qu'il  a  eu  passé  ladicte  rivière,  je  suis  revenu,  pour 
continuer  l'entreprise  de  cette  ville,  comme  j'y  suis 
résolu,  et  y  seray  beaucoup  aydé  parle  nouveau  ren- 
fort qui  m'est  venu  de  deux  mil  cinq  cens  bons  soldatz 
des  Pays-bas  et  oultre  que  j'attends  encores  de  jour  en 
jour  de  deux  mil  Anglois.  Ledit  Duc  ne  s'est  encores 
eslogné  de  ladicte  rivière  faisant  semblant  de  vouloir 
assaillir  Rue  pour  me  mectre  en  jalousie  de  son  re- 
tour; à  quoy  il  pourroit  aussy  estre  convié  par  le 
congé  que  j'ay  donné  à  la  pluspart  des  trouppes  qui 
m'estoient  venues  au  bruict  de  la  bataille  ;  mais  il  y  en 
a  une  bonne  partye  qui  nesont  si  eslognez  qu'ilz  ne 
se  retournent  aussy  tost  icy  comme  il  pourra  avoir 
rassemblé  ce  qui  s'est  desbandé  de  son  armée  depuis 
qu'il  est  au  delà  de  la  dicte  rivière,  mesmes  de  ses  pro- 
pres forces,  et  presque  de  tous  les  François  qui  se  sont 
retirez  chacun  chez  soy.  C'est  Testât  ou  sont  mainte- 
nant les  affaires  de  ce  costé  et  ce  que  vous  aurez  de 
moy,  attendant  ma  première  depesche,  si  ce  n'est  que 
d'aultant  que  vous  pourriez  estre  en  peine  sur  les 
bruictz  qu'on  pourroit  faire  courir  d'un  voyage  que 

mon  cousin  le  comte  de  Soissons  est  allé  faire  pre- 
mièrement pour  voir  sa  mère  qui  se  trouvoit  mal  et 
de  là  plus  avant.  Je  vous  diray  que  depuis  trois  ou 
quatre  jours  est  icy  un  sien  Me  d'hostel  qu'il  a  envoyé 
vers  moy,  pour  me  dire  de  sa  part  que  ayant  sceu  que 
ma  seur  devoit  estre  bien  tost  à  La  Rochelle  pour  ve- 
nir par  deçà,  comme  je  l'y  ay  mandé,  il  s'estoit  résolu 
de  l'aller  recevoir  pour  l'accompagner,  luy  semblant 
que  nul  ne  le  doit  précéder  en  ce  devoir,  et  me  prioit 
de  l'excuser  s'il  ne  me  l'avoit  faict  scavoir  avant  que 
l'entreprendre,  dont  je  vous  ay  bien  voulu  advertir 
affin  que  vous  scacliez  que  respondre,  si  l'occasion  se 
présente  d'en  parler.  Sur  ce,  je  prie  Dieu ,  Monsr  de 
Sillery,  vous  avoir  en  sa  saincte  garde. 

Escrit  au  camp  le  xxvie  jour  de  mars  1 592. 

Henry. 

Revol. 

(Port.  Godefroy,  262,  pièce  27«.) 


XXXVI 


1592,  11  JUING.  —  A  NOZ  AMEZ  ET  FEATJLX  LES  GENS 
TENANT  NOSTRE  COURT  DE  PARLEMENT  TRANSFEREE 
A  CAEN. 


|  oz  amez  et  feauîx.  Ayant  cy  devant  considéré 
que  pour  tenir  la  mer  libre  en  la  coste  de 
Dieppe  et  pour  empescber  les  courses  et  ra- 
vages que  pouvoient  faire  les  ennemiz  il  estoit  neces- 

saire  dy  tenir  quelques  vaisseaux  armez,  Nous  aurions 
advisé  pour  lentretenement  diceulx  faire  une  imposi- 
tion sur  les  denrées  qui  arrivent  par  mer  pour  estre 
levée  tant  aud.  Dieppe  que  en  nostre  ville  de  Caen.  Et 
sur  lasseurance  de  ladite  levée ,  et  d'y  prendre  ledit 
entretenement  nous  aurions  faict  mettre  en  mer  les- 
dits  vaisseaux  qui  y  auroient  esté  très  utiles.  Mais  nous 
sommes  advertiz  que  au  moyen  de  quelques  empes- 
chemens  que  vous  avez  donné  a  ladite  levée,  lesdits 
vaisseaux  veullent  quitter  le  service  qui  seroit  un 
grand  desadvantage  non  seulement  en  noz  affaires, 
mais  pour  tout  le  traffic  qui  se  faict  en  ladite  coste, 
pour  la  seureté  duquel  y  estant  tous  intéressez ,  il  est 
aussi  raisonnable  que  vous  y  contribuiez,  Pour  ceste 
occasion  nous  voulons  et  vous  mandons  consentir  et 
permettre  ladite  imposition  suivant  nos  lettres  patentes 
qui  en  ont  esté  sur  ce  expédiées,  considérant  l'incon- 
vénient qui  peult  arriver  extrême  si  ladite  coste  est 
abandonnée  aux  incursions  et  ravages  des  dits  enne- 
miz ,  comme  elle  sera  si  lade  imposition  est  empêchée, 
estant  le  seul  moyen  de  l'entretenement  desd8  vais- 
saux. 

Donné  au  camp  de  Clermontlexi'jour  dejuing1592. 

Henry. 

(*  Archives  municipales  de  Caen;  original.) 

XXXVTI 

1592,  4  SEPTEMBRE.  —  A  NOZ  CHERS  ET  BIEN  AMEZ 
LES  ESCHEVINS  ET  HABITANTS  DE  NOSTRE  VILLE  DE 
RENNES. 

hers  et  bien  amez,  Nous  avons  tousiours  eu 
tel  soing  de  vous  et  de  nostre  province  de 
Bretaigne  que  Nous  n'avons  épargne  au- 
cuns de  nos  moyens  pour  vous  conserver  ce  que  vous 
avez  assez  méritté  par  les  effects  de  fidelle  debvoir 
duquel  vous  avez  usé  en  nostre  endroit  depuis  nostre 
advenement  à  cette  couronne.  Aussi  voulions  nous 
continuer  aultant  qu'il  nous  sera  possible  en  touttes 
les  occasions  qui  sen  présenteront.  C'est  pourquoy 
pour  excuser  la  charge  que  soulloit  avoir  le  feu  sieur 
de  la  Hunaudaye  en  nostre  province  de  Bretaigne, 
Nous  avons  faict  eslection  du  Sr  de  S1  Luc  comme  de 
celuy  que  Nous  avons  jugé  le  plus  a  propos  pour  vos- 
tre  conservation  et  pour  nostre  service.  Il  est  homme 
plein  de  valleur  et  de  mérite ,  et  qui  se  scaura  si  di- 
gnement acquitter  de  ceste  charge  au  soullagement  de 
noz  bons  et  ridelles  subiectz  et  à  la  honte  et  confusion 
des  rebelles,  que  vous  avez  toutte  occasion  d'en  re~ 
cepvoir  entier  et  parfaict  contantement.  Recevez  le 
donc  et  vous  disposez  a  le  recongnoistre  et  luy  obéir 
en  ce  qu'il  vous  ordonnera  pour  nostre  service ,  suy- 
vant  l'affection  que  vous  avez  tousiours  monstrée  au 

bien  d'icelluy,  et  Nous  prierons  Dieu  qu'il  vous  ayt, 
chers  et  bien  amez  ,  en  sa  saincte  garde.  Escrit  au 
Camp  de  Provins  le  qualriesme  jour  de  septembre 
mil  vciiijM  douze. 

Henry. 

Ruzé. 


XXXVIII 

1592,  5  OCTOBRE.  —  AUX  MÊMES. 

hers  et  bien  amez,  Estant  nécessaire  pour 
nostre  service  que  nostre  Cousin  le  Duc  de 
Montpensier  s'achemine  au  plustost  en  son 
gouvernement  de  Normandye  ,  et  ne  voulans  laisser 
nostre  païs  de  Bretaigne  despourveu  d'un  chef,  Nous 
avons  ordonné  nostre  très  cher  et  bien  amé  Cousin  le 
Mareschal  d' ku mont  pour  commander  et  représenter 
notre  personne  en  nostre  armée  et  pais  de  Bretaigne, 
lequel  estant  poulsé  d'un  singulier  zelle  au  bien  de 
nostre  service,  et  pareillement  affectionné  a  noz  servi- 
teurs et  subiectz  duditpais,  Nous  espérons  par  sa  pru- 
dence et  valeur,  et  les  forces  que  nous  luy  avons  des- 
tinées ,  que  Dieu  luy  fera  la  grâce  de  faire  bientost 
prospérer  nos  affaires  de  delà.  C'est  pourquoy  Nous 
vous  mandons  que  vous  ayez  à  le  recongnoistre  et  luy 
obéir  comme  sy  cestoit  nostre  propre  personne,  Nous 
assurant  que  de  sa  part  il  embrassera  et  s'emploiera 
pour  ce  qui  sera  pourvostre  bien  et  soullagement  avec 

la  mesme  affection  que  vous  mesmes  pouvez  dé- 
sirer, si  ny  faictes  faulte,  Car  tel  est  nostre  plaisir. 
Donné  au  Camp  de  Champs  Le  cinqme  jour  d'oc- 
tobre M.vciiijxxxij. 

Henry. 

Potier. 

(*  Archives  municipales  de  Rennes;  f°  48  du  registre  cité.) 


XXXIX 

1092,25  OGTOBBE.  —  A  NOZ  BIEN  AMEZ  LES  ESCHEVINS 
ET  H  A  BIT  ANS  DE  NOSTRE  VILLE  DE  CAEN. 

hers  et  bien  amez ,  vous  scavez  de  quelle 
importance  est  pour  le  bien  gênerai  et  par- 
ticulier de  noz  bons  subiectz  de  faire  bien 
garder  la  coste  de  la  mer  proche  de  vous,  ce  qui  ne  se 
peult  faire  que  par  le  moien  des  vaisseaux  de  guerre 
que  nous  avons  cy  devant  destinez  pour  la  garde  de 
ladite  coste,  et  estant  bien  raisonnable  que  ceux  qui 
en  tirent  commodité  comme  vous  faictes  contribuent 
a  leur  entretenement ,  nous  avons  bien  voulu  vous 
escrire  la  présente,  affin  que  suivant  ce  qui  vous  a 
este  cy  devant  mandé ,  vous  ayez  a  paier  au  plutost 
les  deniers  a  quoy  vous  avez  esté  taxez  pour  lentrete- 
nement  desditz  vaisseaux,  comme  font  de  leur  part 
ceulx  de  nostre  ville  de  Dieppe  et  autres,  sy  ny 

faictes  faulte ,  car  tel  est  notre  plaisir.  Donné  a  St 
Denys  le  xxve  jour  d'octobre  1 592. 

Henry. 

Potier. 

(*  Archives  municipales  de  Caen;  original.) 

1592  ,  22  NOVEMBRE.  —  A  NOS  AMEZ  ET  FEATJLX 
CONSEILLERS  ET  PROCUREURS  GENERAUX  DE  NOSTRE 
COURT  DE  PARLEMENT  DE  BOURGONGNE. 

Le  Roy  ne  veut  pas  que  le  Parlement  de  Dijon  ordonne  rien 
contre  une  Bulle  du  Pape,  quoyque  contraire  à  l'Estat  et  à  ses 
drois  ;  voulant  attendre  TefFect  de  la  légation  du  sr  de  Pisany. 

oz  amez  et  feaulx,  d'autant  que  nous  avons 
estimé  que  certain  escrit  sorty  recentement 
de  Paris  soubz  le  tiltre  de  Bulle  du  Pape, 
très  contraire  à  nostre  auctorité  et  aux  droictz  et  légi- 
time constitution  de  ceste  nostre  Couronne,  venant  à 
la  congnoissance  de  nostre  Court  de  Parlement  et  à  la 
vostre,  le  devoir  de  voz  charges  vous  pourroit  inciter 
à  procéder  contre  iceluy  par  les  voyes  de  droict  per- 
mises et  accoustumées  ;  et  que  se  rencontrant  d'ailleurs 
en  mesme  temps  le  voyage  du  Sr  marquis  de  Pisany  à 
Rome,  au  nom  des  Princes  de  nostre  sang,  et  autres 
Princes,  Ducz,  Pairs,  officiers  de  nostre  Couronne  et 
generallement  de  tous  les  estais  de  ce  royaume,  nous 

avons  trouvé  bon  de  surceoir  tous  actes  et  procédures 
pour  ce  regard;  attendant  que  par  le  moyen  dudit 
voyage  l'on  puisse  veoir  quelle  sera  l'inclination  du 
Pape  à  ce  bon  œuvre  qui  luy  touche  par  devoir  et  in- 
terest  du  bien  et  tranquilité  de  toute  la  Chrestienté,  ou 
que  par  bon  et  meur  conseil  nous  ayons  ad  visé  de 
quelle  façon  nous  aurons  à  nous  pourvoir  pour  la  def- 
fence  de  nosdictz  droictz  et  prérogatives  de  nostre- 
dicte  Couronne,  selon  la  délibération  qui  en  sera  par 
nous  faicte  en  une  assemblée  que  entendons  faire  au 
plus  tost  à  ceste  fin,  ainsy  que  nous  l'escrivons  à  nos- 
Ire  dicte  Court  de  Parlement,  vous  ayant  bien  aussy 
voullu  en  particulier  faire  entendre  nostre  intention  sur 
le  tout  pour  vous  y  conformer  à  tenir  qu'il  y  soit  satis- 
faict  en  ce  qui  peult  despendre  de  vous  comme  nous 
vous  commandons  n'y  faire  faulte  :  Car  tel  est  nostre 
plaisir.  Donné  au  camp  d'Estampes  ce  xxne  jour  de 
novembre  1 592. 

Henry. 

Revol . 

(F.  Dupuy,  670,  f°  98,  r°.  ) 

XLI 


1593,  M  JANVIER.  —  A  MONSr  DE  SILLERY,  CONSEILLER 
EN  MON  CONSEIL  D' ESTAT  ET  MON  AMBASSADEUR  EN 
SUISSE. 


VI  owsrde  Sillery,  Après  le  long  temps  que  les  re- 
h  gimens  de  Berne,  Glaris,  et  des  Grisons  ont 
Jf  demeuré  absens  de  leurs  maisons  et  familles 
pour  me  faire  service  il  a  esté  raisonnable  de  condes- 
cendre de  ma  part  au  désir  qu'ils  ont  eu  d'y  retour- 
ner, comme  leurs  affaires  domestiques  le  pouvoient 
requérir,  afin  d'éviter  le  préjudice  que  leur  plus  longue 
demeure  par  deçà  y  pouvoit  apporter.  A  ceste  cause 
je  les  ay  licentiez  ainsi  qu'ils  m'en  ont  requis,  leur 
ayant  faict  donner  toute  la  plus  grande  commodité 
comptant  sur  ce  qui  leur  est  deu  que  la  nécessité  de 
mes  affaires  et  les  grandes  dépenses  desquelles  je  suis 
encores  chargé,  pour  résister  aux  injustes  entreprises 
de  mes  ennemys?  l'ont  peu  permettre;  et  du  surplus 
faict  passer  bonnes  et  valables  obligations  avec  inten- 
tion de  les  faire  acquiter  le  plus  tost  que  mes  moyens 
le  pourront  porter.  Je  suis  très  marry  de  ne  leur 
avoir  peu  donner  la  satisfaction  condigne  à  leurs  mé- 
rites et  services  qui  sont  tels  qu'il  m'en  demeure  ung 
très  grand  contentement,  ainsi  que  je  l'escrys  à  leurs 
sieurs  et  supérieurs  ausquels  je  désire  que  vous  le 
confirmiez  encores  de  ma  part,  avec  asseurance  que 
je  feray  pourveoirau  paiement  des  obligations  passées 

aux  Collonels  et  Cappitaines  desclicts  regimens  Je  plus 
tost  qui  sera  possible;  lesquels  se  sont  rendus  si  re- 
commandables  en  mon  endroict  que  je  serois  déplai- 
sant qu'ils  fussent  ce  pendant  molestez  et  en  peine 
pour  raison  de  ce  qu'ils  doivent  à  leurs  soldats,  qui 
est  cause  que  je  prie  par  mes  lettres  leurs  dicts  supé- 
rieurs de  leur  en  vouloir  moienner  par  leur  auctorité 
la  patience  et  relasche  qu'il  sera  besoing,  en  attendant 
que  je  leur  puisse  donner  moien  de  les  satisfaire.  En 
quoy  je  vous  prie  leur  faire  tous  les  bons  offices  que 
vous  pourrez,  comme  en  chose  qui  me  touche  et  dont 
je  tiendray  la  gratiffication  faicte  à  moy  mesme.  Ceulx 
de  quatre  villes  ont  particulièrement  désiré  que  je 
priasse  oultre  ce  leurs  dicts  supérieurs  de  les  vouloir 
accommoder  de  quelque  somme  d'argent;  ce  que  je 
desirerois  bien  pour  le  soulagement  desdicts  Collonels 
et  Cappitaines  qu'ils  voulussent  faire;  mais  je  n'ay  pensé 
estre  à  propos  de  les  en  prier  expressément  craignant 
que  cela  ne  fut  receu  d'eulx  en  la  bonne  part  que  je 
voudrois,  mais  j'en  ay  seulement  touché  parles  lettres 
que  je  leur  escry  ce  que  vous  verrez  en  leur  faveur  et 
recommandation  pour  ce  regard,  et  seray  bien  aise  si 
vous  pensez  qu'ils  ne  s'en  tiennent  offensés  que  vous 
aidiez  en  cela  lesdicts  Collonels  et  Cappitaines  de  ce 
que  vous  pourrez;  remettant  à  vostre  prudence  et 
jugement  de  vous  y  conduire  selon  que  sur  les  lieux 
vous  congnoistrez  mieulx  en  devoir  user.  Et  pour  fin 
de  la  présente  je  prie  Dieu,  Monsr  de  Sillery,  vous 
avoir  en  sa  saincte  garde.  Escrit  à  Chartres  ce  xie  jour 
de  janvier  \  593. 

Henry. 

Revol. 

(Port.  Godefroy,  262,  pièce  35e.) 

XLII 

1593,  31  JANVIER.  —  A  MONSr  DE  CILLERY,  CONSEILLER 
EN  MON  CONSEIL  D'ESTAÏ  ET  MON  AMBASSADEUR  EN 
SUISSE. 

ons1*  de  Sillery,  Tout  ce  qui  s'est  peu  faire 
pour  donner  quelque  satisfaction  au  Collo- 
nel  Galaty  est  peu  au  prix  de  ce  qui  lu  y  est 
deu  et  du  mérite  qu'il  adjouste  à  ses  services  passez 
par  l'affection  qu'il  faict  de  plus  en  plus  congnoistre 
avoir  au  bien  de  mes  affaires;  mais  considéré  le  peu 
de  moiens  que  j'ay  et  les  grandes  despenses  lesquelles 
je  suis  chargé,  je  vous  prie  dire  qu'il  a  esté  traicté  en 
cela  autant  favorablement  qu'il  a  esté  possible,  luy 
ayant  esté  baillé  huit  mil  escus  pour  son  particulier  et 
six  cens  escus  pour  son  voiage,  je  suis  bien  en  volonté 
de  faire  mieulx  pour  son  contentement  à  mesure  que 
la  commodité  m'en  accroistra,  affin  qu'il  puisse  con- 
server son  crédit  que  je  m'asseure  qu'il  emploiera  tou- 
jours pour  l'avancement  de  mon  service  aux  occasions 
qui  s'en  présenteront,  ainsi  que  je  sçay  par  vostre 
tesmoignage  mesme,  qu'il  a  vertueusement  faict  par 
le  passé  ;  et  pour  ce  qu'il  craint  estre  tellement  pressé 
de  ses  créanciers  qu'il  pourra  tomber  en  peine  avant 
que  pouvoir  estre  secouru  de  deçà  pour  les  appaiser, 
il  m'a  proposé  et  prié  vouloir  faire  rechercher  les 
S"  de  Zurich  de  me  presser  jusques  a  quinze  ou  vingt 

mil  escus  pour  l'en  accommoder.  Je  scay  bien  que, 
leur  estant  débiteur  d'ailleurs  comme  je  suis,  ils  pour- 
ront trouver  estrange  si  au  lieu  de  les  paier  ceste  nou- 
velle requeste  leur  est  faicte  de  ma  part.  Toutesfois 
je  désire  tant  le  contentement  et  repos  dudict  Collonel 
que  je  n'ay  voulu  laisser  de  vous  en  escrire  et  vous 
prier  que  si  vous  voiez  tant  soit  peu  d'apparence  de 
pouvoir  honnestement  et  sans  les  rebuter  de  mon 
amitié  faire  cest  essay,  vous  y  emploiez  toute  l'indus- 
trie que  vous  pourrez;  en  offrant  de  leur  passer  obli- 
gation en  mon  nom,  comme  aussi  je  veuix  que  vous 
faciez  s'ils  vous  veulent  accorder  ce  prest,  vous  en- 
voiant  une  lettre  en  vostre  créance  sur  ce  subject,  af- 
fin  de  vous  en  servir,  si  vous  vous  résolvez  a  faire 
cest  office,  comme  je  le  remets  a  vostre  prudence;  et 
si  vous  pouvez  obtenir  quelque  somme  d'eulx,vous  la 
ferez  délivrer  audict  Collonnel  en  déduction  de  ce 
que  je  lui  dois,  en  m'asseurant  que  ce  qui  luy  touche 
vous  est  tellement  recommandé  que  vous  ne  vous  es- 
pargnerezen  rien  de  ce  que  vous  congnostrez  pouvoir 
faire  p[our]  luy.  Je  ne  vous  feray  la  présente  plus  lon- 
gue que  pour  prier  Dieu,  lMonsr  de  Sillery,  vous  avoir 
en  sa  saincte  garde.  Escrit  à  Chartres  le  dernier  jour 
de  janvier  1  593. 

Henry. 

Reyol. 

(Port.  Godefroy,  262,  pièce  36.) 

XLIII 

1593,  c26  FÉVRIER.  ==  A  NOZ  CHERS  ET  BIEN  AMEZ  LES 
ESCHEVINS  ET  HABITANS  DE  NOSTRE  VILLE  DE  MOU- 
LINS. 

hees  et  bien  amez,  ayant  ordonné  a  nostre 
cousin  le  duc  de  Nevers,  gouverneur  de 
nostre  direction  générale  en  Champaigne  et 
Brye,  de  faire  ramener  au  plus  tost  ez  nostre  dicte 
province  de  Champaigne  les  deux  canons  que  nostre 
cousin  le  mareschal  d'Àumont  a  cy  devant  laissé  en 
nostre  ville  de  Moulins,  nous  escrivons  au  sieur  de 
Chazeron  qu'il  faut  dellivrer  ces  deux  canons  a  nostre 
dict  cousin  ou  a  ceulx  qu'il  enverra  pour  les  recepvoir 
en  vous  rendant  les  recepissez  des  deux  dicts  canons 
que  le  dict  sieur  de  Chazeron  et  vous  aurez  donné  a 
nostre  dict  cousin  le  mareschal  d'Aumont,  de  quoy 
nous  vous  avons  bien  voullu  advertir  affïnque  de  vostre 
part  vous  n'y  faciez  aulcune  difficulté.  Car  tel  est 
nostre  plaisir  et  le  bien  de  nostre  service  le  requiert. 
Donné  a  Tours  le  xxvi*  jour  de  febvrier  1593. 

Henry. 

Potier. 


(*  Fonds  Béthune,  ms.  9113,  fol.  23.) 


02 


LETTRES  INÉDITES 


XLIY 


1593,  23  MARS.— A  MONSr  DE  SïLLERY,  CONSEILLER  EN 
MON  CONSEIL  D'ESTAT  ET  MON  AMBASSADEUR  EN 
SUYSSE. 


onsf  de  Sillery,  je  suis  après  pour  faire  fonds 
pour  une  levée  des  Souisses,  de  laquelle  je 
désire  que  le  collonnel  Galati  ait  la  conduicte , 
comme  personnage  de  la  suffisance,  valleur  et  fidélité 
duquel  j'ay  parfaicte  confiance.  Pour  le  regard  des 
cappitaines  de  la  dicte  levée  je  me  remetz  a  ce  que 
vous  et  ledict  collonnel  en  adviserez  par  ensemble. 
Et  n'estant  la  présente  a  aultre  fin,  je  prie  Dieu, 
monsr.  de  Sillery ,  vous  avoir  en  sa  saincte  garde. 
Escript  a  Tours  ce  xxme  jour  de  mars  1593. 

Hejxry. 


FORGET. 


(Port.  Godefroy,  n°  462,  pièce  40.) 

XLV 

1593,  23  MARS.  —  A  MONSIEUR  DE  SILLERY,  CONSEILLER 
EN  MON  CONSEIL  D'ESTAT  ET  MON  AMBASSADEUR  EN 
SUYSSE. 

ons1*  de  Sillery,  sur  les  sept  mil  escuz  ordon- 
nez pour  le  régiment  du  collonnel  Galaty, 
composé  de  quatorze  compaignies,  j'entendz 
que  le  cappitaine  Studer  en  touche  douze  cens,  et  le 
cappitaine  Hessy  mil,  dont  les  quatre  cens  luy  seront 
seullement  rabbatus  sur  ce  qui  luy  est  deu,  et  des  six 
cens  de  reste  je  luy  en  faict  don,  pour  le  recompenser 
et  reconnoistre  de  la  perte  qu'il  a  soufferte,  à  cause  de 
l'inconvénient  que  luy  est  advenu  pour  mon  service 
avec  le  cappitaine  Fieuller.  Je  veulx  aussy  que  la  part 
qui  debvoit  venir  aux  cappitaines  Zanner  et  Kessel  et 
Fieuller  soit  baillée  au  dict  cappitaine  Studer,  attendu 
qu'ilz  sont  du  party  de  mes  ennemys  et  ont  porté  les 
armes  contre  moy  depuis  leur  licentiement.  Vous  me 
ferez  service  bien  agréable  d'y  tenir  la  main  ;  car  je 
désire  gratiffier  en  tout  ce  qui  deppendra  de  moy 
ledict  Studer  et  Hessy  pour  leur  donner  moyen  de 
continuer  toujours  en  la  bonne  affection  que  j'ay 
reconnu  qu'ilz  ont  au  bien  de  mes  affaires.  Sur  ce 
je  prie  Dieu,  Monsr  de  Sillery  vous  avoir  en  sa  saincte 
garde.  Escript  à  Tours  le  xxme  jour  de  mars  1593. 

Henry. 

FoRGET. 

(Port.  Godefroy,  n<>262,  pièce  39.) 

XLVI 

1593,  MAI.  —MEMOIRE  AU  Sr  DU  MAURIER1  DESPESCHE 
PAR  LE  ROY  VERS  LA  REYNE  D'ANGLETERRE  ET  LE 
Sr  DE  LOMENYE  SON  AMBASSADEUR  PRES  D'ELLE. 

omme  l'intention  de  Sa  Majesté  a  toujours 
esté  de  n'entreprendre  aucune  chose  qui  luy 
importast,  sans  en  avoir  le  prudent  advis 
et  conseil  de  la  dicte  dame  ,  pour  s'estre  toujours 
monstrée  l'aymer  et  avoir  soing  de  sa  conservation, 
aussy  ne  veult  il  en  ce  qui  se  passe  maintenant  faire 
aucune  chose  sans  l'en  tenir  advertye,  de  peur  que  ses 
ennemys  qui  ne  manquent  d'artiffices  pour  tascher  de  le 
desunir  d'avec  elle  et  ceulx  qui  Fay  ment,  ne  facent  semer 
quelque  bruict  de  luy  a  son  préjudice  et  de  Funyon  et 
correspondance  qui  doibt  estre  entre  eulx. 

Pour  ce,  ledict  Du  Maurier  représentera  à  la  dicte 
Dame  comme  le  dict  seigneur  Roy  se  voyant  de  plus  en 
plus  oppressé  par  ses  ennemys,  soustenuz  des  moyens 
du  roy  d'Espaigne  et  de  ceulx  du  Pape  qui  n'espar- 

1.  Benjamin  Aubery,  seigneur  du  Maurier,  zélé  protestant ,  ambassa- 
deur en  Hollande  en  1613,  mort  en  1636,  avoit  commencé  par  servir  le 
duc  de  Bouillon.  Henri  IV  l'employa,  en  1606  ,  aux  négociations  rela- 
tives à  sa  soumission  et  à  la  reddition  de  Sedan.  Ancillon  affirme  qu'il 
négocia  diverses  affaires  avec  la  reine  Elisabeth;  les  auteurs  de  la  France 
protestante  le  nient ,  mais  la  pièce  suivante  nous  semble  le  constater  par- 
faitement, en  faisant  cette  fois  plus  d'honneur  à  la  finesse  qu'à  la  fran- 
chise de  Henri  IV. 

gnent  aucune  chose  pour  advancer  sa  ruyne,  bastis- 
sant  sur  icelle  le  fondement  de  leurs  espérances,  et 
voyans  ses  amys  et  confederez  se  refroidyr  quelque 
peu  a  cause  de  la  longueur  des  guerres;  aussy  que 
Sa  Majesté  veoyoyt  naistre  parmy  quelques  ungs  de 
son  party,  nommément  des  gens  d'Eglise  (à  luy  mal 
affectionnez  a  cause  de  la  Religion  de  laquelle  il  faict 
profession ,  )  quelque  mauvaise  vollonté,  et  que  taci- 
tement ilz  sembloyent  approuver  l'eslection  que  ses 
en»emys  prétendent  faire  d'ung  Roy  Catholique  en 
l'assemblée  estant  en  la  ville  de  Soissons  ;  auroy t  esté 
constrainct  de  renoncer  le  traicté  cy  devant  commencé 
à  Rome  ,  duquel  la  dicte  Dame  auroyt  esté  advertye 
par  son  ambassadeur  et  voulloyt  entendre  a  se  faire 
instruyre  en  la  Religion  Catholique.  Mesmement  parce- 
que  le  Grand  Duc  de  Toscane,  la  Seigneurie  de  Venise 
et  autres  Princes,  ses  alyez  et  amys,  l'auroyent  adverty 
que,  s'il  ne  se  faisoyt  catholique,  il  leur  estoit  du  tout 
impossible  de  lui  envoyer  ayder,  comme  ilz  en  avoyent 
bonne  envye ,  ce  qui  auroyt  esté  cause  qu'il  auroyt 
pryé  Monsieur  le  Cardinal  de  Gondy  d'entreprendre 
le  voyage  vers  le  Pape;  et  poursuyvant  sa  délibéra- 
tion la  invyté  afin  d'en  conférer  avec  luy,  qu'il  F  au- 
royt ces  jours  passez  veu  a  Nojant  sur  Seyne  ou  il 
prenoyt  par  la  son  chemyn;  auquel  il  auroyt  faict 
entendre  quelle  estoyt  sur  cella  son  intention  et  Fen- 
vye  qu'il  avoyt  d'apporter  tout  ce  qui  despendroyt  de 
luy  pour  mectre  fin  a  ces  misérables  guerres  et  le 
désir  qu'il  avoyt  d'estre  instruict  en  la  Religion  Catho- 
lique, 

Et  le  lendemain  pour  luy  confirmer  ceste  mesme 
resolution  et  d'adviser  des  voyes  les  plus  douces  sur 

ce  mesmes  que  Sa  Majesté  luy  auroyt  proposé  que  tout 
d'ung  coup  il  ne  ne  pouvoit  si  tost  changer  de  Relli- 
gion,  veu  qu'en  celle  de  laquelle  il  faict  profession  il 
avoit  esté  nourry  dès  sa  jeunesse,  il  auroyt  envoyé 
pour  traicter  avec  ledict  Sr  Cardinal  les  Srs  duc  de 
Buillon,  marquis  de  Pizany,  Schomberget  Revol,  qui, 
après  plusieurs  propoz,  se  voyant  tombez  d'accord  que 
le  dit  Sr  Cardinal  proposeroyt  comme  de  luy  mesme 
au  Pape,  sans  faire  semblant  d'en  avoir  charge  de 
Sa  Majesté,  qu'il  estoyt  asseuré  que  le  Roy  entendroyt 
a  se  faire  instruire  en  la  Relligion  Catholique,  pourveu 
que  l'on  luy  en  donnast  le  temps  et  que  par  la  voye 
de  la  force  on  ne  s'efforçast  d'obtenir  sur  luy  ce  qui 
se  pourroyt  gaigner  avec  le  temps  et  la  raison  ;  ce  qui 
auroyt  esté  trouvé  bon  par  ledict  Cardinal  qui  se  se- 
royt  chargé  de  le  luy  faire  entendre  et  supplier  comme 
pere  commun  de  voulloir  ambrasser  cest  affaire  du- 
quel il  seroit  l'âme,....  pere  et  pape  qu'en  grande 
louange  et  gloire,  qu'en  pere  de  catholicque  instruict. 

Cependant  ladicte  Dame  sera  advertye  que  l'inten- 
tion dudict  Sgr  Roy  est  de  ne  se  départir  de  la  religion 
de  laquelle  il  a  tousjours  faict  comme  il  faict  encores 
profession  et  que  pour  faire  traisner  ceste  negotiation 
en  longueur  ledict  Sr  Cardinal  seroyt  du  Sr  marquis 
de  Pizany,  lequel  de  la  part  de  la  Noblesse  de  ce 
Roiaulme  doibt  supplier  respectueusement  le  Pere 
commun  de  trouver  bon  que  ledict  Sgr  Roy  fust...  plus 
qu'il  luy  sera  possible.  Il  a  pensé  que  la  voye  de  la- 
quelle il  se  voulloyt  servir  estoyt  la  plus  propre,  pour 
cependant  adviser  et  pourvoyr  à  sa  conservation  ;  à 
quoy  il  suppliera  ladicte  Dame  de  luy  donner  son  ad- 
vis,  s'asseurant  qu'elle  ne  le  luy  refusera  et  ne  luy  vou- 


DE   HENRY   IV.  9' 

droit  aussy  conseiller  de  changer  de  religion  ny  de 
rien  faire  contre  sa  conscience. 

Ledict  Sgr  Roy  est  donc  résolu,  suyvant  ce  qu'il  a 
propozé  audict  Sr  Cardinal  de  Gondy,  d'assembler  près 
de  luy  les  Prelatz  de  son  Roiaulme  qu'il  cognoist  les 
moins  passionnez  et  les  plus  affectionnez  à  son  service 
et  au  bien  de  son  Estât,  leur  faire  entendre  que  sa  re- 
solution est  de  se  faire  instruire  en  la  religion  catho- 
licque,  s'asseurant  que  par  belles  promesses,  parolles 
ou  aultrement  faire  traisner  cest  affaire  en  telle  lon- 
gueur qu'elle  voudra,  leur  faisant  bon  visage  ou  leur 
faisant  des  dons,  de  sorte  qu'encor  qu'ils  advancent 
peu  en  leur  desseing,  neantmoings  ils  contenteront  les 
Princes  estrangers,  les  ecclesiasticques  et  le  peuple  (a 
l'oreille  desquelz  ce  bruict  arrivera)  de  l'espérance 
qu'ils  concevront  de  la  réduction  de  Sa  Majesté,  qui  ce- 
pendant fera  en  ce  temps  là  trouver  près  d'Elle  les  plus 
scavantz  ministres  de  son  Roiaulme,  pour  aux  difficul- 
tez  qui  se  présenteront  les  faire  conférer  amiablement 
ensemble  et  par  telle  conférence  et  avec  le  temps  de 
pouvoyr  gaigner  quelque  chose  sur  les  ungs  et  les 
aultres  et  ramener  par  la  douceur  les  espritz  desvoyez 
a  cause  des  guerres. 

Ce  que  le  dict  Du  Maurier  sçaura  très  bien  repré- 
senter à  la  dicte  Dame  et  l'asseurer  de  la  part  de 
Sa  Majesté  que  non  seullement  en  cest  affaire  qui  luy 
est  de  telle  importance,  mais  en  quelque  autre  qui  se 
puisse  offrir  pour  le  bien  de  son  service  il  ne  fera  au- 
cune chose,  sans  en  avoyr  le  prudent  advis  et  conseil 
de  ladicte  dame,  lequel  il  a  toujours  esprouvé  très  bon 
et  salutaire  pour  luy  et  son  Estât,  la  priant  de  la  part 
de  sadicte  Majesté  de  ne  le  luy  refuzer  en  chose  si  im~ 

portante  et  de  tenir  cest  affaire  segrettement ,  sans  le 
communicquer  a  pas  ung  de  ceulx  de  son  conseil,  de 
peur  que  ses  ennemys  en  ayent  advis  et  que  cella  es- 
tant sceu  il  prejudiciast  au  bien  de  son  service  qu'il 
scayt  ladicte  Dame  n'affectionner  pas  moings  que  le 
sien  propre. 

(Dupuy  (copie),  152,  fo  110.  r«>.) 


XLVI1 


1593,  9  MAI.  —  A  MESSIEURS  LES  DEPPTJTEZ  POUR  LA 
CONFERENCE  QUI  SE  FAICT  DE  PRESENT  A  SURESNÈS, 
CONSEILLERS  EN  MON  CONSEIL  D'ESTAT. 


|  ests,  j'ay  sceu  par  vostre  dernière  lettre  qui 
S)  m'a  esté  rendue  par  ce  porteur,  ce  qui  a  esté 
|Jf  traicté  en  vostre  dernière  conférence  avec 
les  depputez  de  l'assemblée  de  Paris  et  le  dellay  qu'ilz 
ont  prins  jusques  a  demain  d'entrer  plus  avant  en  af- 
faires; ce  qu'ilz  ne  doibvent  différer  davantage;  et 
vous  prie  les  presser  de  vacquer  sans  intermission  a 
ladicte  conférence  et  tenir  la  main  qu'il  ne  s'y  perde 
une  seulle  heure  de  temps,  affin  de  veoir  prompte- 
ment  ce  qui  se  peult  espérer  de  fruict  et  utillité  de 
ceste  negotiation  dont  vous  pourrez  faire  jugement  par 
leur  retour  et  les  ouverturtures  (sic)  qu'ilz  feront  de  leur 
part,  dont  vous  me  donnerez  incontinent  advis,  sui- 

vant  lequel  je  pourvoiray  au  gênerai  de  mes  affaires 
et  me  resouldray  de  partir  de  ce  lieu  ou  y  sesjourner 
d'avantage.  Mandez  moy  aussi  ce  que  vous  aurez 
aprins  du  retour  du  duc  de  Mayenne  à  Paris  et  ce  qui 
se  passe  de  delà  important  mon  service.  Et  sur  ce,  je 
prie  Dieu  qu'il  vous  ayt,  Messieurs,  en  sa  saincte  et 
digne  garde.  Escrit  à  Mantes  le  ixe  jour  de  may  1 593. 

Henry. 

Potier. 

J'ay  présentement  receu  la  vostre  que  m'a  rendue 
le  Sr  de  Chattes.  Je  vous  envoyé  les  depesches  néces- 
saires pour  la  prolongation  de  la  surcéance  pendant 
aultres  dix  jours. 

(Port.  Godefroy ,  262,  pièce  41.)  A  cette  intéressante  lettre,  nous 
croyons  pouvoir  ajouter  la  déclaration  suivante  : 


|  ous  Princes,  Officiers  de  la  Couronne  et  aul- 
»  très  seigneurs  du  Conseil  du  Roy,  soubz- 
nommez,  voulans  oster  à  ceulx  delà  Religion 
dicte  Reformée  toute  occasion  de  doubter  que  au 
traicté  qui  se  faict  entre  les  depputez  des  Princes,  offi- 
ciers de  la  Couronne  et  aultres  seigneurs  catholiques 
recongnoissans  Sa  Majesté  et  par  sa  promission  et  les 
depputez  de  l'assemblée  de  Paris  accordé  auîcune 
chose  au  préjudice  de  ceulx  de  ladicte  Religion  et  de 
ce  qui  leur  avoit  esté  accordé  par  les  Eedicts  des  feus 
Roys,  attendant  les  resolutions  qui  pourraient  estre 
prinses  pour  Testablissement  et  entretenement  du  re- 
pos de  ce  Royaume,  avec  l'advis  des  Princes,  Seigneurs 

et  aultres  notables  personnages  tant  d'une  que  d'aultre 
religion  que  Sa  Majesté  a  advisé  de  faire  venir  et  as- 
sembler près  d'elle  en  ceste  ville  de  Mante  au  xve  de 
juillet  prochain;  promectons  par  la  permission  de  Sa 
Majesté  que,  en  attendant  les  dictes  resolutions,  il  ne 
sera  rien  faict  ny  passé  dans  ladicte  assemblée  de  par 
lesdictz  depputez  de  nostre  part  au  préjudice  de  la 
bonne  unyon  et  amityé  qui  est  entre  les  Catholiques 
qui  recongnoissent  Sa  Majesté  et  ceulx  de  ladicte  Re- 
ligion ny  desdictz  Eedictz,  ne  ferons  rien  ny  donne- 
rons conseil,  consentement  ou  adveu  au  contraire  de 
ladicte  unyon  d'iceulx  eedictz.  Promectant  aussi 
d'advertir  lesdicts  Srs  depputez  estans  à  Suresne  de 
nostre  présente  resolution  et  promesse  par  nous  faicte, 
comme  jugée  nécessaire  pour  éviter  toute  altération 
entre  les  bons  subjectz  de  Sa  Majesté,  affin  que  de  leur 
part  ilz  ayent  à  s'y  conformer.  En  tesmoing  de  quoy 
nous  avons  signé  la  présente,  à  Mante  le  xvie  jour  de 
may  1  593. 

François  Orléans. 

Chavanes.  Charles  de  Montmorancy.  Rogier  de  Bellegarde. 
Haumont.  François  d'O.  FrançoysChales.  Caspar  de  Schonbeeg. 

(Fonds  Dupuy  (copie),  522,  f°  294,  r°.) 

XLVIII 

1593,  29  MAY.  —  CONTINUATION  DE  SURCÉANCE 
D'HOSTILITE. 

e  Roy  désirant  que  la  conférence  qui  se  faict 
a  Suresne  se  termine  avec  la  mesme  seureté 
qu'elle  a  esté  commencée  et  poursuyvye  jus- 
ques  a  présent,  Sa  Majesté,  outre  les  prolongations  cy 
devant  accordées,  veult  et  entend  que  jusques  a  ven- 
dredy  prochain  inclusivement  il  ne  se  faixe  aucun  acte 
d'hostilité  en  l'ectendue  des  lieux  limitez  par  les  dep- 
petez  de  part  et  d'autre  pour  ladicte  conférence  ;  ainsy 
qu'il  a  esté  observé  et  s'observe  encores  a  présent;  et 
enjoinct  très  expressément  a  tous  ses  justiciers,  offi- 
ciers et  subjects  de  tenir  exactement  la  main  a  l'exé- 
cution de  la  présente  ordonnance,  pourveu  que  de  la 
part  de  ses  ennemys  le  semblable  soit  promis  et  gardé. 
Faict  à  Mante  le  xxixe  jour  de  may  1 593. 

Henry. 

Potier. 

(Port.  Godefroy,262,  pièce  42.) 

VLIX 


1593,  13  JUIN. —  A  MESSIEURS  DE  MON  CONSEIL 
DÉPUTEZ  POUR  LA  CONFERENCE. 


Essrs  Pour  response  a  voz  lettres,  la  plainte 
p>  de  ceux  de  la  Ligue  sur  mon  entreprise  de 
4  ce  siège  me  confirme  toujours  davantage  en 
ma  resolution  et  me  faict  juger  que  c'est  le  bien  de 
mes  affaires  et  leur  dommage,  car  je  ne  tiens  un  seul 
de  la  Ligue  pour  si  homme  de  bien  que  je  doive  con- 
duire mes  actions  par  son  conseil  ny  reigler  mes  de- 
portemens  par  son  advis.  Vous  ne  laisserez  donques 
pas  de  traicter  en  vostre  conférence  selon  la  charge 
que  je  vous  en  ay  donnée,  et  maintenir  tousjours  la 
juste  occasion  que  j'ay  eue  de  ne  laisser  pas  mon  ar- 
mée inutille,  cependant  que  le  duc  de  Lorraine  et  le 
comte  Charles  font  tous  leurs  effortz  et  le  pis 
qu'ilz  peuvent  contre  les  places  de  mon  obéissance. 
Je  suis  logé  en  deux  endroictz  sur  la  contrescarpe  et 
ceste  nuit  je  seray  en  quatre,  si  Dieuplaist,  et  pren- 
dray  demain  un  bastion,  en  espérance  d'estre  maistre 
de  la  ville  dans  quatre  ou  cinq  jours.  Si  le  duc  de 
Mayenne  me  présente  la  bataille  pour  m'en  empescher, 
comme  il  en  faict  courir  le  bruict,  il  sera  si  bien  re- 
ceu  que  Dieu  m'en  donnera  aussy  heureuse  victoire 
qu'il  fit  à  Ivry.  Quant  a  la  revocation  de  mes  passe- 

portz,  je  vous  envoyé  ma  déclaration  la  dessus  en  pla- 
çait et  en  envoyé  présentement  une  patente  au  Sr  de 
Cheverny,  mon  chancellier,  pour  la  sceller  et  la  vous 
faire  tenir  incontinent,  afin  qu'elle  donne  a  vous  et 
aux  députez  de  la  Ligue  plus  d'asseurance  de  ma 
bonne  et  syncere  volonté.  Et  pour  fin  de  lettre,  je 
prie  Dieu  qu'il  vous  ayt,  MessrS?  en  sa  saincte  et  digne 
garde.  Escrit  au  Camp  devant  Dreux  le  xme  jour  de 
juing  1 593. 

Henry. 

Ruzé. 


1593,  29  JUIN.  —  AUX  MESMES. 


|  EssrS  Je  vous  envoyé  le  Sr  Desmery  bien  in- 
struitct  tant  de  ce  qui  est  de  mon  intention 
sur  le  subject  de  son  voyage  que  de  ce  qui 
s'est  passé  icy  en  la  réduction  de  ma  ville  de  Dreux 
en  mon  obéissance  ;  et  me  remettant  sur  sa  suffisance 
de  tout  ce  que  je  vous  en  pourrois  escrire,  je  prieray 
Dieu  qu'il  vous  ayt?  Messrs,  en  sa  saincte  et  digne 
garde.  Escrit  au  camp  de  Dreux  le  xxe  jour  de  juing 
1593. 

Henry. 

Ruzk, 

LI 

1593,  27  JUIN.  —  AUX  MESMES. 

Essrs  J'ai  receu  avecques  voz  lettres  la  der- 
nière proposition  faicte  par  les  Espagnols 
et  le  cardinal  de  Plaisance,  ensemble  celles 
que  vous  escrittes  et  envoyées  au  Sr  de  Lyon , 
que  j'ay  trouvé  très  bonnes  et  fort  a  propos  pour 
mon  service,  mesmes  en  la  saison  qu'elles  ont  esté 
receues  à  Paris  Dieu  veuille  esclaircir  les  yeux  a 
ceux  qui  sont  si  troublez  d'ambition  qu'ilz  ne  con- 
gnoissent  pas  leur  salut  d'avecques  leur  ruine  et  le 
gratieux  commandement  d'un  vray  François  leur 
Roy  légitime  d'avecques  la  tyrannie  de  l'Espagnol 
estranger.  J'attens  en  bonne  dévotion  quelle  res- 
ponse  ilz  vous  auront  faicte  dans  cejourd'buy,  pour 
y  prendre  ma  dernière  resolution.  Cependant  je  ne 
pers  point  de  temps  en  mon  entre-  prise,  ayant  osté 
la  communication  du  tout  du  chasteau  de  ceste 
ville  avecques  la  grosse  tour  des  Vignes;  pris  toutes 
les  tours  qui  sont  entre  deux  et  faict  de  si  bons 
corps  de  garde  qu'ilz  sont  du  tout  séparez  les  uns 
des  autres;  avecques  bonne  espérance  d'en  avoir 
bien  tost  aussy  bonne  yssue  que  jel'ay  eue  de  la  ville; 
et  sur  ce  je  prie  Dieu  qu'il  vous  ayt,  Mess",  en  sa 

saincte  et  digne  garde.  Escrit  au  camp  de  Dreux,  le 
xvne  jour  de  juing  1 593. 

Henry. 

Ruzé. 


LU 


1593,  29  JUIN.  — AUX  MESMES. 

Essrs  J'ay  veu  avec  vostre  lettre  le  double  de 
celle  que  vous  avez  escripte  au  Sr  de  Belin, 
que  j'ay  trouvée  fort  a  propos  pour  mon 
service,  ensemble  la  prolongation  de  la  surcéance 
d'armes  jusques  a  dimanche  prochain;  de  quoy  j'at- 
tenderay  des  nouvelles  en  bonne  dévotion  ;  et  pour 
ce  que  ceulx  qui  essayent  d'empescher  la  jouissance 
du  bien  pour  lequel  vous  travaillez  pourront  faire 
courir  le  bruict  que  j'auray  aujourd'huy  esté  tué,  affin 
de  refroidir  par  ce  moyen  le  courage  de  ceulx  qui  ten- 
dent a  une  si  bonne  fin  je  vous  ay  bien  voulu  asseu- 
rer  du  contraire  par  la  présente  et  vous  dire  que  grâ- 
ces a  Dieu  je  n'ay  pas  esté  seulement  blessé,  mais  bien 
mon  cousin  le  duc  de  Montpensier,  toutefois  d'une 
blessure  si  favorable  qu'il  n'en  aura  que  le  mal,  n'en 
sera  pas  seulement  estropié  n'y  difforme,  et  pourra 
monter  a  cheval  dans  dix  jours  pour  se  trouver  a  la 
bataille,  si  les  ennemys  veullent  entreprendre  de  me 
combattre,  c'est  la  pure  vérité  avec  laquelle  vous 

pourrez  vous  opposer  aux  faulx  bruictz  que  les  mes- 
chans  pourroient  faire  courir  au  contraire,  comme  ilz 
ont  accoustumé  en  toutes  leurs  actions  d'user  d'artif- 
fices  et  cautelles.  Cependant  je  ne  perdz  point  de 
temps  en  mon  entreprise,  de  laquelle  j 'espère  l'entière 
exécution  dans  le  temps  que  vous  avez  accordé  pour 
la  prolongation,  de  quoy  je  vous  donneray  advis, 
comme  de  vostre  costé  vous  m'advertirez  incontinant 
de  ce  que  vous  avez  faict.  Pryant  sur  ce  Nostre  Sei- 
gneur qu'il  vous  ait,  Messrs,  en  sa  saincte  et  digne 
garde.  Escript  au  camp  de  Dreux  le  xxixe  jour  de 
juing  1 593. 

Henry. 

Ruzé. 


LUI 

1593,  5  JUILLET.  —  AUX  MESMES. 


|  Essrs  Je  vous  renvoyé  le  Sr  de  Vicq  instruict 
de  ma  volonté  sur  ce  qu'il  m'a  apporté  de 
b  vostre  part  mesmes  sur  la  prolongation  des 
termes  de  la  trefve  et  y  compris  samedy  prochain , 
que  j'ay  trouvé  bonne  pour  les  raisons  qu'il  m'a  faict 
entendre.  Cette  place  ne  m'empeschera  plus  de  faire 
quelque  meilleure  entreprise,  ayant  pris  la  grosse  tour 
des  Vignes  il  y  a  desja  trois  jours,  et  le  chasteau  cap- 
pitule  de  se  rendre  aux  conditions  que  vous  verrez  par 

le  double  de  la  cappitulation  arrestée  et  signée  présen- 
tement, que  je  vous  envoyé;  remettant  le  surplus  sur 
ledict  Sr  de  Vicq,  pour  prier  Dieu,  qu'il  vous  ayt, 
Messieurs,  en  sa  saincte  garde.  EscritàDreux  le  ve  jour 
de  juillet  1593. 

Henry. 

Ruzé. 

(Portefeuille  Godefroy,  262,  pièces  43,  45,  46,  47  et  48'.) 

1593,  3  AOXJST.  —  A  NOS  AMEZ  ET  FEAULX  CONSEILLERS 
LES  GENS  DE  NOZ  COMPTES  A  PRESENT  ESTABLIZ  A 
TOURS. 

os  chers  et  bien  amez  les  maire,  eschevins, 
manans  et  habitans  de  nostre  ville  de  Tours, 
nous  ont  faict  remonstrer,  que  le  feu  Sr  de 
Boisregnault 2  cy  davant  commis  par  le  feu  Roy  nostre 
très  honoré  seigneur  et  frère  pour  visiter  et  faire  repa- 
rer lesturcyes  et  levées  des  rivières  de  Loire  et  Cher, 
recongnoissant,  après  en  avoir  faict  dilligente  inquisi- 
tion, que  pour  contenir  les  dictes  rivières  et  empescher 

1.  Entre  cette  dernière  lettre  et  la  suivante  eut  lieu  l'abjuration  du 
Roi,  dont  les  Cérémonies  ont  été  réimprimées  par  Louis  Perrin  en  1858. 

2.  Noble  homme  Claude  de  Troyes,  conseiller  du  Roi,  premier  prési- 
dent au  bureau  des  finances  de  Paris  ,  seigneur  de  Boisregnault ,  issu 
d'une  ancienne  famille  de  Touraine. 

(Note  de  M.  Lambron  de  Lignim). 

que  lors  de  leurs  grandes  creues  elle  ne  débordassent 
dedans  les  varennes  et  plat  païs  estant  entre  les  deux 
rivières  de  Loire  et  Cher  traversant  par  dedans  le 
faulxbourgs  de  ladicte  ville  appeliez  St-Pierre  des  Corps 
et  de  la  Riche  et  inundassent  les  dictes  varennes  et 
prez  estans  depuis  les  dicts  faulxbourgs  jusques  au 
coustau,  sur  lequel  sont  assiz  les  villages  de  Sainct- 
Advertin,  prieuré  de  Grandmont ,  Pontcher,  cequade- 
venant  elles  gasteroient  environ  une  lieue  de  large  et 
de  long  jusques  au  lieu  de  Becdecher,  auquel  lieu  les 
dictes  rivières  assemblées  battent  le  coustau  qui  sont 
plus  sept  lieues  de  long,  il  estoict  nécessaires  de  faire 
ung  bastis  le  long  de  ladicte  rivière  de  Loire  depuis  la 
teste  dudict  faulxbourg  St-Pierre  des  Corps  jusques 
aux  murailles  de  la  dicte  ville  du  costé  de  la  porte  de 
la  Tour  feu  Hugon  et  depuis  les  murailles  dicelle  ville 
du  costé  de  la  porte  de  la  Riche  jusques  au  canal  par 
lequel  les  dictes  rivières  se  deschargent  l'une  dans 
l'autre  lors  de  leurs  creues  appelle  le  ruau  Sainte  Anne 
dessendant  et  retournant  le  long  dudict  ruau  jusques  a 
la  maison  du  Sanitas  estant  sur  le  bord  dudict  canal; 
de  faict  ledictdeffunct  Sr  de  Boisregnault  auroict  faict 
commencer  ledict  bastiz  a  la  teste  dudict  faulxbourg 
Sainct  Pierre  des  Corps  de  la  longueur  de  cinquante 
toyses  et  plus,  et  encores  auroict  faict  bastir  une  mu- 
raille a  la  teste  dudict  faulxbourg  de  la  Riche,  joi- 
gnant ledict  ruau  Ste  Anne,  en  la  longueur  de  chi- 
quantes toyses  avec  desseing  de  faire  continuer  lesdicts 
bastis  tout  du  long  desdicts  faulxbourgs,  par  année  a 
mesure  que  les  deniers  qui  se  lèvent  pour  la  reparacion 
desdictes  turcyes  et  levées  pourroient  porter. 

Mais  depuis  par  le  moyen  du  decedz  dudict  feu 

Sr  de  Boisregnault,  qui  seroict  deceddé  en  notre  armée 
en  lan  mil  cinq  cens  quatre  vinglz-neuf,  la  construc- 
tion des  dicts  bastis  auroîct  esté  discontinuée  jusques 
en  l'année  mil  cinq  cens  quatre  vingtz  douze,  que  nos 
amez  et  feaulx  conseillers  les  presidens  et  trésoriers 
generaulx  de  France  establiz  en  nostre  dicte  ville  de 
de  Tours,  voians  le  péril  des  dictes  rivières  et  se  sou- 
venant de  la  conferance  quilx  avoient  eue  sur  ce  faict 
avec  le  Sr  de  Boisregnault,  auroient  ordonné,  que  le 
surplus  qui  restoict  a  faire  audict  bastis  du  costé  dudict 
faulxbourg  Sainct  Pierre  des  Corps,  a  prendre  depuis  ce 
qui  en  avoiet  esté  commencé  jusques  a ladicte  muraille 
de  la  ville  du  costé  de  ladicte  porte  de  la  Tour  feu  Hu- 
gon,  seroiet  publié  et  dellivré  au  rabais  et  moins  disans 
par  davant  nos  président  et  esseux  en  lellection  dudict 
Tours  ;  en  l'exécution  de  quoy  louvrage  et  construc- 
tion desdits  bâtis  auroiet  esté  dellivré  par  davant  les 
dictz  esleulx,  à  Catberin  Besnard  au  prix  de  quatorze 
escux  quarante  sols  pour  chacune  toyse  courante  bas- 
tye  suivant  le  deviz  et  dessing  qui  en  auroiet  esté  faict 
et  publié,  revenant  le  tout  a  la  somme  de  deux  mil 
cinq  cens  quatre  vinglz  dix  sept  escuz  quarante  solz. 
Ce  qu'ayans  lesdicts  supplians  entendu,  desirans  qu'il 
feust  faict  le  long  de  ladicte  rivière  ung  ouvraige  de 
plus  longue  durée,  auroient  présenté  requeste  anosdicts 
presidens  et  trésoriers  généraulx  de  France,  tandant  a 
ce  que  ladicte  somme  de  deux  mil  cinq  cens  quatre 
vingtz  dix  sept  escuz  quarante  solz  leur  feust  dellivrée 
et  ce  faisant  auroient  offert  fournir  et  paier  des  deniers 
de  leurs  octroiz  deux  foiz  aultant  pour  faire  construire 
et  édifier,  au  lieu  dudict  bastiz,  une  muraille  forte 
faicle  a  chaulx  et  sable  de  la  haulteur  de  trois  toyses 

et  demye  fondée  sur  pillolis  de  lespoisseur  de  six  a 
sept  piedz  par  le  bas  toute  revestue  par  devant  de 
pierre  de  taille  dure  joincte  avec  cyment,  qui  est  qua- 
rante quatre  escuz  sol  pour  chacune  toise  courante 
a  laquelle  la  valleur  de  la  conjonction  de  ladicte  mu- 
raille et  pillottiz  s'est  trouvée  pouvoir  revenir  au 
moings,  sellon  le  deviz  et  desseing  dont  ilz  auroient 
faict  aparoir  audictz  trésoriers  generaulz  suivant  leur 
ordonnance. 

Sur  quoy  iceux  presidens  et  trésoriers  generaulz 
de  France  ayant  mûrement  consulté,  considérant  levi- 
dente  utilité  que  le  public  auroict  audict  offre,  en  ce 
que  ladicte  muraille  estant  ainsy  construicte  les  deniers 
desdictes  turcyes  et  levées  seroient  a  perpetuitté 
deschargez  des  reparacions  desdicts  bastiz ,  auroient 
accordé  la  requeste  desdictz  supplians  et  par  leur 
ordonnance  du  douzième  febvrier  dernier  passé,  et 
depuis  par  aultre  leur  ordonnance  du  vingt  sixième 
may  en  suivant,  ordonné  aux  trésoriers  des  turcyes  et 
levées  paier  et  mettre  es  mains  de  Me.  Philippe  Gues- 
ton,  commis  par  les  dictz  maire  et  echevins  a  tenir 
compte  de  la  despence  de  la  dicte  muraille,  la  somme 
de  deux  mil  cinq  cens  quatre  vingtz  dix  sept  escuz 
quarante  solz  ;  en  conséquence  de  quoy  les  supplians 
sont  desja  entrez  en  despence  de  la  somme  de  quatre 
mil  escuz  et  plus  tant  pour  les  materiaulx  qu'ilz  ont 
desja  faicz  porter  sur  le  lieu  que  pour  avoir  faict  com- 
mencer la  construction  desdictz  pillotiz  et  muraille, 
nous  suppliant  et  requérant  très  humblement  qu'il 
nous  pleust  vallider  et  auctoriser  les  dictes  ordon- 
nances des  dicts  trésoriers  generaulx  et  d'habondant 
ordonner  quil  sera  prins  sur  les  deniers  desdicts  tur- 

cyes  et  levées,  a  raison  de  quatorze  escuz  quarante 
solz  pour  chacune  toyse  courante,  en  la  longueur  qui 
est  depuis  la  dicte  muraille  de  la  Ville  jusques  au 
Ruau  Ste  Anne  et  le  long  dudict  ruau  comme  dessus, 
pour  aider  a  bastir  .et  construire  en  la  dicte  longueur 
au  lieu  de  bastiz,  une  pareille  muraille  que  celle  dessus 
dicte,  quilz  ont  offert  et  promis  bastir  le  long  de  la 
dicte  rivière  dudict  costé  de  Saincts-Pierre  des  Corps. 

A  quoy  nous  inclinant  liberallement  et  après  qu'il 
nous  est  apareu  de  ce  que  dessus  et  par  le  tesmoignage 
de  une  voix  qui  nous  en  a  esté  rendu  par  le  sieur  de 
Souvré  gouverneur  et  nostre  lieutenant  gênerai  audict 
pais,  recongnoissant,  en  ce  faisant,  la  nécessité  de  la 
dicte  construction  et  évidente  utillité  quelle  apportera 
au  plat  pais,  mesme  la  descharge  qui  sen  ensuivra  par 
ce  moyen  sur  nos  dictz  deniers  des  turcyes  et  levées 
a  ladvenir,  avons  de  nostre  propre  mouvement,  grâce 
specialle,  plenne  puissance  et  auctorité  roial,  vallidé, 
auctorisé  et  confirmé,  vallidons,  auctorisons  et  con- 
firmons par  ces  présentes,  signées  de  nostre  main, 
les  dictes  ordonnance  desdictz  presidans  et  trésoriers 
generaulz  de  France,  desdictz  douziesme  febvrier  et 
vingt  sixième  de  may  derniers  pàssez;  ensemble  les 
paiement  qui  se  trouveront  avoir  desja  esté  faictz  en 
vertu  de  nos  lettres  qui  eussent  esté  preceddentes 
lesdictes  ordonnances  ;  voulions  et  nous  plaist  que  ce 
qui  en  reste  a  estre  paié  suivant  icelles  ordonnances, 
soict  payé  et  acquitté  par  lesditz  trésoriers  des  turcyes 
et  levées,  a  la  charge  que  lesdictz  deniers  seront  em- 
ploiez  a  la  dicte  muraille  et  non  ailleurs,  et  pour  les 
mesmes  consideracions  avons  en  outre  voullu  et  or- 
donné, voulions,  ordonnons  et  nous  plaist  que  sur 

les  deniers  qui  se  sont  levez  et  lèverons  a  ladvenir 
pour  la  reparacion  des  turcies  et  leveees  de  Loire  et 
Cher  tant  de  l'imposicion  ancienne  que  aultres  venues 
et  destinées  ausdictes  reparacions  il  soict  paie  baillé  et 
dellivré  a  une  foys  ou  plusieurs  par  les  ordonnances 
desdicts  trésoriers  generaulx  ausdictz  maire  et  esche- 
vins,  ou  leur  recepveur  commis  ou  deputté,  la  somme 
a  laquelle  reviendra  ce  qu'eust  peu  couster  ung  bastiz 
le  long  de  la  dicte  rivière  de  Loire,  depuis  ladicte  mu- 
raille de  la  ville  du  costé  de  la  porte  la  Riche  jusques 
audict  ruau  Ste  Anne  et  le  long  dudict  ruau  jusques  au 
bastion  qui  est  joignant  icelluy  ruau,  a  la  raison  susdicte 
de  quatorze  escuz  quarante  solz  tournois  pour  toise 
courante  dudict  bastiz;  a  la  charge  et  condicion  que 
lesdictz  maire  et  eschevins  emploiront  ce  qu'ilz  auront 
receu  des  deniers  desdictes  turcies  et  levées,  et  encores 
deulx  fois  aultant  des  deniers  de  leurs  octroïz,  pour 
faire  construire  et  ediffier  des  murailles  delà  quallitté, 
matière  et  espaisseur  susdicte  le  long  de  ladicte  rivière, 
au  droict  desdictz  faulxbourgs  de  S1.  Pierre  des  Corps 
et  de  la  Riche,  matière  et  espaisseur  susdicte  le  long  de 
ladicte  rivière,  au  droict  desdictz  faulxbourgs  de 
S*.  Pierre  des  Corps  et  de  la  Riche,  et  encores  le  long 
du  ruau  Ste  Anne  jusques  audict  bastion  ;  mandant  et 
enjoignant  ausdictz  présidant  et  trésoriers  generaulx 
de  France  faire  paier  et  bailler  ausdictz  maire  et  esche- 
vins  lesdictz  quatorze  escuz  quarante  solz  pour  toyse, 
en  quelque  nombre  de  toyses  que  ladicte  estendue  cy 
dessus  pourra  revenir ,  nexceddant  toutes  fois  cinq  a 
six  cens  toyses  ;  et  a  vous  gens  de  noz  comptes  passer 
et  allouer  es  comptes  desdictz  trésoriers  des  turcyes 
et  levées  la  somme  qu'ilz  auront  pour  ce  payé  tant  au- 

paravant  lexpedition  de  ces  présentes,  en  vertu  des- 
dictes ordonnances,  que  ce  quilz  paieront  cy  après  en 
conséquence  dicelles  sans  y  faire  aucune  difficulté,  car 
tel  est  nostre  plaisir,  nonobstant  quelques  ordonnances, 
mendemens,  deffences  et  aultres  choses  ace  contraires 
ausquelles  et  a  la  dérogatoire  delà  dérogation  d'icelles 
nous  avons  dérogé  et  dérogeons  par  ces  dictes  pa- 
tentes. 

Donné  aSainct  Denis  le  troisième  jour  d'aoust,  l'an 
de  grâce  mil  cinq  cens  quatre  vingtz  treize  et  de  nostre 
règne  le  quatriesme. 

Henry . 

FORGET. 

(Archives  de  l'hôtel  de  ville  de  Tours,  travaux  publics,  liasse  325. 


LV 

1593,  11  SEPTEMBRE.  —  A  NOS  TRES  CHERS  ET  BIEN 
AMEZ  LES  NOBLES  BOURGEOIS,  M  AN  AN  S  ET  HABITANS 
DE  NOSTRE  VILLE  DE  RENNES. 

res  chers  et  bien  amez.  Pour  ce  que  nous 
avons  advisé  de  convocquer  et  faire  assem- 
bler les  trois  Estatz  de  nostre  pais  et  duché 
de  Bretaigne  pour  leur  faire  proposer  et  remonstrer 
plusieurs  choses  concernant  le  bien  des  affaires  de 
nostre  Royaulme  et  de  nostre  dictpaiset  duché,  ce  que 

nous  voulions  comme  il  est  bien  requis  que  vous  y  en- 
voiez  quelques  bons  et  notables  personnages  pour  y 
assister  et  comparoir  de  vostre  part,  nous  vous  man- 
dons que  vous  aiez  a  envoyer  en  ma  ville  de  Rennes 
deux  des  plus  notables  et  apparens  personnaiges  de 
vostre  ville  au  dixhuictieme  jour  du  mois  d'octobre 
prochain  avecq  pouvoir  exprès  et  bien  ample  pour 
donner  vostre  advis  sur  ce  qui  sera  proposé  en  l'as- 
semblée des  dictz  Estatz  et  pareillement  pour  consen- 
tir et  accorder  ce  qui  y  sera  conclu  et  arresté.  Donné 
à  Fontainebleau  le  unziesme  jour  de  septembre 
mil  vc  iiii*x  treize. 

Henry. 

Potier. 

*  (Arch.  mun.  de  Rennes,  f°  54  du  regist.  cit.) 


LVI 


1593,  28  SEPTEMRRE.  —  A  NOS  CHERS  ET  BIEN  AMEZ 
LES  CONSULZ  DE  NOSTRE  VILLE  DE  MONTFERR  AND . 


hers  et  bien  amez,  La  juste  craincte  que 
nous  avons  que  les  estrangiers  ennemys  de 
ce  royaume,  qui  n'espargnent  aulcun  moyen 
pour  y  prendre  pied  à  la  ruyne  de  noz  bons  subjeetz, 
vueillent  essayer  de  tirer  quelque  advantage  du  tu- 
multe advenu  dans  nostre  ville  de  Lyon,  par  le  moyen 
de  leur  voisinance  et  des  forces  quilz  ont  sur  pieds 

pour  pouvoir  entreprendre,  nous  a  faict  resouldre 
d'envoyer  par  de  la  nostre  amé  et  féal  le  Sr  de  la  Fin, 
conseiller  en  nostre  conseil  d'estat,  pour  exciter  tous 
noz  bons  serviteurs  et  aultres  qui  retiennent  encores 
laffection  de  François  à  prendre  garde  et  s'employer 
en  ceste  occasion  contre  les  desseings  que  lesd.  es- 
trangers  pourroient  fere  au  préjudice  commung  de 
cest  estât,  selon  que  le  besoing  le  pourroit  recquerir, 
et  dautant  que  entre  noz  bons  subjectz  vous  vous  estes 
faict  congnoistre  des  plus  affectionnés  au  bien  de  nos 
affaires  et  repos  public,  nous  vous  avons  bien  voulu 
escrire  la  pnte  a  ce  que  vueillez  de  vostre  part  contri- 
buer layde  que  vous  pourrez  en  cest  affere,  selon  que 
parledict  Sr  delà  Fin  vous  entendrez estre  nécessaire. 
A  la  suffisance  duquel  nous  remectant  vous  adjouste- 
rez  foy  à  ce  qui  vous  sera  par  luy  sur  ce  proposé  de 
nostre  part  comme  à  nous  mesmes  qui  prions  Dieu  en 
cest  endroict  vous  avoir,  cbers  et  bien  amez,  en  sa 
Ste  garde.  Escrit  à  Fontaynebleau  le  28e  jour  de  sep- 
tembre 1593. 

Henry. 

Revol. 

*  (Original,  bibliothèque  de  Clermont.) 

4  594,  10  FÉVRIER.  —  A  MONSIEUR  DE  SILLERY,  CON- 
SEILLER  EN  MON  CONSEIL  D'ESTAT  ET  MON  AMBAS- 
SADEUR EN  SUYSSE. 


ONSr  de  Sillery,  Ma  tante  la  duchesse  de  Lon- 
gueville  m'a  faict  récit  des  bons  offices  qu'a- 
vez faictz  et  continuez  de  faire  a  toutes  les 
occasions  qui  se  présentent  en  ses  affaires  du  comté  de 
Neufchastel  dont  je  vous  scay  aussy  bon  gré  comme 
de  la  dilligence  et  dextérité  dont  vous  usez  en  mes 
propres  affaires,  ne  m'estant  les  siennes  en  moindre 
recommandation,  tant  pour  le  respect  d'elle  qui  est 
ma  proche  parente,  que  pour  les  services  que  me  font 
chacun  jour  mes  cousins,  ses  enfants;  et  d'aultant 
qu'elle  m'a  faict  entendre  présentement  le  grand  be- 
soing  qu'elle  avoit  d'envoier  par  delà,  tant  pour  pré- 
parer certain  paiement  qu'il  luy  fault  faire  a  mon  cou- 
sin le  duc  de  Vuitramberg  et  comte  de  Montbeliard, 
que  pour  vuider  certaines  difficultez  que  ses  officiers 
ont  avec  ses  subjectz  habitansde  sa  ville  de  Neufchas- 
tel; ce  que  ne  luy  est  possible  de  faire  si  tost  qu'il  se» 
roit  requis  tant  a  cause  du  renouvellement  des  trou- 
bles en  ce  royaulmequi  rompent  la  seuretédes  chemins, 
que  pour  ce  que  le  terme  du  paiement  qui  se  doibt 
faire  audit  comté  de  Monlbeliard  est  ja  expiré  et  en 

fort  grande  instance;  en  quoy  la  voulant  ayder  de  tout 
mon  pouvoir,  je  vous  ay  voullu  faire  la  présente  pour 
vous  prier  qu'aussi  tost  que  mes  affaires  et  vostre 
charge  le  pourront  permettre,  vous  voulliez  vous  trans- 
porter audict  lieu  de  Neufchastel  pour  avec  le  gou- 
verneur de  madicte  tante  audict  comté  faire  rendre 
compte  a  ses  officiers  et  receveurs  et  payer  le  reliqua 
qu'ilz  devront  par  iceulx,  pour  faire  le  paiement  de 
mondict  cousin  de  Montbéliard  ;  entendre  (et  si  faire 
se  peult)  accorder  lesdictes  difficultez  avec  lesdictz  de 
Neufchastel,  et  en  toutes  auitres  choses  concernans  le 
bien  des  affaires  de  madicte  tante  et  de  mesdictz  cou- 
sins, ses  enfans,  faictes  comme  vous  feriez  et  avez  ac- 
coustumé  de  faire  en  mes  propres  affaires,  et  vous  fe- 
rez chose  qui  me  sera  très  agréable.  Priant  Dieu, 
Monsr  de  Sillery,  qu'il  vous  ait  en  sa  très  saincte  et 
digne  garde.  Escript  a  Chartres  le  xe  jour  de  febvrier 
1594. 

Henry. 

R.E.VOL. 


(Port.  Godefroy,  262,  p.  55.) 

LVIII 

1594,  25  FÉVRIER.  — AU  PARLEMENT  DE  TOURS. 

ez  amez  et  féaulx,  sur  la  recongnoissance  en 
laquelle  les  habitans  de  nos  villes  d'Orléans 
et  de  Bourges  sont  entrez  avec  le  Sr  de  la 
Chastre  de  la  fidélité  et  obéissance  qu'ils  nous  doivent 
et  la  protestation  qu'ils  nous  ont  envoyé  faire  par 
leurs  députez  de  la  nous  vouloir  cy  après  rendre 
comme  bons  et  loyautx  subjectz,  nous  les  avons  aima- 
blement recueillis  et  embrasses  et  avons  voulu  non 
seulement  leur  oster  toute  appréhension  de  ressenti- 
ment des  choses  passées,  mais  encore  user  envers  eulx 
de  spéciale  gratisfications  pour  d'autant  plus  les  as- 
seurer  de  nostre  bonne  grâce  et  confirmer  en  la  bonne 
et  louable  resolution  qu'ils  ont  prinse  ainsi  que  verrez 
par  nos  lettres  patentes  en  forme  d'edit  qu'avons  sur 
ce  faict  expédier,  lesquelles  nous  avons  fait  advisé  de 
vous  envoier  par  ce  porteur  exprès  l'ung  de  nos  huis- 
siers de  chambre  pour  être  veriffiees  et  interinees  en 
notre  court  de  parlement  et  d'autant  que  s'il  y  inter- 
venoit  difficulté  ou  longueur,  cela  pourroit  apporter 
quelque  altération  de  leurs  bonnes  volontés  qui  seroit 
non  seulement  de  dangereuse  conséquence ,  mais 
aussi  de  mauvais  exemple  pour  les  autres  villes  qui 
peuvent  avoir  semblable  inclination,  a  ceste  cause, 

nous  vous  mandons  et  très  expressément  ordonnons 
que  vous  aiez  a  procéder  incontinent  et  avant  tout 
autres  affaires  a  la  dite  vérification  d'icelles  noz  lettres 
patentes  purement  et  simplement  et  sans  aucune  res- 
trinction  ne  modification  a  ce  que  estant  plustost 
rapportées  en  icelles  villes  avec  ladite  expédition, 
toutes  choses  y  puissent  estre  ordonnées  et  establies 
ainsi  qu'il  appartient  pour  le  bien  de  nostre  service 
dont  le  principal  fondement  dépend  de  l'assurance 
que  par  ce  moyen  ils  espèrent  et  attendent  de  nostre 
part,  ainsi  que  nos  amez  et  feaulx  presidens  et  con- 
seillers de  nostre  dite  court  vos  déléguez  vers  nous 
l'ont  particulièrement  entendu  ,  auquelz  nous  avons 
ordonné  vous  escrire  les  justes  occasions  et  le  be- 
soing  d'acceîerer  cest  affaire  ensemble  nostre  inten- 
tion pour  ce  regard  selon  la  déclaration  que  leur  en 
avons  faicte. 

Donné  a  Chartres  le  xxve  jour  de  février  1 594. 

Henry. 

Revol. 


*  (Archives  de  l'Empire,  section  judiciaire  X,  10144,  f°  114,  original.) 

LIX 

1594,  7  AVRIL.  —  A  NOZ  CHERS  ET  RIEN  AMEZ  LES 
ESCHEVINS,  M  AN  ANS1  ET  HARITANS  DE  NOSTRE  VILLE 
DE  RENNES. 

ers  et  bien  amez,  Nous  resentons  de  jour  a 
autre  par  nouveaulx  effectz  de  la  bonté  et 
grâce  de  Dieu  le  soing  quil  luy  plaist  avoir 
de  la  restauration  de  cest  Estât;  la  réduction  journa- 
lière des  principalles  villes  dicelluy  en  nostre  obéis- 
sance le  tesmoigne  assez.  Et  dhabondant  la  déclara- 
tion faicte  par  les  habitans  de  noz  villes  de  Troyes  et 
Auxerre  depuis  troys  jours  dont  nous  avons  presante- 
ment  esté  advertîz  et  de  leur  ferme  resolution  à  nous 
servir  et  obéir  doresnavant,  de  quoy  nous  avons  aussy 
tost  rendu  grâces  publicques  à  Dieu,  comme  nous  as- 
seurons  que  vous  ferez  de  vostre  part  quant  vous  au- 
rez receu  la  présente,  vous  ayant  par  icelle  voulu  faire 
part  de  ceste  bonne  nouvelle  en  espérance  qu'elle  ser- 
vira a  confirmer  nos  bons  subiectz  en  leur  debvoir, 
et  pour  y  ramener  ceulx  qui  en  sont  encores.  esloin- 
gnez.  Donné  à  Paris  le  septiesme  jour  d'Avril 
mil  vc  mi"  quatorze. 

Henry. 

Potier. 

(*  Archives  municipales  de  Rennes.) 

1.  On  nommoit  ainsi  jadis  les  individus  qui  avoient  un  manoir;  ma- 
nantiso  équivalent  à  propriété  rurale.  Voy.  sur  l'étymologie  de  ce  mot 
les  charmantes  éludes  de  M.  Quitard  sur  le  langage  proverbial,  p.  32. 

LX 


1 594, 1 0  AVRIL.  —  A  MONSIEUR  DE  SILLERY,  CONSEILLER 
EN  CONSEIL  D'ESTAT  ET  MON  AMBASSADEUR  EN  SUISSE. 


ons1"  de  Sillery,  D'autant  que  j'ay  mandé  a 
mon  service  le  docteur  Albery,  professeur  de 
philosophie  en  l'Académie  de  Lausanne,  j'en 
ay  bien  voulu  advertir  les  Srs  de  Berne,  mes  bons 
amys  et  confederez,  ausquelz  vous  rendrez  celle  que 
je  leur  en  escritz  a  ceste  fin  et  les  prierez  de  licentier 
ledict  Albery,  et  luy  donner  son  congé  et  qu'il  soit  li- 
bre pour  me  venir  servir  près  de  ma  personne.  A  tant 
je  prie  Dieu,  Monsr  de  Sillery,  vous  avoir  en  sa 
saincte  garde.  Escript  a  Paris  le  xe  jour  d'avril  1594. 


Henry, 


Revol. 


(Port.  Godefroy,  262,  pièce  61.) 

1594,  FIN  AVRIL.  —  CIRCULAIRE. 

Lettres  du  roy  Henry  IV  prenant  soubz  sa  protection  la  ville  et 
citadelle  de  Cambray,  Duché  et  Comté  de  Cambresis,  et  autres 
lieux  de  l'Artois  et  de  Hainault,  dont  le  sr  de  Ballagny  estoit 
jouissant. 

Promet  faire  paier  par  chacun  an  audit  Sr  de  Ballagny  la  somme 
de  lxxm  livres  pour  l'entretenement  des  gens  de  guerre  de  la 
garnison  de  Cambray. 

Ceux  de  Cambrai  et  du  Cambresis  venans  à  demeurer  en  France 
n'auront  besoing  de  prendre  les  lettres  de  naturalité ,  ains 
jouyront  des  mesmes  droiz  et  privilleges  que  les  naturelz. 

La  traite  des  bledz,  vins,  etc....  accordée  à  ceulx  de  Cambrai 
et  du  Cambresis  soubz  certaines  conditions.  A  St-Germain  en 
Laye,  en  avril  4  594. 


enry,  par  la  grâce  de  Dieu  Roy  de  France  et 
%  de  Navarre,  a  tous  presens  et  avenir,  salut. 
Comme  en  tout  temps  les  Cambreziens 
ayent  eu  une  naturelle  inclination  envers  la  na- 
tion Françoise ,  laquelle  ilz  ont  assez  manifestée  à 
toutes  occasions  qui  se  sont  offertes  ;  comme  aussy  les 
deffunctz  Roys,  noz  prédécesseurs  de  glorieuse  mé- 
moire, les  ayent  eus  en  singulière  recommandation,  les 
ont  tousjours  honnorez  d'infinies  gratiffications,  de 
leurs  bonnes  grâces  et  toutesfois  n'ont  jamais  sceu 
tant  gangner  sur  les  volontez  de  ses  peuples  qu'ilz  les 
ayent  peu  induire  à  donner  d'eulx  plus  avantageux 

gaige  de  leur  amitié  que  la  continuation  d'icelle  ;  aus- 
quelz  termes  ilz  ont  continué  de  vivre  et  se  main- 
tenir jusques  au  temps  que  nostre  cher  et  bien  amé 
Jean  de  Montluc,  chevalier  de  nostre  ordre,  Sr  de  Ba- 
lagny,  à  présent  commandant  dans  la  citadelle,  ville 
de  Cambray  et  pais  de  Cambresis,  par  sa  vertu  et  con- 
duite a  faict  voir  en  icelle  ville  et  païs  les  enseignes 
françoises  au  plus  fort  du  siège  que  les  Espagnolz, 
leurs  ennemis  et  les  nostres,  tenoient  devant  ladicte 
ville,  passant  au  travers  de  leur  camp  pour  y  entrer  ; 
en  laquelle  ville  dès  ce  temps  et  depuis  par  sa  pru- 
dence, dextérité  et  douceur  de  son  gouvernement,  il 
a  sy  bien  sceu  gaigner  le  coeur  des  habitans  de  tous 
estatz  et  ordre ,  que  ladicte  ville  préservée  des  injustes 
armes  et  si  rudes  ennemis,  par  l'effort  des  siennes,  eux 
aveq  luy,  et  luy  avec  eux  conjoinctement  uniront  sy 
constemment  persévéré  en  leurs  bonnes  affections  en- 
vers cette  Couronne  qu'ilz  se  sont  dignement  acquis 
le  mérite  d'en  estre  protégés  et  deffendus  à  rencontre 
de  qui  que  ce  soyt.  Ce  que  ayant  tousjours  désiré  fa- 
vorablement recognoistre  en  leurs  endroictz  leur  au- 
rions plusieurs  fois  présenté  et  faict  offrir  nostre  pro- 
tection et  des  Roys  noz  successeurs  en  la  Couronne  de 
France  ;  laquelle  enfin  ilz  auroient  volontairement  re- 
ceue  et  acceptée  pour  en  icelle  vivre  et  se  maintenir  à 
perpétuité.  Pour  ces  causes  et  aultres  bonnes  et  grandes 
consideratious  à  ce  nous  mouvans  et  aprez  avoir  pris 
l'advis  d'aucuns  Princes  estans  prez  nostre  personne 
et  autres  seigneurs  de  nostre  Conseil,  Nous  avons  dict 
et  déclaré  et  par  cestuy  nostre  edit  perpétuel  et  irré- 
vocable, disons  et  déclarons  que  Nous  avons  pris,  mis 
et  receu,  prenons,  metons  et  recevons  en  nostre  pro- 

tection  et  de  nos  successeurs  Roy  s  et  Couronne  de 
France  dès  maintenant  et  à  perpétuité  ladicte  ville  et 
citadelle  de  Cambray,  pays,  duché  et  comté  de  Cam- 
bresis,  ordres,  membres,  estatz  et  habitans  d'icelle  ville 
et  pais  et  autres  lieux  et  villages  de  l'Àrthois  et  Hay- 
nault  dont  ledit  Sieur  de  Balagny  jouist  selon  le  texte 
de  la  trefve  d'entre  ledit  pais  de  Cambresis  et  les  Pais 
bas  en  leurs  privilleges,  franchises  et  immunités  an- 
ciennes ensemble  et  conjoinctement  lesdictz  Sr  et  Dame 
de  Ballagny,  leurs  enfans  et  successeurs  avec  mesmes 
auctorités,  pouvoirs,  charges,  commandemens,  droictz, 
biens  et  commoditez  generalles  et  particulières  qu'ilz 
jouissent  et  y  ont  de  présent  et  telz  aultres  tiltres 
d'honneur,  quallitez,  prérogatives,  commandemens  et 
possessions  que  a  eux,  leurs  enfans  et  successeurs  leur 
seront  ou  pourront  estre  cy  aprez  conceddez,  donnez 
et  attribues  par  les  Estatz,  Ordres,  membres  et  peuples 
desdicte  ville  et  pais.  Lesquelz  sieur  et  Dame  de  Bal- 
lagny, enfans  et  successeurs,  Estatz,  ordres,  membres, 
peuple  desd  .  ville  et  pais,  Nous  jurons  et  promettons, 
en  foy  et  parolle  de  Roy,  maintenir  et  conserver  de 
tous  noz  pouvoir  et  moiens  soubs  nostre  dite  protection 
et  de  nosdictz  successeurs  et  Couronne  de  France  a  per- 
pétuité en  tous  leursdictz  biens,  dignités,  honneurs  et 
prérogatives  susdictes,  franchises  et  biens  quelcon- 
ques, et  les  garder  et  deffendre  de  toutes  injures,  op- 
pressions et  actes  d'hostilité  envers  tous  et  contre  tous, 
sans  nulz  excepter.  Et  pour  cet  effet  avons  promis  et 
promettons  pour  nous  et  nozdictz  successeurs  Roys 
faire  paier  et  dellivrer  audict  Sr  de  Balagny  la  somme 
de  soixante  dix  mil  escus  par  chacun  an  et  par  avance 
de  quartier  en  quartier  pour  Fentretenement  des  gens 

de  guerre,  tant  de  cheval  que  de  pied  de  la  garnison 
de  la  citadelle  et  ville  de  Cambray  tant  seullement  au 
nombre  qui  y  est  de  présent ,  selon  les  monstres  et  les 
rooles  qui  en  seront  expédiés  par  les  commissaires  de 
noz  guerres  que  pour  ce  faire  nous  commetons  et  de 
luy  en  faire  bailler  bonne,  seure  et  vallable  assigna- 
tion à  son  eontantement.  Et  advenant  que  ladicte  cita- 
delle, ville  de  Cambray  et  pays  de  Cambresis  fussent 
assaillis,  ou  lesdictz  de  Ballagny  sa  femme,  enfans, 
successeurs,  membres,  ordres  et  estatz  de  Cambray  et 
Cambresis  troublez  et  inquiétez  audict  estât  et  pays  par 
qui  que  ce  soit,  Nous  promettons,  tant  pour  nous  que 
pour  nosdictz  successeurs  Roys,  de  les  secourir  en  corps 
ou  autrement,  ainsy  qu'il  en  sera  besoin ,  tout  ainsy 
que  s'ilz  estoient  nos  propres  et  naturels  sujetz,  mesmes 
d'augmenter  et  entretenir  la  garnison  de  ladicte  cita- 
delle et  ville  de  plus  grand  nombre  de  gens  de  guerre 
qu'il  n'y  a  de  présent,  s'il  y  eschet  et  en  est  besoin. 
Promettons  aussy  que  noz  ambassadeurs  et  ceux  de 
noz  successeurs  Roys  et  autres  noz  ministres,  tant  en  la 
Cour  de  Rome,  celle  de  l'Empereur  que  autres  Princes 
et  Roys  de  la  Chrestienté  soutiendront,  protégeront  de 
nostre  part  les  personnes,  affaires  et  causes  desdictz 
Sr  et  Dame  de  Balagny,  de  leursdictz  enfans  et  succes- 
seurs, ensemble  les  membres ,  ordres,  estatz  et  habi- 
tans  de  ladicte  ville  de  Cambray  et  pays  de  Cambresis, 
comme  celle  des  propres  sujets  de  nostre  Couronne  de 
France;  que  toutes  personnes  de  quelque  estât  et  con- 
dition qu'elles  soient  nées  et  à  naistre  ausd.  ville  et 
pays  pouront  venir  habiter  et  demeurer  en  tous  lieux 
et  endroits  de  nostre  Royaume  et  jouir  des  mesmes 
droicts  et  privilleges  que  jouissent  les  naturels  origi- 

naires  d'icelluy,  sans  qu'ilz  soient  tenus  prendre  lettres 
de  naturalité  ny  paier  aucune  indemnité  ;  qu'il  ne  se 
pourra  faire  aucun  traicté  ny  accord  par  Nous  ny  nos- 
dictz  successeurs  aveq  quelque  Prince  ou  Estât  que  ce 
soyt  pour  la  redition  dudit  Cambray  ny  au  préjudice 
de  la  présente  protection  ny  des  droiz,  qualités,  tiltres, 
biens  presens  et  avenir  et  privilieges  aveq  lesquelz  les- 
dictz  Sr  et  Dame  de  Balagny,  enfans  et  successeurs  et 
lesd.  villes,  membres,  ordres  et  estatz  de  Cambray 
entreront  et  sont  receus  en  nostredicte  protection.  Et 
generallement  promettons  de  ne  rien  obmettre  pour 
le  secours,  seureté,  deffense  et  conservation  desdictz 
Sr  et  Dame  de  Ballagny  ,  leurs  enfans  et  successeurs , 
membres,  ordres  et  estatz  dudict  Cambray  et  Cambre- 
sis  ;  et  d'employer  tout  ce  qui  sera  en  nostre  puissance 
pour  l'entretenement  de  ladicte  protection.  Et  toutes 
aultres  cboses  gratiffier  lesdictz  Sr  et  Dame  de  Balagny, 
manans,  habitans  et  communeauté  de  ladicte  ville  de 
Cambray  et  pays  de  Cambresis  et  leur  faire  ressentir 
les  effectz  favorables  de  nostre  protection,  et  pour 
autres  bonnes  considérations  à  ce  nous  mouvans,  leur 
avons  permis  et  accordé  et  octroyé,  permetons,  oc- 
troyons et  accordons  par  ces  présentes  signées  de 
nostre  main,  voulions  et  nous  plaist  qu'ilz  puissent  et 
leur  soyt  loysible  pendant  les  guerres  qui  sont  en  ce 
Royaume  ou  es  Pais  bas,  enlever,  faire  sortir  et  tirer 
hors  edit  Royaume ,  soyt  des  villes  de  nostre  obéis- 
sance ou  rebelles  par  telz  endroictz  d'iceluy  et  par 
telles  personnes  que  bon  semblera  la  quantité  de  mil 
muidz  de  bled,  mesure  de  Paris,  par  chacun  an,  pour 
mener  audict  Cambray  et  pais  de  Cambresis,  franche- 
ment et  quictement  de  toutes  impositions  et  droictz 

quelconques  tant  anciens  que  nouveaux  imposez  ou 
à  imposer  ;  et  pareillement  durant  cinq  années  après 
lesdictes  guerres  finies  et  paix  faicte  en  ce  Royaulme 
ou  aveq  le  Roy  d'Espaigne.  Lesquelles  cinq  années  ex- 
pirées ladicte  traicte  sera  modérée  et  réduite  à  la  quan- 
tité de  cinq  cens  muidz ,  mesure  susdicte,  ainsy  fran- 
chement et  quitement  dessus  ;  leur  estant  neanmoings 
loysible  et  leur  avons  permis  et  permettons  en  tirer 
plus  grand  nombre,  outre  l'une  ou  l'autre  quantité 
susdicte.  en  payant  les  droictz,  comme  nos  vrays  et 
naturels  sujetz.  Semblablement  Nous  leur  avons  aussy 
permis,  accordé  et  octroyé,  promettons,  accordons 
et  octroions  pareille  traicte  franche  de  quatre  mil 
pièces  de  vin  par  chacun  an  durant  lesdictes  guerres , 
qu'ilz  pouront  aussy  tirer  et  enlever  de  nostre  dit 
Royaume,  pais  et  villes  de  nostre  obéissance  ou  re- 
belles et  par  telz  endroictz  et  personnes  que  bon  leur 
semblera ,  franchement  et  quictement  de  tous  droictz 
anciens  et  nouveaux,  comme  dessus  et  en  temps  de 
paix,  jusques  à  la  quantité  de  quatre  mil  tonneaux, 
faisant  seize  mil  pièces  par  chacun  an ,  franchement 
et  quictement  de  tous  droictz  et  impositions,  selon 
qui  leur  avoyt  esté  accordé  par  le  feu  Roy  dernier 
deceddé ,  que  Dieu  absolve  I  sauf  et  réservé  pour  les 
thoillettes  manufactures  dudict  Cambray  et  pays  de 
Cambresis,  lesquelles  Nous  leur  avons  depuis  permis  et 
permettons  de  faire  vendre  et  débiter  dans  nostredict 
Royaume  et  transporter  hors  d'icelluy  ou  bon  leur 
semblera,  franchement  et  quictement  de  tous  droictz 
quelzconques,  anciens  et  nouveaux,  imposez  ou  à  im- 
poser, ainsy  qu'il  est  dict  cy  dessus  ;  et  pour  le  regard 
de  toutes  autres  sortes  de  marchandises  jouiront  de 

semblable  exemption  de  tous  drois,  tant  anciens  que 
nouveaux,  tant  à  l'entrée  que  sortie  du  Royaume,  soyt 
paix  ou  guerre,  jusques  à  la  concurrance  de  dix  mil 
escus  par  chacun  an  pour  lesdictz  droictz ,  suivant  le 
reiglement  qui  en  sera  faict  par  advis  commun,  pour 
obvier  à  tous  abus  du  payement;  de  tous  lesquelz 
droictz  pour  les  choses  susdictes  Nous  les  avons 
exemptez,  quittez,  deschargez,  exemptons,  quitons  et 
déchargeons,,  et  voulons  qu'ilz  soient  tenus  quictez, 
déchargez  et  exemptez  partout  ou  il  appartiendra,  def- 
fendans  comme  nous  deffendons  très  expressément  à 
tous  nos  officiers,  fermiers  ou  commis  à  la  recepte 
desdictz  droictz  leur  en  demander  aucune  chose  en 
quelque  sorte  et  fasson  que  ce  soit.  Lesquelz  Nous  vou- 
lons aussy  en  estre  respectivement  deschargez  et  iceux 
rabattus  de  leurs  fermes  et  receptes  partout  ou  besoin 
sera  ;  en  rapportant  seullement  Vidimus  ou  extraict  de 
ces  présentes  deuement  collationné,  et  certifïication  de 
ceux  qui  feront  lesdictes  voictures  de  la  jouissance  de 
noz  présente  grâce  et  exemption,  et  à  la  charge  que 
les  voicturiers  conduisans  lesditz  bledz,  vins,  danrées 
et  autres  marchandises,  seront  tenus  les  consigner  en 
bureaux  establis  pour  la  perception  de  noz  droictz 
pour  y  estre  tenu  registre  de  la  quantité  et  qualité  d'i- 
celles,  et  de  raporter  certiffication  duditSrde  Balagny, 
et  des  prevost  et  eschevins  d'icelle  ville  de  Cambray 
comme  ilz  luy  auront  menez  et  conduictz  audict  Cam- 
bray, à  ce  qu'il  n'y  soyt  commis  abus  ou  excez  ;  le  tout 
à  peine  de  confiscation  en  cause  de  contravention. 
Moyennant  lesquelles  choses  susdictes,  ledit  Sr  de  Bal- 
lagny,  ensemble  lesditz  ordres ,  estatz  et  membres  de 
Cambray  et  pays  de  Cambrésis,  tant  pour  eulx  que 

leurs  successeurs  accepteront  et  reconnoistrorit  Nous 
et  noz  successeurs  Roys  de  France  pour  leurs  protec- 
teurs; leur  promettront  et  jureront  foy ,  loyauté  et 
service  envers  tous  et  contre  tous  pour  demeurer  per- 
pétuellement joinctz  et  unis  soubz  ledict  nom  de  pro- 
tection aveq  la  Couronne  de  France,  sans  jamais  s'en 
départir  ny  faire  aucun  traité  ny  autre  acte  au  préju- 
dice dHcelle,  ains  ayder  et  procurer  de  leur  pouvoir 
le  bien  et  advancement  des  affaires  des  Roys  et  du 
Royaume,  et  de  ce  bailler  promesses  auctentiques  sous 
leurs  seings  etscelz,  et  en  feront  déclaration  et  profes- 
sion ouverte  dans  vingt  jours  après  l'expédition  de 
ces  dictes  présentes.  Si  donnons  en  mandement  à  noz 
amez  et  féaux  conseillers  les  gens  tenants  noz  Cours 
de  Parlemens,  Chambres  de  noz  Comptes,  Cour  des 
Àydes,  Trésoriers  de  France,  et  tous  autres  noz  justi- 
ciers et  officiers  qu'il  apartiendra  que  ces  présentes  ilz 
facent  lire,  publier  et  enregistrer,  et  le  contenu  en 
icelles  garder,  observer  et  entretenir  inviolablement 
ores  et  à  Fadvenir  à  tousjours,  sans  aller  ny  venir  di- 
rectement ny  indirectement  au  contraire.  Mandons  en 
outre  à  tous  noz  lieutenans  généraux,  gouverneurs  de 
noz  provinces,  marescbaux  de  France,  collonelz  con- 
ducteurs de  noz  gens  de  guerre,  Maistres  de  ponts , 
ports  et  passages  et  à  tous  autres  qu'il  appartiendra 
que  ces  présentes  ilz  observent  et  entretiennent,  fa- 
cent observer  et  entretenir  chacun  en  droit  soy,  et  sy 
comme  à  luy  appartiendra  selon  leur  forme  et  teneur, 
sans  y  contrevenir  ne  souffrir  estre  contrevenu  en  au- 
cune manière,  car  tel  est  nostre  plaisir,  nonobstant 
toutes  ordonnances  sur  le  faict  des  traictes,  mande- 
mens,  deffences  et  lettres  à  ce  contraires,  ausquelles 

pour  ce  regard  seullement  et  sans  tirer  à  conséquence, 
Nous  avons  dérogé  et  dérogeons  par  cesdictes  présentes, 
ausquelles  affin  que  ce  soyt  chose  ferme  et  stable, 
Nous  avons  faict  mettre  et  apposer  nostre  scel,  sauf 
en  autre  chose  nostre  droit  et  l'autruy  en  toutes.  Donné 
à  Saint  Germain  en  Laye  du  moys  d'avril  l'an  de  grâce 
1 594  et  de  nostre  règne  le  cinquième. 

Henry. 

(Fonds  Dupuy,  157,  F»  68.) 

4  594,  9  MAI.  —  A  MONSIEUR  DE  SILLERY,  CONSEILLER 
EN  MON  CONSEIL  D'ESTAT  ET  MON  AMBASSADEUR  EN 
SUISSE. 

onsf  de  Sillery,  Je  ne  vous  diray  de  combien 
mauvaise  conséquence  je  juge  le  traicté  que 
l'on  poursuit  euvers  ceulx  de  Genève  ny 
avec  quel  déplaisir  je  l'ay  entendu,  dont  les  raisons 
vous  sont  tellement  congneues  qu'il  n'est besoing  vous 
en  faire  particulière  déduction, lesquelles  ne  regardent 
seulement  ceulx  de  Genève  et  mon  service,  mais  aussy 
ceux  lesquels  les  ennemys  feront  servir  en  leur  des- 
seing; toutesfois  comme  ils  sont  offusquez  par  ar- 
tifices et  vaine  espérance  d'une  paix  et  repos  asseuré, 
ne  voyans  pas  que  au  contraire  cest  pour  les  plonger 

avec  les  troupes  en  une  ruyne  inévitable,  qui  leur 
faict  moins  considérer  la  faulte  et  préjudice  qu'ils  font 
à  mondict  service,  j'ay  advisé  de  leur  en  escrire  bien 
expressément  pour  leur  faire  congnoistre  combien  je 
le  ressents,  et  seroit  la  continuation  de  ceste  poursuite 
contraire  à  ce  qu'il  me  semble  pouvoir  par  raison  at- 
tendre du  devoir  de  l'alliance  qu'ils  ont  avec  ceste 
couronne  et  de  l'amitié  dont  elle  a  toujours  esté  ac- 
compagnée entre  nous  et  eulx  et  qui  a  esté  si  soigneu- 
sement entretenue  entre  nos  prédécesseurs.  Je  vous 
envoyé  les  lettres  pour  les  leur  faire  tenir  et  y  adjous- 
ter  les  offices  que  vous  congnoistrez  y  pouvoir  servir, 
comme  à  ceste  fin  je  y  laissé  lieu  en  vostre  créance 
pour  vous  y  prendre  selon  le  subject  et  la  congnois- 
sance  que  vous  avez  du  mérite  et  de  la  qualité  de  l'af- 
faire. J'escris  aussy  auxdicts  Srs  de  Genève  pour  les 
advertir  de  la  dicte  depesche  et  les  asseurer  que  en 
quelque  occasion  que  ce  soit  je  ne  leur  deffauldray  de 
toute  l'assistance  et  service  qui  pourra  deppendre  de 
moy.  J'ay  faict  pourveoir  d'une  somme  d'argent  pour 
ayder  à  l'entretenement  de  quelques  hommes  de  che- 
val auprès  du  baron  de  Souforzan  et  pour  luy  donner 
main  en  son  particulier  d'y  pouvoir  continuer  son 
service  qu'il  ne  sçauroit  employer  en  lieu  où  il  me 
fust  plus  agréable.  Soyez  toujours  soigneux  de  confor- 
ter leurs  bonnes  volontez,  et  de  faire  tous  les  offices 
que  vous  pourrez  en  faveur  de  leurs  affaires,  là  ou 
vous  en  verrez  les  occasions.  Sur  ce  je  prie  etc. 


(Collection  Godefroy,  t.  514.) 

LXIII 

1594,  9  MAI.  -  A  MESSIEURS  DE  GENEVE. 


res  chers  et  bons  amvs,  Nous  avons  entendu 


l'instance  qui  vous  est  faicte  mesmes  de 
la  part  de  nos  allyés  confedérez  des  quatre 
villes  pour  vous  faire  entrer  en  certain  traicté  auquel 
semble  que  les  Srs  de  Berne  sont  induicts  et  persuadez 
soubz  couleur  de  l'asseurance  d'ung  repos  qui  neant- 
moings  trayne  après  soy  une  suite  toute  contraire, 
mesmes  pour  vous  en  ce  qui  est  de  la  seureté  de  vostre 
Estât  avec  la  perte  certaine  de  la  recompense  qui  vous 
a  esté  designée  des  frais  par  vous  faictz  en  ceste  guerre, 
comme  les  causes  et  raisons  en  sont  très  apparentes, 
ce  qui  nous  a  meu  de  faire  ainsi  que  nous  faisons 
présentement,  non  seulement  ausdicts  Srs  de  Berne, 
mais  aussi  aux  autres,  les  priant  se  désister  de  cette 
poursuite  et  eulx  particulièrement  demeurer  fermes 
et  constans  en  la  protection  de  laquelle  ilz  vous  sont 
obligez  avec  nous,  suivant  le  traicté  sur  ce  faict  ; 
comme  de  nostre  part  nous  sommes  résolus  de  n'es- 
pargner  ce  qui  dépend  de  nos  moiens  pour  vostre 
deffence  et  service  ;  ne  voulans  cependant  omettre  de 
vous  dire  le  plaisir  et  contentement  que  nous  avons 
receu  et  vous  remercier  de  la  considération  que  en 
cela  vous  avez  tousjours  montré  avoir  à  ce  qui  peut 

toucher  nostre  service,  ainsi  que  nous  en  avons  esté 
advertis,  qui  nous  rend  de  plus  en  plus  désireux  d'ay- 
der  à  la  conservation  de  vostre  liberté  et  repos,  et  at- 
tendant la  commodité  de  faire  mieulx  nous  avons  à 
présent  faict  pourveoir  de  quelque  moyen  pour  ayder 
à  l'entretenement  du  Sr  de  Souforzan  avec  quelques 
personnes  près  de  lui  et  mandons  qu'il  ait  à  continuer 
le  service  auquel  qui  est  employé  en  vostre  ville,  que 
nous  tenons  faict  à  nous  mesmes;  et  combien  que 
nous  sommes  asseurez  de  vostre  ferme  résolution  de 
ne  condescendre  à  aucune  chose  contraire  au  devoir 
de  nostre  amitié,  si  est  ce  que  n'avons  voulu  laisser  de 
vous  prier  par  ladicte  présente  vouloir  persévérer  en 
la  bonne  volonté  qu'avez  jusques  à  présent  tesmoigné 
au  bien  de  nos  affaires,  vous  asseurant  que  nostre 
assistance  ne  vous  deffauldra  en  tout  besoing  que  vous 
en  pourrez  avoir  pour  vous  garantir  d'oppression  et 
violence  ainsi  que  nous  avons  donné  charge  au  Sr  de 
La  Violette  de  vous  dire  encores  particulièrement  de 
ma  part;  et  sur  ce  nous  prions  Dieu  

(Collection  Godefroy,  t.  514.) 

LXIV 

1594,  COMMENCEMENT  DE  JUILLET. 

Mémoire  baillé  par  le  Roy  estant  au  camp  devant  Laon,  aux 
S"  de  Rassompierre  et  président  Jeannin ,  estans  près  de. 
Sa  Majesté  de  la  part  du  duc  de  Mayenne. 

e  Roy  ayant  le  principal  interest  a  la  paix  et 
repos  de  son  Roiaume  nul  ne  peut  par  rai- 
son doubter  qu'il  ne  la  désire  plus  que  tout 
aultre  et  que  reconnoissant  l'obstacle  que  y  apporte  la 
séparation  de  ceux  de  ses  subjeetz  qui  portent  les  ar- 
mes contre  son  service,  il  n'embrasse  très  volontiers 
les  moiens  de  leur  reconciliation  avecq  luy,  non  seul- 
lement  en  oubliant  les  choses  passées  mais  en  les  gra- 
tiffiant  d'honneurs  et  bien  faietz  selon  leurs  qualitez 
dont  les  exemples  qu'il  a  donnez  de  ceste  sienne 
bonne  intention  doivent  assez  servir  d'asseurance  à 
ceux  qui  ne  Pont  encores  esprouvée  en  eux  mesnies. 
Toutesfois  il  n'a  laissé  outre  ce  d'en  faire  plusieurs 
particulières  semonces  et  démonstrations  de  la  mesme 
volonté  à  Monsr  le  Duc  de  Mayenne,  pour  l'inciter  à 
entendre  et  venir  à  une  bonne  paix;  n'ayant  Sa  Ma- 
jesté, pour  la  grande  affection  qu'elle  a  de  voir  cesser 
les  desordres  que  la  guerre  aporte  au  dommage  de 
l'église  et  religion  catholique  et  à  la  ruyne  de  l'Estat, 

faict  difficulté  de  se  demestre  de  son  auctorité  jusques 
là  que  de  le  rechercher  de  ce  à  quoy  le  debvoir  oblige 
les  subjectz  envers  leurs  Princes,  mesmes  encores  de- 
puis le  siège  qu'Elle  à  mis  devant  cette  ville  de  Laon, 
estans  venues  deux  lettres  dudict  Sr  Duc  qu'il  escrivoit 
au  président  Janin  qui  estoit  dans  ladicte  ville  pour  le 
faire  sortir,  Elle  les  luy  fit  tenir  sur  ce  qu'on  luy  au- 
roit  faict  entendre  qu'il  le  mandoit  pour  l'emploier  à 
traicter  de  la  paix  ;  et  voiant  que  ledict  Président  ne 
voulloit  sortir  et  que  neanmoings  les  ennemis  de  Sa 
Majesté  faisoient  cependant  courir  le  bruict  que  c'es- 
toit  Elle  qui  ne  voulloit  la  paix,  faschée  et  offensée  de 
ceste  calomnie  et  pour  faire  connoislre  le  contraire 
Elle  auroit  prié  le  Sr  de  Bassompierre  qui  estoit  icy  de 
la  part  de  Monsieur  le  duc  de  Lorraine,  chef  de  la 
Maison,  de  vouloir  aller  trouver  ledict  Sr  de  Maienne 
pour  de  nouveau  l'asseurer  de  la  part  de  Sa  Majesté 
du  désir  qu'Elle  a  de  veoir  la  paix  en  son  Royaume 
et  luy  dire  que  s'il  s'y  vouloit  résoudre  Elle  luy  feroit 
du  bien,  de  l'honneur  et  luy  tesmoigneroit  toute  ami- 
tié, qui  estoit  la  plus  grande  seureté  qu'il  pouvoit  dé- 
sirer; mais  que  avant  toutes  choses  Elle  entendoit 
qu'il  fust  d'acord  de  trois  poinctz  :  l'ung  qu'Elle  ne  le 
recevroit  à  traicter  comme  chef  du  party  ;  le  second 
qu'il  ne  se  mesleroyt  de  traicter  du  faict  de  la  relli- 
gion  ;  troisiesme  qu'il  ne  se  joindroit  le  Roy  d'Espagne 
aveq  luy  au  traicté  ;  que  s'il  vouloit  entrer  en  traicté 
avec  ces  conditions  et  envoier  les  articles  signez  de  sa 
main  de  ce  qu'il  pretendoit  tant  pour  luy  que  pour 
autres  de  sa  Maison  et  adherans,  Elle  les  verroit  en 
son  Conseil  et  sy  Elle  y  trou  voit  fondement  pour  en  es- 
pérer une  bonne  conclusion  Elle  n'accorderoit  pas 

seullement  une  trefve  de  huict  jours  pour  le  faict  de 
Laon ,  mais  deux  mois  de  trefve  pour  achever  le  traicté; 
sur  quoy  luy  ayant  esté  demandé  par  ledict  Sieur  de 
Bassompierre  ce  qu'il  pouroit  dire  audict  Sieur  de 
Mayenne  que  Sa  Majesté  vouldroit  faire  touchant  la- 
dicte  ville  de  Laon,  Elle  luy  respondit  qu'Elle  preten- 
doit  la  prendre  et  neanmoings  que  s'il  ne  tenoit  qu'a 
quicter  le  siège,  qu'on  ne  s'acordast  du  gênerai  plus- 
tost  elle  accorderoit  de  le  lever  si  Elle  voyoit  asseu- 
rance  de  faire  la  paix  ;  qui  est  en  substance  la  charge 
que  Sa  Majesté  donna  audict  Sr  de  Bassompierre  après 
le  retour,  auquel  Elle  auroit  ordonné  aucuns  des  prin- 
cipaux de  son  Conseil  estans  près  d'EUe  pour  l'ouir  et 
conférer  aveq  luy  ;  ledict  président  Janin  et  autres  qui 
se  sont  trouvez  issy  delà  part  dudict  de  Mayenne,  sur 
ce  qu'il  en  auroit  raporté  ;  mais  au  lieu  d'entendre 
d'eux  en  ceste  conférence  quelque  resolution  et  de 
voir  quelques  articles  pour  commencer  d'estre  en 
traicté  et  aux  moyens  d'abréger  les  maulx  de  la  guerre, 
l'on  n'auroit  après  autre  chose  de  son  intention,  si  ce 
n'est  que  presuposant  qu'ils  trouveroient  le  faict  de 
Laon  encores  en  son  entier  et  que  Sa  Majesté  deust  le- 
ver le  siège  sur  la  démonstration  qu'il  feroit  de  vouloir 
traicter  de  la  paix,  il  leur  auroit  seullement  donné  pou- 
voir d'accepter  les  deux  mois  pour  cest  effect  et  pro- 
mette, (l'accord  ne  succédant)  de  remettre  Laon  entre 
les  mains  de  Sa  Majesté  qui  estoit  au  lieu  de  respondre 
et  satisfaire  au  principal  de  la  charge  que  ledict  Sr  de 
Bassompierre  avoit  de  Sa  Majesté  prendre  seullement 
ce  qui  n'avoit  esté  dict  qu'en  conséquence  d'icelluy, 
n'ayant  entendu  donner  le  dit  terme  que  au  cas  qu'Elle 
verroit  fondement  d'en  espérer  quelque  bon  succedz 

pour  le  bien  et  repos  du  royaume  :  car  Elle  a  trop 
aperceu  par  le  passé  qu'on  n'a  fait  que  se  prévaloir  à 
son  préjudice  de  toutes  apparences  et  propositions 
d'entrer  en  traicté,  mesmes  à  retenir  les  villes  et  autres 
subjets  de  Sa  Majesté  qui  avoient  volonté  de  la  recon- 
noistre,  les  tenant  en  oppinion  qu'il  se  feroit  bien  tost 
ung  accord  gênerai  sans  qu'il  se  soit  veu  jusques  à  pré- 
sent que  pratiques  et  négociations  aveq  les  estrangers 
et  tous  autres  effectz  contraires;  toutesfois  s'estans  les 
susdiz  laissé  entendre  à  la  dicte  conférence,  que  s'il 
plaisoit  à  Sa  Majesté  accorder  terme  jusques  au  pre- 
mier septembre  et  ses  passeportz  pour  envoier  vers 
ceux  que  ledict  Sr  de  Mayenne  doit  advertir  pour  inter- 
venir audict  traité,  il  ne  faudroict  de  faire  trouver  ses 
députiez  dans  ledict  temps  en  tel  lieu  qu'Elle  ordonne- 
royt,  aveq  pouvoirs  et  charges  suffisantes  pour  venir 
à  quelque  bonne  conclusion,  Sadicte  Majesté  ne  voul- 
lant  rien  obmettre  pour  les  y  convier  et  pour  procu- 
rer l'assoupissement  de  ceste  guerre,  a  accordé  ledict 
terme  jusques  au  premier  jour  de  septembre,  à  la  charge 
des  trois  poinctz  cy  dessus  déclarez  ;  ne  voullant  pour 
le  regard  du  premier  admettre  aucun  pour  compagnon 
en  son  Royaume  auquel  Dieu  l'a  constitué  seul,  comme 
aussy  ayant  pieu  à  sa  bonté  divine  l'inspirer  à  embras- 
ser la  religion  catholique ,  apostolique  et  romaine  et 
reconnoistre  que  l'église  catholique  est  la  vraye  église 
aveq  ferme  volonté  et  resolution  d'y  vivre  et  mourir, 
la  conserver  et  protéger  de  tout  son  pouvoir  mesmes 
exposer  sa  vie  et  son  sang  pour  cest  effet,  Sa  Majesté 
ne  veult  que  autre  de  son  Roy  an  me  s'atribue  ou  pré- 
tende aucune  part  en  la  protection  d'icelle,  ne  laissera 
toutesfois,  sy  quelque  chose  luy  est  dict  et  proposée 

de  la  part  dudict  Sr  Duc  pour  le  bien  et  conservation 
d'icelle  religion  catholique  de  l'ouir  et  recevoir  de 
très  bon  cœur  par  forme  d'advis  comme  d'un  prince 
son  subjet,  et  embrassera  tousjours  fort  volontiers  les 
moyens  qui  luy  seront  présentez  et  ouverts  par  ses 
serviteurs  catholiques  pour  aider  à  la  maintenir  et  aug- 
menter; et  pour  le  troisiesme  si  le  Roy  d'Espagne  a  in- 
tention de  faire  la  paix  avecq  Sa  Majesté  il  n'est  rai- 
sonnable qu'Elle  souffre  que  ce  soit  par  le  moyen  de 
ses  subjectz  ny  conjoinctement  avec  eulx  pour  ne  le 
rendre  protecteur  de  ce  qu'Elle  leur  pouroit  accorder 
et  qu'ils  doivent  reconnoistre  d'Elle  seulle,  comme 
aussy  en  attendre  l'observation  de  sa  foy  et  parolle,  et 
neanmoings  soubz  ses  conditions  Elle  a  dès  à  présent 
commandé  expédier  les  passeports  qui  leur  seront  né- 
cessaires pour  l'effet  susdict,  ne  pouvant  encores  choi- 
sir le  lieu  ou  se  fera  l'assemblée,  pour  n'estre  certaine 
en  quel  endroit  Elle  se  poura  lors  trouver,  mais  se  te- 
nant les  depputtez  prez  ledict  Sr  duc  de  Maienne ,  Elle 
les  fera  advertir  huict  jours  avant  la  fin  dudict  terme  ; 
et  à  ce  que  son  intention  sur  le  tout  puisse  estre  mieux 
conceue  et  représentée  audict  Sr  duc  de  Maienne  et 
autres  qu'il  en  voudra  advertir  qu'elle  ne  pouroit  estre 
estant  proférée  de  bouche  à  sesdiz  ministres,  Elle  a 
advisé  de  la  leur  bailler  par  escript ,  asseurant  de  re- 
chef que  pour  le  bien  de  la  paix,  et  pour  l'affection 
qu'Elle  a  d'en  voir  bientost  jouir  son  pauvre  peuple  et 
tout  le  Royaume ,  Elle  s'eslargira  envers  ledict  Sr  Duc 
sur  ses  parens  et  autres  qui  y  seront  comprins  aveq 
luy  en  gratiffications  et  bienfaiz,  outre  mesmes  ce  que 

portera  l'advis  de  son  conseil.  Faict  

Depuis  sur  ce  qui  a  esté  encores  par  eulx  remonstré 

que  le  terme  seroit  trop  bref  pour  les  plus  esloignez , 
Sa  Majesté  Ta  prolongée  jusqu'au  dixiesme  jour  dudict 
mois  de  septembre. 

(Dupuy,  n°  88,  f°  212,  r°.) 


LXV 

1594,  9  JUILLET.  —  AUX  ÉCHEVINS  ET  HABIT  ANS 
D'A  VALLON. 

hers  et  bien  aiméz,  puisqu'il  a  plu  a  Dieu 
vous  faire  la  grâce  et  nous  donner  le  con- 
tentement de  vous  voir  avec  tous  nos  bons 
subjects  reunis  a  nostre  obeyssance,  nous  voulons  des 
sormais  embrasser  vostre  protection  et  vous  faire  pa- 
reil traitement  qu'aux  aultres  qui  nous  sont,  comme 
nous  promettez  que  serez,  nos  bons  et  fidèles  subjectz, 
nous  avons  en  ceste  considération  favorablement  re- 
ceu  vos  députez,  repondu  sur  chacun  de  vos  articles 
aultant  à  vostre  contentement  et  soulagement  que  nos 
affaires  l'ont  pu  permettre.  Il  reste  que  vous  soyez  soi- 
gneux de  vostre  conservation  et  ayez  telle  correspon- 
dance avec  le  sieur  de  Rocliefort  que  nous  vous  don- 
nons pour  gouverneur  que  vous  puissiez  garantir  des 
entreprises  et  mauvais  desseins  de  nos  ennemis  et  vous 
maintenir  et  conserver  en  paix  et  tranquillité  tel  que 

le  bien  de  nostre  service  le  requiert.  Donné  au  camp 
de  Laon,  ce  9e  jour  de  juillet  1594. 

Henry. 

(Archives  municipales  d'Avallon.  La  raison  de  cette  missive  est  expli- 
quée dans  un  gracieux  travail  sur  une  petite  ville  à  la  fin  du  xvie  siècle^ 
inséré  dans  le  Correspondant  du  25  août  1859  ,  par  M.  Raudot ,  ancien 
représentant  de  l'Yonne,  auquel  nous  sommes  redevables  de  la  décou- 
verte de  cette  petite  pièce.) 


LXVI 


1594,  8  AOUST.   —   A  MON  COUSIN  LE  DUC  DE 
WURTEMBERG,  PRINCE  DU  SAINCT  EMPIRE. 

on  cousin.  Les  difficultez  se  trouvans  en  ef- 
fect  telles  qu'il  vous  a  esté  représenté  sur  le 
ë^èMS  contract  qui  vous  a  esté  passé  par  le  Sr  de 
Sancy  de  mes  terres  les  Pays  bas,  l'on  vous  a  ouvert  le 
moyen  qu'on  a  pensé  le  plus  prompt  pour  vous  don- 
ner satisfaction  d'ailleurs  de  ce  qui  vous  peult  estre 
raisonnablement  deu ,  qui  estoit  de  prendre  du  do- 
maine de  ma  Couronne;  mais  puisque  vous  ne  l'avez 
eu  agréable  et  que  vous  desirez  que  ce  soit  en  argent, 
au  deffaut  dudict  contract,  je  feray  rechercher  les  meil- 
leurs moyens  qui  se  pourront  trouver  pour  vous  en  sa- 
tisfaire :  ce  qui  toutesfois  ne  pouvant  estre  de  quelque 
temps  pour  Testât  ou  sont  mes  affaires  et  les  grandes 
charges  qu'il  me  convient  soubztenir  pour  résister  aux 

effortz  que  les  ennemys  continuent  et  se  proposent  de 
faire  contre  moy  plus  grandz  qu'ilz  n'ont  encores 
faict,  comme  c'est  chose  trop  notoire,  je  n'ay  estimé  à 
propos  de  retenir  le  cappitaine  Saige  plus  longuement 
en  ceste  poursuicte,  ayant  advisé  de  le  vous  renvoyer, 
attendant  que  je  puisse  avoir  la  commodité  de  pour- 
veoir  à  vostre  payement,  dont  l'assignation  que  vous 
désireriez  avoir  sur  quelques  marchans  de  ma  ville  de 
Lyon  ne  peult  avoir  fondement  par  ce  qu'il  n'y  a  rien 
en  ma  disposition  de  ce  costé  là  qui  ne  soit  engaigé 
dès  le  temps  du  feu  Roy  pour  plus  qu'il  ne  sçauroit 
monter  de  quelques  années,  de  sorte  que  mesmes  je 
n'en  puis  estre  aucunement  subvenu  en  mes  urgentes 
nécessitez  qui  me  pressent  tellement  que  s'il  y  avoit 
quelque  chose  en  ladicte  ville  dont  je  me  peusse  pré- 
valoir, ce  qui  concerne  la  conservation  de  mon  Estât 
y  devroit  par  raison  y  tenir  le  premier  lieu,  comme 
d'icelle  despend  le  moyen  de  satisfaire  à  ceulx  qui  y 
auront  porté  de  Fayde  et  assistance  ainsy  que  de  vostre 
part  vous  avez  faict.  Et  quant  à  ce  que  par  vostre  lettre 
vous  dictes  avoir  mis  entre  les  mains  du  feu  Sr  de 
Clervaut  la  vérification  des  cent  mil  escuz  de  vieilles 
clebtes,  je  croy  que  voz  officiers  sur  lesquelz  vous 
vous  en  pouviez  estre  exposé  le  vous  auront  ainsy 
faict  entendre,  mais  si  celaeust  esté  ils  ne  vous  eussent 
laissé  bailler  audict  de  Sancy  vostre  promesse  de  luy 
fournir  ladicte  vérification,  comme  il  m'a  asseuré  de 
l'avoir  pardevers  soy  ;  et  vous  diray  de  plus  que  les 
anciens  officiers  de  ceste  Couronne  qui  ont  eu  con- 
gnoissance  par  le  passé  des  affaires  d'icelle  disent  que 
au  lieu  de  devoir  il  luy  est  deu  par  la  Maison  de  Wer- 
temberg  la  somme  de  cent  cinquante  mil  escuz,  ce  que 

je  ne  vous  allègue  pour  en  demander  payement,  quand 
cela  se  trouveroit  véritable,  mais  affîn  que  vous  jugiez 
d'aultant  mieulx  que  c'est  avec  une  grande  raison  que 
ceulx  qui  ont  à  respondre  de  l'administration  des  fi- 
nances de  ce  Royaume  demandent  la  susdicte  vérifi- 
cation ;  qui  est  tout  ce  que  je  puis  pour  ceste  heure 
respondre  au  contenu  de  vostre  dicte  lettre.  Vous  as- 
seurant  neantmoings  que  non  seulement  je  désire  vous 
rendre  satisfaict  de  tout  ce  que  je  vous  puis  debvoir , 
mais  aussy  recongnoistre  les  plaisirs  que  vous  m'avez 
faictz,  par  tous  les  moyens  que  je  pourray,  ainsy  que 
vous  le  congnoistrez  aux  occasions  qui  s'en  présente- 
ront. Priant  Dieu  vous  avoir,  mon  cousin,  en  sasaincte 
garde.  Escrit  à  Laon  ce  viip  jour  d'aoust  1 594. 

Henry. 

Revol. 

(Port.  Godefroy,  262,  pièce  86.) 


LXVII 

1594,  15  OCTOBRE.  —  A  Mr  DE  SILLERY,  CONSEILLER 
EN  MON  CONSEIL  D'ESTAT  ET  MON  AMBASSADEUR  EN 
STJYSSE. 

ons\  de  Sillery,  Estant  vacquée  la  poste  de 

Lauzanne,  par  la  mort  de  Polly,  je  l'ay 

accordée  à  Vuilhelin  de  Vandaux,  du  can- 
ton de  Berne,  tant  en  considération  des  services  qu'il 

m'a  faictz  que  pour  le  recompenser  des  pertes  qu'il  a 
receues  et  rançon  qu'il  a  aussy  payée  au  baron  de 
Tiange  pour  se  redimer  de  la  prison  en  laquelle  il  es- 
toit  par  luy  détenu,  à  la  charge  d'y  faire  cbevaulx  pour 
mon  service,  comme  il  est  accoustumé  ;  dont  je  vous 
ay  bien  voullu  advertir  par  ce  mot,  et  vous  prier  que, 
suivant  le  brevet  que  je  luy  en  ay  à  ceste  fin  faict  de- 
pescber,  vous  le  faciez  coucher  et  employer  sur  Tes- 
tât de  mes  pensionnaires  de  Suisse,  tout  ainsi  que  voul- 
loit  estre  ledict  deffunct  Polly,  affin  que  ledict  Van- 
daux  en  puisse  joyr  paisiblement,  comme  je  le  de- 
sire,  et  vous  me  ferez  service  bien  agréable.  Priant 
Dieu,  Monsrde  Siliery,  qu'il  vous  ayt  en  sa  saincte  et 
digne  garde.  Escript  à  Paris  le  xve  jour  d'octobre  1 594. 

Henry. 

DE  NEUFVILLE, 


(Port.  Godefrov,  262,  pièce  94.) 

LXVIII 


4594,  22  NOVEMBRE. 


Lettre  du  Roy  au  Parlement  de  Cambray  pour  la  veriffication  des 
lettres  de  protection  du  Roy  aux  Cambresiens  et  au  marescbal 
de  Balagny. 


^f?  oz  amez  et  feaulx,  Nous  vous  avons  par  noz 
3  aultres lestres  clauses  faict  cy  devant  entendre 


noz  voulloir  et  intention  pour  la  veriffication 
des  lectres  de  protection  en  laquelle  Nous  avons  prins 
les  Cambreziens  aveq  nostre  cousin  le  marescbal  de  Bal- 
lagnyet  autres  lectres  et  actes  quiendeppendentdutraic- 
té;  et  en  ce  faisant,  mandé  et  ordonné  de  promptement 
veriffier  les  dictes  lectres  comme  cboses  nécessaires  à  la 
vallidité  d'icelles;  à  quoy  tant  s'en  fault,  qu'aiez  satis- 
faict:  Nous  recevons  continuelles  plainct.es  du  contraire, 
tant  de  nostredit  cousin  que  desdictz  Cambreziens,  et 
parceque  les  longueurs  apportées  à  telles  vérifications 
pourr oient  estre  préjudiciables  à  noz  affaires  et  ser- 
vice par  les  mauvaises  persuasions  que  les  Cambre- 
ziens se  pourroient  doubter  de  la  seureté  de  noz  pro- 
messe et  foy,  toutesfois  leur  voulans  garder  et  observer 
invioîlable  et  leur  faire  sentir  les  effectz  dignes  de  noslre 
protection,  ainsy  qu'ilz  les  ont  attenduz  et  espéré, 
Nous  vous  mandons  et  très  expressément  enjoignons 

par  cettes  nos  lettres  closes  que  nous  avons  voullu  si- 
gner de  nostre  main  que  incontinant  et  sans  dellay  et 
toutes  affaires  cessantes  et  postposées  vous  aiez  à  pro- 
cedder  à  la  veriffication  de  nosdictes  lettres  de  protec- 
tion et  autres  qui  deppendent  du  traicté  d'icelles,  pu- 
rement et  simplement,  selon  leur  forme  et  teneur,  sans 
plus  user  de  longueur  ou  remise  quelle  qu'elle  soit.  Sy 
ny  faictes  faulte,  car  tel  est  nostre  plaisir.  Donné  à 
Sainct  Germain  en  Laye  le  vingt  deuxiesme  novembre 
mil  cinq  cens  quatre  vingtz  quatorze.  Signé  :  Henry  , 
et  plus  bas?  Ruzé;  et  sur  la  suscription  est  escript: 
A  noz  amez  et  feaulx  les  gens  tenans  nostre  Court  de 
Parlement  ;  et  cachetté  du  cachet  et  armoiries  du 
Roy. 

(Fonds  Dupuy,  157,  fos  74  et  76.) 


LXIX 


4594,  30  DECEMBRE.  — LE  ROY  A  Mr  D'AUSSONVILLE1. 


PjJ  r.  D'Ossonville ,  Pour  respondre  a  vostre 
^  i>  lettre  du  xne  de  ce  mois  que  je  n'ai  receue 
jjf  que  hier  au  soir,  je  vous  dirai  que  je  n'ai 
point  changé  de  volunté  ni  me  suis  point  refroidi  de 
l'entreprise  que  vous  m'avez  proposée,  j'ai  seullement 


f.  Transcrite  de  la  main  de  M.  de  Villeroy. 


10 

craint  que  vous  n'eussiez  tel  moien  de  l'exécuter  que  je 
sçai  que  vous  le  desirez  et  partant  qu'elle  portast  plus 
de  feuilles  que  de  fruits,  non  que  je  me  soie  oncques 
deffié  de  vostre  affection ,  car  j'en  ai  dès  le  commen- 
cement conceutrop  bonne  oppinion,  et  vous  prie  ne 
doubter  point  de  ce  point  ;  et  comme  vous  me  mandez 
que  voz  gens  sont  tous  prestz  et  que  vous  n'attendez 
plus  que  nostre  adveu  et  les  canons  de  Chalons  avec 
les  équipages  pour  vous  mectre  en  besongne,  j'ai  fect 
satisfaire  à  l'un  et  à  l'autre  autant  qu'il  m'a  esté  pos- 
sible, car  je  vous  ai  envoyé  l'adveu  du  comte  Maurice 
par  celui  qui  Ta  apporté ,  lequel  j'estime  que  vous 
avez  fect  partir  de  S4  Quentin,  pour  m'aller  trouver 
le  ixe  de  ce  mois,  de  sorte  que  j'estime  que  vous 
l'aiez  trouvé  bientost  après  m'avoir  escript  vostre 
lettre.  Je  vous  ai  aussi  envoié  par  vostre  homme  la  de- 
p esche  nécessaire  pour  tirer  de  Chalons  ou  de  Lan- 
gres  les  pièces  d'artillerie  que  vous  avez  adjoustées  à 
vostre  première  demande  ;  mais  je  suis  très  marri  que 
vous  ayez  esté  contrainct  de  paier  celles  de  Metz,  ainsi 
que  vous  m'avez  escript  par  vostre  lettre  ;  toutesfois  , 
faictes  estât  que  c'est  une  despence  que  vous  avez  ad- 
vancée  pour  mon  service  de  laquelle  je  veulx  que  vous 
soiez  remboursé ,  car  il  n'est  pas  raisonnable  qu'elle 
tombe  sur  vous,  puis  que  je  vous  avais  promis  de  la 
porter;  doncques  avant  satisfaire  à  ce  dessein  il  ne  me 
reste  à  présent  que  à  vous  prier  de  regarder  à  si  bien 
enfourner  et  ordoner  vostre  dessain  que  l'issue  en 
soit  heureuse  ;  vous  asseurant  que  je  recognoistrai  le 
debvoir  que  vous  ferez  de  sorte  que  vous  et  le  Sr  de 
Tremblecourt  n'aurez  regret  d'avoir  voué  vostre  ser- 
vice et  vos  armes  à  un  prince  qui  vous  estime  comme 

je  faictz  ;  ne  pouvant  croire  que  le  Sr  de  Tremblecourt 
change  de  volunté,  quoi  qui  arrive,  puis  que  j'ai  faict 
aller  tout  ce  qui  a  esté  en  ma  puissance  ;  le  retarde- 
ment estant  venu  de  celui  de  l'advis  que  nous  avons 

envoie  quérir  en  Hollande  

 ;  partant  je  vous  prie  que  l'on  ne 

me  impute  la  faulte  d'autrui;  mes  subjectz  ont  plus 
pâti  de  ce  retardement  que  tous  autres ,  et  partant  mon 
service,  et  me  semble  qu'il  fault  en  tels  cas  mectre 
peine  plus  tost  de  prévenir  les  difficultez  et  obstacles 
qui  se  présentent  que  de  s'en  prendre  à  moi  qui  ai 
faict  et  faictz  encore  ce  qui  m'est  possible  pour  les 
surmonter.... 

(Port.  Godefroy,  262,  pièce  102.) 


LXX 


1595,  MARS. 


Confirmation  faicle  par  le  Roy  Henri  IV  des  privilèges  et 
exemptions  accordés  par  les  Roys,  ses  prédécesseurs,  à  ceux  de 
la  ville  de  Sedan. 


enry,  par  la  grâce  de  Dieu  Roy  de  France 
pr  et  de  Navarre ,  A  tous  presens  et  advenir, 
salut.   Scavoir   faisons  Nous  avoir  receu 
l  humble  supplication  de  nostre  amé  et  féal  cousin  le 

duc  de  Bouillon,  mareschal  de  France,  prince  souve- 
rain de  Sedan  et  Jametz,  contenant  que  par  previllege 
exprès  conceddez  par  nos  prédécesseurs  Roys,  tant  à 
ses  prédécesseurs  que  à  ses  subjectz  du  dict  Sedan, 
il  leur  auroit  esté  conceddé  et  octroie  pour  plusieurs 
bonnes  considérations  plusieurs  beaux  previleges  , 
franchises  et  exemptions  et  par  exprès  de  pouvoir  faire 
tirer  chacun  an  de  cestuy  nostre  roiaume  la  quantité 
de  deux  cens  muidz  de  bles,  mesure  de  Paris,  et  douze 
cens  pièces  de  vin  de  Champagne,  revenant  à  huit 
cens  muidz,  mesure  et  jauge  de  Paris,  tant  pour  la 
fourniture  ordinaire  de  ses  maisons  et  places  dudict 
Sedan  et  Jametz,  que  pour  la  nourriture  et  entretene- 
ment  tant  de  ses  serviteurs  dommestiques  que  des 
gens  de  guerre  entretenuz  esdictes  places;  avec  ce 
puissance  de  faire  tirer  de  nostre  dict  Royaume  touttes 
sortes  de  denrées  et  marchandises  non  prohibées  dont 
ilz  pourront  avoir  besoing  pour  ieurs  personnes,  de 
leurs  dommestiques  et  fourniture  desdictes  places, 
sans  qu'ilz  feussent  pour  ce  tenuz  paier  aucune  chose 
des  antiennes  et  nouvelles  impositions,  tant  du  ving- 
tiesme  forain,  entrée  de  villes,  que  des  nouvelles  et 
antiennes  impositions  foraines  ;  à  la  charge  touttes 
fois  que  sesdicts  prédécesseurs,  ou  en  leur  absence, 
les  cappitaines  et  gouverneurs  desdictes  places  seroient 
tenuz  fournir  des  certifficatz  signez  de  leurs  mains  et 
scellez  de  leurs  armes  de  la  quantité  de  bledz,  vins, 
qu'ilz  feront  emmener  et  voiturer,  soit  par  eaue  ou 
par  terre  ;  que  ceulz  qui  les  auront  en  main  seront 
tenuz  porter  ou  envoier  en  l'ung  des  plus  prochains 
bureaux  ou  seront  chargez  lesdictz  bledz  et  vins. 
Et  pour  le  regard  des  autres  marchandises,  ceulz  des 

gens  de  sesdictz  prédécesseurs  qui  les  envoieroienl  et 
feroient  transporter  bailleront  leurs  certifïicatz  au  por- 
teur et  voituriers  d'icelluy,  qui  les  mèneront  ausdictz 
lieux,  pour  sur  iceulx  certifficatz  prandre  passeportz 
des  commissaires  establiz  ausdictz  bureau  ou  de  l'un 
d'eulx,  ausquelz  estoit  enjoinct  de  les  bailler;  comme 
aussy  auroit  esté  permis  aux  subjectz  de  nostredict 
cousin,  babitans  desdictes  terres  souveraines,  de  pou- 
voir librement  et  franchement  trafficquer  avec  nosdictz 
subjectz  es  foires  et  marchez  voisins  ;  et  que  nosdictz 
subjectz  pourroient  aussy  librement  et  réciproque- 
ment trafficquer  avecq  eux  et  mener  esdictes  villes  et 
terres  souveraines  de  Sedan  et  Jametz  esdictz  jours  de 
foires  et  marchez  touttes  sortes  de  denrées  et  menues 
marchandises,  et  estre  tenuz  pour  ce  aucune  chose,  soit 
pour  entrée  ou  issue  du  royaume  et  menues  compo- 
sitions ou  autrement;  et  en  outre  que  lesdictz  habi- 
tans  desdictes  terres  souveraines  pourroient  librement 
tirer  les  grains,  vins  et  generallement  tout  ce  qui  vient 
de  leur  creu  aux  terres  et  fermes  qu'ilz  ont  en  nostre 
rovaume  et  ez  environs  desdictes  terres  souveraines, 
sans  qu'ilz  fussent  pour  ce  tenuz  pour  aucune  chose 
de   quelques  sortes  d'impositions  que  ce  fussent. 
Comme  aussy  les  subjectz  de  nostredict  Royaume, 
qui  ont  du  bien  esdictes  terres  pourroient  librement 
enlever  et  conduire  ce  qui  viendra  de  leurdict  creu 
en  nostre  dit  Royaume,  sans  paier  aucune  chose; 
et  en  outre  leur  auroit  esté  promis  de  pouvoir  tirer 
par  chacun  an  d'icelluy  nostredict  royaume  telle  quan- 
tité de  bledz  et  vins,  poix  ou  légumes  et  generalle- 
ment touttes  espèces  de  marchandises  quelconques, 
pour  estre  usez  et  debittez  esdictes  terres  souveraines 

sans  fraulde,  en  payant  touttesfois  seullement  moictié 
de  F  antienne  imposition,  droictz  de  resnes  et  hault 
passage,  selon  la  reapreciation  des  marchandises, 
faict  par  l'edict  du  mois  de  may  mil  cinq  cens  quatre 
vingtzung;  et  sans  qu'ilz  feussent  tenuz  paier  aucune 
chose  de  tous  autres  droictz  de  nouvelle  et  antienne 
imposition,  soit  d'entrée  de  villes,  yssue  du  Royaume 
ou  autres  imposées  ou  à  imposer  et  à  la  charge  que 
lesdictz  habitans  n'en  abuseroient  sur  peyne  de  pri- 
vation desdictz  previlleges,  et  qu'avant  que  charger 
lesdictes  marchandises,  ilz  seroient  tenuz  de  porter  à 
l'ung  des  bureaux  plus  proches  ou  ilz  chargeront  cer- 
tifficat  de  ses  prédécesseurs  ou  des  gouverneurs  des- 
dictes places  ou  leurs  lieutenans  avecq  ung  des  offi- 
ciers de  la  justice  desdictz  lieux,  comme  ceulx  qui 
voudront  faire  charger  lesdictes  marchandises  seroient 
habitans  desdictes  terres  et  sans  subjectz,  et  à  la 
charge  aussy  de  bailler  caution  au  lieu  ou  ilz  paieroient 
l'acquit  de  rapporter  dedans  certain  temps  autre  cer- 
tificat comme  lesdictz  grains,  vins  et  autres  marchan- 
dises auront  esté  chargez  esdictes  terres  et  non  trans- 
portez ailleurs,  sur  les  peynes  portées  par  lesdictz 
previlleges,  par  lequelz  auroict  esté  pareillement  per- 
mis ausdictz  subjectz  et  habitans  desdictes  souverai- 
netez  transporter  audict  Sedan  et  Jametz  et  autres 
lieux  que  bon  leur  semblera  en  nostre  Royaume  et 
lors  de  la  permission  des  traictés  telle  quantité  de 
bledz,  vins  et  marchandises  non  défendues  qu'ilz 
voudront  en  payant  tous  les  droictz  et  impositions 
pour  ce  deubz  et  à  la  charge  que  lesdictz  prédécesseurs 
seroient  tenuz  faire  tenir  la  main  par  leurs  officiers 
qu'il  n'en  feust  abusé,  et  pour  cet  effet  en  faire  tenir 

registre  desdictz  transportz  et  en  envoierl'extraict  par 
chacun  an  au  fermier  et  receveur  gênerai  desdicts 
traictés  ;  et  ou  lesdictz  subjectz  et  habitans  desdictes 
terres  souveraines  voudraient  aller  prandre  ou  achep- 
ter  aucunes  denrées  et  marchandises  ez  terres  de  noz 
voisin  et  non  de  nostre  obeyssance  et  qu  en  retour- 
nant esdictes  terres ,  ilz  passent  sur  les  limites  et 
destroictz  de  nostre  Royaume  par  les  escluses  et 
chaussées  et  passages  de  x\Iouzon ,  ilz  auroient  esté 
déclarez  exemptz  de  paier  pour  cause  de  ce  aucun 
péage  ny  imposition,  ayant  pareillement  tenu  quictes 
et  exemptz  tant  ses  prédécesseurs  que  sesdictz  subjectz 
du  paiement,  imposition  et  subside,  mis  sur  les  mar- 
chandises et  denrées  qui  entrent  en  nostre  dict 
Royaume  et  qui  se  trouveront  faictes  et  fabricquées 
sans  fraulde  dans  les  païs,  terres  et  seigneuries  de 
sesdictz  prédécesseurs  et  marqué  de  leurs  armes  ou 
de  celles  de  leurs  successeurs ,  sy  elles  peuvent  mar- 
quer, les  porteurs  et  conducteurs  seroient  tenuz  rap- 
porter certifficat  desquelz  previlleges ,  franchises  , 
libertez,  permissions  et  exemptions  tant  nostre  dict 
cousin  que  ses  dictz  prédécesseurs  et  subjectz,  manans 
et  habitans  desdictes  terres  ont  toujours  depuy  jouy, 
plainement  et  paisiblement,  sans  aucun  trouble  ny 
empeschement;  craignant  toutes  fois  y  estre  cy  après 
empeschez,  tant  accause  des  defferences  par  nous 
faictes  que  pour  n'avoir  depuis  nostre  advenement  à 
la  Couronne  obtenu  noz  lettres  de  confirmation  néces- 
saires, humblement  requérant  icelles.  A  ces  causes, 
inclinans  liberallement  à  la  supplication  et  requeste 
qui  nous  en  a  esté  faicte  par  nostredict  cousin,  icelly 
pour  ses  causes  et  ce  sesdictz  subjectz,  manans  et 

habilans  desdictes  terres,  de  nostre  certaine  science, 
plaine  puissance  et  auctorité  royal,  de  nouveau  con- 
firmé, donné  et  octroié,  confirmons,  donnons  et 
octroyons  par  ces  présentes  tous  et  chacuns  lesdictz 
previleges,  franchises,  libertez  et  exemptions  plus  à 
plain  déclarées  et  speciffiées  des  lettres  qui  leur  ont 
esté  cy  devant  expédiés.  Et  par  exprès  où  ilz  ne  pour- 
roient  faire  passer  par  les  limittes  des  rivières  dudict 
Mouzon,  à  cause  de  l'injure  du  temps,  toutes  sortes  de 
marchandises,  qu'ilz  feront  venir  d'/Ulemaigne  et  d'ail- 
leurs suivant  leursdictz  previlleges ,  franchises  et 
exemptions  ;  qu'ilz  les  puissent  faire  venir  par  la  ville 
de  Varenne  en  Loraine  et  ez  environs  des  limittes 
desdictes  terres  souveraines  de  nostre  Royaume  aveq 
les  mesmes  franchises,  libertez  et  exemptions  portées 
par  lesdictz  previlleges  et  tout  ainsy  qu'ilz  en  ont  cy 
devant  bien  et  deuement  jouy  et  usé,  jouyssent  et 
usent  encores  de  présent.  S  y  donnons  en  mandement 
a  nos  amez  et  feaulx  les  gens  tenans  nostre  Court  de 
Parlement,  Chambre  de  noz  comptes ,  Court  de  noz 
aides  à  Paris  et  trésoriers  generaulx  de  France  establiz 
ez  generalitez  de  Champaigne  et  Picardie  et  à  tous  noz 
lieutenans  qu'il  appartiendra,  que  de  noz  presens, 
confirmation  et  contenu  ausdictz  previlleges,  ilz  facent, 
souffrent  et  laissent  nostredict  cousin,  ensemble  ses- 
dictz  subjectz,  manans,  et  habitans  desdictes  terres, 
jouir  et  user  plainement  et  paisiblement,  sans  souffrir 
ny  permettre  qu'il  y  soit  contrevenu  en  aucune  sorte 
et  manière  que  ce  soit.  Car  tel  est  Nostre  plaisir,  no- 
nobstant quelzconcques  ëedictz,  ordonnances  et  lettres 
à  ce  contraires.  Et  affin  que  ce  soit  chose  ferme  et 
stable  à  toujours,  Nous  avons  faict  mettre  nostre  scel 


DE   HENRY  IV.  153 

à  cesdictes  présentes,  sauf  en  autres  choses  nostre 
droict  et  l'autruy  en  touttes.  Donné  à  Paris  au  mois  de 
mars,  l'an  de  grâce  mvc  iiiixx  xv,  et  de  nostre  règne  le 
sixiesme.  Signé  :  Henry;  et  sur  le  reply  :  Par  le  Roy, 
DeNeufville.  Et  à  côté  :  Visa  et  scellé  sur  lacs  de  soye 
rouge  et  vert  et  en  cire  vert  du  grand  scel.  Registrées, 
ouy  le  Procureur  général  du  Roy,  aux  charges  et 
comme  il  est  contenu  au  registre  de  ce  jour,  à  Paris 
en  Parlement  le  neufiesme  may,  lan  mv*  iiii"  xvi. 
Signé  :  Du  Tillet. 

Collation  a  esté  faicte  avecq  l'original  rendu  à 
Me  Jehan  Baillet,  greffier  au  bailliage  et  siège  presidial 
de  Sedan,  poursuivant. 

(Dupuy,  no433,  f°65,  ro.) 


LXXI 

1595,  12  MARS.  —  AU  Sr  D'AUSSONVILLE. 

l  se  parle  icy  si  diversement  du  progrez  de 
voz  affaires  et  de  ce  qui  se  passe  au  Conté,  que 
j'ai  voulu  pour  en  scavoir  la  vérité  envoier 
devers  vous  le  Sr  de  Feuquerolles  auquel  j'ai  entière 
fiance,  tant  pour  son  affection  a  mon' service  que 
pour  son  experiance  au  mestier  duquel  il  faict  pro- 
fession. Partant  je  vous  prie  le  croire  comme  si  c'estoit 
moy-mesmes  et  fier  a  lui  et  descouvrir  tout  ce  que 

vous  sçavez  importer  à  mon  service  et  a  mes  amis, 
sans  oublier  ce  que  vous  avez  promis  pour  donner 
contentement  aux  Suisses,  car  c'est  un  faict  que  j'ai  très 
a  cœur  et  qui  vous  importe  autant  que  a  nul  autre, 
comme  vous  dira  ledict  de  Feuquerolles.  Sur  cela  me 
remettant  a — 

(Port.  Godefroy,  262.) 


LXXII 

1595,  d2  MARS.  —  AU  SIEUR  DE  TREMBLECOURT. 

onsieur  de  Tremblecourt,  mandez-moi  de  vos 
nouvelles,  car  je  suis  en  peine  des  bruictz 
qui  en  courent.  Je  vous  envoie  pour  cela  le 
Sr  de  Feuquerolles  auquel  j'ai  toute  fiance;  partant 
parlez  lui  ouvertement  comme  si  cestoit  a  moi-mesmes  ; 
il  est  cappitaine  que  j'ai  esprouvé,  duquel  vous  pour- 
rez tirer  advis  et  assistance.  Mais  souvenez-vous  des 
Suisses  et  que  l'on  satisfasse  à  ce  qui  a  esté  promis 
pour  ce  regard,  ainsi  que  vous  dira  ledict  de  Feuque- 
rolles.... 


(Port.  Godefroy,  262.) 

LXXIÏ1 

1595,  47  MAY.  —  AUX  ECHEVINS  ET  HABITANS 
DE  SAINT-QUENTIN. 

hees  et  bien  araez,  Nous  avons  estimé  ne 
pouvoir  admettre  au  commandement  de 
nostre  province  de  Picardie  personne  plus 
digne  et  affectionnée  au  repos  et  conservation  dicelle 
que  nostre  cousin  le  comte  de  S1  Pol  auquel  nous 
l'avons  estably  et  dont  nous  vous  mandons  et  vous 
plaise  que  vous  le  recongnoissiez,  le  recevant  et  ad- 
mettant aux  fonctions  dy  celluy  et  déférence  a  l'auto- 
rité que  nous  luy  avons  donnée  sur  vous  avec  tout 
l'honneur  le  respect  et  l'obéissance  que  ceste  charge 
et  le  bien  de  nostre  service  exigeront.  Ainsi  ni  ferez 
faulte  car  tel  est  nostre  plaisir.  Donné  à  Fontainebleau 
le  17e  jour  de  may  1595. 

Henry. 


(  *  Archives  municipales  de  Saint-Quentin.  Original.) 

LXXIV 


1595,  20  MAY.  —  A  MONSIEUR  DE  VILLEROY,  CONSEIL- 
LER EN  MON  CONSEIL  D'ESTAT  ET  SECRETAIRE  DE 
MES  COMMANDEMENS. 


onsf  de  Villeroy ,  J'arrivis  hyer  en  ce  lieu , 
fort  travaillé  du  fascheux  temps  et  mauvais 
chemin  ;  qui  sera  possible  cause  de  me  faire 
séjourner  lundy  en  ce  lieu,  tant  pour  me  reposer  que 
pour  le  long  temps  que  je  seray  sans  y  venir.  Si  je 
partz  lundy  difficilement  pourray-je  arriver  d'assez 
bonne  heure  le  mercredy  ;  pour  donner  loisir  de  faire 
mon  entrée  je  partiray  mardy  au  plus  tard  pour  aller 
faire  ma  fecte  à  Rouen  où  je  veulx  que  toute  ma  cha- 
pelle se  trouve  et  que  l'on  y  trouve  prest  ce  qui  est 
nécessaire  pour  célébrer  la  dicte  feste.  Je  feray  mon 
entrée  à  Troyes  vendredy  ou  samedy  et  oyray  la  grande 
messe  et  le  sermon  le  dimanche  en  la  grande  église, 
s'il  n'est  nécessaire  que  j'y  arrive  le  vendredy  je  pren- 
dray  ledict  jour  pour  courre  le  grand  cerf  qui  est  au- 
dict  Pont.  J'ay  résolu  de  renvoyer  Déportes,  c'est  par 
mon  advis,  auquel  toutesfoys  j'ay  esté  confirmé  par 
ceulx  qui  sont  prez  de  moy  ausquelz  j'en  ay  parlé; 
n'en  faictes  toutesfoys  jugement  que  vous  n'ayez  veu 
Lomenie,  lequel  je  feray  partir  lundy  avec  ledict 
Déportes  et  le  feray  passer  par  où  vous  serez  pour 

vous  dire  la  charge  que  je luy  ay  donnée.  Tenez  prestes 
toutes  les  despesches  du  Sr  de  Sancy,  afin  qu'il  puisse 
partir  deux  jours  après  mon  arrivée  audict  Troyes, 
J'ay  veu  la  lettre  de  mon  cousin  le  maral  de  Biron, 
laquelle  je  vous  renvoyé  ;  tenez  ma  responce  preste 
pour  luy  envoyer  quand  je  seray  arrivé  à  Troyes; 
cependant  asceurez  luy  pour  ce  qui  concerne  le  mar- 
quis de  Myrebeau  et  par  l'opinion  qu'il  a  prinse  sur  les 
adviz  qu'il  m'avoit  donnez,  luy  faisant  congnoistre 
qu'il  n'a  nul  subject  ny  occasion  de  prendre  telles 
impressions.  Vous  luy  tesmoignerez  le  contantement 
que  j'ay  de  ses  services  et  le  louerez  beaucoup  du 
debvoir  qu'il  y  faict,  ce  que  je  sçay  qu'il  aura  très 
agréable.  Je  luy  envoiray  une  lettre  de  créance  par 
Lomenye  remettant  sur  ledit  Lomenye  ce  qui  est  de 
la  charge  que  je  luy  donne,  et,  sur  vous  la  responce 
de  celles  qu'il  m'a  escrites.  Pour  le  regard  de  l'abbaye 
de  La  Ferté  de  laquelle  m'avez  envoyé  le  placet,  la 
dicte  abbaye  m'ayant  esté  demandée  en  mesme  temps 
par  la  dame  de  Montereaulx  pour  la  recompense 
qu'elle  doyt  à  mon  cousin  le  maral  de  La  Chastre,  je 
la  luy  ay  accordée,  en  conséquence  de  la  reserve  que 
je  luy  avois  baillée  de  la  première  qui  viendroit  a 
vacquer  ;  ce  que  vous  ferez  entendre  a  mondit  cousin. 
Et  sur  ce  je  priray  Dieu,  Monsr  de  Villeroy,  qu'il  vous 
ayt  en  sa  garde.  De  Monteraulx  le  20  may  1 595. 

Henry. 

J'ay  veu  les  lettres  du  Sr  de  Chamliveau  et  les  autres 
depesches  touchant  Vezou .  J'ay  veu  la  responce  faicte 
par  ceulx  de  mon  conseil  au  dit  Chamliveau,  laquelle 

a  esté  faitte  bien  à  propos  ;  n'estimant  le  danger  tel 
qu'il  le  fait,  je  trouve  bon  que  l'on  ayt  envoyé  un 
maistre  des  requestes  sur  les  lieux. 

Potier- 

(Port.  Godefroy,262.) 


LXXV 

1595,  24  MAY.  —  AU  MÊME. 

ONSr.  de  Villeroy,  J'ay  esté  à  Paris  dont  je  suis 
revenu  ce  jourd'huy,  ayant  fait  ce  que  je  de- 
gjf  siroys.  Je  passeray  toute  la  journée  de  de- 
main à  Meaulx  pour  y  faire  la  feste,  et  partiray  ven- 
dredy  pour  aller  à  Monglat,  et  le  lendemain  à  Pont; 
espérant  faire  mon  entrée  dimanche  ou  lundy  àTroyes, 
et  de  continuer  mon  voyaige  sans  m'arrester  un  seul 
jour,  afin  que  je  puisse  arriver  assez  à  temps  pour  se- 
courir Vezou  et  effectuer  les  autres  desseings  desquels 
les  occasions  s'offrent  pour  le  bien  de  mon  service.  Ce- 
pendant escrivez  à  ceulx  qui  conduisent  les  trouppes 
qu'ils  s'advancent  sur  la  frontière  au  lieu  où  mon  cou- 
sin le  maral  de  Biron  est  d'advis  qu'elles  s'assemblent, 
et  escrivez  à  mondit  cousin  le  maral  qu'attendant  mon 
armée  il  face  ce  qu'il  pourra  pour  secourir  Vezou  .  Mon 
cousin  le  conte  de  Soissons  partira  samedy  pour  me 
venir  trouver  et  arrivera  mardy  à  Troyes  où  le  Sr  de 

Schomberg  l'accompaignera.  Si  vous  recevez  quelques 
autres  advis,  vous  me  les  envoirez  droit  audit  Monglat. 
J'ay  renvoyé  Des  Batides  trouver  mondit  cousin  le 
maralavec  la  responce  des  lettres  qu'il  m'avoit  escrites. 
Je  feray  partir  en  mesme  temps  que  je  monteray  à  che- 
val celles  que  Trembleeourt  m'a  envoyé ,  lequel  est 
présentement  arrivé.  Et  sur  ce  je  prye  Dieu,  Mons1*  de 
Villeroy,  vous  avoir  en  sa  saincte  garde.  Escrit  à  Mon- 
ceaulx  le  xxiïii  jour  de  may  1595. 

Henry. 

Potier. 

(Port.  Godefroy,  262.) 


LXXVI 


4595,  4  4  JUILLET.  —  A  MESSIEURS  DE  VILLEROY,  DE 
ROCQUELAURE  ET  DE  SENECEY ,  CONSEILLERS  EN 
MON  CONSEIL  D 'ESTAT. 


'M  ess",  Arrivant  en  ce  lieu  ou  je  suis  venu  veoir 
*  h  ma  maistresse,  j'ay  receu  vostre  lettre  du  xme 
î§Jf  ou  j'ay  veu  le  bon  acheminement  que  vous 
avez  donné  à  vostre  négociation ,  dont  j'ay  contente- 
ment, et  mesmes  de  ce  que  mon  cousin  le  duc  de  Mayne 
faict  tousjours  congnoistre  avoir  plus  de  disposition  a 
recongnoistre  son  debvoir,  affin  qu'il  congnoisse  aussy 
que  de  ma  part  je  continue  en  la  bonne  volunté  que 
j'ay  de  le  recevoir.  J'ay  voluntiers  accordé  la  trefve 
qu'il  vous  a  proposée  ;  laquelle  je  vous  envoyé  et  la 

feray  demain  publier  en  mon  armée  et  donneray  ordre 
qu'elle  le  soit  par  toutes  les  villes  de  ce  gouvernement. 
Il  ne  sera  néanmoins  que  bien  à  propos  que  vous  en 
adver tissiez  ceulx  qui  sont  proches  de  vous.  Je  m'en 
retourneray  dès  demain  à  Ossonne,  ou  j 'espère  bien  de 
n'y  perdre  pas  temps.  Je  vous  ai  envoyé  hier  les  nou- 
velles du  combattue  l'on  a  eue  avec  les  Espoignols,  qui 
se  trouve  encores  plus  grand  que  je  ne  vous  ay  mandé , 
par  ce  qu'il  se  trouve  desjà  jusques  à  cinq  cornettes 
de  prises,  et  sy  l'on  m'asseure  que  Ton  trouvera  en- 
cores une  aultre.  J'ay  esté  fort  entretenu  de  Don  Alo- 
nez  qui  compte  luy-mesme  la  coyonnerie  et  peu  de 
courage  des  siens.  Il  a  bien  oppinion  que  le  connes- 
table  de  Castille  doibt  estre  fort  estonné  ;  ce  qui  m'est 
encores  confirmé  par  les  trompettes  que  j'ay  envoyez 
èn  son  camp  pour  apprendre  des  nouvelles  de  quel- 
ques gentilshommes  des  nostres  qui  ont  esté  pris  en 
leurs  retranchemens,  poursuivans  la  victoire.  Conti- 
nuez, je  vous  prie,  de  me  donner  souvent  de  voz  nou- 
velles, comme  je  feray  aussy  des  miennes,  qui  ne  se- 
ront, Dieu  aydant,  que  bonnes.  Sur  ce  je  le  prie, 
Messrs,  vous  avoir  en  sa  saincte  garde.  De  Saint  Jehan 
de  Losne  ce  xiiii  juillet  1 595. 

Henry. 

J'ay  envoyé  à  l'adcat  Besnard  le  passeport  dont  vous 
m'avez  escript  et  l'ay  faict  advertir  qu'il  parte  dès  de- 
main pour  s'acheminer  à  Chaalons. 

FORGET. 

(Port.  Godefroy,  262.) 

1 .  La  journée  de  Fontaine-Françoise  gagnée  par  le  roy  Henry  IV  en 
Bourgogne  sur  les  Espagnols. 

LXXVII 

1595,  20  JUILLET.  —  AUX  MESMES. 

Essrs,  Je  viens  présentement  de  recevoir  vostre 
depesche,  et  pour  ne  retenir  plus  longuement 
vostre  courrier  qui  m'est  venu  trouver  jus- 
ques  en  ce  lieu,  ma  responce  en  sera  plus  courte  et 
sera  seullement  pour  vous  dire  que  je  demeure  tous- 
jours  ferme  en  ma  première  resolution  de  ne  rien  chan- 
ger de  la  charge  que  je  vous  ay  donnée  sur  les  propo- 
sitions qui  ont  ja  esté  faictes ,  mais  sur  les  nouvelles 
qui  y  ont  esté  depuis  adjoutées,  me  les  faisant  entendre, 
je  \ous  feray  aussy  tost  sur  ce  sçavoir  ma  volonté.  Ce- 
pendant je  trouve  bon  la  prolongation  de  la  trefve 
pour  encores  huict  jours,  dont  je  vous  envoyé  présen- 
tement l'ordonnance,  pour  en  advertir  les  garnisons 
qui  sont  proches  de  vous  ;  encores  que  de  ma  part  je 
ne  laisseray  de  la  faire  publier  aux  lieux  de  ce  gouver- 
nement ou  il  est  nécessaire.  Quant  aux  passeports  qui 
vous  ont  esté  demandez  pour  envoyer  en  quelques 
provinces,  je  reserve  a  les  accorder  jusques  a  ce  que 
j'aye  veu  quelles  seront  ces  nouvelles  demandes,  car 
elles  pourroient  estre  telles  qu'elles  romproient  tout  le 
traicté,  et  ce  faisant  lesdits  passeports  ne  se  debvroient 
plus  accorder  ;  mais  aussy  sy  elles  ont  de  l'apparence 

je  les  accorderay  voluntiers  et  les  vous  envoyeray  aussy 
tost,  et  quelles  qu'elles  soient  je  n'entends  poinct  pour 
cela  que  vous  rompiez  le  traicté  ny  que  vous  partiez 
pour  me  venir  trouver  que  vous  n'aiez  premièrement 
de  mes  nouvelles.  Je  n'en  ay  point  d'icy  d'autres  a 
vous  donner,  sinon  que,  la  ville  et  chasteau  de  Pesmes, 
après  avoir  faict  ceste  après  disnée  un  peu  demyne  de 
se  deffendre,  ont  cappitulé  pour  se  rendre  demain  à 
mydy.  Sur  ce  je  prie  Dieu,  Messrs,  vous  avoir  en  sa 
saincte  garde.  Escriptà  Àuxonne  ce  xxc  juillet  4  595. 

Henry. 

Forget. 

(Port.  Godefroy,  262.) 


LXXVIII 

1S95,  11  AOUST.  —  AUX  MESMES. 

EssrS,  Jereceu  hier  les  lettres  que,  vous,  Monsr 
de  Villeroy,  avez  escrittes  auSr  deBeaulieu, 
par  lesquelles  j'ay  veu  le  peu  de  satisfaction 
que  me  donne  le  duc  de  Mayenne  contre  les  pro- 
messes que  les  siens  m'avoient  faictes ,  mais  je  les 
tiens  pour  telles  que  j'ay  tousjourscongneu  celles  des 
Ligueurs,  et  trouve  fort  bon  que  vous  vous  soyez  de- 
partiz  et  retirez  a  Mascon.  Lignerac  etBevilliers  sont  a 

sept  lieues  d'icy  qui  m'ont  envoyé  de  l'escorte  pour 
me  trouver,  ce  que  je  fay  tout  présentement  et  vous 
asseure  qu'après  avoir  bien  parlé  àeulx,  je  les  renvoie- 
ray  comme  vous  vous  en  estes  retournez,  car  je  n'ay 
pas  délibéré  de  rien  changer  au  pouvoir  que  je  vous 
avois  donné.  Quant  à  mes  nouvelles  j'ay  tiré  de  Bezan- 
çon  trente  mil  escuz,  de  Arboys  et  encores  de  quelques 
autres  petites  places.  Je  partz  demain  pour  m'en  aller 
à  Poligny  dont  j'espere  tirer  encore  quelque  commo- 
dité, de  façon  que  mon  voyage  n'aura  pas  esté  si  inu- 
tille  que  je  ne  tire  près  de  troys  moys  pour  mes 
Suysses.  Je  n'yray  poinct  pour  ce  coup  à  Salins,  non 
pour  la  craincte  de  la  garnison ,  encores  qu'il  y  ayt 
mil  Suysses  dedans,  et  moings  pour  la  bonté  de  la 
place,  car  elle  ne  vault  rien  du  tout  ;  mais  pour  le  seul 
respect  des  Ambassadeurs  de  Suysse  qui  sont  a  deux 
lieues  de  la ,  il  y  a  desja  troys  jours,  et  me  pressent 
fort  de  les  oyr  et  cesser  ce  pendant  tout  acte  d'hostilité; 
demain  passé  vous  sçaurez  plus  souvent  et  plus  com- 
modément de  mes  nouvelles,  d'aultant  que  les  chemins 
ne  seront  plus  si  traversez  et  dangereux  qu'ils  ont  esté 
depuis  huict  ou  dix  jours  que  nul  ne  pouvoyt  passer 
sans  courir  grande  fortune,  plus  des  paysans  que  des 
gens  de  guerre.  Priant  sur  ce  Nostre  Seigneur  vous 
avoir,  Mess",  en  sa  saincte  garde.  Escript  au  camp  de 
Montigny  le  xie  jour  d'aoust  1 595. 

Depuis  ma  lettre  j'ay  advisé  qu'il  vault  mieux  que 
vous  veniez  à  Pont  de  Vau  et  de  là  à  Louan  pour  ce 
que  au  mesme  temps  que  vous  y  armerez  je  seray  a 
Lyon ,  et  Saulnier  qui  ne  sera  que  a  quatre  lieues  de 
moy  ;  et  je  ne  me  puis  plus  passer  de  vous,  Monsr  de 

Villeroy,  pour  mes  despesches  estrangeres,  mesmes 
pour  le  traicté  avecq  les  députez  des  Cantons  qui  me 
pressent, 

Henry. 

Ruzé. 

(Port.  Godefroy,  262.) 


LXXIX 

1595,  12  AOUST.  —  AUX  MESMES. 

ess",  Je  vous  envoyé  ma  volonté  sur  ce  que 
le  Sr  de  Bevillier  m'a  apporté,  affin  que  je 
trouve  toutes  les  choses  résolues  selon  mon 
intention  a  mon  arrivée  a  Mascon,  ou  vous  m'atten- 
drez, encores  que  je  vous  aye  escrit  de  vous  trouver  à 
Louan.  J'escritz  au  Sr  conte  de  Cheverny  et  au  trésorier 
Gobelin  qu'ils  travaillent  à  trouver  lesmoiens  de  satis- 
faire à  ce  qui  sera  promis  et  accordé,  soict  par  les 
ouvertures  que  ledict  Sr  de  Bevillier  en  a  faictes  ou 
aultres  qu'ils  verront  estre  plus  a  propos.  Je  vous  prie 
les  en  presser  encores  et  y  apporter  chacun  tout  ce  que 
vous  pouvez  pour  ung  si  bon  œuvre,  comme  je  m'as- 
seure  que  vous  en  avez  toute  la  volonté  et  que  j'en  ay 
en  vous  toute  confiance.  Priant  sur  ce  Nostre  Seigneur 
vous  avoir,  Messrs,  en  sa  saincte  et  digne  garde.  Escrit 
au  camp  de  Pouligny  le  xne  jour  d'août  1  595. 

Henry. 

Ruzé. 

(Port  Godefroy,  262.) 

LXXX 

1595,  25  AOUST.  —  A  NOZ  TRES  CHERS  ET  RIEN  AMEZ 
LES  NORLES,  ROURGEOIS  ET  HARITANS  DE  NOSTRE 
VILLE  DE  RENNES. 

res  chers  et  bien  amez,  pour  ce  que  nous 
avons  advisé  de  convoquer  et  faire  assem- 
bler les  trois  Estatz  de  noz  pais  et  duché  de 
Bretaigne  pour  leur  faire  proposer  et  remonstrer  plu- 
sieurs choses  concernans  le  bien  des  affaires  de  nostre 
royaume  et  de  nosditz  pais  et  duché,  et  que  nous 
voulons  comme  il  est  bien  requis  que  vous  y  envoyez 
quelques  bons  et  notables  personnages  pour  y  assister 
et  comparoir  de  votre  part,  Nous  vous  mandons  que 
vous  ayez  a  envoyer  en  la  ville  de  Rennes  ceux  des 
plus  notables  et  apparens  personnages  de  vostre  ville 
au  vingtiesme  jour  du  mois  de  novembre  prochain 
avecq  pouvoir  exprès  et  bien  ample  pour  donner 
vostre  advis  sur  ce  qui  sera  proposé  en  l'assemblée 
desdictz  estats  et  pareillement  pour  consentir  et  accor- 
der ce  que  y  sera  conclud  et  arresté.  Donné  à  Lyon, 
le  25e  jour  d'aoust  1595. 

Henry. 

Ruzé. 


(*Arch.  mun.  de  Rennes.) 

LXXXI 

1594,  17  SEPTEMBRE. 

Mandé  faire  prières  publiques  à  cause  de  la  bénédiction  du  Roy 
faicte  par  le  Pape.  (Extraict  des  registres  de  Parlement  du  ven- 
dredi XXIIe  septembre  1595.) 

e  jour  ont  esté  présentées  et  veues  en  la  Cour 
les  lettres  clauses  du  Roy,  par  lesquelles 
entre  aultres  choses  est  m  ara  dé  de  faire 
prières  publiques  à  cause  de  la  bénédiction  du  Roy 
faicte  par  le  Pape  au  Consistoire,  desquelles  la  teneur 
ensuit  : 

Noz  araez  et  feaulx,  Nous  avons  ce  jourd'huy  receu 
lettres  des  Srs  evesque  d'Evreux,  et  d'Ossat,  de  l'abso- 
lution qu'il  a  pieu  à  Nostre  Sainct  Pere  le  Pape  nous 
accorder  en  plain  concistoire  le  xxxe  jour  du  moys 
d'aoûlt,  dont  en  attendant  la  ceremonye  qui  restoit  a 
faire  dans  peu  de  jours  après  il  nous  auroient  voulu 
advertir,  tant  pour  nous  en  resjouir,  que  pour  en  rendre 
grâces  à  Dieu,  comme  nous  avons  faict  à  ce  soir  en 
lesglise  cathédrale  de  ceste  ville,  ayant  bien  voullu 
vous  donner  aussy  tost  la  mesme  jeoye  et  vous  convyer 
à  faire  les  mesmes  remercyemens  à  Dieu,  attendant 
qu'après  la  ceremonye  entière  nous  en  facions  les  feux 
de  jeoye  en  personne,  sy  Dieu  plaist,  priant  sur  ce 

Nostre  Seigneur  vous  avoir,  nos  amez  et  féaux,  en  sa 
saincte  garde.  Escript  à  Lyon  le  dix  septiesme  jour  de 
septembre  mil  vc  quatre  vingts  quinze.  Signé  :  Henry, 
et  plus  bas,  Rusé,  et  cacheté  des  armes  du  Roy. 

Et  sur  ce  a  esté  arresté  de  faire  prières  publiques, 
dont  les  aultres  chambres  advertyes  et  le  procureur 
gênerai,  à  ce  que  les  choses  fussent  préparées  sur  les 
neuf  heures,  le  Sr  cardinal  de  Gondy  venu  en  la  Cour 
a  dit  que  Monsieur  le  Prince  de  Conty,  ayant  receu 
lettres  du  Roy  et  n'y  ayant  du  temps  sufisant  pour  la 
ceremonye  qui  se  peult  apporter  en  un  acte  tel  que 
celluy  qui  se  présente ,  supplie  la  Cour  de  surseoir 
jusques  à  trois  heures  de  relevée.  La  matière  mise  en 
délibération,  ladicte  Cour  a  ordonné  que  lesdictes 
prières  seront  faictes  sur  les  dix  heures  à  la  levée 
d'icelle,  dont  Monsr  le  Prince  de  Conty  a  esté  adverty  ; 
et  à  la  dicte  heure  Messieurs,  assemblez  en  la  Grand 
Chambre  du  plaidoyé,  sont  partis  en  robbes  noires  et 
chapperons,  et  sont  allez  en  l'Eglise  de  Paris  ou  a 
esté  chanté  le  cantique  acoustumé. 


(Fonds  Dupuy,  379,  f1'  102,  r°.) 

LXXXII 

1595,  1  OCTOBRE.  —  A  NOS  CHERS  ET  BIEN  AMEZ  LES 
ESCHE  VINS,  CONSEILLERS,  BOURGEOIS  ET  HABITANS 
DE  NOSTRE  VILLE  DE  CAEN. 


hers  et  bien  amez,  la  longueur  et  violance  de 
ces  derniers  remuemens  de  guerre  a  telle- 
ment ruyné  et  désolé  toutes  les  provinces  de 
nostre  royaume  en  gênerai  qu'en  la  plupart  des  terres 
demeurées  désertes  et  incultivees  il  ne  s'y  est  recueilly 
en  la  présente  année  a  beaucoup  près  de  ce  qui  est 
nécessaire  pour  la  nourriture  du  peuple  et  ne  peult  on 
éviter  une  très  grande  famine,  si  par  une  prévoyance 
des  bonnes  villes  de  nostre  royaume  il  ny  est  soigneu- 
sement pourveu  comme  ilz  peuvent  donnant  asseu- 
rance  aux  marchans  qui  iront  acliayter  des  bledz,  que 
par  la  promesse  qui  leur  sera  faicte  qu'il  ne  sera 
touché  auxditz  bledzpar  noz  officiers  qu'en  les  payant 
raisonnablement  et  selon  le  pris  qui  leur  a  esté  or- 
donné pour  la  communaulté  de  nosdites  villes,  a  quoy 
vous  donnerez  ordre  promptement  et  nous  ferez  cer- 
tains du  debvoir  que  nous  en  aurez  faict  sans  y  user 
daulcune  longueur  ou  remise,  et  ny  faictes  faulte. 
Car  tel  est  nostre  plaisir.  Donné  a  Parys  le  premier 
jour  d'octobre  1595. 

Henry. 

Potier. 

(*  Archives  municipales  de  Caen,  original.) 

LXXXIII 


1595,  5  OCTOBRE. 


Instruction  baillée  à  M.  de  Lomenie  par  le  Roi  l'envoiant 
en  Angleterre,  Tan  1595. 


e  Sr  de  Lomenye,  secrétaire  d' Estât  de  Na- 
§2>  varre,  estant  depesché  par  le  Roy  pour  aller 
j§5^gt  trouver  la  Royne  d'Angleterre  respondra  aux 


articles  de  l'Instruction  du  Sr  Roger  Willemes  comme 
sensuit. 


Sur  le  premier  : 

Que  pour  l'esloignement  de  sa  Majesté  luy  fera  en- 
tendre que  le  voyage  de  sadicte  Majesté  estoit  si  néces- 
saire pour  la  conservation  des  provinces  de  Bour- 
gongne,  Lyonnoys,  et  aultres  desquelles  Elle  s'est 
approchée,  que  si  elle  n'y  feut  allée  lesdictes  provinces 
ne  se  pouvoient  conserver ,  principalement  celle  de 
Bourgongne  en  laquelle  Sa  Majesté  ne  tenoyt  que  troys 
ou  quatre  villes  ;  et  ou  commençoit  à  entrer  l'armée 
du  Connestable  de  Castille,  quand  sa  Majesté  est  arri- 
vée, laquelle  par  sa  prudence  et  présence  a  réduit 
toutes  les  villes  de  ladicte  province  en  son  obeyssance, 
et  a  asseuré  les  aultres  par  le  moyen  des  peuples  et  de 

la  noblesse  qui  se  sont  reduicts  a  son  service,  et  le  bon 
ordre  qu'elle  a  estably  en  icelle. 

Sur  le  second  : 

Fera  entendre  à  la  Royne  que  les  faveurs  que  le  Roy 
a  receues  d'elle,  et  l'assistance  qu'elle  luy  a  donné  en 
ses  affaires  es  occasions  qui  se  sont  présentées  depuis 
son  advenement  à  ceste  Couronne ,  sont  si  engravées 
en  son  esprit  qu'il  ne  luy  reste  pour  son  contantement 
sinon  que  d'estre  continué  aux  bonnes  grâces  de  la- 
dicte  Dame,  et  que  Dieu  luy  donne  le  moyen  de  se 
revancher  de  tant  de  bons  offices  et  courtoisies  en  oc- 
casion qui  luy  donne  contantement. 

Sur  le  troixiesme  : 

Remonstrera  à  la  Royne  de  la  part  de  Sa  Majesté 
qu'elle  recevroit  beaucoup  de  déplaisir  si  à  Foccasion 
du  secours  et  forces  dont  ladicte  Dame  la  ci  devant  as- 
sisté ses  affaires  en  avoyent  receu  aucun  préjudice ,  et 
son  peuple  telle  incommodité  comme  il  a  esté  repré- 
senté de  la  part  de  ladicte  Dame,  laquelle  considérera, 
s'il  luy  plaît,  que  les  forces  et  favorables  services  dont 
elle  a  cy  devant  assisté  Sa  Majesté,  ayant  esté  employez 
contre  les  Espagnols  et  leurs  adherens,  ennemys  com- 
muns de  leurs  Royaulmes,  ladicte  Dame  ne  peult  qu'elle 
n'ayt  particippé  au  fruict  qui  est  provenu,  ayant  esté 
les  progrès  et  desseings  desdicts  ennemys  interrompus 
par  le  moyen  desdictes  forces. 

Sur  le  quatriesme  : 
Reprenant  le  contenu  de  cest  article  fera  remonstrer 

de  la  part  de  sa  Majesté  à  ladicte  dame  Royne  que 
s'est  à  son  grand  regret  qu'elle  n'a  peu  entièrement 
nestoyer  les  provinces  les  plus  proches  de  son  Royaulme; 
toutesfoys  qu'ayant  reduict  la  Normandie  à  son  obeys- 
sance,  elle  n'esperoit  pas  moings  faire  en  la  Bretaigne, 
si  après  les  conquestes  et  heureux  succez  qu'eut  feu 
Monsr.  le  Mareschal  D'Aumont  l'année  dernière  en  la 
basse  Bretaigne ,  ladicte  Dame  n'eut  revocqué  ses 
forces,  qui  fut  cause  d'arrester  le  cours  des  progrez 
que  prenoyent  les  affaires  de  Sa  Majesté  audict  pays; 
lesquelles  se  pourront  en  peu  de  temps  terminer  par 
un  heureux  repos,  quand  il  plaira  à  ladicte  dame  Royne 
envoyer  audict  pays  pareil  secours  qu'elle  a  faict  cy 
devant. 

Et  pour  le  regard  de  ce  que  les  ennemys  ont  gan- 
gné  sur  la  frontière  de  Picardye,  sa  Majesté  se  promet, 
avec  l'ayde  de  Dieu  et  assistance  de  ses  amys,  de  re- 
mettre bien  tost  en  son  obeyssance  et  entreprendre  sur 
le  pays  des  ennemys  ;  pourveu  que  ladicte  dame  Reine 
veuille  envoyer  promptement  un  bon  secours  à  sa 
Majesté,  laquelle  elle  employera  si  utilement  que  le 
fruict  en  sera  commun  à  Leurs  Majestez;  lesquelles 
par  la  continuation  de  leur  bonne  inteligence  et  cor- 
respondance et  par  l'union  de  leurs  forces  pourront 
non  seullement  s'opposer  et  rompre  les  desseings  de 
leur  ennemy  commun ,  mais  entreprendre  sur  luy  si 
advantageusement  que  leurs  Estats  et  Royaulmes  en 
demeureront  davantaige  asseurez ,  avec  contantement 
de  leurs  peuples  et  subjects;  en  quoy  sa  Majesté  n'es- 
pargnera  rien  de  ce  qui  sera  en  sa  puissance  pour  as- 
sister ladicte  dame  Royne  en  tout  ce  qui  sera  pour  son 
contantement  et  la  conservation  de  tout  ce  qui  est  de 

sa  domination,  s'asseurantSa  Majesté  queladicte  Dame 
sera  tousjours  bien  ayse  que  sadicte  Majesté  conserve 
tout  ce  qu'il  a  pieu  a  Dieu  mettre  soubs  son  obeys- 
sance  comme  sadicte  Majesté  se  promect  de  faire. 

Et  si  ladicte  Dame  parle  de  Calais  comme  elle  en 
avoit  cbargé  ledict  Sr  Roger  Willemes,  ledict  Sr  de  Lo- 
menye  luy  fera  congnoistre  que  Sa  Majesté  ne  se  peult 
persuader  qu'il  soyt  tumbé  en  son  esprit  de  demander 
ladicte  ville  de  Calais,  laquelle  Sa  Majesté  n'aura  moings 
de  soing  de  conserver,  comme  elle  sera  toujours  preste 
de  s'employer  en  faveur  de  ladicte  dame  Royne  en  ce 
qui  pourra  servir  à  son  contantement  et  à  la  conserva- 
tion de  ses  subjects. 

Et  encores  que  leurs  antiennes  alliances  les  oblige 
assez  à  ceste  mutuelle  correspondance ,  neantmoings 
sa  Majesté  jugeant  que  leur  inteligence  ne  peult  estre 
tropt  estroittement  liée,  aussy  qu'il  seroit  besoing  par 
une  conférence  de  lever  les  umbrages  qui  peuvent 
estre  intervenus  et  par  mesme  moyen  adviser  à  tout 
ce  qui  peult  servir  aux  affaires  communes  desdicts 
Royaulmes  : 

Sa  dicte  Majesté  trouve  bon  que  ledict  Sr  de  Lo- 
menye  propose  à  la  dicte  Dame  d'envoyer  ses  depputez 
en  quelque  lieu  commode  ou  se  trouveront  aussy  ceulx 
de  Sa  Majesté,  pour  conférer  des  affaires  communes 
desdicts  Royaumes  et  adviser  ce  qui  est  à  faire  non 
seullement  pour  s'opposer  aux  desseings  de  leur  enne- 
my  commun,  mais  pour  entreprendre  ce  qu'il  sera 
jugé  estre  à  propos  pour  le  bien  desdicts  royaulmes. 
Sur  quoy  ledict  Sr  de  Lomenye  asseurera  ladicte  Dame 
que  Sa  Majesté  sera  tousjours  disposée  pour  y  ap- 
porter tout  ce  qui  deppendra  d'elle ,  et  en  quoy  elle 

estimera  pouvoir  donner  contantement  à  ladicte 
Dame. 

Et  si  la  Royne  a  agréable  que  ladicte  assemblée  se 
face,  ledict  S1  de  Lomenye  sçaura  dans  quel  temps  la- 
dicte dame  pourra  envoyer  ses  depputez,  et  convien- 
dra du  lieu  de  ladicte  assemblée  avec  ladicte  Dame  > 
soit  à  Calais,  Abbeville,  Dieppe ,  Sainct  Valéry  ou  le 
Crotoys.  Toutesfoys  sa  Majesté  desireroit  que  ce  feut 
à  Abbeville  parcequ'elle  en  estant  proche  elle  pourra 
plus  commodément  faire  entendre  à  ses  depputez  sa 
volunté. 

Et  d'aultant  qu'il  se  passera  beaucoup  de  temps 
avant  que  lesdicts  depputez  s'assemblent  et  que  la  re- 
solution soit  prinse  sur  les  affaires  qui  se  mettront  en 
avant  et  que  cependant  beaucoup  d'occasions  se  peu- 
vent offrir  d'employer  les  forces  de  sa  Majesté ,  soyt 
pour  la  conservation  de  Cambray  ou  aultres  impor- 
tantes au  bien  des  affaires  de  leurs  Majestés  dont  il 
pourroit  reuscir  beaucoup  de  fruict ,  si  sa  Majesté  es- 
toit  assistée  des  forces  de  ladicte  dame  Royne ,  ledict 
Sr  de  Lomenye  la  pryera  instament  d'envoyer  ce  qu'il 
luy  plaira  de  ses  forces  ;  lesquelles  sa  Majesté  employera 
en  ce  que  ladicte  dame  jugera  estre  le  plus  utile  pour 
le  bien  de  leurs  dicts  Royaulmes  ;  et  si  ladicte  Dame 
est  en  ceste  volunté,  ledict  Sr  de  Lomenye  fera  instance 
à  ce  que  lesdictes  forces  soyent  envoyées  prompte- 
ment,  et  donnera  incontinent  advis  à  Sa  Majesté  de  la 
volunté  de  ladicte  Dame. 

Faict  à  Paris  le  ve  jour  d'octobre  1 595. 

Henry. 

Potier. 

(Fonds  Dupuy  (copie),  152,  f<>  112,  r°.) 


474 


LETTRES  INÉDITES 


LXXXIV 

4  595,  30  OCTOBRE.  —  AUX  ESCHEVINS  ET  H  ABIT  ANS 
DE  SAINT-QUENTIN . 

hers  et  bien  amez.  Sur  la  resolution  que  j'ai 
prise  d'avoir  mon  armée  à  l'entour  de  La 
Fère,  ayant  entendu  que  le  sieur  De  la  Cor- 
binyere  auroit  besoin  d'estre  secouru  de  quelque 
bled  dont  il  vous  a  parlé,  je  vous  prie  lui  en  faire  aide 
de  ce  qu'il  vous  demandera  et  au  besoin  vous  asseu- 
rant  qu'il  vous  sera  par  luy  payé  ou  rendu,  l'affaire 
que  j'ai  entreprise  vous  asseurera  de  votre  repos,  je  ne 
vous  en  ferai  aucune  recommandation. 

Fait  au  camp  de  Beauvays  le  30  8bre  1 595. 

Henry. 

(* Archives  municipales  de  Saint-Quentin,  original.) 

LXXXV 

4  595,  24  NOVEMBRE. 

Lettre  du  Roy  à  la  Cour  sur  la  bénédiction  qu'il  a  receue  du 
Pape,  pour  en  rendre  grâces  à  Dieu.  (Extraict  des  registres  de 
Parlement  de  samedy  nc  décembre  1595.) 

e  jour  ont  esté  présentées  et  veues  par  la 
Cour  les  lettres  closes  du  Roi,  desquelles  la 
teneur  ensuict  :  De  par  le  Roy.  Noz  amez 
et  feaulx ,  Depuis  qu'il  a  pieu  a  Dieu  nous  inspirer 
heureusement  à  la  Relligion  Catholique,  Appostolique 
et  Romaine ,  Nous  n'avons  poinct  eu  de  plus  grand 
désir  que  de  veoir  nostre  conversion  suivie  de  la  bé- 
nédiction de  nostre  très  amé  sainct  Pere  le  Pape, 
laquelle  Nous  avons  recherchée  d'autant  plus  hardie- 
ment  que  Nous  avons  veu  qu'elle  estoit  nécessaire 
pour  nostre  salut,  bien  de  nostre  Estât  et  la  tranquil- 
lité des  consciences  de  noz  subjetz  qui  n'estoient  en- 
cores  satisfaictz ,  et  bien  que  nos  ennemys  n'aient 
espargné  aucunes  inventions  ny  artiffices  pour  tra- 
verser ce  bon  œuvre  auprès  de  sa  Béatitude,  ilz  y  ont 
sy  peu  proffitté  que  leur  injuste  poursuitte  ne  leur  a 
servy  que  pour  manifester  davantage  leurs  ambitieux 
desseings  et  faire  parroistre  à  tout  le  monde  que  le 
manteau  de  pieté  duquel  ilz  ont  voullu  couvrir  leurs 

armes  n'a  esté  qu'un  masque  pour  essaier  d'envahir 
et  usurper  ce  Royaume,  car  sa  Saincteté,  sans  s'arrester 
à  leurs  dictes  poursuittes,  Nous  a  honnorez  de  sa  dicte 
bénédiction  pour  l'entier  repos  de  nostre  âme  et  la 
seureté  de  cet  Estât,  lequel  ayant  jusques  icy  résisté  à 
ses  ennemis,  combien  en  aura  il  plus  de  moiens  mains- 
tenant  qu'il  est  reconcillié  avecq  le  Sainct  Siège 
Appostolicque  et  fortiffié  de  l'assistance  de  nostredict 
Sainct  Pere,  de  laquelle  Nous  espérons  recevoir  autant 
de  consollation  et  d'utillité  que  les  Roys  nos  prédéces- 
seurs en  ont  tiré  par  le  passé.  De  quoy  Nous  n'eus- 
sions tardé  sy  longuement  à  vous  donner  advis,  sy  à 
nostre  retour  de  Lion,  Nous  ne  fussions  accouruz  à 
cette  frontière  pour  y  arrester  le  progrez  de  nosdictz 
ennemis,  et  d'autant  que  escrivons  présentement  aux 
evesques  de  nostre  Royaulme  qu'ilz  aient  à  en  faire 
remercier  Dieu  en  leurs  Eglises,  et  aux  Gouverneurs 
de  noz  Provinces  et  villes  particullières  d'icelles,  que 
le  jour  que  lesditz  Evesques  ordonneront  les  dictes 
processions,  ilz  aient  à  faire  tirer  l'artillerie,  allumer 
feux  de  joye  et  tesmoigner  par  touttes  autres  démons- 
trations combien  Nous  estimons  la  bonne  grâce  de  Sa 
Saincteté,  Nous  vous  en  avons  bien  voullu  aussy  faire 
ceste  lettre,  affin  que  de  vostre  part  vous  contribuez 
à  ceste  action  de  grâce  tout  ce  que  vous  y  pourrez 
apporter  pour  la  rendre  plus  cellebre,  assistans  en  corps 
et  en  robbes  rouges  à  ladicte  procession,  et  tenant  la 
main  que  chacun  s'acquitte  dignement  de  ce  devoir 
et  vous  nous  ferez  service  très  agréable.  Donné  au 
camp  de  Tramery  près  la  Fère  le  xxiiii6  jour  de  no- 
vembre 1595.  Signé  :  Henry,  et  plus  bas,  De  Neuf- 
ville. 

Icelles  veues,  la  matière  mise  en  délibération,  ladicte 
Cour  a  arresté  et  ordonné  que  procession  generalle 
sera  faicte  à  laquelle  elle  assistera  en  robbes  rouges  et 
chapperons  ;  et  à  cette  fin  s'assemblera  en  la  Grand' 
Chambre  du  plaidoié  demain  sept  heures  du  matin; 
et  ira  la  dicte  procession  de  l'église  de  Paris  à  Ste  Gene- 
viève ;  et  sur  ce  qui  a  esté  depuis  raporté  que  le 
Sieur  Cardinal  de  Gond  y  supplie  la  Cour  remectre  à 
ung  aultre  jour  ladicte  procession  à  cause  que  demain 
commance  l'advant  et  le  service  est  tel  qu'il  ne  se 
peult  faire  ladicte  procession ,  ladicte  Cour  a  arresté 
que  ladicte  procession  generalle  sera  faicte  mercredy 
à  l'heure  susdicte. 

(Fonds  Dupuy,  379,  f°  104,  r°.) 


LXXXVI 


1595,  1  DECEMBRE.  -—  A  MESS"  DE  SCHOMBERG 
ET  DE  S  ANC  Y. 


Essr9de  Schomberg  et  de  Sancy.  Je  désire  bien 
qu'il  soit  passé  a  l'audition  des  comptes  de 
Caussade  comptable  de  Bourdeaux  et  l'un 
des  fermiers  de  la  terre  de  Roy  an  affin  que  j'y  veoie 
clair  en  son  affaire  pour  escrire  a  ceux  de  mon  conseil 
des  finances  affin  qu'ils  y  satisfacent  comme  je  vous 
prie  de  faire  de  votre  part  même  d'aultant  que  j'ay 
délibéré  de  me  servir  en  mes  affers  particullieres  des 

deniers  dont  ledit  Caussade  se  trouvera  relicquataire 
par  la  fin  de  sesdits  comptes  ;  faictes  le  entendre  a  ceuls 
de  mondit  conseil  affin  qu'ils  n'en  facent  aucun  estât 
mais  que  cela  soit  réservé  pour  servir  a  l'effect  auquel 
je  l'ay  destiné  :  si  vous  me  feres  service  très  agréable. 
Priant  Dieu,  Messrs  de  Schomberg  et  de  Sancy,  qu'il 
vous  ayt  en  sa  très  ste  et  digne  garde.  Escriptdu  camp 
devant  La  Fere  le  presmier  jour  de  Décembre  1 595. 

Henry. 


Texte  primitif  des  huit  premières  lignes  de  la  lettre,  corrigé 
ensuite  de  la  propre  main  du  roi  Henry  : 


|  ess"  de  Schomberg  et  de  Sancy,  Je  ne  désire 
pas  qu'il  soit  pour  cet  heure  passé  plus  avant 
a  l'audition  des  comptes  de  Caussade  comp- 
table de  Bourdeaux  et  l'un  des  fermiers  de  la  terre  de 
Roy  an  jusques  a  ce  que  en  aye  plus  particulièrement 
faict  entendre  ma  volonté  a  ceux  de  mon  conseil  des 
finances  ausquels  j'escrie  le  mesme  affin  etc. 


(*  L'original  de  cette  lettre  est  conservé  à  la  Bibliothèque  Impériale  de 
Saint-Pétersbourg.  Nous  en  devons  la  communication  à  l'extrême  obli- 
geance de  son  directeur,  M.  le  baron  de  Korff,  auquel  nous  sommes  heu- 
reux d'exprimer  ici  notre  vive  gratitude  presque  d'aussi  bon  aloi  que  la 
profonde  estime  que  nous  inspirent  son  talent  et  son  noble  caractère,) 

LXXXYII 


1595,  25  DÉCEMBRE. 


Lettre  du  Roy  au  premier  Président  de  Paris  de  l'aller  trouver 
promptement  avec  le  Président  Seguier,  et  4  conseillers,  affin 
de  voir  ce  qu'on  aura  à  faire  sur  l'assassinat  du  feu  Roy 
Henry  III. 


onsieur  le  Président,  Vous  scavez  l'occasion 
pour  laquelle  j'ai  faict  venir  icy  mon  procu- 
reur gênerai  me  trouver  avecques  ce  qu'il 
avoit  d'informations  sur  l'assassinat  de  feu  Roy  mon 
Seigneur  et  frère  ;  il  a  esté  advisé  que  pour  ce  mesme 
effect  il  est  très  nécessaire  que  vous  et  le  Sr  président 
Seguier  avec  quatre  ou  cinq  des  conseillers  de  ma  Court 
de  Parlement  me  veniez  aussi  trouver;  à  cette  cause 
je  vous  envoyé  ce  courrier  exprès  pour  vous  porter  ce 
mot  de  lettre  et  vous  pryer  de  me  venir  incontenant 
trouver;  et  amener  avecq  vous  le  Sr  président  Seguier 
suivant  ce  que  je  luy  escripts;  ensemble  quatre  des 
conseillers  de  madicte  Court,  tel  que  vous  voudrez 
choisir,  Ceste  affaire  est  de  telle  importance  et  grande 
conséquence,  et  si  pressée  que  je  vous  prye  encores 
une  foys  user  de  toute  la  diligence  que  vous  pourrez. 
Pryant  sur  ce  ISostre  Seigneur  vous  avoir,  Monsieur 

le  Président,  en  sa  saincte  et  digne  garde.  Escript  à 
Folambray  ce  xxve  décembre  1595. 

Henry. 

Ruzé. 


(Port.  Godefroy,  262.) 


Lxxxvni 


1596,  24  JANVIER.  —  A  LA  ROYNE  DOUAIRIÈRE  LOUISE 
DE  VAUDEMONT  EN  SON  CHASTEAU  DE  CHENONCEAU. 


ad ame ,  j'ay  donné  charge  au  sr  de  Ronet  de 
vous  visiter  de  ma  part  et  vous  dire  la  peine 
où  je  me  trouve  de  vous  représenter  ung  af- 
faire dont  la  seulle  mémoire  me  comble  de  douleur. 
Combien  m'est  à  cœur  la  vengeance  de  ce  qui  est  trais- 
tement  advenu  en  la  personne  du  feu  Roy ,  que  Dieu 
veuille  avoir  en  sa  gloire  !  j'estime  de  l'avoir  tesmoigné 
es  batailles  et  autres  exploictz  de  guerre  où  pour 
cest  effect  j'ay  volontiers  exposé  ma  vie;  comme  vous 
avez  sceu,  j'ay  commandé  à  tous  mes  officiers  et  spé- 
cialement à  ma  Court  de  Parlement  de  chercher  par 
tous  moiens  d'avérer  la  vérité  d'ung  si  exécrable  as- 
sassignat;  jusques  à  présent  il  n'a  pas  pieu  à  Dieu  que 
ce  mien  désir  ait  esté  accomply,  l'œil  de  la  justice  di- 
vine que  veoit  toutes  choses,  ne  permettra  pas,  comme 

j'espère ,  qu'une  si  grande  felonnye  demeure  im- 
pugnye,  et  pour  mon  regard  je  ne  perdray  jamais  la 
volunté  d'en  faire  faire  la  justice  que  je  ne  perde  la 
vie  ;  vous  priant,  Madame,  de  vous  asseurer  de  la  pa- 
rolle  qu'en  cela  je  vous  donne  et  de  croire  que  quel- 
que conseil  qui  m'ait  esté  donné  par  ceux  de  mes  ser- 
viteurs que  j'ay  congneu  les  plus  affectionnez  au  bien 
de  cest  Estât,  de  reprendre  en  ma  bonne  grace;  mon 
cousin  le  duc  de  Mayenne,  je  ne  m'en  eusse  peu  re- 
souldre  si  par  aucunes  preuves  il  m'eut  apparu  qu'il 
soit  autheur  ou  consentant  audit  assassignat;  mais 
ayant  veu  par  les  informations  qui  sur  ce  ont  esté 
faictes  depuis  sept  ans  en  ça  qu'il  n'y  a  point  de 
charge  contre  luy  ny  contre  les  Princes  et  Princesses 
qui  ont  adhéré  à  son  party,  j'ay  esté  conseillé  par  les 
Princes,  officiers  de  ma  Couronne  et  plusieurs  autres 
qui  sont  les  principaux  en  mon  conseil,  rappellant  au- 
près de  moy  ledict  duc  de  Mayenne,  de  trouver  bon 
qu'il  ne  luy  demeurast  aucun  soubzçon  que  par  cy 
après  on  le  vueille  recherche  de  ce  malheureux  et 
traistre  assassignat,  sur  ce  que  ledict  Duc  a  remonstré 
qu'il  demande  d'en  estre  déclaré  innocent ,  non  pour 
crainte  qu'il  se  puisse  trouver  avec  vérité  qu'il  en  soit 
chargé,  estimant  que  le  terme  de  sept  ans  que  l'on  a 
continué  l'inquisition  de  ce  crime  le  justiffie  assez , 
n'ayant  aparu  par  un  seul  tesmoing  ne  indice  qu'il  en 
soit  chargé  ou  soubzçonné,  mais  que  ayant  esté  con- 
trainct  par  le  malheur  de  la  guerre  civille  diffamer  en 
ce  Royaume  plusieurs  personnes  de  toutes  qualitez,  il 
ne  peult  estre  qu'il  ne  luy  demeure  quelque  soubçzon 
en  l'esprit  que  si  on  le  verra  desarmé  ses  ennemys 
qui  prennent  aisément  conseil  de  suborner  par  ar- 

gent  leur  faulx  tesmoings  pour  se  vanger  de  luy  et 
mectre  son  honneur  en  compromys  et  sa  vie  en  dan- 
ger. Ces  considérations,  Madame,  ont  faict  que  je  ne 
me  suis  résolu  d'accorder  l'exception  contenue  audict 
Edict  touchant  ledict  duc  de  Mayenne,  Princes  et 
Princesses  qui  ont  adhéré  à  son  party,  car  jugeant  par 
l'advis  de  tous  les  principaux  de  ce  Royaume  qu'il  es- 
toit  très  expédiant  et  très  nécessaire  de  finir  ces  guerres 
civillespar  une  bonne  paix,  il  a  faillu,  voullant  la  paix 
que  j'aye  aussy  voullu  et  accordé  ladicte  demande, 
puisque  aultrement  je  ne  pouvois  avoir  la  paix;  ledict 
duc  de  Mayenne  eust  mieux  aymé  de  se  justiffier  par 
ung  arrest  de  ma  Court  de  Parlement ,  et  pour  cest 
effect  eust  désiré  que  mon  procureur  gênerai  eust  en- 
cores  eu  six  mois  et  ung  an  de  terme,  pour  s'informer 
s'il  pouroit  avoir  charge  contre  luy;  mais  il  n'y  a  pas 
aparanceque  l'on  avance  plus  en  cet  affaire  en  six  mois 
et  ung  an  qu'il  n'a  esté  faict  es  six  années  précédentes, 
et  Testât  des  affaires  de  ce  Royaume  tel  qu'il  est  à  pré- 
sent ne  permect  pas  que  la  publication  de  l'accord  que 
j'ay  faict  avec  ledict  Duc  soit  plus  longuement  différé  : 
qui  est  la  cause,  Madame,  que  je  vous  prie  de  voulloir 
en  ce  faict  vous  conformer  à  ma  resolution,  et  d'aul- 
tant  que  j'ay  esté  vostre  Chancellier  a  commandement 
de  vous  de  s'opposer  par  devant  ma  Court  de  Parle- 
ment à  la  vérification  de  l' Edict  que  j'ay  faict  sur  ce 
que  j'ay  accordé  audict  duc  de  Mayenne,  je  vous  es- 
crit  cette  cy  et  ay  donné  charge  expressément  audict 
Sr  de  Ronet  de  vous  prier  de  ma  part  de  vous  désister 
de  ladicte  opposition  qui  pouroit  aporter  longueur  à 
la  veriffîcation  dudict  edict  au  grand  préjudice  de  ce 
Royaume  et  retardement  de  mes  affaires.  Je  sçayt  et 

c'est  chose  notoire  que  vous  avez  vertueusement  tes- 
moigné  à  ung  chacun  la  générosité  de  vostre  cœur, 
l'affection  et  l'honneur  que  continuez  à  la  mémoire  de 
ce  bon  Roy  que  nous  regretons;  vous  n'avez  rien  obmis 
de  ce  qui  se  peult  à  la  vangeance  de  l'assassignat  com- 
mis en  sa  personne  ;  pour  ce  regard  vous  en  demeu- 
rerez deschargée  devant  Dieu  et  devant  les  hommes  et 
je  vous  déclare  que  j'ay  tout  contentement  du  grand 
debvoir  qu'avez  faict  en  cela.  Je  vous  en  accorde  telles 
lettres  pour  vostre- descharge  qu'estimerez  avoir  be- 
soing,  m'asseurant.que  vous  continuerez  avec  moy  et 
autres  toujours  ce  pensement  d'avérer  ce  crime  qui 
touche  de  si  près  à  tous  deux,  et  dont  je  veulx  espé- 
rer que  Dieu  permectra  que  nous  ayons  en  fin  cette  sa- 
tisfaction en  noz  ames  que  la  vérité  venant  en  lumière 
la  punition  s'en  ensuyvra  telle  que  requiert  l'enormité 
d'ung  si  exécrable  parricide;  et  meremectant  à  ce  que 
plus  amplement  vous  en  sera  dict  de  ma  part  par  le- 
dict  Sr  de  Ronet,  auquel  je  vous  prie  d'adjouster  foy, 
comme  vous  feriez  à  moy  mesme ,  je  finiray  cette-cy 
par  prier  Dieu  vous  avoir,  Madame,  en  sa  saincte 
garde.  Ce  xxim  janvier  à  Folembray. 
Vostre  bien  bon  et  humble  frère  , 

Henry. 

Et  plus  bas  :  Madame,  outre  la  charge  que  je  donne 
au  Sr  de  Ronet,  j'ay  prié  mon  cousin  le  duc  d'Elbeuf 
de  vous  dire  quelle  est  mon  intention  sur  le  contenu 
en  la  présente. 

(Port.  Godefroy,  262.  Pour  apprécier  la  valeur  de  cette  lettre,  nous 
nous  permettons  de  renvoyer  nos  lecteurs  à  Y  Histoire  sommaire  de  la  vie 
de  Louise  de  Lorraine  qui  précède  Vlnventaire  des  meubles,  bijoux  et  livres 
estant  à  Chenonceau  le  huit  janvier  MDCII1,  que  nous  avons  publié  en  1856.) 

LXXXIX 

1596,  18  AVRIL. 

Lettre  pattente  par  laquelle  le  Roy  veut  et  entend  que  ceux  de 
l'hospital  de  Sedan  jouissent  des  legs  qui  leur  sont  faiz  en  ce 
Royaume. 

enry,  par  la  grâce  de  Dieu,  Roy  de  France  et 
de  Navarre.  A  noz  amez  ët  feaulx  conseillers 
les  gens  tenans  nostre  Cour  de  Parlement , 
Salut.  Les  maistres  administrateurs  de  l'Hostel  Dieu  et 
hospital  de  la  ville  de  Sedan  nous  ont  faict  dire  et  re- 
monstré  que  l'on  leur  veult  donner  empeschement  en 
la  jouissance  deslaiz  testamentaires  qui  sont  faictz  aulx 
pauvres  dudict  hospital  par  plusieurs  particulliers , 
mesmes  de  celluy  qui  leur  a  esté  faict  par  feue  nostre 
chère  et  bien  amée  la  dame  du  Plessis  Saincte  Avoyer, 
Renée  Lhuillier,  femme  de  messire  Gilles  du  Fresnoy, 
chevallier  de  nostre  ordre ,  de  la  somme  de  mil  escuz 
à  prendre  sur  la  rente  de  sept  cens  cinquante  livres 
qu'elle  avoit  droict  de  prandre  sur  les  greniers  à  scel 
de  nostre  royaume  ;  soubz  coulleur  qu'ilz  ne  sont  noz 
subjectz;  et  d'autant  que  Nousayans  pris  la  protection 
de  ladicte  ville  et  de  tout  ce  qui  en  deppend ,  en  la- 
quelle et  pareillement  audict  hospital  il  a  esté  usé  de- 
puis les  presens  troubles  de  grandes  charitez  et  aul- 

mosnes,  ayans  esté  receuz,  traictez  et  alimentez  tous 
les  pauvres  soldatz  et  aultres  qui  de  noz  armées  estans 
audict  pays  s'y  sont  sont  retirez.  Pour  ces  causes  et 
autres  grandes  considérations  à  ce  nous  mouvans,  Nous 
voulions  et  mandons  que  nonobstant  tous  empesche- 
mens  à  ce  contraires,  vous  aiez  à  faire  souffrir  et  lais- 
ser jouir  les  dictz  pauvres  dudict  hospital  de  Sedan  de 
tous  ses  laiz  testamentaires  qui  leur  ont  esté  cy  devant 
et  seront  cy  après  faictz,  mesmes  de  celluy  desditz 
deux  mil  escuz  faict  par  ladicte  deffuncte  dame 
Du  Plessis,  sans  difficulté,  estant  nostre  intention 
qu'ilz  en  jouissent  plainement  et  paisiblement.  Man- 
dons a  nostre  procureur  gênerai  d'y  tenir  sa  main, 
consentant  et  requérant  en  nostre  nom  pour  lesdictz 
administrateurs  dudict  bospital  qu'ilz  jouissent  du  con- 
tenu en  ces  présentes,  ores  et  à  l'advenir.  Car  tel  est 
nostre  plaisir,  nonobstant  oppositions  ou  appellations 
quelconques ,  pour  lesquelles  et  sans  préjudice  d'i- 
celles  ne  voulions  estre  différé.  Donné  au  camp  de 
Tramery  ,  près  la  Fere  ,  le  quatorziesme  jour  d'avril , 
l'an  mil  cinq  cens  quatre  vingtz  seize  et  de  nostre 
règne  le  septiesme.  Signé  par  le  Roy  :  De  Neufville;  et 
scellées  sur  simple  queue  de  grand  scel.  Registrées , 
ouy  le  procureur  gênerai  du  Roy,  pour  jouir  par  les 
impetrans  de  l'effect  en  icelles  tant  et  sy  longuement 
que  la  ville  de  Sedan  sera  en  la  protection  du  Roy.  A 
Paris  en  parlement  le  douziesme  jour  de  décembre , 
Tan  mil  cinq  cens  quatre  vingtz  seize.  Signé  :  Voisin. 

Collation  a  esté  faicte  aveq  l'original  rendu  à  Denis 
Trouvé  poursuivant. 


(Dupuy,  n°  435,  f°  73,  r<>.) 

xc 


1596,  13  JUIN.  —  A  MONSIEUR  D'EMERY. 


p|  oPïSrd'Emery,  Il  fault  que  je  me  serve  de  ceux 
ausquels  je  me  fie  le  plus  aux  affaires  qui 
m'importent  et  que  j'affectionne  aussy  le  plus; 
c'est  pourquoy  j'ay  jette  les  yeux  sur  vous  pour  en 
estre  servy  en  une  occasion  qui  se  présente  que  j'ai 
très  à  coeur  et  qui  importe  grandement  au  repos  de 
tous  mes  subjects,  lequel  vous  a  tousjours  esté  très  re- 
commandé :  c'est  pour  aller  trouver  les  députez  de 
mes  subjectz  faisans  profession  de  la  religion  préten- 
due réformée ,  assemblez  par  ma  permission  en  ma 
ville  de  Loudun  ;  ausquels  je  désire  donner  toute  la 
satisfaction  qui  m'est  possible,  comme  le  mérite  leur 
affection  et  loyauté  envers  moy  et  mon  royaume ,  de 
laquelle  comme  je  puis  mieux  respondre  que  personne 
pour  les  preuves  infinies  que  j'en  ay  faictes  et  fais  en- 
cores  journellement,  je  me  resens  aussy  très  obligé  d'a- 
voir soin  d'eux  et  pourvoir  à  leur  conservation  et  seu- 
reté,  comme  en  vérité  j'ai  tousjours  désiré  et  entends 
encore  de  faire;  dont  j'ai  faict  plusieurs  déclarations 
et  commandemens  très  exprès  publics  et  privez;  mais 
ils  ont  esté  si  mal  obéis,  qu'ils  n'ont  joui  et  ne  jouis- 
sent encores  à  présent  du  bénéfice  d'iceux;  ils  s'en 
sont  pleins  à  moi  plusieurs  fois  de  vive  voix  et  par  es- 

crit;  à  quoi  j'ai  tousjours  respondu  et  pourveu  aussi 
par  escrit  favorablement.  Toutesfois  comme  ils  n'en 
ont  recueilly  aucun  fruict,  s'en  estant  de  rechef  plains 
à  moy  depuis  qu'ils  sont  ensemble  en  ladicte  ville  de 
Loudun,  j'ai  sceu  qu'ils  ne  sont  demeurez  contans  de 
l'espérance  ou  promesse  que  je  leur  ay  réitérée  par  la 
response  à  la  requeste  qu'ils  m'ont  présentée  de  les 
faire  mieux  jouir  à  l'ad venir  des  effects  de  ma  bonne 
volonté  qu'ils  n'ont  faict  par  le  passé ,  creignans  qu'il 
n'en  advienne  comme  des  autres  provisions  qu'ils  ont 
obtenu  de  moy,  lesquelles  au  lieu  de  leur  estre  utiles, 
ne  leur  ont  servy  qu'à  recognoistre  la  négligence  ou 
mauvaise  volonté  de  ceux  ausquels  j'ai  addressé  mes 
commandemens.  C'est  pourquoy  je  désire  qu'ils  en- 
tendent quelle  est  ma  volonté  et  resolution  sur  cela  , 
pendant  qu'ils  sont  ensemble  ;  et  d' estre  aussi  informé 
et  esclaircy  par  eux  de  leurs  dictes  pleintes  et  demandes 
devant  qu'ils  se  séparent,  affin  qu'ils  ne  doutent  point 
de  l'une,  et  qu'il  soit  aussy  donné  tel  ordre  aux  autres 
qu'ils  ayent  occasion  de  se  contenter  :  je  vous  ay 
donc  choisy  pour  me  faire  le  service  que  j'affectionne 
et  qui  m'importe  grandement,  partant  je  vous  prie 
vous  transporter  en  ladicte  ville  de  Loudun,  si  tost 
qne  vous  aurez  receu  la  présente,  parceque  l'as- 
semblée se  doit  séparer  dans  ce  mois  et  le  seroit  desjà, 
sans  l'advis  que  je  leur  ay  donné  que  je  voulois  en- 
voier  devers  eux,  affin  de  les  arrester.  Estant  avec  eux, 
vous  leur  direz  de  ma  part  que  je  suis  plus  marry  et 
mal  content  qu'eux  de  leurs  peines ,  tant  pour  leur 
considération  que  pour  ce  qu'elles  servent  de  marque 
du  mespris  de  mon  auctorité  ;  à  quoy  j'eusse  moy 
mesme  mis  la  main  longtemps  a  quand  j'eusse  deub 

aller  en  personne  de  province  en  autre  si  la  guerre  que 
j'ay  entreprise  contre  l'antien  ennemy  de  ceste  Cou- 
ronne ne  m'eust  si  estroictement  lié  et  obligé  qu'elle  a 
faict  de  m'arrester  en  ceste  frontière,  principallement 
depuis  mon  retour  de  Lion,  pour  suppléer  par  ma  pré- 
sence à  la  foiblesse  d'icelle  et  reparer  les  faultes  d'au- 
truy  ;  que  n'excuse  aucunement  la  défiance  qu'ils  ont 
de  l'exécution  de  mes  promesses  et  commandemens 
par  escrit,  attendu  le  peu  d'effect  qui  s'en  est  ensuivy 
et  en  suite  de  cela  la  creinte  et  aprehension  qu'ils  ont 
de  l'advenir  ;  toutesfois  qu'ils  ne  doivent  douter  de  ma 
protection  ni  de  ma  foy;  leur  loyauté  et  mon  honneur 
m'obligeant  trop  estroitement  à  l'une  et  à  l'autre  pour 
jamais  y  manquer  ;  dont  vous  leur  donnerez  de  rechef 
en  mon  nom  toute  asseurance,  les  exhortans  de  ne  s'es- 
branler  aux  inventions  de  ceux  qui  entreprendroient 
leur  en  donner  autre  impression  ,  ains  avoir  tels  con- 
seils pour  suspects  ;  affin  qu'il  ne  soit  dict  que  ma  foi 
ait  trouvé  moins  de  crédit  avec  ceux  qui  l'ont  plus 
esprouvée  qu'envers  les  autres;  leur  promettant  aussi 
que  je  les  rendrai  possesseurs  des  effets  d'icelle  ;  et 
comme  mes  continuelles  et  grandes  occupations  ne 
m'ont  permis  d'y  entendre  et  pourveoir  moy  mesme 
plustost,  ceux  de  mon  Conseil  ausquels  j'en  avois 
commandé  et  remis  l'exécution  se  sont  excusez  aussy 
de  n'y  avoir  satisfaict,  à  cause  des  difficultez  que  les 
nécessitez  publiques  y  ont  apporteez ,  lesquelles  vous 
leur  direz  que  j'ai  advisé  de  surmonter,  en  me  servant 
pour  cet  effet  de  quelques  uns  de  mes  serviteurs  qui 
sont  jà  sur  les  lieux  ,  par  lesquels  j'ai  résolu  de  faire 
exécuter  ce  que  les  autres  ont  refusé  ou  différé  de  faire 
jusques  à  présent ,  mesmes  pour  la  publication  de  ma 

volonté  sur  l'observation  de  l'Edit  de  paciffication  de 
Fan  1 577  et  autres  grâces  que  je  leur  ay  depuis  accor- 
dées, comme  du  Sr  de  Sillery  pour  le  Dauphiné  et  la 
Bourgongne,  estant  porté  sur  les  lieux  pour  ce  faire  ; 
du  Sr  de  Thumery  pour  le  parlement  de  Bordeaux  ;  du 
Sr  de  Champlay  pour  celuy  de  Tboulouze,  et  de  vous 
mesmes  pour  la  Normandie,  quand  vous  serez  de  re- 
tour de  vostre  voyage.  Je  fais  estât  aussy  d'envoier  en 
Provence  un  personnage  de  qualité  et  fidélité,  pour 
exercer  la  charge  de  premier  président  au  parlement 
dudit  pays,  auquel  je  donneray  la  mesme  commission  ; 
de  sorte  que  j  espere  satisfaire  dans  peu  de  temps  à 
l'exécution  des  choses  susdites ,  à  leur  contentement 
et  au  mien.  Quant  aux  garnisons  des  places  qu'ils 
gardent ,  qu'ils  disent  avoir  esté  trop  retranchées  et 
estre  très  mal  traictées ,  vous  leur  direz  qu'il  a  bien 
esté  faict  quelque  retranchement  d'icelles ,  mais  non 
tel  que  des  garnisons  des  villes  gardées  par  les  Catho- 
liques, ni  qu'ils  ayent,  ce  me  semble  tant  d'occasion 
de  s'en  plaindre  comme  il  s'en  faict  bruict.  Que  j'ai 
esté  contraint  de  le  faire  pour  me  descharger  de  des- 
pense et  avoir  plus  de  moyen  de  fournir  à  celle  qu'il 
faut  que  je  face  pour  entretenir  mes  armées  et  faire  la 
guerre  en  ceste  frontière  et  en  celle  de  Champagne, 
pour  m'opposer  aux  forces  et  desseins  de  mes  enne- 
mis qui  n'i  ont  desjà  que  trop  proffité ,  plus  par  faute 
de  moyen  de  soudoyer  mes  forces,  que  par  leur  in- 
dustrie ou  valeur;  car  le  soldat  ne  peut  vivre  ny  ser- 
vir en  une  guerre  estrangere,  s'il  n'est  payé,  comme 
il  souloit  faire  en  celle  que  nous  avons  faicte  dedans  le 
Roiaume ,  parcequ'il  faut  qu'il  tienne  pied  à  boulle  en 
lieux  auxquels  il  ne  trouve  rien  pour  y  vivre,  et  que 

nous  avons  à  faire  à  un  ennemy  puissant  qui  ne  ha- 
zarde  rien  et  tient  tousjours  ses  forces  ensemble  dans 
des  forts  de  difficile  accès  et  d'où  il  contreint  nos  gens 
de  se  tenir  serrés,  affin  de  n'estre  surpris,  Toutesfois 
les  garnisons  desdites  places  gardées  par  ceux  de  la- 
dite Religion  ont  esté  mieux  assignées  et  payées  ceste 
année,  encores  qu'elles  ne  l'ayent  esté  que  de  quatre 
mois,  que  n'ont  esté  celles  desdites  frontières  de  Picar- 
die et  Champagne;  et  faut  qu'ils  sachent  qu'il  est  quasi 
impossible  que  je  leur  continue  Fentretenement  des- 
dites garnisons  au  nombre  qu'elles  ont  esté  mainte- 
nues jusques  à  présent,  et  soustenir  ceste  guerre  es- 
trangere;  aussi  a  on  retenu  des  gens  de  guerre  en 
plusieurs  villes  qui  se  gardoient  bien  sans  cela ,  estans 
remplies  d'habitans  qui  sont  tous  de  ladite  Religion,  et 
en  des  places  qui  apartiennent  à  des  particuliers,  les- 
quels les  peuvent  bien  garder,  si  bon  leur  semble,  à 
leurs  despens,  aussi  bien  sont  elles  inutiles  au  public, 
et  souvent  n'i  entretient  on  personne,  se  servans  des 
deniers  que  je  leur  ordonne  pour  s'accommoder  et  se 
faire  suivre  plus  tost  que  pour  me  servir  ni  fortiffier 
ceux  auxquels  ils  veullent  faire  acroire  qu'ils  sont 
utiles  ;  et  toutesfois  il  arrive  souvent  que  ce  sont  ceux 
là  qui  font  plus  de  rumeur,  voulans  engager  les  autres 
dedans  leur  interest  pour  s'en  prévaloir  aux  despens 
du  public  et  de  mon  service;  en  quoy  je  ne  croirai  ja- 
mais qu'ils  soient  suivis  du  gênerai  de  ceux  de  ladicte 
Religion.  Vous  leur  direz  que  j'ai  trop  esprouvé  leur 
affection  ,  prudence  et  fidélité  pour  croire  qu'il  s'es- 
branle  à  l'apetit  de  ceux  là  :  il  est  composé  de  trop  de 
gens  de  bien  qui  creignent  Dieu  et  ayment  leur  Roy 
et  leur  patrie.  Quoy  qu'il  advienne  que  ceux  de  la  Re- 

ligion  s'esmeuvent  ou  souffrent  que  l'on  arreste  les  de» 
niers  publics  et  royaux,  en  Testât  que  sont  les  affaires 
de  mon  royaume,  me  voyant  engagé  et  plongé  comme 
je  suis  dedans  une  guerre  estrangere ,  au  péril  de  ma 
vie,  pour  la  deffense  publique  en  laquelle  ils  sont  in- 
téressez comme  les  autres,  pour  favoriser  et  contenter 
quelques  particuliers  qui  proffitent  et  s'adventagent  de 
tels  entretenemens,  je  ne  le  croirai  jamais  ;  mais  plus- 
tost  que  si  aucun  d'eux  s'oublie  tant  que  d'entreprendre 
de  le  faire,  le  gênerai  m'aydera  à  les  chastier,  comme 
ils  méritent.  Je  veux,  Monsr  d'Emery,  que  vous  leur  en 
parliez  de  ceste  façon  et  avec  ceste  confiance,  car  je  ne 
veus  pas  traicter  autrement  avec  mes  amis,  et  je  les 
puis  nommer  tels ,  tant  pour  l'affection  que  je  leur 
porte,  que  pour  celle  que  j'ai  esprouvé  qu'ils  me  por- 
tent. Pour  cela  je  n'entends  pas  négliger  ou  retran- 
cher l'entretenement  des  garnisons  des  places  qui  im- 
portent à  leur  seureté,  lesquelles  je  cognois  mieux  que 
personne.  J'ai  trop  de  soin  d'eux  et  m'est  leur  conser- 
vation trop  utile  et  nécessaire  pour  se  faire.  Priez  les 
qu'ils  s'en  reposent  sur  moy  et  je  m'asseure  qu'ils  en 
demeureront  contents,  sans  espouser  les  interests  par- 
ticuliers ,  lesquels  empescbent  souvent  que  le  public 
ne  soit  servy  et  assisté,  comme  il  doit  estre  ;  d'aven- 
tage  comme  le  Royaume  a  tousjours  esté  suject  aux 
conséquences  et  que  les  jalousies  que  les  divisions  ont 
engendrées  entre  mes  sujectz  les  rendent  plus  grandes 
et  périlleuses  que  jamais,  il  advient  que  retenant  et 
payant  les  garnisons  des  uns,  je  ne  puis  aussi  retran- 
cher celles  des  autres  de  sorte  que  je  demeure  sur- 
chargé de  dépenses  inutiles,  lesquelles  m'ostent  le 
moyen  de  pourvoir  aux  missions  pour  la  tuition  de 

l'Estat  en  la  nécessité  en  laquelle  je  me  trouve.  Or,  je 
ne  croirai  jamais  que  ceux  de  ladite  religion  veullent 
estre  cause  que  je  tombe  en  ce  malheur  pour  gratifier 
des  particuliers  lesquels  ne  méritent  d'estre  mis  en  con- 
sidération par  eux  avec  la  protection  qu'ils  doivent  es- 
pérer de  moy  et  en  ont  tousjours  receu ,  ny  avec  ce 
qui  importe  au  bien  public.  Toutesfois,  Monsr  d'Eme- 
ry,  vous  leur  direz,  que  je  prendrai  tousjours  en  bonne 
part  leurs  remonstrances ,  quand  je  scauray  qu'elles 
procéderont  du  gênerai  et  qu'elles  n'auront  esté  bri- 
guées ou  extorquées  d'eux  soubs  prétexte  de  leur  sa- 
lut et  utilité  ;  et  comme  pour  cette  cause  j'ay  voulu 
vous  envoier  devers  eux,  ce  pendant  qu'ilz  sont  en- 
semble pour  leur  faire  entendre  mes  intentions  et  re- 
cevoir et  entendre  leurs  plaintes  pour  me  les  rapporter 
affin  d'y  pourvoir  ;  au  moyen  de  quoy  je  vous  prie 
les  aller  trouver  en  diligence  et  exécuter  ceste  commis- 
sion avec  vostre  accoustumée  fidélité  et  prudence,  et 
vous  me  ferez  service  très  utile  et  aggreablé  que  je  re- 
congnoisteray  éternellement.  Je  prie  Dieu  vous  avoir, 
Monsr  d'Emery,  en  sa  sainte  garde.  Escrit  à  Abbeville 
le  xin  jour  de  juin  1 596. 

Henry. 

De  Neufville. 


(Fonds  Dupuy,  322,  f°  3U,  r°.) 

XCI 


1596,  22  JUIN.  —  A  MONSr  SERVIN,  CONSEILLER  EN 
MON  CONSEIL  D'ESTAT  ET  ADVOCAT  GÉNÉRAL  EN  MA 
COURT  DE  PARLEMENT. 


|p4p^  ONsr  Servin,  j'ay  receu  vostre  lettre  et  bien 
'*  S  considéré  l'advis  qu'elle  accompagnoit;  ce 
|  siècle  est  si  corrompu  qu'il  fault  se  deffier  de- 
tout  et  de  ne  rien  mespriser.  Je  useray  ainsi  dudict  advis 
et  Dieu,  qui  congnoist  mon  cueur  et  est  protecteur  de  la 
justice  pour  laquelle  je  combatz,  aurasoing  de  moy  et 
de  mon  Royaume,  s'il  luy  plaist.  Ce  pendant  vous 
sçaurez  que  j'ay  pris  en  très  bonne  part  celluy  que 
vous  et  ceuk  qui  vous  ont  donné  le  susdict  advis  avez 
eu  de  ma  conservation  et  de  mon  service,  et  comme 
je  vous  assure  que  je  le  recongnoistray.  Je  désire  aussi 
que  vous  continuez  en  icelle  es  occasions  qui  s'en  pré- 
senteront, pryant  Dieu,  Monsr  Servin,  qu'il  vous 
tienne  en  sa  saincte  garde.  Escript  à  Abbeville  le 
xxiie  jour  de  juing  1 596. 

Henry. 

De  Neufvillf. 

(Port.  Godefroy,  262.) 

XCII 

1596,  JUILLET. 

Lettre  de  convocation  pour  l'assemblée  des  notables  qui ,  projetée 
d'abord  à  Compiègne ,  eut  lieu  à  Rouen  au  mois  d'octobre  de 
cette  année. 

oivsr.  Des  le  temps  qu'il  pleust  à  Dieu  de  m'ap- 
peller  à  la  succession  de  ce  royaume,  auquel 
pour  la  plus  part  j'ay  esté  contrainct  d'entrer 
par  conquestes,  je  trouvay  ung  tel  desordre  en  toutes 
mes  provinces  qui  depuis  à  l'occasion  des  guerres 
civilles  et  estrangeres  y  a  esté  continué  à  la  foule  et 
oppression  de  mes  bons  subjectz,  que  la  mort  me 
seroit  moins  dure  qu'il  ne  m'est  de  veoir  et  souffrir 
plus  longuement  les  misères  dont  ce  royaume  est 
accablé;  ce  que  je  recongnois  procedder  principale- 
ment du  tenement  des  champs  de  gens  de  guerre  qui 
ne  peuvent  estre  diciplinez  sans  paye  ne  servir  sans 
entretenement  ;  à  quoy  m'ayant  esté  jusques  à  présent 
impossible  de  pourveoir,  je  souffre  en  mon  ame  une 
douleur  extresme  ;  d'ung  costé  il  ne  m'est  loisible 
d'abandonner  la  conservation  de  mon  estât,  d'aultre 
part  je  ne  puis  qu'avecq  ung  sanglant  et  invincible  re- 
gret oyr  les  justes  plainctes  de  mon  pauvre  peuple,  sans 
y  apporter  le  remède  convenable  à  la  charge  et  dignité 
en  laquelle  il  a  pieu  à  Dieu  de  m'eslever.  Implorant  sa 

grâce  en  toute  humilité,  j'ay  prins  conseil  de  convo- 
quer présentement  une  notable  assemblée  d'aucuns  de 
mes  subjectz  dont  la  fidélité ,  suffisance ,  probité  et 
affection  au  bien  de  cest  Estât  a  esté  expérimentée  et 
congneue  par  leurs  bonnes  et  louables  actions,  entre 
lesquelz  j'ay  estimé  de  vous  debvoir  choisir  pour  la 
dignité  et  charge  que  vous  soustenez  en  l'église  de  Dieu 
et  pour  l'asseurance  que  j'ay  à  vostre  valeur  et  vertu 
et  dignes  rapportz  qui  m'en  sont  faictz.  A  ceste  cause 
je  vous  prie  incontinent  la  présente  receue  de  vous 
disposer  à  venir  en  ma  ville  de  Compiegne  pour  vous 
y  trouver  le  xve  du  mois  d'aoust  prochain,  et  vous 
informer  auparavant  fort  exactement  de  Testât  de 
vostre  province,  prendre  Tadvis  de  mes  bons  servi- 
teurs et  subjectz  de  ce  à  quoy  il  est  de  besoing  de 
pourveoir  pour  asseurer  un  g  bon  et  asseuré  repoz, 
et  aussy  de  ce  dont  je  puis  eslre  secouru,  afin  que  j'aye 
le  moien  d'empescher  les  desordres  qui  se  veoient 
maintenant  en  ce  Royaulme  et  de  résister  par  la  force 
aux  forces  et  mauvais  desseins  de  mes  ennemys.  Pour 
à  quoy  parvenir  il  n'y  a  chose  que  je  n'entreprenne  et 
à  laquelle  je  ne  me  résolve.  Grâces  à  Dieu,  ce  Royaume 
est  plain  de  vaillans  hommes,  d'un  bon  nombre  de 
chefs  de  guerre,  me  demeurant  ce  seul  pensement  de 
pourveoir  à  leur  entretenement  qu'il  fault  mettre  peine 
de  trouver  en  mes  finances,  retranchant  tout  ce  qui 
est  volontaire  et  dont  l'on  se  peult  passer,  pour  estre 
employé  à  ce  qui  est  le  plus  nécessaire  ;  en  quoy  je 
désire  estre  assisté  de  vostre  sage  et  prudent  conseil 
et  de  celuy  que  recueillerez  de  mes  bons  serviteurs 
de  vostre  province,  et  par  mesme  moien  faudra  advi- 
ser  ou  se  pourra  recouvrer  ailleurs  ce  qui  ne  se  trou- 

vera  en  mes  finances,  voulant  espérer  que  tous  mes 
subjectz  quicongnoistrontpar  effect  ma  ferme  resolu- 
tion de  faire  dispenser  et  emploier  tout  le  secours  qui 
me  sera  faict  et  ce  qui  sera  advisé  de  prendre  en  mes 
finances  à  la  conservation  de  F  Estât  et  non  ailleurs, 
suivant  la  resolution  qui  en  sera  prinse  en  ladicte 
assemblée,  se  disposeront  volontiers  à  m'accorder 
pour  ung  temps  quelque  partie  de  leurs  moyens  pour 
saulver  le  surplus  avecq  leur  patrie,  de  la  conserva- 
tion de  laquelle  deppend  celle  de  leurs  honneurs,  de 
leurs  vies,  de  leurs  femmes  et  enfans,  ce  que  j'eusse 
volontiers  faict  représenter  en  une  plaine  assemblée 
des  Estatz  generaulx  de  ce  Royaume,  si  les  armes  et 
effortz  de  noz  ennemys  permettoient  que  Ton  peult 
différer  plus  longuement  de  pourveoir  et  remédier  au 
mal  qui  nous  presse  si  violemment;  ce  que  différant 
à  ung  aultre  temps  je  vous  diray  que  mon  intention 
est,  attendant  la  tenue  desdictz  Estatz,  faire  cesser  les 
desordres  tout  au  mieulx  et  le  plus  tost  qu'il  se  pourra, 
et  que  en  la  convocation  que  j'ay  présentement  or- 
donnée soient  faictz  les  mesmes  reglemens  et  refor- 
mations, en  ce  principallement  qui  concerne  la  police 
militaire,  l'ordre  et  distribution  de  mes  finances,  que 
si  l'affaire  estoit  traittée  en  plaine  assemblée  d' Estatz 
generaulx.  Vous  me  viendrez  doncq  trouver  audict 
jour  xve  du  mois  d'aoust  prochain,  bien  instruict  et 
résolu  sur  tous  les  poinctz  contenuz  en  vostre  lettre  ; 
vous  asseurant  que  oultre  le  service  que  vous  ferez  à 
vostre  patrie  en  vous  emploiant  dignement  en  cest 
affaire,  ainsy  que  je  me  promectz  de  vostre  fidélité, 
que  je  vous  en  sçauray  très  bon  gré  et  aux  occasions 
vous  feray  congnoistre  l'estime  que  je  fay  de  ceulx 

qui  affectionnent  mon  service  et  le  bien  de  l'Estat, 
estant  assisté  de  mes  bons  et  loyaulx  subjectz  ainsy 
que  requiert  le  bien  de  ce  Pioyaulme  et  le  leur  propre. 
Je  veulx  espérer  moyennant  la  grâce  de  Dieu,  en 
laquelle  j'ay  toujours  mis  ma  fiance,  que  se  présentant 
devant  nous  l'armée  espaignolle  elle  en  rapportera  le 
mesme  traictement  qu'elle  a  faict  cy  devant  quand  elle 
s'est  voulu  résoudre  au  combat.  J'ay  esté  l'espace 
de  VII  moys  au  siège  de  la  Fere  que  Fennemy  a  mieulx 
aimé  laisser  perdre  à  sa  veuë  que  de  s'obliger  au  com- 
bat. Je  contribueray  franchement  pour  mettre  fin  à 
ceste  guerre,  ma  peine,  tous  mes  moyens,  mon  sang 
et  ma  propre  vie,  dont  quand  il  s'est  agy  de  conserver 
l'Estat  je  ne  fuz  jamais  chiche*,  me  promettant  la 
mesme  affection  et  loyalle  assistence  de  ma  Noblesse 
que  j'ay  souvent  esprouvée  es  occasions  qui  se  sont 
présentées,  estans  mes  forces  occupées  audict  siège  de 
la  Fere,  par  je  ne  scay  quel  malheur  nostre  ennemy 
s'est  advanlagé  de  deux  villes  frontières,  ne  s'estans 
trouvées  si  bien  munies  et  fortiffiées  comme  il  eust  esté 
besoing;  ayant  esté  la  fortiffication  des  places  de  ma 
province  de  Picardie  par  trop  négligée  durant  la 
longue  paix  dont  elle  a  cy  devant  joy.  A  quoy  aussy 
depuis  mon  advenement  à  la  Couronne  je  n'ay  peu 
pourveoir  pour  avoir  esté  occuppé  ailleurs,  lors  que 
la  pluspart  dudict  pais  ne  m'avoit  recongneu.  Ces 
evenemens  ne  peuvent  estonner  les  cœurs  généreux  de 
ma  Noblesse  estans  ces  pertes  avenues  contre  toute 
raison  humaine  et  non  par  valleur  qui  se  puisse 
remarquer  en  noz  ennemys.  Il  fault  maintenant  que 
nous  resveillions  tous  en  noz  cœurs  l'ancienne  vertu 
françoise,  que  ma  Noblesse  se  résolve  avecq  moy  de 

ne  despouiller  jamais  les  armes  que  nous  n'ayons  eu 
la  raison  de  noz  ennemys,  ce  qui  semble  n'estre  point 
difficile  si,  avecq  la  valleur  de  la  Noblesse,  l'Ecclé- 
siastique aydera  l'Estat  en  ce  qui  est  de  sa  vocation  et 
de  ses  moiens ,  et  si  nous  serons  secouruz  et  assistez 
de  noz  bonnes  villes  et  plat  pais  selon  les  moyens  que  un 
chacun  en  aura,  qui  seront  trop  mieulx  emploiez  au 
paiement  d'une  armée  qui  s'opposera  courageusement  à 
celle  de  l'Espaignol,  que  si  par  ce  deffault  l'ennemy  ne 
trouvant  poinct  des  forces  en  campaigne  qui  s'opposent 
aux  siennes  s'en  fera  le  maistre,  ravagera  le  plat  pais 
et  saccagera  les  villes  comme  bon  luy  semblera  ;  comme 
ung  chacun  sçait,  succédant  à  ceste  Couronne  j'y  ay 
trouvé  une  extrême  pauvreté,  on  ne  peult  dire  que 
j'aye  jamais  consenty  ny  que  mon  naturel  soit  d'ap- 
prouver que  les  revenuz  du  Royaulme  soient  mal 
ménagez  ny  employez  en  despences  superflues  et  vo- 
lontaires. Je  désire  la  reformation  au  faict  de  mes 
finances  qu'ait  jamais  faict  prince  qui  ait  porté  ceste 
Couronne  ;  et  en  tout  ce  qu'il  escherra  je  commenceray 
volontiers  larefformation  par  moy  mesme,  jugeant  que 
l'ordre  et  bon  mesnage  dont  il  sera  usé  fera  que  l'on 
pourra  satisfaire  aux  despences  nécessaires  pour  la  con- 
servation de  l'Estat  et  me  donnera  moyen  de  soulager 
mes  pauvres  subjectz,  contribuant  à  la  taille  d'une  partie 
des  levées  qui  se  font  sur  eulx  ;  ce  que  je  désire  de  tout 
mon  cœur  et  ne  vivray  jamais  content  que  ce  mien 
désir  n'ayt  esté  témoigné  par  les  effectz. 


(Dupuy,  88,  f°  123.) 

1596,  3  JUILLET.  —  A  NOS  TRES  CHERS  ET  BIEN  AMEZ 
LES  PREVOST  DES  MARCHANS  ET  ESCHEVINS  DE 
NOSTRE  BONNE  VILLE  DE  PARIS. 


M  es  chers  et  bien  amez,  d'autant  que  nostre 
»  cher  cousin  le  cardinal  de  Florence 1  Légat 
^  de  nostre  S1  Pere  doit  arriver  bien  tost  en 
nostre  ville  de  Paris,  et  qu'à  l'exemple  des  Roys  nos 
prédécesseurs,  nous  desirons  qu'il  y  soit  receu ,  logé , 
et  accommodé  avec  tous  les  témoignages  d'affection  et 
de  respect  que  l'on  luy  pourra  rendre,  nous  avons 
commandé  au  Sr  de  Bellievre  de  pourveoir  et  donner 
ordre  a  ce  qu'il  conviendra  pour  effectuer  nostre  in- 
tention, vous  priant  de  vostre  part  vous  y  disposer,  et 
y  apporter  tout  ce  qu'il  vous  sera  possible  pour  rendre 
a  nostre  d.  cousin  et  aux  siens  tout  l'honneur  que 
l'on  a  accoustumé  de  faire  en  semblables  occasions  a 
ceux  de  sa  qualité.  Et  au  surplus  croire  le  d.  de  Bel- 
lievre sur  ce  subjet,  comme  nous  mesmes,  et  vous 
nous  ferez  service  très  agréable.  Donné  à  Abeville  le 
3e  jour  de  juillet  1596. 

Henry. 

De  Neuf  ville. 

1.  Alexandre  de  Médicis. 

XCIV 


1596,  17  JUILLET. —  A  MON  COUSIN  LE  DUC  DE  MONT- 
MORENCY, PAÏR  ET  CONNESTABLE  DE  FRANCE. 


}/%  on  cousin ,  D'aultant  qu'il  n'a  encores  esté 
l  satisfaict  à  ce  qui  a  esté  promis  au  Sr  d'Es- 
f  trées  pour  le  recompenser  du  chasteau  de 
Piersefons  et  qu'il  est  nécessaire  de  pourveoir  ce  pen- 
dant à  la  seureté  dudict  chasteau ,  sur  l'instance  que 
ledict  Sr  d'Estrées  m'en  afaicte,  je  vous  ay  faict  la  pré- 
sente pour  vous  prier  d'adviser  quel  nombre  de  gens 
de  guerre  sera  nécessaire  pour  la  conservation  de  la 
dicte  place  et  tenir  la  main  qu'il  soit  pourveu  à  leur 
entretenement  jusques  à  ce  que  ladicte  récompense 
,  soit  fournye  audict  Sr  d'Estrées.  Et  n'estant  la  présente 
à  autre  effect,  je  prie  Dieu,  mon  cousin,  qu'il  vous  ayt 
en  sa  saincte  garde.  De  Monceaulx  le  xvne  jour  de 
juillet  1 596. 

Henry. 

Potier. 


(Port  Godefroy,  262.) 

XGV 


1596,  49  JUILLET. —  A  NOS  AMEZ  ET  FÉAUX  LES  GENS 
DE  NOS  COMPTES  A  PARIS. 

os  amez  et  féaux.  Ayant  nostre  S1  Pere  député 
1  par  devers  pour  Légat  en  ce  Royaume  nostre 
|  très  cher  et  très  amé  cousin  le  Cardinal  de 
Florence,  désirant  qu'il  y  reçoive  tout  honneur  et  fa- 
vorable réception,  avons  ordonné  que  en  nostre  bonne 
ville  de  Paris  luy  soit  fait  Entrée,  comme  cy  devant  a 
été  fait  aux  Légats  envoyez  aux  Roys  nos  prédéces- 
seurs ,  ou  vous  avez  accoustumé  de  députer  certain 
nombre  de  presidens  et  maistres,  pour  témoignage  du 
respect  que  l'on  desireleur  estre  porté  en  ce  d.  Royaume. 
A  ces  causes,  ayant  fait  preuve  si  notable  de  la  bonne 
volonté  de  nostre  d.  S1  Pere,  ne  voulant  qu'il  soit  rien 
obmis  envers  nostre  d.  cousin  le  Cardinal  de  Florence 
qui  représente  sa  personne  de  ce  que  l'on  a  accous- 
tumé de  faire  envers  les  autres  Légats,  vous  mandons 
et  ordonnons  par  ceste  cy  que  vous  ayez  a  députer 
ceux  que  adviserez  d'entre  vous  pour  satisfaire  à  ce  de- 
voir, qui  se  trouveront  dimanche  prochain  au  lieu  ac- 
coustumé pour  telles  réceptions.  Donné  à  Paris  le 
19e  jour  de  juillet  1 596.  Henry. 

FORGET. 


(Le  recueil  Colbert  (t.  410,  p.  166  et  170),  auquel  nous  emprun- 
tons cette  lettre  et  l'avant- dernière ,  rapporte  en  ces  termes  la  réception 

que  le  roi  fit  au  représentant  du  Saint-Siège  :  «  Le  jeudi  18e  jour  de 
juillet  1596,  le  Roy,  estant  à  Monceaux,  adverty  que  Monsr  le  car- 
dinal de  Florence  légat  du  St  Siège  apostolique  approchoit  de  Paris, 
print  la  poste  et  arriva  le  mesme  jour  en  ceste  d.  ville  accompagné 
de  messrs  les  ducs  de  Montpensier ,  de  Mayenne ,  de  Nemours , 
grand  escr,  des  seigneurs  de  Brissac  7  Roquelaure,  de  Beauvais,  Nangis, 
de  Suze  et  autres  seigneurs.  Et  le  lendemain  49e  du  d.  mois  sur  les 
huict  heures  du  matin  ,  Sa  Majesté  accompagnée  desd.  seigneurs 
jusques  au  nombre  de  trente ,  partit  exprès  de  ceste  ville  pour  aller 
trouver  le  d.  sr  Légat  a  Montlhery  ou  il  estoit  lors;  de  quoy  ayant  eu 
advis  le  d.  sr  Légat,  se  tint  a  la  porte  et  entrée  de  son  logis  pour  rece- 
voir Sa  Majesté.  Ou  estant  arrivé  après  plusieurs  révérences  et  remercie- 
mens  de  la  peine  qu'il  avoit  pieu  a  sa  d.  Majesté  de  prendre  en  ce  voyage, 
iceluy  sr  Légat  a  commancé  a  s'excuzer  de  l'honneur  que  sa  d.  Majesté 
luy  faisoit ,  que  ce  n'estoit  a  luy  a  qui  cet  honneur  estoit  deub ,  et  que 
c'estoit  le  St  Siège  qui  l'a  délégué  qui  le  recepvoit,  remerciant  bien  hum- 
blement sa  d.  Majesté  de  l'honneur  et  bonne  volonté  qu'il  porte 
au  d.  St  Siège,  dont  toute  la  chrestienté  s'esjouira  ,  desmontrant  une  si 
grande  joye  et  affection  en  prononçant  ces  d.  paroles  qu'il  sembloit  les 
larmes  luy  vouloir  tomber  des  yeux. 

Ce  faict  sont  entrez  en  une  salle  estant  au  d.  logis  ou  ils  ont  tenu  plu- 
sieurs propos,  Sa  Majesté  parlant  françois,  ses  propos  étoient  translatez 
en  langue  italienne  et  prononcez  au  d.  sr  Légat  par  Mr  Forget,  sr  de 
Fresnes,  secrétaire  d'Estat.  Et  le  d.  sr  Légat  parlant  en  langue  italienne 
ses  propos  n'estoient  point  translatez  a  sa  d.  Majesté,  qui  entend  fort 
bien  la  langue  italienne,  mais  ne  s'arreste  à  la  prononcer ,  et  feurent 
ensemble  environ  une  heure  avec  démonstration  de  tant  de  joye ,  allé- 
gresses et  applaudissemens  qu'il  n'est  possible  de  la  pouvoir  exprimer,  s) 

XCVÏ 

1596,  25  JUILLET.  —  A  NOSTRE  CHER  ET  BIEN  AMÉ 
LE  MAIRE  DE  NOSTRE  VILLE  DE  RENDES. 

her  et  bien  amé.  Des  que  le  temps  qu'il  a 
pieu  a  Dieu  nous  appeler  a  la  succession  de 
ce  royaulme,  auquel  pour  la  pluspart  nous 
avons  esté  contrainctz  d'entrer  par  conqueste ,  nous 
avons  trouvé  un  tel  desordre  en  toutes  noz  provinces 
qui  depuis  a  l'occasion  des  guerres  civilles  et  estran- 
geres  y  a  esté  continué  a  la  foulle  et  oppression  de  noz 
bons  subjectz,  que  la  mort  nous  seroit  moins  dure  qu'il 
n'est  de  voir  et  souffrir  plus  longuement  les  misères 
dont  ce  royaume  est  accablé.  Ce  que  Nous  recognois- 
sons  procéder  principalement  du  tenement  des  champs 
des  gens  de  guerre  qui  ne  peuvent  estre  disciplinez 
sans  paye,  ny  servir  sans  entretenement;  a  quoy  ne 
nous  ayant  esté  jusques  a  présents  possible  de  pour- 
voir, Nous  souffrons  en  nostre  arae  une  douleur 
extrême.  Dun  costé  il  ne  Nous  est  loisible  d'habandon- 
ner  la  conservation  de  nostre  estât,  d'autre  part  Nous 
ne  pouvons  qu'avec  un  sanglant  et  incroyable  regret 
ouyr  les  justes  plaintes  de  nostre  pauvre  peuple,  sans 
y  apporter  le  remède  convenable  en  la  charge  et  di- 
gnité en  laquelle  il  a  pieu  à  Dieu  nous  eslever.  Implo- 
rant sa  grâce  en  toute  humilité,  Nous  avons  pris  con- 

seil  de  convocquer  présentement  une  assemblée 
d'aucuns  de  noz  subiectz  dont  la  fidélité ,  suffisance , 
probité  et  affection  au  bien  de  cest  estât  a  esté  expéri- 
mentée et  cogneue  par  leurs  bonnes  et  louables  actions, 
entre  lesquelz  Nous  avons  estimé  vous  debuoir  choisir 
pour  l'asseurance  que  nous  avons  de  vostre  fidélité, 
et  pour  la  cognoissance  que  vous  avez  des  affaires  de 
nostre  paix  de  Bretaigne  et  speciallement  de  nostre 
ville  de  Rennes.  Mais  vous  prions,  incontinants  la  pré- 
sente receue  vous  disposer  à  venir  en  nostre  ville  de 
Compiègne  pour  vous  trouver  le  dernier  jour  du  mois 
d'Aoust  prochain  et  vous  informer  auparavant  fort 
exactement  de  Testât  de  nostre  dicte  ville,  prendre 
l'advis  de  noz  bons  serviteurs  et  subiectz  de  ce  à  quoy 
il  est  besoin  de  pourvoir  pour  y  establir  ung  bon  et 
assuré  repos,  et  aussi  de  ce  dont  nous  pouvons  estre 
secouruz,  afin  que  nous  ayons  moyen  d'empescher  les 
desordres  qui  se  voyent  maintenant  en  ce  royaume  et 
de  résister  par  la  force  aux  forces  et  mauvais  desseings 
de  noz  ennemis.  Pour  à  quoy  parvenir  il  ny  a  chose 
que  nous  n'entreprenions  et  à  laquelle  nous  ne  nous 
résolvions.  Grâces  a  Dieu,  ce  Royaume  est  plain  de 
vaillans  hommes,  d'un  bon  nombre  de  chefs  de  guerre, 
Nous  demeurant  ce  seul  pensement  de  pourvoira  leur 
entretenement  qu'il  fault  mettre  peine  de  trouver  en 
noz  finances,  retranchant  tout  ce  qui  est  de  volontaire 
et  dont  l'on  se  peult  passer  pour  estre  employé  à  ce 
qui  est  plus  nécessaire,  en  quoy  Nous  desirons  estre 
aussi  assistez  de  vostre  sage  et  prudent  conseil  et  par 
mesme  moyen  faudra  adviser  où  se  pourra  recouvrer 
ailleurs  ce  qui  ne  se  trouverra  en  noz  finances,  voulans 
espérer  que  tous  noz  bons  subiectz  qui  cognoistront 

par  effects  nostre  ferme  resolution  de  faire  despenser 
et  employer  tout  le  secours  qui  nous  sera  faict  et  ce 
qui  sera  advisé  de  prendre  en  noz  finances  à  la  conser- 
vation de  Testât  et  non  ailleurs ,  suivant  la  resolution 
qui  en  sera  prise  en  ladicte  assemblée ,  se  disposeront 
volontiers  à  nous  accommoder  pour  un  temps  de  quel- 
que petite  partie  de  leurs  moyens  pour  sauver  le  sur- 
plus avec  leur  patrie  de  la  conservation  de  laquelle  dé- 
pend celle  de  leurs  honneurs ,  de  leur  vye,  de  leurs 
femmes  et  enfans.  Ce  que  Nous  eussions  volontiers 
faict  représenter  en  une  plaine  Assemblée  d  Estatz  gé- 
néraulx  de  ce  Royaume,  si  les  armes  et  effortz  de  noz 
ennemys  permettoyent  que  l'on  peust  différer  plus  lon- 
guement de  pourvoir  et  remédier  au  mal  qui  nous 
presse  si  violamment,  ce  que  différant  à  un  autre 
temps,  Nous  vous  dirons  que  nostre  intention  est,  at- 
tendant la  tenue  desdictz  Estatz ,  de  faire  cesser  tous 
ces  desordres  au  mieux  et  le  plustost  que  se  pourra 
et  qu'en  la  convocation  qu'avons  présentement  or- 
donnée soient  faictz  les  mesmes  reiglemens  et  refor- 
mations, en  ce  qui  concerne  principalement  la  police 
militaire,  l'ordre  et  distribution  de  noz  finances,  que 
si  l'affaire  estoit  traictée  en  plaine  assemblée  d'Estastz 
generaulx,  voulans  espérer,  moyennant  la  grâce  de 
Dieu ,  en  laquelle  Nous  avons  tousiours  mis  nostre 
fiance,  que  se  présentant  devant  Nous  l'armée  Espa- 
gnole, elle  en  reportera  le  mesme  traictement  qu'elle 
a  faict  cy  devant  quand  elle  s'est  voulu  resouldre  au 
combat;  Nous  avons  esté,  l'espace  de  sept  mois,  au 
siège  de  La  Fère  que  l'ennemy  a  mieux  aymé  laisser 
perdre  à  sa  veue  que  de  s'obliger  au  combat.  Nous 
contribuerons  franchement ,  pour  mettre  fin  à  ceste 

guerre,  nostre  peine,  tous  noz  moieris,  noslre  sang  et 
nostre  propre  vie  dont,  quand  il  s'est  agi  de  conser- 
ver l'Estat,  Nous  ne  fusmes  jamais  chiches,  Nous  pro- 
meetans  la  mesme  affection  et  loyalle  assistance  de 
nostre  noblesse  que  nous  avons  souvent  esprouvée  es 
occasions  qui  se  sont  présentées.  Estans  nos  forces  oc- 
cupées audict  siège  de  la  Fere,  par  je  ne  scay  quel 
malheur,  nostre  ennemy  s'est  advantagé  de  deux  villes 
frontières,  ne  s'estant  trouvées  si  bien  munies  et  for- 
tiffiées  comme  il  eust  esté  besoing,  ayant  esté  la  for- 
tiffication  des  places  de  nostre  province  de  Picardie 
par  trop  négligée  durant  la  longue  paix  dont  elle  a 
jouy.  Àquoy  aussi  depuis  nostre  advenement  à  la  Cou- 
ronne Nous  n'avons  peu  pourvoir  pour  avoir  esté  oc- 
cupez ailleurs  lorsque  la  plupart  dudict  pays  ne  nous 
avoit  recogneuz.  Ces  evenemens  ne  peuvent  estonner 
les  cœurs  généreux  de  nostre  noblesse,  estans  ces 
pertes  advenues  contre  toute  raison  humaine  et  non 
par  valleur  qui  se  puisse  remarquer  en  noz  ennemis. 
11  fault  maintenant  que  nous  reveillons  tous  en  noz 
coeurs  l'antienne  vertu  françoise,  que  nostre  noblesse 
se  résolve  avec  nous  de  ne  despouiller  jamais  les  armes 
que  nous  n'ayons  eu  la  raison  de  noz  ennemis.  Ce  qui 
semble  n'estre  point  difficile,  si  avec  la  valleur  de  la 
noblesse  l'ecclésiastique  ayde  l'Estat  en  ce  qui  est  de  sa 
vaccation  et  de  sesrnoyens  et  si  nous  sommes  assistez 
de  noz  bonnes  villes  et  plats  pays  selon  les  moyens  que 
chacun  en  aura  qui  seront  . trop  mieux  employez  au 
payement  d'une  armée  qui  s'opposera  courageusement 
a  celle  de  l'Espagnol,  que  si,  par  ce  deffault  l'ennemy, 
ne  trouvant  point  de  forces  en  la  campagne  qui  résis- 
tassent aux  siennes,  s'en  faisoit  le  maistre,  ravageoit  le 

plat  pays,  et  sacageoit  les  villes,  comme  bon  luy  sem- 
blerait. Succédant  à  ceste  couronne,  ainsy  que  chacun 
scait,  Nous  y  avons  trouvé  une  extrême  pauvreté.  On 
ne  peult  dire  que  nous  ayons  jamais  consenty  ny  que 
nostre  naturel  soit  d'approuver  que  les  revenuz  du 
Royaume  soient  mal  mesnagez  et  employez  en  dep- 
pences  superflues  et  volontaires.  Nous  desirons  la  re- 
formation au  faict  de  noz  finances  autant  qu'ayt  jamais 
faict  prince  qui  ayt  porté  ceste  Couronne.  Et  en  tout 
ce  qui  escherra  et  serons  conseillez,  Nous  commence- 
rons volontiers  la  Reformation  par  nous  mesmes  ju- 
geant que  l'ordre  et  bon  mesnage  dont  il  sera  usé  fera 
que  l'on  pourra  satisfaire  aux  despences  nécessaires 
pour  la  conservation  de  F  Estât,  et  nous  donnera  moyen 
de  soullager  noz  pauvres  subiectz ,  contribuables  à  la 
taille  d'une  partie  des  levées  qui  se  font  sur  eulx.  Ce 
que  nous  desirons  de  tout  nostre  cœur  et  ne  vivrons 
jamais  contens  que  cestuy  nostre  désir  n'ayt  esté  tes- 
moigné  par  les  effectz.  Et  au  cas  que  par  empesche- 
ment  ou  maladie,  vous  ne  puissiez  venir  audict  Gom- 
piegne,  Nous  voulons  que  le  premier  Eschevin  de 
nostre  dicte  ville  de  Rennes  si  achemine  à  vostre  def- 
fault.  Donné  le  vingt  c1nqme  jour  de  juillet  mil  cinq 
cens  quatre  vingtz  seize. 

Henry. 

De  Neufville. 

XCVII 

1596,  8  SEPTEMBRE.  —  A  NOZ  CHERS  ET  BIEN  AMEZ 
LES  MANANS  ET  HABITANS  DE  NOSTRE  VILLE  DE 
RENNES. 

hers  et  bien  amez,  afin  que  nostre  province 
de  Bretaigne  ne  demeurast  sans  la  conduicte 
de  quelque  personne  de  qualité  et  mérite 
qui  en  eust  autant  de  soing  que  nous  en  affectionnons 
le  repos  et  la  conservation,  et  de  nos  bons  subiectz  et 
serviteurs  qui  sont  en  icelle ,  au  mesme  temps  que 
nous  fusmes  advertiz  du  decedz  de  nostre  cousin  le 
Mareschal  d' Au  mont,  Nous  fismes  eslection  de  nostre 
cousin  le  Comte  de  Brissac  Maral  de  France,  en  la  pru- 
dence duquel  Nous  avons  telle  confiance  que  nous 
croyons  fermement  ne  pouvoir  commettre  l'impor- 
tance de  ceste  charge  à  aucun  autre  qui  plus  dignement 
s'acquitte  du  debvoir  dicelle  que  luy.  Il  sy  achemine 
présentement  selon  le  commandement  bien  exprès 
qu'il  en  a  de  nous,  ayant  encores  adjousté  à  sa  charge 
celle  qu'avoit  en  la  mesme  province  le  Sr  de  S1  Luc  qui 
sen  est  demis  pour  estre  occuppé  en  autres  de  non 
moindre  importance.  Mais  comme  noz  commande 
mens  et  volontez  dépendent  entièrement  du  soing  que 
nous  attendons  de  luy  pour  les  faire  exécuter,  où  le 
besoing  le  requerra,  aussy  est-il  nécessaire  que  vous 

les  faisant  entendre  vous  y  obéissiez  comme  à  toutes 
autres  qu'il  vous  prescrira  et  ordonnera  pour  le  bien 
de  nostre  service  et  qui  dépendent  de  l'une  et  l'au- 
tre charge  avec  la  submission  et  le  mesme  respect 
que  vous  estoit  tenu  de  defferer  à  Nous  mesmes.  A 
quoy  vous  ne  ferez  faulte,  car  tel  est  nostre  plaisir. 
Donné  à  Montcaulx  le  buictiesme  jour  de  septembre 
mil  vc  iiij"  seize. 

Henry. 

Potier. 

(*  Archives  municipales  de  Rennes.  Ces  archives  contiennent  aussi  une 
lettre  du  16  octobre,  datée  de  Rouen  ,  qui  est  une  convocation  pour  les 
États  de  Rretagne  assignés  à  Guingamp  au  2e  décembre  prochain  ;  elle 
est  textuellement ,  sauf  le  nom  de  la  ville  et  la  date  du  mois,  identique  à 
celle  du  25  août  1595.) 


XGVIII 

1596,  9  SEPTEMBRE. 

c 

Coppie  de  la  lettre  du  Roy  envoyée  à  l'assemblée  par  le  retour 
de  Messieurs  de  Rioux  et  de  La  Mothe  le  neufiesme  jour  de 
septembre  1596.  Au  dessus  de  la  lettre  est  escrjt  :  a  noz  chers 
et  bien  amez  les  députez  des  Eglises  de  la  Religion  prétendue  re- 
formée^ assemblez  par  notre  permission  à  Lodun. 


hers  et  bien  amez,  Nous  avons  entendu  voz 
députez  sur  les  remonstrances  qu'ils  avoient 
à  nous  faire  de  vostre  part ,  et  les  aians  en- 
cores  depuis  faict  ouyr  en  nostre  conseil ,  et  par  ce 
que  cest  affaire  est  trouvé  de  poidz  et  de  grande  conse- 

quence,  méritant  une  particulière  conférence  et  meure 
délibération,  sur  quoy  voz  députez  s'estans  trouvez 
sans  charge  et  suffisant  pouvoir,  Nous  avons  advisé  en 
les  renvoyant  de  renvoyer  aussi  pardevers  vous  les 
S"  de  Vie  et  de  Calignon,  Conseillers  en  nostrë  Con- 
seil d'Estat,  par  lesquelz  vous  entendrez  bien  particu- 
lièrement ce  qui  est  sur  ce  de  nostre  intention  ;  à  quoy 
nous  remettant,  Nous  ne  vous  en  dirons  pas  sur  ce 
subject  davantage,  désirant  que  vous  ayez  toute  asseu- 
rance  que  nostre  affection  est  envers  vous  pareille 
qu'elle  a  tousjours  esté,  et  que  nous  sçavons  que  par 
raison  elle  doibt  estre,  ce  qui  vous  sera  justifié  par  les 
effeetz  en  tout  ce  qui  dépendra  de  Nous  ;  comme  Nous 
sommes  aussi  bien  asseurez  que  Nous  trouverons  en 
tous  voz  deportemens  tout  subject  et  argument  de 
vous  aymer  et  gratifier  tousjours  davantage.  Vous  en- 
tendrez le  surplus  de  ce  que  Nous  aurions  à  vous  dire 
de  vosditz  députez,  selon  la  créance  que  Nous  leur  en 
avons  donnée,  à  laquelle  vous  adjousterez  la  foy  que 
vous  feriez  à  Nous  mesmes.  Donné  à  Monceaux  ce 
neufiesme  septembre  1 596.  Signé  :  Henry;  et  plus  bas, 
Forget. 

(On  lit  au  v°  :  Lodun.  Lettre  du  Roy.  Dupuy,  N°  333.  F°  110  R°.) 

XGIX 

1596,  12  NOVEMBRE.  —  A  NOZ  TRES  CHERS  ET  BIEN 
AMEZ  LES  NOBLES,  BOURGEOIS,  ESCHE  VINS,  MANANS 
ET  HABITANS  DE  NOSTRE  VILLE  DE  RENNES. 

res  chers  et  bien  amez,  Vous  aurez  esté  par 
mes  précédentes  adverty  du  temps  et  lieu 
auquel  pour  la  présente  année  Nous  avons 
ordonné  que  ce  fera  l'assemblée  des  Estatz  de  nostre 
province  de  Bretaigne.  Toutesfois  par  ce  que  les  af- 
faires qui  s'offrent  à  présent  en  nostre  dicte  province 
pouront  requérir  le  delay  de  ladicte  assemblée,  Nous 
mandons  présentement  à  nostre  cousin  le  Comte  de 
Brissac,  ce  cas  advenant,  de  vous  en  tenir  advertiz  et 
du  lieu  et  temps  de  la  remise,  afin  de  vous  y  trouver. 
A  quoy  vous  satisferez  tout  ainsy  que  si  vous  en  aviez 
l'advis  par  noz  lettres  mesmes.  Car  tel  est  nostre  plai- 
sir. Donné  à  Rouen  le  douziesme  jour  de  novembre 
mil  vc  iiij"  seize. 

Henry. 

Potier. 

(*  Arch.  mun.  de  Rennes.) 

C 


12  JANVIER.  —  A  MONSr  DE  LUXEMBOURG, 
DUC  DE  PINAY ,  PAIR  DE  FRANCE. 


|rj|  on  cousin,  Par  ce  que  je  n'ay  aucun  ad  vis  de 
vostre  parlement  et  acheminement  pour 
Rome,  ny  que  vous  ayez  veu  la  depesche 
que  je  vous  ay  envoyée  par  Baptiste ,  je  depesche 
encor  ce  courrier  devers  vous  avecq  ia  présente  exprès 
pour  vous  prier  sur  tant  que  vous  desirez  me  conten- 
ter et  faire  service  agréable  et  utile,  d'advancer  vostre 
voyage  et  faire  telle  dilligence  que  vous  arriviez  aux 
pieds  de  nostre  Sainct  Pere  durant  le  caresme  ;  car  j'ay 
sceu  que  Sa  Saincteté  sera  très  mal  contente,  voire 
offencée  de  moy,  sy  vous  n'y  comparaissez  devant  ce 
temps  là,  comme  sy  Elle  estoit  mesprisée  de  Nous  et 
deceu  de  ses  espérances ,  à  cause  de  nos  longueurs  et 
remises  en  la  prestation  de  l'obédience  de  laquelle 
vous  avez  esté  chargé  ;  que  mes  ennemys  publyent  se 
faire  à  poste  pour  attendre  quelque  changement  ou 
par  négligence,  dont  je  sçay  qu'Elle  est  sy  indignée 
que  sy  par  effect  nous  ne  luy  levons  la  mauvaise  opi- 
nion que  l'on  a  commencé  à  luy  en  donner,  il  est  à 
craindre  qu'elle  prenne  des  racines  et  produise  des 
resolutions  qui  me  seront  fort  préjudiciables  ét  à  mon 
Royaume;  combien  qu'à  la  vérité,  je  ne  puisse  croire 

qu'Elle  en  passe  sy  avant ,  après  m'avoir  tant  obligé 
à  ce  qu'Elle  a  faict  et  s'estre  conduite  en  toutes  choses 
sy  sagement  et  modérément  en  tout  ce  qui  s'est  passé 
cy  devant  :  mais  ostons  luy  toute  occasion  de  ce 
faire,  ce  que  vous  ferez  sy  vous  basiez.  Je  vous  prie  de 
prendre  plus  tost  la  poste  que  de  luy  apporter  ce 
desplaisir  et  me  plonger  en  une  extrémité  telle  que 
seroit  celle  en  laquelle  je  me  trouverois  sy  Sa  dicte 
Sainctelé  s'alteroit  contre  moy.  Résolvez  vous  doncq 
de  me  faire  ce  service,  car  je  me  le  promets  de  vostre 
affection,  ne  voulant  rien  adjouster  par  la  présente 
aux  commandemens  que  je  vous  ay  faicts  par  ma 
depescbe  portée  par  ledict  Baptiste,  partant  je  me  con- 
tenteray  de  vous  donner  advis  de  la  prolongation  de 
la  tresve  avec  le  Duc  de  Savoye  jusques  à  la  fin  du 
mois  d'apvril,  que  j'ay  accordée  sur  l'instance  qu'il 
m'en  a  faicte.  Je  prie  Dieu  vous  avoir ,  mon  cou- 
sin, en  sa  saincte  garde.  Escript  à  Rouen  le  xnc  jan- 
vier 1 597. 

(Fonds  Dupuy,  n°  212,  F°  14,  v°.  Nulle  lecture  ne  sauroit  être  dans 
ce  moment  plus  instructive  que  celle  de  la  Correspondance  de  Henri  IV 
avec  ses  ambassadeurs  à  Rome.  Elle  prouve,  presque  aufant  que  les  irré- 
futables arguments  de  l'illustre  M.  Villemain,  combien  la  politique  de  ce 
prince  étoit  noble  et  durable,  combien  celle  qui  prévaut  de  nos  jours 
est  funeste  et  transitoire.) 

CI 

4  597,  20  JANVIER.  —  AU  MÊME1. 

on  cousin,  Je  veux  croire  que  la  présente 
vous  trouvera  à  Rome  ou  qu'elle  ne  vous  y 
attendra  pas  longtemps.  Je  la  vous  escris 
pour  vous  advertir  et  prier  de  suivre  l'ordre  que  je 
vous  ay  prescript  par  l'instruction  particulière  que  je 
vous  ay  envoyée,  proposant  et  recommandant  anostre 
sainct  Pere  ceulx  que  je  désire  que  Sa  Saincteté  hon- 
nore  du  chappeau  de  Cardinal,  sans  permettre  que  les 
derniers  soient  préférez  aux  premiers,  comme  l'on  m'a 
remonstré  qu'il  pourroit  advenir,  sy  devant  que  d'estre 
bien  asseuré  de  la  création  des  trois  premiers  dénom- 
mez en  ladicte  Instruction  vous  proposiez  les  aultres. 
Partant  vous  ne  parlerez  point  du  tout  que  vous  n'ayez 
tiré  parole  de  Sa  Saincteté  de  créer  les  aultres,  et 
principal] ement  Séraphin  et  le  Comte  de  La  Chapelle; 
car  mon  honneur  m'oblige  à  favoriser  Pun  et  l'affec- 
tion que  je  porte  à  ceulx  ausquels  l'autre  appartient 
me  faict  désirer  son  advancement,  comme  j'ay  voulu 
dire  au  légat  de  sa  Saincteté  en  la  dernière  audience 
que  je  luy  ay  donnée,  dont  il  m'a  promis  de  l'advertir 
et  faire  tout  bon  office.  Après  ces  deux  je  veux  favo- 

i.  Lettre  du  Roy  que  Monsieur  de  Rennes  donna  à  l'arrivée  que 
Monseigneur  fit  à  Rome. 

riser  Lomelin  devant  tous  autres  étrangers  et  après  luy 
le  sieur  Alex.  Pico  de  La  Mirandole,  pour  estre  issu 
d'une  maison  qui  a  tousjours  affectionné  la  France, 
comme  luy  et  les  siens  protestent  de  persévérer  con- 
stamment. Et  sy  vous  congnoissez  que  sa  Saincteté  ne 
vueille  suivre  ledict  ordre  et  que  vous  ne  la  puissiez 
persuader  de  me  contenter,  en  ce  cas  m'incistez  point 
d'aultres  à  luy;  dites  ouvertement  que  je  recevray  tel 
desplaisir  d'estre  esconduit  que  j'auray  plus  agréa- 
ble de  n'avoir  part  à  la  promotion  que  de  veoir  préfé- 
rer d'aultres  à  ceulx  que  j'affectionne.  Mais  sy  après 
estre  asseuré  de  la  promotion  desdictz  Séraphin  et  de 
La  Chapelle  vous  congnoissez  que  sa  Saincteté  en 
vueille  encores  honnorer  quelques  uns  de  ma  Na- 
tion, proposez  luy  ceux  qui  sont  nommez  en  votre 
dicte  Instruction  par  Tordre  porté  par  icelle  ;  et  me 
donnez  bien  tost  advis  de  ce  qu'en  succédera.  Je  me 
remets  de  toutes  autres  affaires  sur  les  lettres  que  le 
sieur  de  Villeroy  escript  par  mon  commandement  à 
l'evesque  de  Rennes,  lesquelles  il  vous  communic- 
quera  avecq  tout  ce  qu'il  luy  envoyé.  Je  prie  Dieu, 
mon  cousin,  vous  avoir  en  sa  garde.  Escript  à  Rouen 
le  20e  jour  de  janvier  mvc  un"  xvn. 


(Fonds  Dupuy,  n°  212,  f°  18,  R°.) 

Cil 

1597,  7  FÉVRIER.  —  AU  MÊME. 


|  on  cousin,  Vous  scavez del'evesque  de  Rennes 
S)  tout  ce  aue  le  Sr  de  Villerov  luv  escrint  nar 


tout  ce  que  le  Sr  de  Villerov  luy  escript  par 
mon  commandement  de  sorte  que  je  ne 
tous  en  feray  redite;  mais  je  vous  prieray  de  com- 
prendre l'archevesque  de  Bourges ,  mon  grand  au- 
mosnier,  au  nombre  des  Prélats  que  je  vous  ay  com- 
mandé proposer  au  Pape,  dignes  d'estre  honnorez  du 
chappeau  de  Cardinal,  quand  il  sera  temps  d'en  par- 
ler ;  non  que  je  prétende  que  le  Pape  l'en  gratiffie  ny 
aussy  qu'il  s'y  attende  de  son  costé  ;  mais  seulement 
affin  que  sadicte  Saincteté  ne  puisse  sy  on  doubte  que 
je  l'estime  indigne  d'un  tel  honneur;  car  vous  scavez 
que  ses  bonnes  qualitez  et  services  ne  méritent  une 
telle  défaveur.  Mais  souvenez  vous  tousjours  de  ne 
rien  faire  ny  proposer  à  Sa  Saincteté  sur  le  subject 
qui  puisse  nuire  ou  reculer  la  promotion  des  trois 
premiers  que  je  vous  ay  recommandé  par  vostre  In- 
struction ,  selon  l'ordre  d'icelle,  car  j'affectionne  de 
plus  en  plus  ceste  gratification  et  serois  très  marry 
d'en  estre  esconduit  ;  travaillez  y  doncques,  je  vous 
prie,  et  m'escrivez  de  vos  nouvelles.  Priant  Dieu, 
mon  cousin,  vous  avoir  en  sa  saincte  garde.  Escript 
à  Escouy  le  septiesme  jour  de  febvrier  1 597. 

(Fonds  Dupuy,  n°  212.  F°  19,  R°.) 


DE   HENRY  IV, 


217 


cm 

1597,  7  MARS. 
Extraict  d'une  lettre  du  Roy  à  Monsieur  de  Rennes. 

t  quant  aux  poursuittes  que  font  ceulx  de  la 
religion  prétendue  reformée  dont  vous  es- 
crivez  que  sa  Saincteté  est  en  peyne  et  vous 
a  commandé  d'escrire  par  deçà ,  vous  la  pouvez  as- 
seurer  que  celle  que  j'en  reçois  surpasse  toutes  les 
aultres,  d'autant  que  je  ne  les  puis  contenir  et  con- 
tenter comme  je  desirerois  ;  la  suppliant  de  croire  que 
je  n'ay  aucune  envie  de  faire  chose  qui  luy  desplaise, 
ny  en  ceste  occasion  ny  en  aultre,  et  que  j'ay  tel  soing 
que  je  doibs  avoir  de  la  conservation  de  la  religion 
catholique  et  de  l'observation  des  promesses  que  je 
luy  ay  faictes;  mais,  comme  il  n'y  a  personne  qui  soit 
plus  intéressé  en  ceste  affaire  que  moy  je  suis  aussy 
plus  empesché  à  y  pourveoir  que  nul  aultre.  Le  party 
de  ceulx  de  ladicte  religion  est  en  mon  royaume  aussy 
puissant  que  jamais,  tant  pour  les  villes  et  places  qu'ils 
occuppent  en  toutes  les  provinces  d'icelluy,  qui  sont  à 
grand  nombre  et  des  mieux  fortiffiées,  que  pour  l'ap- 
puy  et  support  qu'ils  tirent  encores  de  mes  voisins. 
D'avantage  ils  sont  fomentez,  tant  par  aucuns  catho- 
liques, qui  redoutent  la  lumière  de  la  justice  que  l'on 

doibt  espérer  de  l'establissemenl  de  la  paix  générale, 
que  par  l'exemple  de  ma  debonnaireté  et  libéralité  en- 
vers ceulx  de  la  Ligue  ;  car  il  y  a  des  gens  parmy  eulx 
qui  abondent  bien  autant  en  ambition  qu'en  religion, 
lesquels  abusent  de  la  simplicité  des  aultres  et  se  veu- 
lent prévaloir  des  nécessitez  et  affaires  que  j'ay  sur  les 
bras,  a  quoy  leur  sert  plus  que  je  ne  voudrois  les  ri- 
gueurs et  difficultez  desquelles  ont  usé  les  parlements 
à  la  publication  de  PEdit  de  l'année  1577,  et  les  ani- 
mositez  et  passions  qu'aucuns  manifestent  encores 
journellement  contre  eulx  ;  car  vous  sçavez  que  la  def- 
fiance  est  la  nouricede  toutes  factions,  à  laquelle  ceulx 
de  ladicte  religion  sont  d'autant  plus  enclins  qu'ilz  y 
ont  esté  instruits  à  leurs  despens  de  trop  longue  main, 
dont  ils  auroient  commencé  à  perdre  l'usage  à  mon 
advenement  à  la  Couronne;  mais  la  venue  en  ce 
royaume  du  légat  de  nostre  sainct  Père  le  Pape  leur 
en  ont  faict  reprendre  la  praticque  à  la  suscitation 
d'aucuns,  tant  de  leur  religion  que  aultres  qui  ne  sont 
encores  las  de  troubles;  Testât  à  quoy  il  fault  que  je 
remédie  avecq  prudence  et  patience  pour  esviter  pis 
et  ne  me  changer  d'affaires;  car  j'ay  en  teste  un  en- 
ne  m  y  qui  me  donne  assez  d'exercice  pour  m'occuper 
entièrement ,  comme  chacun  sçait,  sans  m'en  attirer 
d'autres  sur  les  bras;  et  comme  il  n'a  faict  conscience 
au  temps  du  feu  Roy  de  me  faire  offrir  argent  et  forces 
pour  me  deffendre  de  luy  lors  que  j'estois  assailly  de 
toutes  parts  avecq  ceulx  de  ladicte  religion,  comme  il 
n'a  faict  de  faire  la  trefve  avecq  le  Turc,  pour  pouvoir 
mieux  troubler  la  France  et  poursuivre  ses  desseings 
ambitieux,  je  sçay  qu'il  faict  encores  ce  qu'il  peult 
pour  allumer  un  nouveau  feu  en  mon  royaume  par  le 

moyen  desdits  catholiques  qui  se  brouillent  avecq 
ceulx  de  ladicte  religion  ;  mais  j'espère  que  Dieu  me 
fera  la  grâce  d'y  donner  sy  bon  ordre  qu'il  y  perdra 
l'argent  et  les  inventions  qu'il  y  employera  ;  mais  sy 
pour  ce  fait  j'estois  contrainct  d'accorder  à  ceulx  de 
ladicte  relligion  quelque  chose  de  plus  que  ce  qui  est 
porté  par  ledict  Edict  de  l'année  1 577,  je  désire  que 
Sa  Saincteté  croye  que  je  le  feray  pour  esviter  un  plus 
grand  mal  et  pour  favoriser  et  fortiffier  la  religion  ca- 
tholique j  d'autant  que  je  le  feray  pour  contenter  et 
rasseurer  le  gênerai  de  ceux  de  ladicte  relligion,  et  en 
ce  faisant  renverser  plus  facilement  les  desseings  des- 
dicts  ambitieux  et  factieux,  lesquels  font  ce  qu'ils  peu- 
vent pour  désespérer  les  aultres  de  ma  protection  et 
les  irriter  contre  les  catholiques  qui  vivent  encores  en 
grand  nombre  dedans  les  villes  qu'ils  occupent,  dont 
ils  les  eussent  desjà  chassez  sy  je  ny  eusses  remédié, 
comme  j'ay  faict;  au  moyen  de  quoy  vous  supplierez 
sadicte  Saincteté  de  prendre  en  bonne  part  tout  ce  que 
je  feray  et  ordonneray  pour  ce  regard,  se  confiant  en 
la  foy  que  je  luy  ay  donnée  et  en  ma  droicte  intention. 
A  quoy  il  fault  qu'il  considère  que  je  ne  puis  manquer 
que  je  n'offence  Dieu  et  n'en  reçoive  plus  de  mal  que 
personne  ;  car  je  scay  bien  que  mes  ennemys  dedans 
et  dehors  mon  Royaume  triompheroient  à  mon  très 
grand  dommage,  s'ilz  avoient  sur  moy  l'advantage  de 
ce  reproche,  duquel  j'espère  que  l'intégrité  de  mon 
intention  et  la  bonté  de  Sa  Saincteté  me  garentiront 
avec  l'ayde  de  Dieu. 

.le  joindray  icy  la  responce  aux  propos  que  nostre 
Sainct  Père  a  tenus  d'une  suspension  d'armes  avecq 
le  Roy  d'Espagne,  et  à  ceux  du  Cardinal  Saint  Georges  ; 

et  vous  diray  que  comme  je  n'envie  point  le  bien 
d'autruy  et  ne  fais  la  guerre  que  pour  recouvrer  celuy 
qui  m'appartient,  il  ne  fault  user  d'aultres  raisons  pour 
me  disposer  à  la  paix  que  de  persuader  à  mon  enne- 
my  de  me  rendre  et  laisser  ce  qu'il  a  usurpé  sur  moy 
et  me  détient  injustement.  Partant  sy  Sa  Saincteté 
peult  gaigner  ce  poinct  sur  luy,  qui  est  accompagné 
de  tant  de  justice,  qu'il  me  semble  qu'Elle  n'en  doibt 
estre  esconduite,  vous  la  pouvez  asseurer  qu'Elle  dis- 
posera tousjours  de  moy  comme  elle  voudra  pour 
mettre  en  paix  la  Chrestienté,  car  je  luy  porte  tant 
d'honneur  et  de  respect  et  ay  sy  avant  esprouvé  sa 
bienveillance  que  non  seulement  je  me  fîeray  du  tout 
en  Elle,  mais  me  laisseray  conduire  entièrement  à  ses 
bons  conseils;  vray  est  que  j'ay  sy  bonne  opinion  de 
son  equanimité  et  prudence  que  je  ne  croiray  jamais 
qu'Elle  me  conseille  d'babandonner  à  mon  ennemy, 
outré  d'ambition,  mes  places  et  mes  amys,  comme  je 
ferois  par  une  suspension  d'armes  telles  qu'elle  a  esté 
proposée  ;  car  elle  ne  serviroit  que  pour  luy  faciliter 
le  moien  de  me  nuire  et  parvenir  à  la  monarchie  qu'il 
s'est  figurée  ;  et  n'en  raporterois  que  honte  et  dom- 
mage. J'ay  encores,  grâces  à  Dieu,  assez  de  forces,  de 
courage  et  d'amis,  voire  trop  de  moien  de  me  def- 
fendre  de  mon  ennemy  et  l'endommager,  pour  ac- 
cepter ce  party.  Véritablement  mon  auctorité  n'est 
encores  sy  asseurée  en  mon  Royaume  que  je  desirerois 
et  seroit  nécessaire  pour  estre  aussy  utile  à  mes  amys 
qu'ont  esté  anciennement  les  Roys  mes  prédécesseurs; 
mais  tant  s'en  fault  qu'un  repos  acquis  avecq  honte 
me  servist  à  remettre  les  choses  en  meilleur  estât,  qu'il 
remplieroit  mon  royaume  de  confusion  et  de  discorde 

plus  grande  que  jamais,  car  rien  ne  conserve  l'auctorité 
des  Princes  que  la  réputation ,  speciallement  en  ce 
royaume  composé  de  noblesse  qui  fait  profession  d'hon- 
neur et  de  mespriser  son  sang  pour  en  acquérir.  J'ay 
de  nouveau  engaigé  ma  foy  et  promis  à  la  Royne 
d'Angleterre  et  aux  Estats  des  Provinces  Unies  des 
Pais  bas  de  joindre  mes  forces  aux  leurs  pour  tous  en- 
semble nous  opposer  à  la  violence  des  armes  du  Roy 
d'Espagne.  Gomment  pourrois-je  traicter  avecq  luy  à 
leur  dommage,  suivant  la  proposition  qui  vous  a  esté 
faicte ,  mais  seuliement  deffaillir  d'un  seul  point  à  ce 
que  je  leur  ay  promis,  sans  manquer  à  mon  debvoir  et 
à  ma  foy  et  à  mes  propres  affaires  ?  Je  ne  sçache  point 
que  l'on  sceust  trouver  de  prétexte  assez  suffisant  pour 
collorer  une  telle  lascheté  et  perfidie  ;  mais  quand  il 
seroit  autrement  j'aymerois  mieux  perdre  la  vye  que 
de  m'en  ayder;  j'ay  tousjours  eu  en  mes  affaires  plus 
de  fiance  en  Dieu  qu'en  la  force  et  industrie  des 
hommes,  dont  je  me  suis  très  bien  trouvé;  et  comme 
sa  justice  divine  est  infaillible  je  ne  croiray  jamais 
qn'elle  favorise  une  desloyauté  sy  manifeste  que  seroit 
celle  que  je  commettrois  si  j'habandonnois  mainte- 
nant mesdicts  amys  et  alliez  pour  accommoder  mes  af- 
faires. D'avantage  tant  s'en  fault  que  j'en  receusse  au- 
cun proffit  que  j'en  avancerois  ma  ruyne  et  filerois  la 
corde  avecq  laquelle  les  Espagnols  m'estrangleroient 
après  plus  facillement  ;  car  s'ils  avoient  conquis  l'An- 
gleterre, il  fauldroitque  les  Estats  des  Provinces  Unies 
des  Pais  bas  receussent  d'eulx  tost  après  telle  loy  qu'ils 
vouldroient ;  quoy  advenant,  qui  pourroit  résister  à 
leur  puissance  ?  Et  de  dire  que  le  tiers  qu'on  prétend 
establir  Roy  en  Angleterre  auroit  ses  intherests  à  part 

qui  le  rendroient  bien  tost  neutre  entre  le  Roy  d'Es- 
pagne et  moy,  cest  chose  bien  doubteuse  :  car  il  est  à 
présumer  que  la  nation  angloise  qui  est  belliqueuse  et 
puissante  sera  plus  difficile  à  dompter  que  l'on  ne  pre- 
supose,  de  sorte  que  ce  Roy  là  aura  longtemps  besoing 
de  celuy  qui  l'aura  introduict,  du  costé  duquel  à  ceste 
cause  il  penchera  tousjours  plus  tost  que  d'un  autre; 
mais  quand  le  Roy  d'Espagne  ne  tireroit  de  ceste  con- 
queste  ou  entreprise  d'Angleterre  aultre  advantageque 
de  m'avoir  osté  l'assistance  dudictpais,  faict  manquer 
à  ma  parole  et  se  faire  congnoistre  de  Hollande  et  Zel- 
lande,  seroit-il  pas  bien  rescompensé  de  toutes  ses 
peynes  et  moy  de  mon  impudeur  et  perfidie,  si  je  le 
laissois  faire.  Mon  espée  et  ma  foy,  après  la  grâce  et 
bonté  de  Dieu,  m'ont  remis  la  Couronne  sur  la  teste, 
que  mes  ennemys  par  leurs  corruptions  et  séductions 
avoient  fort  esbranlée,  il  fault  que  l'une  et  l'autre  l'y 
maintiennent  et  asseurent  et  que  je  perde  plustost  la 
vie  que  de  finir  la  guerre  autrement  qu'avec  honneur, 
comme  je  l'ay  commencée  et  poursuivye  jusques  à  pré- 
sent; mais  c'est  s'abuser  grandement  de  penser  que 
l'Angleterre  soit  sy  facile  à  subjuguer  que  l'on  en  dis- 
court par  delà  ;  elle  est  puissante  d'hommes  d'obéis- 
sance, d'argent  et  de  vaisseaux  de  guerre,  mesmes  es- 
tans  unis  avecq  les  Estats  des  Pais  bas,  comme  elle 
est,  je  ne  diray  assez  pour  se  deffendre,  mais  qui  plus 
est ,  pour  assaillir  et  battre  ledict  roy  d'Espagne 
avecq  ses  trésors ,  comme  il  a  esprouvé  depuis  l'an 
m  vc  mi"  vin  jusques  à  présent.  Et  fault  que  Sa  Sainc- 
teté  croye  que  ladicte  Royne  n'attendra  en  son  païs 
les  forces  dudict  Roy;  mais  que  ce  sera  tout  ce  qu'il 
pourra  faire  avecq  ses  vanteries  et  moyens  de  se  garen- 

tir  et  les  siens  des  assauts  qu'il  en  recevra.  Sy  Sa 
Saincteté  veult  mettre  la  Chrestienté  en  paix  comme 
Elle  monstre  et  croy  qu'Elle  a  envie  de  faire ,  il  ne 
fault  pas  qu'Elle  cherche  les  moiens  de  favoriser  les 
desseings  dudict  roi  d'Espagne  au  préjudice  de  ses  voi- 
sins, il  n'est  jà  que  trop  puissant  et  enflé  de  grandeur 
et  convoitise  du  bien  d'autruy  ;  il  a  besoing  d'un  con- 
trepoids qui  serve  de  tenir  la  balance  esgalle  et  à  con- 
tenir dedans  les  limittes  de  la  raison  et  justice  ses  con- 
ceptions. Mon  honneur  et  mon  propre  bien  m'obligent 
à  ne  poser  jamais  les  armes  que  je  n'aye  recouvré  le 
mien  qu'occupe  injustement  ledict  Roy  d'Espagne,  et 
le  sien,  avecq  le  péril  que  court  sa  Maison  du  costé  de 
Hongrye,  luy  debveroit  faire  recongnoistre  la  raison 
et  borner  ses  desseings.  Si  je  fais  doncques  ce  que  je 
doibs  et  que  ledict  roy  d'Espagne  y  manque  de  son 
costé,  comme  il  faut  que  Sa  Saincteté  se  prenne  à  luy 
des  calamitez  publicques,  car  il  en  est  la  seule  cause, 
comme  il  esprouvera  bientost,  si  Elle  peult  obtenir  de 
luy  qu'il  se  mette  à  la  raison  et  me  restitue  ce  qu'il  a 
pris  sur  moy  ;  mais  je  désire  que  Sa  Saincteté  sçache 
que  je  ne  feray  jamais  paix  ni  trefve  avecques  luy 
qu'il  ne  se  soubsmette  à  ce  devoir,  quoy  qu'il  en 
puisse  arriver.  La  suppliant  trouver  bon  que  je  con- 
serve mon  honneur  et  mon  Royaume  entier  pour  faire 
service  au  Sainct  Siège  et  à  la  Chrestienté,  sans  céder 
à  l'audace  de  mon  ennemy  qui  se  baigne  en  la  ruine 
d'un  chacun  pour  assouvir  son  ambition.  Si  je  voulois 
qu'il  acceptast  de  moy  la  paix,  aux  despens  de  ses  Es- 
tats,  Sa  Saincteté  auroit  occasion  de  se  plaindre  de 
moy  et  de  m' attribuer  la  division  de  la  Chrestienté  ; 
mais  mon  but  est  tout  aultre  :  je  ne  demande  que  le 

mien  et  que  chacun  soit  conservé  en  ce  qui  luy  ap- 
partient; partant  sy  l'Empereur  faict  la  paix  avecq  le 
Turc  ou  s'il  continue  à  perdre  en  la  guerre  contre  luy 
et  que  la  Chrestienté  en  pâtisse  en  quelque  sorte  que 
ce  soit,  que  Sa  Saincteté  en  accuse  l'oppiniastreté  du- 
dict  Roy  et  qu'il  luy  plaise  favoriser  la  justice  de  ma 
cause,  sans  prester  l'oreille  plus  avant  à  toutes  propo- 
sitions que  mes  amys  et  alliez  n'y  soient  comprins  et 
que  mes  places  ne  me  soient  rendues  ;  car  oultre  que 
c'est  temps  perdu  d'espérer  que  j'y  entende  à  aultres 
conditions,  le  bruit  de  telles  recherches  porte  grand 
préjudice  à  mes  affaires  :  car  mes  ennemis  publient 
par  tout  que  j'en  suisl'autheur,  affin  de  mettre  en  def- 
fiance  de  moy  mes  amys  et  alliez  et  par  ce  moien  nous 
diviser  ;  faisant  cependant  traicter  soubs  main  avecq 
eulx  pour  les  praticquer;  au  moien  de  quoy  vous  sup- 
plierez sadicte  Saincteté  de  ma  part  de  se  contenter 
d'estre  esclarcye  et  asseurée  de  ma  volonté  en  cest 
endroit,  comme  j'auray  à  plaisir  qu'Elle  le  soit  par 
mondict  cousin  le  duc  de  Piney  et  par  vous,  qui  est 
que  j'entendrois  volontiers  à  un  bon  accord  avecq  le 
roy  d'Espagne  par  son  bon  advis,  quand  ledict  Roy 
d'Espagne  par  son  bon  advis,  fera  de  son  costé  ce 
qu'il  doibt  pour  y  parvenir. 

Le  Sr  Jacob  est  revenu  icy  de  la  part  du  duc  de  Sa- 
voye  ;  il  dit  que  son  maistre  est  content  suivant  l'offre 
que  j'en  ay  faicte  de  remettre,  nos  différends  au  juge- 
ment de  nostre  Sainct  Père,  pourveu  que  Sa  Saincteté 
arbitre  seullement  quelle  sera  la  recongnoissance  du 
droit  de  souveraineté  que  je  retiendray  au  marquisat 
de  Salusses,  sans  prendre  plus  grande  congnoissance 
du  traicté  projecté  entre  nous,  qui  est  une  condition 

que  je  n'ay  pas  delliberé  d'accepter,  car  je  n'ay  jamais 
entendu  délaisser  audict  Duc  ledict  marquisat  en 
propre  avecq  la  rétention  de  ladicte  souveraineté,  ny 
aultrement ,  qu'à  condition  qu'il  feroit  pour  moy  et 
pour  mes  affaires  ce  qui  avoit  esté  proposé  entre  nos 
députez  et  m'avoit  depuis  esté  confirmé  de  sa  part 
par  le  président  Rochette  ;  de  quoy  ledict  Duc  s'estant 
voulu  desdire  depuis ,  c'est  ce  qui  a  accroché  nostre- 
dict  traité;  et  sur  quoy  j'ay  dict  estre  content  me  re- 
mettre d'icelluy  à  l'advis  et  jugement  de  Sa  Saincteté. 
Or,  maintenant  il  présuppose  que  je  luy  ay  laissé  le- 
dict marquisat,  et  qu'il  n'est  plus  question  que  de  ju- 
ger le  poinct  de  ladicte  souveraineté,  de  la  forme  de 
laquelle  encores  veult  il  encores  que  je  convienne  et 
accorde  avecques  luy  devant  que  de  nous  présenter  à 
sadicte  Saincteté  ;  et  mesmes  que  je  face  le  semblable 
des  terres  de  Cental,  Doncourt  ,  et  Roques  Pernière 
qu'il  entend  retenir  avecq  ledict  marquisat,  combien 
que  ce  soient  terres  séparées  d'icelluy,  encores  qu'elles 
ayent  esté  comprises  quelques  fois  au  gouvernement 
dudict  marquisat,  mais  qui  appartiennent  à  aucuns  de 
mes  subjects  et  sont  du  ressort  du  parlement  de  Pro- 
vence et  non  de  celuy  de  Grenoble  auquel  ledict  mar- 
quisat ressortit  ;  disant  qu'il  m'en  veult  rescompenser, 
mais  en  estre  d'accord  avecques  moy  devant  que  nous 
allions  à  Sa  Saincteté.  Enfin  il  veult  que  je  divise  ceste 
négociation;  que  je  luy  accorde  dès  à  présent  ce  qu'il 
demande  au  principal,  et  qu'il  se  rapportera  au  Pape 
de  l'accessoire.  Par  où  il  faict  clairement  congnoistre 
qu'il  ne  veult  que  me  tromper  et  en  asseurant  ses  af- 
faires me  fermer  entièrement  le  passage  d'Italie,  en  me 
spoliant  de  ce  qui  m'appartient  pour  mieux  favoriser 

les  desseings  de  son  beau  pere  contre  lequel  il  avoit 
esté  proposé  par  nos  députez  et  promis  par  les  siens, 
et  depuis  confirmé  de  sa  part  par  ledict  président  Ro- 
chette,  qu'il  prendroit  les  armes  avecq  moy  pour  em- 
pescher  le  passage  par  ses  pais  aux  gens  de  guerre  du- 
dict  roy  d'Espagne;  qu'il  envoieroit  cy  après  en 
Flandres  ou  ailleurs  pour  me  faire  la  guerre ,  comme 
il  faict  tous  les  ans  ;  à  quoy  refusant  à  présent  de  s'o- 
bliger, mon  intention  n'est  pas  aussy  de  luy  cedder 
ledict  marquisat  pour  la  rescompence  qu'il  en  offre , 
car  au  lieu  de  recepvoir  commodité  en  mes  affaires , 
je  ferois  une  chose  honteuse  qui  favoriseroit  et  forti- 
fieroit  plustost  celles  de  mon  ennemy  que  aultrement  ; 
d'autant  qu'il  auroit  ledict  passage  d'Italie  en  mon 
royaume  libre  et  j'en  demeurerons  privé. 

Davantage  ledict  Duc  pourroit  assister  et  secourir 
plus  commodément  ledict  roy  d'Espagne  soubs  main 
et  aultrement  de  forces  et  moiens  de  ses  pais  qu'il  n'a 
faict  jusques  à  présent,  par  ce  qu'il  seroit  hors  de  toute 
crainte  de  recepvoir  mal  en  moy,  privé  de  moien  d'en 
prendre  revenche  sur  luy  ;  ce  qui  est  ung  marché  que 
je  n'ay  pas  delliberé  d'approuver;  de  sorte  que  si  le- 
dict sieur  Jacob  ne  faict  des  ouvertures  plus  raison- 
nables il  s'en  retournera  sans  rien  faire  ;  mais  j'auray 
au  moins  ce  contentement  en  mon  âme  de  m'estre 
mis  en  debvoir  de  sortir  desdicts  différends  par  voye 
amiable  et  qu'il  n'aura  tenu  qu'audict  Duc  que  nous 
n'ayons  esté  bons  amys,  allyez  et  voisins.  Or,  je  croy 
en  vérité  que  Dieu  permet  que  les  choses  prennent  ce 
chemin  pour  mon  bien,  car  ledict  duc  de  Savoye  faict 
sy  peu  d' estât  de  l'observation  de  sa  foy,  que  comme 
je  fais  profession  d'en  user  aultrement,  sans  doubte, 

sy  je  m'y  confiois,  je  serois  en  danger  de  m'en  trouver 
très  mal .  Vous  direz  toutes  choses  à  Sa  Saincteté  et  en 
informerez  ledict  duc  de  Piney,  afin  qu'il  en  puisse 
repondre  quand  il  en  sera  besoing  ;  ne  doubtant  poinct 
que  ledict  duc  de  Savoye  et  ses  ministres  ne  desguisent 
et  despeignent  cette  négociation  par  de  là  d'une  autre 
couleur  ;  mais  celle  qui  est  composée  de  la  vérité  sera 
tousjours  la  plus  forte  et  effacera  toutes  les  aultres 
avecq  le  temps.  Voyant  les  choses  en  tels  termes,  je 
suis  près  à  donner  le  meilleur  ordre  à  la  deffence  de 
ma  frontière  du  costé  dudict  Duc  de  Savoye;  pour  ce 
faire  je  renvoyé  présentement  en  Bourgogne  mon 
ousin  le  mareschal  de  Biron,  et  en  Daulphiné  celuy 
d'Ornano  et  Mr  Desdiguieres ,  car  nostre  trefve  doibt 
finir  à  la  fin  d'apvril ,  et  sçay  que  ledict  Duc  de 
Savoye  s'arme  tant  qu'il  peult ,  et  davantage  que 
les  Espagnols  hastent  aussy  leurs  levées  d'Ytalye, 
afin  de  les  faire  passer  en  Bourgoigne  devant  que 
ladicte  trefve  expire,  pour  tirer  le  proffit  et  advan- 
tage  des  ruzes  dudict  Duc  de  Savoye ,  et  des  dil- 
lations  dont  il  a  usé  en  ceste  négociation  ;  à  quoy  je 
m'opposeroy  de  tout  mon  pouvoir.  Vous  informerez 
donc  ledict  duc  de  Piney  de  toutes  ces  choses,  luy  fai- 
sant veoir  la  présente ,  et  ferez  sur  cela  les  offices 
convenables  envers  nostre  sainct  Pere  et  mon  cousin 
le  cardinal  Aldobrandin ,  en  la  bonne  vollonté  du- 
quel j'ay  ma  principalle  fiance  auprez  de  Sa  Sainc- 
teté. 

Vous  congnoissez  Camille  de  La  Croix  qui  est  à  Ve- 
nise; c'est  un  vieux  serviteur  de  ceste  Couronne  qui 
est  demeuré  pauvre  et  mal  recongneu  de  ses  services 
et  de  sa  fidellité,  à  cause  des  guerres  civilles,  de  sorte 

qu'il  n'a  quasi  de  quoy  se  substanter  en  sa  vieillesse  ; 
je  voudrois  qu'il  pleust  à  Sa  Saincteté  luy  donner  un 
bénéfice  ou  une  pension  de  trois  cents  escus  de  re- 
venu par  an  sur  quelque  abbaye  vacquante  de  l' Estât 
de  Venise  d'où  il  est,  pour  luy  ayder  à  vivre.  J'estime 
que  Sa  Saincteté  ne  m'esconduira  de  ceste  grâce  pour 
ce  pauvre  homme  ;  partant  dites  de  ma  part  à  mon 
cousin  le  duc  de  Piney  qu'il  luy  en  face  la  requeste  et 
l'assistez  en  icelle  de  façon  qu'elle  luy  soit  accordée  et 
vous  me  ferez  service  très  agréable. 

(Fonds  Dupuy,  n<>  212.  F°  23,  R°.) 


C1V 

1597,  1  MAI. 

Réponse  qui  fut  baillée  de  la  part  du  Roy  à  Mess6*  de  l'assemblée 
de  Saumur. 

a  Majesté  ne  peult  adjouster  aulcune  chose  à 
ce  qu'elle  a  cy  devant  accordé  sur  le  faict  de 
la  Religion  sur  laquelle  Elle  c'est  ja  estandue 
en  leur  faveur  autant  que  le  bien  de  son  service  et  Tes- 
tât de  ces  affaires  le  peult  permettre;  aussy  ont  ilz 
grande  occasion  de  contentement,  veu  que,  oultre  les 
villes  et  aultres  lieux  quy  leurs  sont  dellaissez  pour  y 
continuer  l'exercice  public  de  leur  dicte  Religion,  en- 

cores  qu'il  ne  leur  feust  permys  par  l'esdit  mil  vc 
soixante  dix  sept,  Elle  leur  donne  de  nouveau  ung 
lieu  en  chascun  des  anciens  baillages  pour  y  faire  pu- 
blicquement  l'exercice  de  ladite  Religion  quy  est 
double  ce  qu'il  leur  estoyt  accordé  par  ledit  esdit;  et 
quant  au  petit  fief,  le  nombre  de  personnes  quy  s'y 
pouvoient  assembler  pour  y  faire  l'exercice  de  ladite 
Religion  y  est  triple  ;  joinct  qu'en  sa  suytte  et  es  ar- 
mées ilz  savent  comme  ilz  ont  esté  et  sont  encores  fa- 
vorablement traictez. 

Pour  le  reguard  de  la  Justice,  Sa  Majesté  se  contente 
de  composer  une  Chambre  de  Justice  des  Presidens  et 
Conseillers  du  Parlement  de  Paris  des  plus  modérez  et 
dont  ceulx  de  ladite  Religion  conviendront  pour  fere 
resyder  ladite  Chambre  en  la  ville  de  Tours,  ou  aultre 
que  Sa  Majesté  advisera  sur  la  rivière  de  Loyre,  ou  se- 
ront traictés  et  desidez  les  procès  de  ceulx  de  ladicte 
Religion  des  Parlementz  de  Paris  et  Rouen. 

Ceulx  de  ladite  Religion  quy  ne  vouldront  evocquer 
des  Parlementz  de  Paris  et  Rouen  pourront  recuzer 
deux  de  leurs  juges  sans  déclarer  les  causes  de  leur 
récusation. 

Que  ceux  de  ladite  Religion  pretandue  reformée  quy 
seront  proveuz  (sic)  d'offices  seront  receuz  audit  Par- 
lements, comme  il  est  porté  par  l'esdit,  et  ou  ilz  en 
feroient  refuz  ou  difficulté,  qu'il  seront  receuz  en  la- 
dite Chambre  de  Justice  et  sy  elle  en  fesoyt  aussy  ref- 
fus  Sa  Majesté  les  fera  recepvoir  en  son  Conseil  ;  et 
vauldront  lesdictes  réceptions  faites  en  ladite  Chambre 
de  Justice  ou  audit  Conseil  comme  sy  elles  estoyent 
faictes  dans  lesdicts  parlements. 

Sy  ceulx  de  la  province  de  Poytou  ou  pays  d'Onyz 

désirent  estre  joincts  à  la  Chambre  my  partye  de 
Guyenne  Sa  Majesté  le  leur  accorde,  pourveu  qu'en  ce 
faisant  les  choses  demeurent  pour  le  reste  desdicts  par- 
lements de  Parys  et  de  Rouen  en  Testât  qu'elles  sont 
à  presant. 

En  attandant  que  la  Chambre  my-partye  quy  est 
accordée  pour  la  Guyenne  soyt  establye ,  Sa  Majesté 
donne  surceance  à  ceux  de  ladite  religion  de  ladite 
province  ,  pour  troys  moys  pour  la  décision  de  leurs 
procès. 

Quant  aux  garnisons,  Sa  Majesté  accorde  la  somme 
de  soixante  mille  escus  pour  le  paiement  d'icelles;  des- 
quelles Testât  sera  faict  par  Sa  Majesté  qui  faira  tous- 
jours  bonne  considération  sur  Tadvis  qui  luy  sera 
donné  par  lesdits  de  la  Religion  prêt,  au  resor  du 
département  d'icelles. 

Si  lesdits  de  la  Religion  se  veulent  contenter  de 
la  parolle  de  Sa  Majesté ,  Elle  leur  promectra  conti- 
nuer Tentretenement  desdites  garnisons  pour  six  ans; 
mais  s'ils  veulent  avoir  ladite  promesse  par  escrit, 
Elle  ne  la  leur  peult  bailler  que  pour  deux  ans 
seulement. 

Sa  Majesté  accorde  aussi  jusques  à  quarante  mille 
escus  pour  le  payement  des  ministres ,  montant  avec 
la  somme  accordée  pour  les  garnisons ,  à  la  somme 
de  deux  cents  mille  escus,  qui  leur  seront  assignés 
sur  les  receptes  et  tabliers  ou  seront  lesdites  garnisons. 

C'est  tout  ce  à  quoy  Sa  Majesté  se  peult  estendre, 
et  partant  se  resoult  de  ne  mectre  plus  cest  affaire  en 
aucune  délibération  et  veult  qu'il  se  termine  à  ceste 
fois,  sans  plus  y  retourner  ;  en  estant  la  longueur  plus 
grande  et  l'incertitude  très  incommode  à  ses  affaires, 

comme  ils  pourront  veoir  par  les  coppies  des  lettres 
du  duc  de  Mercur  qui  ont  esté  interceptés,  et  le  grand 
fondement  qu'il  faict  de  fortiffier  son  parti  de  la  pour- 
suitte  que  font  ceulx  de  ladite  Religion  et  des  amplia- 
lions  qui  leur  pourroient  estre  accordées. 

Sa  Majesté  désire,  faisant  ce  que  dessus,  que  les  or- 
donnances qu'ilz  ont  faictes  en  leur  assemblée  pour 
arrester  ses  deniers  soient  révoquées  et  qu'au  plustost 
que  faire  se  pourra  ils  se  retirent  chascun  en  sa  pro- 
vince pour  luy  rendre  le  servisse  qu'ils  luy  doivent , 
sans  plus  tenir  aucune  forme  d'assemblée,  ou  de  con- 
seil gênerai,  soubs  quelque  prétexte  que  ce  soit  pour 
en  estre  la  conséquence  trop  grande,  d'autant  qu'à  leur 
exemple  les  Catholiques  en  vouldront  faire  de  mesmes, 
comme  ils  sçavent  que  les  projects  sont  desja  tous 
prêts  et  commancés. 

(Fonds  Dupuy,  618,  f°  14,  r°.) 


GV 


1597,  10  JUILLET.  —  AU  DUC  DE  LUXEMBOURG. 


|on  cousin  ,  ]  Vous  n'aurez  encores  ceste  de- 
pesclie  par  Marconnay  puis  qu'il  ne  peult 


partir  qu'il  n'ayt  esté  payé  des  frais  de  son 
voyage,  lesquels  il  n'a  encores  receu;  mais  il  en  pourra 
estre  dressé  en  peu  de  jours.  Cependant  je  n'ay  voulu 

différer  à  la  vous  envoyer,  remettant  à  escrire  par  luv 
à  nostre  Sainct  Père  le  Pape  et  aux  Cardinaulx  qui 
m'ont  escript  par  luy.  Je  suis  revenu  en  mon  armée 
depuis  mon  aultre  lettre  escripte,  afin  d'advancer  ce 
siège  auquel  j'ay  continuellement  travaillé  depuis,  de 
sorte  que  j'ay  depuis  deux  jours  achevé  les  tranchées  et 
fort  dont  j'ay  voulu  fermer  mon  camp,  tant  contre  la 
ville  que  contre  ceulx  de  dehors  qui  voudroient  venir 
au  secours.  Durant  ceste  besongne  il  s'est  faict  quel 
ques  combats  tant  delà  que  deçà  ausquelsils  ont  tous- 
jours  esté  battus;  aux  derniers  il  leur  fut  tué  plus  de 
trois  cents  hommes,  entre  lesquels  s'est  trouvé  Don 
Juan  de  Guismam,  cappitaine  de  leur  cavallerye  légère, 
qui  y  avoit  peu  auparavant  conduit  quelque  secours 
de  gens  de  cheval.  Depuis  cela  ils  ne  sont  point  sortis 
qu'à  coups  de  canon ,  dont  ils  sont  très  liberaulx  ; 
toutesfois  ils  ont  faict  peu  de  mal  jusques  à  présent  ; 
j'ay  commencé  depuis  deux  jours  à  travailler  aux 
tranchées  qui  doivent  nous  conduire  à  eux  ;  ilz  sont 
jà  fort  advancées  pour  le  temps,  de  sorte  que  j' espère 
bientost  compter  avecq  eulx.  Cependant  ayant  sceu 
que  le  General  des  Cordeliers  estoit  arrivé  à  Paris 
auprès  de  Monsieur  le  Légat,  j'ay  mandé  au  Sr  de  Bel- 
lievre  qu'il  l'ameine  icy  où  il  arrivera  après  demain. 
Quand  je  l'auray  ouy  je  vous  feray  sçavoir  ce  qu'il 
m'aura  rapporté  et  la  responce  que  je  luy  auray  faicte; 
mais  mes  ennemys  ont  tant  divulgué  ceste  négo- 
ciation que  je  crains  bien  qu'elle  ne  produise  que  du 
bruit  à  mon  dommage.  Je  vous  en  esclairciray  par  ma 
première,  comme  je  serois  très  aise  de  l'estre  plus 
souvent  de  ce  qui  se  passe  par  delà  dont  je  n'ay  receu 
lettres  il  y  a  long  temps.  Je  prie  Dieu,  mon  cousin. 

qu'il  vous  ayt  en  sa  saincte  garde,  Escript  au  camp 
devant  Amyens  le  dixiesme  jour  de  juillet  1 597. 

(Fonds  Dupuy ,  N°  212.  F»  78  R°.) 


GVI 

4597,  20  JUILLET.  —  AUX  MAIRES  ET  ESCHEVINS 
DE  LA  VILLE  DE  CLERMONT. 

hers  et  bien  améz,  voyant  le  peu  de  compte 
que  le  Sr  de  Leviston  a  tenu  jusques  a  cest 
heure  d'obéir  à  tout  et  divers  commande- 
mens  que  nous  luy  avons  faict  de  cesser  les  levées  de 
deniers,  concutions  et  exactions  qui  se  sont  faictes  et 
se  font  journellement  par  luy  ou  par  son  commande- 
ment et  consentement,  et  prévoyant  combien  ceste  li- 
cence continuée  apporteroit  de  ruine  et  détriment  a 
noz  pauvres  subjectz,  Nous  avons  résolu  de  blocquer 
noz  ville  (et)  chasteau  de  Montegu  qui  luy  servent  de 
retraicte  et  par  la  force  le  faire  obeyr  à  ce  que  la  rai- 
son et  son  debvoir  le  doibvent  volontairement  ranger. 
Nous  avons  commis  lexecution  de  ce  dessein  à  nostre 
cousin  le  maresclial  de  la  Chastre ,  lequel  pour  ceste 
cause  nous  voulons ,  vous  mandons  et  ordonnons  de 
recongnoistre  en  ceste  charge  et  obéir  et  entendre  a 
tout  ce  qui!  vous  ordonnera  et  prescrira  pour  lenlier 
et  prompt  effect  dud.  blocus,  l'assistant  des  moyens 

quil  aura  besoing  de  recouvrer  de  vous  et  tenant  la 
main  a  l'advancement  de  ceste  affere  aultant  quil  sera 
besoing  et  requis  de  vous  que  nous  remettons  anostre 
cousin  à  vous  fere  entendre  et  y  estre  par  vous  satis- 
faict  sans  difficulté,  A  quoy  vous  ne  ferez  faulte  car  tel 
est  nostre  plaisir.  Donné  au  camp  devant  Amyens  le 
20e  jour  de  juillet  1597. 

Henry . 

Le  Sr  de  Vitry  porteur  de  la  pnte  vous  fera  entendre 
ce  que  vous  aurez  à  fere  attendant  la  venue  de  mond. 
cousin,  sur  quoy  vous  le  croirez  comme  nous  mesmes 

S?OTIER. 

(* Bibliothèque  de  Clermont,  original.) 


GVII 


4597 ,  18  AOUST.  —  A  NOSTRE  AMÉ  ET  FEAL  CONSEILLER 
EN  NOSTRE  CONSEIL  D' ESTAT  ET  PROCUREUR  GENERAL 
EN  NOSTRE  COURT  DE  PARLEMENT  DE  PARIS ,  LE  Sr  DE 
LA  GUESLE. 


ostre  amé  et  féal,  Vous  scavez  comme  nostre 
eedict  pour  la  création  des  procureurs  pos- 
tulans  distinctz  et  séparez  des  charges  d'ad- 
vocats  es  provinces  d'Anjou,  le  Mayne,  duché  de 
Beaumont  et  Vendosmois  a  esté  veriffyé  en  nostre  par- 
lement ;  à  l'establissement  desquelz  offices  estant 

nécessaire  de  pourveoir  nous  y  aurions  depputé  cer- 
tains commissaires  lesquelz  voulans  exécuter  ledict 
eedict  en  nostre  ville  d'Angers  y  auroient  trouvé 
quelques  difficultés  et  empeschemens  par  les  advocats 
dudict  pays  pretendans  faire  reunir  les  dictes  deux 
charges  comme  elles  estoient  auparavant  la  vérifica- 
tion de  nostredict  eedict,  soubs  prétexte  de  quelques 
frivoles  remonstrances  et  offres  par  eulx  faictes  en 
nostre  conseil  pour  le  remboursement  desdictz  offices, 
dont  ils  auroyent  esté  déboutiez  par  deux  arrescts  , 
apprès  avoir  esté  ouys  en  nostre  conseil  ;  et  a  présent 
nous  sommes  advertis  que  combien  que  ledict  eedict 
soit  veriffyé,  comme  dict  est,  neantmoings  les  dictz 
se  veullent  encores  opiniastrer  obstinément  à  l'exécu- 
tion d'icelluy  tant  par  récusation  desdictz  commis- 
saires que  par  forme  de  quelques  oppositions  qu'ils 
ont  ou  veullent  former  en  nostre  parlement,  s'aidans 
par  ce  moyen  de  vostre  appuy  et  assistance  pour  estre 
receuz  en  ladicte  opposition,  ce  que  neantmoings  nous 
ne  voulons  croire  pour  la  conséquence  que  vous  sca- 
vez  que  telles  poursuites  et  oppositions  apporteroient 
au  bien  de  nostre  service,  estant  ledict  eedict  si  utille 
et  nécessaire  pour  l'administration  de  la  justice  que 
l'establissement  en  doibt  estre  désiré  de  tous  pour  le 
bien  publicq;  joinct  aussy  que  le  secours' que  nous 
avons  espéré  dudict  eedict  demeureroit  du  tout  in- 
fructueulx  :  à  ceste  cause  Nous  vous  mandons  et 
enjoignons  par  ces  présentes  que  vous  vous  doniez 
bien  garde  de  recep voir  lesdictes  oppositions  ny  y  adhé- 
rer en  aucune  façon,  ce  que  Nous  vous  deffendons  très 
expressément  à  peyne  de  Nous  en  prendre  à  vous; 
estant  chose  à  laquelle  lesdictz  advocatz  ne  peuvent  et 

ne  doibvent  estre  receuz  sachant  bien  que  toutes  les 
poursuites  et  traversses  ne  sont  que  pour  empescher 
le  cours  de  l'exécution  dudict  eedict  que  Nous  voul- 
ions avoir  lieu  ;  et  à  ce  ne  faictes  faulte  sur  tant  que 
desirez  le  bien  et  advancement  de  nos  affaires,  et  affin 
qu'il  n'y  soit  faict  aucune  surprise,  et  que  nos  advocats 
n'ignorent  sur  ce  nostre  intention  et  volonté  vous 
leur  monstrerez  la  présente,  pour  n'y  estre  aucune- 
ment contrevenu,  car  tel  est  nostre  plaisir.  Donné  au 
camp  devant  Amiens  le  xviii6  jour  d'aoust  1 597. 

Henry. 

FORGET. 

(Port.  Godefroy,  262.) 


CVIII 

1597,  20  SEPTEMBRE.  —  AU  DUC  DE  LUXEMBOURG. 


|  on  cousin,  Le  cardinal  Albert  a  faict  ce  qu'il 
sa  a  peu  pour  secourir  ceste  ville,  comme  vous 
*  verrez  par  le  discours  véritable  de  ce  qui 


s'est  passé,  que  je  vous  envoyé  avec  Je  double  de  la 
capitulation  accordée  avec  noz  assiégez,  qui  s'en  est 
ensuivie.  Vous  ferez  part  de  tout  à  nostre  sainct  Pere 
et  à  mes  cousins  ses  nepveux  et  autres  nos  amys  de 
delà.  Mais  le  Pere  gênerai  des  Cordeliers  a  couru  deux 
fortunes  qui  m'ont  fort  depleu,  car  s'estant  mis  aux 
champs  la  première  fois  sans  trompette  et  la  dernière 

parmys  des  paysans  entre  nos  deux  armées ,  il  a  eu 
deux  mauvaises  rencontres  qui  l'ont  empesché  de  faire 
ce  que  je  desirois  pour  le  bien  publicq.  Toutesfois 
il  est  sain  et  sauf,  grâce  à  Dieu,  poursuivant  toujours 
son  desseing,  auquel  plus  Dieu  me  donnera  de  bonnes 
fortunes,  l'on  me  trouvera  toujours  plus  prest  de  les 
entendre,  comme  j'ay  toujours  déclaré  et  veux  que  le 
réitériez  à  Sa  Saincteté,  luy  disant  que  quand  on  me 
rendra  ce  qui  m'appartient  je  confirmeray  par  mes 
effects  et  Fasseurance  que  j'ay  tousjours  donnée  de  ma 
droicte  et  sincère  intention  au  repos  publicq  de  la 
Chrestienté.  Qui  sera  tout  ce  que  je  vous  escriray  pour 
le  présent,  priant  Dieu,  mon  cousin  etc.  Escript  du 
camp  devant  Amyens  le  20e  jour  de  septembre  1 597. 

(Fonds  Dupuy,N°  212.  F°  124,  R°.) 

1597,  28  SEPTEMBRE.  —  A  NOZ  TRES  CHERS  ET  BIEN 
AMEZ  LES  NOBLES  ,  BOURGEOIS ,  ESCHEVINS  ET  HA- 
BIT ANS  DE  NOSTRE  VILLE  DE  RENNES. 


res  chers  et  bien  amez ,  pour  ce  que  nous 
avons  advisé  de  convocquer  et  faire  assem 
bler  les  trois  Estatz  de  nostre  pays  et  duché 
de  Bretaigne  pour  leur  faire  proposer  et  remonstrer 
plusieurs  choses  concernant  le  bien  des  affaires  de 
nostre  royaume  et  de  noz  dictz  pays  et  duché ,  et  que 

Nous  voulons,  comme  il  est  bien  requis,  que  vous  y 
envoyez  quelques  bons  notables  personnages  pour  y 
assister  de  vostre  part,  Nous  vous  mandons  que  vous 
ayez  à  envoyer  en  la  ville  de  Morlaix  deux  des  plus 
notables  et  appareils  personnages  de  vostre  ville  au 
vingthuictme  jour  du  mois  de  novembre  prochain,  avec 
pouvoir  exprès  et  bien  ample  pour  donner  vostre  ad- 
vis  sur  ce  qui  sera  proposé  en  l'assemblée  desdictz  Es- 
tatz,  et  y  consentir  et  accorder  ce  qui  y  sera  conclud 
etarresté.  Donné  au  camp  devant  Amyens  le  28e  jour 
de  septembre  1 597. 

Henry. 

Potier. 

(*Arch.  mun.  de  Rennes.) 


ex 

1597,  G  OCTOBRE.  —  AU  DUC  DE  LUXEMBOURG. 

on  cousin ,  Le  20e  du  mois  passé  je  vous  ay 
escript  quel  a  esté  le  succez  de  l'entreprise 
faicte  par  le  cardinal  Albert  pour  secourir  ma 
ville  d' Amyens  et  la  capitulation  qui  s'en  estoit  ensui- 
vie avec  les  assiégez  suivant  laquelle  ilz  sont  sortis  de 
ladicte  ville  le  vingt  cinquiesme  et  les  ay  faict  conduire 
en  lieu  de  seureté,  sans  qu'ils  ayent  perdu  aucune 
chose,  tant  je  suis  religieux  observateur  de  ma  foy. 
Depuis  j  ay  faict  faire  monstre  à  mon  armée  et  me 


DE   HENRY  IV.  239 

suis  advencé  jusques  icy,  ayant  sceu  que  ledict  Cardi- 
nal estoit  encores  avec  la  sienne  près  d'Arras,  voulant 
prendre  revanche ,  s'il  m'est  possible,  des  maux  que 
luy  et  les  siens  ont  faictz  en  mon  Royaume  en  ce  der- 
nier voyage,  où  ilz  ont  bruslé  plusieurs  villages  fort 
inhumainement. 

Le  vingt  deuxiesme  j'ay  receu  vostre  lettre  du  vingt 
sixiesme  aoust,  et  le  vingt  sixiesme  Valerio  est  arrivé 
avec  le  duplicata  de  celle  du  dixiesme.  Vous  vous 
plaignez  de  ne  recepvoir  assez  souvent  de  mes  lettres, 
mais  je  reçois  aussi  rarement  des  vostres  i  et  toutes 
fois  il  n'est  besoing  de  les  envoyer  par  gens  exprès  ? 
comme  vous  m'en  avez  faict  tenir  trois  depuis  que 
vous  estes  par  delà,  si  le  subject  d'icelles  ne  le  mérite; 
car  ceste  despence  est  grande  en  ceste  saison  que  j'ay 
tout  besoing  de  mes  pièces  pour  faire  la  guerre.  J'ay 
pour  cela  dressé  l'ordinaire  pour  lequel  j'ay  envoyé 
par  delà  ledict  Valerio  duquel  je  vous  prie  vous  ser- 
vir doresnavant,  sans  me  charger  de  nouveaux  fraiz , 
s'il  n'est  nécessaire. 

Le  General  des  Cordeliers  a  eu  diverses  avantures 
en  ces  derniers  voyages.  11  rapporta  de  Bruxelles  sur 
la  responce  que  je  vous  ay  escript  par  ledict  Valerio , 
que  j'avois  faicte  à  sa  proposition,  que  ledict  cardinal 
Albert  ne  pouvoit  gouster  ny  accorder  la  trefve,  en 
me  rendant  Amyens,  ayant  considéré  que  il  luy  estoit 
plushonnorable  de  le  perdre  par  force  que  de  le  rendre 
à  telle  condition  ;  ledict  General  proposant  de  rechef, 
à  l'instance  dudict  Cardinal  de  la  déposer  entre  les 
mains  de  sa  Saincteté,  pour  à  quoy  m'induire,  il  me 
représenta  la  venue  dudict  Cardinal  avecq  son  armée 
qu'il  faisoit  très  forte,  qui  estoit  une  raison  qui  estoit 

plus  propre  pour  m'en  dissuader  que  autrement , 
comme  je  luy  feis  dire  par  le  sieur  de  Villeroy,  par  ce 
qu'estant  lors  au  fort  de  mon  siège  je  ne  peuz  parler 
à  luy.  Il  prit  conseil  d'aller  à  Paris  pour  en  conférer 
avec  Monsieur  le  Légat.  Durant  ce  voyage  ledict  Car- 
dinal assembla  son  armée  et  commancea  à  s'advencer. 
Au  mesme  temps  arriva  un  religieux  de  l'ordre  S1  Fran- 
çois venant  d'Arras  qui  dict  qu'il  apportoit  pouvoir 
audict  Pere  General  de  conclure  le  traicté  de  la  reddi- 
tion de  ladicte  ville  d'Amyens  ;  avecq  quoy  il  nous  an- 
noncea  toutesfois  la  venue  dudict  Cardinal  pour  la  se- 
courir ,  qui  estoient  deux  effectz  contraires.  Ledict 
Pere  General  estoit  à  Paris,  lequel  en  estant  adverti 
s'achemina  incontinant  devers  ledict  Cardinal  par  le 
chemin  de  Peronne,  sans  passer  par  mon  armée,  d'au- 
tant que  je  luy  avois  faict  dire  que  ses  allées  et  ve- 
nues ,  sur  le  bruict  d'une  bataille  à  quoy  il  sembloit 
que  le  Cardinal  fut  résolu,  me  prejudicioient,  tant  en- 
vers mes  allyez  qu'à  l'endroit  de  mes  subjectz.  Ledict 
Pere  Gênerai  ayant  donc  pour  ceste  considération  pris 
ledict  chemin  de  Peronne  pour  joindre  l'armée  dudict 
Cardinal  par  le  derrière,  il  advint  qu'il  tomba  en  une 
embuscade  de  Carrabins  de  mon  armée  qui  s'estoient 
mis  à  la  veûe  de  celle  de  l'ennemy,  ou  il  fut  arresté  et 
amené  au  quartier  de  mes  chevaux  légers.  Ce  fut  le 
jour  mesme  que  ledict  Cardinal  se  présenta  et  fit  .khi 
effort  pour  secourir  ladicte  ville  d'Amiens  ;  de  sorte 
qu'estant  avec  toute  mon  armée  en  bataille  pour  l'en 
empescher,  comme  Dieu  me  fit  la  grâce  de  faire,  cela 
fut  cause  que  je  ne  fus  adverti  qu'au  soir  bien  tard  de 
la  prise  dudict  General ,  devers  lequel  j'envoyay  le 
l'andemain  au  poinct  du  jour  ledict  sieur  de  Villeroy, 

tant  pour  luy  dire  le  desplaisir  que  j  avois  receu  de 
l'accident  qui  luy  estoit  arrivé,  que  pour  le  faire  dé- 
livrer et  le  faire  conduire  à  Dourlens  ou  là  où  il  vou- 
droit  aller.  Alors  les  deux  armées  estoienten  présence, 
et  comme  ledict  General  voulut  encores  aller  joindre 
celle  dudict  Cardinal  par  le  derrière  pour  esviter  la 
teste  de  l'une  et  de  l'autre,  ayant  avec  luy  un  de  mes 
trompettes,  passant  contre  la  haye  d'un  village,  il  fut 
de  rechef  assailly  des  volleurs  et  paysans  à  coups  d'har- 
quebuzades  dont  mon  trompette  fut  tué  et  ledict  Ge- 
neral se  sauva  à  course  de  cheval,  seulement  celuy  de 
ses  religieux  qui  portoit  sa  valize  fust  arresté  par  ces 
volleurs,  qui  l'ont  depuis  relasché,  comme  j'ay  en- 
tendu; dont  ledict  General  me  donna  advis  deux  jours 
après  par  une  lettre  qu'il  escrivit  audict  sieur  de  Vil- 
leroy,  par  laquelle  il  luy  mande  qu'il  avoit  trouvé  le- 
dict Cardinal  aussi  disposé  d'entendre  à  la  paix  qu'au- 
paravant, mais  qu'il  ne  se  vouloit  laisser  entendre  des 
conditions  d'icelie  que  par  un  abouchement  de  noz 
députez.  Sur  quoy  je  luy  feis  responce  par  ledict  Sr  de 
Villeroy  qu 'encores  que  les  assiégez  d'Amyens  eussent 
depuis  la  retraicte  dudict  Cardinal  capitulé ,  j'estois 
neantmoins  plus  désireux  de  la  paix  que  devant ,  sui- 
vant l'asseurance  que  je  luy  avois  toujours  donnée  de 
ma  volonté,  après  que  Dieu  m'auroit  donné  ceste  vic- 
toire, comme  celuy  qui  en  ceste  action  tant  impor- 
tante au  bien  publicq  de  la  Chrestienté  voulois  moins 
qu'en  toutes  autres  me  gouverner  par  accident,  comme 
avoient  tousjours  faict  mes  ennemis;  partant  je  luy 
declarois  estre  prest  de  faire  trouver  ledict  Sieur  de 
Villeroy  où  il  seroit  advisé  pour  traicter  de  ladicte 
paix;  pourveu  que  je  feusse  asseuré  que  ledict  Cardi- 

16 

nal  voulust  me  rendre  les  places  que  son  Maistre  avoit 
usurpées  ou  conquises  sur  la  France  depuis  ces  der- 
nières guerres.  Partant  qu'il  debvoit  se  bien  esclaircir 
et  asseurer  de  l'intention  dudict  Cardinal  sur  cela,  de- 
vant que  de  rechercher  le  susdict  abouchement,  d'au- 
tant que  sans  cela  il  seroit  inutille,  mais  mesme  seroit 
préjudiciable  pour  la  jalousie  que  mes  alliez  en  pren- 
draient et  le  refroidissement  qu'il  apporterait  à  mes 
subjects,  parceque  j'estois  résolu,  (comme  je  luyavois 
tousjours  dict)  de  ne  faire  aucune  paix  que  Ton  ne  me 
rendist  le  mien.  Ledict  Pere  General  respondit  audict 
Sieur  de  Villeroy,  de  Dourlens,  où  ledict  Cardinal  l'a- 
voit  laissé  ,  qu'encores  qu'il  fut  assez  asseuré  de  la 
bonne  intention  dudict  Cardinal  à  ladicte  paix ,  tou- 
tesfois  qu'il  l'alloit  trouver  à  Àrras  pour  prendre  sa 
dernière  intention  sur  ce  poinct,  selon  laquelle  il  nous 
ferait  sçavoir  ce  qu'il  pourrait  faire.  Depuis  nous  n'a- 
vons receu  aucun  advis  de  luy.  Ceux  qui  tenoient 
Àmyens  m'ont  quitté  la  place,  et  je  me  suis  acheminé 
icy.  Voilà  les  termes  de  ceste  négociation  de  laquelle 
j'espere  peu  de  fruict,  par  ce  que  j'ay  affaire  à  gens 
qui  ne  veullent  rien  quicter  de  ce  qu'ils  tiennent ,  et 
je  ne  veux  rien  perdre  de  ce  qui  m'appartient. 

11  m'importe  grandement  que  je  descouvre  quell 
est  l'opinion  de  Sa  Saincteté  sur  la  recherche  que  1 
cardinal  Aldobrandin  vous  a  dict  qu'il  est  d'advis  que 
je  face  de  tirer  des  mains  du  Pioy  d'Espagne  pour  re- 
compense  ou  autrement  ce  qu'il  a  recentement  occupp 
sur  moy.  Partant  vous  eussiez  bien  faict  de  le  presse 
de  s'en  explicquer  d'aventage,  car  il  en  fault  venir  au 
individus,  qui  vouldra  faire  ceste  paix,  et  non  demeu 
rer  sur  les  raisons  et  considérations  generalles,  comm 

j'ay  appris  par  vostre  dicte  lettre,  que  faict  Sa  Sainc- 
teté, et  après  Elle  sondict  nepveu. 

En  vérité  la  paix  m'est  nécessaire  pour  les  mesmes 
raisons  que  Sa  Saincteté  vous  a  dictes,  mais  aussi  je 
croy  qu'elle  ne  l'est  pas  moins  à  mon  ennemy  pour 
plusieurs  autres  dont  Sa  Saincteté  est  très  bien  infor- 
mée. Quoy  qu'il  y  ayt,  je  veux  faire  ladicte  paix  avec 
honneur  ou  ne  la  point  faire  :  car  si  je  l'accordois  au- 
trement, elle  me  seroit  plus  dommageable  qu'utille. 
Telle  paix  engendreroit  en  mon  royaume  diverses 
sortes  de  guerres  qui  seroient  toutes  plus  périlleuses 
pour  moy  et  mon  Estât  que  celle  que  je  fais  audict 
roy  d'Espagne.  J'en  sortiray  donc  avec  honneur  ou  je 
n'en  sortiray  point.  J'ay  trop  travaillé  et  couru  de  for- 
tunes pour  arriver  où  je  me  trouve,  par  la  grâce  de 
Dieu,  pour  maintenant  céder  ny  donner  aucune  chose 
(qui  importe  à  ma  réputation)  à  l'ambition  desmesurée 
de  mon  ennemy,  par  crainte  ou  désir  de  régner.  Ceux 
là  régnent  en  repos  qui  régnent  avec  honneur  ;  chose 
que  je  ne  ferois,  si  je  quictois  à  mon  ennemy  ce  qui 
m'appartient  ou  si  je  manquois  de  foy  à  mes  alliez, 
desquelz  j'ay  esté  bien  assisté  en  mes  nécessitez.  Partant 
si  nostre  Sainct  Pere  désire  m'accorder  avec  ledict  roy 
d'Espagne,  il  fault  qu'il  me  face  rendre  les  places  qu'il 
a  prises  et  usurpées  sur  moy,  et  qu'il  permette  que  je 
traicte  pour  mes  alliez  comme  pour  moy.  JYy  appris 
par  vostre  dicte  lettre  que  Sa  Saincteté  s'est  enfin 
laissé  vaincre  sur  le  dernier  poinct  aux  remonstrances 
que  vous  luy  avez  faictes,  dont  son  Légat  et  le  Pere 
General  des  Cordeliers  se  sont  aussi  renduz  capables 
par  deçà,  à  la  charge  toutesfois  qu'ilz  n'interviendront 
point  quand  il  sera  question  de  traicter  de  ce  qui  con- 

cerne  lesdictz  alliez.  Mais  ne  leur  parlez  plus  par  delà 
de  l'accord  du  duc  de  Savoye,  car  je  ne  veux  pas 
qu'ilz  croyent  que  j'en  aye  besoing ,  et  vous  âsseure 
que  rien  ne  m'a  meu  de  vous  commander  de  leur  en 
parler  que  pour  justifier  ce  qui  s'en  est  traicté  cy  de- 
vant avec  les  ministres  dudict  Duc. 

Je  vous  ay  escript  mon  intention  par  vostre  secré- 
taire sur  la  promotion  des  Cardinaux  ;  je  vous  le  repe- 
teray  encores  par  la  présente  ;  c'est  que  si  Sa  Sainc- 
teté  ne  veult  gratiffier  de  ceste  dignité  les  sieurs 
Séraphin  et  Lomelin  avec  le  comte  de  La  Chapelle, 
abbé  de  Sainct  Sorin  et  l'evesque  de  Rennes,  je  ne 
désire  point  qu'il  en  face  en  ma  faveur  et  considéra- 
tion pour  les  raisons  que  je  vous  ay  escriptes;  ce  que 
vous  luy  déclarerez  et  protesterez  ouvertement,  afin 
que  Sa  Saincteté  ne  croye  ou  face  estât  que  j'en  re- 
çoive ou  accepte  d'autres  devant  ceux  là  ;  trois  desquelz 
ont  si  bien  mérité  du  Sainct  Siège  et  de  moy  que  si 
je  les  avois  habandonnez  je  serois  indigne  d'estre 
servi;  et  me  sera  plus  honnorable  et  advantageux 
qu'il  ne  s'en  face  pas  du  tout  à  ma  contemplation 
que  de  laisser  ceux  cy  derrière  ;  je  veux  que  vous  le 
faciez  entendre  à  Sa  Saincteté  aussi  clairement  que 
je  vous  l'escrips,  et  que  vous  ne  vous  départiez  point 
de  ce  propos,  si  je  ne  vous  le  commande  expressé- 
ment. 

Depuis  avoir  escript  la  présente  jusques  icy  ledict 
Pere  gênerai  des  Cordeliers  m 'ayant  prié  de  luy  per- 
mettre me  venir  trouver  arriva  en  ce  lieu  le  premier 
de  ce  mois  :  ce  fut  toujours  pour  me  prier  de  trouver 
bon  q'un  de  mes  serviteurs  s'abouchast  avecq  un  de 
ceux  du  conseil  du  Roy  d'Espagne  que  le  cardinal 

Albert  me  nommeroit  pour  adviser  aux  moiens  d'a- 
cbeminer  la  négociation  de  ladicte  paix ,  à  laquelle  il 
m'asseura  que  ledict  cardinal  estoit  plus  disposé  que 
jamais.  Je  luy  dis  plusieurs  raisons  pour  lesquelles  je 
ne  pouvois  approuver  le  dict  abouchement,  sans 
estre  asseuré  de  la  restitution  de  mes  places,  comme 
je  luy  avois  faict  escrire  ;  me  plaignant  a  luy  de  ce  que 
ledict  Cardinal  ne  luy  vouloit  confier  ses  prétentions, 
comme  je  voulois  faire  les  miennes,  et  qu'il  me  vou- 
loit forcer  de  faire  ladicte  assemblée  de  Deputtez  ; 
laquelle  je  sçavois  debvoir  mettre  mes  alliez  en  alarme 
de  moy  et  estois  incertain  devoir  produire  aucun 
fruict.  Toutesfois  il  m'en  pressa  tellement,  me  conju- 
rant par  le  respect  que  je  porte  à  Sa  Saincteté,  que  je 
luy  promis  d'envoyer  ledict  Sieur  de  Villeroy  où  il 
seroit  advisé,  pour  le  contenter. 

Il  parti  d'icy  le  11e,  comme  je  feis  pour  m'approcher 
d'Arras,  et  le  trois  je  marcbay  avec  mon  armée  jusques 
à  la  veue  de  ladicte  ville  d'Arras  en  laquelle  estoit 
ledict  Cardinal,  avec  la  sienne,  pour  luy  présenter  la 
bataille,  où  je  suis  demeuré  à  la  portée  du  canon  de 
de  ladicte  ville  six  heures  entières,  ayant  faict  tirer 
jusques  à  vingt  quatre  coups  de  canon  dedans  ladicte 
ville  pour  les  y  convier  ;  mais  il  n'a  eu  le  courage  de  si 
résoudre  ;  ne  m'ayant  respondu  qu'à  coups  de  canon, 
dont  toutesfois  nul  des  miens  n'a  esté  offensé*  Je 
revin  le  mesme  jour  d'où  j'estois  parti,  distant  de 
ladicte  ville  d'Arras  de  quatre  lieues,  où  je  voulus 
encores  sesjourner  le  l'andemain,  pour  donner  loysir 
a  mon  ennemy  d'assembler  ses  forces  et  venir  à  moy  ; 
mais  je  n'en  ay  eu  seulement  une  alarme. 

Deux  raisons  m'ont  meu  de  faire  ce  voyage  :  l'une 

pour  me  revancher  de  la  visitation  que  ledict  Cardinal 
m'avoit  faicte  devant  Amyens  et  l'autre  pour  couvrir 
le  desbandement  de  la  noblesse  de  mon  armée  qui 
s'estoit  faict  incontinant  après  la  prise  de  ladicte  ville, 
duquel  je  sçavois  que  mon  ennemy  avoit  esté  adverti 
et  s'estoit  resjouy  ;  et  en  ce  faisant  luy  faire  congnoistre 
qu'il  m'estoit  demeuré  encores  assez  des  forces  pour 
luy  présenter  le  collet,  et  sur  cela  faire  vivre  mon 
armée  aux  dépens  de  son  pais,  comme  il  avoit  faict 
vivre  la  sienne  sur  le  mien. 

Le  quatriesme  jour  dudict  mois  ledict  Pere  General 
amena  avec  luy  à  deux  lieues  de  ladicte  ville  d'Arras 
le  président  Richardot,  où  se  trouva  ledict  Sieur  de 
Villeroy ,  lesquelz  ont  conféré  des  moiens  de  parvenir 
à  ladicte  paix,  en  la  présence  dudict  General;  dont  il 
n'a  esté  rapporté  aucun  fruict,  que  une  déclaration 
ou  confirmation  de  la  bonne  volonté  que  chacun  a  de 
part  et  d'autre  de  la  faciliter  ;  sinon  qu'ilz  ont  jugé 
que  pour  ce  faire  il  falloit  bastir  sur  le  fondement  de 
la  dernière  paix  faicte  au  Chasteau  Cambresis,  1 559, 
sans  rien  estre  en  disputte,  les  choses  qui  furent  réso- 
lues par  icelles  ny  vouloir  proffiter  de  celles  advenues 
depuis  au  desavantage  des  uns  et  des  autres;  vray  est 
que  ledict  Sieur  de  Villeroy  a  recogneu  qu'ilz  ont 
assez  désir  de  retenir  les  villes  de  Callais  et  d'Ardres  ; 
mais  il  leur  a  dict  qu'ils  auront  plus  tost  conquis  le 
reste  de  mon  Royaume,  ou  que  j'auray  plus  tost  repris 
lesdictes  villes  qu'ilz  ne  m'auront  faict  consentir  que 
lesdictes  villes  leur  demeurent.  Vous  le  direz  ouverte- 
ment à  Sa  Saincteté ,  luy  rendant  compte  de  ce  que 
dessus,  et  qu'il  n'y  a  point  de  raison  assez  forte  ny  de 
puissance  assez  grande  pour  gaigner  sur  ce  moy  ce 

point,  afin  qu'ilz  ne  s'y  attendent  point  par  delà.  Et 
fault  que  je  vous  die  que  j'ay  creu,  depuis  avoir  ouy  le 
rapport  dudict  Sieur  de  Villeroy,  que  c'est  la  recom- 
pense avecq  laquelle  ledict  Cardinal  Aldobrandin  vous 
a  dict  que  je  debvois  rechercher  le  recouvrement  de 
mes  places,  dont  vous  luy  coupperez  broche  du  tout 
par  delà,  s'ilz  vous  en  parlent  plus  avant.  Vous  décla- 
rant que  je  choisiray  bien  plustost  le  parti  de  faire  la 
guerre,  le  reste  de  ma  vie,  que  d'achepter  le  repos  à 
ce  prix  là.  Ce  que  ledict  Sieur  de  Villeroy  a  déclaré  si 
ouvertement  audict  Richardot,  qu'il  a  pris  charge  d'en 
advertir  son  cardinal  et  de  nous  y  faire  responce. 
Cependant  je  m'en  vais  assiéger  Dourlens,  encores 
qu'ilz  l'ayent  rempli  de  gens  de  guerre,  que  la  saison 
soit  fort  avancée  et  que  mon  armée  soit  fort  diminuée 
et  que  la  leur  n'en  soit  eslongnée  que  de  sept  ou  huict 
lieues  :  car  il  fault  qu'ilz  me  rendent  le  mien  par  une 
voye  ou  par  l'autre,  ou  que  nous  nous  battions  pour 
une  bonne  fois.  Vous  aurez  souvent  de  mes  nouvelles 
par  le  chemin  dressé  par  ledict  Valerio ,  et  auray 
plaisir  aussi  d'en  recevoir  des  vostres.  Je  prie  Dieu, 
mon  cousin ,  qu'il  etc.  Escript  au  camp  de  Pas  en 
Arthois  le  sixiesme  jour  d'octobre  1 597 . 


(Fonds  Dupuy,  N°  212.  F*  125  V°.) 

ex 

1597,  6  OCTOBRE.  —  AU  MÊME. 


%  on  cousin ,  Depuis  avoir  escript  mon  autre 
»  lettre,  mon  cousin  le  Cardinal  de  Florence 
|l|f  m'a  envoyé  un  Bref  de  nostre  Sainct  Pere, 
auquel  j'ay  estimé  debvoir  faire  la  responce  que  je 
vous  envoyé  avec  le  double  d'icelle  afin  que  vous 
voyez  ce  qu'elle  contient.  Vous  la  présenterez  à  Sa 
Saincteté  l'asseurant  suivant  icelle  dë  la  continuation, 
voire  augmentation  de  ma  bonne  volonté  et  resolu- 
tion à  la  paix ,  à  laquelle  Sa  Saincteté  m'admoneste 
d'entendre  ;  me  promettant  aussi  qu'elle  me  la  don- 
nera si  juste  et  équitable  que  je  conserveray  ce  qui 
m'appartient  et  qu'il  n'y  demeurera  rien  du  mien, 
ainsi  qu'il  est  porté  par  madicte  lettre  à  Sa  Saincteté, 
envers  laquelle  vous  ferez  pour  ce  regard  les  déclara- 
tions que  vous  jugerez  nécessaires.  Je  prie  Dieu,  mon 
cousin  etc.  Escript  au  camp  de  Pas  en  Arthois  le 
sixiesme  jour  d'octobre  1 597. 


(Fonds  Dupuy,  N°  212.  F°  125  R°.) 

CXI 

1597  ,  15  NOVEMBRE.  —  A  NOZ  TRES  CHERS  ET  BIEN 
AMEZ  LES  NOBLES,  BOURGEOIS ,  ESCHEVINS  ET  HA- 
BITANS  DE  NOSTRE  VILLE  DE  RENNES. 


hers  et  bien  amez,  Nous  avons  jusques  à  cest 
heure  différé  avec  beaucoup  de  regret  le 
voyage  que  Nous  avons  délibéré  de  faire  en 
nostre  province  de  Bretaigne  pour  finir  et  terminer  la 
guerre,  forceant  avec  l'ayde  de  Dieu  le  duc  de  Mer- 
coeur  et  noz  ennemys  qui  l'assistent  de  se  ranger  à  son 
debvoir,  puisque  que  la  raison  ne  luy  a  peu  amener. 
Nous  en  avons  maintenant  bon  loisir,  après  avoir  esta- 
bly  bon  ordre  sur  la  frontière  de  Picardye  ou  il  ne 
peult  arriver  affaires  qui  puissent  divertir  nostre  des- 
seing, et  sommes  à  la  veille  de  nostre  partement  qui  ne 
tarde  qu'en  attendant  une  resolution  certaine  de  ce 
que  nous  pouvons  toucher  comptant  arrivant  en  nostre 
dicte  province,  et  de  ce  que  l'on  nous  continuera  tant 
que  nous  y  serons,  afin  de  faire  un  fondement  sollide 
et  non  deffectueux  qui  rende  l'exécution  de  nostre 
desseing  inutille.  Nous  nous  sommes  tousiours  promis 
que  les  Estatz  de  nostre  dicte  province  en  gênerai  et 
particulièrement  que  chacune  de  noz  Villes  contribue- 
ront à  si  bon  oeuvre  tout  ce  qu'ilz  pourront  de  leurs 
moyens.  Nous  attendons  ce  bon  debvoir  de  vous  en 
particulier  et  que  vous  ne  manquerez  à  nous  assister 

d'une  notable  somme  de  deniers,  lorsque  nous  serons 
de  delà.  Dont  nous  voulons  et  vous  mandons  que  \ous 
nous  donnez  promptement  advis  et  quelle  elle  sera  ; 
ayant  cependant  donné  charge  à  nostre  cousin  le  Ma- 
reschal  de  Brissac1  d'en  prendre  les  assurances  de 
vous,  et  sur  ce  vous  rendre  capables  de  nostre  inten- 
tion, auquel  vous  ne  ferez  faulte  d'adjouster  foy  comme 
à  nous  mesmes.  Car  tel  est  nostre  plaisir.  Donné  à 
Montceaux  le  quinzme  jour  de  novembre  mil  vc  quatre 
vingtz  dix  sept. 

Henry. 

Potier. 


G  XII 

1597,  12  NOVEMBRE. —  AUX  MEMES. 

hers  et  bien  amez,  Nous  avons  mandé  à 
nostre  cousin  le  Mar'1  de  Brissac  de  faire  te- 
nir prestz  pour  nostre  arrivée  en  nostre  pays 
de  Bretagne  jusques  à  vingtz  tant  canons  que  couleu- 
rines  et  des  pouldres,  balles  et  munitions  pour  tirer 
dix  mil  coups  de  canon.  11  nous  a  faict  entendre  qu'il 
se  promettoit,  que  nous  croyons  aussy ,  que  vous  ef- 
fectuerez volontiers  pour  un  si  bon  œuvre  autant  im- 


i.  Et  non  de  Biron,  comme  le  veut  M.  Berger  de  Xrvrey  qui  date 
cette  lettre  du  46  novembre. 


DE   HENRY  IV.  251 

portant  à  vostre  repos  particulier  que  d'aucune  autre 
de  noz  villes  de  nostre  dict  pays;  tenez  donc  la  main 
a  ce  qu'au  temps  et  lieux  qui  vous  seront  prescriptz 
par  nostre  dict  cousin,  vous  ayez  à  faire  conduire  et 
rendre  ce  qu'il  vous  ordonnera  de  fournir  desdictes 
balles,  pouldres  et  munitions,  sans  y  user  d'aucune 
longueur,  remise  et  y  faire  aucune  faulte.  Car  tel  est 
nostre  plaisir. 

Escript  à  Montceaux  le  quinziesme  jour  de  no- 
vembre mil  vc  quatre  vingtz  dix  sept. 

Henry. 

Potier. 

(*Arch.  municip.  de  Rennes.) 


GXIII 

1597  ,  13  DÉCEMBRE.  —  A  MONSIEUR  DE  SILLERY , 
CONSEILLER  EN  MON  CONSEIL  D'ESTAT,  PRÉSIDENT 
EN  MA  COURT  DE  PARLEMENT  DE  PARIS. 

onsf  de  Sillery,  Vous  avez  bien  faict  d'avoir 
retranché  à  mon  cousin  le  cardinal  de  Flo- 
rence et  au  pere  gênerai  des  Cordeliers  toute 
espérance  de  traicté ,  si  on  reffuse  l'asseurance  que 
j'ay  demandée  pour  Callais,  car  comme  je  vous  ay  ja 
escrit  je  hazarderay  plustost  le  reste  de  mon  royaume 
et  de  ma  vie  que  de  me  relascher  de  ceste  demande. 
Comment  les  autres  m'en  peuvent-ils  esconduire? 

Aussi  s'ils  désirent  que  nous  nous  accordions,  je  croy 
en  vérité  que  ledict  cardinal  m'aime ,  partant  qu'il  ne 
me  conseillera  jamais  que  je  face  ce  tort  à  ma  réputa- 
tion et  à  la  France;  j'achepterois aussi  une  honte  plus- 
tost  que  ung  repos  pour  moy  et  mes  subjectz  et  com- 
bien que  ledict  Pere  gênerai  face  démonstration  de 
n'approuver  ma  resolution ,  elle  est  toutesfois  si 
juste  que  si  les  autres  rompent  sur  cela,  j'ay  si  bonne 
opinion  de  luy  que  je  croy  qu'il  leur  reprochera  et 
non  à  moy  les  maulx  qui  en  succéderont ,  comme  il 
debvroit  faire  dès  à  présent  les  remises  et  longueurs 
de  ceste  negotiation,  car  ils  en  sont  seuls  cause,  ayans 
rejette  et  mesprisé  toutes  les  ouvertures  qui  ont  esté 
faictes  pour  l'advancer,  exprès  pour  me  contraindre 
d'accepter  la  conférence  à  laquelle  ils  se  heurtent  en- 
cores  maintenant,  non  tant  pour  advancer  nostre  ac- 
cord que  pour  en  donner  martel  à  mes  alliez,  sçachans 
que  c'est  chose  que  j'ay  tousjours  craint  et  voullu  es- 
viter  comme  inutile  au  publicq  et  à  moy  très  desad- 
vantageuseet  préjudiciable,  car  à  quoy  peut  servir  la- 
dicte  assemblée ,  s'ils  ne  me  veullent  rendre  Callais  et 
si  je  suis  résolu  de  ne  m' accorder  jamais  qu'il  ne  me 
soit  restitué.  Ledict  Pere  gênerai  veult  que  je  croie  que 
estant  ensemble  ils  pourroient  estre  persuadez  à  ce 
faire  par  nos  raisons  ;  mais  je  considère  que  telle  espé- 
rance est  bien  incertaine  et  que  le  mal  que  je  recevrois 
en  mes  affaires  de  la  dicte  assemblée  seroit  inévitable, 
tant  est  grande  desja  la  jallousie  que  mesdictz  alliez 
ont  prise  de  ladicte  negotiation  et  mes  subjectz  aussi 
de  la  relligion  prétendue  refformée  ;  et  fault  que  je 
vous  die  que  je  ne  me  puis  persuader  que  le  Cardinal 
Albert  rompe  avec  moy  sur  ce  point,  encores  que  le- 

dict  Pere  gênerai  ayt  faict  paroistre  croire  le  con- 
traire. (Passage  en  chiffres.) 

Je  prie  Dieu,  Monsr.  de  Sillery,  qu'il  vous  ayt  en  sa 
saincte  garde.  A  Sainct  Germain  en  Lave  le  xme  jour 
de  décembre  1 597. 

Henry. 

Df.  Nf.ufvtllf. 

(Port.  Godefroy,  262.) 


CX1V 

1597,  18  DECEMBRE.  —  A  NOZ  TRES  CHERS  ET  BIEN 
AMEZ  LES  NOBLES,  BOURGEOIS,  ESCHEVINS  ET  HA- 
BITANS  DE  NOSTRE  VILLE  DE  RENNES. 

hers  et  bienamez,  Jusques  a  ceste  heure 
Nous  avons  différé  noslre  partement  pour 
aller  en  Bretagne  attendant  la  certitude  du 
secours  que  Nous  espérions  de  vous,  pour  ayder  aux 
grandes  despenses  que  Nous  avons  à  faire  avec  nostre 
armée  de  delà,  n'estant  neantmoins  deliberéz  de  retar- 
der daventage ,  ains  de  partir  au  premier  jour  pour 
nous  advancer  et  approcher  de  nostredicte  province , 
Nous  mandons  présentement  à  nostre  cousin  le  Ma- 
reschal  de  Brissac  de  presser  ceste  resolution,  et  sça- 
voir  de  vous,  comme  de  noz  autres  subiectz  de  nostre 
province,  ce  dont  nous  pouvons  faire  estât  de  ceste 

part  que  vous  ne  faudrez  de  luy  faire  promptement 
entendre  et  aussy  tost  que  vous  aurez  advisé  ce  que 
vous  debvez  fournir  de  mettre  la  main  et  donner  tout 
le  plus  grand  advancement  au  recouvrement  et  four- 
nissement qu'il  vous  sera  possible,  afin  que  la  longueur 
ou  remise  n'apporte  préjudice  ou  retardement  quel- 
conque au  progrez  que  Nous  espérons  en  Dieu  faire 
très  adventageux  pour  vostre  commun  repos  et  con- 
tentement. Car  tel  est  nostre  plaisir. 

Donné  a  Saint  Germain  en  Laye  le  dixhuictiesme 
jour  de  décembre  mil  vc  quatre  vingtz  dix  sept. 

Henry. 

Potier. 

(*  Arch.  municip.  de  Rennes.  ) 


cxv 


1598,  4  JANVIER.  —  AU  DUC  DE  LUXEMBOURG1. 


§  ois  cousin,  le  24e  de  décembre  je  receuz  par 
h  l'ordinaire  de  Lyon  vostre  lettre  du  xxixe  de 
novembre  et  le  dernier  par  celuy  de  Valerio 
Je  duplicata  d'icelle  accompagné  de  celle  du  vie  dudict 
mois  de  décembre;  par  laquelle  vous  m'avez  donné 
advis  de  la  convalescence  de  Nostre  Sainct  Pere,  dont 


1.  Lettre  du  Roy  apportée  par  l'ordinaire  de  Valerio. 

vostre  précédente  m'avoit  mis  en  peine  :  car  je  lui 
souhaite  toute  prospérité  et  santé  pour  le  bien  public 
de  la  Chrestienté,  pour  le  mien  particulier  et  celuy  de 
mon  royaume,  recognoissant  combien  il  nous  est 
utile  à  tous,  et  principalement  à  moy,  qui  en  ay  receu 
et  reçois  journellement  tant  de  grâces  et  faveurs,  que 
je  désire  que  Sa  Saîncteté  croye  qu'il  n'y  a  Prince  au 
monde  qui  luy  soit  si  acquis  et  asseuré  que  moy, 
comme  je  veux  que  vous  luy  déclariez  souvent,  et 
pareillement  à  ses  nepveux.  Vous  vous  rejouirez 
doncques  avec  luy  de  sa  guarison  et  luy  direz  que 
j'aprehende  grandement  la  peine  que  luy  donnera  la 
guerre  de  Ferrare  pour  la  crainte  que  j'ay  quelle  face 
tort  à  sa  santé  qui  est  à  tous  très  chère  ;  car  je  sçay 
qu'il  est  si  jaloux  de  sa  conscience  et  de  son  honneur, 
que  congnoissant  combien  l'un  et  l'autre  l'obligent 
de  conserver  à  Dieu  et  à  son  Eglize  le  Duché  qui  luy 
appartient,  il  ne  voudra  obmettre  de  ce  qui  y  pourra 
servir  ;  en  quoy  je  prevoy  que  sa  bonne  et  droicte 
intention  sera  tousjours  traversée  par  ceux  qui,  au 
lieu  de  servir  Sa  Saincteté  et  le  Sainct  Siège,  en  redou- 
tent plus  l'augmentation  et  accroissement  qu'ilz  ne 
debvroient  faire,  s'ilz  avoient  autant  de  soing  de  sa 
réputation  et  de  son  âme,,  qu'ilz  ont  de  son  utilité  ; 
ce  que  je  crains  qui  aflige  et  tourmente  trop  Sa  Sainc- 
teté, et  enfin  prejudicie  à  sa  santé  ;  considérant  mes- 
mement  combien  Sa  Saincteté  est  par  sa  naturelle 
prudence  et  bonté  aliéné  de  toute  violence  et  effusion 
de  sang,  et  d'ailleurs  combien  Elle  affectionne  l'union 
et  concorde  des  Princes  Chrestiens,  en  cette  saison 
que  la  Chrestienté  estant  assaillie  par  son  ennemy 
commun  a  besoin  d'assistance  plus  que  jamais;  ce 

qui  rendra  cTaultant  plus  coupables  envers  Dieu  et 
les  hommes  ceux  qui  desfavoriseront  les  armes  de  Sa 
Saincteté  en  la  poursuite  d'une  si  juste  cause,  pour  la 
défense  de  laquelle  vous  luy  direz  que  je  me  souhaite 
souvent  auprez  de  Sa  Saincteté  pour  l'assister,  car  je  le 
ferois  très  volontiers  pour  recognoissance  particulière 
des  grâces  qu'Elle  m'a  départies  et  m'acquitter  envers 
le  Sainct  Siège  du  debvoir  de  premier  filz  de  l'Eglize, 
à  l  imitation  des  Roys  mes  prédécesseurs ,  et  m'expo- 
serois  encores  de  meilleur  coeur,  s'il  est  ainsy  que  les 
Espagnolz  aient  entrepris  la  défense  de  Dom  Cesare, 
comme  le  bruict  en  est  tout  publicq.  Mon  plus  grand 
regret  est  de  n'avoir  plus  de  moien  de  mettre  en  effect 
ma  bonne  volonté,  et  voudrois  que  celuy  que  vous 
m'avez  escript  par  vostre  lettre  du  29e  avoir  proposé 
au  cardinal  Sainct  George,  duquel  j'estime  aussi  vous 
avoir  touché  quelque  chose  par  mes  précédentes,  peut 
avoir  lieu  ;  la  difficulté  ne  seroit  qu'au  recouvrement 
des  guerres  pour  le  regard  du  chasteau  d'If  et  de  Mar- 
seilles  je  n'en  recevrois  aucun  empeschement.  Je  voy 
fort  clair  en  ce  qui  se  passe  de  ce  costé  là  ;  toutesfois 
vous  ne  laisserez  à  remercier  ledict  Cardinal  de  l'advis 
qu'il  vous  a  donné;  sur  ce  subjet  doncques  vous  con- 
tinuerez a  faire  offre  à  Sa  Saincteté  de  ma  bonne  vo- 
lonté, et  de  tout  ce  qui  est  en  ma  puissance,  en  atten- 
dant qu'il  s'offre  occasion  de  luy  en  faire  recevoir  les 
effectz.  Plusieurs  ont  opinion  que  le  Pape  se  voyant 
contredit  et  abandonné  en  ceste  poursuitte  par  le  Roy 
d'Espagne  et  les  autres  Princes  et  potentatz  d'Italie , 
quittera  la  partie  et  se  contentera  d'en  tirer  recom- 
pense; à  quoyje  désire  que  vous  preniez  garde  exprez 
pour  m'en  advertir  et  reigler  pour  vostre  conduite. 


DE  HENRY  IV.  257 
Je  vous  ay  escrit  ma  resolution  pour  Calais;  à  la- 
quelle il  semble  que  le  Cardinal  d'Austriche  se  vueille 
accomoder;  de  quoy  le  Srde  Villeroy,  revenu  de  S'Quen- 
tin,  m'a  dit  que  le  General  des  Cordeliers,  renvoyé  par 
deçà  par  ledict  Cardinal,  medoibt  donner  toute  asseu- 
rance,  et  m'a  convié  d'entrer  plus  avant  en  traicté , 
dont  vous  serez  adverty  plus  certainement  quand  je 
pourray  ouyr  ledict  General.  Cependant  vous  tiendrez 
cet  avis  secret  pour  plusieurs  respectz  qui  importent 
à  mon  service.  Le  Légat  est  demeuré  audict  S1.  Quen- 
tin attendant  le  retour  dudict  General,  par  lequel  nous 
avons  eu  confirmation  de  l'advis  d'Angers  contenu  au 
billet  que  je  vous  ay  envoyé  avec  ma  despesche  du 
1 7me  du  mois  passé  ;  duquel  vous  aurez  un  duplicata 
avec  la  présente. 

J'ay  faict  recommander  au  Provincial  de  l'ordre 
des  Carmes,  qui  demeure  en  ceste  ville ,  le  pere  Al- 
bert Draghy,  lequel  vous  favoriserez  de  vostre  costé  , 
comme  vous  sçavez  que  sa  vertu  et  mon  service  le 
méritent. 

Puisque  jusques  à  présent  nous  navons  eu  aucun 
advis  de  la  promotion  des  Cardinaux,  j'estime  que  Sa 
Saincteté  n'en  aura  faict  devant  Noël,  comme  on  espe- 
roit,  dont  je  seray  esclaircy  par  vos  premières. 

Je  loue  la  poursuite  que  vous  avez  entreprise  pour 
le  Sr  Séraphin ,  sur  la  vaccation  de  l'abbaye  S'  Man- 
sus,  encores  que  je  vous  aye  à  la  fin  escrit  en  faveur 
de  la  coadjutorerie  de  ladicte  abbaye  à  l'instance  de 
mon  frère  le  duc  de  Lorraine  ;  car  puisqu'il  appartient 
à  Sa  Saincteté  d'y  pourveoir  et  qu'elle  vacque ,  Elle  en 
peult  gratiffier  ledict  Sr  Séraphin,  sans  que  personne 
ait  occasion  de  s'en  plaindre;  partant  continuez  d'en 

faire  instance  sans  vous  arrester  à  mes  dictes  lettres. 
Je  vous  diray  à  ce  propos  que  le  Cardinal  de  Lorraine 
me  presse  d'escrire  à  Rome  pour  obtenir  la  Coadjuto- 
rerie  de  l'evesché  de  Metz  en  faveur  d'un  doyen  de 
Toul  duquel  j'ay  oublié  le  nom;  mais  jenel'ay  encores 
faict  ;  et  prendrez  garde  que  ce  pendant  il  ne  s'en 
expédie  rien  par  delà  par  surprise  ou  autrement,  vous 
opposant  à  tous  ceux  qui  en  feront  instance  ;  et  si  vous 
pouviez  obtenir  l'Induit  pour  les  bénéfices  vaccans 
aux  eveschez  de  Metz ,  Thoul  et  Verdun ,  semblable  à 
celuy  de  Bretaigne,  vous  me  feriez  un  bon  service;  au 
moien  de  quoy  continuez  en  la  solicitation ,  et  si  vous 
estimez  qu'il  soit  bon  que  j'en  escrive  à  Sa  Saincteté 
je  le  feray. 

J  adjousteray  icy  que  je  n'ay  peu  fleschir  ma  soeur 
au  faict  de  sa  religion,  pour  facilliter  le  mariage  qui 
avoit  esté  proposé  avec  le  prince  de  Lorraine,  de  sorte 
que  je  croy  qu'il  ne  passera  oultre  ;  dont  je  suis  très 
marry  pour  plusieurs  considérations  qui  importent  à 
mes  affaires.  J'auray  esgard  à  Fadvis  que  vous  m'avez 
donné  en  faveur  du  Secrétaire  des  Brefz;  mais  je  vous 
prie,  mon  cousin,  vous  résoudre  de  servir  par  delà 
encores  un  an  ;  car  il  fault  que  nous  voions  l'issue  de 
la  négociation  de  la  paix  publicque  devant  que  vous 
en  partiez ,  pour  plusieurs  considérations  qui  ne  re- 
gardent moins  vostre  réputation  que  mon  service; 
mais  je  feray  donner  tel  ordre  au  payement  de  vostre 
éstat  ceste  année  que  vous  en  serez  mieux  dressé  que 
vous  n'avez  esté  à  la  dernière.  Je  prie  Dieu,  mon  cou- 
sin etc.  Escrità  Paris  le  4e  jour  de  janvier  1598. 


(Dupuy,  n«  212,  f°  178  R°.) 

CXVI 

4  598  ,  21  FÉVRIER.  —  AU  MÊME. 

|  on  cousin,  Comme  je  voulois  fermer  mon 
îj  autre  lettre,  j'ay  receu  la  vostre  du  xxve  de 
janvier,  par  laquelle  j'ay  sceu  la  vérité  et  les 


particularitez  de  l'accord  de  Ferrare,  dont  je  ne  double 
point  que  nostre  Sainct  Pere  le  Pape  n'ait  receu  grand 
contentement,  duquel  je  souhaitte  qu'il  jouisse  longue- 
ment. Par  la  première  despesche  que  je  vous  feray  je 
luy  escriray  une  lestre  de  resjouissance,  quoy  atten- 
dant vous  le  visiterez  de  ma  part  et  luy  tesmoignerez 
la  joye  que  j'ay  receue  de  ce  bon  succez  à  la  gloire 
duquel  je  cuide  avoir  part  comme  filz  aisné  de  nom  et 
d'affection  du  Sainct  Pere  et  de  la  personne  particu- 
lière de  Sa  Saincteté ,  luy  disant  que  je  ne  suis  marry 
de  ce  qui  est  advenu,  que  pour  avoir  perdu  l'occasion 
de  faire  preuve  de  ma  gratitude  en  son  endroit  et  luy 
faire  cognoistre  la  différence  qu'il  y  a  de  ma  franchise 
et  droicte  intention  aux  artiffices  et  dissimulations  or- 
dinaires de  mon  ennemi ,  avec  lequel  je  veux  bien 
m' accorder  pour  le  respect  de  Sa  Saincteté  et  du  bien 
gênerai  de  la  Chrestienté ,  mais  non  pour  autre  con- 
sidération, car  s'il  fault  que  la  guerre  dure,  j'espere 
que  Dieu  me  fera  justice  de  son  usurpation  et  du  mal 
qu'il  m'a  faict  pour  assouvir  son  ambition,  et  encores 

que  mon  royaume  ayt  besoin  de  repos,  toutesfois  je 
désire  que  Sa  Saincteté  et  tout  le  monde  sçache  que  je 
ne  l'accepteray  jamais  aux  dépens  de  ma  foy  ny  de 
mes  amis  et  alliez,  quoy  qu'il  en  puisse  arriver,  comme 
j'ay  tousjours  déclaré ,  et  dont  je  ne  me  despartiray 
point,  et  d'aultant  que  par  mon  aultre  lettre  je  vous 
ay  mandé  en  quelz  termes  est  de  présent  la  negotiation 
de  ladicte  paix ,  je  ne  vous  en  feray  redicte.  Mais 
quant  au  duc  Mercoeur  sa  condition  empire  d'heure  à 
autre ,  si  bien  que  j'estime  qu'il  a  plus  grand  besoing 
d'assistance  et  que  l'on  ayt  commisération  de  luy,  qu'il 
n'a  d'estre  admonesté  et  persuadé  à  se  recognoistre  et 
s'acquicter  de  son  debvoir  en  mon  endroit,  toutesfois 
puis  qu'il  a  pieu  à  Sa  Saincteté  prendre  la  peine  de  luy 
en  escripre  et  de  commander  son  Légat  d'en  faire  of- 
fice envers  luy,  cela  ne  pourra  servir  qu'à  le  ranger 
tant  plus  tost  et  avec  plus  de  descbarge,  je  ne  diray  à 
son  debvoir,  mais  à  son  propre  salut ,  car  je  n'ay  pas 
tant  de  besoing  de  l'un  qu'il  a  de  pourveoir  à  l'autre, 
comme  j'espere  que  chacun  cognoistra  en  peu  de 
temps.  Je  m'attendz  aussi  d'estre  faict  certain  par  les 
premières  de  ce  que  deviendront  les  forces  qu'a  rete- 
nues Sa  Saincteté  sur  les  discours  qui  s'en  font,  comme 
chose  qu'il  importe  que  je  sçache  pour  plusieurs  con- 
sidérations ,  partant  mettez  peine  d'en  approfondir  la 
vérité  pour  m'en  advertir;  et  si  nostre  Saint  Pere  va  à 
Ferrare  je  désire  que  vous  l'y  accompagnez  ayant  sur 
cela  faict  une  bonne  recharge  à  ceulx  de  mon  conseil 
affîn  qu'ilz  donnent  ordre  à  vostre  entretenement, 
tant  de  l'année  passée  que  de  la  présente ,  pour  vous 
donner  moyen  de  faire  ce  voyage,  auquel  je  ne  doubte 
point  que  Sa  Saincteté  ne  face  une  création  de  Cardi- 

naulx,  si  elle  ne  Fadvence,  auquel  cas  il  sera  néces- 
saire que  vous  vous  trouviez  auprès  d'Elle  pour  luy 
ramentevoir  ses  promesses  et  ceux  que  je  luy  ay  re- 
commandez, entre  lesquelz  puis  qu'il  n'y  a  moien  de 
vaincre  Sa  Saincteté  pour  le  Sieur  Séraphin ,  jauray  à 
plaisir  que  les  deux  desquelz  vostre  lettre  faict  men- 
tion soient  préférez  aux  autres.  A  tant  je  prie  Dieu, 
mon  cousin,  qu'il  etc.  Escript  à  Arthenay  le  vingt 
uniesme  jour  de  febvrier  1 598. 

(Dupuy,  n«  212,  f'°  199 


GXVII 

1598,  21  FÉVRIER.  —  A  NOZ  CHERS  ET  BIEJN  AMEZ  LES 
NOBLES,  BOURGEOIS  ET  HABITANS  DE  NOSTRE  VILLE 
DE  RENNES. 

o 

hers  et  bien  amez,  vous  ne  debvez  douter 
désormais  de  nostre  acheminement  pour  le 
secours  de  nostre  province  de  Bretaigne. 
Le  Sr  de  Cucé,  que  nous  faisons  advancer  en  nostre 
ville  d'Angers  pour  tenir  la  main  a  ce  que  s'y  offre 
pour  Temploy  de  nostre  armée,  vous  mandera  le  lieu 
ou  nous  sommes  et  la  resolution  par  nous  prise  de  ne 
retarder  pas  le  chemin  que  nous  ne  soyons  en  nostre 
ville  d'Angers  ou  ayant  a  trouver  toutes  les  forces  que 
nous  y  assemblons  pour  composer  nostre  dicte  armée, 
il  est  1res  nécessaire  que  nous  ayons  en  main  de  l'ar- 

gent  pour  les  contanter,  faire  espérer  tout  bon  traic- 
tement  pendant  qu'ilz  serviront  en  nostre  dicte  pro- 
vince. Mettez  donc  toute  la  peine  qu'il  vous  sera 
possible  pour  faire  fournir  ce  que  vous  avez  promis 
pour  le  premier  mois  que  nous  entrerons  en  nostre 
dicte  armée,  et  qu'il  n'y  ait  aucun  retardement  de 

nostre  part  qui  sans  doubte  

....  avec  la  réputation  de  noz  dictes  affaires  em- 
pescheroit  quant  et  quant  l'effect  et  exécution  de  noz 
desseings  au  grand  préjudice  de  nostre  service.  Nous 
avons  donné  charge  audict  sieur  de  Cucé  recevant  de 
vous  la  response  des  présentes  de  la  nous  faire  tenir 
avec  laquelle  vous  nous  advertirez  s'il  s'offre  quelque 
chose  par  l'advancement  desdictz  deniers  qui  requiert 
daventage  de  nostre  authorité ,  afin  de  pourvoir  ainsy 
qu'il  appartiendra.  Donné  à  Thoury  le  vingt  ungme 
jour  de  feburier  mil  vc  mixx  dix  huict. 

Henry. 

Potier. 


(  *  Arch.  mun.  de  Rennes.) 

CXVIII 


1598,  1  MARS.  —  AU  PARLEMENT  DE  PARIS. 


||  os  amez  et  féaux,  nous  vous  envoyons  les 
=3  lettres  d'abbolition  que  nous  avons  accor- 
J|  dées  au  Sieur  de  Bourcany  en  faveur  de  sa 
réduction  vollontaire  en  nostre  obéissance  et  des  villes 
châsteau  d'Ancenys  dont  la  prompte  veriffication  est 
grandement  importante  au  bien  de  nostre  service  pour 
l'advancement  de  ceste  réduction  beaucoup  utille  au 
bien  de  nos  affaires ,  et  qui  servira  d'exemple  a  plu- 
sieurs aubtour  qui  sont  la  vollonté  de  faire  le  semblable. 
A  ceste  cause,  Nous  vous  mandons,  ordonnons  et  très 
expressément  enjoignons  que,  tous  affaires  cessans, 
vous  ayez  a  procedder  a  la  vérification  de  nos  dites 
lettres  d'abbolition  selon  leur  forme  et  teneur  sans  y 
user  d'aucune  difficultté,  restrinction  ny  modiffication, 
sur  tant  que  vous  aymez  le  bien  de  nostre  service  et 
advancement  de  nos  affaires.  Donné  à  Chenonceaulx 
le  premier  jour  de  mars  1 598. 

Henry. 

Potier. 


(*  Archives  de  l'Empire,  section  judiciaire.  1574,  f°  377.) 

CXIX 


4  598,  il  MARS.  —  A  NOZ  CHERS  ET  BIEN  AMEZ  LES 
NOBLES ,  BOURGEOIS  ET  HABITANS  DE  NOSTRE  VILLE 
DE  RENNES. 


hers  et  bien  amez,  Vous  estes  suffisamment 
advertiz  de  nostre  acheminement  et  voyez 
maintenant  nostre  armée  en  nostre  pays  de 
Bretagne.  Il  est  nécessaire  que  vous  faciez  sortir  à  ef- 
fect  vos  promesses  pour  le  fournissement  de  vostre 
part  des  cinquante  mil  escuz  que  nous  avons  faict  estât 
de  recevoir  au  mesme  temps  que  nous  mettrons  en  la- 
dicte  province.  Travaillez  y  donc  sérieusement  affin 
que  le  deffault  ne  retarde  daventage  les  heureux  pro- 
grez  que  vous  voyez  de  noz  affaires  en  nostre  dicte 
province  au  bien  et  advancement  de  vostre  commun 
repos,  faisant  fournir  et  porter  dedans  le  temps  et  lieu 
que  le  Sr  de  Cucé  vous  prescrira  avec  le  General  des 
Estatz  de  la  province  ce  que  vous  avez  promis  pour 
vostre  coste  part  sans  y  faire  faulte  quelconque  sur 
tant  que  vous  craignez  que  le  manquement  de  ce  se- 
cours ne  cause  autant  de  préjudice  et  retardement  au 
contentement  que  vous  estes  promis  de  nostre  pré- 
sence, comme  nous  tascherons  de  la  vous  rendre 
utille  et  fructueuse;  vous  aurez  le  mesme  soing  de  la 
continuation  de  ce  secours  de  mois  en  mois ,  selon 

qu'il  nous  a  esté  offert,  et  ne  permettrez  quil  y  inter- 
vienne interdiction  ne  retardement  quelconque.  Et  à 
ce  ne  faites  faulte,  car  tel  est  nostre  plaisir.  Donné  à 
Angers  le  unziesme  jour  de  mars  mil  \  c  jjjjxx  dix 
huict. 

Henry. 

Potier. 


cxx 

1598,  2  AVRIL.  —  AUX  MÊMES. 


hers  et  bien  amez,  Voyant  le  peu  d'effect 
qu'ont  envers  vous  et  autres  noz  subiectz  de 
nostre  pays  et  duché  de  Bretaigne  les  grandes 


promesses  et  assurances  que  vous  nous  aviez  donnez 
de  vostre  secours  et  assistance  pour  Tentretenement 
de  nostre  armée  pendant  et  au  mesme  temps  qu'elle 
serviroit  en  icelle ,  et  que  tant  de  plaintes  que  nous 
vous  en  avons  faictes  'et  faisons  journellement,  sont 
mesprisées,  Nous  envoyons  par  delà  le  Sr  de  Rosny, 
Conseiller  en  nostre  Conseil  d'estat  et  de  noz  finances, 
pour  recognoistre  le  subiect  de  ce  deffault  et  y  pour- 
voir selon  le  pouvoir  que  Nous  luy  en  avons  donné. 
En  quoy  Nous  voulons ,  vous  mandons  et  ordonnons 
que  vous  ayez  à  lui  defferer  tout  le  respect,  honneur 
et  assistance  que  sa  qualité  et  la  charge  que  Nous  luy 

avons  donné  le  pouront  requérir ,  le  croyans  en  ce 
qu'il  vous  dira  sur  ce  de  nostre  part  comme  Nous 
mesmes.  Et  à  ce  ne  faictes  faulte  Car  tel  est  nostre  plai- 
sir. Donné  à  Angers  le  deuxiesme  jour  d'avril  mil 
ve  jjjj"  dix  liuict. 

Henry. 

Potier. 

(*  Arch.  municip.  de  Rennes  ) 


CXXI 


1598.  20  AVRIL.  —  A  MONSr  DE  LA  VERUNE,  BAILLY 
ET  GOUVERNEUR  DE  NOSTRE  VILLE  ET  BAILLIAGE 
DE  CAEN. 


ONsr  de  La  Verune,  Les  Ambassadeurs  de  la 
h  royne  dangr%  ma  bonne  seur,  ayant  séjourne 
~  ^|z|f  quelque  temps  auprès  de  moy  sen  retournent 
vers  elle.  Hz  passeront  par  ma  ville  de  Caen  en  laquelle 
je  désire  que  Ion  leur  face  tout  lhonneur  et  bon  traie» 
tement  que  mérite  la  bonne  amityé  qui  est  entre  ces 
deux  Couronnes,  de  quoy  je  vous  ay  bien  voullu  es- 
cripre  ceste  lectre  affin  que  vous  teniez  la  main  quilz 
soient  logez  et  receuz  en  mad.  ville  de  Caen  comme  il 
convient  a  personne  de  leur  quallite  et  qui  vous  sont 
recommandect  de  ma  part  et  quilz  aient  autant  docca- 
sion  de  se  louer  du  bon  accueil  que  Ion  leur  fera 
comme  jen  ay  de  pourveoir  a  leur  faire  recepvoir  tout 
lhonneur  et  bon  traictement  par  les  villes  de  mon 

obeyssance.  Et  nestant  la  présente  pour  autre  effect  je 
prie  Dieu,  Monsr  de  la  Verune,  quil  vous  ayt  en  sa  ste 
garde.  Escript  a  Nantes  le  xxejour  d'Apvril  1598. 

Henry . 

(*  Archives  municipales  de  Caen,  original.) 


GXXII 

4598,   25  AVRIL.  —  A  NOS  CHERS  ET  BIEN  AMEZ  LES 
MAIRE  ET  OFFICIERS  DE  NOTRE  VILLE  DE  CAEN. 

hers  et  bien  amez,  Nous  avons  entendu  par 
ce  porteur  la  mort  du  feu  sieur  de  la  Verune 
a  quoy  nous  avons  beaucoup  de  regret  pour 
laffection  quil  avoit  a  nostre  service  et  le  bon  debvoir 
quil  rendoit  en  ce  qui  deppendoit  de  sa  charge,  pour- 
voyans  a  la  dite  charge  nous  aurons  soing  dy  com- 
metre  personne  de  qualité  qui  sen  acquitera  comme 
le  bien  de  nostre  service  et  le  repos  et  soulagement 
des  habitans  de  nostre  ville  le  requièrent ,  vous  scau- 
rez  sur  ce  nostre  vollunté  par  le  sieur  de  Crevecœur 
après  quil  sera  venu  nous  trouver  suivant  le  comman- 
dement que  luy  en  avons  faict.  Cependant  nous  man- 
dons aud.  sieur  de  Crevecœur,  a  la  dame  de  la  Verune 
et  au  capitaine  du  pont  lordre  que  voulons  estre  tenu 
pour  la  garde  etseureté  de  nostre  d.  chasteau,  a  quoy 

vous  liendrez  la  main  et  veillerez  de  vostre  part  a 
maintenir  tous  les  habitans  de  nostre  d.  ville  en  leur 
debvoir  continuant  les  gardes  nécessaires  pour  laseu- 
reté  de  nostre  d.  ville,  a  quoy  vous  ne  ferez  faulte. 
Donné  a  Nantes  le  xxvjour  dAvril  1598. 

Henry. 

Potier. 

(*  Archives  municipales  de  Caen,  original.) 


CXXIII 

1598,  30  AVRIL.  —  A  NOZ  CHERS  ET  BIEN  AMEZ  LES 
NOBLES  ,  BOURGEOIS  ET  HABITANS  DE  NOSTRE  VILLE 
DE  RENNES. 

res  chers  et  bien  amez ,  d'autant  que  pour 
quelques  particulières  occasions  rassemblée 
générale  des  Estatz  de  nostre  pays  et  duché 
de  Bretaigne  que  nous  avions  assignée  en  ce  lieu  au 
quinziesme  jour  du  mois  de  may  prochain  Nous 
semble  plus  commode  en  nostre  ville  de  Rennes,  Nous 
vous  mandons  et  ordonnons  que  vous  ayez  à  vous 
trouver  audict  Rennes  au  mesme  quinziesme  jour  du 
mois  de  may  prochain,  sans  y  faire  faulte.  Car  tel  est 
nostre  plaisir.  Donné  à  Nantes  le  dernier  jour  d'Avril 
mil  vc  jjjj"  dix  huict. 

Henry. 

Potier. 


(*Arch.  municip.  de  Rennes.) 

CXXIV 

1598,  4  MAY.  —  AU  DUC  DE  LUXEMBOURG, 

on  cousin,  Mes  dernières  sont  du  xxie  du 
mois  passé,  respondant  aux  vostres  du  xvue 
4!SMSJk  et  xvi  de  mars,  par  le  voyage  de  Brasse,  dont 
je  vous  ay  envoyé  un  duplicata  par  un  courrier  depes- 
ché  par  le  sieur  Hieronimo  Gondy  le  xxix.  Hier  je  vous 
escrivis  encores  une  lettre  dont  vous  aurez  un  double 
avec  la  présente,  et  je  vous  diray  sur  le  subjet  d'icelle 
devant  que  de  respondre  à  la  vostre  du  mi  apvril>  re- 
ceue  le  premier  du  présent,  que  je  ne  puis  croire  que 
l'alarme  qu'a  le  grand  Duc  que  l'on  le  veult  attaquer 
soit  si  chaulde  qu'il  la  prend ,  car  il  me  semble  qu'un 
tel  que  Sa  Saincteté  troubleroit  trop  l'Italie,  chose  que 
le  Pape  a  tousjours  monstre  désirer  éviter;  toutesfois 
il  est  très  certain  que  les  Espagnolz  sont  très  mal  sa- 
tisfaictz  dudict  Duc  et  pourroit  estre  que  le  Pape  se 
ressouvenant  des  choses  passées  contre  son  pere,  poussé 
des  siens  plus  que  de  son  naturel ,  persuadé  aussi  de 
la  facilité  de  l'entreprise  que  n'estime  ledict  Grand 
Duc,  s'y  laisseroit  aller-,  à  quoy  il  importe  grandement 
à  mon  service  que  je  puisse  voir  clair  bien  tost  par 
vostre  moyen.  Je  ne  dois  pas  abandonner  ledict  Duc, 
quelque  occasion   de  mescontentement  qu'il  m'ait 
donné,  tant  parceque  son  amitié  m'est  plus  nécessaire 

que  jamais  pour  le  bien  de  mes  affaires  que  par  ce 
que  je  ne  doibz  endurer  que  les  Espagnolz  s'accrois- 
sent mesmes  à  son  dommage,  m' ayant  secouru  et  as- 
sisté contr'eux  en  ma  nécessité.  Toutesfois  conduisez 
vous  en  ce  faict  envers  Sa  Saincteté  de  façon  qu'il  ne 
croye  que  je  veuille  entreprendre  la  deffence  dudict 
Grand  Duc  pour  m'opposer  à  ses  volontez,  car  je  veux 
conserver  sa  bienveillance  tant  qu'il  me  sera  possible , 
d'autant  qu'elle  ne  m'est  moins  nécessaire  que  l'autre 
pour  l'establissement  de  mes  affaires ,  partant  quand 
vous  luy  parlerez  de  ce  faict,  qu'il  ne  s'aperçoive  que 
j'aie  opinion  qu'il  y  trempe,  et  fondez  du  tout  vostre 
plainte  sur  l'ambition  et  convoitise  du  prince  Doria, 
auteur  de  ce  desseing  et  des  autres  ministres  du  roy 
d'Espagne ,  lezquelz  se  vantent  qu'ilz  y  engageront  le 
nostre  et  les  armes  de  Sa  Saincteté  ;  vous  plaignant  de 
leur  inquiétude,  de  ce  qu'en  chercbant  la  paix  d'un 
costé  ilz  attirent  en  mesme  temps  le  feu  d'une  nou- 
velle guerre  pour  embraser  l'Italie  et  et  renverser  les 
saincts  et  louables  désirs  de  sa  Saincteté  au  bénéfice 
delà  Chrestienté.  Mais  surtout  mettez  peine  de  des- 
couvrir le  coeur  de  Sa  Saincteté  :  pour  ce  faict  mons- 
trez-luy  de  ma  part  toute  fiance  comme  si  je  le  vou- 
lois  plus  déférer  à  ses  volontez  en  estant  informé  qu'à 
toute  autre  considération  ;  car  je  vous  repeteray  en- 
cores  un  coup  que  je  veux  mesnager  son  amitié  tant 
qu'il  me  sera  possible  ;  vous  aurez  donc  ce  poinct  en 
recommandation  sur  tous  autres ,  duquel  vous  confé- 
rerez confidemment  avec  Monsieur  de  Rennes,  comme 
de  tout  le  demeurant  je  veux  croire  qu'il  aura  obtenu 
dudict  Grand  Duc  ce  que  vous  sçavez  que  je  luy  ay 
faict  demander  par  luy  touchant  le  Chasteau  d'If  et 

les  Isles  de  Pomegue,  car  ma  demande  est  juste,  et 
espère  qu'il  recognoistra  tous  les  jours  de  plus  en  plus 
combien  mon  amitié  luy  est  utile  et  doibt  s'y  fier.  Il 
a  opinion  que  ma  remonstrance  à  Sa  Saincteté  sur 
l'entreprise  que  l'on  brasse  contre  luy  sera  cause  de 
la  rompre,  mais  je  ne  suis  de  son  advis  :  car  quoy  que 
vous  disiez  à  Sa  Saincteté  il  ne  fault  poinct  doubler 
qu'il  n'attribue  audict  Grand  Duc  l'office  que  vous  fe- 
rez et  qu'il  n'en  soit  indigné  contre  luy  ,  principale- 
ment si  Elle  trempe  aucunement  en  ce  dessein  ou 
aucuns  siens,  de  sorte  que  peult  estre  surceoira  il 
l'exécution  pour  ma  considération  ,  mais  je  ne  pense 
pas  qu'Elle  le  rompe.  Je  sçai  bien  que  le  temps  est  un 
souverain  remède  pour  destourner  et  renverser  telz 
orages,  toutesfois  le  plus  certain  est  de  se  mettre  en 
estât  que  nos  ennemis  ne  puissent  mal  faire  ;  il  est  fa- 
cile audict  Grand  Duc  de  ce  faire,  m'aydant  à  cons- 
truire et  armer  un  bon  nombre  de  navires  et  galleres, 
comme  il  peult  faire  commodément  ;  et  prenant  toute 
confiance  de  mon  amitié  dont  je  suis  prest  à  luy  don- 
ner telle  asseurance  qu'il  vouldra;  car  quand  on  sçaura 
que  je  lui  suis  amy,  et  que  l'on  verra  que  j'auray  le 
moien  de  le  secourir  et  luy  tendre  la  main,  il  est  cer- 
tain que  personne  ne  l'attacquera  au  moins  qu'il  ne  se 
mette  au  hazard  de  s'en  repentir.  Il  sera  par  ce  moien 
plus  crainct  des  ennemis  qu'envié  ,  ce  qui  n'adviendra, 
s'il  continue  à  les  rechercher,  comme  vous  sçavez 
qu'ilz  se  vantent  qu'il  faict,  et  que  l'on  me  verra  sans 
moyen  de  le  deffendre  et  assister,  s'il  est  vivement  as- 
sailly,  comme  il  fault  craindre  qu'il  adviendra,  s'ilz  se 
résolvent  de  le  faire ,  afin  de  ne  me  donner  le  loysir 
d'aller  à  luy,  car  iiz  cognoissent  bien  que  je  ne  le  puis 

faire  qu'en  des  Galleres,  lesquelles  ne  se  recouvrent  ei 
arment  à  poinct  nommé;  partant  il  fault  y  penser  et 
luy  faire  voir  d'heure.  Je  ne  doubte  point  que  le  duc 
de  Savoye  ne  favorise  à  ce  dessein,  et  qu'il  ne  soit  vo- 
lontiers de  la  partie ,  estant  affairé  et  nécessiteux  et 
grand  ennemy  dudict  Duc,  comme  il  est.  Quand  il 
sera  asseuré  de  mon  costé,  comme  il  sera  par  le  traicté 
de  Vervins,  il  y  pourra  employer  facilement  et  promp- 
ternent  dix  ou  douze  mil  hommes  qu'il  a  ensemble. 
A  quoy  ledict  Duc  doibt  bien  penser ,  afin  qu'il  n'en 
soit  prévenu,  je  l'en  ay  faict  advertir  comme  de  toutes 
autres  choses.  Toutesfoisil  ne^sera  que  bon  que  vous 
luy  confirmiez  les  advis,  s'il  nous  donne  subject  de  ce 
faire,  dont  vous  conférerez  aussi  avec  ledict  Sr  evesque 
de  Rennes,  ayant  pour  but  d'engager  ce  Prince  et  son 
Estât  avec,  tant  qu'il  vous  sera  possible ,  et  toutesfois 
à  n'offencer  ny  altérer  Sa  Saincteté  et  les  siens  que  le 
moins  que  vous  pourrez.  Vous  adviserez  avec  ledict 
Sr  de  Rennes  si  vous  parlerez  de  ce  faict  au  cardinal 
Aldobrandin,  en  quelz  termes  et  à  quelle  fin,  d'autant 
que  l'on  dict  que  c'est  le  cardinal  S1.  Georges  qui  mené 
ce  dessein  avec  les  Espagnolz  ;  à  quoy  vous  mettrez 
peine  aussi  de  voir  clair  pour  m'en  advertir. 

Noz  Ambassadeurs  assemblez  à  Vervins  sont  tom- 
bez d'accord  de  toutes  choses ,  ainsi  que  les  mien 
m'ont  escrit  par  leurs  lettres  du  xxvie  du  passé,  toutes 
fois  ilz  n'avoient  encores  signé  les  articles,  ce  qu'il 
debvoient  faire  le  premier  de  ce  mois.  11  est  vray  qu~ 
nous  avons  remis  à  l'arbitrage  de  Sa  Saincteté  les  dif- 
ferendz  que  j'ay  avec  le  duc  de  Savoye.  J'espere  qu 
Sa  Saincteté  me  fera  justice.  Cependant  il  doibt  rendr 
Bei  re ,  et  demeurons  nantis  de  part  et  d'autre  des 

autres  places  que  nous  tenons  ;  mais  les  Espagnolz  me 
doibvent  rendre  à  présent  toutes  celles  qu'ilz  tiennent 
en  mon  royaume  jusques  à  Blavet,  de  sorte  que  j'es- 
pere  que  le  marché  s'effectuant  me  sera  plus  utile  et 
honorable  qu'autrement,  avec  l'ayde  de  Dieu  et  le  bon 
ordre  que  j'y  donneray.  Vous  ne  ferez  encores  dé- 
monstration d'en  sçavoir  tant  ,  sinon  à  Sa  Saincteté, 
s'il  vous  en  parle  et  non  autrement ,  me  donnant  peu 
de  peine  des  discours  qu'on  en  fait  par  delà ,  car  en 
cela  ne  consiste  le  fruict  que  nous  en  debvons  attendre. 
Vous  continuerez  tousjours  à  m'advertir  de  ce  qui  s'en 
dira  ainsi  que  vous  avez  faict  par  vostre  dicte  lettre 
dernière. 

Au  reste  continuez  à  rabattre  doucement  les  pour- 
suites des  Jésuites  pour  leur  restablissement  en  mon 
royaume,  par  les  raisons  que  je  vous  ay  escrites  par 
mes  dernières.  Mais  je  n'ay  trouvé  dans  vostre  pac- 
quet  la  lettre  ny  la  table  du  Cordelier  de  l'ordre  des 
Conventuelz  dont  la  vostre  faict  mention  ;  et  si  vous 
pouvez  trouver  moyen  d'entendre  le  secret  qu'il  me 
veult  faire  sçavoir,  je  l'auray  bien  agréable,  sans  qu'il 
vienne  par  deçà;  trouvez  en  doncq  le  moyen,  et  je  le 
trouveray  de  vous  secourir  et  ayder  à  continuer  à  me 
servir  de  par  delà,  comme  vous  avez  bien  commancé; 
car  il  y  va  de  mon  service  et  est  raisonnable  ;  mais 
d'autant  que  le  Sr  Hieronimo  Gondy  vous  doibt  es- 
crire  les  diligences  qui  s'y  font ,  je  ne  vous  en  feray 
redite. 

Pour  la  fin  de  la  présente  je  vous  diray  que  je  suis 
si  content  du  bon  vouloir  que  le  Pere  gênerai  des 
Cordeliers  a  faict  avec  mon  cousin  le  cardinal  de  Flo- 
rence en  la  poursuicte  du  traicté  de  paix  qui  se  nego- 

48 


274  LETTRES  INÉDITES 

tie  à  Vervins,  auquel  il  s'est  conduict  avec  beaucoup 
de  prudence  et  équan imité ,  que  je  veux  que  vous  le 
tesmoigniez  à  nostre  Saint  Père,  priant  Sa  Saincteté  de 
l'avoir  en  recommandation  et  l'honorer  du  chapeau 
de  Cardinal,  qu'il  a  bien  mérité  du  publicq  et  de  Sa 
Saincteté,  et  je  participeray  à  l'obligation  qu'il  luy  en 
aura.  Toutesfoisj'entendz  que  vousfaciez  ledict  office, 
de  façon  qu'il  ne  recule  la  promotion  de  ceux  que  j'ay 
recommandez  à  Sa  Saincteté,  dont  je  vous  prie  avoir 
soing.  Je  prie  Dieu,  qu'il  vous  ayt,  mon  cousin,  en  sa 
saincte  garde.  Escrit  à  Nantes  le  1111e  jour  de  may  1 598. 

(Dupuy,  n°  212,  f<>  226  v°.) 


cxxv 

1598,  2  JUILLET.  —  AU  MÊME. 

on  cousin,  Comme  je  voulois  vous  renvoyer 
Valerio  avec  mon  autre  lettre,  j'ai  receu  la 
vostre  du  xie  de  juin  apportée  par  Marque- 
mont;  et  puis  que  vous  n'estes  pas  d'advis  que  j'en- 
voye  par  delà  exprès  pour  de  rechef  saluer  Nostre 
Saint  Pere  sur  l'occasion  de  la  paix ,  j'en  useray  ainsy, 
car  j'avois  jà  quasy  pris  ce  conseil,  comme  vous  verrez 
par  mon  autre  lettre  ,  mais  il  faudra  que  l'evesque  de 
Rennes  et  Poictevin  partent  au  plustost  pour  aller  vi- 
siter ces  autres  princes,  afin  de  ne  laisser  vieillir  l'of- 

fice  que  je  veux  qu'ilz  facent.  Quant  au  discours  que 
vous  m'avez  escript  se  faire  par  delà  sur  la  conclusion 
de  ladicte  paix,  et  la  remise  qui  a  esté  faicte  au  juge- 
ment de  Sa  Saincteté  du  marquisat  de  Saluées,  j'espere 
que  le  temps  fera  changer  de  langage  à  ceux  qui  crai- 
gnent que  le  delay  qui  a  esté  pris  en  cela  ne  me  face 
perdre  le  fruict  que  je  dois  attendre  de  la  justice  de 
Sa  Saincteté  :  car  le  droict  que  j'ay  audict  marquisat 
est  sy  clair  et  bien  fondé  que  je  ne  puis  doubter  que  le 
jugement  qu'en  donnera  Sa  Saincteté  ne  soit  en  ma  fa- 
veur, de  quoy  il  suffira  de  parler  en  temps  et  lieu.  Ce- 
pendant j'auray  tousjours  à  plaisir  que  vous  continuiez 
à  m'advertir  de  ce  qui  s'en  dira. 

Je  suis  certain  que  Sa  Saincteté  a  en  l'âme  la  même 
volonté  qu'Elle  vous  a  déclarée  sur  le  faict  du  Grand 
Duc,  qui  est  de  conserver  l'Italie  en  paix  et  plustost 
en  pourchasser  et  affermir  le  repos  qu'en  favoriser  le 
trouble  :  car  elle  faict  congnoistre  par  toutes  ses  ac- 
tions qu'Elle  a  pour  but  principal  l'augmentation  de 
la  gloire  de  Dieu  et  de  son  Eglise  ;  et  suis  bien  aise 
que  vous  vous  soyez  conduict,  comme  vous  m'avez 
escript,  quand  vous  lui  avez  parlé  dudict  Duc,  lequel , 
s'il  eust  suivy  mon  ad  vis,  n'eust  pris  l'alarme  sy  chaude 
qu'il  a  faict  ;  mais  la  pierre  en  estoit  jettée  quand  il  a 
receu  ma  despesche  de  laquelle  je  désire  qu'il  soit  de- 
meuré satisfaict,  comme  le  mérite  la  franchise  dont 
j'y  ai  procédé.  Mais  je  ne  sçay  pour  quoy  il  a  retenu 
ladicte  depesche  que  je  vous  avois  escripte  par  luy, 
puis  qu'il  ne  me  la  renvoyé;  et  sera  bon  que  ledict 
evesque  de  Rennes  le  voyant  s'en  esclaircisse  de  vostre 
part,  sans  toutesfois  monstrer  que  l'on  en  aytprisdef- 
fiance,  non  plus  que  je  vous  assure  que  je  l'ay  prise 

de  la  volonté  en  mon  endroict  du  cardinal  Sainct 
Georges,  quoy  que  je  vous  aye  escript  de  luy  sur  ce 
subject,  car  l'advis  que  je  vous  en  ay  donné  a  esté  à 
l'aveu  de  celuy  dudict  Duc  :  partant  vous  continuerez 
à  l'assurer  de  ma  bonne  volonté  et  à  luy  monstrer  que 
j'ay  toute  fiance  en  luy.  Je  n'ay  rien  à  adjouster  aussy 
à  ce  que  je  vous  ay  escript  par  mon  autre  lettre  tou- 
chant la  guerre  contre  le  Turcq,  en  laquelle  il  semble 
que  Sa  Saincteté  désire  m'engager  avec  tous  les  Princes 
chrestiens,  sinon  que  je  ne  puis  assez  louer  le  désir  de 
Sa  Saincteté  en  cest  endroict,  auquel  vous  la  confor- 
terez de  ma  part  quand  Elle  vous  en  parlera,  afin 
qu'Elle  croye  que  les  moyens  d'y  contribuer  me  man- 
queront tousjours  plustost  que  la  volonté  et  le  courage 
de  le  faire  ;  car  je  vous  assure  que  je  m'embarqueray 
tousjours  bien  plus  volontiers  en  une  telle  guerre  pour 
le  bien  publicq  de  la  Chrestienté  que  je  ne  ne  me  con- 
fieray  aux  promesses  et  belles  paroles  des  Jésuites, 
car  j'ay  trop  avant  esprouvé  leur  dissimulation  et  ma- 
lice et  la  mauvaise  volonté  qu'ilz  me  portent  ;  aussy 
sont-ilz  régis  et  gouvernez  par  personnes  non  seule- 
ment qui  ne  m'ayment  point,  mais  aussy  qui  ont  l'âme 
plus  vindicative  que  religieuse.  Partant  destournez 
doucement  Sa  Saincteté  de  l'opinion  qu'Elle  monstre 
avoir  de  les  favoriser  en  mon  royaume ,  et  vous  me 
ferez  service  très  agréable,  comme  vous  ferez  sy 
vous  pouvez  obtenir  d'Induit  de  Metz ,  Toul  et 
Verdun,  dont  vous  m'avez  renouvellé  la  mémoire  par 
vostre  dicte  lettre;  partant  ayez  en  soin  ;  et  continuez 
à  vous  opposer  à  l'érection  d'un  evesché  à  Nancy,  que 
l'on  poursuit  par  delà,  car  c'est  le  moins  que  l'on  pou- 
voit  faire  que  de  s'en  adresser  à  moy  et  en  rechercher 

mon  consentement  devant  que  de  l'entreprendre, 
puis  que  les  evescbez  qui  y  ont  interestsont  soubz  ma 
protection. 

J'ay  délibéré  d'envoyer  le  Sr  de  Botberu  devers  le 
Duc  de  Savoye  pour  prendre  son  serment  sur  l'obser- 
vation de  nostre  traicté  de  paix.  Je  recommanderay 
par  luy  la  dellivrance  de  l'admiralle  de  Chastillon,  que 
j'afFectionneray  comme  cbose  qui  me  touche,  que  j'ay 
très  à  coeur  et  que  j'estime  aussy  estre  juste. 

Je  ne  vous  parle  plus  de  la  promotion  des  Cardi- 
naulx,  car  vous  sçavez  quelle  est  ma  volonté  sur  cela, 
I  de  laquelle  vous  continuerez  à  avoir  soin,  quant  l'oc- 
casion s'en  présentera  ;  mais  je  commanderay  à  ceux 
de  Joyeuse  et  de  Givry  qu'ilz  s'en  retournent  au  plus 
tost  auprès  du  Pape,  où  je  sçay  que  leur  présence  est  et 
demeure  peut  estre  plus  utille  à  mon  service  qu'en  ce 
royaume  ;  jusques  à  présent  ilz  se  sont  excusez  de  ce 
faire  sur  la  guerre  et  leurs  affaires  ;  mais  puis  que  Dieu 
nous  a  donné  la  paix,  ilz  y  pourront  mettre  ordre  plus 
facillement  et  promptement  que  devant  ;  partant  je  les 
feray  solliciter  de  s'y  acbemyner,  et  ne  cesseray  qu'ilz 
ne  soient  partis  ;  ne  voulant  pour  la  recommandation 
particulière  que  je  vous  ay  faicte  en  faveur  de  l'evesque 
de  Langres  que  vous  changiez  l'ordre  que  je  vous  ay 
prescript  par  mes  précédentes  depesches,  touchant 
ceux  que  j'entendz  estre  recommandez  et  promeuz  à 
ceste  dignité;  et  vous  avez  très  bien  faict  d'avoir  voulu 
estre  esclaircy  de  mon  intention  sur  cela,  devant  que 
d'effectuer  le  commandement  que  je  vous  ay  faict  par 
îadicte  lettre  particulière  et  veuz  que  vous  continuyez 
à  en  user  ainsy  àl'advenir  en  semblables  occasions. 
Jattendz  le  Mc  de  Camp  Grillon  pour  vuider  ses 

prétentions  acquises  du  temps  du  feu  Roy ,  sur  l'ar- 
chevesché  d'Arles,  pour  favoriser  l'expédition  de  ce 
bénéfice  au  nom  de  l'evesque  d'Atry,  suivant  la  re- 
commandation de  mon  cousin  le  cardinal  Aquaviva , 
lequel  je  désire  gratifier  et  contenter  tant  qu'il  me  sera 
possible.  Ledict  de  Grillon  doibt  arriver  icy  devant 
peu  de  jours ,  et  lors  je  termineray  ce  faict  dont  je 
vous  donneray  advis. 

Je  feray  tenir  à  Rome  les  douze  cens  escuz  qu'il 
fault  payer  pour  retirer  les  tapisseries  dont  vous  m'a- 
vez escript  par  vos  dernières,  ainsy  que  je  vous  man- 
deray  par  le  prochain  ordinaire  :  car  je  ne  les  veux 
pas  laisser  perdre ,  puis  qu'elles  valent  mieux  que  cela 
et  qu'elles  ont  esté  faictes  de  sy  bonne  main. 

Je  m'esclairciray  aussi  avec  ceux  de  mon  conseil  de 
ce  que  je  pourray  faire  pour  contenter  le  Sr  Horatio 
Rucellay,  afin  de  retirer  les  bagues  qu'il  tient  engage; 
car  je  ne  veux  accepter  l'offre  qu'il  m'a  faicte,  que  je 
ne  sois  bien  assuré  d'y  pouvoir  satisfaire.  Cependant 
vous  luy  direz  que  je  luy  sçay  bon  gré  du  debvoir  au- 
quel il  se  met  pour  ce  regard  ;  auquel  vous  continuerez 
à  l'entretenir. 

Ceux  de  mes  finances  m'assurent  que  vous  serez 
très  bien  payé  de  vostre  estât  de  ceste  année  et  qu'ilz 
feront  acquicter  aussy  ce  qui  vous  est  deub  de  l'année 
passée,  de  sorte  que  vous  aurez  de  quoy  rembourser 
ce  qui  vous  a  esté  presté  et  continuer  à  me  servir, 
comme  je  désire  que  vous  faciez.  Je  prie  Dieu,  mon 
cousin,  qu'il  vous  ayt  en  sa  garde.  Escript  à  Sainct 
Germain  en  Laye  le  deuxiesme  jour  de  juillet  1 598. 


(Dupuy,  no  212,  f°  255  r°.) 

CXXVI 

1598,  8  D'AOUST.  —  AU  MÊME. 

on  cousin  ,  J'ay  receu  le  m  de  ce  mois  voz 
lettres  du  dixiesme  et  unziesme  de  juillet. 
Ayant  fait  response  à  celle  du  xie  de  juin 
par  Valerio,  je  vous  ay  encore  escrit  le  vie  dudit  mois 
de  juillet  par  la  voye  de  Lyon  par  laquelle  je  vous  ay 
donné  advis  de  la  réduction  de  la  ville  de  Calais; 
laquelle  a  esté  suivie  depuis  de  toutes  les  autres  places 
qui  me  debvoient  estre  rendues  en  Picardye  ;  et  croys 
que  Blavet  aura  aussy  esté  desmoli,  car  le  mareschal 
de  Brissac  ma  escrit  par  sa  dernière  que  les  Espagnolz 
qui  estoient  dans  la  place  avoient  commencé  à  embar- 
quer leur  bagage  et  travailler  à  la  dicte  démolition. 
L'Archiduc  Albert  jura  pareillement  l'observation  de 
nostre  traicté  du  vingt  cinquiesme  du  mois  passé, 
ayant  receu  et  traicté  somptueusement  le  duc  de  Biron 
et  les  sieurs  de  Bellievre  et  de  Sillery  mes  députez 
devers  luy  pour  cet  effect  ;  lesquelz  de  présent  sont 
sur  leur  retour,  ayant  laissé  ledict  Archiduc  prest  à 
partir  pour  aller  en  son  armée  coutre  les  Hollandais, 
lesquelz  font  contenance  de  vouloir  continuer  la  guerre 
plus  constamment  que  jamais;  dont  en  vérité  je  suis 
très  marry,  car  je  crains  que  ce  reste  de  feu  et  de 
discorde  en  la  Chrestienté  consomme  et  estouffe  les 

beaux  et  généreux  desseings  de  Nostre  Sainct  Pere  au 
bénéfice  publicq  d'icelle*  J'ay  délibéré  de  renvoyer 
audict  païz  le  sieur  de  Buzenval  pour  mieux  reco- 
gnoistre  leurs  intentions,  sur  la  prière  qui  m'en  a  esté 
faicte  de  la  part  dudict  Archiduc,  et  veoir  quels  moyens 
il  y  aura  de  composer  des  affaires  dont  je  vous  don- 
neray  advis,  si  ledict  Archiduc  s'esloigne  du  pais, 
comme  on  tient  pour  certain  qu'il  doibt  faire  dans  le 
mois  de  septembre  pour  s'acheminer  en  Espagne,  que 
cela  rendra  encores  les  choses  plus  difficiles.  Toute- 
fois l'on  dit  que  le  Roy  d'Espagne  veult  qu'il  face  ce 
voiage  et  sa  fille  le  désire  aussy  pour  recevoir  les 
mesmes  honneurs  et  debvoirs  que  fit  sa  sœur  du  Duc 
de  Savoye  quand  il  l'espousa.  Cependant  j'ay  accordé 
le  mariage  de  ma  sœur  avec  le  prince  de  Lorraine, 
dont  le  contract  a  esté  passé  depuis  trois  jours  au 
grand  contentement  des  parties  avec  intention  de  le 
parfaire  dans  ledict  mois  de  septembre.  Voilà  comme 
de  tous  costez  nous  ne  parlons  plus  que  de  nopces; 
à  quoyje  trouve  plus  de  douceur  et  de  plaisir  qu'à  faire 
des  sièges  et  à  nous  entrebattre  comme  nous  faisions 
devant  la  paix,  de  laquelle  je  commence  à  recueillir 
et  gouster  plusieurs  et  divers  fruictz,  qui  ne  peuvent 
estre  compris  que  par  ceux  qui  voient  aussi  clair  en 
mes  affaires  que  je  fais.  Vous  asseurant  que  je  ne  me 
repentiray  point  d'avoir  faict  ce  plaisir  audict  Roy 
d'Espagne  de  la  luy  avoir  donnée  aux  conditions 
qu'elle  a  esté  faicte.  Je  vous  envoyé  un  double  du 
traicté,  afin  que  vous  sachiez  ce  qui  en  est.  Je  fais 
compte  aussy  que  le  Duc  de  Savoye,  et  comme  tous 
ceux  qui  se  défient  de  la  justice  de  leur  cause  ont 
accoustumé  d'avoir  recours  à  l'industrie  et  aux  moiens 

extraordinaires  pour  la  fortifier  ;  et  je  ne  doubte  point 
que  ledict  Duc  et  les  siens  ne  mettent  tout  en  œuvre 
pour  rendre  leur  poursuitte  au  faict  du  Marquisat  plus 
recommandable ,  mais  en  vérité  cela  ne  me  peult 
estonner,  mon  droict  estant  si  clair  et  bien  fondé 
qu'il  est;  et  j'espere  le  bien  faire  représenter  et  dé- 
fendre par  ceux  que  j'y  employeray  avec  vous.  A 
quoy  je  m'attendz  que  le  redressement  des  affaires  de 
mon  Royaume  ausquelles  je  ne  perdz  une  seulle  heure 
sera  une  pièce  qui  me  sera  inutille  avec  la  probité  et 
intégrité  de  Sa  Saincteté  de  laquelle  je  ne  me  deffira\> 
jamais,  encores  que  le  cardinal  Aldobrandin  ait  ac- 
cepté (comme  vous  m'avez  escrit)  la  protection  des 
affaires  dudict  Duc  de  Savoye,  jaçoit  que  je  n'eusse 
pris  pensé  que  Sa  Saincteté  luy  aist  permis  de  ce 
faire,  ayant  jusques  à  présent  faict  démonstration  de 
n'approuver  que  les  siens  s'engagent  au  service  parti- 
culier d'aucun  Prince  ;  et  auray  ce  plaisir  de  sçavoir  la 
vérité  de  ce  fet  et  comme  il  a  esté  aprouvé  par  Sa 
Saincteté,  comme  j'auray  que  vous  continuez  à  m'ad- 
verlir  de  tout  ce  que  vous  aprendrez  que  fera  ledit 
Duc  de  Savoye  et  de  ce  qui  se  dira  en  ceste  Court  là 
touchant  ledit  Marquisat  ainsy  que  vous  avez  com- 
mancé,  et  sy  ledit  Duc  va  à  Ferrare,  vous  Tirez  saluer 
et  visiter  de  ma  part  et  luy  ferez  les  complimens  ac- 
coustumez  en  pareilz  cas,  conservant  toujours  la 
dignité  qui  m'est  deubt  ;  et  sur  cela  je  vous  diray  que 
vous  avez  très  bien  faict  de  n'avoir  comparu  au  festin 
que  l'ambassadeur  du  Roy  d'Espagne  a  fait  le  jour  de 
Sainct  Pierre,  pour  les  raisons  que  vous  m'avez  escrites 
comme  de  n'avoir  visité  le  duc  de  Sesse  ni  sa  femme 
puis  que  contre  la  forme  et  coustume  observée  de 

tout  temps  en  semblable  cas  il  a  refuzé  de  vous  visiter 
le  premier. 

J'ay  eu  a  plaisir  d'entendre  les  offres  et  déclarations 
que  vous  a  faict  le  duc  de  Parme  de  son  affection 
envers  moy ,  et  veux  que  vous  luy  faciez  sçavoir  et 
cognoistre  combien  je  l'estime  et  désire  luy  lesmoigner 
ma  bonne  volonté.  J'approuve  aussy  la  response  que 
vous  avez  faicte  touchant  aux  chasteaux  assis  audict 
Marquisat  qu'il  prétend  luy  appartenir,  car  il  touchera 
à  moy  et  non  à  Sa  Saincteté  de  luy  faire  raison, 
quand  elle  m'aura  esté  faicte  dudit  Marquisat. 

J'ay  commandé  au  seneschal  de  Lyon  que  j'ay  en- 
voyé devers  ledit  Duc  de  Savoye  pour  recevoir  son 
serment  sur  l'observation  du  traicté  de  ladicte  paix, 
luy  parler  des  affaires  de  l'amiralle  de  Chastillon  et 
vous  advertiray  de  sa  response  et  de  ma  volonté  afin 
que  vous  en  parliez  de  rechef  audit  Duc  s'il  va  par 
delà  et  cognois  qu'il  soit  nécessaire. 

Au  reste  je  me  sens  très  obligé  à  Sa  Saincteté  de 
son  affection  envers  moy  laquelle  elle  a  voulu  encores 
vous  tesmoigner  par  les  propos  que  vous  m'avez 
représentez  par  la  dernière  dé  vos  dictes  lettres  et 
veux  que  Sa  Saincteté  croye  que  ce  seroit  bien  le 
comble  de  mon  contentement  que  de  pouvoir  baizer 
les  pieds  de  Sa  Saincteté  et  luy  offrir  de  ma  bouche 
l'asseurance  que  je  luy  ay  donnée  par  mes  lettres  et 
mes  ambassadeurs  de  mon  observation  et  service  ; 
toutesfois,  comme  ce  sont  choses  plus  difficiles  à 
exécuter  qu'à  proposer  et  désirer,  pour  infinies  raisons 
qui  vous  sont  assez  notoires,  j'estime  que  Sa  Saincteté 
en  a  faict  ouverture  plustost  par  compliments  que 
pour  s'attendre  que  l'effect  s'en  ensuive;  partant  je 

ne  vous  feray  autre  commandement  sur  cela  que  de 
représenter  à  Sa  Saincteté  en  termes  généraux  ma 
gratitude  sans  m'engager  d'avantage  en  ce  faict, 
comme  je  voudrois  que  vous  puissiez  destourner  Sa 
Sainteté  de  faire  Monsr  le  Légat  à  la  poursuitte  des 
deux  poinctz  desquelz  vous  m'avez  escrit  par  vostre 
lettre,  qu'elle  vous  a  dit  qu'elle  desireroit  que  je  fisse 
devant  son  parlement  ;  car  il  est  certain  que  l'accom- 
plissement en  seroit  trop  plus  dificile  qu'il  ne  s'ima- 
gine pas  delà  ;  partant  vous  avez  très  bien  faict  d'avoir 
doucement  paré  coup  comme  je  collige  de  vostre 
lettre  que  vous  avez  faict  et  me  ferez  service  très 
agréable  de  continuer  à  me  donner  avis  soigneuse- 
ment de  ce  que  vous  en  dira  cy  après  Sa  Saincteté, 
laquelle  doibt  ce  me  semble  ouir  ledit  Sr  Légat  sur  les 
affaires  de  ce  Royaume  et  mes  intentions  devant  que 
d'entreprendre  chose  qui  concerne  le  gênerai  d'icelluy 
afin  de  s'y  conduire  par  son  bon  advis ,  car  il  s'en 
retournera  si  bien  instruit  que  Sa  Saincteté  en  sera 
comme  moy  grandement  soulagée  et  bien  ediffiée; 
mais  vous  la  pourrez  asseurer  que  je  n'ay  pas  seule- 
ment pensé  d'envoyer  en  Allemagne  le  duc  de  Bouil- 
lon, tant  s'en  fault  que  j'aye  arresté  de  ce  faire  comme 
l'on  a  escrit,  et  quand  j'aurois  pris  ce  conseil  vous  luy 
avez  dit  la  cause  qui  m'avoit  meu  de  ce  faire  ;  à  ce 
propos  vous  prierez  Sa  Saincteté  de  prendre  garde 
que  si  par  la  paix  qu'elle  a  faicte  elle  a  rendu  mes  amis 
ceux  qui  estoit  mes  ennemys,  Elle  n'a  toutesfois  purgé 
sa  court  de  ceux  qui  envient  la  faveur  que  je  reçois 
de  sa  bienveillance,  lesquelz  usent  de  toutes  sortes 
d'artiffices  pour  m'en  priver,  mais  j 'espère  tant  de  sa 
bonté  et  prudence  et  de  la  sincérité  de  mes  intentions 

et  actions  que  les  ruses  de  telles  gens  me  nuiront  aussi 
aussi  peu  envers  Sa  Saincteté  qu'ont  faict  les  armes 
en  temps  de  guerre,  parla  grâce  de  Dieu. 

Quant  à  l'office  que  Sa  Saincteté  désire  que  je  fasse 
envers  ceux  de  la  ville  de  Genève  pour  recevoir  et 
donner  lieu  en  icelle  à  l'exercice  de  la  religion  catho- 
lique, luy  faisant  ma  responce  vous  commencerez  par 
luy  louer  sa  bonne  et  saincte  intention  à  laquelle  vous 
luy  direz  que  je  seray  très  aise  de  pouvoir  donner 
avancement ,  mais  que  j'estime  le  chose  plus  dificile 
qu'elle  ne  luy  a  peu  estre  représentée ,  ou  que  l'ardeur 
de  son  bon  zele  à  la  propagation  de  l'honneur  de  Dieu 
ne  luy  permet  de  discerner,  d'autant  que  ceux  de 
ïadicte  ville  aprehandent  la  diversité  de  religion  autant 
et  plus  pour  raison  d'Estat  que  pour  le  respect  de  la 
religion;  de  sorte  que  c'est  une  matière  très  chatouil- 
leuse, mesmement  tant  qu'ilz  auront  pour  voysin  le 
reste  des  armées  du  duc  de  Savoye,  comme  ilz  ont,  et 
pour  surveillant  ses  prétentions.  Toutesfois  vousdirez 
a  Sa  Saincteté  que  j'escriray  à  mon  ambassadeur  rési- 
dent en  Suisse  qu'il  s'informe  du  moien  qu'il  y  aura 
de  contenter  Sa  Saincteté  en  ce  faict,  pour  m'en  ad- 
vertir  et  y  contribuer  ce  qui  sera  en  ma  puissance, 
comme  je  feray  tousjours  très  volontiers  en  toutes 
occasions  qui  luy  pourront  donner  plaine  satisfaction 
de  moy.  A  tant  je  prie  Dieu,  mon  cousin,  qu'il  etc. 
Escript  à  Sully  le  8  jour  d'aoust  mil  cinq  cens  quatre 
vingtz  dix  huict. 


(Dupuy,  212,n0  281 ,  r<>.) 

CXXVII 

1598,  4  3  SEPTEMBRE.  —  A  MONSIEUR  LE  PRESYDANT 
DE  THOU. 

owsieur  le  Presydant,  Sur  ce  que  j'ay  entendu 
que  le  procès  fet  pour  rayson  de  l'asasynat 
commys  en  la  personne  de  défunt  Sr  de 
Launay,  l'un  de  mes  gentyshommes  servans  est  en 
estât  de  juger,  je  vous  ay  bien  voullu  fere  ce  mot  pour 
vous  dire  que  je  veux  et  vous  commande  de  tenyr  la 
mayn  à  ce  que  bonne  et  bryefve  justyce  en  soyt  fete, 
veu  mesmement  qu'il  y  a  plus  de  quatre  ans  que  la 
mere  dudyt  défunt  est  à  la  poursuyte  dudyt  assasynat 
et  que  les  cervyces  dudyt  défunt  veulent  que  je  le 
vous  recommande.  Et  sur  Dyeu  vous  ayt,  Mr  le  Pre- 
sydant,  an  sa  saynte  garde.  Ce  xnime  setambre.  Fontai- 
nebleau. 

(Fonds  Dupuy  (copie),  801,  f°  180  r°.  Le  sieur  de  Launay,  dont  il  est 
ici  question,  nous  semble  être  Vincent  Launay-la-Chenay-Vaulouet, 
capitaine  de  Fougères,  mort  en  1592  ou  1593,  dont  parle  de  Thou 
(l.  cm.). 

CXXVIII 

1599,  21  FÉVRIER.  —  A  NOS  CHERS  ET  BIEN  AMEZ  LES 
CONSULS  DE  NOSTRE  VILLE  DE  MON TFERR AND . 

iiers  et  bien  améz,  Sur  ladvis  que  nous  avons 
eu  du  decedz  du  feu  Sr  marquis  de  Canillac 
nous  avons  estimé  pouvoir  reparer  la  perte 
que  nous  avons  faicte  d'vn  si  vtile  serviteur  au  bien 
de  noz  afferes  et  à  toute  la  province  de  nostre  bas 
pays  dauvergne  commettant  la  charge  du  gouverne- 
ment qu'il  y  avoit  au  Sr  de  Roquelaure,  ja  estably  en 
pareille  en  nostre  hault  pays  dauvergne.  La  proximité 
duquel  semble  requérir  une  vnyon  et  jonction  des  d. 
charges  plustost  que  de  les  commettre  à  diverses  per 
sonnes.  Mais  à  cela  nous  a  principalement  excité  la 
grande  confiance  que  nous  avons  aud.  Sr  de  Roque- 
laure et  le  soin  et  affection  particuliers  quil  a  de  la  ma- 
nutention et  conservation  de  noz  subjectz  de  toute 
l'Auvergne,  desquelz  aussi  desirons  quil  soit  recon- 
gneu  et  que  les  honneurs,  debvoirs  et  respectz  qui  luy 
sont  pour  ce  deubz  luy  soient  defferez  ainsi  quil  ap- 
partient. A  quoy  particulièrement  nous  vous  man- 
dons et  ordonnons  de  satisfere  et  obeyr  et  entendre 
aud.  Sr  de  Roquelaure  es  choses  touchans  et  concer- 
nans  lad.  charge  soubz  nostre  neveu  le  comte  d'Au- 
vergne et  en  son  absence  et  la  nostre ,  ainsi  que  vous 

feriez  à  nous  mesmes.  Et  à  ce  ne  faictes  faulte,  car  tel 
est  nostre  plaisir.  Donné  à  Paris  le  21e  jour  de  febu- 
rier  1 599. 

Henry . 

Potier. 

(  *  Original,  bibliothèque  de  Clermont.) 


CXXIX 


4  599,  20  MARS.  —  A  NOZ  CHERS  ET  BIEN  AMEZ  LES 
ESCHEVINS,  BOURGEOIS  ET  HABIT  ANS  DE  NOSTRE 
VILLE  DE  RENNES. 


hers  et  bien  amez,  pour  la  grande  confusion 
qui  est  survenue  par  le  moyen  des  change- 
mens,  remuemens  et  transportz  faicts  durant 
ces  derniers  troubles  des  pièces  de  nostre  artillerie , 
pouldres,  boulletz  et  autres  munitions,  Nous  avons 
advisé,  pour  restablir  l'ordre  qui  y  doibts  estre  et  sça- 
voir  au  vray  le  nombre  desdictes  pièces  et  munitions 
de  guerre  que  nous  avons  en  nostre  royaume,  de  faire 
inventoire  gênerai.  Cela  est  cause  que  j'envoye  au 
sieur  de  Mesneuf,  Lieutenant  du  sieur  d'Estrées,  Grand 
maistre  d'icelle  au  gouvernement  de  Bretaigne, 
ma  commission  pour  s'acheminer  par  les  villes  et  for- 
teresses dudict  gouvernement,  le  contenu  de  laquelle 
je  désire  estre  exécuté  l'ayant  bien  voullu  accompa- 
gner de  ces  présentes  par  lesquelles  Nous  vous  man- 

dons  et  enjoignons  de  faire  faire  ouverture  des  maga- 
zins  et  autres  lieux  de  nostre  ville  de  Rennes  où  se 
retrouveront  lesdictes  pièces  et  munitions  pour  en 
faire  inventoire  comme  est  porté  par  nostre  dicte 
commission.  Si  ne  faictes  faulte,  car  tel  est  nostre  plai- 
sir. Donné  à  Paris  le  vingtiesme  jour  de  Mars  mil 
vc  inj  xx  dix  neuf. 

Henry. 

Potier. 

(*Arch.  municip.  de  Rennes.) 


GXXX 

1599,  25  MARS.  —  AU  DUC  DE  SAVOIE. 

Le  Roy  s'asseure  que ,  s'il  vient  en  France ,  il  y  sera  le  très  bien 
venu  et  en  toute  liberté. 

on  frère.  Si  vous  desirez  me  voir  comme  vous 
m'avez  escript  et  le  m'a  dict  Roucas  de  vostre 
^k^s^  part,  croyez  que  je  n'en  ay  pas  moindre  ayse 
que  vous  pour  pouvoir  mieulx  vous  asseurer  de  mon 
amitié,  car  j'estime  que  votre  intencion  est  de  venir 
pour  me  donner  telle  satisfaction  sur  ce  que  nous 
avons  a  demesler  ensemble  que  jaye  toute  occasion 
non  seulement  de  men  louer  mais  aussy  destre 
obligé  a  vous  aymer  d  advantaige.  Venez  doneques 
quant  il  vous  plaira  et  je  vous  prometz  en  foy  de 

prince  non  seulement  que  vous  serez  le  très  bien  venu 
mais  aussy  que  vous  et  tous  ceulx  qui  vous  accompa- 
gneront pourrez  venir  et  séjourner  en  mon  royaume 
et  retourner  en  voz  pais  en  toute  seureté  et  liberté  ainsy 
que  jay  dict  audit  Sr  Roucas  avec  quelque  autre  parti- 
cularitez  lesquelles  je  m'asseure  qu'il  vous  répétera  fidel- 
lement.  Dautantje  me  contenteray  de  vous  recomman- 
der de  rechef  la  délivrance  de  la  comtesse  cï  Autrement, 
le  soulagement  de  ceulx  de  Genève  et  la  restitution  des 
biens  avec  la  liberté  de  ceulx  du  marquisat  de  Saluées 
qui  n'ont  encore  obtenu  l'un  ni  l'autre  a  mon  advis  con- 
tre votre  volonté  puisque  c'est  contre  ce  qui  a  esté  pro- 
mis par  notre  dernier  traité  de  paix,  de  l'observation  et 
accomplissement  dudit,  je  veulx  croire  que  vous  n'este 
moings  jaloux  que  je  vous  asseure  que  je  le  veulx  estre, 
Je  prie  Dieu,  mon  frère,  quil  vous  ayt  en  sa  Ste  et 
digne  garde.  Escript  a  Fontainebleau  le  25me  jour  de 
Mars  1599. 

Henry. 

(Port,  Godefroy,  332.  A  la  suite  de  cette  lettre,  Charles-Emmanuel, 
duc  de  Savoie,  vint  à  Paris  ;  mais,  comme  l'a  parfaitement  raconté 
M.  Lavallée  dans  son  Histoire  des  Français,  il  y  vint  moins  pour  traiter 
que  pour  ranimer  les  étincelles  de  la  Ligue;  il  promit  néanmoins  de  don- 
ner la  Bresse  et  le  Bugey  en  échange  du  marquisat  de  Saluées.  Lorsqu'il 
fut  revenu  dans  ses  États,  il  retira  sa  parole,  comptant  sur  l'appui 
de  l'Espagne  et  sur  des  révoltes  qu'il  avoit  fomentées  dans  l'inté- 
rieur de  la  France.  Henry  IV  fit  marcher  contre  lui  Biron  et  Lesdi» 
guières  et  lui  prit  la  Bresse  et  le  Bugey,  car  on  ne  se  contentoit  pas  alors 
de  faire  la  guerre  pour  une  idée  et ,  quand  on  en  avoit  une ,  on  n'en 
changeoit  pas  toutes  les  six  semaines. 

CXXXI 

1599,  MAI.  —  AU  PAPE. 

res  Sainct  Père,  Comme  je  doibts  à  la  bonté 
de  vostre  Saincteté  et  aux  faveurs  que  j'en  ay 
receues  la  meilleure  et  plus  saine  partie  des 
félicitez  desquelles  je  jouis  de  présent  par  la  grâce  de 
Dieu,  je  désire  luy  debvoir  celle  qui  doibt  servir  d'af- 
fermissement à  toutes  les  autres,  tant  pour  le  bien  de 
mon  Estât  que  pour  la  consolation  de  ma  personne; 
c'est  pourquoy  j'escripts  de  présent  à  mon  Ambassa- 
deur qu'il  supplie  Vostre  Saincteté  de  m'assister  de 
son  auctorité  et  bienveillance  en  l'occasion  qu'il  luy 
exposera  de  ma  part,  me  promettant  que  toutes  choses 
me  seront  heureuses  et  favorables  qui  me  arriveront 
par  l'entremise  de  Vostre  Saincteté;  laquelle  en  ce 
faisant  comblera  d'obligations  envers  sa  béatitude  un 
Prince  et  toute  une  nation  quilionnoreront  éternelle- 
ment son  nom  et  sa  mémoire,  et  affectionneront  tout 
ce  qu'Elle  aimera,  ainsy  que  représentera  plus  parti- 
culièrement à  Vostre  Saincteté  mondict  Ambassadeur, 
je  la  supplie  d  adjouster  foy  comme  elle  feroit  à  son. . . 

CXXXII 

1599,  MAI.  —  AU  CARDINAL  ALDOBRANDIN. 

on  cousin,  Il  fault  que  j'ay  encores  recours  à 
vous  affin  que  vous  m'aidiez  à  recevoir  de 
Sa  Saincteté  une  nouvelle  faveur  en  une  oc- 
casion qui  me  touche  de  plus  près  et  ne  m'importe 
pas  moings  que  les  précédentes  ausquelles  vous  m'a- 
vez assisté.  Mon  Ambassadeur  la  vous  déclarera,  et 
vous  affirmera  qu'en  adjoustant  ce  bon  office  à  ceulx 
que  vous  m'avez  jà  faicts  envers  Sa  Saincteté,  vousas- 
seurerez  de  plus  en  plus  l'amitié  d'un  Prince  qui  re- 
cherchera et  embrassera  à  jamais  toutes  occasions  de 
s'en  revancher  ainsy  que  vous  dira  mondict  Ambassa- 
deur sur  lequel  je  remectray  le  demeurant.  Priant 
Dieu  etc. 

CXXXIII 

1599,  MAI.  —  AU  CARDINAL  DE  FLORENCE. 

on  cousin ,  Mon  Ambassadeur  vous  dira  la 
supplication  que  je  luy  mande  qu'il  faict 
maintenant  à  Nostre  Sainct  Père  de  ma  part; 
je  m'asseure  qu'elle  ne  vous  sera  désagréable,  aimant 
comme  je  sçay  que  vous  faictes  les  personnes  qui  y 
ont  le  principal  interest.  Mon  cousin,  je  vous  prie 
doncques  de  m'y  assister  de  vostre  bon  conseil  et  du 
crédit  que  vous  avez  auprès  de  Sa  Saincteté  affin  que 
la  faveur  que  je  désire  d'Elle  par  vostre  moyen  me 
soit  accordée  aussy  volontiers  que  de  bon  cœur  je  la 
recherche,  aultant  pour  tesmoigner  à  tout  le  monde 
la  reverance  que  je  porte  à  Sa  Saincteté  que  pour  ac- 
croistre  les  obligations  que  je  luyay,  et  honnorer  l'ac- 
tion de  laquelle  il  est  question,  ainsy  que  vous  dira 
mondict  Ambassadeur.  Priant  Dieu  etc. 

(Copie  des  lettres  escrites  au  Pape  et  aux  cardinaux  Aldobrandin  et 
de  Florence,  du  Roy,  en  créance  sur  son  Ambassadeur,  touchant  son 
mariage.  Mai,  1599.  Port.  Godefroy,  262.) 

CXXXIV 


1599,  22  MAY.  —  A  MONSr  DE  SILLERY ,  CONSEILLER 
EN  MON  CONSEIL  D'ESTAT  ET  MON  AMBASSADEUR  EN 
COURT  DE  ROME. 


ONSr  de  Sillery ,  J'escris  à  nostre  Sainct  Pere 
le  Pape  les  lettres  que  vous  luy  présenterez 
et  suivant  icelles  vous  employerez  et  intercé- 
derez et  ferez  tant  envers  Sa  Saincteté  que  le  bon  plai- 
sir d'icelle  soit  à  ma  nomination ,  prière  et  requeste 
admettre  la  résignation  que  Jehan  Vaucquelin ,  abbé 
de  l'abbaye  de  Sainct  Pierre  sur  Dive,  diocèse  de 
Sées,  désire  faire  de  ladicte  abbaye  en  faveur  de 
Charles  Vaucquelin,  son  frère  ;  et  en  ce  faisant  le  pour- 
veoir  de  ladicte  abbaye,  luy  en  octroyant  et  faisant  à 
ceste  fin  expédier  touttes  et  chacunes  les  Bulles  et 
provisions  apostolicques  qui  pour  ce  luy  seront  néces- 
saires ,  suivant  les  mémoires  ,  supplications ,  concor- 
dats et  procurations  qui  en  seront  présentées  à  Sadicte 
Saincteté,  et  vous  me  ferez  ung  service  très  agréable. 
Priant  Dieu,  Monsr  de  Sillery,  qu'il  vous  ait  en  sa 
saincte  et  digne  garde.  Escript  à  Fontaynebleau  le 
xxne  jour  de  may  1 599. 

Henby. 

Ruzé. 


(Port.  Godefroy,  26fc) 

GXXXV 

4599,  29  AOUT.  —  A  NOS  CHERS  ET  BIEN  AMEZ  LES 
NOBLES,  BOURGEOIS  ET  HABIT  ANS  DE  NOSTRE  VILLE 
DE  RENNES. 

res  chers  et  bien  amez,  Pour  ce  que  nous 
avons  ad  visé  de  convocquer  et  faire  assem- 
bler les  trois  Estatz  de  nostre  pays  et  duché 
de  Bretaigne  pour  leur  faire  proposer  et  remonstrer 
plusieurs  choses  concernans  le  bien  des  affaires  de 
nostre  Royaulme  et  de  nostredict  pays  et  Duché,  et 
que  nous  voulons,  comme  il  est  bien  requis,  que  vous 
y  envoyez  quelques  bons  et  notables  personnages 
pour  y  assister  et  comparoir  de  vostre  part,  Nous  vous 
mandons  que  vous  ayez  à  envoyer  en  la  ville  de 
Vannes,  deux  des  plus  notables  personnages  de  vostre 
ville  de  Rennes  au  21 e  jour  du  mois  de  Octobre  pro- 
chain avec  pouvoir  exprès  et  bien  ample  pour  don- 
ner vostre  advis  sur  ce  qui  sera  proposé  en  l'assem- 
blée desclictz  Estatz  et  y  consentir  et  accorder  ce  qui 
y  sera  conclud  et  arresté.  Donné  à  Bloys  le  vingt 
neufviesme  jour  de  Aoust  mil  v°  inj"  dix  neuf. 

Henry. 

Potier. 


(*Arch.  munie,  de  Rennes,  Dans  la  mention  que  M.  Berger  de 
Xivrey  fait  de  eetle  lettre  et  de  celle  du  20  mars  de  la  même  année,  il 
existe  une  légère  confusion  de  date.) 

CXXXVI 

1599,  7  OCTOBRE.  —   AU  PAPE. 

Lettre  du  Roy  au  Pape  pour  la  dispence  d'un  mariage  (celui 
de  M.  le  Connestable),  contracté  entre  personnes  aliées. 

REssainctPère,  Après  la  mort  de  feue  Dame***, 
nostre  cousin,  ayant  recogneu  l'amitié  que  luy 
portoit  et  à  ses  enfans,  **  seur  germaine  de 
la  mere  de  ladicte,  l'auroit,  nonobstant  ladicte  proxi- 
mité dont  elle  luy  attouchoit  à  cause  de  sadicte  femme, 
espousée  en  face  de  saincte  Eglise  sur  l'espérance  qu'il 
avoit  conceue  que  Vostre  Saincteté,  en  luy  départant 
ses  grâces,  luy  donneroit  la  dispense  requise  en  cesî 
endroict,  pour  avoir  contracté  ledict  mariage  au  degré 
prohibé  et  deffendu  par  les  sainctz  decretz  et  consti- 
tutions canoniques  ;  et  encores  que  les  grandz  et  signa- 
lez services  que  nostredict  cousin  et  les  siens  ont  faictz 
à  la  religion  catholicque  et  à  cest  Estât  le  r  endent  assez 
recommandable  pour  obtenir  de  Vostre  Saincteté  les 
grâces  dont  il  s'est  rendu  digne;  toutesfois  nous  y 
avons  bien  voulu  joindre  nostre  intercession  par  ceste 
lettre ,  par  laquelle  nous  prions  et  requérons  Vostre 
Saincteté  autant  affectueusement  que  faire  pouvons 
qu'il  luy  plaise  accorder  à  nostre  dict**  la  dispence 
qui  luy  est  nécessaire  pour  avoir  contracté  ledict  ma- 

riage  avec  ladicte  Dame1  **  audict  degré  défendu;  et 
vostre  dicte  Saincteté  favorisant  de  ladicte  dispence 
ledict  mariage  obligera  grandement  nostredict  cousin 
à  continuer  en  la  bonne  volonté  qu'il  a  de  servir  à 
l'Eglise  de  Dieu ,  et  nous  fera  en  particulier  plaisir 
très  grand  et  très  agréable  ainsi  que  le  Sieur  de  Syl- 
lery,  conseiller  en  nostre  conseil  d'Estat  et  nostre 
Ambassadeur  par  delà,  vous  fera  cognoistre  plus  am- 
plement. Et  à  tant  nous  prions  Dieu,  Très  Sainct  Père, 
qu'icelle  Vostre  Saincteté  il  veille  maintenir,  garder  et 
préserver  longuement  et  heureusement  au  bon  ré- 
gime, gouvernement  et  administration  de  nostre  mere 
Saincte  Eglise.  Escrit  à  Fontainebleau  le  vne  jour  d'oc- 
tobre 1599. 

(*Dupuy,  no  3,  f"  113  R°.) 


CXXXVII 

4599,  9  DÉCEMBRE.  -  A  M'  DE  SILLERY,  CONSEILLER 
EN  MON  CONSEIL  D'ESTAT  ET  MON  AMBASSADEUR  EN 
COURT  DE  ROME. 

oNSrde  Sillery,  J'escripts  à  Nostre  Sainct  Pere 
le  Pape  les  lettres  que  vous  luy  présenterez 
et  suyvant  icelles  vous  employerez,  intercé- 
derez et  tant  ferez  envers  Sa  Saincteté  que  le  bon 


1  Laurence  de  Clermont  ,  cousine  germaine  de  Louise  de  Budos , 
seconde  femme  du  Connétable. 

plaisir  d'icelle  soyt  à  ma  nomination,  prière,  requeste 
et  suplication  pourveoir  Me  Lancelot  de  Mulet  de 
l'abbaye  Ss  Pierre  de  Vertueil,  en  Médoc,  ordre  de 
S8  Augustin ,  diocèse  de  Bordeaux ,  vaccante  par  la 
mort  de  feu  Me  Guillaume  de  La  Chassaigne  ,  dernier 
abbé  commandataire  et  paisible  possesseur  d'icelle; 
luy  en  octroyant  et  faisant  à  cette  fin  expédier  toutes 
et  chacunes  les  Bulles  et  provisions  apostolicques  qui 
pour  ce  luy  seront  nécessaires ,  suy  vant  les  mémoires 
et  suplication  s  qui  en  seront  présentées  à  Sa  dicte 
Saincteté  et  vous  me  ferez  service  très  agréable. 
Priant  Dieu  qu'il  vous  ayt ,  Monsr  de  Sillery,  en  sa 
saincte  et  digne  garde.  Escrit  à  Paris  le  9e  jour  de  dé- 
cembre 1 599. 

Henry. 

Ruzé. 

(Port.  Godefroy,  262.) 


GXXXVIII 


1599,  31  DÉCEMBRE.  —  A  MON  COUSIN  LE  CARDINAL 
D'OSSAT,  MON  AMBASSADEUR  A  ROME 


|  on  cousin,  Je  vous  prie  de  présenter  à  nostre 
»  très  sainct  Père  le  Pape  les  lettres  que  pre- 
sentement  je  luy  escripts  et  suivant  icelles 


intercedder  et  tant  faire  envers  sa  Saincteté  que  son 
bon  plaisir  soit  à  ma  nomination ,  prière  et  requeste 

pourveoir  Mr  Tristan  Guillemyer  du  prieuré  commen- 
dataire  de  Sainct  Clément  de  Quiberon  ,  ordre  de 
Sainct  Benoist,  diocèse  de  Vannes,  et  Mr  Jehan  Vallet 
de  l'abbaye  de  Nostre  Dame  du  Mont  Sainct  Martin , 
ordre  de  Premonstré ,  diocèse  de  Cambray  ;  lesdicts 
prieuré  et  abbaye  vaccans  par  les  cessions  de  corn- 
mendes  et  permutations  qu'ont  respectivement  faictes 
d'iceulx  lesdictz  Guillemyer  et  Vallet,  leur  en  octroyant 
et  faisant  à  ceste  fin  expédier  toutes  et  chacunes  les 
Bulles,  dispenses  et  provisions  apostolicques  néces- 
saires, suivant  les  mémoires  et  supplications  qui  en  se- 
ront présentez  à  Sadicte  Saincteté,  avec  reserve  audict 
Guillemyer  de  soixante  six  esc  us,  deux  tiers  de  pen- 
sion, sa  vie  durant,  sur  le  revenu  d'icelle  abbaye.  Ce 
faisant  vous  me  ferez  plaisir  très  agréable.  Priant  Dieu 
qu'il  vous  ait ,  mon  cousin  ,  en  sa  saincte  et  digne 
garde.  Escript  à  S1  Germain  en  Laye  le  dernier  jour 
de  décembre  1599. 

Henry. 

Ruzé. 


(Port.  Goclefroy,  262.) 

CXXXIX 


1600 ,  3  JANVIER.  —  A  MONSIEUR  DE  SILLERY,  CONSEIL- 
LER EN  MON  CONSEIL  D' ESTAT  ET  MON  AMRASSADEUR 
A  ROME. 


*|  owsieur  de  Sillery,  Je  vous  prie  présenter  a 
h  notre  1res  S1  Pere  le  Pappe  les  lettres  que  pré- 
sentement je  luy  escris  pour  la  résignation 
que  M1  Claude  Sublet  a  faicte  du  prieuré  de  Ste  Marye 
du  boys  de  Allonne,  ordre  de  Granimont,  diocèse  de 
Poictiers,  en  faveur  de  Mr  Michel  Sublet,  clerc  au  dio- 
cèse de  Paris  son  frère,  et  suyvant  icelle  vous  em- 
ployer, intercéder  et  tant  faire  que  le  bon  plaisir  de  sa 
Saincteté  soyt  a  ma  nomination,  prière  et  requeste 
pourveoir  ledict  Mr  Michel  Sublet  du  dit  prieuré  de 
Ste  Marye  luy  en  faisant  a  ceste  fin  expédier  toutes  les 
lettres,  bulles,  dispenses  et  provisions  apostolicques  qui 
pour  ce  luy  seront  nécessaires  suyvant  les  mémoires, 
supplications  et  procurations  qui  en  seront  présentées 
a  sa  dite  Steté  et  vous  me  ferez  service  très  agréable. 
Priant  Dieu,  Monsieur  de  Siliery,  quil  vous  ayt  en  sa 
sainte  garde.  Escript  a  Paris  le  3e  jour  de  jan- 
vier 1600. 

Henry. 

De  Neuf  ville. 


(Port.  Godefroy,263.) 

CXL 


1600  ,  28  AVRIL.  —  A  MONSp  DE  THOU,  CONSEILLER 
EN  MON  CONSEIL  D'ESTAT,  ET  PRESIDENT  EN  MA 
COURT  DE  PARLEMENT  DE  PARIS. 


îhi  oNsr.  de  Thou,  Je  vous  prie  de  vous  en  ve- 
nyr  icy  et  de  vous  y  rendre  dimanche  au 
soir;  c'est  pour  chose  que  j'ay  fort  a  cueur  et 
ou  vostre  présence  me  sera  très  agréable;  hastez  vous 
doncq  de  venir.  Et  n'estant  ce  mot  à  aultre  fin ,  je 
prie  Dieu  qu'il  vous  ait,  Monsr  de  Thou,  en  sa  saincte 
garde.  Escrit  à  Fontaynebleau  ce  xxvmme  d'avril  1 600. 


Henry. 


De  Neufville. 


(Fonds  Dupuy,  801,  f°  189.) 


DE  HENRY  IV. 


301 


GXLI 

1600,  3  MAY.  —  A  NOZ  AMEZ  ET  FEAULX  CONSEILLERS 
LES  GENS  TENANS  NOSTRE  COURT  DE  PARLEMENT  DE 
ROUAN. 

ous  avons  faict  voir  en  nostre  conseil  voz 
remonstrances  du  vingt  huitiesme  jour 
d'apvril  dernier  passé,  sur  nostre  edict  de  la 
vente  et  revente  de  nostre  domaine  en  nostre  pays  de 
Normandie  jusques  à  la  somme  de  deux  cent  mil  es- 
cuz,  par  lesquelles  remonstrances,  au  lieu  de  suivre 
nostre  volonté  et  intention  en  la  veriffication  du  d. 
edict,  suivant  les  très  exprès  commandemens  que 
nous  vous  en  avons  faict ,  vous  nous  suppliez  de  dé- 
puter des  commissaires  de  la  province  pour  casser  les 
contracts  simulez  et  desguisez,  mesme  retirer  nostre 
domaine  vendu  ou  engagé  a  petit  et  vil  prix  et  moindre 
qu'au  denier  dix,  et  d'aultant  qu'il  ne  s'agit  mainte- 
nant de  l'estimation  mais  de  faire  promptement  recou- 
vrance  de  la  dite  somme  de  deux  cent  mil  escuz  pour 
subvenir  a  noz  besoins  et  pressez  affaires  suivant  Tes- 
tât que  nous  en  avons  faict,  après  avoir  ez  nostre  dit 
conseil  pareillement  délibéré  sur  vos  dites  remons- 
trances qui  y  ont  este  veus,  entendues  et  considérées, 
nous  vous  mandons  cette  fois  pour  toutes  que  sans 
vous  arrester  aux  raisons  portées  par  vos  dites  re- 
monstrances, qui  n'entendent  au  bien  ny  aux  causes 

notifiées  (ficelles,  vous  ayez  a  procedder  prompte- 
ment  à  la  veriffication  pure  et  simple  de  nostre  dit 
edict  et  iceluy  faire  publier  et  enregistrer  ez  registres 
de  nostre  court,  pour  estre  exécuté  selon  sa  forme  et 
teneur,  sans  y  mestre  d'aultre  longueur,  modification, 
restrinction,  reffus  ou  difficulté  soubz  quelque  couleur 
ou  prétexte  que  ce  soit,  et  sans  attendre  de  nous  une 
plus  expresse  jussion  ou  déclaration  de  nostre  volonté 
que  nos  lettres  présentes,  qui  vous  serviront  de  toutes 
autres  jussions  ou  commandemens  de  bouche  ou  par 
escript  que  vous  pourriez  désirer  de  nous ,  d'aultant 
que  nous  avons  a  coeur  la  veriffication  du  dict  edict 
et  n'entendons  qu'il  y  fut  mis  aucun  empeschement, 
mandant  en  oultre  a  noz  advocatz  et  procureurs  ge- 
neraulx  ez  nostre  court  de  requérir  et  poursuivre  la 
veriffication  pure  et  simple  de  nostre  dict  edict,  car 
tel  est  nostre  plaisir,  nonobstant  vos  dictes  remons- 
trances  et  les  arretz  du  reffus  que  vous  donnez  au  dit 
edict,  que  nous  voulons  avoir  lieu,  et  quelconques 
autres  arretz;  ordonnances,  restrinctions,  mandemens 
defensifs  et  lettres  à  ce  contraires  auxquelles  nous 
avons  par  ce  regard  dérogé  et  dérogeons  par  nosdites 
présentes.  Données  à  Fontainebleau  le  troisme  jour 
de  may  l'an  de  grâce  mil  six  cent  et  de  notre  règne 
l'onzième. 

Henry . 

De  Neufvillf.. 


(Bibl.  Mazarine,  Ms.  1549,  f°73.) 

CXLII 


1C00,  2  JUIN.  —  A  MONSIEUR  DE  SILLERY,  CONSEILLER 
EN  MON  CONSEIL  D'ESTAT  ET  MON  AMRASSADEUR  A 
ROME. 


onsieur  de  Sillery,  Je  vous  prie  présenter  a 
notre  très  S*  Pere  le  Pappe  les  lettres  que  pré- 
sentement je  luy  escris  et  suivant  icelles 
vous  employer  intercedder  et  tant  faire  envers  sa 
Sleté  que  le  bon  plaisir  d'icelle  soit  a  ma  nomi- 
nation, prière  et  requeste  pourveoir  M1  Charles 
de  Silly,  eleve  du  diocèse  de  Thoul,  de  labbaye 
Notre  Dame  de  Rieval,  ordre  de  Premonstré,  diocèse 
dudit  Thoul,  vaccante  par  la  résignation  qu'en  a 
faicte  en  sa  faveur  Mr  Denys  de  Coulomp  dernier 
paisible  possesseur  d'icelle,  a  la  réservation  toutes- 
fois  de  la  somme  de  cinquante  escuz  de  pension 
par  chacun  an  pour  le  dit  de  Coulomp  sa  vie  du- 
rant a  prendre  sur  les  fruictz  et  revenus  de  la  dite 
abbaye,  la  dite  pension  franche  et  quicte  de  toutes 
charges  et  aultres  subcides  ;  en  faisant  a  ceste  fin 
expédier  toutes  lettres,  bulles,  dispenses  et  provi- 
sions appostolicques  qui  pour  ce  seront  nécessaires 
suivant  les  mémoires  ,  supplications  procurations  et 
concordatz  qui  en  seront  présentes  a  sa  dite  S!eté.  Et 
vous  me   ferez  service  très  agréable.   Priant  Dieu 

Monsieur  de  Sillery,  quil  vous  ayt  en  sa  Stc  garde.  Es- 
cript  a  Paris  le  2e  jour  de  juin  1600. 

Henry. 

De  Neufville. 

(Port.  Godefroy,  263.) 


CXLIII 

1600,  8  JUIN.  —  A  NOS  AMEZ  ET  FÉAUX  CONSEILLERS 
LES  GENS  TENANS  NOSTRE  COURT  DE  PARLEMENT 
DE  PARIS. 

'aultant  que  vostre  arrest  intervenu  le  vingt 
deuxiesme  d'aoust  dernier  passé  sur  nos 
lettres  patentes  du  dixiesme  juing  mil  cinq 
cens  quatre  vingts  dix  neuf  aussi  dernier  cy  attachées 
soubz  le  contrescel  de  noslre  Chancellerie  pour  l'exé- 
cution de  nostre  edict  de  l'an  mil  vc  lxvii  et  déclara- 
tions depuis  faictes  sur  icelluy  es  années  quatre  vingts 
quatorze  et  quatre  vingts  dix  huict  en  ce  qui  regarde 
particulièrement  les  arrests  et  jugements  donnez  contre 
feu  nostre  amé  et  féal  cousin  le  sieur  de  Chastillon , 
admirai  de  France,  ne  nous  semble  assez  exprès  pour 
l'importance  de  l'affaire,  et  que  la  mémoire  de  ceux 
speciffiez  en  icelluy  ne  sçauroit  estre  trop  effacé  de  la 
souvenance  des  hommes  ;  ayant  simplement  esté  dit 
par  vostre  dict  arrest  qu'ils  seront  raïez  tant  du  greffe 
de  nostre  dicte  Court  que  aultres  et  mis  en  marge  des 

Registres  :  Rayé  par  ordonnance  de  la  Court,  Sç>vom 
vous  faisons  que  par  nos  dictes  dernières  lettres,  et 
déclarations  preceddentes  nos  voulloir  et  intention 
ont  esté  et  sont  encor  que  touttes  les  charges  et  infor- 
mations, pièces  et  procédures,  sentences,  jugemens  et 
arrestz  donnez  contre  nostre  dict  feu  cousin  le  sieur 
de  Chastillon  déclarez  nuls  par  iceux  esditz  et  décla- 
rations seront  non  seullemant  raiez,  biffez  et  mis  hors 
des  greffes  tant  de  nos  Courts  de  Parlement  que  touttes 
aultres  quelconques  jurisdictions ,  mais  entièrement 
supprimez,  sans  qu'il  en  puisse  demeurer  aucune 
marque  ny  mémoire  à  P  advenir,  non  plus  que  de 
chose  non  advenue,  ce  que  nous  vous  mandons  et 
très  expressément  enjoignons  de  faire  et  à  nostre 
Procureur  gênerai  et  ses  substituds  d'y  tenir  la  main 
et  en  requérir  et  en  poursuivre  l'exécution  de  poinct 
en  poinct  :  car  tel  est  nostre  plaisir.  Donné  à  Paris  le 
huictiesme  jour  de  juing,  l'an^  de  grâce  mil  six  cens  et 
de  nostre  règne  le  unziesme. 

0 

(Fonds  Dupuy,  428,  f°  160,  r°.) 

CXLIV 


4  600,  23  JUILLET.  —  A   NOZ  AMEZ  ET  FEATJLZ  LES 
GENS  DE  NOSTRE  COURT  DE  PARLEMENT  DE  ROUAN. 


ous  estimions  que,  quand  vous  auriez  entendu 
nostre  volonté  sur  les  remonstrances  que 
vous  nous  avez  faict  présentées  sur  nostre 
edict  de  vente  et  revente  de  nostre  domaine  de  nostre 
pais  de  Normandie  jusques  a  la  somme  de  deux  centz 
mil  escuz,  vous  procéderiez  a  la  veriffication  pure  et 
simple  d'icelluy,  suivant  ce  que  nous  vous  en  avions 
mandé  par  nos  Lettres  de  jussion  du  troisième  de  mai 
dernier.  Toutefois,  par  vostre  arrest  du  dixiesme  de 
ce  mois,  vous  avez  ordonné  que  nous  serions  très 
humblement  supplié  de  vous  dispensé  de  procedder  a 
la  dicte  veriffication,  de  quoy  nous  sommes  aussi  mal 
satisfait  comme  de  vos  aultres  reffuz  precedens ,  veu 
les  commandemens  sy  souvent  réitérez  que  vous  en 
avez  reçu  de  nous  et  la  déclaration  que  nous  vous 
avons  faicte  qui  estoit  chose  qui  regardoit  le  bien  et 
advantage  de  nostre  service,  et  par  ce  que  nous  con- 
tinuons tousjours  ez  semblable  désir  de  veoir  la  verif- 
fication de  nostre  dit  edict  pour  les  causes  qui  nous 
ont  mu  de  le  faire  expédier,  A  ces  causes  nous  vou- 
lons et  vous  mandons  que,  sans  plus  tarder  ny  délayer 
davantage,  vous  ayez ,  toutes  aultres  affaires  escartez 

et  postposez  pour  quelque  occasion  que  ce  soit,  a  ve- 
riffier  purement  et  simplement  nostre  edict  sans  au- 
cune modiffication,  reffuz  ou  difficulté  ainsy  qu'il  vous 
a  esté  par  nous  cy  devant  mandé  et  ordonné,  n'atten- 
dant sur  ce  plus  exprès  commandement  de  nous,  soit 
de  bouche,  ou  par  escript,  que  ces  présentes  signées 
de  nostre  main  que  vous  recevrez  pour  dernières  fi- 
nalles  jussions  que  vous  pourriez  avoir  espéré  de 
nous  ez  cest  endroit,  mandant  a  nos  advocatz  et  pro- 
cureurs generaulx  et  nostre  dicte  court,  poursuivre 
diligemment  et  instamment  la  verriffication  pure  et 
simple  de  nostre  dict  edict,  requérir  promptement 
tous  consentemens  et  faire  les  réquisitions  nécessaires. 
Car  tel  est  nostre  plaisir,  nonobstant  vosdictes  remons- 
trances  et  supplications  que  nous  tenons  pour  faictes, 
ouyes  et  entendues  et  quelconques  edictz  ,  ordon- 
nances, mandemens  differens  et  lettres  a  ce  contraires, 
auxquelles  à  la  desrogatoire  de  la  desrogatoire  y  con- 
tenues nous  avons  desrogé  et  desrogeons  par  lesdictes 
présentes.  Donné  à  Lion  le  vingt  troisiesme  jour  de 
juillet  Tan  de  grâce  mil  six  centz  et  de  nostre  règne  le 
onziesme. 

Henry. 

De  Nfufvillf. 

(Bibl.  Mazarine,  Ms.  1S49,  f°  79.) 

CXLY 

1600,  4  4  AOUST.  —  A  MONSIEUR  DE  SILLERY. 

onsieur  de  Sillery.  Mon  grand  escuyer  sera 
porteur  de  la  présente,  laquelle  il  a  charge 
de  vous  faire  tenir  si  tost  quil  sera  arrivé  a 
Florence.  Elle  servira  de  responce  a  votre  lettre  du 
xxue  du  mois  passé,  de  la  réception  de  laquelle  je  vous 
ay  faict  donner  advis  par  le  sieur  de  Villeroy ,  par  une 
lettre  quil  vous  a  escripte  le  xme  du  présent  qui  vous  a 
este  envoyé  par  Florence  ,  par  laquelle  vous  aurez 
aussi  esté  adverty  des  termes  ausquels  je  me  retrouvois 
lors  avec  le  duc  de  Savoye  ,  et  comme  la  resolution 
que  javois  prise  de  ne  perdre  plus  de  temps  a  l'attac- 
quer  ne  me  permectoit  dattendre  le  patriarche  de 
Constantinople,  ayant  jà  commandé  au  mareschal  de 
Biron  dassaiilir  la  Bresse  ,  et  au  sieur  de  Lesdiguieres 
dentrer  en  Savoye,  cognoissant  que  le  dit  duc  de  Sa- 
voye navoit  aultre  but  que  de  mamuser  et  faire  sus- 
pendre mes  armes  soubs  prétexte  de  traicter,  affin  de 
pouvoir  avec  plus  de  loisir  et  commodité  munir  ses 
places  de  gens  de  guerre  et  se  fortifier  de  ceulx  que 
Ion  dict  que  Don  Jean  de  Mandoct1?  luy  a  offerts 
de  la  part  du  Roy  d'Espagne,  or  Dieu  a  tellement 


1  Mendoza, 

favorisé  mes  armes  que  ledit  mareschal  s'est  rendu 
maistre  de  la  ville  de  Bourg  en  Bresse  et  du  pont 
dain  ,  et  ledit  sieur  de  Lescliguieres  de  la  ville  de 
Montmellian,  assez  heureusement,  encores  quils  ayent 
rencontré  ceux  qui  les  gardoyent  sur  leur  armes,  mais 
la  justice  des  miennes  qui  est  notoire  a  tout  le  monde 
les  a  faict  prospérer  de  sorte  que  jay  perdu  fort  peu 
d'hommes  en  ces  deux  exécutions,  qui  ont  este  faictes 
en  mesme  temps,  Je  me  suis  aussi  acheminé  en  ceste 
ville  pour  soubstenir  et  favoriser  le  dit  sieur  de  Les- 
diguieres,  lequel  je  fais  compte  de  joindre  des  demain 
auprès  de  Chambery,  soit  que  la  ville  se  rende  par 
composition  comme  il  y  a  apparence  quelle  fera,  ou 
que  je  soit  contrainct  de  la  forcer,  résolu  de  pousser 
ma  fortune  jusques  aux  derniers  passages  de  laSavoye 
en  Piedmont ,  et  my  arrester  jusques  a  ce  que  jaye 
nestoyé  la  Savoye  et  la  Bresse  avec  le  pais  que  jauray 
laissé  derrière  ou  que  le  dit  duc  parle  aultre  lan- 
gage que  celuy  quil  a  tenu  jusques  a  présent,  j'estime 
que  ledit  patriarche  sera  de  présent  arrivé  à  Lyon 
accompagné  du  —  et  chargé  de  parolles  de  la 
part  du  dit  duc ,  qui  sattend  tousjours  de  m'en  re- 
paistre  en  se  mocquant  de  moy  et  se  jouant  de  sa 
foy.  Mais  jespere  que  Dieu  men  fera  la  raison  ;  tout 
mon  desplaisir  sera  celuy  que  je  scay  que  sa  Stelé  re- 
cepvra  de  ceste  guerre,  tant  j'affectionne  son  conten- 
tement. Mais  je  la  supplie  quelle  en  accuse  ceux  qui 
en  sont  cause  mectant  en  considération  les  debvoirs 
ausquels  je  me  suis  mis  pour  lesviter,  tant  devant  que 
depuis  l'accord  faict  a  Paris  avec  ledit  duc  lequel  na 
moins  mesprisé  ma  patience  que  sa  foy,  pour  conten- 
ter sa  convoitise  et  triompher  de  son  usurpation, 

chose  que  je  nay  peu  endurer  plus  longuement,  et 
veulx  croyre,  sil  plaict  a  sa  dite  Steté  de  raectre  a  part 
les  considérations  de  la  tranquillité  publicque  quelle 
louera  plustost  quelle  ne  condamnera  ma  procédure 
et  ma  résolution,  qui  ne  tend  que  a  recouvrer  ce  qui 
mappartient  et  apprendre  au  dit  duc  quil  ne  doibt  se 
mocquer  de  sa  foy  et  d'ung  prince  tel  que  je  suis, 
comme  il  a  faict  jusques  a  présent,  protestant  den 
estre  passé  si  avant  avec  tous  les  regretz  du  monde  et 
contre  mon  cœur,  aultant  pour  la  révérence  que  je 
porte  a  sa  Steté  que  pour  le  peu  de  besoing  que  je  reco- 
gnois  que  mon  royaume  et  lestât  présent  de  mes  af- 
faires avoient  d'entrer  en  guerre.  Mais  ledit  duc  my  a 
porté  comme  par  force  pour  conserver  ma  réputation 
et  esviter  ung  plus  grand  mal,  estant  certain  que  la 
présomption  qui  a  transporté  jusques  a  présent  ledit 
duc  avoit  besoing  destre  refrénée  non  moins  que  sa 
convoitise  insatiable  laquelle  il  ne  ma  que  trop  descou- 
verte quand  je  lay  veu  ;  car  il  na  tenu  a  luy ,  quil  ne 
m'ayt  embarqué  a  faire  la  guerre  au  Roy  d'Espagne , 
et,  si  je  neusse  esté  plus  jaloux  que  luy  de  lobservation 
de  ma  foy  et  du  repos  de  la  chrestienté,  je  neusse  rejeté 
les  offres  quil  raen  a  faictes  ;  car,  a  prendre  les  choses 
humainement,  je  y  eusse  plus  gagné  que  perdu,  daul- 
tant  que  jeusse  a  peu  de  frais  facillement  engagé  ledit 
duc  a  troubler  les  estats  dudit  Roy  d'Espagne  et  des 
aultres potentats  d'Italie  dont,  si  les  evenemens  eussent 
este  incertains,  du  moins  les  pais  du  dit  duc  en  eussent 
porté  les  premiers  efforts  comme  il  eust  faict  le  prin- 
cipal blasme  et  reproche  de  ce  qui  sen  fust  ensuivi 
ainsi  que  vous  avez  peu  remarquer  par  les  langages 
que  vous  a  tenus  a  Rome  sur  ce  subject  l'ambassadeur 

du  dit  duc,  encores  quils  nayent  esté  a  beaucoup  près 
si  libres  et  presciz  que  ont  esté  ceux  avec  lesquels  le- 
dit duc  sest  esforcé  de  mesbranler.  Mais  il  a  trouvé  ma 
foy  trop  ferme  et  constante  pour  ses  espérances  et  ex- 
travagances, quoy  voyant  il  a  eu  recours  a  ses  ruses 
tant  envers  ledit  Roy  d'Espagne  que  envers  moy  ,  et 
maintenant  envers  sa  Steté,  ayant  par  icelles  mis  ledit 
Roy  en  telle  jalousie  et  umbrage  de  moy,  quil  se  Test 
rendu  favorable,  don  procède  tout  le  mal.  Car  si  le- 
dit Roy  eust  voulu  s'esclaircir  avec  moy  desdits  um- 
brages,  je  leusse  rendu  contant,  dautant  que  je  luy 
eusse  donné  toute  occasion  de  croyre  que  je  nay 
aultre  but  et  desseing  que  de  recouvrer  du  dit  duc  ce 
qui  m'appartient ,  vivre  en  paix  et  amitié  avec  tous 
mes  voisins;  mais,  au  lieu  de  ce  faire,  il  apresté  l'oreille 
au  dit  duc  et  luy  a  donné  des  espérances  qui  luy  ont 
faict  oublier  sa  foy,  mespriser  la  justice  de  ma  cause 
avec  ma  personne  et  mes  armes  et  bazarder  ses  propres 
pais  pour  contenter  sa  passion.  Maintenant  il  veult 
continuer  a  nous  abuser  soubz  le  nom  de  sa  Stelé,  ses- 
forçant  de  luy  faire  croire  quil  veult  accomplir  de 
bonne  foy  le  traicté  de  Paris,  et  me  rendre  mon  mar- 
quisat, pourveu  que  je  luy  rende  ce  quil  luy  appar- 
tient. Mais  en  effet  il  ne  veult  que  allentir  mes  armes 
pour  se  prévaloir  du  temps  a  mon  dommage  et  a  ma 
honte  comme  il  a  faict  jusques  a  présent.  Mais  soyez 
asseuré  que  je  ne  my  fieray  jamais  et  certes  il  neust 
refusé  la  forme  d'exécuter  ladite  restitution  de  nos 
places  que  je  luy  avois  proposée  sil  eust  eu  envie  de 
bien  faire  ;  car  il  ne  sen  pouvoit  trouver  de  meilleure 
ny  plus  seure  ainsi  que  je  vous  ay  escript,  et  si  sa 
Steté  entreprend  de  cautionner  les  promesses  du  dit 

duc  sans  bons  gages  elle  y  sera  trompée,  toutesfois 
quand  jauray  ouy  le  dit  patriarche,  jen  pourray  par- 
ler plus  seurement ,  dont  je  vous  donneray  advis.  Ce- 
pendant vous  asseurerez  sa  dite  S,eté  que  comme  je 
nay  point  changé  de  volunté  aussi  je  ....  tousjours 
a  mon  premier  but  qui  est  de  recouvrer  ce  qui 
mappartient  par  les  voyes  permises  a  tous  princes 
ausquelz  la  justice  est  desniée,  il  est  vray  que  le  dit 
duc  mayant  faict  entrer  en  ceste  guerre  avec  beau- 
coup de  frais  et  d'incommoditez,  j'entends  qu'il  m'en 
recompense  et  quil  l'amande  de  façon  quil  n'y  de- 
meure rien  du  mien ,  ayant  sceu  que  ledit  duc  non 
seullement  a  sceu  que  je  ne  m'atacquerois  jamais  a  luy 
par  la  voy  des  armes,  mais  que  les  ayant  prises  je  se- 
rais tousjours  très  aise  de  les  poser  pour  avoir  ledit 
Marquisat  de  sorte  que,  en  tous  cas,  il  en  serait  quicte 
pour  le  rendre,  en  quoy  jespere  Dieu  me  fera  la  grâce 
de  luy  faire  cognoistre  quil  sest  doublement  mes- 
conté  ;  je  ne  doibs  doubter  que  ledit  Roy  d'Espagne 
ne  se  range  du  costé  dudit  duc  principalement  si  ce 
jeu  dure,  quand  mesmes  il  nauroit  du  commencement 
volunté  de  sy  engager  pour  l'interest  quil  a  non  tant 
a  la  conservation  du  dit  duc  que  a  mon  accroissement, 
toutesfois  je  feray  tout  ce  qui  me  sera  possible  pour 
l'esviter,  affin  de  ne  rompre  avec  luy,  comme  vous 
direz  a  sa  Steté  a  la  prudence  de  laquelle  je  remectz  de 
faire  pour  ce  regard  les  dilligences  et  offices  qui  dep- 
pendent  d'Elle,  l'asseurant  quils  seront  tousjours  re- 
ceux  de  moy  avec  la  révérence  que  je  luy  doibs,  et  ne 
fauït  point  s'attacher  a  l'inégalité  de  la  recompense , 
que  jay  voulu  avoir  du  dit  duc  pour  ledit  marquisat 
ny  a  l'importance  delà  ville  de  Pignerol  qui  a  apporté 

jalousie  aux  Espagnols,  car  si  on  m'eust  rendu  le  dit 
marquisat  je  feusse  demeuré  contant ,  mais  si  Ion  es- 
père ou  désire  me  faire  quicter  le  mien  soubs  prétexte 
des  jalousies  que  les  Espagnols  ont  de  moy  l'on  sa- 
buse  grandement,  car  je  couperay  ma  teste  plus- 
tost  que  de  céder  a  l'injustice  et  obstination  de  pa- 
reilles demandes,  ny  recepvoir  la  loy  de  ceux  de  qui 
je  ne  la  doibs  ny  veulx  prendre,  et  fault  que  le  Roy 
d'Espagne  se  fie  de  moy  comme  je  me  veulx  fier  de 
luy  croyant  qu'estant  rentré  au  dit  marquisat,  il 
m'aura  pour  bon  et  paisible  voisin  de  ce  costé  la 
comme  il  a  ailleurs  par  ou  je  le  pourrois  troubler 
aussi  facillement  et  avec  aultant  ou  plus  de  prétexte 
que  par  le  costé  d'Italie  si  je  le  voulois  faire  et  avois 
lame  aussi  inquiète  que  a  ledit  duc;  mais  je  suis  trop 
jaloux  et  soigneux  de  l'observation  de  ma  foy  et  de 
lentretennement  de  la  paix  publicque  dont  je  suis 
prest  de  donner  a  sa  Steté  et  mesme  au  dit  Roy  d'Es- 
pagne toutes  les  asseurances  raisonnables  qui  me  se- 
ront proposées ,  ayant  assez  faict  cognoistre  en  traic- 
tant  avec  ledit  duc  de  Savoye,  lors  quil  estoit  a  Paris, 
que  je  n'affectionnois  pas  tant  d'avoir  ung  passage 
en  Italie ,  comme  il  a  donné  a  entendre  au  dit  Roy 
d'Espagne,  car  je  luy  feiz  dire  que  sil  avoit  si  grand 
envie  de  retenir  le  dit  marquisat,  je  le  luy  laisserois  en 
me  baillant  la  Bresse  avec  le  Buge  et  Veronne  qui  sont 
deca  les  monts,  il  ne  vouleust  entendre,  enfin  il  voul- 
droit  avoir  le  mien  et  le  recompenser  a  sa  porte, 
cbose  qui  est  aussi  insupportable  que  injuste.  Or  le 
dez  en  est  jecté,  ou  il  me  rendra  ce  quil  m'appartient, 
ou  je  m'en  recompenseray  sur  le  sien,  et  si  les  Espa- 
gnols l'assistent  contre  moy  ,  je  me  revancheray  le 

mieux  que  je  pourray.  Mais  de  donner  Pignerol  a  son 
opiniastreté,  ny  a  la  jalousie  mal  fondée  du  dit  Roy 
d'Espagne  sans  une  recompense  raisonnable,  non  en 
argent  (dont  je  fais  peu  de  compte)  mais  en  terres  de 
mesrae  pris  et  valleur,  je  ne  le  feray  jamais  quoy  qui 
en  puisse  arriver  ;  je  ne  demande  que  le  mien  tout 
simplement.  Quelle  raison  y  a  il  de  me  le  desnier  et 
sur  cela  se  prendre  a  moy  de  la  dureté  et  légère 
créance  des  aultres.  Suppliez  sa  Steté  de  ne  désirer  et 
actendre  de  moy  aucune  action  indigne  du  lieu  que  je 
tiens  et  du  courage  que  Dieu  ma  donné  ,  et  suivant 
son  equanimité  et  bonté  accoustumée  se  ranger  du 
costé  de  la  raison  en  tenant  la  balance  esgale  affin 
que  chacun  sy  assubjestisse  ,  car  c'est  le  seul  moyen 
de  maintenir  la  paix  publicque  quelle  affectionne  tant 
et  de  me  faire  poser  les  armes,  ce  que  je  ne  feray  ja- 
mais aultrement,  ainsi  que  vous  direz  a  sa  dite  Sleté.  Au 
demeurant,  je  suis  très  asseuré  que  vous  n'avez  rien 
dict  a  l'ambassadeur  du  dit  duc,  que  vous  n'avez  deub 
luy  dire,  partant  ne  soyez  en  peyne  de  ce  que  a  voulu 
faire  croire  ledit  duc  ;  ce  sont  des  inventions  et  cau- 
telles  ordinaires  et  naturelles  qui  luy  feront  a  la  fin 
plus  de  mal  que  a  ceulx  auxquels  il  le  procure  pen- 
sant s'en  advantager. 

Envoyez  moy  lexpedition  du  jubilé  pour  ceux  d'Or- 
léans si  tost  que  vous  l'aurez  retirée  et  daultant  que 
vous  entendrez  mon  intention  sur  l'expédition  de 
larchevesché  de  Sens  par  une  lettre  que  je  vous  ay 
escripte  exprès  sur  ce  subject  la,  je  ne  vous  en  feray 
redicte. 

Mais  vous  asseurerez  sa  Stc,é  que  je  suis  très  marri 
de  la  faulte  faicte  a  Papa  par  ceulx  qui  se  disent  mes 

subjects  encores  que  Ion  die  que  la  rigueur  du  traie - 
tement  que  leur  y  a  faict  souffrir  le  comte  de  Schon- 
archenbourg  les  y  a  forcés,  car  rien  ne  les  en  peult 
excuser.  Cest  pourquoy  j'en  feray  voluntier  faire  jus- 
tice s'ils  retournent  en  ma  puissance  comme  vous  di- 
rez a  sa  Ste,é,  mais,  comme  vous  luy  avez  dict,  il  est  cer- 
tain que  telles  gens  ont  este  levés  par  des  Cappitaines 
lorrains  et  non  par  des  francois,  car  je  ne  scache 
point  quil  y  ayt  Cappitaines  de  mes  subjects  qui  soit 
allé  servir  en  Hongrie,  toutesfois  je  m'en  feray  mieux 
informer  affin  de  faire  justice  des  coulpables. 

Je  vous  ay  escript  que  je  suis  d'advis  que  le  sieur 
Séraphin  passe  par  icy  allant  trouver  ma  sœur,  affin 
d'estre  instruict  de  nous  du  chemin  et  moyen  quil 
aura  a  tenir  pour  mieux  exécuter  et  faire  succéder  sa 
charge  (suivent  sept  lignes  chiffrées). 

Je  prie  Dieu,  Monsieur  de  Sillery,  quil  vous  ayt  en 
sa  Ste  et  digne  garde.  Escript  a  Grenoble  le  xiiiï6  jour 
d'Aoust  1600. 

Henry. 

De  Neufville. 


(Port.  Godefroy,  263.) 

CXLVI 


1600,  29  AOUST  A  MONSr  DE  FRESNES ,  CONSEILLER 

EN  MON  CONSEIL  D1  ESTAT ,  SECRETAIRE  DE  MES 
COMMANDEMENS  ET  FINANCES. 


0NsF  de  Fresnes,  Il  fault  trouver  moyen  de 
f>  faire  resouldre  celuy  qui  est  dans  le  chasteau 
^  de  Gervais,  affin  d'asseurer  le  grand  chemin, 
et,  selon  que  m'a  dict  le  trompette  qui  y  a  esté ,  la 
place  est  très  mauvaise  :  conférez  en  doncques  avec 
le  Sr  de  La  Buisse,  et  advisez  ensemble  ce  qu'il  y  faul- 
dra  faire.  Vous  m'avez  faict  plaisir  de  m'avoir  donné 
advis  de  la  venue  du  Sr  de  Gondin;  j'ay  soudain  faict 
les  deffences  au  Sr  de  Bericheres,  et  au  mesme  instant 
l'autre  a  comparu.  Ce  sera  bien  faict  aussy  de  faire 
sortir  de  la  ville  de  Chambery  les  vagabonds  qui  y 
sont  et  de  donner  si  bon  ordre  aux  postes  que  per- 
sonne n'entre  et  sorte  qu'il  ne  soit  sceu.  Quant  à  moy 
je  m'en  vais  à  Charbonnières  duquel  j 'espère  avoir  la 
raison  comme  j'ay  eu  de  Conflans;  et  puis  que  le  Sr  de 
Rosny  est  arrivé,  je  luy  addresseray  mes  commande- 
mens  pour  le  faict  de  sa  charge.  J'estime  aussy  qu'il 
aura  pourveu  à  l'entretenement  de  la  garnison  du 
chasteau,  ainsy  que  je  luy  ai  mandé.  Je  n'ay  pas  oublié 
aussi  à  parler  des  Relicques  que  demande  le  Recteur 
des  Jésuites  aux  Sre  de  Lesdiguieres  et  de  Créqui,  les- 

quels  m'ont  promis  de  les  recouvrer  si  elles  sont 
parmy  leurs  gens;  cest  pour  responce  à  voz  lettres 
du  xxvii  et  xxvin  de  ce  mois.  Priant  Dieu,  Monsr  de 
Fresnes,  qu'il  vous  ayt  en  sa  saincte  et  digne  garde. 
Escript  au  camp  de  Sainct  Pierre  d'Albigni  le  xxix 
d'aoust  1600. 

Henry. 

De  Neufville, 

(Bibl.  impériale,  Missions  étrangères,  Tome  316,  1er  quart  du  vo- 
lume.) 


CXLVII 

1600,  21  OCTOBRE. 

Lettre  du  Roy  à  Madame  la  Grand  Duchesse  pour  s'excuser  de 
ce  qu'il  n'alloit  recevoir  la  Royne  en  personne  à  Marseille.  En- 
semble le  pouvoir  du  Roy  aux  sieurs  cardinaux  de  Joyeuse , 
Gondy,  Givry  et  Sourdis,  connestable  et  chancelier  de  France, 
pour  recevoir  à  Marseille  la  consignation  de  la  Royne. 

|  a  niepce,  Mons.  le  Chancellier  vous  dira  les 
S)  liens  qui  me  retiennent  icy,  le  regret  que 
Ig^^glJf  j'en  ay,  et  ce  que  je  fais  pour  les  couper, 
affin  de  jouir  tant  plustost  de  la  présence  et  compagnie 
qui  m'est  la  plus  chère,  laquelle  je  voulois  aller  trou- 
ver après  l'arrivée  du  courier  par  lequel  j'ay  receu 
avec  vos  dernières  lettres  la  désirée  nouvelle  de  la  cé- 
lébration de  mes  nopces,  mais  j'ay  eu  advis  à  la  mesme 

heure  que  mon  ennemy  faisoit  avancer  ses  forces  pour 
me  venir  voir;  tellement  que  j'ay  esté  contraint  de 
m'arrester  pour  le  priver  des  espérances  et  avantages 
que  mon  absence  de  mon  armée  luy  pourroit  donner: 
cependant  je  vous  remercieray  de  tout  mon  cœur, 
ma  niepce,  de  la  peine  que  vous  avez  prise  d'accom- 
pagner la  Royne  ma  femme,  laquelle  vous  avez  voulu, 
ainsi  que  vous  aves  favorisé  la  poursuitte  que  j'en  ay 
faite,  m'estre  pntée  de  vre  main,  de  quoy  je  me  sens 
très  obligé  a  mon  cousin  le  grand  Duc  et  a  vous,  et 
veux  dautant  plus  de  mal  au  Duc  de  Savoye  qui  est 
aujourdhuy  cause  que  je  ne  trouveray  a  vre  arrivée  en 
mon  Royaume  comme  j'avois  délibéré  et  estoit  prêt 
de  faire  pour  vous  déclarer  moy  mesme  ma  gratitude, 
vous  asseurer  de  mon  affection ,  et  vous  recueillir  et 
traitter  comme  vous  méritez,  de  quoy  je  vous  prie  de 
m'excuzer,  et  attendre  de  moy  pour  le  contentement 
de  mondit  cousin  et  le  vostre  les  effets  d'une  invio- 
lable et  parfaite  amitié  ainsy  que  vous  dira  mondit 
sieur  le  Chaner  auquel  je  vous  prie  adjouter  telle  foy 
que  vous  feriez  a  vre  etc. 


I»  enry  par  la  grâce  de  Dieu  Roy  de  France  et 
m  de  Navarre,  A  tous  ceux  que  ces  pîites  lettres 
verront  Salut.  Nostre  très  cher  et  bien  amé 
cousin  le  grand  Duc  de  Toscane  nous  ayant  voulu 
faire  tant  de  bien  et  de  plaisir,  après  que  nos  espou- 
sailles  avec  nostre  très  chère  et  très  amée  compag"  et 
espouse  sa  niepce  ont  esté  faites  et  solemnisées  à  Flo- 

rence,  de  la  nous  faire  amener  et  conduire  jusques  en 
iïrê  ville  de  Marseilles,  et  m  es  me  nous  faire  et  a  elle 
cette  spéciale  faveur  de  la  faire  accompagner  par 
nostre  très  chère  et  très  amée  la  grande  duchesse  sa 
femme,  nostre  très  chère  et  très  amée  cousine  la  Du- 
chesse de  Mantoue  et  plusieurs  princes  ses  parents  et 
grand  nombre  de  seigneurs  et  dames  principalles  avec 
la  suitte  et  esquipage  la  plus  honorable  et  convenable 
a  la  dignité  de  la  Royne  nostre  d.  espouse  qui  se  pou- 
voit  désirer,  et  ne  pouvant  à  nostre  très  grand  regret 
et  desplaisir  nous  retrouver  en  nostre  dite  ville  de 
Marseille  pour  les  y  recevoir  et  recueillir,  comme  c'es- 
toit  mon  désir  et  intention  accause  que  nous  sommes 
advertis  que  le  Duc  de  Savoye  se  prépare  et  a  desja  bon 
nombre  de  forces  ensemble  pour  nous  affronter  en 
nostre  armée  laqle  pour  le  bien  de  nostre  service  et  ré- 
putation nous  ne  pouvons  abandonner  en  ceste  occa- 
sion, nous  avons  jugé  estre  requis  et  nécessaire  pour 
suppléer  en  cela  en  nostre  absence  et  députer  et  com- 
mettre des  plus  grands  et  dignes  personnages  de  ce 
Royaume  et  les  premiers  officiers  de  ceste  couronne 
mesme  pour  recevoir  en  nostre  nom  la  consignation 
qui  se  fera  de  la  personne  de  la  Royne  nostre  d.  es- 
pouse pour  ceux  qui  auront  charge  et  pouvoir  de  la 
faire.  Et  ne  pouvant  pas  pour  une  si  digne  et  impor- 
tante charge  faire  eslection  de  plus  dignes  et  honno- 
rables  personnes  que  de  nos  chers  et  bien  amez  cou- 
sins les  Cardinaux  de  Joyeuse,  de  Gondy,  de  Givry  et 
de  Sourdis,  le  duc  de  Montmorency,  pair  et  Connes- 
table  de  France,  et  de  nre  cher  et  féal  le  sieur  de  Bel- 
lievre,  chancelier  de  France,  savoir  faisons  que  nous 
les  avons  commis  et  députez,  commettons  et  députons 

par  ces  prîtes  signées  de  nostre  main  pour  et  en  nostre 
nom  recevoir  la  consignation  qui  sera  faite  en  leurs 
mains  de  la  personne  de  la  Royne  nostre  d.  espouse , 
et  sen  charger  pour  la  nous  amener  et  conduire  >  et 
icelle  remettre  en  nos  propres  mains,  les  ayant  à  cest 
effets  faitz,  nommez  et  créez,  faits,  nommons  et  créons 
nos  procureurs  et  messagers  spéciaux  par  ces  présentes. 
Par  lesquelles  nous  avons  aussy  commis  et  député 
nostre  amé  et  féal  Pierre  Forget,  sieur  de  Fresnes,  Coner 
en  nostre  conseil  d'estat  et  secrétaire  d'estat  et  de  nos 
commandemens,  pour  en  nostre  dit  nom  expédier 
l'acte  de  ladite  consignation,  ensemble  tous  autres  qui 
seront  requis  et  nécessaires  pour  la  descharge  de  ceux 
qui  ont  charge  et  pouvoir  de  nostre  dit  cousin  le 
grand  Duc  de  Toscane  de  la  faire  ;  de  ce  faire  et  ac- 
complir tout  ce  que  dessus  par  les  dessus  nommez , 
Nous  leur  avons  donné  et  donnons  par  ces  pntes 
plain  pouvoir,  commission  et  mandement  spécial  pro- 
mettant en  foy  et  parolle  de  Roy  d'avoir  a  tousjours 
ferme  et  stable  ce  qui  aura  par  eux  aux  d.  affaires  esté 
négocié  pour  nous  et  en  nostre  nom,  comme  si  fait 
avoit  esté  par  nous  m  es  me  et  en  nostre  présence.  En 
tesmoing  de  quoy  nous  avons  fait  mettre  nostre  scel  à 
ces  phtes.  Donné  a  Chambery  le  xxic  jour  d'octobre, 
l'an  de  grâce  1601  et  de  nostre  Règne  le  xne. 

Henry. 

*  De  TNeufville1. 

4  Fonds  Colbert,  t.  410,  p.  120  et  s. 

Par  suite  de  cette  procuration  le  sieur  Forget  libella  l'autre  suivant  : 
«  Aujourdhuy  XIIe  du  mois  de  Novembre  1600  Madame  la  grande 
Duchesse  de  Toscane  ayant  voulu  elle  mesme  prendre  le  soing  d'accom- 
pagner la  Royne.  la  conduire  de  la  ville  de  Florence  jusques  en  ce 
Royaume,  et  accepter  la  charge  et  remettre  sa  Majesté  entre  les  mains 

1600,  7  NOVEMBRE.  —  A  MONSr  DE  FRESNES,  CONSEIL- 
LER EN  MON  CONSEIL  D'ESTAT,  ET  SECRETAIRE  DE 
MES  COMMANDE  M  EN  S  ET  FINANCES. 


o)NSr  de  Fresnes,  Je  n'ay  receu  vostre  lettre  du 
premier  de  ce  moys  qu'aujourd'huy.  J'ay 
esté  bien  aise  de  sçavoir  que  mon  cousin  le 
Comiestable,  Monsr  le  Cbancelîier  et  vous  soyez  arri- 
vez à  Marseille  devant  la  Royne  ma  femme  ;  car  vous 
aurez  tous  eu  plus  de  loisir  de  vous  préparer  pour  la 

propres  du  Roy  son  mary,  et  ne  s'etant  pu  Sa  Majesté  pour  les  grands 
empescjiements  qu'elle  a  maintenant,  pour  avoir  en  teste  une  armée  en- 
nemie, retrouver  en  ceste  ville  de  Marseille,  ou  celle  de  la  dite  dame 
Royne  est  descendue  et  arrivée  pour  la  recevoir,  comme  estoit  sou  in- 
tention, sa  d.  Majesté  avoit  fait  expédier  un  ample  pouvoir  signé  de  sa 
main  et  scellé  de  son  grand  seau  a  Messeigneurs  les  Cardinaux  de 
Joyeuse,  de  Gondy,  de  Givry,  de  Sourdis,  Duc  de  Montmorency,  Pair 
et  Connestable  de  France,  et  de  Bellievre,  Chancellier  de  France,  pour 
en  son  nom  accepter  la  consignation  de  la  d.  Majesté  de  la  Royne  de 
qui  aura  charge  de  la  faire,  et  après  que  lecture  a  esté  faicte  dudit  pou- 
voir, et  qu'il  a  esté  remis  par  devers  la  d.  dame  Grand  Duchesse  de  Tos- 
cane, la  d.  dame  a  présentement  remis  et  consigné  la  personne  de  la  d. 
Majesté  de  la  Royne  ez  mains  des  d.  Seigneurs  Cardinaux  de  Joyeuse, 
de  Gondy,  Connestable  et  Chancellier  de  France,  lesquels  ont  promis 
conduire  et  remettre  sa  dite  Majesté  ez  mains  propres  de  celles  du  Roy 
son  mary,  et  ce  faisant  en  est  demeuré  la  d.  dame  grand  Duchesse  de 
Toscane,  suffisamment  deschargée  dont  suivant  le  commandement  de 
sa  Majesté  et  commission  a  nous  donnée  par  le  dit  pouvoir  cy  dessus 
mentionné,  nous  avons  à  la  d.  dame  expédié  le  présent  acte  de  sa  d. 
descharge  pour  luy  servir  et  valoir  ce  que  de  raison.  Fait  au  dit  Mar- 
seille, les  ans  et  jour  que  dessus. 

Forget.  y> 

21 

mieulx  recueillir  avec  sa  compagnye  où  je  suis  très 
marry  de  n'avoir  peu  me  trouver;  et  croyez  que  si 
j'eusse  peu  eschaper  d'icy,  je  n'eusse  attendu  la  venue 
du  Srd'Elbenne  ny  celle  de  La  Rivyere  qui  m'a  esté 
depesché  de  Toulon  pour  ce  faire;  mays  tant  s'en 
fault  que  les  causes  que  vous  sçavez  qui  m'y  feirent 
arrester  quand  vous  en  partistes  soyent  passées,  qu'elles 
se  rendent  tous  les  jours  plus  preignantes  et  fortes  par 
i'aprochement  tant  du  terme  que  le  chasteau  de  Mont- 
melyan  me  doibt  estre  rendu,  que  du  Duc  de  Savoye, 
lequel  est  maintenant  au  pied  du  petit  Saint-Bernard, 
espyant  l'occasion  de  passer  oultre ,  dont  mon  esloi- 
gnement  luy  ouvriroit  le  chemin  plus  que  ne  le  feront 
tous  les  marrons  du  pays.  Et  sy  après  la  reddition  du- 
dict  Montmelyan  j'en  pourray  partir,  je  ne  puis  en- 
cores  le  dire  ny  promettre  certainement;  car  cela 
dépendra  de  ce  que  fera  ledict  Duc,  ou  bien  du  traicté 
qu'entend  faire  le  cardinal  Aldobrandin  qui  arrivera 
icy  demain  tellement  que  je  prevoy  que  je  ne  pour- 
ray avoir  ce  bon  heur  que  de  veoir  ma  niepce  la  Grande 
Duchesse  ny  ma  cousine  la  Duchesse  de  Mantoûe 
avec  ces  SrS  qui  ont  acompaigné  ladicte  Roy  ne  ma 
femme  ;  car  puis  qu'ils  veulent  retourner  par  mer,  je 
crains  que  la  saison  ne  leur  permette  de  me  donner  le 
temps  nécessaire  pour  y  pouvoir  aller;  de  quoy  je 
m'attendz  d' estre  faict  certain  par  la  première  de- 
pesché que  ces  Mrs  et  vous  m'aurez  faicte  après  que 
vous  aurez  veu  madicte  femme.  La  Grande  Duchesse 
m'a  faict  escripre  par  mon  grand  escuyer  et  par  le 
8r  de  Sillery  ;  elle  m'a  aussy  mandé  qu'elle  pourroit 
s'advancer  jusques  à  Avignon ,  si  elle  estoit  asseuré  de 
m'y  veoir  ;  mais  comme  elle  ne  m'asseure  point  du 

temps  qu'elle  peult  y  séjourner  et  que  je  suis  incertain 
de  celuy  dedans  lequel  je  pourray  sortir  d'icy ,  je  me 
deffie  de  pouvoir  jouir  de  ce  contentement,  de  quoy 
je  suis  tant  plus  marry  que  je  sçay  que  je  n'y  pourray 
retourner  quand  je  vouldray,  et  aussy  que  je  me  res- 
sens obligé  à  luy  rendre  ce  debvoir;  mais  je  me  pro- 
mets que  cesdits  Srs  et  vous  m'aurez  tous  ensemble 
excusé  en  suppléant  à  mon  deffault,  de  façon  que  l'on 
n'aura  du  moings  atribué  à  faulte  de  bonne  volonté 
ce  qui  procedde  de  la  loy  que  m'impose  Testât  présent 
de  mes  affaires  que  vous  leur  aurez  très  bien  repré- 
senté. Je  me  promets  aussy  que  vous  aurez  tous 
ensemble  donné  si  bon  ordre  aux  deffaulx  de  l'équi- 
page de  ma  dicte  femme  cottez  par  vostre  lettre  que 
rien  n'aura  arresté  son  acheminement;  de  quoy  j'at- 
tendz  des  nouvelles  en  bonne  devotyon.  Du  reste,  j'a- 
prouve  que  le  chevalier  de  Brioux  ne  face  que  une 
compagnie  des  cinq  cens  hommes  de  pied  qu'il  doibt 
amener  en  mon  armée ,  car  la  despence  en  sera 
moindre  et  croy  que  j'en  seray  mieux  servy.  Pryant 
Dieu,  Monsr  de  Fresnes,  qu'il  vous  ayt  en  sa  saincte 
et  digne  garde.  Escript  à  Chambery  le  7e  jour  de  no- 
vembre \  600. 

Henry. 

De  Neufville. 

(Bibl.  impériale,  Missions  étrangères,  tome  CCCXVI,  à  la  fin  du  pre- 
mier quart  du  vol.) 

CXLIX 

1600,  22  NOVEMBRE.  —  AU  MÊME. 

ONSr  de  Fresnes  ,  Ceste  séparation  qui  s'est 
faicte  à  Marseille  ne  pou  voit  estre  mieulx 
conduicte  et  exécutée  qu'elle  a  esté  pour 
mon  contantement ,  ainsy  que  j'ay  appris  par  voz 
lettres  du  xie  de  ce  mois,  puis  que  les  affaires  qui  m'ar- 
restent  en  ce  pais  ne  me  permectoyent  de  aller  jusques 
en  Avignon  pour  veoir  la  compagnie  ensemble  comme 
du  commencement  j'avois  espéré  pouvoir  faire,  et 
vous  scay  bon  gré  du  service  que  vous  m'avez  faict 
en  ceste  occasion.  J'ay  trouvé  bon  tout  ce  qui  s'est 
passé,  tant  en  l'accord  du  différent  des  gallaires  qui 
ne  pouvoit  estre  résolu  aultrement  qu'il  a  esté  ,  qu'en 
la  consignation  qui  a  esté  faicte  par  la  Grande  Du- 
chesse de  la  Royne  ma  femme  à  ceulx  que  j'avois 
commis  pour  la  recepvoir.  Ce  que  je  désire  mainte- 
nant est  que  ladicte  Royne  me  soit  amenée  et  con- 
duicte en  bonne  santé  et  qu'elle  soit  receue  par  toutes 
les  villes  où  elle  passera,  le  plus  lionnorablement  que 
faire  se  pourra  ;  partant  vous  en  aurez  soin  avec  ces 
Mrs  qui  l'accompagnent ,  estant  très  ayse  de  quoy  la 
santé  de  mon  cousin  le  Connestable  luy  permect  destre 
de  la  partie.  A  mesure  que  vous  vous  advancerez  vous 
m'en  donnerez  advis ,  car  je  suis  après  à  me  desenga- 

ger  de  ces  quartiers  pour  avoir  liberté  d'aller  rencon- 
trer ladicte  Roy  ne  ma  femme,  comme  je  feray  le  plus 
tost  qu'il  me  sera  possible.  Mais  si  les  neiges  conti- 
nuent à  tomber  en  ce  pais  comme  elles  ont  commencé, 
nous  en  serons  plus  combattus  et  incommodez  que 
des  ennemys,  lesquelz  se  monstrent  si  effrayez  que  si 
je  pouvois  aller  à  eu]x,  j'espererois  en  avoir  bon  mar- 
ché. Quant  aux  cinq  cens  hommes  que  mes  subjects 
du  pais  de  Provence  ont  promis  de  soldoyer  pour  me 
faire  service  en  mon  armée,  puisque  le  chevallier  de 
Brioux,  auquel  j'en  avois  donné  la  charge,  n'a  encores 
commencé  à  les  assembler,  donnez  ordre  qu'il  sur- 
çoye  encores  la  levée  jusqu'à  ce  qu'il  ayt  auître  com- 
mandement de  moy  ;  mais  que  ceux  du  pais  ne  lais- 
sent à  faire  recueillir  et  mectre  en  reserve  les  deniers 
destinez  pour  c'est  effect,  sans  qu'il  y  soit  touché  pour 
quelque  cause  que  ce  soit  que  je  ne  le  commande,  car 
estant  la  saison  si  advancée  qu'elle  est ,  lesdictz  gens 
de  guerre  seroyent  inutilles,  et  je  ne  veulx  pas  qu'il 
en  advienne  ainsi  desdicts  deniers.  Je  prie  pieu , 
Monsr  de  Fresnes,  qu'il  vous  ayt  en  sa  saincte  et  digne 
garde.  Escript  à  Villars  prez  Beaufort  le  xxne  jour  de 
novembre  1600. 

Henry. 

De  Neufville. 


(Bibl  impériale,  Missions  étrangères,  tome  CCCXVI,  1er  quart  du  vol.) 

CL 

1600,  5  DÉCEMBRE.  —  AU  MEME. 

ONSr  de  Fresne,  Je  n'ay  receu  qu'aujourd'huy 
$  vostre  lettre  du  xxvie  de  novembre,  qui  faict 
Wk  mention  de  l'arrivée  par  de  là  du  Sr  Ray  ou  ; 
partant  je  ne  m'arresteray  à  y  respondre  et  vous  diray 
que  j'ay  aujourd'huy  arresté  et  signé  la  capitulation 
de  ce  fort,  par  laquelle  ceulx  qui  le  gardent  sont  obli- 
gez me  le  rendre  le  xvne  de  ce  moys,  s'ils  ne  sont  se- 
courus d'une  armée  qui  me  contraigne  de  lever  le 
siège;  a  quoy  je  doneray  si  bon  ordre  que  j'espere 
que  le  duc  de  Savoye  n'y  acquerra  pas  plus  d'honneur 
quil  a  faict  aux  autres.  Je  demeureray  encores  demain 
icy  pour  ce  faire  et  en  partiray  jeudy  pour  aller  à 
Lyon.  Cependant  vous  donnerez  ad  vis  de  ceste  capi- 
tulation aux  provinces  de  vostre  département,  afin 
que  chacun  participe  à  la  joye  qu'en  doivent  avoir  mes 
bons  subjects  et  serviteurs.  Priant  Dieu ,  Monsr  de 
Fresnes,  qu'il  vous  ait  en  sa  saincte  garde.  Escrit  au 
camp  devant  le  fort  Saincte  Catherine  le  ve  jour  de 
décembre  1600. 

Henry. 

De  Neufville. 


(Bibl.  impériale,  Missions  étrangères,  tome  CCCXVI,  1er  quart  du  vol.) 


DE   HENRY  TV. 


327 


CLI 

1600,    6    DÉCEMBRE.    —    A    MONSIEUR     D' IN  TE  VILLE , 
L1EUT.  Gal  EN  MES  PROVINCES  DE  CHAMPAIGNE. 

«  Le  Roy  donne  advis  au  sieur  d'Inteville  lieutenant  général  au 
gouvernement  de  Champagne,  du  traité  fait  pour  !a  reddition 
du  fort  S,e  Catherine.  » 

onsieur  d'Inteville,  Jarrive  en  ce  lieu  le 
deuxme  de  ce  moys ,  le  jour  précèdent  ceulx 
qui  sont  dans  le  fort  Stc  Catherine  a  voient 
desputé  vers  moy  un  des  Cappitaines  du  dit  fort  pour 
mapporter  les  articles  des  conditions  ausquelles  ils 
vouloient  mectre  la  dicte  place  entre  mes  mains.  Ceste 
opinion  leur  a  pris  sur  le  bruit  de  mon  acheminement 
en  ce  lieu  où  estant  jay  accepté  la  volonté  quils  avoienl 
de  le  rendre  mais  non  les  conditions  du  traicté  quils 
desiroient  faire,  lequel  après  plus  de  difficultez  a  esté 
ce  jourdhuy  accordé  a  condition  quilz  remectrons  le- 
dit fort  entre  mes  mains  le  \  8mc  jour  de  ce  moys  au 
cas  que  dans  ledit  jour  le  Duc  de  Savoye  ne  vienne  les 
secourir  avec  une  armée  qui  me  face  lever  le  siège, 
les  autres  conditions  du  traicté  sont  pour  la  seurelé 
de  leur  vye  de  leur  bagaige  et  pour  estre  payez  des 
assignations  quils  avoient  encore  sur  le  pays  près  la 
dicte  place  pour  le  service  par  eulx  faict  en  icelle, 
voilîa  comme  Dieu  a  permis  que  la  prinse  de  Mont- 

meliand  ayt  esté  suyvie  de  la  conqueste  dudit  fort  de 
Ste  Catherine  qui  est  de  plus  grande  conséquence  et 
non  moings  fort  que  ledit  Montmeliand.  Je  laisse  mon 
Cousin  le  Comte  de  Soissons  en  ce  lieu  avec  mon  ar- 
mée pour  y  commander  attendant  que  le  temps  de  la 
cappitulation  soit  expiré.  A.  quoy  jespere,  avec  la  grâce 
de  Dieu,  que  le  Duc  de  Savoye  napportera  aucun  em- 
peschement  tant  pour  le  bon  ordre  que  jy  ay  estably 
que  pour  le  soing  et  bon  debvoir  que  je  masseure  que 
mon  dit  Cousin  y  apportera,  et  cependant  je  faicts  es- 
tât daller  a  Lyon  achever  mes  nopces  dont  je  vous  ay 
voullu  donner  advis  duquel  vous  ferez  part  a  tous 
mes  bons  serviteurs.  Sur  ce  je  prys  Dieu  vous  avoir 
en  sa  Ste  garde.  Escrit  au  Camp  devant  Ste  Catherine 
le  6e  jour  de  décembre  1600. 

Henry. 

Potier. 

(Port.  Godefroy,  263.) 


CLII 


1600  ,  7  DÉCEMBRE.  —  A  MESSIEURS  DE  SILLERY  ET 
JANIN ,  CONSEILLERS  EN  MON  CONSEIL  D'ESTAT. 


|  essieuks  de  Siliery  et  Janin,  vos  lettres  du  2e 
et  5e  de  ce  mois  m'ont  esté  leues  ensemble 


ce  jourdhuy,  et  les  mémoires  que  vous  m'a- 
vez envoyez  avec  icelles,  par  ou  jay  apris  ce  que  vous 
avez  traicté  avec  mon  cousin  le  Cardinal  Aldobrandin 

depuis  la  lettre  que  vous  sieur  de  Sillery  escripvistes 
au  sieur  de  Villeroy  le  dernier  du  mois  passé  ;  je  suis 
très  contant  du  bon  debvoir  que  je  recognois  que  vous 
avez  faict  de  me  servir  en  ceste  occasion  selon  mes 
intentions,  vous  y  estant  conduicz  avec  toute  l'indus- 
trie, prudence  et  vertu  que  jactendoit  de  vous  pour  ex- 
poser et  justifier  mes  prétentions,  demandes  et  inten- 
tions, mesnager  et  conserver  la  bonne  volunté  du  dit 
Cardinal  et  le  disposer  avec  les  depputez  du  duc  de 
Savoye  de  me  contenter.  Mais  jay  veu  a  mon  grand 
regret  que  vous  y  avez  peu  proffité,  dont  je  ne  scay  a 
qui  me  prendre,  que  au  malheur  qui  accompagne 
toutes  les  actions  et  affaires  dudit  duc.  Ï3ieu  a  jusques 
a  présent  beni  les  miennes  contre  luy  miraculeusement, 
toutesfois  je  nen  suis  devenu  plus  fier  ny  alliené  de  la 
paix,  vous  scavez  ce  que  je  vous  en  ay  déclaré,  je  n'en 
ay  pas  moins  dict  au  dit  Cardinal,  mais  tant  sen  faull 
que  cela  amolisse  le  cœur  du  dit  duc,  quil  semble  qu'il 
endurcisse  davantage,  tellement  que  je  prevoy  quil 
perdra  loccasion  de  la  légation  du  dit  Cardinal  et  de 
ma  bonne  volunté  pour  sortir  du  labirintbe  auquel  il 
s'est  enveloppé  de  gayeté  de  cœur,  laquelle  il  ne  re- 
couvrira peult  estre  cy  après  comme  il  vouldra.  Mais 
ce  qui  me  deplairoit  le  plus  seroit  si  le  dit  Cardinal  se 
prenoit  a  moy  du  mauvais  succez  de  sa  négociation 
et  en  excusoit  le  dit  duc,  il  est  certain  que  si  je  veulx 
me  contanter  de  reprendre  dudit  duc  le  marquisat  de 
Saluées,  en  lestât,  et  aux  conditions  que  ses  depputez 
vous  ont  faict  proposer  par  ledit  Cardinal ,  quil  nous 
aura  bien  tost  accordez,  qui  est  le  but  auquel  il  aspire. 
Mais  mon  honneur,  la  raison,  ny  le  bien  de  mon  es- 
tât, qui  auront  tousjours  sur  moy  plus  de  pouvoir  que 

toutes  aultres  considérations,  ne  me  conseillent  de  fran- 
chir le  sault;  si  je  lavois  faict,  jy  auroit  regret  et  me  se- 
roit  reproche  a  jamais.  Vous  me  mandez  que  ledit 
sieur  Cardinal,  après  une  longue  préface  de  la  pauvreté 
du  dit  duc,  a  enfin  offert  cent  mil  escus  pour  recognois- 
sance,  et  par  honneur,  qui  est  ce  quils  croyent  prin- 
cipalement estre  recherché  par  moy  plustost  que  une 
recompense  de  largent  que  jay  deppendu  a  luy  faire 
la  guerre.  Or  je  désire  que  le  dit  Cardinal  et  les  dits 
depputez  scachent  quils  sab usent  grandement  en  cela, 
car  je  ne  veulx  estre  payé  en  vanitez  et  fumées,  jayme 
trop  mon  peuple  pour  navoir  aultre  soin  de  mesnager 
largent  que  je  tire  de  luy  que  mon  debvoir  moblige 
demployer  a  sa  desfence  et  conservation  qui  est  insépa- 
rable de  la  mienne,  son  soulagement  aussi, est  ma 
gloire,  et  comme  je  nay  aultre  bourse  que  la  sienne 
estant  la  mienne  espuisée,  il  fault  que  jy  aye  recours 
si  je  ne  veulx  demeurer  sans  moyens  de  conserver  ma 
Couronne.  Ceste  guerre  me  couste  jusques  a  présent 
plus  d'ung  million  dor  sans  les  incommoditez  et  sur- 
charges des  levées  et  passages  des  gens  de  guère  que 
mes  subjectz  ont  souffertes,  est  il  raisonnable  que  je 
les  perde  ?  je  lendureroit  si  javois  commencé  la  guère 
de  gayeté  de  cœur,  mais  chacun  scayt  que  jy  ay 
esté  par  les  cheveux  :  qui  le  scayt  mieulx  que  le 
Pape  et  ledit  Cardinal  ?  Mais  sera  il  au  pouvoir  du  dit 
duc  me  manquant  de  parolle  de  me  faire  dépendre  une 
pareille  ou  plus  grande  somme  dargent  quand  il  voul- 
dra  et  den  estre  quicte  pour  dire  que  Ion  na  accoustu- 
més  de  faire  semblables  remboursements,  je  ne  puis 
aprouver  ce  jugement,  auquel  si  jaquiescois  ce  seroit 
bien  faire  trouver  véritable  le  dire  du  dit  duc,  lequel 

a  souvent  respondu  a  ceulx  qui  !uy  representoyent  les 
inconveniens  qui  luy  arriveroient  de  la  guerre,  si  en 
me  refusant  mon  marquisat  je  la  luy  commencoit, 
quil  en  seroit  tousjours  quicte  pour  me  le  rendre,  et 
que  cestoit  le  pis  quil  luy  pouvoit  arriver;  il  comptoit 
sans  moy,  et  luy  en  adviendra  aussi  ainsi  que  a  tous 
ceulx  qui  comptent  injustement  ;  car  le  souverain  juge 
des  Roys  et  des  princes  abonde  en  justice.  11  disoit 
quand  il  estoit  a  Paris  que  les  ducs  de  Savoye,  ses  an- 
cestres,  sestoyent  revestus  des  plumes  dautruy  ayant 
augmenté  leur  estât  des  biens  et  pocessions  quils 
avoyent  usurpez  sur  leurs  voisins,  voulant  que  je 
crusse  quil  avoit  espérance  et  volunté  de  les  imiter;  il 
est  vray  que  lors  il  en  menassoit  d'aultres  que  moy,  et 
toutesfois  voyant  qu'il  me  refusoit  mon  marquisat,  je 
feiz  mon  profïict  de  ladvertissement  ;  vous  scavez  aussi 
que  ce  précepte  na  esté  que  trop  pratiqué  par  son  pere 
aux  despends  de  ceste  couronne ,  cestuy  cy  en  feroit 
de  mesme  voîuntiers,  sil  pouvoit,  mais  il  a  pris  ung 
mauvais  chemin  pour  y  arriver,  car  il  ne  debvoit  quic- 
ter  celuy  de  mon  amitié  et  mieulx  mesnager  sa  foy. 
Quelque  accord  que  je  face  avec  luy  je  ne  croiray  ja- 
mais quil  soit  mon  amy  ny  ne  me  fieray  en  luy  ;  plus 
les  Roys,  mes  prédécesseurs,  ont  gratisfié  son  pere  plus 
il  a  faict  de  mal  a  ce  royaume.  Au  lieu  de  nous  faire 
raison  de  nos  droicts  et  prétentions  reservez  par  le 
traicté  de  59  si  tost  que  les  quatre  places  retenues  en 
gage  pour  cest  effect  luy  furent  rendues  et  quil  eust 
retiré  les  deux  dernières,  il  fomenta  les  troubles  de  la 
France  et  usurpa  ledit  marquisat,  et  maintenant  ledit 
duc  veult  traicter  avec  moy  comme  si  je  debvois  avoir 
oublié  ce  a  quoy  ledit  traicté  et  les  aultres  qui  ont  de» 

puis  este  faicts  avec  son  pere  en  suicte  d'iceluy  lohli- 
gent  pour  ce  regard.  Qui!  me  rende  Thurin,  Quiers, 
Lhivas  et  Villeneufve  d'Ast  ou  Savillan  et  Pignerol,  je 
traicteray  lors  voluntiers  du  pair  avec  luy  des  dites 
prétentions,  comme  il  en  faicts  instance,  nous  voulant 
faire  perdre  la  mémoire  des  choses  susdites  et  nous  les 
faire  laisser  en  arrière  comme  si  elles  estoyent  pres- 
criptes  en  nous  contraignant  de  traicter  seullement  de 
la  querelle  quil  a  asmené  en  usurpant  ledit  marquisat, 
encores  veult  il  s'advantager  d'une  réservation  de  ses 
prétentions  sur  iceluy  pour  ne  faire  tort  a  ses  enfans, 
ainsi  quil  dict,  et  ce  que  jen  trouve  de  meilleur  cest 
que  le  dit  sieur  Cardinal  vous  a  déclaré  que  sans  ceste 
reserve  les  Espagnols  ne  consentiront  jamais  a  la  paix , 
et  que  le  Comte  de  Fouentes  le  luy  a  expressément  pro- 
testé. Or  je  veulx  que  le  dit  sieur  légat,  et  tous  aultres 
scachent  que  ceste  seulle  considération  et  menace  Es- 
pagnolle  est  suffisante  pour  me  faire  resouldre  de 
n'accorder  jamais  ledit  article  quoy  qui  en  puisse  arri- 
ver. Quoy?  que  pour  loppiniastreté  et  menace  des  dits 
Espagnols  je  consente  chose  qui  soit  injuste  et  préju- 
diciable a  ma  réputation  et  couronne?  j'espouseroit 
plustost  le  Corselet  toute  ma  vye  ;  partant  scachez  que 
je  n'accorderay  jamais  ceste  réservation,  de  façon 
quille  puisse  estre  entendu  et  interprétée  pour  ledit  mar- 
quisat, en  quelque  sorte  que  Ion  la  puisse  couscher  par 
escript,  et  affîn  que  vous  scachiez  mon  intention  sur 
les  aultres  poincts  du  dit  traicté,  je  vous  diray  que  je 
suis  prest,  puis  quils  loffrent,  de  reprendre  le  dit  mar- 
quisat de  Saluées  ;  mais  jentends  en  jouir  purement  et 
simplement,  et  en  la  mesme  forme,  droictz  et  raisons 
qui  ont  faict  et  faisoyent  les  feus  deux  Roys  derniers 

devant  que  ledit  duc  sen  emparast  sans  aucune  con- 
dition quelle  que  ce  soit,  et  par  ce  que  ledit  duc  non 
seullement  a  jouy  des  fruicts  et  revenus  ordinaires  d'i- 
celluy  depuis  la  dite  usurpation  jusques  a  présent, 
mais  aussi  en  a  tiré  et  exigé,  tire  et  exige  encore  tous 
les  jours  de  grandes  et  excessifves  sommes  de  deniers, 
oultre  les  excès  et  desordres  qui  ont  commis  et  com- 
metent  les  gens  de  guerre  qui  ont  entièrement  des- 
truict  ledit  pais,  je  demande  pour  recompense  de  cela 
que  ledit  duc  me  paye  quatre  cens  mil  escus,  et  pour 
les  frais  de  la  guerre  ung  million  dor,  lesquelles  deux 
sommes  sil  ne  peult  me  payer  en  argent  comptant  je 
me  contenteray  de  les  recepvoir  par  années  pourveu 
que  ledit  duc  me  laisse  et  baille  en  garde  le  château  de 
Montmellian,  pour  gage  et  seureté  du  dit  payement 
jusques  a  ce  quil  y  ayt  satisfaict,  et  aussi  quil  me  pro- 
mette de  me  faire  droict  dedans  le  temps  qui  sera  con- 
venu entre  nous  de  nos  susdicts  droicts  et  prétentions, 
ainsi  quil  est  porté  par  le  susdit  traicté  de  59  et  a  esté 
confirmé  par  les  aultres  faicts  au  Valentin  et  a  Fossan 
et  en  1 574  cottez  par  votre  dite  lettre.  Et  si  par  celuy 
de  59  il  fust  convenu  que  les  sus'  dites  places  demeu- 
rerayent  en  la  garde  des  François  certain  temps  dedans 
lequel  les  dits  droicls  debvoyent  estre  esclaircis  et 
descidés  avec  son  pere  qui  avoit  espousé  une  fille  de 
France  qui  avoit  tant  mérité  d'icelle,  et  que  depuis  la 
reddition  des  premières  Savillan  ayt  esté  depuis  rendu 
par  luy  et  déposé  au  feu  Roy  Charles  a  mesme  fin,  il 
me  semble  que  je  puis  a  plus  forte  raison  demander 
au  dit  duc  qui  s'est  tant  déclaré  mon  ennemy  et  davoir 
si  peu  de  soin  de  sa  foy  le  gage  d'une  place  de  laquelle 
je  suis  possesseur  pour  seureté  du  payement  des  dits 

deniers  et  de  la  descision  de  mes  dits  droicts.  A  quoy 
jadjousteray  que,  si  les  dits  Espagnols  sont  bien  con- 
seillés, ils  disposeront  le  dit  duc  dy  consentir  et  mesmes 
ils  luy  ayderont  a  me  payer  les  sus  dites  sommes  de 
deniers,  car  ils  despendront  plus  que  cela  pour  luy 
ayder  a  lever  seullement  une  armée  suffisante  pour 
reprendre  la  dite  place,  sans  le  risque  que  ledit  duc 
courra  d'en  perdre  daultres  comme  il  a  faict  depuis 
peu.  Or7  sil  veult  accorder  les  dits  articles,  je  luy  ren- 
dray  de  bonne  foy  ce  que  jay  pris  sur  luy,  en  Testât 
qui  se  trouvera  lors  que  le  traicté  sera  signé,  a  la 
charge  aussi  quil  me  rendra  toute  lartillerie  qui  estoit 
dedans  le  dit  marquisat  de  Saluce  quand  il  y  est  entré, 
suivant  les  inventaires  qui  en  seront  représentez  en 
bonne  forme,  qui  peuvent  estre  encores  certifiiez  et 
tesmoignez  par  ceux  qui  commandoyent  ausdites  places 
quand  il  sen  saisist ,  car  aucuns  d'iceulx  vivent  en- 
cores. Messieurs  de  Sillery  et  Janin,  voyla  mon  inten- 
tion laquelle  doncques  je  vous  prie  de  représenter  au 
dit  Cardinal  avec  les  raisons  contenues  en  la  présente 
et  aullres  que  vous  pourrez  y  adjouster,  disant  au  dit 
Cardinal  que  plus  la  guère  durera  et  Dieu  me  don- 
nera d'avantage  sur  le  dit  duc,  jencheriray  aussi  mes 
demandes,  car  je  ne  veulx  employer  le  sang  de  mes 
subjects  et  mon  argent  inutillement  Jay  veu  le  mé- 
moire des  demandes  que  ledit  Cardinal  vous  a  faictes 
au  nom  de  sa  Steté  auquel  je  feray  responce  quand  je 
scauray  ce  que  je  doibs  espérer  dudit  duc.  Cependant 
vous  lasseurerez  en  termes  generaulx  que,  sil  nous 
mect  d'accord,  je  feray  cognoistre  a  sa  Ste,é  et  a  tous 
aultres  que  je  suis  aussi  jaloux  de  la  gloire  de  Dieu  et 
de  ladvancement  de  sa  religion,  et  pareillement  du 

repos  de  la  Chrestienté  et  en  particullier  de  l'Italie,  que 
doibt  estre  ung  prince  très  chrestien  et  équitable  de 
façon  que  sa  dite  Steté  et  luy  auront  occasion  de  sen 
louer,  je  mepromects  aussi  quils  ne  désireront  de  moy 
chose  qui  soit  extraordinaire  et  indigne  ;  mais  qui- 
conque a  adverty  le  dit  Cardinal  que  le  presche  des 
protestans  a  esté  réuni  aTonon  la  abusé,  ou  je  le  suis 
par  ceux  qui  me  servent  au  dit  halliage,  car  ils  mont 
asseuré  quil  en  a  bien  esté  faict  instance  par  ceux  du 
pais  et  mesrnes  par  le  ministre  qui  y  avoit  aultrefois 
presche  mais  quils  en  ont  esté  esconduicts,  ce  qui  sera 
bien  tost  attesté  par  les  Jesuistes  ou  prestres  de  ceste 
société  que  sa  Steté  a  establis  au  dit  lieu  de  laquelle  le 
dit  Cardinal  vous  a  dict  estre  protecteur.  Mais  si  je  n'y 
eusse  mis  la  main  de  bonne  heure,  sa  protection  neust 
empesché  les  Genevois  de  la  renverser  entièrement. 

Pour  fin  de  la  présente  je  vous  diray  que  je  désire 
tant  la  paix  que  je  vous  promectz  de  rabattre  des  sus- 
dites sommes  faisant  quatorze  cens  mil  escuz,  jusques 
a  six  cens  mil  escuz,  pourveu  que  Ion  masseure  les 
huict  cens  mil  restans  en  la  forme  sus  dite.  Mais  cest 
mon  dernier  mot  que  je  vous  confie  pour  le  mesnager 
a  mon  advantage,  ainsi  que  je  masseure  que  vous  mec- 
trez  peyne  de  faire  avec  plus  de  soin  encores  que  je  ne 
le  vous  puis  recommander;  il  est  certain  aussi  que  mon 
armée  mest  revenue  a  deux  cens  mil  escuz  par  mois 
despuis  quelle  est  en  Savoye,  tellement  que  je  ne  se- 
ray  remboursé  que  de  trois  mois ,  encores  quelle  en 
ayt  servy  dadvantage.  En  ce  faisant  aussi  Ion  ne  me 
donnera  que  deux  cens  mil  escuz  pour  recompenser 
les  fruicts,  exactions  et  ruines  faictes  au  dit  marquisat 
qui  n'est  somme  excessifve,  veu  que  le  dit  duc  a  faict 

payer  a  ceux  du  dit  pais  en  une  année  plus  quelle  ne 
monte  comme  Ion  peult  veriffier.  Or  je  men  vais  a  Lyon 
ainsi  que  je  vous  ay  mandé  par  le  sieur  de  Barrault 
par  le  retour  duquel  je  mactends  dapprendre  ce  que 
deviendra  ledit  légat  lamitié  et  bienveillance  duquel 
je  désire  conserver  tant  quil  me  sera  possible  pour  les 
raisons  que  vous  scavez  qui  my  doibvent  convier. 
Cest  pourquoy  je  vous  prie  dy  travailler  et  my  servir 
le  mieulx  que  vous  pourrez.  Toutesfois  je  ne  veulx  la 
surachepter  au  pris  de  ma  réputation  et  de  mon  estât, 
je  veulx  croire  aussi  quil  seroit  très  marry  de  me  len- 
cherir  de  ceste  sorte,  sur  tout  je  désire  pour  mon  bien 
qui  sera  aussi  le  sien,  si  je  ne  me  trompe,  quil  sen  re- 
tourne contant  de  moy  et  de  ma  procédure,  au  moyen 
dequoy  estant  instruictz  de  mon  intention  par  la  pré- 
sente, vous  la  débiterez  avec  prudence  et  discrétion 
selon  la  fiance  que  jay  en  vous,  sans  toutesfois  vous 
relascher  de  rien  en  la  substance  d'icelle,  et  continuerez 
a  madvertir  particulièrement  de  toutes  occurrance. 
Priant  Dieu,  Messieurs  de  Sîllery  et  Janin,  quil  vous  ayt 
en  sa  1res  saincte  et  digne  garde.  Escript  a  Sessel  le 
vue  jour  de  décembre  1600  au  soir. 

Henry. 

De  Neufville. 

(Port.  Godefroy,  263.) 

CLIII 


d600,  28  DÉCEMBRE.  —  A  NOS  AMEZ  ET  FEAULX  LES 
GENS  TENANTZ  NOSTRE  COURT  DE  PARLEMENT  ET 
CHAMBRE  DE  NOZ  COMPTES  DE  NORMANDYE. 


*  |  ous  nous  lasserons  à  la  fin  de  tant  de  j lissions 
^  après  tous  les  commandemens  que  nous  vous 
si  avons  faict  de  procéder  à  la  verriffication 
pure  et  simple  denostre  edict  pour  la  vente  et  revente 
de  nostre  domaine  de  nostre  dicte  province  jusques  à 
la  somme  de  deux  centz  mil  escuz  et  serons  contrainctz 
y  pourvoire  par  aultres  voyes  voyant  la  confusion  et 
difficultez  que  vous  y  avez  apportées  ,  car  nous  vous 
avons  assez  amplement  faict  entendre  combien  nous 
avons  à  coeur  la  d.  veriffication  et  touteffoys,  au  lieu 
de  la  haster,  vous  vous  arrestez  sur  ce  que  par  vostre 
arrest  du  dix  septiesme  aoust  dernier  il  est  mandé  aux 
recepveurs  de  nostre  domaine  en  chacuns  viconté 
de  vostre  ressort  et  à  chacun  pour  son  regard  d'en- 
voyer à  nostre  procureur  gênerai  dans  troys  sep- 
maines  après  la  signification  ou  commandement  qui 
leur  seroit  faict  dudict  arrest  les  estatz  au  vray  des 
parts  et  portions  qui  sont  vendues  et  engagées  ez 
nos  domaines  avec  les  conditions  des  dictz  engage- 
mentz,  ensemble  les  estatz  de  ce  qui  est  encore  à  vendre 
et  des  charges  ordinaires  qui  sont  à  prendre  sur  nostre 

domaine,  et  sur  ce  que  les  dictz  recepveurs  n'ont  en- 
core envoyé  les  dictz  estatz,  bien  que  il  ne  soit  besoing 
d'iceulx  en  procédant  à  la  dicte  veriffication ,  ains 
seulement  doibvent  suivant  nostre  intention  prouvé 
aux  commissaires  que  nous  députerons  pour  procéder 
à  la  dicte  vente  et  revente  avec  Testât  que  nous  avons 
commandé  a  nostre  procureur  gênerai  de  dresser  pour 
scavoir  ce  qui  est  de  plus  prompt  et  le  moins  dom- 
mageable à  vendre  et  revendre  pour  recouvrir  la  d. 
somme.  Davantage  si  aucuns  des  d.  estatz  ne  sont  de- 
taillés,  c'est  par  la  longueur  que  noz  advocatz  et  pro- 
cureur generaulx  ont  apporté  en  cest  endroit  au  bien 
de  nostre  service  et  faulte  d'avoir  poursuivi  l'exécution 
du  d.  arrest  par  lequel  est  enjoinct  à  tous  les  Bailliz 
de  nostre  province  d'y  tenir  la  main  a  peine  d'en  res- 
pondre  en  leurs  propres  et  privez  noms ,  et  d'aultant 
que  nous  jugeons  que  toutes  ces  remises  ne  tendent 
que  pour  attiédir  par  une  grande  longueur  nostre 
cousin  le  duc  de  Wertemberg  auquel  nous  avons  assi- 
gné la  dicte  somme  pour  partie  de  son  rembourse- 
ment de  prestz  qu'il  nous  a  faicts  et  au  feu  Roy  der- 
nier decedé,  nostre  très  bonoré  Seigneur  et  frère, 
durant  ces  derniers  troubles,  joinct  que  suivant  le  d. 
arrest,  dont  coppie  est  cy  attacbée  soubz  nostre  contre 
scel,  il  debvoit  estre  procédé  à  la  veriffication  dans  le 
premier  jour  plaidable  d'après  la  S.  Martin  dernier  et 
qu'il  n'a  encore  depuis  icel  arrest  esté  délibéré  sur 
nostre  d.  edict,  bien  que  nous  ayons  très  expressément 
enjoinct  à  noz  dictz  advocatz  et  procureurs  generaulx 
à  ce  qu'ils  cessent  toutes  choses  jusques  à  ce  que  la  d. 
verriffication  fust  faicte ,  et  de  nous  certifier  de  ce 
qu'ilz  auroient  faîct,  à  quoy  ilz  n'ont  tenu  compte 

d'obeyr.  A  ces  causes  n'estant  raisonnable  que  nostre 
dict  cousin  le  duc  de  Wirtemberg  ait  esté  si  longue» 
ment  entretenu  sur  ceste  espérance,  et  depuis  ung  an 
entier  que  le  dict  edict  a  este  présenté  à  nostre  d. 
court  nous  ayons  supporté  les  interestz  d'icelle  somme 
qui  courent  à  la  foule  de  noz  finances  sans  en  avoir 
reussiet  autre  effect  que  des  parolles,  Mandons  et  très 
expressément  enjoignons  à  chacun  de  vous  que  sans 
plus  attendre  de  nous  aultre  jussion  ou  commande- 
ment de  bouche  ou  par  escript  que  ces  présentes  qui 
seront  les  dernières  que  vous  aurez  sur  ce  subject,  sans 
vous  arrester  aux  causes  de  vostre  d  arrest  et  à  autres 
choses,  à  quoy  nous  avons  desrogé  et  desrogeons,  et 
aux  dérogatoires  des  desrogatoires,  ny  à  ce  que  les  d. 
estatz  n'ont  esté  encore  apportez,  vous  ayez,  toutes 
aultres  choses  cessant,  à  procéder  à  la  veriffîcation  du 
d.  edict  sans  aucune  restrinction  ny  modification 
soubz  quelque  couleur  ou  prétexte  ou  empeschement 
qui  puisse  estre,  enjoignant  très  expressément  a  noz 
advocatz  et  procureurs  generaulx ,  ceste  foys  pour 
toutes,  nous  certifier  de  leurs  diligences  à  peine  d'en 
respondre  en  leurs  propres  et  privez  noms  et  de  requé- 
rir promptement  tous  consentemens  nécessaires  pour 
la  dicte  veriffîcation.  Car  tel  est  nostre  plaisir.  Donné 
à  Lyon  le  vingt  huitiesme  jour  de  décembre  l'an  de 
grâce  mil  six  centz  et  de  nostre  règne  le  douziesme. 

Henry. 

De  Neuf  ville. 

(Bibl.  Maz.,Ms.  1549,  f.  89.) 

CLIV 

1601,  7  AVRIL.  —  A  NOS  AMEZ  ET  FEAULX  CONSEIL- 
LERS TENANS  NOSTRE  COURT  DE  PARLEMENT  DE 
NORMANDYE. 

es  le  moys  de  décembre  mil  cinq  centz  qua- 
tre vingtz  dix  neuf  nous  vous  avons  envoyé 
nostre  edict  pour  la  vente  et  revente  de  nos- 
tre  domaine  par  tout  vostre  ressort  jusques  à  la 
somme  de  deux  centz  mil  escuz  pour  lequel  des  lors 
nostre  procureur  gênerai  avoit  requis  qu'il  fut  pro- 
cédé à  la  dite  veriffication .  Seulement  c'est  par  vostre 
arrest  du  vingtz  huitième  febvrier  ensuivant  avez  or- 
donné que  très  humbles  remonstrances  nous  seroient 
faictes,  sur  quoy  nous  vous  avons  mandé  les  nous 
envoyer  par  escript,  ce  qu'aviez  faict  le  ving- 
tième jour  d'apvril  aussy  ensuy  vant,  et  ayant  vostres 
d.  remonstrances  esté  veues  en  nostre  conseil  et  rneu- 
rement  considéré  le  septième  article  d'icelles  par  le- 
quel vous  nous  suppliez  de  depputer  des  commissaires 
de  la  province  pour  faire  exacte  recherche  des  aliéna- 
tions, pour  casser  les  contractz  simulez  et  desguisez 
soit  à  faculté  de  rachapt  ou  à  perpétuité,  mesme  pour 
retirer  nostre  d.  domaine  vendu  ou  engagé  à  petit  et 
vil  prix  et  moindre  qu'au  denier  dix  en  précomptant 
sur  le  principal  ce  qui  se  trouvera  avoir  excédé  le  re- 
venu au  denier  dix,  et  surtout  de  remettre  ez  noz 


DE  HENRY  IV. 


341 


mains  la  provision  des  offres  qui  sont  allienez  à  fort 
petit  et  vil  prix  et  la  plus  part  sans  évaluation.  Mes- 
mement  les  amendes  des  boys  qu'on  a  compris  aux 
allienations  temporaires  dont  est  proceddé  tel  abbuz 
que  noz  foretz  les  plus  belles  en  sont  diminuées  et 
vendues  à  brouter  ou  pour  le  plus  réduites  en  boys 
tailliz.  Cela  nous  auroit  de  tant  plus  faict  cognoistre 
le  mauvais  mesnage  que  l'on  eust  par  le  passé  en  la 
vente  et  aliénation  de  nostre  dit  domaine,  première- 
ment soubz  contractz  simulés  et  desguisez,  seconde- 
ment à  si  vil  prix  que  le  revenu  excédé  au  denier  dix 
du  prix  de  la  vente  de  ce  qui  a  esté  vendu  et  aliéné  à 
juste  tiltre,  et  troisièmement  en  ce  que  par  le  quatrième 
article  de  vos  dictes  remonstrances  dites  que  jusques 
à  maintenant  on  avoit  essayé  de  garder  une  propor- 
tion entre  le  revenu  de  nostre  d.  domaine  et  le  prix 
qu'il  estoit  vendu ,  assavoir  que  l'on  ne  permettoit 
excéder  le  denier  dix  du  prix  de  l'acquisition.  Sur 
quoy  nous  vous  aurions  mandé  avoir  en  cela  receu 
une  très  grande  perte  en  ce  que  ce  qui  estoit  vendu  et 
engagé  à  juste  tiltre  n'excedoitle  dict  interest,  plus  en 
ce  que  recognoissez  qu'il  y  a  plusieurs  contractz  simu- 
lez et  desguisez,  et  davantage  que  parmy  les  justes 
ventes  il  se  trouvera  plusieurs  choses  engagées  que  le 
revenu  excedda  le  dict  interest,  et  touant  l'adviz  que 
vous  nous  donnez  par  vos  d.  remonstrances  de  def- 
falquer  sur  le  principal  ce  qui  se  trouveroit  avoir  ex- 
ceddé  les  interest  et  de  casser  les  d.  contractz  simulez 
et  desguisez,  nous  vous  avons  faict  assavoir  que  c'e- 
toit  l'intention  de  nostre  d.  edict  en  ce  que  par  iceluy 
il  est  dit  qu'aucun  remboursement  ne  pourra  estre 
faict  sinon  de  ce  que  sera  actuellement  entré  en  noz 

coffres  et  que  le  sur  plus,  assavoir  de  deffalquer  sur  le 
principal  ce  qui  se  trouveroit  avoir  exceddé  les  inte- 
rest  à  la  d.  raison  du  denier  dix,  que  cela  despenderoit 
de  la  charge  du  commissaire  que  nous  députerions 
pour  l'exécution  de  nostre  dit  edict  comme  plus  au 
long  est  contenu  par  noz  lettres  tant  patentes  que  clo- 
ses par  lesquelles,  vues  les  remonstrances,  vous  avons 
enjoinct  procedder  à  la  veriffication  pure  et  simple  de 
nostre  d.  edict,  et  à  nostre  procureur  gênerai  de  tenir  la 
main  pour  suyvre  et  requérir  la  d.  veriffication  et  de 
cesser,  faire  cesser  toutes  choses  jusques  à  ce  que  elle 
fust  faite.  Mais  au  lieu  de  ce  faire  par  ces  secondes 
conclusions  aurons  présenté  en  ses  premières  que  les 
greffiers  et  tabellionnages  en  seroient  exceptez,  en  fin 
par  vostre  arrest  du  XIXe  mars  dernier  vous  avez  or- 
donné que  nostre  d.  edict  seroit  exécuté  en  la  vi- 
comte seullement,  et  bien  que  par  iceliuy  soit  expres- 
sément porté  que  les  anciens  acquéreurs  à  juste  tiltre 
ne  pourroient  estre  deppossedez  sans  estre  au  préala- 
ble remboursez  et  que  nostre  intention  ne  soit  et  n'ayt 
jamais  esté  aultre ,  il  est  dit  par  vostre  d.  arrest  à  la 
charge  que  les  acquéreurs  jouyront  en  espèce  sans 
qu'ils  puissent  estre  depposedez  ny  à  eulx  baillé  ven- 
tes à  la  raison  de  leurs  deniers ,  ains  seront  au  préa- 
lable remboursez  du  prix  principal,  frais  et  loyaulx 
coultz  sans  faire  distinction  les  acquéreurs  soubz  con- 
tractz  simulez  et  desguisez,  et  de  ce  que  vous  avez 
comme  dit  est  et  requit  par  vos  dictes  remonstrances 
de  deffalquer  sur  le  dit  principal  ce  qui  se  trouveroit 
avoir  exceddé  les  interest  au  denier  dix,  et  encores 
vostre  dict  arrest  porte  qu'auparavant  procedder  par 
les  d.  commissaires  à  l'exécution  de  la  dite  revente 


DE  HENRY   IV.  343 

qu'ils  seroient  tenuz  vous  envoier  Testât  des  choses 
qu'ilz  entendent  comprendre  en  icelle  chose  non  ac- 
coustumée  pour  ce  que  la  revente  doilt  estre  faicte  de 
tout  ce  qui  eét  vendu  et  engagé  de  nostre  d.  domaine 
et  par  noz  edictz  joinct  à  icelluy  comme  estant  plus 
raisonnable  par  la  d.  revente  tirer  une  bonne  somme 
pour  d'aultant  nous  acquitter  que  de  laisser  nostre 
d.  domaine  ainsy  vendu  à  vil  prix  à  des  particuliers 
qui  s'en  enrichissent  et  ne  peuvent  plus  au  moien  de 
tels  subterfuges  supporter  ung  si  gros  interest  qui 
coure  à  la  foulle  de  nos  finances.  Nous  vous  avons 
encores  cette  foys  voulu  enjoindre  comme  par  nos 
présentes  nous  vous  enjoignons  très  expressément  et 
à  chacun  de  vous  que  sans  plus  user  d'aucune  remise 
ou  delay  et  toutes  choses  cessantes,  vous  ayez  à  pro- 
cedder  à  la  veriffication  pure  et  simple  de  nostre 
d.  Edict  pour  estre  exécuté  de  point  en  point  selon  sa 
forme  et  teneur  et  pour  estre  les  anciens  acquéreurs 
remboursez  suyvant  le  septième  article  de  voz  re- 
monstrances,  la  coppie  desquelles  nous  avons  voulu 
estre  attachée  sous  notre  contrescel  avec  voz  ar- 
restz  du  dixseptieme  jour  d'aoust  et  dixneuvieme 
mars  dernier,  et  enjoignons,  en  oultre,  à  nostre  pro- 
cureur gênerai  satisffaire  entièrement  à  ce  que  luy 
avons  commandé  par  nos  précédentes  jussions,  et 
poursuyvre,  requérir  la  dite  veriffication  et  nous  cer- 
tiffier  de  ses  diligence  depuis  la  réception  de  nostre 
d.  Edict  et  de  faire  mettre  à  exécution  vostre  arrest 
du  dixseptieme  d'aoust  dernier  pour  estre  les  d.  es- 
tats  mis  ez  mains  des  commissaires  qui  seront  par 
nousdepputez  pour  l'exécution  de  nostre  d.  Edict.  De 
ce  faire  leur  avons  donné  et  donnons  pouvoir,  autho- 

rite  et  mandement  spécial  nonobstant  vos  d.  arretz  et 
quelconques  lettres  à  ce  contraires.  A  quoi  et  aux 
desrogatoires  des  dérogatoires  y  contenues  nous 
avons  desrogé  et  desrogeons.  Car  tel  est  notre 
plaisir.  Donné  à  Paris  le  septième  jour  d'apvril  l'an 
de  grâce  mil  six  centz  ung  et  de  notre  règne  le  dou- 
zième. 

Henry. 

Potier. 

(Bibl.  Mazar.,  Ms.  1549,  f.  109  et  117.) 


CLY 

1601,  22  MAY.  —  A  NOSTRE  AMÉ  ET  FEAL  Mc  CHARLES 
HUE,  Sr  DE  COURSON,  CONSEILLER  EN  NOSTRE  GRAND 
CONSEIL. 

stawt  besoing  pour  l'exécution  de  nostre 
Edict  du  mois  de  décembre  mil  vc  un"  xix 
comeltreet  députer  personnage  de  qualité  et 
expérience  requise  pour  procéder  à  la  vente  et  re- 
vente de  nostre  domaine  en  Normandie  jusques  à  la 
somme  de  deux  centz  mil  escus,  à  ces  causes  et  pour 
la  parfaite  cognoissance  que  nous  avons  de  voz  sens, 
suffisance  et  de  l'affection  que  vous  avez  au  bien  de 
nostre  service,  nous  vous  avons  commis,  ordonné  et 
député,  et  par  ces  présentes  vous  commettons,  or- 
donnons et  députons  pour  Y  entière  exécution  du  dict 

Edict,  et  pour  estre  les  anciens  acquéreurs  de  nostre 
dit  domaine  remboursez  suivant  et  conformément  à 
l'advis  qui  nous  est  donné  par  le  septième  article  des 
remonstrances  de  nostre  court  de  parlement  au  dit 
pais  dont  la  coppie  est  cy  attachée  soubs  nostre  con- 
trescel.  Et  d'aultant  que  par  le  mauvais  mesnage  dont 
par  le  passé  on  a  usé  aux  dites  ventes  et  aliénations 
de  nostre  dit  domaine,  il  y  en  a  tant  de  vendu  et  en- 
gagé que  le  revenu  de  ce  qui  reste  ne  suffit  pas  à  pré- 
sent pour  pourter  les  charges  ordinaires,  nous  vou- 
lons que  vous  aiez  à  vous  transporter  en  tous  lieux  et 
endroitcts,  tant  ou  il  y  a  de  nostre  domaine  à  vendre 
ou  revendre ,  que  en  la  charge  et  function  se  faict 
des  choses  en  dépendantes,  pour  appeller  par  devant 
vous  toutes  personnes  qui  ont  cognoissance  de  nostre 
dit  domaine,  faire  bons  procès  verbeaulx  de  la  valeur 
de  toutes  choses,  et,  affin  que  vous  ne  soiez  surprins, 
que  vous  aiez  à  en  communicquer  avec  nos  officiers 
et  substituts  de  nostre  procureur  gênerai  sur  les 
lieux.  Auxquelz  et  à  chacun  d'eux  endroict  soit 
comme  à  luy  appartiendra  enjoignons  très  expressé- 
ment vous  assister  en  tout  ce  qui  sera  et  dépendra  de 
vostre  dite  commission  et  pour  le  bien  de  nostre  ser- 
vice, vous  donner  advis  des  remises  qu'il  conviendra 
faire  avant  qu'adjuger  les  choses  qui  seront  procla- 
meez,  et  sy  la  dite  adjudication  se  debvra  faire  sur  les 
ditz  lieux  ou  ailleurs  :  lesquelles  publications  enten- 
dons estre  faictes  tant  sur  les  ditz  lieux  qu'en  chacun 
des  bailliages  ou  les  choses  publiées  seront  assises,  et 
que  par  tous  les  lieux  accoustumez  soient  mis  affiches 
contenantz  la  valeur  et  estimation  de  toutes  choses 
qui  seront  proclameez  et  des  charges  sur  icelles,  à  ce 

qu'aucun  ne  puisse  prétendre  cause  d'ignorance,  sans 
qu'aulcunes  adjudications  puissent  estre  par  vous 
faictes  aultrement  qu'en  la  présence  de  noz  ditz  offi- 
ciers et  à  condition  que  chacune  chose  au  sol  la  livre 
demeurera  chargée  des  charges  ordinaires  ou  qu'il 
sera  laissé  fond  pour  l'acquit  des  dictes  charges.  De 
quoy  et  de  tout  ce  que  faict  aurez  vous,  nous  certiffi- 
rez  à  toutes  occasions.  De  ce  faire  vous  avons  donné 
et  donnons  pouvoir,  authorité  et  mandement  spécial. 
Mandons  et  très  expressément  enjoignons  à  tous  nos 
justiciers,  officiers  et  subjetz  à  vous  ce  faisant  obéir, 
et  au  premier  de  nos  huissiers  ou  sergent  sur  ce  re- 
quis mettre  incontinant  et  sans  delay  à  exécution  voz 
mandementz  et  ordonnances,  sans  pour  ce  faire  de- 
mander aulcune  lettre  de  placet  visa,  ni  parcatia, 
dont  nous  l'avons  relevé  et  dispensé,  relevons  et  dis- 
pensons. Mandons  aussy  à  Me  François  du  Four,  l'un 
des  Trésoriers  paieurs  des  compagnies  de  noz  ordon- 
nances par  nous  commis  pour  faire  la  recepte  des 
deniers  qui  proviendront  de  l'exécution  de  nostre  dit 
Edict,  de  vous  paier  tout  ce  qui  vous  sera  taxé  en  nos- 
tre conseil,  pour  vos  vacations,  et  en  rapportant  par 
luy  avec  la  dite  taxe  coppie  des  présentes,  et  les  ditz 
procès  verbeaulx  signez  de  vous  et  de  votre  greffier 
avec  une  quittance  sur  ce  suffisante,  seulement  voulons 
tout  ce  qu'ainsy  paié  et  baillé  vous  aura,  estre  passé  et 
alloué  en  la  dépense  du  compte  que  rendra  le  dit  du 
Four  desduict  et  rabbattu  de  sa  recepte  par  nos  amez 
et  feaulx  les  gens  de  noz  comptes  à  Rouan,  auxquelz 
enjoignons  ainsy  le  faire  sans  difficulté,  le  tout  no- 
nobstant quelconques  ordonnances,  Edicz,  privilèges, 
Chartres  Normandes  prinses  à  partie  ,  clameurs  de 

haro  \  lettres  et  choses  à  ce  contraires.  A  quoy  pour 
ce  regard  et  sans  y  prejudicier  en  aulcune  chose  avons 
desrogé  et  dérogeons  et  aux  desrogatoires  des  desro- 
gatoires  y  contenues.  Cartel  est  nostre  plaisir.  Donné 
en  nos  desertz  de  Fontainebelleau  le  XXIIe  jour  de 
may  l'an  de  grâce  mil  six  centz  ung  et  de  notre  règne 
le  douziesme. 

Henry. 

De  Neufville. 

(Bibl.  Maz.,  Ms.  1549,  fol,  133.) 


1.  Voici  l'élymologie  que  M.  Quitard,  dans  l'ouvrage  que  nous  avons 
déjà  cité ,  donne  à  cette  expression  ,  qui  revient  souvent  dans  les  docu- 
ments juridiques  de  Normandie. 

î  L'opinion  généralement  reçue  sur  le  mot  haro  le  fait  venir  de  Roi 
ou  Rollon,  chef  des  Normands,  qui,  on  vertu  du  traité  de  Saint-Clair- 
sur-Epte,  en  912,  se  fît  baptiser  pour  épouser  Giselle,  fille  de  Charles  le 
Simple,  et  devint  premier  duc  de  Normandie  sous  le  nom  de  Robert, 
parce  que  Robert,  duc  de  France  et  de  Paris,  lui  avoit  servi  de  parrain. 
Roi  fut,  dit-on,  après  sa  conversion  au  christianisme,  un  souverain  si 
zélé  pour  le  maintien  de  l'ordre  et  de  la  justice,  et  si  redouté  des  mé- 
chants, que  son  nom  seul  prononcé  réprimoit  leurs  entreprises.  On 
s'écrioit,  en  ce  cas  :  Ha!  Roi!  ou  aa-Rol  !  Et  cette  espèce  d'invocation 
devint  dans  la  suite,  ajoute-t-on,  l'exclamation  haro,  usitée  juridique- 
ment, quand  on  vouloit  faire  arrêt  sur  quelqu'un  ou  sur  quelque  chose, 
ainsi  que  le  fît  le  bourgeois  Ascelin  sur  le  cercueil  de  Guillaume  le  Con  - 
quérant, aux  funérailles  de  ce  monarque .  » 

CLVI 


1601,  22  MAY.  —  A  NOSTRE  AMÉ  ET  FEAL  CONSEILLER 
Me  CHARLES  HUE  ,  COMMISSAIRE  PAR  NOUS  DÉPUTÉ 
POUR  L'ENTIÈRE  EXECUTION  DE  NOSTRE  EDICT  DU 
MOIS  DE  DECEMBRE  1599  POUR  LA  VENTE  ET  RE- 
VENTE DE  NOSTRE  DOMAINE  EN  NORMANDIE,  JUSQUES 
A  LA  SOMME  DE  DEUX  CENTZ  MIL  ESCUS. 


ous,  à  pleine  confiance  le  sens,  suffisante  ex- 
périence et  bonne  diligence  de  nostre  bien 
aimé  Nicolas  de  Guillain,  iceluy  pour  ces  cau- 
ses et  aultres  justes  considérations  à  ce  nous  mou- 
vantz,  avons  commis  greffier  en  nostre  d.  commission 
pour  signer  tous  procès  verbaulx,  adjudications,  man- 
demens  et  ordonnances  que  ferez.  A  ces  causes,  vous 
mandons  iceluy  de  Guillain  faire  jouir  et  servir  la  d. 
commission  de  greffier  à  vostre  suitte,  et  à  tous  noz  ad- 
vocatz,  justiciers,  officiers  et  subjetz  qu'il  appartiendra 
à  lui  ce  faisant  obéir,  et  à  nostre  bien  aimé  Mu  François 
du  Four  par  nous  commis  pour  faire  la  recepte  qui  pro- 
viendront de  la  d.  vente  et  revente,  de  paier  à  iceluy 
de  Guillain  tout  ce  qui  luy  sera  par  nous  ordonné  pour 
ses  salaires  et  taxations,  et  à  noz  amez  et  feaulx  con- 
seillers les  gens  de  noz  comptes  au  d.  pais,  de  passer  et 
allouer  au  compte  dud.  du  Four  tout  ce  qu'ainsy  paié 
aura  esté  au  d.  de  Guillain  sans  aucune  difficulté,  no- 
nobstant quelconques  reglemens  qui  soit  en  vigueur  et 

lettres  à  ce  contraires.  Car  tel  est  nostre  plaisir.  Donné 
en  noz  desertz  à  Fontainebelleau,  le  XXIIe  jour  de 
may,  Tan  de  grâce  mil  six  centz  un  g  et  de  notre  règne 
le  douzième.  Henry. 

De  Neuf  ville. 

(Bibl.  Maz.,  Ms.  1549,  f.  129.) 


CLVII 


1604  ,  24  MAY.  —  A  MON  AME  ET  FEAL  CONSr  EN  MON 
CONSEIL  D'ESTAT  ET  SECOND  PRESIDENT  DE  MA 
COURT  DE  PARLEMENT  DE  NORMANDYE  LE  Sr  DE 
COURVAULDON. 


*S  ONSr  le  président ,  le  désir  que  j'ay  que 
§>  mon  edict  pour  la  vente  et  revente  en 
gj[  Normandie  soit  exécuté  pour  acquitter  mon 
royaulme  de  deux  cens  mil  escus,  sur  et  tant  moins 
de  plus  grande  somme  que  je  dois  à  un  prince  es- 
tranger  qu'il  a  prestée  tant  au  feu  roy  dernier 
decedé  qu'à  moy  au  grand  besoing  de  cest  Estât, 
a  été  cause  que  par  plusieurs  lettres  j'ay  faict  en- 
tendre à  ma  court  de  parlement  en  gênerai,  à  vous 
et  à  auctres  en  particuliers  qu'il  n'y  a  rien  qui  me 
puisse  faire  despartir  dud.  edict  et  qu'en  Testât  que 
sont  mes  affaires  à  présent  je  ne  puis  prendre  lad. 
somme  ailleurs,  témoignant  à  chacun  de  vous  de  vous 
conformer  à  ma  volonté  et  de  procéder  à  la  vérifica- 
tion pure  et  simple  de  mond.  edict.  Mais,  au  lieu  de 

ce  faire  après  plusieurs  jussions,  mad.  court  par  arrest 
du  xvn  Àoust  dernier  auroit  ordonné  qu'avant  procé- 
der à  la  délibération  de  mond.  edict  les  recepveurs  de 
mond.  domaine  en  chacune  vicomtté  et  chacun  pour 
son  regard  seroient  tenus  dans  six  sepmaines  après  la 
signification  dud.  arrest  de  mettre  es  mains  de  mon 
procureur  gênerai  les  estatz  de  mond.  domaine  tant 
vendu  et  aliéné  qu'à  vendre  et  aliéner  avec  les  charges 
sur  iceluy  et  conditions  de  ventes,  depuis  lequel  temps 
mad.  court  s'est  excusé  de  procéder  à  lad.  vérifica- 
tion pour  n'avoir  encore  reçu  lesd.  estatz.  Et  par  un 
arrest  du  xve  du  présent  mois  et  an  a  encores  ordonné 
qu'auparavant  procéder  à  lad.  vérification  les  tréso- 
riers generaulx  de  France  à  Rouen  et  Caen  mettroient 
es  mains  de  mon  procureur  gênerai  lesd.  estatz.  Et  ne 
pouvant  juger  que  telles  dilatations  de  remises  ne 
tendent  qu'à  rendre  mond.  edict  infructueux  daultant 
que  par  le  penultiesme  arrest  de  mad.  court  mond. 
edict  estoit  vivifié  pour  la  revente  à  la  charge  seulement 
que  les  commissaires  qui  seroient  députez  pour  ce  faire 
seroient  tenus  mettre  par  devers  mad.  court  un  estât 
de  ce  qu'ils  pretendroient  comprendre,  et  qu'au  lieu 
de  cette  restrinction  par  led.  arrest  du  xve  du  présent 
mois  et  an  est  dict  que  lesd.  commissaires  ne  pourront 
revendre  aucunes  choses  sinon  à  la  charge  de  faire  et 
laisser  fond  pour  les  charges  ordinaires  ou  d'en  char- 
ger les  nouveaux  acquéreurs,  en  outre  que  les  oppo- 
sitions et  appellations  qui  interviendront  de  lad.  exé- 
cution ressortiront  en  mad.  court  contre  l'interdiction 
que  leur  en  ay  faicte  par  mond.  edict,  en  quoy  il  n'y 
a  point  d'apparence  de  vouloir  faire  sur  lad.  revente 
seulle  faire  recouvrir  lad.  somme  et  faire  un  fond  pour 

l'acquit  desch  charges  lesquelles  ne  peuvent  estre  ac- 
quittées de  tout  le  revenu  de  tout  ce  qui  est  resté  à 
vendre  de  mond.  domaine.  A  ces  causes  et  après  avoir 
ouy  le  rapport  du  Sr  de  Courson,  consr  en  mon  grand 
conseil,  sur  les  créances  que  je  luy  avois  données  vers 
mad.  court,  et  mouvoir  faict  délibérer  sur  led.  arrest 
du  xve  du  présent  mois  et  an,  j'ay  présentement  faict 
déposer  tant  mes  lettres  patentes  en  forme  de  décla- 
ration et  finale  jussion  que  closes  par  lesquelles  je 
mande  à  mad.  court  en  gênerai  de  procéder  à  lad. 
vérification  pure  et  simple  aultrement  et  à  faulte  de 
ce  faire  que  j'interdiray  à  chacun  de  vous  l'exercice 
de  vos  charges  et  en  leur  lieu  y  pourvoiray  d'aultres 
personnes  qui  n'auront  que  mon  seul  service  en  re- 
commandation et  encore  d  adjouter  en  ce  que  leur 
direz  de  ma  part  autant  de  foy  et  créance  comme  à 
ma  propre  personne.  C'est  pourquoy  je  vousay  voulu 
faire  la  présente  pour  vous  dire  que  vous  aiez  en 
l'absence  du  premier  président  de  mad.  court  ou  bien 
avec  luy  au  cas  qu'il  ne  soit  absent  et  avec  le  rap- 
porteur de  mond.  edict  à  faire  procéder  à  lad.  vérifi- 
cation, cessant  et  faisant  cesser  toutes  choses  jusques  à 
ce  qu'elle  soit  faicte,  affin  qu'au  retour  de  ce  porteur, 
auquel  j^ay  commandé  faire  toutes  diligences,  je  re- 
çoive lad.  vérification  pour  estre  mon  edict  exécuté 
aux  charges  et  conditions  portées  par  mesd.  lettres  et 
déclaration.  Ce  que  me  promettant  que  ferez  je  prie 
Dieu,  Monsr  le  président,  qu'il  vous  ayt  en  sa  saincte 
garde.  Escript  à  Fontainebleau  le  vingt- quatrième  jour 
de  Mai  1601.  Henry. 

De  Neufville. 

(Bibliothèque  Mazarine,  Ms.  1549,  f.  3.) 

CLVIII 

1601,  M  MAY.  —  A  NOS  AMEZ  ET  FEAULX  CONSEILLERS 
TENANTZ  NOSTRE  COURT  DE  PARLEMENT  DE  NOR- 
MANDIE. 

^  ous  avons  appris  tant  par  vostre  arrest  du 
XVe  du  présent  mois  et  an  que  par  le  rap- 
port qui  nous  a  esté  faict  par  le  Sr  de  Cour- 
son,  conseiller  en  nostre  grand  Conseil,  que  continuez 
de  delaier  l'exécution  de  nostre  Edict  pour  la  vente 
et  revente  de  nostre  domaine  au  d.  pais,  en  quoy 
nous  recepvons  très  grande  perte  et  dommage,  par- 
ceque  ce  pendant  il  court  à  la  (bulle  de  noz  finances 
des  grands  interestz,  et  c'est  d'aultant  reculé  l'effect  de 
de  nos  promesses  faictes  à  ung  Prince  estranger,  le- 
quel nous  avons  assigné  de  iicm  escus  sur  les  deniers 
qui  proviendront  de  la  dite  vente  et  revente  pour 
partie  de  son  remboursement  à  cause  de  justes  pretz 
par  luy  faictz  au  très  grand  besoing  de  nostre  Estât. 
Et  ne  pouvant  plus  supporter  telles  dilations,  et  le 
mespris  que  vous  avez  jusques  à  presant  apporté  à 
noz  commandemens,  où  nous  sommes  advertis  qu'il 
n'y  a  que  vostre  seul  interest  qui  cause  ce  manque- 
ment, comme  il  se  peult  justifier  par  voz  remons- 
trances,  par  lesquelles  vous  nous  suppliez  de  vouloir 
faire  précompter  sur  le  principal  ce  qui  se  trouveroit 
avoir  excédé  en  revenu  par  chacun  en  l'interest  au 

denier  dix  du  prix  des  choses  vendues  et  engagées  de 
nostre  d.  domaine,  d'aultant  que  par  vostre  d.  arrest, 
y  attaché  soubz  nostre  contrescel,  vous  prétendez  en 
oster  le  pouvoir  aux  commissaires  que  nous  députe- 
rons pour  procéder  à  la  d.  vente  et  revente,  et  de  cas- 
ser les  contracts  simulez  et  desguisez,  et  en  oultre 
vous  voulez  entreprendre  la  cognoissance  des  opposi- 
tions et  appellations  qui  pourroient  intervenir  des 
mandemens  et  ordonnances  des  commissaires,  la- 
quelle cognoissance  vous  est  interdite  et  deffendue 
par  nostre  d.  Edict,  eticelle  réservée  à  nous  et  à  nos- 
tre Conseil.  A  ces  causes  et  aux  justes  considérations 
à  ce  nous  mouvantz  et  de  nos  certaine,  seure,  plaine 
puissance  et  authorité  royalle,  nous  avons  dict  et  des- 
claré  et  par  ces  présentes  disons,  desclairons,  vou- 
lons et  nous  plaist,  suyvant  le  septième  article  de  vos 
d.  remonstrances,  que  par  chacun  des  d.  commissai- 
res soit  faict  exacte  recherche  des  d.  contrats  simulés 
et  desguisés  soit  à  faculté  de  rachapt  ou  à  perpétuité, 
et  que  sur  le  principal  des  deniers  qui  seront  justifiés 
parles  possesseurs  de  nostre  d.  domaine  avoir  actuel- 
lement fait  entrer  en  noz  coffres  soit  desduict  ce  qui  se 
trouvera  avoir  esté  par  eulx  receu  du  revenu  annuel 
et  aucunement  excédant  par  chacun  an  Tinterest 
à  lad.  raison  et  par  iceulx  commissaires  nommer ung 
personnage  fiable  et  demouraut  en  nostre  d .  province, 
par  devant  lequel  suyvant  vostre  d.  arrest  voulons 
que  tous  possesseurs  de  nostre  domaine,  so.ubz  quel- 
que tiltre  que  ce  soit,  soient  tenuz  dans  tel  temps  et 
sur  telles  peines  que  voirez  bon  estre  de  montrer  les 
originaulx  de  leurs  tiltres,  contracts  et  quittances, 
lesquels  originaulx  le  d.  nommé  sera  tenu  de  se  char 

ger,  pour  les  rendre  au  fur  qu'il  sera  procédé  à  la 
d.  revente  sy  mieux  n'aiment  les  d.  possesseurs  bail- 
ler les  coppies  de  tout  bien  et  deuement  collationné 
aux  s.  d.  commissaires  pour  leur  servir  à  l'effect  de 
leur  commission.  Auxquelz  commissaires  des  lors 
comme  des  à  présent  et  des  à  présent  comme  pour 
lors  deffendons  de  ne  faire  aucune  adjudication  sinon 
en  la  présence  tant  de  nos  officiers  que  des  substituz 
de  nos  procureurs  generaulx  sur  les  lieux  et  sans  au- 
paravant avoir  faitct  estimation  des  choses  à  vendre 
et  revendre  au  plus  près  de  leur  juste  valeur,  dont 
pour  ce  faire  toutes  personnes  qui  en  pourront  donner 
quelques  eclaircissemens  seront  teneus  comparoir  par 
devant  ung  des  d.  commissaires  pour  en  dire  et  dep- 
poser  ce  qu'ellez  en  pourront  scavoir,  en  oultre  faict 
publier  et  afficher  les  choses  à  vendre  et  revendre 
tant  sur  les  lieux  qu'aux  Bailliages  au  ressort  desquelz 
chacune  chose  ressortiront,  ausquelz  nos  officiers  et 
substituts  de  nostre  d.  procureur  gênerai  enjoignons 
très  expressément  et  à  chacun  d'eulx  endroict  soy 
comme  à  luy  appartiendra  d'assister  chacun  des 
d.  commissaires  en  tout  ce  qui  sera  et  dépendra  de 
l'exercice  de  leurs  charges,  et  spécialement  au  be- 
soin g  sera  que  les  choses  à  vendre  et  revendre  soient 
adjugées,  et  d'aultant  que  tout  le  revenu  de  ce  qui 
reste  à  vendre  de  nostre  d.  domaine  ne  suffit  pas  à 
payer  à  beaucoup  près  les  charges  ordinaires  qui  sont 
sur  iceluy,  à  cause  du  mauvais  mesnage  qui  a  esté 
tenu  par  le  passé  aux  ventes  et  aliénations,  nous  en- 
tendons que  sur  tout  ce  qui  est  à  vendre  et  revendre 
soit  faict  fond  pour  l'acquit  des  d.  charges,  ou  que  les 
contracta  des  d.  ventes  et  reventes  qui  se  feront  en 

soient  chargées,  et  en  cas  que  les  charges  qui  seront 
à  revenir  sur  les  choses  ja  vendues  et  aliénées  se 
trouveroient  sy  grandes  que  les  d.  choses  à  revendre 
ne  pourroient  estre  achevées,  sinon  à  condition  des 
d.  charges,  pourront  les  d.  commissaires,  par  l'advis 
de  noz  d.  officiers  procéder,  à  l'adjudication  des  cho- 
ses publiées,  ores  qu'il  n'y  eut  aucune  enchère  si- 
non la  condition  de  supporter  les  charges.  Nous  vou- 
lons encore  que  par  iceluy  que  nous,  avons  commis 
pour  faire  la  recepte  des  deniers  qui  proviendront  de 
nostre  d.  Edict  soit  tenu  compte  des  deux  solz  pour 
livre  qu'avons  ordonné  estre  levés  oultre  le  prix  de 
l'acquisition,  encore  que  les  d.  deux  solz  soient  suy- 
vant  iceluy  edict  accordez  au  d.  recepveur  à  la  charge 
de  faire  tous  frais  pour  l'exécution  d'iceluy  edict, 
sans  faire  au  d.  recepveur  de  reserve  par  ses  mains 
ce  qui  luy  sera  par  nous  ordonné,  tant  pour  ses  salai- 
res et  vacations  que  pour  l'apport  et  voiture  des  de- 
niers en  nostres  espargnes.  Cy  vous  mandons  et  très 
expressément  enjoignons  à  chacun  de  vous  endroict 
soy  comme  à  luy  appartiendra  que$  toutes  aultres  af- 
faires cessant,  vous  aiéz  à  procéder  à  la  vérification 
pure  et  simple  de  nostre  Edict  pour  estre  exécuté  aux 
charges  et  conditions  cy  dessus  desclarés,  nonobstant 
vostre  d1  arrest  et  les  causes  motivées  d'iceluy  et  que 
n'ayez  vues  lesd.  estats  et  quelconques  ordonnances, 
deffenses  et  lettres  à  ce  contraires  ,  à  quoy  aux  des- 
rogatoires  des  desrogatoires  y  contenues  nous  avons 
pour  ce  regard,  et  sans  y  prejudicier  en  aultre  chose, 
desrogé  et  desrogeons  par  ces  présentes,  lesquelz  es- 
tatz  nous  voulons  estre  reconnues  par  nostre  d.  pro- 
cureur gênerai  suyvant  vostre  d.  arrest  du  d.  XVIIe 

aoust  dernier  des  récepteurs  en  chacune  vicomte,  et 
iceulx  estatz  estre  par  luy  mis  ez  mains  du  d.  Sr  de 
Courson  et  ce  sur  les  présentes  portées  tant  par  vostre 
d.  arrest  que  par  noz  lettres  du  deuxième  présent 
mois  et  an,  et  ce  faire  vous  avons  donné  et  donnons 
pouvoir,  autborité  et  mandement  spécial.  Car  tel  est 
nostre  plaisir.  Donné  à  Fontainebelleau  le  XXIIII6  jour 
de  may  l'an  de  grâce  mil  six  centz  ung  et  de  nostre 
règne  le  douzième. 

Henry. 

De  Neufville, 

(Bibl.  Maz.,  Ms.  1549,  fol.  141) 


CLIX 


1601  ,  25  MAY.  —  A  MONSIEUR  DE  BELLIEVRE , 
CHANCELIER  DE  FRANCE. 


r  le  chancelier,  j'ay  faict  disposer  les  com- 
missions nécessaires  pour,  suivant  mon  edict 
|LÇ  du  mois  de  Décembre  quatre  vingtz  dix 
neuf,  estre  par  le  Sr  de  Courson,  consr  en  mon  grand 
conseil,  procédé  à  la  vente  et  revente  de  mon  domaine 
de  Normandie  et  les  desniers  qui  en  proviendront 
estre  receus  par  Me  François  Dufour  et  aportez  en 
mon  espargne  pour  estre  convertis  à  partie  du  rem- 
boursement et  à  que  je  doibs  au  duc  de  Wittemberg. 
Je  vous  prie  de  sceller  lesd.  commissions  et  faire  in- 
continent procéder  à  la  taxe  de  ce  qu'il  faut  tant  aud. 

S*  de  Courson  et  à  son  greffier  qu'aud.  Dufour  et  ceste 
cy  n'estant  à  autre  fin  je  prieray  Dieu  qu'il  vous  ayt, 
Mr  le  chancelier,  en  sa  saincte  et  digne  garde.  Ce  xxve 
mai,  à  Fontainebleau. 

Henry. 

(Ribl.  Mazarine,  Ms.  1549,  f.  7. 


CLX 

1601  ,  25  MAY.  —  A  MONSIEUR  DE  VIENNE. 

r  de  Vienne,  j'ay  faict  disposer  au  Sr  de 
Courson,  consr  en  mon  grand  conseil,  les 
commissions  nécessaires  pour,  suivant  mon 
edict,  procéder  à  la  vente  et  revente  de  mon  domaine 
de  Normandie.  Il  reste  à  luy  faire  taxe  et  à  son  gref- 
fier comme  aussi  au  recepveur,  ce  que  je  vous  prie 
faire  par  advis  de  mon  conseil  et  comme  vous  jugerez 
raisonnable,  estant  mon  intention  que  led.  de  Courson 
se  transporte  par  tout  où  il  y  a  de  mon  domaine  qui 
se  pourra  vendre  et  revendre  pour  procéder  à  l'éva- 
luation de  toutes  choses  séparément  puis  à  l'adjudi- 
cation en  la  présence  et  par  l'advis  de  mes  officiers 
sur  les  lieux, le  tout  suivant  les  commissions  que  je 
lui  en  faict  expédier.  Et  sur  ce  Dieu  vous  ait,  Mr  de 
Vienne,  en  sa  saincte  garde.  Ce  xxve  May,  de  Fon- 
tainebeleau. 

Henry  . 

(Bib.  Mazarine,  Ms.  1549,  f.9.) 

*CLXI 

1601  ,  27  MAY.  —  A  LA  COURT  DE  NORMANDIE. 

oz  amez  et  feaulx,  Apres  avoir  fait  meurement 
délibéré  tant  sur  vostre  arrest  du  xve  de  ce 
mois  que  sur  ce  que  nous  a  rapporté  le  Sr  de 
Courson,  conseiller  en  nostre  grand  conseil,  nous 
vous  avons  faict  despecher  nos  lettres  et  déclarations 
de  finalle  jussion,  bien  qu'il  n'en  fut  besoing  pour  ce 
que  nous  vous  avons  assez  faict  entendre  nostre  vo- 
lonté tant  par  noz  lettres  patentes  et  closes  que  par 
led.  Sr  de  Courson  que  nous  vous  avons  envoyé  exprès 
avec  lettres  et  créance,  et  nous  avons  bien  voulu  faire 
tracer  ceste  cy  pour  vous  dire  combien  nous  sommes 
mal  satisfaitz  de  tant  diverses  remises  dont  vous  usez 
à  la  vérification  de  nostre  edict  pour  la  vente  et  re- 
vente de  nostre  domaine,  bien  que  vous  aiez  plusieurs 
fois  entendu  nostre  intention  et  que  plus  vous  insistez 
à  différer  lad.  vérification  plus  nous  nous  banderons 
pour  le  vouloir  puisque  c'est  chose  qui  importe  à 
nostre  service  et  à  donner  contentement  à  ung  prince 
estranger  qui  nous  a  très  bien  assistez  pendant  la 
dernière  guerre  civille  de  ce  royaulme  et  dont  l'amitié 
nous  est  chère  et  recommandée.  Partant,  nous  vou- 
lons et  vous  mandons  que  vous  ayez  à  procéder  au 
plustost  à  la  vérification  de  nostre  edict  suivant 

nosd.  lettres  et  déclarations  de  jussion.  Sy  en  ceste 
fois  vous  n'y  avez  égard,  nous  serons  contrainctz  dy 
procéder  par  les  voies  qui  se  praticquent  contre  les 
refractaires  à  nos  commandements  mesmes  par  inter- 
diction et  suspension  de  vos  charges.  A  quoy  toutes- 
fois  nous  n'avons  voulu  prendre  resolution  juzques  à 
ce  que  nous  scachions  de  quelle  sorte  vous  vous  serez 
conduictz  en  l'exécution  de  nostre  volonté  pour  le  re- 
gard de  lad.  vente  et  revente  de  nostre  domaine, 
ayant  commandé  au  président  Courvauldon,  en  l'ab- 
sence du  premier  président  de  vostre  compagnie, 
avecq  le  rapport  de  nostre  d.  edict  vous  faire  enten- 
dre de  rechef  nostre  intention  tant  de  fois  réitérée  et 
par  nos  d.  lettres  et  par  le  Sr  de  Courson.  Adjoustez 
donc  austant  de  foy  et  créance  à  ce  qu'ilz  vous  diront 
de  nostre  part  comme  à  nous  mesmes.  Donné  à  Fon- 
tainebleau le  xxvne  jour  de  May  1 601 . 

Henry . 

De  Neufville. 

(Bibl.  Maz.,  Ms.  1549,  fol.  149.) 

CLXII 

1601,  27  MAY.  —  A  NOS  AMEZ  ET  FEAULX  CONSEIL- 
LERS NOZ  ADVOCATZ  ET  PROCUREURS  EN  NOSTRE 
COURT  DE  PARLEMENT  DE  ROUAN. 

^|  oz  amez  et  feaulx.  Nous  vous  envoyons  noz 
lettres  et  déclarations  de  finalle  jussion  sui- 
vant lesquelles  nous  voùs  enjoignons  pour- 
suivre et  requérir  la  veriffication  de  nostre  edict  pour  la 
vente  et  revente  de  notre  domaine  et  de  cesser  et  faire 
cesser  toutes  choses  jusques  à  ce  que  la  d.  veriffication 
soit  faicte.  Nous  escrivons  aussi  à  ceulx  de  nostre 
court  de  parlement  et  leur  mandons  qu'ils  aient  à 
procéder  incontinant  sans  delay  à  la  d.  veriffication 
et  qu'à  faulte  de  ce  faire  nous  serons  contrainctz  de 
nous  faire  obéir  soit  par  suspension  et  interdiction  de 
l'exercice  de  leurs  charges  ou  par  aultre  voye  ainsi 
que  l'on  a  accoustumé  de  faire  en  pareilles  occasions, 
croyans  toutesfois  qu'ils  ne  nous  donneront  subjectny 
vous  aussy  d'en  venir  là.  Faictes  doncques  que,  comme 
vous  avez  esté  jusques  à  presant  les  principaulx  instru- 
mens  de  ces  remises  par  vos  conclusions  contraires  aux 
parolles  que  vous  nous  avezfaict  donner  et  parle  refus 
de  faire  exécuter  l'arrest  de  nostre  court  du  xvne  Aoust 
dernier  pour  le  recouvrement  des  estatz  de  nostre  d. 
domaine  des  personnes  y  mentionnées,  nous  rece- 
vions aussi  les  effectz  et  les  parolles  tant  en  la  pour- 


DE  HEJNRY    IV.  361 

suite  et  la  d.  vérification  qu'au  recouvrement  de  ces 
estatz  suivant  les  arrestz,  pour  estre  iceuîx  par  vous 
mis  ez  mains  du  Sr  de  Courson,  conseiller  en  nostre 
grand  conseil,  suivant  ce  que  vous  avons  mandé  par 
noz  lettres  patentes  du  11e  de  ce  mois.  Donné  à  Fon- 
tainebleau, le  xxviie  jour  de  May  1601 . 

Henry. 

De  Neufville. 

(Bib.  Maz.,  Ms.  1549,  fol.  151.) 


CLXIII 


1601,  17  JUIN.  —  A  MONSIEUR  DE  COURVAULDON. 


|  ons1"  de  Courvauldon,  suivant  mes  dernières 
i>  lettres  de  créance,  je  vous  prie  faire  enten- 
||J:  dre  à  ceulx  de  ma  court  de  parlement  que 
j'ay  fait  ouyr  en  mon  conseil  le  premier  président  de 
vostre  compagnie,  et  juger  n1  estre  considérable  les 
causes  motivées  et  leurs  difficultez  faictes  jusques  à 
présent  de  procéder  à  la  veriffication  de  mon  edict 
pour  la  vente  et  revente  de  mon  domaine,  et  que  par 
mes  lettres  du  vingt-quatrième  May  dernier  (lesquelles 
je  veulx  estre  executéez)  j'ay  faicl  toutes  les  restrinc- 
tions  qui  se  sont  peu  faire  à  mon  d.  edict.  Ce  que  me 
promettant  que  ferez,  et  que  vous  vous  emploierez  en 
telle  sorte  que  par  vostre  moyen  je  recepvray  ce  con 

tentement  que  ladicte  veriffication  sera  faicte  sans  au- 
cune  restrinclion  ni  modification,  je  prie,  Monsr  de 
Courvauldon,  qu'il  vous  ayt  en  sa  saincte  garde.  Es- 
cript  à  Monceaulx,  le  xvne  jour  de  Juin  1601 . 

Henry. 

De  Neuf  ville. 

(*Origînal,  Bib.  Mazarine,  Ms.  1549,  f.  13.) 


CLXIV 


1601  ,  20  JUIN.  —  A  NOSTRE  AMÉ  ET  FÉAL  CONSEILLER 
LE  Sr  DE  GIZORS,  PROCUREUR  GENERAL  DE  NOSTRE 
COURT  DE  PARLEMENT  DE  NORMANDYE  A  ROUAN. 


ostre  amé  et  féal,  nous  avons  faict  veoir 
l'arrest  de  nostre  court  de  parlement  du  cin- 
quiesme  de  ce  mois,  ensemble  ceulx  du 
xvne  Aoust  et  xve  May  dernier.  Conformément  à 
iceulx,  vous  mandons  et  très  expressément  enjoignons 
de  recouvrir  les  estatz  de  nostre  domaine  tant  des  re- 
cepveurs  d'iceluy  que  des  trésoriers  generaulx  de 
France  du  ressort  de  nostre  d.  court,  en  faisant  pour 
ce  regard  mettre  à  une  prompte  exécution  les  d.  ar- 
restz  sans  aucune  dissimulation,  contre  toutes  per- 
sonnes qu'il  appartiendra,  pour  estre  les  d.  estatz  par 
vous  mis  ez  mains  des  commissaires  qui  procéderont 
à  l'exécution  de  nostre  edict  pour  la  vente  et  revente 
de  nostre  d.  domaine  ou  de  l'ung  d'eulx  soubz  son 

recepicé,  pour  servir  au  faict  de  leur  commission 
ainsy  que  de  raison,  et  encores  que  vous  ayez  à  pour- 
suivre et  requérir  la  veriffication  pure  et  simple  du  d. 
edict  pour  estre  exécuté  suivant  et  conformément  à 
noz  lettres  de  déclaration  du  xxmic  May  dernier,  à 
peyne  de  respondre  en  vostre  propre  et  privé  nom 
du  retardement  de  la  d.  exécution  par  faulte  des  d. 
estatz,  d'aultant  qu'avez  deub  les  recognoistre  des 
le  d.  mois  d' A  oust  dernier.  Donné  à  Monceaulx  le 
xxe  jour  de  Juin  1 601 . 

Henry . 

De  Neuf  ville. 

(Bib.  Maz.,  Ms.  1349,  f.  154.) 


CLXV 


1601  ,  20  JUIN.  —  A  NOZ  AMEZ  ET  FEAULX  CONSEIL- 
LERS TENANTZ  NOSTRE  COURT  DE  PARLEMENT  DE 
NORMAND YE. 


ous  avons  faict  ouyr  en  nostre  conseil  le 
premier  président  de  vostre  compagnie  sur 
j  |  les  causes  motivées  de  vos  remises,  refus  et 
difficultés  de  procéder  jusques  à  présent  à  la  veriffi- 
cation de  nostre  edict  du  mois  de  Décembre  1599 
pour  la  vente  et  revente  de  nostre  domaine  en  vostre 
ressort  jusque  à  la  somme  de  deux  cenlz  mil  escus,  en 
quoy  nous  n'avons  recognu  chose  qui  nous  puisse 

faire  despartir  de  la  resolution  qu'avons  prinse  de  faire 
exécuter  nostre  d.  edict.  A  ces  causes  nous  vous  man- 
dons et  très  expressément  enjoignons  que  sans  vous 
arrester  à  ce  que  n'avez  receu  les  estatz  de  nostre  d. 
domaine  suivant  voz  arrestz,  dont  les  coppies  sont  cy 
attachées,  ny  aux  d.  causes  motivées  de  vos  d.  refus, 
remises  et  difficultés,  sans  retardement  toutesfois  de 
l'exécution  de  voz  d.  arrestz  en  ce  qui  concerne  le 
recouvrement  des  d.  estatz  pour  estre  par  nostre  pro- 
cureur gênerai  ez  mains  de  l'ung  des  commissaires 
qui  procéderont  à  l'exécution  de  nostre  d.  edict  soubs 
son  recepicé,  vous  ayez  à  procéder  à  la  vérification 
pure  et  simple  tant  de  nostre  d.  edict  que  de  nos  let- 
tres de  déclaration  du  vingt  quatriesme  jour  de  May 
dernier  sans  aucune  restriction  ni  modification,  et  à 
nos  amez  et  feaulx  les  gens  de  noz  comptes  de  faire 
le  semblable  sans  s' arrester  à  ce  que  nostre  d.  edict 
est  suranné  et  que  nos  d.  lettres  de  déclaration  ne 
leur  sont  adressées,  et  à  quelconques  aultres  lettres, 
mandemens,  deffenses,  chartes  normandes  et  choses 
à  ce  contraires,  à  quoy  et  aux  dérogatoires  des  déro- 
gatoires y  contenues  nous  avons  dérogé  et  dérogeons 
pour  ce  regard  et  sans  y  prejudicier  en  auitre  chose. 
Car  tel  est  nostre  plaisir.  Donné  à  Monceaulx  le 
xxe  jour  de  Juin  l'an  de  grâce  mil  six  cents  et  ung  et 
de  notre  règne  le  douzième. 

Henry. 

De  Neuf  ville. 


(Bib.  Maz.,  Ms.  1549,  f.  153.) 

CLXVI 

1601,  4  AOUST.  —  AUX  MÊMES. 

^ff  ous  avons  faict  veoir  en  nostre  conseil  vostre 
arrest  de  veriffication  de  nostre  edict  pour 
la  vente  et  revente  de  nostre  domaine  par 
lequel,  au  préjudice  de  l'interdiction  que  vous  avons 
faicte,  vous  prétendes  retenir  la  cognoissance  des  op- 
positions et  appellations  qui  pourront  intervenir  en 
l'exécution  du  d.  edict,  et  avés  ordonné  que  lad.  exé- 
cution se  feroitdans  ung  an,  que  nous  serons  supplié 
de  vouloir  remettre  en  vos  mains  la  nomination  et 
présentation  aux  offices  et  bénéfices ,  et  que  les  com- 
missaires qui  procéderont  à  la  d.  exécution  seroient 
tenus  establir  ung  greffe  et  ung  greffier  résidant  en 
nostre  d.  province,  pardevant  lequel  les  possesseurs 
de  nostre  d.  domayne  mettroient  leurs  tiltres,  con- 
tractz  ou  copies  collationnées,  de  quoy  les  d.  commis- 
seures  demeureroyent  responsables  à  ce  que  rien  ne 
fut  transporté  hors  nostre  d.  province,  et  d'aultant  que 
telles  restrinctîons  ne  tendent  qu'à  arrester  la  d.  exé- 
cution, de  l'advis  de  nostre  conseil  et  de  nos  certaine, 
sacrée ,  plaine  puissance  et  authorité  royalle ,  par  ces 
présentes  vous  mandons  et  très  expressément  enjoi- 
gnons lever  comme  nous  avons  levé  et  levons  les  d. 
restrinctions  pour  estre  nostre  d.  edict  exécuté  suy- 

vant  la  commission  de  nostre  amé  et  féal  conseiller  en 
nostre  grand  Conseil  Me  Charles  Hue,  Sr  de  Courson, 
et,  conformément  au  septième  article  de  vos  remons- 
trances  que  nous  avons  pour  ce  regard  approuvées, 
estre  par  luy  faict  recherche  de  tous  contractz  simu- 
lés et  desguisés  soit  à  faculté  de  rachapt  ou  à  perpé- 
tuité, et  revendre  à  perpétuité  ce  qui  seulement  se 
trouvera  vendu  à  perpétuité,  et  quant  à  ce  qui  reste  à 
vendre  et  qui  est  vendu  à  faculté  de  rachapt  perpétuel, 
le  tout  vendre  et  revendre  à  la  d.  faculté  de  rachapt 
perpétuel,  en  précomptant  sur  le  principal  de  toutes 
les  d.  reventes  ce  qui  se  trouvera  avoir  esté  receu  en 
revenu  ou  aultrement  excédant  l'interest  du  denier 
dix  des  deniers  justement  desboursés  pour  le  prix  des 
acquisitions.  Et  ce,  nonobstant  les  contractz  de  vente 
à  perpétuité,  d'aultant  que  par  nostre  d.  edict  nous 
avons  entendu  comme  nous  entendons  par  ces  pré- 
sentes avoir  comprins  et  comprenons  en  iceluy  edict 
la  revente  des  choses  vendues  à  perpétuité.  Comme 
estant  question  de  trouver  sur  nostre  d.  domaine,  sca- 
voir  six  mil  six  centz  soixante  quatorze  escuz  quatre 
vingt  neuf  solz  sept  deniers  qui  manquent  de  fond 
pour  l'acquit  des  charges  en  la  généralité  de  Rouan  et 
aux  sommes  qui  manquent  aussy  pour  l'acquit  des 
charges  en  la  généralité  de  Caan  suy  vant  les  Estatz  qui 
nous  ont  esté  envoyez  par  les  trésoriers  generaulx  de 
France  et  des  généralités ,  et  de  recevoir  deux  centz 
mil  escuz  pour  d'autant  nous  acquitter,  joinct  qu'au 
préjudice  de  ce  bon  mesnage  que  nous  entendons 
estre  faict  il  n'y  auroit  poinct  d'apparence  de  laisser 
nostre  d.  domaine  à  des  particuliers  qui  l'ont  acquis 
à  petit  et  vil  prix  soubz  les  d.  contractz  à  perpétuité , 

et  afin  que  les  possesseurs  de  nostre  cL  domaine  puis- 
sent commodément  porter  au  d.  Sr  de  Courson  leurs 
tiltres,  contra ctz  et  déclarations,  qu'ilz  nepourrontestre 
tenus  les  porter  hors  du  ressort  de  la  jurisdiction  ou  la 
chose  par  eulx  possédée  est  assise  ny  contrainctz  de 
laisser  les  originaulx  en  baillant  des  copies  par  eulx 
collationnées  pour  estre  de  rechef,  sy  bon  semble  au 
d.  Sr  de  Courson  collationnées  par  luy  ou  son  greffier 
sur  les  originaulx  après  qu'il  les  aura  veu  et  vérifié , 
Mandons  en  oultre  à  noz  amez  et  feaulx  les  gens  de 
nos  Comptes  en  nostre  d.  province  faire  registrer  tant 
ces  présentes  que  la  d.  commission  du  Sieur  de  Cour- 
son pour  estre  le  tout  exécuté  de  poinct  en  poinct  se- 
lon sa  forme  et  teneur,  vous  donnant  et  aux  d.  gens 
de  nos  Comptes  de  ce  faire  pouvoir  et  mandement 
spécial,  nonobstant,  comme  dessus,  clameurs  de  haro, 
Chartres  Normandes  prises  à  partye  et  aultres  lettres  à 
ce  contraires.  Car  tel  est  nostre  plaisir.  Donné  à  Pa- 
ris le  un*  jour  d'Aoust  l'an  de  grâce  mil  six  centz  et 
un  g  et  de  nostre  règne  le  treiziesme. 

Henry. 

De  Neufville. 


(Bibl.  Maz.,  Ms.  1649,  f.  157.) 

CLXVII 

1601,  17  OCTOBRE.  —  A  MONSEIGNEUR  FRANÇOIS 
DE  SALES ,  EVESQUES  DE  GENEVE. 

Le  Roy  l'advertit  d'envoyer  au  bailliage  de  Gex  des  ecclésias- 
tiques irréprochables. 

res  cher  et  bien  aymé,  ayant  permis  à  nos 
subiects  du  Baillage  de  Gex,  le  restablisse- 
ment  de  la  Religion  Catholique  en  l'estendue 
d'iceluy,  au  lieu  où  il  y  aura  nombre  de  Catholiques, 
et  ayant  sur  ce  mandé  nostre  volonté  au  sieur  de  Lux, 
pour  la  faire  observer ,  nous  avons  voulu  par  mesme 
moyen  vous  faire  la  resolution  qu'avons  prise  sur  ce, 
afin  qu'en  ce  qui  dépend  de  vostre  charge  vous  en- 
voyez audit  Baillage  le  nombre  de  Pasteurs  et  gens 
d'Eglise  que  vous  mandera  ledit  Sieur  de  Lux,  lesquels 
vous  luy  addresserez ,  après  les  avoir  admonestez  de 
leur  devoir,  tant  pour  leur  vie,  laquelle  doit  estre 
exemplaire  pour  servir  d'instruction,  que  pour  se  com- 
porter en  toutes  leurs  actions  sans  aucun  scandale , 
faire  profession  de  paix  et  de  charité ,  sans  entrer  en 
dispute  et  querelle  avec  aucuns.  Nous  asseurans  que 
ne  faudrez  de  leur  donner  ceste  instruction ,  et  leur 
commander  de  la  suivre,  comme  nous  voulons  croire 
qu'ils  feront,  quand  vous  les  aurez  choisis  capables  de 
servir  esdites  charges;  ainsi  que  nous  nous  asseurons 

que  vous  ferez  avec  la  mesme  Religion ,  intégrité  et 
conscience ,  qu'avez  accoustumé  de  faire  paroistre  en 
toutes  autres  actions  dépendantes  de  vostre  charge, 
dont  nous  vous  prions  d'affection,  et  nostre  Seigneur, 
tres-cher  et  bien-aymé,  vous  avoir  en  sa  garde. 

De  Fontaine-bleau  le  dix-septiesme  Octobre  1601 . 

Henry. 

Potier. 

(Vie  manuscrite  de  S.  François  de  Sales  par  M.  de  Cambys,  conservée 
au  Séminaire  du  Puy,  v.  1,  p.  456.  —  Epistres  spirituelles  du  Bien-heu- 
reux François  de  Sales,  Paris,  1636,  p.  219.) 


CLXVIII 

4604  ,  12  NOVEMBRE.  —  A  NOS  AMEZ  ET  FEAULX  LES 
CONSULZ   ET  HABITANS  DE  MONTFERR AND . 

h  ers  et  bien  amez,  Nous  sommes  advertiz  de 
quelques  bruictz  qui  courent  en  nostre  pays 
d'Auvergne  de  plusieurs  remeumens  qui  se 
projectent  au  préjudice  de  nostre  service  et  du  public. 
Nous  ne  doublons  quii  ny  ayt  tousjours  quelques 
mauvaises  ames  désireuses  de  la  ruyne  daultruy  pour 
en  profficter  et  que  sil  y  en  a  qui  aient  des  desseings 
sur  les  places  de  la  province  que  ce  soit  à  aultre  fin 
que  pour  profficter  des  biens  et  commoditez  des  ha- 
bitans  dicelles.  Ce  que  nous  croyons  aussi  estre  assez 

24 

recongneu  par  les  d.  habitans  et  que  le  soing  parti- 
culier quils  ont  de  leur  conservation  les  rend  assez 
vigilans  à  leur  garde,  comme  nous  serons  de  nostre 
part  à  descouvrir  le  subject  et  motif  des  d.  remeu- 
mens  et  nous  asseurer  de  ceulx  qui  les  trament  pour 
en  faire  faire  le  chastiment.  Nous  avons  ce  pendant 
voulu  vous  représenter  ce  péril  pour  le  vous  faire  de 
plus  en  plus  appréhender  et  rendre  soigneux  de  vous 
donner  de  garde  de  ceulx  qui  sont  soubçonnez  de 
participper  aux  d.  remeumens  et  ne  souffrir  quil  se 
face  aucune  entreprinse  sur  nostre  ville  de  Montfer- 
rand  au  préjudice  de  noslre  auctorité  et  service ,  à 
quoy  vous  ne  ferez  faulte  et  de  nous  donner  advis  de 
ce  que  vous  en  pourez  apprendre  pour  y  apporter  aus- 
sitost  lordre  et  la  provision  nécessaire.  Car  tel  est 
nostre  plaisir.  Donné  à  Paris  le  12e  jour  de  no- 
vembre 4601 . 

Henry. 

Potier. 

(*  Original,  Bibliothèque  de  Clermont.) 


DE   HENRY  IV. 


371 


CLXIX 

1601,    30  NOVEMBRE    —  A  MONSIEUR  DE    BOISSIZE  , 
MON  AMBASSADEUR  EN  ANGLETERRE. 

ons1"  de  Boissize.  Laurence  Halle,  Paul  Bau- 
dri,  Thomas  Chauvin  et  Laurence  Filliastre 
veufue  de  feu  Michel  ...ariage,  marchands  de 
ma  ville  de  Rouen  m'ont  faict  entendre  qu'ils  auroient 
au  mois  de  Juin  dernier  frété  un  navire  nommé  le  Don 
de  Dieu  du  port  de  cinquante  tonneaux  ou  environ  et 
icelluy  chargé  de  toilles  et  autres  marchandises  pour 
porter  aux  isles  de  Canarie  et  rapporter  des  sucres  en 
ladite  ville  de  Rouen  mais  que  faisant  voiage  leur 
vaisseau  auroit  esté  pris  et  depredé  en  mer  par  des 
navires  Anglois  armés  en  guerre  et  leurs  marchandises 
vendues  en  la  coste  de  Barbarie  par  aucune  de  l'é- 
quipage desdits  navires  Angloix  qui  ont  esté  depuis 
veus  aux  ysles  de  Surlingues  et  en  la  ville  de  Pley- 
mue  en  Angleterre.  Et  par  ce  que  je  désire  soulager  mes 
subiects  autant  qu'il  me  sera  possible  je  vous  prie  vous 
employer  et  faire  instance  à  l'endroit  de  la  royne 
d'Angleterre,  ma  bonne  seur  et  cousine,  et  de  ceux  de 
son  conseil  à  dir  qu'il  soit  faict  justice  à  mesdits  sub- 
iects dudit  vaisseau  et  marchandises  ainsi  depredés 
par  lesdits  Anglois  et  que  la  restitution  s'en  ensuive 
pour  me  donner  occasion  d'en  faire  de  mesme  à  l'en- 
droit des  subiects  de  madite  bonne  seur.  En  m'asseu- 

rant  que  vous  vous  y  employeres  corne  pour  chose 
que  je  désire  et  ay  à  coeur  je  ne  vous  en  feray  la  pré- 
tention plus  expresse.  Priant  Dieu,  Monsr  de  Boissize, 
qu'il  vous  ayt  en  sa  Ste  garde.  Escript  à  Paris  le  der- 
nier jour  de  novembre  1 601 . 

Henry. 

De  Neuf  ville. 

(Original.  Bibl.  Imp.  de  Saint-Pétersbourg.  Communiqué  par  S.  E. 
M.  le  Baron  de  Korff.) 


GLXX 

1602,  13  JANVIER.  —  A  NOZ  AMEZ  ET  FEAULX  CON- 
SEILLERS LES  GENS  DE  NOZ  COMPTES  A  ROUEN. 

ous  conformant  et  approuvant  l'arrest  de 
nostre  Conseil  cy  attaché  sous  nostre  con- 
trecel,  vous  mandons  et  très  expressément 
enjoignons  procéder  à  la  vérification  de  nostre  Edict 
pour  la  vente  et  revente  de  nostre  domaine  en  Nor- 
mandie pour  estre  exécuté  aux  charges,  conditions, 
restrinctions  et  modiffications  conteneus  en  cest  ar- 
rest  que  voulons  estre  registré  en  vostre  greffe  et  re- 
mis au  sieur  de  Courson,  conseiller  de  nostre  grand 
Conseil,  par  nous  député  pour  l'entière  exécution  du 
dict  edict  de  règlement  en  sa  dicte  Commission,  no- 
nobstant et  sans  vous  arrester  à  vos  remonslrances 
faictes  et  à  nous  présentées  par  nostre  procureur  ge- 


DE  HENRY  IV.  373 

neral  ny  aux  causes  motivées  d'icellcs  et  quelconques 
aultres  restrictions,  deffenses,  arrestz,  règlement  et 
lettres  à  ce  contraires,  à  quoy  pour  ce  regard  seule- 
ment et  sans  prejudicier  en  aultre  chose,  nous  avons 
desrogé  et  desrogeons  et  aux  desrogatoires  des  desro- 
gatoires  y  contenues.  Car  tel  est  nostre  plaisir.  Donné 
à  Paris  le  treiziesme  jour  de  janvier  l'an  de  grâce  mil 
six  centz  deux  et  de  nostre  règne  le  treiziesme. 

Henry. 

Potier. 

(Bib.  Maz.,  Ms.  1549,  fol.  273  verso.) 


CLXXI 

1602,  13  JANVIER.  —  A  NOZ  AMEZ  ET  FEAULX  CON- 
SEILLERS TENANTZ  NOSTRE  COURT  DE  PARLEMENT 
DE  NORMANDTE. 

yant  aucunement  mis  en  considération  les 
remonstrances  qui  nous  ont  été  faictes  tant 
par  vous  que  par  nostre  chambre  des  Comp- 
tes au  dit  pais,  nous  avons  icelles  faict  reveoir  en  nos- 
tre Conseil ,  ensemble  voz  arrestz  de  vérification  de 
nostre  edict  de  la  vente  et  revente  de  nostre  domaine 
en  vostre  ressort,  et  sur  le  tout,  après  meure  délibé- 
ration, est  intervenu  l'arrest  de  nostre  Conseil,  cy  atta- 
ché soubz  nostre  constrescel,  portant  les  restrictions 
et  modiffications  que  nous  entendons  estre  faictes  en 


374  LETTRES  INÉDITES 

l'exécution  du  dit  edict.  A.  ces  causes,  nous  vous 
mandons  et  très  expressément  enjoignons  que,  sans 
retardement  de  l'exécution  de  nostre  edict,  vous 
faictes  publier  et  registrer  le  dit  arrest  que  nous  avons 
loué,  conformé  et  approuvé,  louons,  conformons  et 
approuvons,  et  de  noz  certaine  science,  mouvement, 
pleine  puissance  et  authorité  royalle  par  ces  présentes, 
signées  de  nostre  main,  voulons  que  le  dit  arrest 
serve  de  tout  règlement,  restrinctions  et  modiffications 
sans  qu'il  en  puisse  par  vous  ny  par  nostre  Chambre 
des  Comptes  audit  pais  estre  faict  aulcunes  aultres, 
nonobstant  voz  ditz  arrestz  de  veriffîcation  et  de  tous 
edictz,  ordonnances,  restrinctions,  chartes  norman- 
des et  lettres  à  ce  contraires.  Enjoignons  très  expres- 
sément à  nostre  procureur  gênerai  tenir  la  main  à  ce 
que  la  d.  publication  soit  faicte  purement  et  simple- 
ment, icelle  requérir  et  de  nous  certiffier  de  ses  dili- 
gences. Car  tel  est  nostre  plaisir.  Donné  à  Paris  le 
xiii  jour  de  janvier  l'an  de  grâce  mil  six  centz  deux 
et  de  nostre  règne  le  treiziesme. 

Henry. 

Potier. 


(Bib,  Max.,  Ms.  1549,  f.  199.) 

GLXXII 

1602,  6  FEVRIER.  —  AUX  MÊMES. 

ous  avons  faict  revoir  en  nostre  Conseil  vos- 
tre  arrest  cy  attaché  soubz  nostre  contrescel 
par  lequel,  au  lieu  de  vous  conformer  à  nos- 
tre intention  et  justes  resolutions  de  nostre  d.  Con- 
seil et  ce  faisant  faire  publier  nostre  arrest  du  vingt- 
neufîeme  décembre  dernier  pour  plus  promptement 
faire  procéder  à  l'exécution  de  nostre  edict  du  mois 
de  décembre  mil  cinq  centz  quatrevinglz  dix  neuf 
pour  la  vente  et  revente  de  nostre  domaine  en  vostre 
ressort,  et  faire  cognoistre  et  reparer  les  usurpations 
etreprinses  faictes  sur  nostre  d.  domaine,  droictz 
recelez  d'iceulx  des  desniers  et  choses  à  nous  escheues 
et  adjugeez  et  encores  pour  nous  estre  donné  plus 
particulière  cognoissance  de  nostre  d.  domaine 
droictz,  valeur  et  icelluy  bon  ou  mauvais  mesnage  qui 
y  a  esté  faict,  vous  avec  faict  deffense  au  commissaire 
par  nous  député  pour  entière  exécution  de  nostre 
d.  edict  de  suyvre  le  règlement  que  luy  avons  donné 
par  ledit  arrest  à  peine  de  respondre  de  tous  dépens, 
dommaiges  et  interestz  et  de  restituer  le  quadruple. 
En  voullant  pour  certaines  considérations  nostre 
d.  arrest  estre  exécuté,  nous  vous  mandons  que  sans 
attendre  de  nous  aultre  commandement  de  bouche 

ny  par  escript,  ains  que  prenant  les  présentes  pour 
finalle  jussion  vous  aiéz  à  faire  lire,  publier  et  re- 
quérir nostre  d.  arrest  pour  estre  exécuté  de  poinct 
en  poinct  selon  sa  forme  et  teneur,  nonobstant  vostre 
d.  arrest  du  xxime  janvier  dernier  auquel  et  à  toutes 
aultres  choses  à  ce  contraires,  mesmes  à  la  Chartre 
Normande,  nous  avons  desrogé  et  desrogeons  et  aux 
desrogatoires  des  desrogatoires  y  contenues.  Donné  à 
Paris  le  vf  jour  de  febvrier  l'an  de  grâce  mil  six  centz 
deux  et  de  nostre  règne  le  treisiesme. 

Henry. 

Potier. 

(Bib.  Maz.,  Ms.  1549,  f.  203.) 


CLXXIII 


1602,  6  FEVRIER.  —  A  NOS  AMEZ  ET  FEAULX  CONSEIL- 
LERS, NOTAIRES ,  ADVOCATZ  ET  PROCUREURS  EN  LA 
COURT  DE  PARLEMENT  DE  NORMANDIE. 


os  amez  et  feaulx,  nous  vous  avons  bien 


s 


voulu  faire  la  présente  pour  vous  dire  que 
t  vous  aiez  à  poursuivre  et  requérir  incessa- 
ment  la  publication  de  l'arrest  de  nostre  conseil  pour 
estre  exécuté  selon  sa  forme  et  teneur.  Nous  en  escri- 
rons  fort  expressément  à  notre  Court  de  parlement. 
Conformez  vous  à  nostre  intention,  et  nous  donnez 
tesmoignage  de  voz  diligences  et  de  l'affection  qu'a- 

vez  à  l'exécution  de  nos  commandementz,  vous  as- 
seurant  qu'en  meilleure  occasion  ne  scauriez  nous 
donner  ce  tesmoignage,  pour  l'affection  que  nous 
avons  de  faire  exécuter  nostre  dit  arrest  pour  plu- 
sieurs raisons  à  ce  nous  mouvans.  Donné  à  Paris  le 
vi°  jour  de  febvrier,  1602. 

Henry. 

Potier. 

(Bibliothèque  Mazarine,  Ms.  1549,  f.  209.) 


CLXXIV 

4602,  6  FEVRIER.  —  A  NOS  AMEZ  ET  FEAULX  CON- 
SEILLERS LES  GENS  TENANTZ  NOSTRE  COURT  DE 
PARLEMENT  DE  NORMANDIE. 

os  araez  et  feaulx,  nous  avons  avec  desplai- 
sir entendu  la  teneur  de  vostre  arrest  du 
vingthuitieme  janvier  dernier  et  sy  vous  con- 
tinuez en  ce  refus  vous  nous  donnerez  occasion  de 
nous  plaindre.  Car  pour  descharger  nostre  domaine  et 
nous  en  conserver  quelque  chose  de  clair,  nous  avons 
ordonné  une  recherche  estre  faicte  suivant  Tarrest, 
ou  aulcun  ne  peult  avoir  juste  interest,  puis  mesmes 
que  les  procès  rivauix  nous  doibvent  estre  envoiez  au- 
paravant qu'il  soit  sur  ce  aulcune  chose  ordonné  ny 
innové.  Et  désirant  pour  ces  causes  et  autres  justes 
considérations  à  ce  nous  mouvant  faire  exécuter 
nostredit  arrest,  nous  voulons  que  vous  aiez  sur  tanî 

que  désirez  nous  complaire  icelluy  faire  lire,  publier 
et  enregistrer  en  vos  Registres  et  par  tout  vostre  res- 
sort pour  estre  exécuté  de  point  en  point  selon  sa 
forme  et  teneur.  Donné  à  Paris  le  vie  jour  de  febvrier 
1602. 

Henry. 

Potier. 

(Bib.  Mazarine,  Ms.  1549,  f.  207.) 


CLXXV 


1602,  20  FEVRIER.  —  A  MONSr  DE  LA  COUR,  CONSr  EN 
MON  CONSEIL  D'ESTAT  ET  PREMIER  PRESIDENT  EN 
MA  COUR  ET  PARLEMENT  DE  NORMANDIE. 


onsf  le  président,  j'escript  fort  expressément 
à  ma  Cour  du  parlement  et  vous  ay  bien 
|§  voulu  faire  la  présente  pour  vous  prier  era- 
ploier  votre  authorité  à  ce  que  l'arrest  de  mon  conseil 
soit  exécuté  selon  sa  forme  et  teneur.  C'est  chose 
que  j'affectionne  tellement  qu'en  meilleure  occasion 
ne  me  scauriez  tesmoigner  l'affection  qu'avez  au  bien 
de  mon  service.  Et  me  promettant  que  je  recepvray 
en  bref  le  contentement  que  je  me  prometz  du  désir 
qu'avez  de  me  complaire,  je  prie  Dieu,  Monsr  le  pré- 
sident, qu'il  vous  ait  en  sa  Ste  garde.  Escript  à  Paris, 
le  xxe  jour  de  febvrier  1602. 

Henry. 

Potier. 

(*  Bibl.  Mazarine,  Ms.  1549,  f.  17.) 

CLXXVI 

4602,  3  AVRIL.  —  A  MONSIEUR  DE  MOTEVILLE,  CONSr 
EN  MON  CONSEIL  D'ESTAT  ET  PREMIER  PRESIDENT  EN 
MA  CHAMRRE  DES  COMPTES  DE  NORMANDIE. 

onsf  le  président,  tant  s'en  fault  que  les  excu- 
ses qu'a  pris  ma  Chambre  des  comptes  de 
revisser  mon  edict  de  la  vente  et  revente  de 
mon  domaine  sur  le  manquement  de  fond  qui  est  en 
iceluy  pour  l'acquit  des  charges  ordinaires  soient  va- 
lables, qu'au  contraire  l'on  ne  peut  par  autre  voie  que 
celle  du  dict  edict  et  de  l'arrest  de  mon  conseil  sur  ce  de- 
puis intervenu  pourvoir  plus  commodément  à  la  dicte 
faulte  de  fond,  maint  à  faire  recherche  de  la  mesvente 
de  mond.  domaine  à  mon  préjudice  et  du  publicq  mais 
encore  de  l'usurpation  ou  indue  possession,  detension 
et  occupation  de  plusieurs  partz  et  portions  d'iceluy. 
Lesquelles  duement  recognues  à  mon  profict  et  du  pu- 
blic, comme  il  est  ordonné  par  le  dict  arrest,  l'on  pourra 
recouvrir  du  fond  à  suffire  pour  le  paiement  des  dictes 
charges.  C'est  pourquoy  telles  excuses  cessant  et  sans 
permettre  que  l'on  s'y  arreste  davantage,  je  désire  et 
vous  mande  que  vous  teniez  soigneusement  la  main 
à  la  prompte  revission  de  mon  dict  edict,  et  quand  et 
quand  faire  procéder  à  l'exécution  de  l'arrest  de  mon 
dict  conseil,  auxquels  je  veulx  et  entends  que  l'on  se 
conforme  et  qu'il  serve  de  tout  le  règlement  que  l'on 

pourroit  cy  après  rechercher  pour  l'exécution  du 
dict  edict.  Faites  moy  doncques  ce  service  sur  tous 
autres  nécessaire  et  agréable,  et  que  par  la  voie  de 
ce  porteur,  après  la  présente  receue,  je  cognoisse 
l'effect  de  ma  volonté  vous  estre  en  la  recommanda- 
tion que  vous  debvez,  et  que  par  son  prompt  retour 
j'en  ai  l'assurance  que  je  m'en  suis  tousjours  promise. 
Cependant  je  prierai  Dieu  qu'il  vous  ayt,  Monsr  le 
président,  en  sa  saincte  garde.  Escript  à  Fontaine- 
bleau le  iiic  jour  d'apvril  1602. 

Henry. 

Potier, 

(*Bibl.  Mazarine,  Ms.  1549,  f.  21.) 


CLXXVII 


1602,  3  AVRIL.  —  A  NOZ  AMEZ  ET  FEAULX  CONSEILLERS 
LES  GENS  DE  NOZ  COMPTES  A  ROUAN. 


^|  ous  avons  de  rechef  fait  revenir  en  nostre 
conseil  les  remonstrances  à  nous  y  présen- 


tées par  nostre  procureur  gênerai  contenant 
entre  autres  choses  le  manquement  du  fond  qui  est  sur 
nostre  domaine  au  moien  de  quoy  les  charges  qui  sont 
sur  iceluy  ne  peuvent  être  acquittées,  Testât  abrégé 
des  rentes  et  allienations  de  nostre  d.  domaine  à  nous 
envoiez  par*  noz  amez  et  feaulx  conseillers  les  tréso- 
riers généraux  de  France  à  Rouan  et  Caen  par  lesqueîz 

appert  que  ledit  manquement  de  fond  pour  l'acquit 
des  d.  charges  monte  à  douze  mil  escus  par  chacun  an, 
coppie  de  nostre  edict  de  la  vente  et  revente  de  nostre 
d.  domaine  jusques  à  la  somme  de  deux  centz  mil 
escus,  coppie  de  plusieurs  de  noz  lettres  en  forme  de 
déclaration  par  lesquelles  nous  avions  ordonné  qu'en 
procédant  à  l'exécution  de  nostre  d.  edict  les  commis- 
saires seroient  tenuz  de  laisser  fond  suffisant  pour 
l'acquit  des  d.  charges,  votre  arrest  du  vingtseptiesme 
mars  dernier  par  lequel  au  lieu  de  procéder  à  la  verif- 
fication  de  nostre  d.  edict,  affïn  que  tant  plustost  ledit 
fond  fut  faict  pour  l'acquit  desdites  charges  non  ac- 
quittées parle  mauvais  mesnage  du  passé  avez  ordonné 
que  très  humbles  remonstrances  nous  seroient  faictes 
de  vous  dispenser  de  procéder  à  la  dite  veriffîcation, 
l'arrest  de  nostre  conseil  du  xxiuf  décembre  dernier 
intervenu  sur  semblables  remonstrances  par  nous 
bien  entendues,  considérées  et  résolues  en  nostre  dit 
conseil  avec  injonction  aux  commissaires  de  laisser 
fond  suffisant  pour  l'acquit  des  dites  charges,  l'arrest 
de  veriffîcation  de  nostre  d.  edict  par  les  gens  tenantz 
nostre  court  du  parlement  de  Rouan  à  condition  aussy 
de  laisser  ledit  fond.  Scavoir  faisons  que  de  l'advisde 
nostredit  conseil  ou  le  tout  a  esté  meuremant  délibéré, 
et  de  noz  certaine  science,  pleine  puissance  et  autho- 
rité  roialle,  vous  mandons  et  très  expressément  enjoi- 
gnons que  sans  plus  nous  remettre  à  icelles  remons- 
trances de  manquement  de  fond  comme  jugées  par 
ledit  arrest  ny  à  toutes  autres  que  prétendriez  nous 
faire,  que  tenons  pour  bien  entendeus,  vous  aiez  in- 
continant  et  sans  delay  à  procéder  à  la  veriffîcation 
desditz  edict  et  règlement  sur  l'exécution  d'iceluy  ny 

aiant  chose  quelconque  qui  nous  en  puisse  faire  es- 
mouvoir  ny  despartir.  Car  tel  est  nostre  plaisir.  Donné 
à  Fontainebleau  le  111e  jour  d'apvril  l'an  de  grâce  mil 
six  centz  deux  et  de  nostre  règne  le  treiziesme. 

Henry. 

Potier. 

(Bibl.  Maz.,  Ms.  1549,  f.  215.) 


CLXXVIII 


1602,  3  AVRIL.  —  A  NOS  AMEZ  ET  FEAULX  CONSEIL- 
LERS LES  GENS  TENANTZ  MA  CHAMBRE  DES  COMPTES 
DE  NORMANDIE. 


os  amez  et  feaulx,  aultant  que  nous  recevons 
de  préjudice  au  retardement  de  la  vente  et 
revente  de  nostre  domaine,  d'aultant  avons 
nous  occasion  de  nous  plaindre  du  subject  de  ceste 
longueur  provenant  de  vostre  arrest  du  xxe  mars  der- 
nier, par  lequel  vous  ordonnez  que  vos  très  humbles 
remonstrances  et  représentations  nous  soient  faictes 
de  vous  dispenser  de  procéder  à  la  veriffîcation  dudit 
edict,  attendu,  comme  vous  exposez,  le  manquement 
de  fond  qui  est  sur  mond.  domaine,  dont  les  charges 
ne  peuvent  être  acquittées.  Ce  qu'ayant  faict  mouvoir 
et  considérer  en  nostre  conseil  et  recognoistre  le  peu 
de  fondement  qu'il  y  a  en  vos  excuzes  pour  prévaloir 
contre  la  nécessité  dudit  Edict,  et  y  aiant  desia  pourveu 

par  l'arrest  de  nostred.  conseil  du  xxe  décembre  der- 
nier nous  voulons  et  vous  mandons  très  expressément 
par  ces  causes  que  vous  aiez  à  vous  y  conformer,  le 
faire  suivre  et  observer  en  exécution  de  nostred.  Edict, 
ny  aiant  rien  qui  nous  en  puisse  faire  départir,  moins 
qui  doibve  empescher  le  proffict  que  nous  et  le  public 
en  esprouvons  et  de  la  recherche  par  ce  moien  infirmer 
usurpations  de  nostred.  domaine  et  choses  en  dépen- 
dantes et  des  possessions  et  acquisitions  d'iceulx  soubz 
contractz  simulez  et  desguisez  ou  autrement  par  voies 
indirectes  detenuz  et  occupez.  A  quoy  de  rechef  nous 
vous  témoignons  très  expressément  à  chacun  de  vous 
de  procéder  incontinent  et  sans  delay  après  la  veriffi- 
cation  de  nostred.  Edict  et  le  faire  exécuter  conformé- 
ment audit  arrest  de  nostre  conseil  sans  y  faire  faulte, 
car  tel  est  nostre  plaisir.  Donné  à  Fontainebleau  le 
111e  jour  d'avril  1 602. 

Henry. 

Potier. 

(Bibl.  Mazarine,  Ms.  1549,  fol.  fol.  23.) 

CLXXIX 


1602,  3  AVRIL.  —  A  MONSIEUR  DE  LA  COUR,  CONSEIL- 
LER EN  MON  CONSEIL  D'ESTAT  ET  PREMIER  PRESIDENT 
EN  MA  COURT  DE  PARLEMENT  DE  ROUAN. 


owsr  de  la  Cour,  je  ne  puis  trouver  bonnes 
les  excuzes  et  reffuz  que  Ion  a  faict  de  deli- 
berer  sur  mes  lettres  du  vi  febvrier  dernier 
sur  ce  que  lors  de  la  réception  d'icelles  il  y  avoit  en- 
viron vingt  jours  qu'elles  estoient  escriptes,  n'estant 
en  cela  besoing  d'entrer  en  cognoissance  ez  la  lon- 
gueur du  temps  de  l'ordonnance  de  ma  volonté  et  de 
l'arrest  de  mon  conseil,  mais  de  l'exécution  seulle  à 
laquelle  on  debvoit  procéder  puisque  qu'il  n'appa- 
roissoit  que  j'eusse  depuis  rien  ordonné  au  contraire, 
et  nous  estant  promis  un  fruict  très  grand  et  asseuré 
en  la  nécessité  de  mes  affaires,  il  n'y  a  rien  qui  m'en 
puisse  faire  despartir,  joinct  aussi  l'interest  publicq 
qui  est  que  ledit  arrest  soit  promptement  exécuté  affin 
que  les  recherches  y  contenues  les  charges  qui  sont 
sur  mondit  domaine  et  lesquelles  ne  peuvent  estre 
acquitteez  faulte  de  fond,  soient  à  l'advenir  paiées.  Je 
désire  donc  sur  tant  que  vous  affectionnez  le  bien  de 
mes  affaires  et  du  publicq,  que  vous  faciez  en  sorte  que 
toutes  longueurs  et  remises  postposéez,  vous  teniez 
la  main  à  la  publication  dudit  règlement,  et  que  par 
le  retour  de  ce  courrier  mesme,  que  je  désire  estre 

bref,  j'en  ai  asseurance,  croiant  qu'en  meilleure  occa- 
sion vous  ne  me  scauriez  tesmoigner  l'affection  qu'avez 
au  bien  de  mon  service  et  que  vous  ne  pourrez  me 
donner  plus  de  contentement  que  de  me  délivrer  des 
continuelles  importunitez  et  plainctes  que  je  recois  de 
la  part  du  duc  de  Wîrlemberg  auquel  pour  ma  des- 
charge je  suis  tenu  de  faire  valloir  led.  edict.  Je  prie 
Dieu  qu'il  vous  aie,  Monsr  de  la  Cour,  en  sa  saincte 
garde.  Escript  à  Fontainebleau  le  111e  jour  d'avril  1 602. 

Henry. 

Potier. 

(Bibl.  Mazarine,Ms.  1549,  f.  219.) 


CLXXX 


1602,  3  AVRIL.  —  A  NOS  AMEZ  ET  FEAULX  CONSEILLERS 
TENANTZ  NOSTRE  COURT  DE  PARLEMENT  DE  NOR- 
MANDIE A  ROUAN. 


^  oz  amez  et  feaulx,  vous  avez  assez  recognu 
par  nos  lettres  closes  et  de  jussion  du  cin- 
|  quiesme  febvrier  dernier  ce  combien  nous 
avons  à  desplaisir  le  refus  que  faictes  par  vostre  arrest 
du  vingthuitiesme  janvier  de  veriffier  le  règlement 
donné  en  nostre  conseil  par  arrest  d'icelluy  du  vingt- 
huitiesme décembre  sur  l'exécution  de  nostre  edict  de 
vente  et  revente  de  nostre  domaine,  pour  ce  que  estant 
ledit  règlement  suivy  et  observé  nous  nous  promet- 
tons recouvrir  une  bonne  somme  de  deniers  de  ceulx 

25 

qui  possèdent  nostre  domaine  et  choses  en  dépen- 
dantes soit  par  usurpation  à  vil  prix  soubs  contractz 
simulez  et  desguisez  ou  aultrement,  et  en  ce  faisant  nous 
acquitter  et  redimer  de  gros  et  excessifs  intérêts  qui 
courent  à  la  foule  de  nos  finances.  C'est  pourquoy 
nous  vous  faisons  ceste  rescharge  pour  vous  dire  que 
vous  aiez  incontinant  et  sans  delay  à  procéder  à  lad. 
veriffication,  vous  asseurant  qu'en  meilleure  ni  plus 
légitime  occasion  ne  me  scauriez  tesmoigner  l'affec- 
tion qu'avez  au  bien  de  nostre  service  et  du  publicque. 
Donné  à  Fontainebelleau  le  ine  jour  d'apvril  mil  six 
cens  deux. 

Henry. 

Potier. 

(Bib.  Mazarine,  Ms.  1549,  f.  221.) 


CLXXXI 


1602,  3  AVRIL.  —  A  NOSTRE  AMÉ  ET  FÉAL  CONSEILLER 
LE  SIEUR  DE  GISORS,  NOSTRE  PROCUREUR  GENERAL 
AU  PARLEMENT  DE  NORMANDIE  A  ROUAN. 


^  ostre  amé  et  féal,  nous  vous  mandons  sur 
tant  que  desirez  nous  faire  paroistre  l'af- 
vl  fection  qu'avez  au  bien  de  nostre  service  que 
sans  plus  vous  arrester  aux  dattes  par  veilles  qu'elles 
puissent  estre  de  nos  lettres  ains  à  l'intention  et  com- 
mandement y  contenu  pour  le  bien  et  prompte  exécu- 
tion d'iceulx  vous  aiez,  comme  du  reste  nous  le  vous 

tesmoignons  très  expressément  par  ces  présentes,  a 
poursuivre  et  requérir  incessament  la  publication  du 
règlement  contenu  en  nostre  arrest  du  vingthuitiesme 
décembre  dernier  sur  l'exécution  de  nostre  edict  de 
vente  et  revente  de  nostre  domaine  sans  souffrir  ou 
permettre  qu'autres  charges,  restrinctions  ny  modiffi- 
cations  y  soient  apportées.  Ce  que  ferez  avec  toute 
diligence  et  nous  en  certiffierez  par  ce  porteur  d'aul- 
tant  que  nous  sommes  journellement  pressez  de  justes 
et  trop  légitimes  plainctes  de  nostre  cousin  le  duc  de 
Wertemberg  que  nous  desirons  contenter  en  ce  faict, 
et  nous  libérer  vers  luy  de  nostre  parolle.  Donné  à 
Fontainebelleau  le  me  jour  d'apvril  mil  six  cens  deux. 

Henry. 

Potier. 

(Bibl.  Mazarine,  Ms.  1549,  f.  223.) 


CLXXXII 

1602,  3  AVRIL.  —  A  NOSTRE  AMÉ  ET  FÉAL  LE  SIEUR  DU 
VAL  Sr  JEAN,  M"  ORDre  EN  NOSTRE  CHAMBRE  DES 
COMPTES  DE  NORMANDIE  A  ROUAN. 

ostre  amé  et  féal,  nous  escripvons  fort  ex- 
pressément à  nostre  Chambre,  au  premier 
président  et  procureur  gênerai  d'icelle  sur  les 
remises  et  longueurs  qu'ils  semblent  rechercher  en 
l'exécution  de  nostre  Edict  de  vente  et  revente  de 

nostre  domaine  de  Normandie.  Et  pour  ce  qu'il  s'a- 
git en  ce  faict  du  bien  de  nostre  service  et  accomplisse- 
ment de  nostre  parole  donnée  et  réitérée  à  nostre 
cousin  le  duc  de  Wirtemberg  et  de  nous  acquitter  en- 
vers luy  et  assopir  de  gros  interestz  qui  courent  à  la 
foulle  de  nos  finances,  nous  vous  avons  voulu  faire  la 
présente  pour  vous  dire  que  vous  aiéz  sur  tant  que 
vous  desirez  nous  complaire  à  vous  emploier  et  faire 
en  sorte  que  par  ce  porteur  recepvions  en  diligence  la 
veriffication  de  nostre  Edict  pour  estre  exécuté  sui- 
vant l'arrest  de  nostre  Conseil  du  vingt-huitiesme  dé- 
cembre dernier.  Donné  à  Fontainebelleau  le  111e  jour 
d'Apvril  mil  six  cens  deux. 

Henry. 

Potier. 

(Bib.  Mazarine,  Ms.  1549,  fol.  225.) 


CLXXXIII 

1 602,  3  AVRIL.  —  A  NOSTRE  AMÉ  ET  FEAL  CONSEILLER 
LE  SIEUR  DE  LA  PILLE,  PROCUREUR  GENERAL  EN 
NOSTRE  CHAMBRE  DES  COMPTES  DE  NORMANDIE  A 
ROUAN. 


|  ostre  amé  et  féal,  nous  vous  envoyons  noz 
lettres  en  forme  de  jussion  et  closes  addres- 
santes  tant  à  nostre  Chambre  des  comptes 
que  premier  président  d'icelle  pour  les  rendre,  pour- 
suivre et  requérir  l'entier  accomplissement  d  icelles 

avec  une  diligence  que  n'avez  faict  de  nos  précédentes 
et  que  vous  tesmoignons  très  expressément  faire  affin 
qu'ayons  occasion  estimer  qu'avez  en  singulière  re- 
commandation le  bien  de  mon  service  et  du  public, 
pour,  conformément  à  l'arrest  de  nostre  Conseil,  faire 
recherche  exacte  des  usurpations  et  indirectz  posses- 
seurs de  mon  domaine  sans  qu'il  soit  plus  besoing 
nous  remettre  à  remonstrances  qui  toutes  sur  les  trois1 
à  nous  faictes  et  de  bouche  et  par  escript  ont  esté  ju- 
gées par  ledit  arrest.  Ce  que  nous  promettant  que 
ferez  nous  attendrons  par  ce  porteur  le  contentement 
qu'en  espérons  et  l'effet  du  zele  que  portez  à  nostre  ser- 
vice. Donné  à  Fontainebelleau  le  111e  jour  d'apvril  mil 
six  cens  deux. 

Henry. 

Potier. 

(Bibl.Mazarine,  Ms.  1549,  f.  227.) 


1 .  (Une  copie  d'une  de  cette  très-humble  mais  tres-hardie  rcmonstrance 
se  trouve  dans  ce  même  Ms.  de  la  Bib.  Mazarine,  f.  69.) 

CLXXXIV 


1602,  \k  MAY.  —  A  NOZ  AMEZ  ET  FEAULX  CONSEILLERS 
LES  GENS  TENANS  NOSTRE  CHAMRRE  DES  COMPTES 
ESTARLIE  A  ROUAN. 


os  amez  et  feaulx,  nous  avons  desia  en- 
tendu de  nostre  procureur  gênerai  en  nostre 
Chambre  ce  que  vous  dictes  avoir  en  dota- 
tion pertinente  et  suffisante  pour  vous  excuser  de  la 
veriffication  de  nostre  Edict  faict  pour  la  vente  et  re- 
vente de  nostre  domaine  et  de  V  Arrest  de  mon  Con- 
seil sur  ce  intervenu,  et  voions  que  les  dernières  ex- 
cuses et  remises  que  vous  printes,  par  vostre  dernier 
arrest,  et  remonstrances  que  vous  avez  à  nous  faire 
envie,  ne  concernent  tant  nostre  interest  et  du  public 
que  vostre  particulier,  du  moins  ny  voions  nous  raison 
ne  apparence  quelconque.  Cela  nous  a  faict  d'autant 
trouver  plus  mauvais  vostre  d.  refus  :  pour  éviter  la 
longueur  et  préjudice  duquel  et  vous  presser  à  l'exé- 
cution de  nosd.  Edict  et  Arrest,  nous  vous  envoions1 
—  l'un  de  noz  valletz  de  chambre  exprès  avec  ces  pré- 
sentes pour  vous  dire  et  asseurer  nostre  volonté  et  in- 

i.  (Ce  valet  de  chambre  devoit  se  nommer  Richier,  car  dans  une 
autre  missive  (f°  269  du  même  Recueil,)  aux  procureurs  et  advocatz  ge- 
neraulx  du  parlement,  le  Roy  dit  :  «  nous  avons  avec  desplaisir  entendu 
de  Richier,  l'un  de  nos  valletz  de  chambre,  que  quelques  diligentes  pour- 
suites et  sollicitations  qu'il  ayt  faict  durant  dix  jours  il  n'a  peu  avoir 
aulcune  response  aux  lettres  qu'il  vous  a  rendues  de  nostre  part.  »  ) 

tention  absolue estre que  vostre  d . arrest  dernier  demeure 
sans  effet,  et  toutes  excuses,  remises  et  difficultez  post- 
poseez  vous  aiez  la  présente  receu  à  procéder  à  l'omo- 
logation  et  entière  exécution  de  nosditz  Edict  et  Arrest, 
aiant  expressément  commandé  au  d.  —  de  ne  dépar- 
tir d'auprès  de  vous  qu'il  ne  voist  la  resolution  de  cest 
affaire.  Vous  mandant  de  nostre  part  dy  user  de  telle 
diligence  que  dans  huict  jours  après  la  réception  nous 
le  revoions  près  de  nous  avec  preuve  et  témoignage 
certain  du  respect  et  de  la  révérence  et  obéissance  à 
noz  commandementz,  sur  tant  que  vous  desirez  nous 
conserver  la  bonne  et  sincère  opinion  que  nous  avons 
tousjours  eue  de  vous  à  l'observation  de  nosditz  com- 
mandementz, et  ne  nous  contraignez  d'en  advancer 
Fexecution  par  autres  voies  et  autborité  que  de  la 
vostre.  Car  tel  est  nostre  plaisir.  Donné  à  Tours  le 
xmie  jour  de  May  1602. 

Henry. 

Potier. 


CLXXXV 

1602,  14  MAY.  —  A  NOSTRE  PROCUREUR  DE  LA  CHAMBRE 
DES  COMPTES  A  ROUAN. 

ostre  amé  et  féal,  nous  ne  pouvons  que  nous 
n'aions  un  extresme  desplaisir  de  voir  que 
nostre  Chambre  se  soit  avec  si  peu  d'appa- 
rents prétexte  volontairement  bandée  à  contester,  de- 

battre  et  empescher  si  elle  pou  voit  l'exécution  de  nostre 
Edict  faict  pour  la  vente  et  revente  de  nostre  domaine 
en  Normandie  au  mespris  des  commandementz  sy 
exprès  que  nous  luy  en  avons  faictz  desquelz  ilz  ont 
ouvertement  et  absolument  reffusé  d'obéir,  proposant 
de  vouloir  réitérer  les  resmontrances  qui  ne  peuvent 
estre  autres  ne  plus  fermes  et  vallables  que  celles 
qu'elle  nous  a  faictes  par  vostre  entremise,  auxquelles 
nous  voulons  qu'elle  s'arreste  sans  espérance  de  pou- 
voir estre  receuz  et  en  faire  d'autres.  Ce  que  nous  vous 
mandons  et  enjoignons  très  expressément  de  repartir 
à  nostre  dicte  Chambre  aussitôt  que  la  présente  sera 
receu  et  tenir  la  main  à  ce  que  toutes  excuses  post- 
poseez  et  cessans  ce  porteur,  l'un  de  nos  valletz  de 
chambre  que  nous  envoions  exprès  vers  elle,  nous  en 
rapporte  l'entier  effect  et  l'accomplissement  et  qu'il 
n'y  ait  faulte,  car  tel  est  nostre  plaisir.  Donné  à  Tours 
le  14  de  May  1602. 

Henry. 

(Bib.  Mazarine,  Ms.  1549,  f.  231  et  232.) 

M .  Berger  de  Xivrey  n'indique  pas  ces  deux  pièces  dans  sa  précieuse 
Table  de  plusieurs  lettres  de  Henri  IV  qui  ne  lui  ont  pas  paru  devoir  être  im- 
primées, mais  il  y  signale  la  lettre  suivante,  adressée  au  premier  président 
du  parlement  de  Normandie  ,  comme  ayant  dû  être  écrite  le  14  mai, 
par  conséquent  à  Tours  : 

ce  Monsr  le  président  je  ne  puis  avoir  à  plaisir  les  remises  qu'avez 
faict  de  faire  publier  le  règlement  faict  en  mon  Conseil  pour  l'exécution 
de  l'edict  de  la  vente  et  revente  de  mon  domaine  ,  daultant  que  le  dicl 
règlement  est  principallement  faict  pour  cognoistre  comment  il  est  pos- 
sédé, soubz  quel  tiltre  et  par  quelles  personnes ,  et  après  avoir  esté  veu 
en  mon  Conseil  les  procès  verbaulx  du  commissaire  député  pour  l'exé- 
cution dudict  Edict  estre  ordonné  de  la  vente  et  revente  des  choses  qui 
se  trouveront  mal  possedeez,  tenuez,  receleez  etusurpeez.  C'est  pourquoy 
je  vous  ay  voulu  faire  la  présente  pour  vous  dire  que  vous  aiéz ,  sur  tant 
que  desirez  me  complaire,  à  faire  procéder  incontinant  et  sans  delay  à 
ladicte  publication,  et  icelle  m'envoier  par  ce  porteur  —  que  je  vous 

envoie  exprès.  Ce  que  me  promettant  que  ferez  je  prie  Dieu ,  Monsr  le 
président,  qu'il  vous  ait  en  sa  ste  garde.  Escript  a  — .  » 

A  cette  lettre,  tirée  du  mêmeMs.,  f°  19,  je  crois  qu'on  peut  joindre  en- 
core la  suivante  que  M.  Berger  de  Xivrey  (t.  VII,  p.  945)  date,  sans  la 
transcrire,  évidemment  à  tort  du  jour  même  de  la  mort  de  Henry  IV,  car 
on  lit  sur  son  verso  :  Coppie  de  la  missive  au  premier  président  de  la 
chambre  des  comptes  du  14  may  1602  : 

<r  Monsr  le  président,  c'est  avec  sy  peu  d'apparente  occasion  que  ma 
chambre  des  comptes  a  prins  n'agueres  prétexte  de  refuser  l'exécution 
de  mon  edictpour  la  vente  et  revente  de  mon  domaine  etl'arrest  de  mon 
conseil  sur  ce  intervenu,  que  je  ne  puis  que  sinon  avoir  un  très  grand 
ressentiment  et  mesconteiitement.  Mais  affin  que  toutes  ces  longueurs 
cessent  comme  elles  doibvent  aussy  puisque  mon  procureur  gênerai  bien 
informé  de  l'intention  de  ma  dicte  Chambre  m'a  desia  faict  d'assez  amples 
resmontrances  sur  ce  subject,  j'escript  à  mad.  Chambre  par  —  l'un  de 
mes  valletz  de  chambre  que  je  despeche  exprès  vers  elle  pour  lui  man- 
der qu'elle  n'espere  plus  estre  admise  et  receu  désormais  à  faire  d'autres 
resmontrances  quelles  qu'elles  soient  que  celles  de  mondict  procureur, 
mais  se  conformant  à  mesdictz  edict  et  arrest  elle  aie  suivant  tant  et  sy 
exprès  commandementz  que  j'en  ay  faictz  à  passer  oultre  lesdictes  res- 
montrances et  sans  sy  arrester  ne  avoir  esgard  aulcun  ,  et  nous  faire 
par  le  retour  de  nostre  porteur  paroistre  en  effect  l'obéissance  et  le  res- 
pect qu'elle  doibt  à  mesdictz  commandementz.  A  quoy  vous  mettrez 
peine  qu'il  soit  incontinant  satisfait  désirant  que  vous  y  mouviez  la  bonne 
main  et  que  ledict  —  puisse  estre  de  retour  préz  de  moy  dans  huict 
jours  après  la  réception  de  mes  présentes  lettres.  Priant  Dieu —  » 

Ces  lettres,  datées  de  Tours,  font  partie  de  la  seconde  publication  de 
la  Société  des  Bibliophiles  de  Touraine,  constituée  dans  le  but  de  publier, 
à  l'aide  des  presses  de  M.  Marne,  des  ouvrages  inédits  ou  rares,  offrant 
un  intérêt  historique  ou  littéraire,  et  relatifs  à  la  Touraine. 

CLXXXVI 


1602, 15  MAY.  —  A  MESS.  VYART  ET  MIRON ,  CONSEILLERS 
EN  MON  CONSEIL  ET  DEPPUTEZ  PAR  LA  CONFERENCE 
DES  LIMITES  DE  VERDUNOIS  ET  LUXEMBOURG . 


essieurs  Vyart  et  Myron,  jay  veu  par  voz  der- 
nières lettres  ce  que  vous  avez  donné  en  fa- 
veur de  ceulx  du  chapitre  de  l'Eglise  de  Ver- 
dun, et  particulièrement  l'asseurance  que  vous  avez 
donnée  au  conseiller  Just  que  vous  attendriez  les  dep- 
putez  de  mes  frère  et  niepce  les  Archiduez  pour  con- 
férer avec  eulx  et  que  vous  départiriez  volontiers  de  ce 
que  vous  jugeriez  par  ensemble  estre  contre  la  raison; 
en  quoy  vous  leur  avez  faict  congnoistre  que  vous  ne 
desiriez  rien  à  l'advantage  et  faveur  de  ceulx  dudict 
chapitre  que  ce  que  est  raisonnable  suivant  mon  in- 
tention et  les  lettres  qui  je  vous  avois  envoyées  pour 
cest  effet.  Depuis  peu  de  jour  l'ambassadeur  desdicts 
Àrchiducz  m'a  faict  plaincte  de  vostre  dicts  jugements 
tant  pour  la  forme  dont  vous  avez  usé  que  de  ce  que 
vous  avez  faict  en  conséquence  d'icelluy,  m'ayant  re- 
montré que,  la  conférence  ayant  esté  accordée  de  part 
et  d'autre,  vous  n'avez  peu  donner  jugement  sans 
ouyr  les  parties  qui  y  ont  interest  et  l'advis  de  ceulx 
qui  sont  depputez  de  la  part  desdicts  Archiducz  pour 
conférer  avec  vous;  que  vous  avez  faict  publier  vostre 

dict  jugement  depuis  iceluy  faict  signiffier  à  ceulx  de 
Danviller,  mesmes  à  quelques  particuliers  qui  sont 
condamnez  à  diverses  amendes  dont  l'exécution  ne  se 
pourroit  faire  que  les  officiers  et  subjectz  desdictz  Ar- 
chiducz  ne  se  missent  en  debvoir  de  l'empescher  par 
toutes  voyes.  Sur  quoy  j'ay  dict  audict  Ambassadeur 
que  ledict  jugement  avoit  esté  donné  par  les  Commis- 
saires que  j'ay  depputez  pour  ladicte  conférence;  les- 
quelz  se  sont  trouvez  au  lieu  et  temps  accordez  pour 
faire  l'assemblée,  auxquelz  mesdictz  depputez  ont 
attendu  ceulx  des  Archiducz  quatre  mois  entiers  avant 
qu'entrer  en  aulcunes  procédures,  lequel  temps  passé 
eslans  pressez  par  ceulx  dudict  chapitre,  ilz  n'ont  peu 
leur  denier  justice,  ayans  commencé  à  veoir  leurs 
tiltres  et  informé  des  entreprinses  faictes  sur  eulx  par 
ceulx  de  Dampvillier  pour  préparez  ce  qui  dependoit 
de  l'exécution  de  votre  commission,  attendant  la  venue 
desdictz  depputez  des  Archiducz  desquelz  n'ayansaul- 
cun  advis  six  mois  après  vostre  arrivée  audict  Verdun, 
vous  auriez  donné  vostredict  jugement  fundé  sur  les 
tittres,  droictz  et  possessions  anciennes  de  ceulx  du- 
dict chapitre  en  faveur  desquelz  vous  n'avez  peu  ref- 
fuser  de  donner  vostre  dict  jugement;  en  quoy  vous 
n'avez  rien  faict  qui  n'aye  esté  cy  devant  pratiqué  en 
pareil  cas  ;  toutesfois  qu'ayant  esté  adverty  que  les- 
dictz  depputez  des  Archiducz  estoient  arrivez  depuis 
peu  en  Luxembourg  pour  ladicte  conférence,  que  je 
vous  avois  escript  de  les  ouyr  et  leur  faire  veoir  les 
tiltres  et  raisons  qui  vous  avoient  meu  de  donner  le- 
dict jugement,  vous  ayant  mandé  d'en  conférer  avec 
eulx  suivant  les  termes  de  vostre  commission  sans 
faire   mention    de  vostre   jugement   n'y  prendre 

aulcLin  advantage  sur  icelluy  :  qui  est  ce  que  vous 
avez  présentement  à  faire  avec  les  depputez;  vous  ne 
ferez  rien  toutes  fois  qui  puisse  rendre  ledict  jugement 
nul,  si  ce  n'est  qu'ayant  conféré  ensemblement  ce  qui 
est  requis  pour  conserver  les  droictz  de  ceulx  dudit 
chapitre  et  dont  ils  puissent  recevoir  contentement.  Si 
en  l'exécution  de  ce  que  dessus  vous  trouvez  quelque 
difficulté  préjudiciable  à  mon  service  vous  tiendrez  en 
surceance  ladicte  conférence  comme  aussi  l'exécution 
de  vostre  dict  jugement,  et  vous  donnerez  advis  de  ce 
que  vous  estimerez  estre  à  faire  tant  pour  mon  service 
que  pour  la  conservation  des  droictz  de  ceulx  dudict 
chapitre. 

Je  loue  la  responce  faicte  à  mon  frère  le  Duc  de  Lor- 
raine par  ceulx  du  chapitre  de  Verdun,  et  voyant 
qu'ilz  rendent  ce  qu'ilz  doibvent  à  mon  authorité,  je 
ne  veulx  aussi  leur  manquer  de  support  et  de  faveur 
en  la  conservation  de  leurs  droictz,  désirant  que  les 
differendz  qu'ilz  ont  avec  mondict  frère  soient  termi- 
nez à  l'amyable,  mais  que  ce  soit  par  vous  que  j'ay 
depputez  à  cest  effect. 

En  quoy  j'auray  très  agréable  que  vous  apportiez 
tout  ce  que  dépendra  de  vous  pour  le  contentement 
de  mondict  frère,  en  conservant  les  droictz  dudict 
chapitre  ;  ce  que  vous  pouvez  faire  entendre  à  mondit 
frère  auquel  j'en  escriray,  s'il  en  faict  plus  grande  dif- 
ficulté. Et  sur  ce  je  prieray  Dieu  qu'il  vous  ayt,  Mess. 
Vyart  et  Myron,  en  sa  saincte  et  digne  garde.  Escrit 
au  Plessis  lez  Tours  le  xve  jour  de  may  1 602. 

Henry. 

Potier. 

(  *  Fonds  Dupuy,  N°  62,  F0  42  et  F.  Béthune,  Ms.  9136,  fol»  33.) 

CLXXXVII 

1602,  26  MAY.  —  A  NOS  CHERS  ET  BIEN  AMEZ  LES 
BOURGEOIS,  MANANS  ET  HABIT  ANS  DE  NOSTRE  VILLE 
DE  RENNES. 

hers  et  bien  amez,  nous  avons  recentement 
encores  ordonné  à  nostre  cousin  le  mares- 
chal  de  Brissac  de  faire  promptementtravailler 
à  l'ouverture  des  tours  et  portaulx  de  nostre  ville  de 
Rennes,  et  faict  expédier  à  nostre  dict  cousin  une  se- 
conde commission  pour  cest  effect  à  l'excution  de  la- 
quelle affin  qu'il  n'arrive  aulcun  retardement  nous  vou- 
lons, vous  mandons  et  enjoignons  très  expressément 
de  pourvoir  pronptement  et  soigneusement  aux  moiens 
nécessaires  pour  faire  les  depences  qu'il  conviendra  à 
cest  effect  et  les  faire  fournir  à  propos  selon  que  nostre 
dict  cousin  les  ordonnera  affin  que  nostre  volonté  soit 
en  cela  exécutée  comme  nous  croyons  quelle  importe 
et  est  utille  au  bien  et  repos  de  nostre  dicte  ville  et  de 
noz  subjectz  habitans  d'icelle.  Si  ny  faictes  faulte  car 
tel  est  nostre  plaisir.  Donné  au  Plessis  les  Tours  le 
xvie  jour  de  may  1 602. 

Henry. 

Potier. 

(*  Original.  Archives  municipales  de  la  ville  de  Rennes,  liasse  76.) 

CLXXXVIII 

1602,  '24  MAY.  —  A  M.  DE  BEAUMONT,  AMBASSADEUR 
EN  ANGLETERRE. 

ONSr  de  Beaumont,  j'ay  faist  responce  à  vos 
lettres  des  xxie  et  xxvne  du  moi  d'avril  le 
xiu  du  présent.  Depuis  j'ay  receu  celles  du 
premier  et  dixiesme,  l'une  le  quatorziesme  et  l'autre 
le  xvme  d'iceluy.  J'ay  eu  à  plaisir  de  savoir  par  la  pre- 
mière comment  la  Royne  et  ses  conseillers  se  condui- 
sent avec  le  Roy  d'Escosse  et  luy  avep  eulx,  aussy 
quelle  opinion  vous  avez  de  leur  inclination  et  vo- 
lonté tant  gen  ralle  que  particulière  en  son  endroict, 
comme  du  party  que  pourroit  s'opposer  à  luy  à  la 
prétention  de  la  succession  de  la  couronne  d'Angleterre 
après  le  decedz  de  la  Royne  :  car  c'est  une  des 
choses  de  ce  siècle  à  l'événement  de  laquelle  nous 
debvons  prendre  garde  de  plus  près  pour  leur  voisi- 
nage et  les  autres  raisons  qui  vous  sont  assez  con- 
gneues  et  d'autant  plus  que  nous  voyons  les  Espagnolz 
estre  ja  fichez  et  bandez  si  attentifvement  qu'ilz  ne 
peuvent  mesmes  attendre  que  la  Royne  soit  morte  pour 
y  fraper  coup  ;  ilz  en  délaissent  leurs  propres  affaires 
en  préférant  ce  desseing  à  celle  des  Archiducs,  les- 
quelles ne  recevront  à  présent  comme  vous  savez 
petite  faveur  de  la  paix  et  amitié  d'Angleterre  en  Testât 

où  elles  sont,  tant  ilz  recongnoissent  qu'il  importe  au 
gros  des  affaires  qu'ilz  ayentpart  en  cette  succession, 
soit  qu'ilz  s'en  aproprient  et  la  retiennent  pour  eulx 
mesmes,  ainsy  qu'ilz  feront  s'ilz  peuvent,  ou  qu'ilz  la 
facent  tomber  entre  les  mains  de  personnes  qui  soient 
à  leur  dévotion  et  deppende  deulx  ;  en  quoy  comme 
j'estime  qu'ilz  ne  veulent  favoriser  le  dict  Roy  d' Es- 
cosse,  il  me  semble  que  je  doibs  faire  le  contraire, 
et  dautant  plus  que  le  droict  et  la  faculté  seront  de 
son  costé  quand  le  changement  arrivera,  louant  la 
façon  de  laquelle  vous  en  avez  parlé  avec  le  secré- 
taire Cecil,  comme  je  fais  la  modestie  et  la  discrettion 
de  ses  responces  ;  mais  je  croy  que  vous  ne  le  debvez 
mettre  souvent  sur  ce  propos  pour  éviter  toute  jalou- 
sie, vous  debvez  seulemens  continuer  à  l'asseurer 
quand  cest  occasion  ou  autre  se  presanteront  aux- 
quelles luyet  les  siens  auront  besoin  de  ma  faveur  et 
protection  qu'elles  ne  luy  seront  aucunement  espar- 
gnées.  Je  doibs  aussy  attendre  queledict  changement 
adviennne  et  quelz  effectz  il  produira  à  sa  naissance 
devant  que  de  faire  proposer  audict  Roy  des  condi- 
tions que  luy  donnent  subjet  de  croire  que  j'apre- 
hende  sa  grandeur  ny  umbrage  de  ma  volonté  ceux 
qui  doibvent  estre  intéressez  avec  luy,  le  temps  et  les 
accidens  qui  surviendront  me  donneront  assez  le 
moyen  de  ce  faire  plus  à  propos  et  civillement.  En  tous 
cas  vous  avez  bien  faict  de  n'avoir  demandé  à  la 
Royne  le  passeport  du  baron  de  Tour  que  vous  avez 
envoyé,  car  je  luy  feray  prendre  le  chemin  de  la  mer, 
si  sa  femme,  qui  ne  le  veult  laisser,  s'y  peult  accom- 
moder ;  mais  vous  debvez  savoir  si  ledict  Cecil  a  ad- 
verty  la  dicte  Dame  dudict  passeport  comme  j'estime 

qu'il  avoit  faict,  afin  de  luy  en  parler  ainsy  que  je 
vous  ay  escript  de  peur  quelle  en  prenne  jalousie, 
comme  en  vérité  elle  n'a  occasion  de  faire  :  car  le  plus 
exprès  commandement  que  aura  de  moy  ledict  Baron 
sera  d'admonester  de  ma  part  le  Roy  d'Escosse  de 
révérer  ladicte  Dame  et  de  n'avoir  autre  conception 
ny  volonté  que  celle  qu'il  luy  plaira.  J'ay  esté  bien 
ayse  d'entendre  le  discours  que  ladicte  dame  a  euz 
avec  vous  quand  vous  luy  avez  dict  les  raisons  qui 
me  retiennent  de  m'engaiger  avec  elle  en  la  guerre 
contre  le  Roy  d'Espagne,  et  qu'elle  les  ayt  prises  en 
bonne  part.  Vous  ne  pouvez  aussy  les  luy  représen- 
ter ny  respondre  à  ses  demandes  plus  sagement  que 
vous  avez  faict  et  debvez  continuer  à  traitter  avec  elle 
avec  franchise  et  douceur  comme  vous  avez  com- 
mancé.  J'approuve  pareillement  les  offres  que  vous 
avez  renouvellées  à  ladicte  Dame  de  mon  service  et 
aux  chevaliers  de  son  ordre  de  mon  amitié  après  la 
cérémonie  d'iceluy,  ainsy  que  vous  m'avez  escript  par 
vostre  dernière  ;  mais  ne  vous  mettez  en  peine  de  com- 
battre l'opinion  qu'il  prennent  des  advis  qui  leur  sont 
donnez  d'icy,  car  vous  n'auriez  jamais  faict.  Observez 
seulement  ce  qu'ilz  vous  en  diront  et  jugeront  et  m'en 
advertirez  afin  quant  il  sera  temps  que  vous  en  parliez 
comme  je  vous  l'escriray.  Depuis  que  j'ai  commencé 
d'armer,  les  ministres  du  Papeetdudict  Roy  d'Espagne 
m'ont  recherché  plus  qu'ilz  ne  souloient  d'adviser  aux 
moyens  de  remédier  aux  jalousies  qui  sont  entré  nous 
et  arrester  le  cours  des  ecffetz  qu'elles  pourroient  pro- 
duire, par  où  je  remarque  comme  je  fais  les  incom- 
moditez  qu'a  leur  Roy  en  ses  affaires,  qu'il  a  autant 
de  mes  armes  comme  je  puis  avoir  des  siennes,  aussy 

son  ambassadeur  a  voulu  me  faire  croire  la  dernière 
fois  qu'il  a  parlé  à  moy  que  les  armementz  que  faict  son 
maistre  sont  plus  préparez  pour  se  vanger  de  l'affront 
qu'il  a  reçu  en  Irlande  et  pour  secourir  la  Flandres 
que  pour  entreprendre  ailleurs  ny  se  charger  d'une 
nouvelle  guerre,  à  cjuoy  il  y  a  grande  apparence.  Je 
croy  véritablement  qu'il  n'y  a  rien  qui  leur  puisse 
faire  prendre  autre  conseil,  s'ilz  n'y  sont  forcez  ou 
conviez  du  dedans  de  mon  royaulme  par  ceulx  qu'ilz 
peuvent  y  avoir  praticquez,  soit  qu'ilz  leur  promet- 
tent de  grandz  advantages,  ou  qu'ilz  craignent  de  les 
perdre  :  c'est  pour  quoy  je  ne  laisseray  pour  leurs 
belles  parolles  et  spécieuses  raison  de  me  rendre  fort 
et  en  estât  de  ne  pouvoir  estre  surpris.  Ce  pendant 
je  ne  veux  m'engaiger  plus  avant  avec  les  Anglois  pour 
faire  la  guerre  audict  Roy  d'Espagne  tant  pour  le  peu 
de  seureté  qu'il  y  a  en  la  foy  d'iceulx,  que  pour  ce  que 
je  suis  encores  pressé  de  ce  faire  ;  partant  mettez  peine 
à  découvrir  ce  qu'ilz  advanceront  en  leur  traitté  de 
de  paix  et  de  les  solliciter  qu'ilz  envoyent  prompte- 
ment  vers  au  (sic)  Pais-bas  avec  le  plus  de  forces 
qu'ilz  pourront.  Admonestez  les  de  pourveoir  à  bon 
escient  à  la  seureté  de  l'Irlande  sans  s'amuser  aux 
poursuites  de  la  paix  et  les  asseurez  en  termes  généraux 
de  la  continuation  de  mon  amitié,  sans  rejetter  les 
ouvertures  particulières  qu'ilz  vous  feront.  Il  fault 
tenir  le  prétendu  nepveu  du  cardinal  Baronius  pour 
un  affronteur;  vous  verrez  par  le  mémoire  que  je  vous 
envoie  ce  que  Bongars  a  apris  de  luy,  dont  vous  fe- 
rez part  au  secrétaire  Cecil.  Mais  quand  nous  ne  de- 
bvrions  tirer  aultre  advantage  de  la  faveur  que  j'ay  de- 
partie  aux  prebstres  Anglois  que  de  les  séparer  du 

dessein  des  Jésuites  qui  est  celuy  des  Espagnols  la 
peine  que  j'y  emploie  ne  sera  du  tout  inutile,  comme 
vous  scavez  que  n'a  esté  ma  venue  icy  où  j'ay  trouvé 
tant  d'obéissance  que  j'ay  grande  occasion  de  m'en 
contenter  ;  je  la  laisseray  aussy  semblable  à  ceulx  de 
la  ville  et  du  pais  de  se  louer  de  ma  bonté,  et  en  parti- 
ray  après  la  festepour  retourner  du  costé  de  Paris.  Je 
prie  Dieu  etc. 

(Au  Plessis-les-Tours,  xxiv  may  1602.) 

(*  Fonds  Brienne,  Ms.  38.  f°  118  v°.) 


CLXXXIX 


1G02,  20  JUIN.  —  A  NOZ  AMEZ  ET  FEAULX  CONSEILLERS 
LES  GENS  TENANTZ  NOSTRE  COURT  DE  PARLEMENT 
DE  NORMANDIE. 


xl®|  ous  avons  veu  le  refus  qu'avez  faict  par  vos- 
%o  tre  arrest  du  huictiesme  may  dernier  de  faire 


1  requérir  le  règlement  donné  en  nostre  con 
seil  au  mois  de  décembre  dernier  pour  l'exécution  de 
nostre  edict  de  la  vente  et  revente  de  nostre  domaine 
de  Normandie,  et  qu'à  ceste  cause  ladite  exécution  a 
esté  sursize  jusques  à  presant  et  le  fruict  qu'en  espé- 
rons retardé  au  très  grand  préjudice  de  l'interest  pu- 
blic et  du  bien  de  nostre  service  pour  ce  que  par  ledit 
règlement  nous  avons  prescrit  l'ordre  que  nous  vou- 

Ions  estre  observé  en  ladicte  exécution,  et  excepté 
plusieurs  choses  de  la  vente  de  nostredit  domaine, 
laquelle  exception  et  ordre  ne  pourroit  estre  si  led. 
edict  estoit  exécuté  suivant  vostre  arrest  de  veriffication 
du  ixe  juillet  dernier.  A  ces  causes,  après  avoir  eu 
Fadvis  de  nostre  conseil  où  nous  avons  faict  reveoir 
voz  ditz  arrestz  tant  du  ixc  juillet  que  celluy  du  huic- 
tiesme  may  dernier  et  coppie  dudit  règlement,  le  tout 
cy  attaché  soubs  nostre  contrescel,  nous,  de  noz  cer- 
taine science,  propre  mouvement,  plaine  puissance  et 
authorité  roialle,  vous  mandons  et  très  expressément 
enjoignons  par  ces  présentes  signeez  de  nostre  main, 
toutes  excuses,  difficultés  et  considérations  cessantz, 
vous  aiez  à  faire  lire,  publier  et  requérir  ledit  règle- 
ment pour  estre  suivy  en  ladite  exécution  de  poinct 
en  poinct  selon  sa  forme  et  teneur,  et  sans  auculnes 
aultres  restrinctions,  ny  modifications  que  celles  y 
contenues,  nonobstant  et  sans  vous  arrester  à  toutes 
loix,  edictz,  ordonnances,  restrinctions,  deffenses  et 
choses  à  ce  contraires,  à  quoy  nous  avons  desrogé  et 
desrogeons  et  aux  desrogatoires  des  desrogatoires  y 
contenues  fors  et  excepté  neantmoins  audit  règle- 
ment comme  dit  est.  Car  tel  est  nostre  plaisir.  Donné 
à  Paris  le  xxe  jour  de  juin  l'an  de  grâce  mil  six  cents 
deux  et  de  notre  règne  le  treiziesme. 

Henry. 

Potier. 


(Bibiothèque  Mazarine,  Ms.  1549,  f.  239.  Sur  le  verso  de  cette  pièce 
on  lit  cette  phrase  qui  pourroit  être  placée  sur  toutes  celles  qui  l'ont 
précédée  :  Ils  nont  rien  fait  là  dessus.) 

GXC 

1602,  20  JUIN.  —  A  NOZ  AMEZ  ET  FEAULX  CONSEILLERS 
LES  GENS  DE  NOSTRE  CHAMBRE  DES  COMPTES 'A 
ROUAN. 


S|  ous  avons  faict  reveoir  en  nostre  conseil 
vostre  arrest  cy  attaché  soubs  nostre  con- 


trescel  .  par  lequel,  au  lieu  de  procéder 
à  la  veriffication  pure  et  simple  de  nostre  edict  de  la 
vente  et  revente  de  nostre  domaine  en  Normandie, 
pour  estre  exécuté  aux  charges  contenues  par  le  rè- 
glement et  arrest  donné  en  nostre  conseil  au  mois  de 
décembre  dernier,  vous  avez  seulement  ordonné  qu'il 
seroit  faict  vente  de  ce  qui  est  donné,  usurpé  et  re- 
celé, et  revente  de  ce  qui  est  vendu  à  faculté  de  ra- 
chapt  perpétuel,  sans  toucher  à  ce  qui  est  vendu  à 
perpétuité,  ayant  en  oultre  ce  excepté  les  foy  et  hom- 
mages, gardes  nobles,  bois  et  haulte  fustaie  qui  en 
proviennent.  Ce  que  par  nostredit  règlement  nous  ne 
voulons  à  la  vérité  estre  comprins  ez  adjudications  sy 
ce  n'est  qu'il  eusse  ja  esté  vendu  cy  devant.  Et  cela 
aiant  lieu  tant  sans  fault  que  l'on  en  tirast  les  commo- 
ditez  pour  nostre  acquit  envers  ceulx  auxquelz  nous 
avons  affecté  les  desniers  desdites  ventes  et  reventes, 
qu'au  contraire  ce  seroit  nous  les  rendre  non  seule- 
ment inulilles,  de  grandz  coust  et  dépense  pour  ne 
produire  aulcun  effect  ne  soulagement  à  noz  affaires. 

À  cez  causes,  nous  voulons,  vous  mandons  et  ordon- 
nons ceste  fois  pour  toutes  et  pour  le  dernier  com- 
mandement que  pouvez  attendre  de  nous  sur  pe,  que 
vous  aiez  à  passer  oultre  à  la  veriffïcation  de  nostre 
d.  edict  non  seullement  pour  la  vente  de  ce  qui  n'a  ja 
esté  vendu,  mais  aussi  pour  la  revente  des  bois  et  au- 
tres choses  reservez  par  vostre  dit  arrest  ou  elles  au- 
roient  desia  esté  alliennez  et  de  mesme  pour  la  revente 
de  ce  qui  a  esté  alliené  à  perpétuité  aussi  bien  que 
pour  ce  qui  n'est  qu'à  faculté  de  racliapt.  Le  tout  sui- 
vant nostre  dit  règlement  auquel  nous  voulons  aussy 
et  vous  mandons  de  vous  conformer,  nonobstant 
toutes  aultres  difficultés ,  restrinctions  et  modifica- 
tions faictes  ou  à  faire  que  nous  ne  voulons  avoir  lieu 
sinon  aultant  et  pourtant  qu'elles  sont  contenues  en 
nostre  d.  règlement  auquel  vous  debvez  entièrement 
conformer.  Cartel  est  nostre  plaisir.  Donné  à  Paris  le 
xxe  jour  de  juin  de  Tan  de  grâce  mil  six  centz  deux  et 
de  notre  règne  le  treiziesme. 

Henry. 

<  Potier. 


(Bibiothèque  Mazarine,  Ms.  1549,  f.  243.) 

CXCI 

1602,  24  JUILLET.  —  A  MONSIEUR  D'INTEVILLE,  CHEVA- 
LIER DE  MES  ORDRES,  CONSEILLER  EN  MON  CONSEIL 
DESTAT,  MON  LIEUTENANT  GENERAL  AU  GOUVERNE- 
MENT DE  CHAMPAGNE  ET  BRYE. 

Lettre  du  Roy  au  Sr  d'Inteville  lieutenant  général  en  Champagne 
pour  estre  informé  de  la  façon  et  de  ceux  qui  ont  osté  les  armes 
de  sa  Majesté  ez  villages  de  Lyrancourt  et  Ragecour,  et  de- 
mande son  advis  avant  que  dentrer  en  traicté  avec  le  Comte  de 
Champlite,  gouverneur  du  Comté,  pour  raison  de  ce. 

ONSr  de  d'inteville,  j'ay  veu  par  votre  let- 
tre du  18  juillet  et  plus  particulièrement 
par  celle  que  le  comte  de  Chamlite  vous  es- 
crit  le  regret  qu'il  a  de  ce  qui  s'est  passé  concernant 
le  rétablissement  de  mes  armes  es  lieux  de  Lyron- 
court  et  Rogecourt  ensemble  ce  que  ledit  comte  désire 
de  vous  pour  traitter  de  ceste  affaire  par  desputez.  Je 
vous  ay  ci  devant  faict  entendre  mon  intention  pour 
le  regard  du  dit  restablissement  de  mes  dites  armes 
tant  es  lieux  qui  m'appartiennent  sans  difficulté  que 
pour  ceulx  qui  sont  en  dispute.  Et  ne  sachant  si  les- 
dits  villages  de  Lyroncourt  et  Rogecourt  sont  de  l'une 
ou  l'autre  qualité,  désirant  en  estre  esclairez  aussi  de 
tout  ce  qui  s'est  passé  de  particulier  en  l'enlèvement  de 
mes  dites  armes,  principallement  de  ceulx  qui  en  sont 
autheurs  et  qui  ont  faict  l'exécution,  j'ay  différé  de  vous 


* 

mander  sur  ce  ma  volonté,  attendant  que  vous  m'ayez 
adverty  des  dites  particularitez  et  donné  votre  advis  sur 
ce  que  vous  jugerez  estre  à  faire  :  donnez  moi  donc 
promptement,  éclaircissement  de  tout  ce  que  dessus 
et  je  vous  manderay  incontinent  après  ma  volonté. 

Pryant  Dieu  qu'il  vous  ayt,  Monsieur  d'inteville, 
en  sa  saincte  garde.  Escrit  à  Paris  le  xxune  jour  de 
juillet  1602.  Henry. 

Potier. 

(Port.  Godefroy,  263.) 


GXGII 

1602.  AOUT.  —  AU  PAPE  CLÉMENT  VIII. 
(Sur  l'exécution  du  mareschal  de  Biron.) 

res  Sainct  Pere,  Bien  que  j'aye  vescu  toute 
ma  vie  dans  les  armes  et  que  je  porte  im- 
patiemment les  ressentimens  des  offenses 
qui  me  sont  faictes,  d'un  cœur  de  Prince,  tel  que  Dieu 
m'a  faict  naistre;  toutesfois  il  m'a  doué  d'un  esprit 
de  Paix  et  de  Justice  accompagné  de  quelque  juge- 
ment et  prudence,  pour  en  desernant  l'ombre  d'avec 
le  corps,  la  vérité  du  mensonge  et  les  choses  bonnes 
des  mauvaises,  eslire  les  plus  justes,  utiles  et  honestes 
pour  régir  et  gouverner  les  peuples  qu'il  a  soubmis  a 
ma  puissance.  Je  révère  aussi  grandement  la  personne 
de  Votre  Saincteté,  et  ay  bien  esprouvé  son  amour 

paternel,  sa  bonté,  son  equanimité,  dont  je  ne  serai 
jamais  mecognoissant.  Elle  seule  nous  a  aussi  procuré 
et  après  Dieu  donné  la  paix  de  laquelle  nous  jouis- 
sons ;  mais,  Très  Sainct  Pere,  si  nous  voulons  qu'elle 
dure,  il  faut  que  chacun  se  contienne  dans  ses  limites 
sans  empiéter  sur  l'autruy,  rechercher  par  moyens 
illicites  de  s'accroistre  et  advantager,  au  dommage  de 
ses  voisins,  ni  favoriser  l'incontinence  et  inquiétude 
de  ceux  qui  ne  peuvent  vivre  en  repos.  Si  cela  se  fait, 
par  qui  et  comment  il  se  faict,  Vostre  Saincteté  le 
sçait,  toute  la  Chrestienté  le  cognoist  et  plusieurs  le 
sentent  ;  Vostre  Béatitude  en  est  très  marie,  et  faict  ce 
quelle  peut  pour  y  remédier;  mais  ses  peines,  ses 
prières,  ni  ses  vœux  ne  produisent  en  tous  lieux 
mesmes  fruicts  ni  mesmes  effectz.  C'est  à  telle  playe 
qu'il  faut  porteries  mains  et  pourvoir,  si  Ton  veut  que 
la  paix  dure,  car  à  la  longue  la  patience  des  plus  mo- 
dérez tourneroit  en  impatience  et  fureur.  Très  Sainct 
Pere,  je  i'eviteray  tant  que  je  pourray,  comme  j'ai 
faict  jusques  à  présent,  non  pour  la  crainte  du  péril 
que  ma  personne  peut  courre,  j'y  suis  trop  accous- 
tumé,  et  chacun  en  aura  sa  part,  mais  pour  vivre  en 
Roy  Très  Chrestien,  bien  faire  au  public,  contenter 
Vostre  Saincteté  et  me  satisfaire  à  moi  mesme.  Je  re- 
metz  le  reste  au  bon  plaisir  de  Dieu,  à  la  providence 
de  Vostre  Saincteté,  et  à  ce  que  vous  fera  entendre 
plus  amplement  de  ma  part  le  Sr  de 1          1 602. 

(Fonds  Dupuy,  533,  f°  4  51.  R°  ) 

i .  Sans  aucun  doute  le  sieur  de  Bethune ,  car  à  la  même  époque 
(9  août)  le  Roy  terniinoit  ainsi  une  lettre  au  Pape  :  «  nostre  plus  grand 
contentement  est  d'estre  tousjours  tenu  de  Vostre  Saincteté  pour  le  pre- 
mier et  le  plus  affectionné  fils  de  l'Eglise,  ainsy  que  nous  avons  com- 
mandé au  Sr  de  Bethune  de  luy  faire  plus  amplement  entendre.  » 

CXCIII 

1602,  n  AOUT.  —  AUX  ESCHEVINS  ET  HABIT  AN  S 
DE  SAINT-QUENTIN. 

hers  et  bien  amés.  Ayant  fait  reveoir  le  re- 
glemant  que  nous  avons  naguère  fait  sur  les 
différends  advenus  entre  vous  et  ceux  de  la 
garnison  de  ma  ville  de  Saint-Quentin,  nous  avons 
admis  de  les  reformer  en  la  forme  que  nous  vous  le 
renvoyons,  lequel  nous  voulons  estre  observé  par  les 
gens  de  guerre  qui  y  sont  en  garnison  en  nostre  ville 
comme  nous  voulons  aussi  que  vous  faites  de  vostre 
part,  et  de  ce  ne  faites  faulte,  car  tel  est  nostre 
plaisir. 

Donné  à  Montceaux  le  27  aoust  1602, 

Henry. 

(*  Archives  municipales  de  Saint-Quentin  ;  original.  M.  Berger  de 
Xivrey  mentionne  cette  lettre  comme  ayant  été  datée  de  Montreuil  ; 
nous  croyons  que  la  date  de  Monceaux  est  plus  exacte,  car  lui-même  en 
donne  une  du  28  août  datée  de  ce  lieu.) 

CXCIV 


4603,  20  FÉVRIER.  —  A  NOSTRE  AMÉ  ET  FEAL  CONSEIL- 
LER DE  NOSTRE  GRAND  CONSEIL  Me  CHARLES  HUE, 
SIEUR  DECOURSON,  COMMISSAIRE  PAR  NOUS  DÉPUTÉ 
A  L'EXECUTION  DE  NOSTRE  EDICT  DU  MOIS  DE  DÉ- 
CEMBRE MCXCIX  POUR  LA  VENTE  ET  REVENTE  A 
FACULTÉ  DU  RACHAPT  PERPETUEL  DE  NOSTRE  DO- 
MAINE DE  NORMANDIE. 


1§  ous  vous  mandons,  ordonnons  et  enjoignons 
par  ces  présentes  que  procédant  à  l'exécu- 
tion de  nostre  esdict,  vous  ayez  à  vous 
conformer  et  régler  suyvant  l'arrest  cy  attaché  sous 
le  contrescel  de  nostre  Chancelier  ce  aujourd'huy 
donné  par  nous  estant  en  nostre  conseil  d'Estat  et 
aultre  arrest  donné  en  nostre  Conseil  le  xxii6  décem- 
bre mil  six  centz  ung  et  aux  clauses  et  reserves  por- 
tées par  iceulx,  les  faisant  exécuter  et  entretenir  par 
tous  que  besoin  sera  selon  leur  forme  et  teneur,  no- 
nobstant quelconques  edictz,  chartres,  lettres,  règle- 
ment, arrestz,  restriuctions  et  modiffications  à  ce 
contraires,  oppositions  et  appellations,  clameurs  de 
haro,  prises  à  partie,  pour  lesquelles  sans  préjudice 
d'icelles  ne  voulons  estre  par  vous  différer  ne  sursir, 
dont  de  tout  ce  qui  deppendra  de  la  d.  exécution 
d'edict.  Nous  avons,  conformément  à  iceluy,  retenu  et 
réservé,  retenons  et  reservons  à  nous  et  à  nostre  Con- 

seil  toute  court,  jurisdiction  et  coignoissance,  et  icelle 
interdict  et  défendu,  interdisons  et  défendons  à  nos- 
tre  court  et  parlement  de  Rouen  et  tous  aultres  de  nos 
juges  de  la  province  de  Normandie,  et  aux  parties  de 
faire  poursuitte  ailleurs  qu'en  nostre  d.  Conseil  à 
peyne  de  nullité  et  cassation  de  procédure.  Mandons, 
en  oultre,  à  noz  Baillifz,  leurs  Lieutenans,  Substitutz 
de  nostre  procureur  gênerai  ez  nostre  d.  province  et 
chacun  d'eulx  faire  lire  et  publier  les  d.  arrestz  ez 
leurs  sièges  les  jours  de  plaidz  tenans,  eticeulx  obeyr, 
entendre  et  defferer  au  d .  commissaire  en  tout  ce  qui 
sera  et  deppendra  de  l'exécution  de  nostre  d.  Edict, 
pour  laquelle  seront  par  le  premier  de  nos  huissiers 
ou  sergens  sur  ce  requis  faictz  tous  exploictz,  signiffi- 
cations  et  contraintes  nécessaires  sans  pour  ce  de- 
mander placet  visa  ne  parcatia,  et  à  ce  faire  vous 
donnons,  et  à  noz  d.  Baillifz  et  aultres  que  besoin 
sera,  pouvoir,  authorité,  commission,  et  mandement 
spécial.  Car  tel  est  nostre  plaisir.  Donné  à  Paris  le 
vingt6  jour  de  febvrier  l'an  de  grâce  mil  six  centz  trois 
et  de  nostre  règne  le  quatorzième. 

Henry. 

FORGET. 

(Bibliothèque  Mazarine,  Ms.  1549,  f.  291  verso.) 

cxcv 

1603,  12  AVRIL.  —  A  MONSIEUR  DE  BLACONS,  GOUVER- 
NEUR DE  LA  VILLE  ET  CHASTE  AU  D'ORANGE. 

onsf  de  Blacons,  Ce  porteur  m'a  rendu  vos 
lettres  du  cinquième  de  ce  mois  et  m'a  in- 
formé bien  amplement  de  Testât  de  la  ville 
et  chasteau  d'Orange,  outre  ce  que  j'en  ai  apris  par 
vos  dictes  lettres  et  par  le  mémoire  qui  les  accompa- 
gnoyent;  vous  vous  estes  en  tout  bien  et  prudemment 
conduit,  et  avés  très  bien  fait  d'arrester  les  choses  de 
Testât  qu'elles  estoyent  sans  permettre  qu'il  y  ayt  esté 
changé  ou  innové,  comme  je  ne  désire  pas  que  vous 
faciez  à  Tadvenir  ;  partant  faictes  ainsi  que  vous  avez 
acoustumé  et  vous  serez  assisté  et  protégé  de  mon 
authorité  autant  que  vous  le  debvés  estre  en  obéissant 
à  mes  commandemens.  Qui  sera  tout  ce  que  j'auray 
à  respondre  sur  vosdictes  lettres,  priant  Dieu,  Monsr 
de  Blacons,  qu'il  vous  ayt  en  s-aincte  et  digne  garde. 
A  Vitry  le  xne  d'apvril  1603. 

Henry. 

De  Neufville. 

(Bibl.  impériale,  Missions  étrangères,  Tome  175,  au  commencement 
du  dernier  quart  du  volume.) 

CXGVI 


1603,  12  AVRIL.  —  A  MONSIEUR  DE  GOUVERNET,  CAPI- 
TAINE DE  CINQUANTE  HOMMES  D'ARMES,  GOUVERNEUR 
DE  LA  VILLE  ET  CHASTEAU  DE  MONTELLIM AR . 


omr  de  Gouvernet,  Ce  porteur  m'a  rendu  vos 
$>  lettres  des  premier  et  quatriesme  de  ce 
^  mois  ;  et  pour  response  je  vous  diray  que  je 
n'ai  jamais  creu  que  vous  ayés  favorisé  le  passage  du 
duc  de  Bouillon  quant  il  s'est  présenté  en  vos  quar- 
tiers, car  je  cognois  vostre  affection  et  inclination  à 
mon  service  telle  que  vous  vous  garderés  bien  de 
faire  chose  qui  me  peusse  persuader  le  contrère  et 
m'estre  désagréable.  Partant  demeurés  en  repos  de  ce 
costé  là  et  ne  vous  mettés  en  peine  de  me  venir  trou- 
ver pour  vous  purger  de  ce  soupçon,  car  j'ai  opinion 
de  vous  que  l'on  doibt  avoir  d'un  bon  et  affectionné 
serviteur.  Vous  avés  très  bien  fait  d'avoir  pourveu 
avec  le  Sr  de  Blacons  à  la  seureté  d'Orange  de  la  façon 
que  je  l'ay  apris  par  vos  lettres  et  par  ce  dict  porteur 
et  seroy  bien  aise  que  les  choses  demeurent  en  cest 
estât,  sans  que  ledit  Sr  de  Blacons  permette  qu'il  y 
soit  rien  innové.  Au  demeurant  vous  sçaurés  de  ce 
dit  porteur  le  lieu  ou  il  m'a  trouvé,  et  comme  après 
avoir  pourveu  à  la  seureté  de  la  frontière  d'où  je 
viens,  je  m'achemine  présentement  du  costé  de  Paris 

en  inlantion  de  m'y  rendre  bien  tost.  Priant  Dieu, 
Monsr  de  Gouvernet,  qu'il  vous  aye  en  sa  saincte  et 
digne  garde.  Escript  à  Vitry  le  xiie  jour  d'apvril  1603. 

Henry . 

De  Neufville. 

(Bibl.  impériale.  Missions  étrangères,  vol.  472,  au  commencement 
du  dernier  quart  du  volume.) 


CXCVII 

4  603,  26  AVRIL.  —  ÂU  MÊME. 


|  ons'  de  Gouvernet,  Peu  de  jours  auparavant 
S)  que  j'eusse  resseu  la  vostre  du  xviir9  par  ce 
^  porteur,  en  estoit  arrivé  icy  ung  aultre  de- 
pesché  de  mon  cousin  le  prince  d'Orange  pour  se 
plaindre  de  la  continuation  de  la  mauvaise  proceddure 
en  son  endroict  du  Sr  de  Blacons,  mesmes  du  meur- 
tre qui  a  esté  faict  du  Sr  d'Aramon  lequel  il  conte  bien 
diversement  de  ce  que  vous  l'escrivez,  et  bien  que  ce 
ait  esté  ung  mauvais  accident  et  de  fort  mauvais 
exemple,  toutesfois  il  semble  que  le  principal  faict  ne 
consiste  pas  en  cela,  c'est  de  scavoir  sy  l'on  peult  jus- 
tement denier  à  ung  prince  souverain  qui  est  parti- 
culièrement comprins  au  traicté  de  la  paix,  la  dispo- 
sition de  son  bien  et  des  charges  de  son  Estât  ;  ce  que 
vous  sçavez  que  je  ne  puis  justement  faire  sans  con- 

'  (.revenir  ausdictz  traictez,  ce  qui  n'est  point  raison- 
nable de  faire  ny  aussy  peu  de  rompre  la  paix  pour 
si  peu  d'aventaige  ;  il  est  encores  moings  honneste 
de  praticquer  cela  en  leur  endroict,  ayant  de  tout 
temps  tenu  particulière  amitié  avec  toutte  ceste  Mai- 
son, de  souffrir  aussy  que  ceux  des  Esglises  s'en  en- 
tremestent  ;  vous  pouvez  bien  panser  que  je  ne  le  per- 
mettray  pas,  et  que  je  recongnois  trop  quelle  en  se- 
roit  la  conséquence  ;  ainsy  le  Sr  de  Blacons  ayant  deu 
prévoir  et  considérer  tous  ces  evenemens  ça  esté  mal 
proceddé  à  luy  que  de  venir  à  ceste  extremitté  dont 
il  me  deplaist  grandement,  car  je  l'ayme  comme 
j'ai  aymé  son  pere,  et  l'avois  pour  ceste  occasion 
conservé  et  maintenu  dans  ceste  charge ,  comme 
j'eusse  peu  faire  encores,  s'il  se  feust  laissé  conduire, 
mais  en  estant  venus  aux  termes  où  il  est  je  tiens 
quasi  la  chose  irrémédiable,  et  me  suis  treuvé  em- 
pesché  de  respondre  aux  demandes  et  supplications 
que  m'a  faict  faire  ledict  prince  d'Orange,  tant  elles 
sont  justes  et  raisonnables  et  enfin  je  n'ay  peu  y  tenir 
autre  moyen  que  de  luy  accorder  que  la  raison  estoit 
de  son  costé,  mais  que  je  me  promettois  que  la  mé- 
moire qu'il  avoit  des  services  desdictz  Srs  de  Blacons, 
pere,  et  fils  et  la  satisfaction  que  ledict  fils  luy  feroit  de 
sa  faulte  pourroit  encores  rendre  ceste  affaire  capable 
d'accommodement  comme  je  le  priois  en  entendre  ; 
ce  que  j'ay  faict  pour  gangner  ung  peu  de  temps  et 
donner  loisir  audict  Sr  de  Blacons  de  chercher  de  se 
raccommoder  avec  luy  car  il  fault  qu'il  face  par  tous 
les  moiens  qu'il  luy  sera  possible,  car  sy  sela  ne  peult 
estre  et  que  vous  n'ayez  d'autres  meilleures  raisons 
pour  luy  opposer  que  celles  que  j'ay  veues  jusques  icy, 

je  ne  voy  pas  qu'il  y  ayt  lieu  de  s'excuser  de  le  resti- 
tuer en  son  bien,  luy  en  laisser  la  disposition  sans  of- 
fanser  ma  foi  et  ma  réputation,  ce  que  je  ne  veux  pas 
faire  ;  vous  scavez  comme  aux  choses  possibles  et  rai- 
son nables  je  vous  ay  toujours  fermement  soutenu  et 
tous  les  vostres  et  faict  conoistre  la  bonne  affection 
que  je  vous  porte,  comme  je  feray  toujours  en  ce  qui 
dépendra  de  ma  seulle  grâce  ou  qui  sera  fondé  en 
raison  ;  mais  en  ce  qui  est  du  bien  d'autruy  et  qui  ne 
se  peut  faire  qu'avec  interestz,  ce  sera  de  vostre  pru- 
dence de  vous  accommoder  à  la  raison  comme  je 
vous  prie  de  faire,  estant  tout  ce  que  je  vous  puis  dire 
sur  ce  subject.  Priant  Dieu,  Monsr  de  Gouvernet, 
vous  avoir  en  sa  saincte  garde.  Escrit  à  Fontainebleau 
ce  xxvie  avril  1 603. 

Henry. 

FORGET. 

(Bibl.  impériale,  Missions  étrangères,  Tome  175,  dernier  quart  du 
volume.) 


CXGVIII 


1603,  26  AVRIL.  —  A  MONSIEUR  DE  BLACONS- 


|  onsf  de  Blacons,  Je  suis  fort  desplaisant  que 
»  vous  n'avez  jugé  de  plus  loing;  on  pouvoit 
ILS"  terminer  la  proceddure  que  vous  a\iés  de- 
signé de  tenir  à  F  encontre  du  prince  d'Orange  pour 
prévenir  l'extrémité  ou  je  voy  à  présent  réduit  cest  af- 

faire  auquel  j'ai  bonne  vollontéde  vous  ayder,  comme 
j'ay  cy  devant  faict;  mais  il  semble  que  au  lieu  de 
m'en  faciliter  les  moiens  que  \ous  ne  les  ayez  ostés  du 
tout.  Vous  verrez  ce  que  j'escris  au  Sr  de  Gouvernet  a 
quoy  j'estime  que  vous  vous  debvez  résoudre.  Quoy 
que  ce  soit,  prenez  garde  pensant  vous  opiniastrei 
pour  vostre  particulier  de  n'y  embrouiller  pas  mes 
affaires,  car  vous  vous  gaitriez  d'une  part  et  d'autre 
et  entreprendriez  trop  de  besogne  ensemble;  mais  je 
m'assure  que  vous  serez  sy  saige  et  advisé  que  vous 
laisserez  conduire  par  la  raison  et  ne  prendrez  que 
bon  conseil  comme  je  vous  advertis  de  faire,  affin  de 
meritter  de  moy  la  bonne  volonté  que  je  vous  ay  tou- 
jours portée.  Priant  Dieu,  Monsrde  Blacons,  vous  avoir 
en  sa  sainte  et  digne  garde.  Escript  à  Fontaynebleau  le 
xxvie  jour  d'avril  1603. 

Henry  . 

FORGET. 

(Bibl.  impériale,  Missions  étrangères  175.  au  commencement  du  der- 
nier quart  du  volume.) 

GXG1X 

1603,  17  SEPTEMBRE.  —  AUX  ESCHEVINS  ET  HABITANS 
DE  SAINT-QUENTIN . 

hers  et  bien  amez.  Le  Sr  Vicomte  d'Auchy, 
vostre  gouverneur,  nous  a  faict  entendre  la 
plainte  de  l'entreprise  que  vous  prétendez 
être  faite  sur  vos  privilèges  et  au  préjudice  de  vos  rè- 
glements par  le  Sr  Du  Terail  qui  a  donné  le  mot  du 
guet  en  nostre  ville  de  S*  Quentin  depuis  que  la  Com- 
pagnie denôstre  fils  le  Dauphin,  de  laquelle  il  a  charge, 
y  est  entrée  en  garnison.  Nous  ne  voulons  en  rien 
souffrir  vos  dits  privilèges  être  altérez  mais  la  qualité 
et  condition  de  la  Compagnie  de  nostre  dit  fils  dont  le- 
dit Sr  Du  Terail  fait  la  conduite,  a  cet  honneur  que  le 
lieutenant  d'icelle  peut  commander  à  tous  autres  ca- 
pitaines de  compagnies  de  gens  d'armes  et  cette  pré- 
rogative avec  beaucoup  d'aultres  quelle  a  qui  lui  sont 
particulières,  ne  peut  être  tirée  à  conséquence  par 
aultres  capitaines  et  gens  à  pied  ou  de  cheval.  C'est 
pourquoy  nous  trouvons  bon  que  ledit  Sr  Du  Terail 
aye  donné  ledit  mot  du  guet  sans  tirer  à  conséquence 
pour  aultres  que  ce  soient,  mais  non  qu'il  vous  ab- 
straigne  à  aulcune  des  fournitures  qu'il  vous  a  de- 
mandées auxquelles  nous  ne  voulons  et  n'entendons 
que  vous  soyez  aucunement  tenus  qu'en  payant  rai- 

sonnablement  et  de  gré  à  gré,  ce  que  nous  lui  man- 
dons de  faire  observer  soigneusement. 

Pour  le  regard  des  logis,  le  maréchal  d'iceux*  ou 
les  fourriers  de  lade  Compagnie  les  doivent  faire  à 
la  coustume  par  nostre  avis  y  assistant  ou  fesant  as- 
sister tant  au  département  qu'à  nostre 
fourier  ou  aultre  ayant  semblable  charge  de  vous, 
à  quoy  nous  mandons  présentement  audit  sieur  Vi- 
comte D'Auchy,  de  pourvoir  et  s'acheminer  pour 
cest  effect  en  nostre  ville  et  y  faire  trouver  son  lieute- 
nant, n'entendons  néanmoins  que  l'on  change  le  dé- 
partement qui  est  à  présent  fait  de  ses  logis  sinon  pour 
l'exemption  des  officiers  de  nostre  justice  et  de  nostre 
Ville.  Ce  que  nous  promettons  de  vostre  affection  et 
obéissance  accoutumées,  que  vous  suivrez  et  vous  y 
conformerez  sans  faulte.  Car  tel  est  nostre  plaisir. 

Donné  à  Caen,  le  17e  Jour  de  7re  1603. 

Henry. 


(*  Archives  municipales  de  Saint-Quentin;  original.) 

CG 

1603,  23  NOVEMBRE.  —  AU  CARDINAL  DE  GIVRY. 

«  Le  Roy  mande  au  Cardinal  de  Givry  de  le  venir  trouver  avant 
que  partir  pour  Rome.  » 

on  cousin,  estant  nécessaire  pour  mon  ser- 
vice et  complaizement  que  vous  retourniez  à 
Rome  quand  votre  santé  et  la  saison  vous 
permetrons  dentreprendre  ce  voiage ,  je  vous  prie  de 
me  venir  trouver  quand  vous  aurez  receu  la  présente 
pour  adviser  et  résoudre  avec  vous  quand  vous  pourrez 
partir,  ce  qui  sera  nécessaire  que  je  face  pour  vous  aider 
à  faire  ledit  voiage  et  à  vous  entretenir  quand  vous 
serez  sur  les  lieux, car  cest  chose  que  je  veux  faire  tant 
pour  votre  considération  que  pour  celle  de  mon  ser- 
vice ,  me  prometant  aussi  que  vous  vous  acomoderez 

à  ma  volunté  et  à  mes  affaires   . 

.  des  vôtres  par  le  dit  voiage  autant  quil  vous  sera 
possible. 

(Port.  Godefroy,  264  ) 

CCI 

1604,   11   NOVEMBRE.  —  AUX  ESCHEVINS  DE  NOSTRE 
VILLE  DE  CORBEIL. 

hers  et  bien  amez  nous  avons  commandé  à 
nostre  très  cher  et  amé  cousin  le  maréchal  de 
Brissac  de  remettre  les  sieurs  de  Villeroy  et 
d'Alincourt  en  possession  du  gouvernement  et  capi- 
tainerie de  nostre  ville  et  château  de  Corbeil  dont  ils 
sont  pourvus  à  la  survivance  l'un  de  l'autre. 

Au  moyen  de  quoi  nous  voulons  et  vous  mandons 
que  vous  ayés  doresnavant  à  recognoistre  lesdits  sieurs 
de  Villeroy  et  d'Alincourt  et  à  leur  obéir,  tout  ainsi 
que  vous  faisiez  à  nostre  cousin  le  maréchal  de  Brissac 
et  n'y  faites  faute,  car  tel  est  nostre  plaisir. 

Donné  à  Fontainebleau  le  xie  jour  de  Novembre 
1604. 

Henry. 

Potier. 


(*  Archives  municipales  de  Corbeil,  original.) 

CCII 


1607,  8  SEPTEMBRE.  —  A  NOSTRE  AMÉ  ET  FÉAL  LE 
Se  DE  LA  FRESNAYE,  LIEUTENANT  GENERAL  AU  BAIL- 
LIAGE DE  CAEN. 


'|  ostre  amé  et  féal.  Sur  l'advis  que  nous  avons 
|2  eu  de  la  maladie  du  prieur  de  l'Hostel  Dieu 
de  Caen  desirons  au  cas  qu'il  en  decede  que 
Claude  Collin  demourant  au  collège  roial  soit  appelé 
à  ceste  charge  comme  s'en  estant  rendu  bien  digne 
par  sa  vertu  et  doctrine.  Nous  vous  faisons  la  présente 
pour  vous  dire  que  vous  ayez  en  vostre  particulier  à 
vous  porter  activement  à  son  eslection  et  aussy  de 
disposer  les  eschevins  et  aultres  qui  doivent  assister  à 
rassemblée  qui  se  fera  sur  ce  subiect  de  faire  le  sem- 
blable le  préférant  à  tout  aultre  qui  se  pourroit  pré- 
senter comme  personne  que  nous  vous  recomman- 
dons et  de  laquelle  nous  desirons  l'avancement  et 
promotion  et  ayant  remis  le  surplus  de  ce  que  nous 
avions  à  vous  en  dire  sur  le  Sr  de  La  Serre  nostre 
advocat  que  vous  voirez  laians  aussy  chargé  de  faire 
entendre  nostre  volonté  aux  eschevins  et  principaux 
bourgeois  de  nostre  d.  ville  auxquelz  vous  ferez  savoir 
ce  que  nous  vous  en  mandons  par  la  présente  à  ce 
qu'ilz  nayent  suget  d'en  douter.  Sy  ny  faictes  faulte  sur 
toute  l'affection  que  vous  avez  au  bien  de  nostre  ser= 

vice.  Car  tel  est  nostre  plaisir.  Donné  à  Paris  le 
vme  jour  de  septembre  1607. 

Henry. 

Dr  Lomenie. 

(*  Archives  municipales  de  Caen.) 


CGII1 


1607  ,  49  NOVEMBRE.  —  A  NOS  CHERS  ET  BIEN  AMEZ 
LES  ESCHEVINS ,  MANANS  ,  ET  H  ABIT  AN  S  DE  NOSTRE 
VILLE  DE  CAEN. 


hers  et  bien  amez,  nous  vous  avons  il  y  a 
quelque  temps  escript  sur  le  subject  de  l'ad- 
ministration de  l'Hostel  Dieu  de  nostre  ville 
de  Caen  et  mandé  ou  ceste  place  viendroit  à  vac- 
que  nous  desirions  que  Mr  Claude  Colin  principal,  du 
colege  de  nostre  d.  ville,  y  fust  estably  pour  l'asseu- 
rance  que  nous  avons  de  fort  bonne  part  que  telle 
charge  ne  peult  estre  commise  à  personne  plus  pieuse 
et  soigneuse  du  bien  et  bon  traictement  des  pauvres 
et  capable  de  l'administration  et  gouvernement  de  ce 
qui  dépend  dud.  Hostel  Dieu.  Et  parce  que  nous 
sommes  advertis  que  depuis  ce  temps  le  prieur  dud. 
Hostel  Dieu  est  decedé,  et  que  plusieurs  désirant  de 
se  prévaloir  de  lad.  charge  font  des  brigues  de  toutes 
partz,  et  par  induction  contre  nostre  susd.  volonté  et 
au  mépris  dicelle  sefforcent  de  tirer  de  vous  le  gou- 
uernement  dud.  Hostel  Dieu,  ne  pouuant  nous  per- 

suader  que  vous  ayez  en  cela  autre  volonté  que  la 
nostre  entièrement  portée  au  bien  desd .  pauvres  et  du 
public,  nous  vous  l'avons  derechef  voulu  déclarer 
par  la  présente  et  vous  mander  de  vous  y  conformer 
et  asseurer  du  contentement  que  nous  aurons  de  la 
veoir  effectuer,  comme  au  contraire  nous  aurons  toute 
occasion  de  nous  plaindre  de  vous  si  faisant  autre- 
ment vous  admettez  aud.  Hostel  Dieu  quelqu'autre  que 
ce  soit  que  led.  Colin.  Ny  faictes  donc  faulte,  car  tel  est 
nostre  plaisir.  Donné  à  Fontaynebleau  le  xixe  jour  de 
novembre  1607. 

Henry. 

Potier. 

(*  Archives  municipales  de  Caen.) 


CG1V 

1607,  23  DÉCEMBRE.  —  A  NOZ  CHERS  ET  BIEN  AMEZ  LES 
MAIRE  ET  ESCHEVINS  DE  NOSTRE  VILLE  DE  CAEN. 

hers  et  bien  amez.  Regardant  à  vostre  ad- 
vancement,  à  l'honneur  de  Dieu  et  instruc- 
tion aux  bonnes  œuvres  et  meurs  nous  avons 
résolu  destablir  ung  collège  de  pères  Jesuistes  en 
nostre  ville  de  Caen,  et  vous  avons  bien  voulu  ad- 
vertir  de  cesle  nostre  intention  afin  que  toutainsy  que 
ce  sera  vous  qui  en  retirerez  la  commodité  vous  ap- 
portiez aussi  de  vostre  costé  tout  ce  quil  vous  sera 
possible  à  ce  que  ledit  établissement  soit  faict  le  plus 

tost  que  faire  se  pourra,  cest  nostre  voîlonte  que  nous 
avons  chargé  le  sieur  Daubigny,  présent  porteur,  de 
vous  faire  plus  particulièrement  .entendre  ,  à  laquelle 
vous  ne  fauldrez  de  satisfaire.  Car  tel  est  nostre  bon 
plaisir.  Donné  à  Paris  le  xxnie  jour  de  décembre  1 607. 

Henry. 

De  Lomenie. 

(*  Archives  municipales  de  Caen.) 


GCV 

1608,  23  DÉCEMBRE.  —  A  NOS  AMES  ET  FEAULX  CON- 
SEILLERS LES  TRESORIERS  DE  FRANCE  EN  NOSTRE 
GÉNÉRALITÉ  DE  CAEN. 


yant  cy  devant,  par  contract  du  vingtroisme 
apvril  mil  six  cens  cincq  dernièrement  véri- 
fié en  nostre  Parlement  de  Rouen,  vendu  par 


forme  d'engagement  et  à  faculté  de  rachapt  perpétuel 
à  nostre  trescher  et  bien  aimé  cousin  le  feu  sieur  duc 
de  Wirtemberg  les  domaines,  chasteaux,  terres  et  sei- 
gneureries  d'Allançon,  Vallongnes,  S1  Saulveur  Fln- 
dolin,  S1  Saulveur  le  Vicomte  et  Nehon,  appartenan- 
ces et  dépendances  d'iceux,  avec  pouvoir  entre  aul- 
tres  clauses  du  d.  contract  d'y  édifier  et  reparer  pour 
la  commodité  et  aisance  des  d.  chasteaux  et  places 
jusques  à  concurrence  de  trente  mil  livres  sauf  d'aug- 
menter si  faire  se  doibt,  et  ayant  recogneu  la  nécessité 

des  d.  réparations  et  bastimentz  par  le  rapport  qu'en 
a  faict  en  nostre  Conseil  le  sieur  Courson,  conseiller 
en  nostre  grand  Conseil,  commissaire  à  ce  député,  et 
qu'il  ne  reste  qu'à  procéder  au  recollement  des  d.  ré- 
parations et  icelles  bailler  à  faire  au  rabaiz  à  moins 
disans,  nous  à  ces  causes  désirant  donner  contente- 
ment à  nostre  d.  Cousin  et  faciliter  autant  qu'à  nous 
est  l'exécution  du  d.  contract  nous  avons  et  le  pre- 
mier de  vous  sur  ce  requis  commis  et  depputez  pour 
vous  transporter  es  d.  places  et  chasteaux,  iceulx 
deuement  visiter  et  des  réparations  y  utiles  et  néces- 
saires suivant  lesd.  procès  verbaulx  dud.  de  Courson 
qui  vous  seront  représentez  et  autres  qu'y  jugerez  de 
besoing  faire  bail  au  rabais  à  moins  disans  après  les 
deviz  qu'on  fera  faire  par  expertz  et  gens  à  ce  cog- 
noissans  et  en  la  forme  ordinaire,  de  quoy  faire  vous 
donnons  pouvoir  et  mandement  spécial,  non  obstant 
quelconques  choses  à  ce  contraires  pour  ce  faict  y 
avoir  lors  du  rachapt  que  nous  et  nos  sucesseurs  Roys 
en  pourrons  faire  à  l'advenir  tel  esgard  que  de  raison 
selon  et  au  désir  des  clauses  dudict  contract.  Car  tel 
est  nostre  plaisir.  Donné  à  Paris  le  xxiii*  décembre 
l'an  de  grâce  mil  six  cens  buict  et  de  nostre  règne  le 
vingtiesme. 

Henry. 

Potier. 

(Bib.  Maz.,  Ms.  1549,  f  337.) 

CGVI 

1608,  23  DÉCEMBRE.  —  A  NOSTRE  AMÉ  ET  FEAL  CONSEIL- 
LERS EN  NOSTRE  GRAND  CONSEIL  CHARLES  HUE, 
SIEUR  DE  COURSON. 

omme  nostre  trescber  et  bien  aimé  cousin  le 
sieur  duc  de  Wirtemberg,  jouissant  par  en- 
gagement de  noz  domaines,  terres  et  sei- 
gneureries  d'Allencon,  Vallongnes,  S1  Saulveur  Lende- 
lin,  S1  Saulveur  le  Vicomte  et  Nehon,  suyvant  le  con- 
tract  du  xxme  apvril  mil  six  cens  eincq,  dernièrement 
veriffié  en  nostre  parlement  de  Normandie,  nous  ayt 
faict  entendre  le  désir  qu'il  a  que  nos  bien  amez  cou- 
sins les  princes  de  Wirtemberg  ses  frères  vivans  en 
cestuy  nostre  Royaume  se  puissent  accommoder  pour 
faire  quelque  résidence  ez  places  et  cbasteaux  despen- 
dans  des  d.  seigneuries  à  lui  engagées  et  à  cest  effect 
leur  soitbesoing  de  l'assistance  de  quelque  un  de  noz 
amez  et  feaulx  conseillers  en  noz  Cours  souveraines, 
qui  non  seullement  les  y  introduisse  et  autorize  de 
nostre  part,  mais  encore  prenne  le  soing  et  direction 
des  d.  domaines,  terres  et  seigneurages,  leurs  appar- 
tenances et  deppendances,  recherche  les  entreprises 
et  usurpations  qui  y  ont  esté  faictes  et  y  reunisse  ce 
que  cy  devant  en  auroit  esté  enlevé  et  desduy  suivant 
et  en  la  forme  prescripte  par  led.  contract,  scavoir 
faisons  que,  voulant  en  tout  ce  qui  nous  sera  possible 

donner  contentement  à  nostre  d.  cousin  et  le  rendre 
actuellement  jouissant  de  l'effect  et  contenu  dudict 
contract  d'engagement  duquel  avec  l'entière  cognois- 
sance,  comme  l'ung  des  commissaires  qui  y  avez  vac- 
qué,  et  à  plaine  confiance  de  l'affection  qu'avez  au 
bien  de  noz  affaires  et  services  et  de  la  fidélité  qu'ap- 
porterez pour  le  soulagement  des  affaires  de  nostre 
cousin,  vous  avons  commis  et  depputé,  commettons 
et  depputons  par  ces  présentes  pour  assister,  accom- 
pagner nos  d.  Cousins  les  princes  de  Wirtemberg  ez 
voyages  qu'ils  feront  es  ces  domaines,  chasteaux,  ter- 
res et  seigneureries,  les  y  introduire  et  auctoriser  de 
par  nous,  donner  l'ordre  et  direction  que  besoing 
sera  et  que  nostredict  cousin  désirera  de  vous  pour 
le  bien  de  ses  affaires  et  services  au  faict  de  ses  do- 
maines, terres  et  seigneureries,  maniement  et  admi- 
nistration du  revenu  d'icelles,  exécution  et  accomplis- 
sement dud.  contract,  en  oultre  faire  exacte  recher- 
che de  ce  qui  se  trouvera  avoir  esté  entrepris  et  usurpé 
des  d.  domaines  et  mesmes  tous  faire  représenter  les 
lettres,  tiltres,  contractz  et  quittances  de  finances  des 
engagemens  particuliers  qui  cy  devant  auroient  esté 
faictz  d'aucuns  membres,  partz  et  portions  d'iceulx 
soit  en  fondz  de  terres ,  hommages,  cens,  ventes, 
droictz  féodaux,  seigneuriaux  et  fouiller  greffes,  pla- 
ces de  clerz,  sceaux,  tabellionages  et  escriptures,  et 
generallement  de  tout  ce  qui  en  auroit  esté  enlevé  et 
desduy,  desquelles  recherches,  lettres,  tiltres,  con- 
tractz et  quittances  à  vous  représentées  dresserez  bons 
et  fidelles  procès  verbaulx  pour  iceulx  rapporter  et 
veoir  en  nostre  Conseil  pour  veriffication  faicte  de  la 
finance  actuellement  et  sans  fraulde  et  sans  desguise- 

ment  entrer  en  noz  coffres  pour  lesd.  engagemeris 
particuliers  estre  conformément  au  d.  contract  pro- 
ceddé  à  la  reunion  des  d.  partz  et  portions  et  rem- 
boursement des  acquéreurs  d'icelles  ou  aultrement, 
sur  le  tout  ordonné  ce  que  de  raison.  Dequoy  faire 
vous  donnons  plain  pouvoir  et  mandement  spé- 
cial et  de  contraindre  pour  parvenir  à  l'effect  des 
choses  susd.  toutes  personne  que  besoing  sera  no- 
nobstant oppositions  ou  appellations  quelconques , 
prises  à  parties,  clameurs  de  haro  et  tous  aultres  em- 
peschemens  pour  lesquelz,  sans  préjudice  d'iceux,  ne 
sera  par  vous  différé  ne  sursiz,  et  dont,  en  cas  que 
formes  ou  interests  feussent ,  nous  nous  sommes  et  à 
nostre  d.  Conseil  retenu  et  réservé  toute  Court,  juris- 
diction  et  cognoissance,  de  icelle  interdicte  et  deffen- 
due  à  nos  parlemans  et  tous  aultres  nos  Juges.  Car 
tel  est  nostre  plaisir.  Donné  à  Paris  le  xxme  décem- 
bre l'an  de  grâce  mil  six  cens  huict  et  de  nostre  règne 
le  vingtiesme. 

Henry. 

Potier. 

(Bib.  Mazarine.  Ms.  1549,  f.  359.) 

CCVII 


1609,  22  FEVRIER.  —  A  NOZ  AMEZ  ET  FEAULX  LES  GENS 
TENANS  NOSTRE  CHAMRRE  DES  COMPTES  A  ROUAN. 


^|  ostre  trescher  et  bien  aimé  cousin  le  sieur 


duc  de  Wirlemberg  nous  a  faict  remonstrer 
que  vous  ayant  par  les  siens  faict  présenter 
le  contract  d'engagement  que  luy  avons  faict  des 
domaines ,  chateaulx ,  terres  et  seigneureries  d'Al- 
lencon,  Vallongnes,  S*  Saulveur  Lenlelin,  S*  Saul- 
veur  le  Vicomte,  leurs  appartenances  et  deppendances 
en  datte  du  vingtroisme  apvril  mil  six  cens  cinq  et  d'i- 
celluy  près  de  vous  poursuivy  la  veriffication  et  enre- 
gistrement en  vostre  greffe  vous  auriez,  au  lieu  de 
satisfaire  à  noz  voulloir  et  intention  que  vous  avions 
sur  ce  faict  entendre,  donné  vostre  arrest  cy  attaché 
soubs  le  contrescel  de  nostre  chancelyer,  par  lequel 
auparavant  procéder  à  la  veriffication  dudict  contract 
auriez  ordonné  que  l'evalluation  seroit  faicte  de  ses 
domaines,  terres  et  seigneureryes,  ce  que  ne  pouvons 
interpréter  qu'au  mépris  de  tout  ce  qui  est  passé  en 
nostre  conseil  et  de  l'evalluation  qui  de  l'ordonnance 
d'icelluy  en  avoit  esté  faicte  auparavant  ledict  con- 
tract, laquelle  y  veu  et  meurement  délibérée  s'en 
seroit  ledict  contract  ensuivy  en  la  meilleure  et  plus 
exacte  forme  que  nostre  dict  conseil  auroit  jugé  plus 
à  propos  pour  le  bien  de  noz  affaires  et  services,  et 

oultre  tirant  ladicte  veriffication  à  longueur,  vous  ne 
laissiez  de  poursuivre  journellement  par  inductions 
et  multations  d'amendes  et  courses  de  voz  huissiers 
les  députés  des  dictz  domaines,  terres  et  seigneureryes 
de  venir  compter  par  devant  vous  du  faict  de  leur 
charge,  à  quoy  neantmoyns  ils  ne  scauroient  satisf- 
faire  que  après  ladicte  veriffication  ou  en  souffrant 
l'entière  radiation  de  leur  despenses,  desniers  et  re- 
venus desd.  domaines  qu'ilz  ont  mis  ex  mains  de 
nostre  dict  cousin  ou  ses  agens.  A  ces  causes  et  après 
avoir  fait  reveoir  en  nostre  conseil  ledict  contract 
d'engagement  et  évaluation  sur  le  pied  de  laquelle  il 
auroit  esté  faict  et  dressé  et  le  tout  y  meurement  déli- 
béré, de  l'advis  d'icelluy,  vous  mandons,  ordonnons 
et  très  expressément  enjoignons  que,  toutes  aultres 
affaires  cessantz,  sans  vous  arrester  à  notre  dict  arrest 
que  nous  avons  en  tant  que  besoing  seroit  revoc- 
quer,  ny  faire  quant  apresent  auculne  evalluation  que 
la  susdicte  dont  vous  ajoustons  d'ailleurs  coppie,  et 
sans  attendre  de  nous  aucuns  plus  particuliers  exprez 
commandemens  sur  les  remonstrances  que  vous  pour- 
riez faire  que  nous  tenons  à  cest  regard  pour  ouyes 
et  entendeus,  vous  ayez  incontinant  et  sans  delay  à 
procedder  à  la  veriffication  pure  et  simple  dud.  con- 
tract d'engagement  et  sans  aulcune  modiffication  ou 
restriction  des  causes  d'icelluy  selon  et  en  la  mesme 
forme  qu'il  a  été  passé  et  vérifié  en  nostre  parlement 
de  Normandie,  cessant  et  jusques  à  ce  faisant  cesser 
toutes  poursuites,  indictions  et  condamnations  d'a- 
mendes, courses  et  voyages  de  voz  huissiers  à  Peu- 
contre  des  revenus  desd.  domaines  pour  la  réduction 
et  l'estimation  desd.  comptes  en  ce  qui  est  depuis  la 


432  LETTRES  INÉDITES 

mise  en  possession  pour  le  temps  que  nostre  dict 
cousin  a  deu  jouyr  desd.  domaines,  terres  et  seigneu- 
reryes  seullement  sans  leur  donner  aulcuns  troubles 
ou  empechemens  à  la  cueillette  et  perception  des 
choses  à  luy  engagées.  Car  tel  est  nostre  plaisir,  no- 
nobstant quelconques  lettres,  edictz  et  ordonnances 
ausquelles  nous  avons  à  cest  regard  desrogé  et  desro- 
geons  par  ces  présentes.  Enjoignons  très  expressément 
à  nostre  procureur  gênerai  faire  instances,  poursuictes 
à  ladicte  veriffication  pure  et  simple  et  entière  exécu- 
tion de  nosd.  voulloir  et  intention.  Donné  à  Paris  le 
vingtdeuxme  jour  de  febvrier  l'an  de  grâce  mil  six  cens 
neuf  et  de  nostre  règne  le  vingt™. 

Henry. 

POTHIER. 

(Bib.  Mazarine,Ms  1549,  f.  339.) 


CCVIII 

4609,  26  NOVEMBRE.  —  AUX  ECHEVINS  ET  HABITANS 
LA  VILLE  DE  SAINT- QUENTIN. 

hers  et  bien  amez,  Ayant  pieu  à  Dieu  nous 
donner  encore  une  fille  de  laquelle  la  Roy  ne, 
nostre  très  chère  épouse,  vient  d'accoucher 
présentement,  nous  voulons  croire  que  vous  en  aurez 
aultant  de  joie  comme  vous  en  avez  eue  pour  la  pre- 

(*  Henriette-Marie  vde  France,  seize  ans  plus  tard  Reine  d'Angleterre.) 

miere  puisque  c'est  un  tesmoignage  de  la  continua- 
tion des  bénédictions  divines  qui  nous  arrivent  autant 
pour  le  bien  de  cest  Eslat  que  pour  nostre  contente- 
ment particulier.  Vous  en  rendrez  grâces  à  Dieu  et 
ferez  des  rejouissances  en  la  manière  accoustumée, 
car  tel  est  nostre  plaisir. 

Donné  à  Paris,  le  26e  jour  de  novembre  1609. 

Henry. 

(*  Archives  municipales  de  Saint-Quentin.) 

1602,  8  DÉCEMBRE.  —  A  NOS  CHERS  ET  BIEN  AMEZ  LES 
MAIRES  ET  ESCHEVINS,  MANANS  ET  H  ABIT  AN  S  DE 
NOSTRE  VILLE  DE  CHAULMONT. 

hers  et  bien  amez,  Nous  avons  esté  fort  ayse 
d'entendre  du  sieur  marquis  de  Reynnel  nos- 
tre  baillif  à  Cbaumont  le  bon  estât  auquel 
est  à  présent  nostre  ville  dud.  Cbaumont  et  l'assu- 
rance qui  nous  a  donnée  de  vostre  entière  fidellité 
et  affection  au  bien  de  noz  affaires  et  service.  Nous 
louons  beaucoup  ce  bon  debvoir  et  la  confiance  que 
nous  en  prenons  et  du  soing  que  vous  avez  de  vostre 
conservation  nous  empeschera  destablir  aulcune  gar- 
nison pour  la  sûreté  de  nostre  d.  ville.  Continuez 
donc  de  vous  bien  garder  avec  asseurance  que  nous 
aurons  tousiours  en  particulière  recommandation 
votre  repos  et  soulagement.  Led.  Sr  de  Reynnel  s'en 
retourna  par  delà  par  nostre  exprez  commandemens 
pour  veiller  à  tout  ce  qui  deppend  de  sa  charge  et 
nous  y  rendra  le  debvoir  la  fonction  d'icelle  qui  y  est 
requise  et  nécessaire  avec  lequel  nous  voulons ,  vous 
mandons  et  ordonnons  d'avoir  en  cela  et  toutes  autres 
choses  concernant  nostre  dit  service  et  la  sûreté  de 
nostre  d.  ville  la  bonne  intelligence  et  correspondance 
que  nous  desirons  estre  entre  tous  noz  bons  serviteurs 

et  subiects,  pour  vous  maintenir  et  conserver  en  re- 
pos et  tranquilité  soubs  nostre  authorité  et  obéissance, 
sur  quoy  estant  bien  particuliierement  instruict  de 
nostre  volonté  nous  luy  avons  donné  charge  de  la 
vous  représenter  pour  vous  y  conformer  obéir  et  satis- 
fer  à  quoy  vous  ne  ferez  faulte,  car  tel  nostre  plai- 
sir^ 

Donné  à  Fontaynebleau  le  vme  jour  de  Décem- 
bre 1602. 

Henry. 

Potier. 

(*  Archives  municipales  de  Chaumont.  Outre  cette  lettre,  que  veut 
bien  nous  communiquer  M.  Carnandet ,  les  archives  de  Chaumont  pos- 
sèdent encore  des  lettres  inédites  du  Roi  du  2  et  du  11  avril  1595,  du 
11  mai  1597,  du  20  août,  du  18  septembre  et  du  19  novembre  1602, 
et  du  23  juillet  1604.) 

INDICATION  DE  QUELQUES  AUTRES  LETTRES  DE  HENRY  IV 
QUI  SE  TROUVENT  DANS  LES  PORTEFEUILLES  DE 
GODEFROY. 


1  571 ,  11  décembre.  Lettre  de  Henry  IV  au  duc  d'Anjou  ;  port.  248. 

1576,  16  mars.  Articles  proposés  au  nom  du  roi  de  Navarre  au 
duc  d'Alençon  avec  la  réponse  de  Catherine  de  Médicis  ; 
port.  95. 

—  2  mai.  Articles  présentés  par  le  même  au  duc  d'Alençon  ;  ibid. 

1577,  28  février.  Lettre  au  maréchal  Dampville,  datée  d'Agen  ; 
port.  259. 

1580,  6  mai.  Trois  lettres  :  à  Chastillon,  à  Nesmond,  à  La  Roche- 
foulcauld  ;  port.  260. 

—  16  juin.  Au  roi  de  France;  ibid. 

—  18  août.  Lettre  relative  à  la  Chartreuse  de  Strasbourg,  origi- 
nal; port.  140. 

1582,  4  août.  Au  capitoul  de  Toulouse;  port.  260. 

1584,  2  avril.  Au  parlement  de  Bordeaux;  ib. 

1587 Février.  Deux  lettres  à  la  Reine-Mère  avec  une  réponse 

d'elle  ;  port.  261 . 
\  588,  3  avril.  A  Ségur  ;  id. 

1589,  18  août.  Au  Sénat  de  Venise  sur  son  avènement  à  la  Cou- 
ronne ;  port.  480. 

A  sa  nièce  la  princesse  de  Lorraine;  port.  262. 

—  18  octobre.  A  Sillery  ;  ib. 

Sans  date.  Lettres  patentes  pour  la  conquête  du  cap  de  Bonne- 
Espérance  ;  port.  68. 

Conférence  secrète  de  Henry  le  grand  pour  le  subjet  des  moiens 
de  parvenir  à  l'Empire  avec  trois  de  ceux  qu'il  a  accoutumé 
de  communiquer  ses  plus  sérieuses  affaires  représentant  les 
difficultez  de  l'eslection  avec  les  obstacles  et  facilitez  qui  se 
peuvent  opposer  et  de  l'utilité  de  la  possession  d'iceluy  ; 
port.  487. 

1590,  30  septembre.  Aux  cantons  suisses,  circulaire;  port.  262. 
1591,.  30  juin.  Aux  habitants  de  Strasbourg,  sur  le  payement  des 

sommes  dues  par  le  roi  ;  ib. 


438 


LETTRES  INÉDITES 


1591,  14  juillet.  Aux  cantons  suisses;  port.  515. 
Au  colonel  Reding  ;  ib. 

1593,  8  juillet.  A  Schomberg  ;  il  lui  mande  qu'il  va  au  secours 
de  Rue  ;  port.  262. 

1594,  2  janvier.  Commission  du  Roi  aux  sieurs  d'O  et  de  Château- 
vieux  pour  s'informer  si  le  sieur  de  Praslin  est  gentilhomme 
de  nom  et  d'armes  de  trois  races  paternelles;  port.  480. 

—  Avril.  Au  prince  d'Anhalt;  port.  262. 

—  9  mai.  La  reine  Marguerite  à  Henry  IV,  original  ;  elle  le  féli- 
cite sur  son  avènement  à  la  Couronne  ;  port.  376. 

—  16  novembre.  Articles  entre  le  Roi  et  duc  de  Lorraine  pour 
terminer  la  guerre  ;  port.  94. 

—  28  novembre.  Au  cardinal  de  Joyeuse;  port.  262. 

—  Novembre.  A  Bellièvre  ;  port.  231 . 

—  13  décembre.  A  d'Haussonville  et  Tremblecourt  ;  port.  262. 

1595,  10  février.  A  Sillery;  ib. 
■ —  11  février.  Au  même  ;  ib . 

—  10  avril.  Au  même  ;  ib. 

—  17  juin.  Au  duc  de  Nevers  ;  ib. 

—  22  août.  Aux  ambassadeurs  des  Suissës;  ib. 

—  24  août.  Articles  accordés  par  le  Roi  au  sieur  de  Gouvernet  ; 
port.  96. 

—  8  septembre.  Trois  billets ,  adressés  à  Balagny,  à  M.  de  Re- 
thelois  et  à  Bussy,  sur  l'affaire  de  Cambray  ;  port.  262. 

—  23  septembre.  Article  d'une  trêve  de  trois  mois  accordée  au 
duc  de  Mayenne  ;  port.  96. 

—  7  novembre.  Au  cardinal  Tolet;  port.  262. 

—  18  novembre.  A  Pisani  ;  ib. 

—  25  décembre.  Au  premier  président  de  Paris;  ib. 
1596,28  janvier.  Lettre  relative  à  Gabrielle  d'Estrées  et  à  la 

tutelle  du  duc  de  Vendôme  avec  la  lettre  de  légitimation  de  ce 
dernier  ;  port.  304. 

—  3  juillet.  Lettres  patentes  pour  la  publication  et  l'enregistre- 
ment de  la  bulle  du  Pape  au  sujet  d'un  légat;  port.  483. 

1597,  18  août.  A  la  Guesle;  port.  262. 

—  13  décembre.  A  Sillery  ;  ib. 

1598,  1  janvier.  Au  duc  de  Montpensier  sur  la  démolition  des  for- 
tifications d'Honfleur  dont  il  étoit  gouverneur  ;  minute  de  Vil- 
leroy  ;  port.  374. 

1599,  31  janvier.  Au  cardinal  d'Ossat;  port.  262. 

1600,  22  mai.  A  Sillery,  nomination  à  plusieurs  abbayes;  ib. 

—  3  septembre.  Au  même  ;  dépêche  chiffrée  ;  ib. 

1600,  6  décembre.  A  M.  d'Inteville  ;  ib. 

— -  7  décembre.  A  Sillery,  affaires  de  Salerne  et  de  Savoie  ;  ib. 
1  601 ,  25  janvier.  Acte  du  Roi  au  duc  de  Savoie  au  sujet  d'otages  ; 
port.  94. 

—  13  décembre.  Déclaration  du  Roi  accordée  au  duc  de  Lorraine  ; 
original  ;  ib. 

1602,  14  juillet.  A  Delafin,  au  sujet  de  ses  dépositions  dans  le 
procès  de  Biron;  port.  263. 

—  16  juillet.  Lettres  patentes  pour  que  le  Parlement  fasse  le  procès 
du  maréchal  de  Biron;  ib. 

—  24  juillet.  A  d'Inteville  ;  ib. 

1604,  17  juin.  Au  cardinal  du  Perron  sur  sa  promotion;  port.  264. 

1605,  25  mai.  A  Sillery.  Le  Roi  le  consulte  sur  un  édit  pour 
la  manufacture  des  savons  en  France;  ib.  . 

—  20  décembre.  Au  duc  de  Nevers.  Le  Roi  le  prie  de  faire  re- 
mercier Dieu  par  les  évêques  de  son  gouvernement  au  sujet  de 
l'attentat  auquel  il  a  échappé.  Il  n'est  pas  mentionné  que  les 
évéques  aient  profité  de  cette  circonstance  pour  commettre 
la  moindre  bassesse;  ib. 

1606,  29  mai.  A  Aersens,  capitaine  des  étrangers;  ib. 

—  23  août.  A  d'Hallincourt,  ambassadeur  à  Rome  ;  nomination 
de  Carpentier  à  l'abbaye  de  la  Victoire;  ib.1. 

1607,  11  mars.  Au  duc  de  Wertemberg  ;  projet  d'une  ligue  de 
princes  pour  le  repos  de  l'Allemagne;  ib. 

—  14  mars.  Au  Landgrave  de  Hesse;  ib. 

—  2  mai.  A  Harlay  ;  port.  231. 

—  14  juin.  A  la  Guesle;  port.  264. 

—  Juillet.  Lettres  patentes  portant  à  la  Couronne  le  domaine  de 
Navarre;  port.  137. 

1608,  29  octobre.  A  madame  de  Montpensier;  compliments  sur  la 
mort  de  son  père;  port.  265. 

1609,  29  novembre.  A  l'électeur  palatin;  compliment;  ib. 

—  17  décembre.  Au  gouverneur  de  ***,  circulaire  sur  la  sortie 
du  prince  de  Condé  hors  du  royaume  ;  ib. 

1609  à  1610.  Copie  de  dix-sept  lettres  de  Henri  IV  au  sujet  de  la 

\ .  A  la  date  du  14  novembre  1606,  nous  avons  remarqué,  dans  le 
portefeuille  15,  une  chemise  portant  ce  titre  :  Lettre  du  Roy  à  madame 
de  Montglat  ;  il  luj  recommande  de  fouetter  le  Dauphin  toutes  les  fois  qu'il 
sera  opiniastre.  Ce  curieux  billet  manque  comme  bien  d'autres. 

Nous  signalerons  aussi,  dans  le  portefeuille  303,  une  lettre  de  la  mar- 
quise de  Verneuil  au  Roi. 

succession  de  Juliers ,  dont  quelques-unes  sont  de  la  main  de 
Villeroy;  port.  492. 
164  0,  5  janvier.  Au  général  des  Cordeliers;  affaires  de  l'Ordre; 
port.  265. 

—  8  janvier.  Au  duc  de  Savoie;  port.  482. 
Au  prince  de  Piémont  ;  ib . 

Au  prince  don  Philippe  ;  ib. 
Au  cardinal  de  Savoie  ;  ib. 

—  6  février.  Au  marquis  de  Brandebourg;  compliments  sur  ses 
succès;  port.  265. 

—  4  mars.  Au  duc  de  Lorraine,  au  sujet  de  Févêché  de  Verdun  ; 
minute  de  la  main  de  Villeroy;  port.  338. 

—  9  mai.  A  l'électeur  Palatin;  port.  479. 


LISTE  ALPHABÉTIQUE 


DES  PERSONNES  ,  VILLES  ET  PROVINCES ,  AUXQUELLES  SONT  ADRESSEES 
LES  LETTRES  RECUEILLIES  DANS  CE  VOLUME. 


Anjou  (au  duc  a"),  pages  1,  3,  4, 
13,  22. 

Aumont  (au  maréchal  d'),  p.  73. 
Aussonville  (à  Mr  d'),  p.  145  et 
153. 

Avallon  (aux  eschevins  et  habitans 

d'),p.  139. 
Bassompierre  (au  Sr  de),  p.  134. 
Beaumont  (à  Mr  de),  p.  398. 
Bellengie  (à  Me  Simon),  p.  36. 
Bellièvre  (au  chancelier   de),  p. 

356. 

Biron  (au  maréchal  de),  p.  15. 
Blacons  (à  Mr  de),  p.  412  et  416. 
Boissize  (à  Mr  de),  p.  371. 
Bourgogne  (au  parlement  de),  p. 
85. 

Bournazel  (au  Sr  de),  p.  39. 
Caen  (au  parlement  de),  p.  80. 

—  (aux  eschevins  et  habitans  de), 
p.  58,  84,  168,  267,  423,  424. 

—  (aux  trésoriers  de  la  généralité 
de),  p.  425. 

Cambray  (au  parlement  de),  p. 
144. 

Canton  (à  un  —  Suisse) ,  p.  70 . 

—  (au  —  de  Suisse),  p.  65. 
Cantons  (aux  treize  -—  des  ligues 

de  Suisse),  p.  66. 
Chaumont  (à  la  ville  de),  p.  435. 
Circulaires,  p.  54  et  122. 
Clément  VII[  (au  Pape),  p.  407. 
Clermont  (aux  maires  et  eschevins 

de),  p.  233. 
Convocation   (lettres  de  —  pour 

l'assemblée  des  notables  qui  eut 

lieu  à  Rouen  en  1596),  p.  194. 


Corbeil  (aux  eschevins  de  la  ville 

de),  p.  421. 
Cour  (à  M*"  de  la),  p.  378  et  384. 
Courvauldon  (à  Mr  de),  p.  349  et 

361. 

Déclaration,  p.  33. 

Députés  (aux  —  protestants  de  Lou- 

dun),  p.  209. 
—  (aux  —  de  la  Confédération  de 

Suresnes),p.  98,  102,103,  104, 
.  105,  106. 

Edicts  (de  pacification),  p.  71. 
Émery  (à  Mr  d'),  p.  186. 
Fresnaye  (au  S'  de  la),  p.  422. 
Fresnes  (au  Sr  de),  p.  316,  321, 

324,  326. 
Gadugne  (à  l'abbé  de),  p.  74. 
Genève  (à  messieurs  de),  p.  132. 
Givry  (au  cardinal  de),  p.  420. 
Gizors  (au  Sr  de),  p.  362  et  386. 
Goussard  (à  Me),  p.  37. 
Gouvernet  (à  Mr  de),  p.  413  et 

414. 

Guercheville  (à  madame  de) ,  p .  6 1 . 
Guesle  (au  S*  de  la),  p.  234. 
Hue  fà  Mc  Charles — ,  sieur  de 

Courson),'p.   344,  348,  410, 

427. 

Inteville  (à  M1'  d'),  p.  327  et  406. 
Jeannin  (au  président),  p.  134  et 
328. 

Lenoncourt  (au  cardinal  de),  p.  76. 

Loménie  (à  Mr  de),  p.  169. 

Louise  (à  la  Reine),  p.  180. 

Luxembourg  (au  duc  de),  p.  212, 
214,  216,  231,  236,  238,  248, 
254,259,  269,  274,  279. 

Maurier  (au  sieur  du),  p.  94. 
Miron  (à  Mr),  p.  394. 
Montferrand  (aux  consuls  de),  p. 

114,  286,  369. 
Montmorency  (au  duc  de),  p.  200. 
Moteville  (à  Mr  de),  p.  379. 
Moulins  (à  la  ville  de),  p.  91. 
Normandie  (au  parlement  de),  p. 

337,  340,  352,  358,  363,  365, 

373,  375,  376,  377,  385,  402. 
Ossat  (au  cardinal  d'),  p.  217  et 

297. 

Paris  (au  parlement  de),  p.  27,  166, 
175,  184,  263,  304. 

—  (à  la  Chambre  des  comptes  de), 
p.  201. 

—  (à  la  ville  de),  p.  199. 

—  (au  premier  président  de),  p. 
179. 

Pille  (au  Sr  de  la),  p.  388. 
Protestation  (du  Roi  de  Navarre), 
p.  29. 

Reine  (à  la  —  de  France),  p.  21, 
Rennes  (au  maire  de),  p.  203. 

—  (aux  eschevins  et  habitants  de 
la  ville  de),  p.  68,  69,  82,  85, 
113,  120,  165,  211,  237,  219, 
250,  253,  261,  264,  265,  268, 
287,  397. 

Rocquelaure  (à  Mr  de),  p.  159, 

161,  162,  164. 
Roi  (au  —  de  France),  p.  11,  23 

25. 

Rouen  (au  parlement  de),  p.  301, 
306,  360. 

—  (à  la  Cour  des  comptes  de), 
p.  372,  380,  382,  390,  404, 
430. 


—  (au  procureur  de  la  Chambre 
des  comptes  de),  p.  391. 

Saint-Quentin  (à  la  ville  de),  p.  60, 
155,  174,  409,  418,  432. 

Sales  (à  monseigneur  François  de), 
p.  368. 

Sancy  (au  Sr  de),  p.  45  et  177. 

Saumur  (à  Messieurs  de  l'assem- 
blée de),  p.  228. 

«Savoie  (au  duc  de),  p.  288. 

Schomberg(au  Sr  de),  p.  45  et  177. 

Sedan  (lettres  en  faveur  de  la  ville 
de),  p.  147. 

Senecey  (à  Mr  de),  p.  159,  161, 
162,  164. 

Serment  (du  Roi),  p.  41. 

Servin  (à  Mr),  p.  193. 

Sillery  (à  monsieur  de),  p  53,  59, 
78,  87,  89,  92,  93,  116,  121, 
130,  142,  251,  296,  299,  303, 
308,  328. 

Surcéance  d'hostilité,  p.  101. 

Thou  (au  président  de),  p.  285  et 
300. 

Toscane  (à  la  grande  duchesse  de), 
p.  317. 

Tours  (au  parlement  de),  p.  63  et 
118. 

—  (à  la  Chambre  des  comptes  de), 
p.  107. 

Tremblecourt  (au  Sr  de),  p.  154. 
Val  (au  Sr  du  — Saint-Jean),  p.  387. 
Vérune  (à  Mr  de  la),  p.  266. 
Vienne  (à  M'  de),  p.  357. 
Villeroy  (à  M1-  de),  p.  156,  158, 

159,  161,  162,  164. 
Vyart  (à  Mr),  p.  394. 
Wurtemberg  (au  duc  de),  p.  140. 

CORRECTIONS. 


Page  44.  Après  avoir  fait  la  note  insérée  au  bas  de  cette  page, 
nous  devons  avouer  que  nous  avons  trouvé  la  pièce  qui  s'y  rap- 
porte dans  les  Mémoires  et  Correspondances  de  du  Plessis 
Mornay. 

Page  89,  ligne  première,  lisez  Sillery  et  non  Cillery. 
Page  166,  ligne  première,  lisez  4  595  et  non  1594. 

Page  217.  M.  Berger  de  Xivrey  (t.  IV,  p.  921)  ne  donne  qu'une 
page  de  cette  importante  dépêche  en  la  vieillissant  d'un  an. 


PARIS.  —  IMPRIMERIE  DE  CH.  LAHURE  ET  O 

Hue»  de  Fleurus,  9,  et  de  l'Ouost,  2t. 

